
KJØBENHAVN. 

GYLDENDÅLSKE^OGHANDELS   EOBLAG    (F.  HEGEL  &  SØn). 
Tbvkt  hos  J.  Jørgensen  &  Co.  (M.  A.  Hannover) 

1890, 


I. 

„-OLør,  Liclit,  jeg  har  altid  syntes  saa  udmærket  om 
Dem  .  .  .  ja,  De  sjmes  maaske,  det  er  løjerligt  af  mig 
at  sige  det  ..." 

„Nej,   aldeles   ikke,   det  forekommer  mig  endogsaa 
at  være    en  særdeles   fornuftig  Udtalelse,   og,   naar  jeg 
skal  være  ærlig,  saa  nærer  jeg  ganske  samme  Anskuelse. 
Men   jeg    kan    give    Dem    Komplimenten    tilbage,    for 
Deres  Ansigt  liar  altid  tiltalt  mig,  som  Mikkelsen  sagde, 
naar  Pengepostbudet  traadte  ind  til  ham." 
„De  er  jo  ogsaa  Student  fra  ifjor,  ikke?" 
„Jo,  jeg  er  Exrus  ligesom  De,  Borgen,  og  befinder 
mig  følgelig  paa  det  frygtelige  Vendepunkt  i  Ens  Liv, 
hvor  man  skal  begynde  at  være  flittig  ..." 
„Aa,  det  haster  vel  ikke  saa  meget?" 
„Aa  nej!     Da  jeg  haaber  engang  i  Tiden  at  vorde 
Borgerrepræsentant  i   denne  vor  kjære  Hovedstad,   saa 
maa  jeg  jo  øve  mig  i  ikke  at  forhaste  mig  med  Noget." 
„De  er  jo  ogsaa  Kjøbenh avner?" 
„Javel!  ....  Skal  vi  saa  drikke  Dus?" 

„Ja,  jeg  har  længe  siddet  og  tæukt  paa  at  foreslaa 
Dem  det." 

Saa  slyngede  de  to  19—20  Aars  Musasønner  deres 
hojre  Arm  ind  i  hinanden,  sank  lidt  i  Knæ  for  bedre 
at  kunne  komme  til  at  drikke  af  Glassene,  og  da  det 
tilsidst  lykkedes  dem  at  stikke  Bunden  af  disse  lige  op 
i  Sky  og  tømme  hver  Draabe  af  den  mavefordærvende 
Drik,  som  Værten  kaldte  Pnnsch,  satte  de  sig  atter  ned 
og  tog  fat  paa  den  af  det  lille,  fidele  Intermezzo  afbrudte 
Samtale,  idet  de  rykkede  saa  tæt  sammen  og  saae  hin- 
anden saa  sjæleglade  ind  i  Øjnene,  som  var  det  et  Par 
Kjærestefolk,  og  ikke  to  Dusbrødre,  og  deres  Passiar 
var  da  for  den  Sags  Skyld  ogsaa  akkurat  lige  saa 
interesseløs  for  Udenforstaaende,  som  Kjærestefolks  i 
Reglen  plejer  at  være. 

Forresten  var  denne  Bekjendtskabsindgaaelse  og 
Dusdrikning  slet  ikke  saa  overilet  et  Skridt,  som  man 
kunde  væie  tilbøjelig  til  at  tro.  Ved  mange  tidligere 
Fester  og  Gilder  havde  Baldur  Borgen  og  Harald  Licht 
lagt  Mærke  til  hinanden  paa  Afstand  og  fundet  noget 
Tiltrækkende  ved  hinandens  Person,  saa  det  maatte 
føre  til  et  saadant  Resultat;  da  man  saa  den  her 
omtalte  Aften  skulde  gaa  tilbords,  havde  de  nærmet 
sig  hinanden  og  havde  set  lidt  generte,  men  yderst 
imødekommende  paa  hinanden,  og  da  Licht  saa  nok 
saa  frit  og  frejdigt  havde  spui'gt,  om  de  skulde  sidde 
sammen,  havde  Borgen  glad  grebet  hans  Arm,  som  om 
han  var  bange  for,  at  den  Anden  igjen  skulde  slippe 
fra  ham,  og  derpaa  skrævede  de  saa  over  denumagehge 
Bænk  ved  Gildesbordet   og  bænkede   sig  der  Side   om 


Side.  De  vare  ikke  blevne  skuffede  ved  at  komme 
hinanden  paa  nært  Hold;  da  Samtalen  først  var  kommen 
i  Gang,  var  den  gledet  nok  saa  let  for  dem,  de  havde 
leet  sammen  over  Sangene  og  Talerne,  naar  disse  vare 
gode,  og  næsten  nok  saa  meget,  naar  dette  ikke  var 
Tilfældet;  de  havde  vexlet  Cigarer,  ligesom  Andre  ved 
første  Sammentræf  vexle  Visitkort,  og  de  havde  drukket 
Glas  sammen,  først  blot  fordi  de  vare  blevne  Side- 
kammerater, derefter  paa  nærmere  Bekjendtskab,  og 
da  dette  var  gjort,  havde  de  nye  Bekj endte  tømt  diverse 
private  Glas  med  hinanden,  tilsidst  uden  den  svageste 
Motivering,  men  det  behøvedes  jo  heller  ikke. 

Rundt  om  dem  gik  Lystighedens  og  Larmens  Bølger 
højt,  thi  Studentergildet  nærmede  sig  sin  Afslutning. 
Salen  var  stoppende  fuld,  og  Luften  trykkende  varm, 
henover  de  Forsamledes  Hoveder  trak  Tobaksrøgen 
lange  Striber  af  graalige  Slør  gjennem  Salen,  Heden 
satte  Blus  paa  de  Unges  Kinder  og  Glans  paa  de 
Ældres  skallede  Isser,  og  Spektaklet  var  stærkt  nok 
til  at  overdøve  Dirigentklokken,  hvormed  Ordstyreren 
ringede  heftigt,  saadan  som  en  arrig  Sporvognskusk 
kimer  løs,  naar  en  gemen  Arbejdsvogn  ikke  hurtigt  nok 
viger  ærbødigst  af  Sporet.  Det  vilde  være  Overdrivelse 
at  paastaa,  at  de  umalede  Fyrretræes  Borde,  der  hørte 
til  den  i  alle  civiliserede  Møbelfabrikanters  Prisliste 
ukjendte  Bordrace,  „Soldeborde",  saae  enten  elegante 
eller  appetitlige  ud.  Hvis  den  gamle  Lignelse  om 
Punschebollen  som  et  Hav  endnu  er  gangbar,  saa  maatte 
Bordene  nærmest  lignes  ved  side,  oversvømmede  Strand- 
marker,   op   af  hvis  ensformige,   udstrakte  Flade  større 

og  mindre  Cigarrester  og  brune  Visebøger  hævede  sig 
som  højereliggende  Smaatuer,  medens  Gasbkissene 
spejlede  sig  i  det  mellemliggende,  stillestaaende  Fluidum, 
der  kun  hist  og  her  dannede  sig  et  rindende  Afløb 
udover  Bordets  E,and.  Og  til  Bordene  svarede  Bænkene, 
hvis  støvgraa  Farve  tydede  paa  et  betydeligt  intimere 
Bekjendtskab  med  Støvlesaaler  end  med  Støveklude, 
og  Stolene,  hvis  Kørsæder  ikke  sjælden  havde  en 
sørgelig  Lighed  med  en  afbenyttet  Silkepapii'sballon  fra 
Cirkus.  Men  Møblementets  Tarvelighed  havde  ojen- 
sjTiUgt  ingen  Indfi3^delse  havt  paa  Stemningen,  nogle 
af  Deltagerne  befandt  sig  endnu  i  Glædens  Zenith, 
balancerede  himm elfornøj ede  paa  Bænkene  eller  gjm- 
nasticerede  over  Bordene  for  at  komme  hen  at  drikke 
et  Glas  med  en  fjerntsiddende  Ven  eller  tænde  sin 
Cigar  ved  Gasblusset,  eller  fandt  mindre  bevægelige 
en  Tilfredsstillelse  i  af  fulde  Bryst  at  brøle  en  Stump 
lystig  Vise,  trække  de  gyseligste  Brandere  frem  ved 
Haarene  eller  blot  dunke  i  Bordet  for  at  bevise  deres 
Velvære,  medens  andre  af  Deltagerne  allerede  havde 
passeret  Gemytlighedens  Ækvatoriallinie  og  sløve  hang 
snøvlende  og  vrøvlende  over  Bordene,  medens  deres 
Øjenlaag  vare  gledne  ned  paa  halv,  og  det  kneb  med 
at  holde  Cigarstumpen  fast  i  Munden,  hvorfra  den  gled 
ud,  ligesom  naar  Benene  gaa  fra  En  i  smattet  Føre, 
for  at  gjøre  en  Afstikker  ned  paa  Bordet  eller  ende 
med  et  lille  Fyrværkeri  paa  Gulvet;  her  sad  en  tung- 
sindig, ensom  Yngling,  hvis  Ansigt  i  Bleghed  kappedes 
med  Salens  Marmorbuster,  og  søgte  med  et  sygeligt 
Smil    at    stramme    sig   op   og  ikke  give   efter  for   den 


Følelse,  han  havde  af  at  befinde  sig  ombord  paa  en 
lille  Skude  midt  ude  i  den  oprørte  Nordsø;  der  produ- 
cerede en  dramatisk  anlagt  Kapacitet  sig  for  en  tak- 
nemlig Tilhørerkreds  af  en  Snes  beundrende  Venner 
ved  at  tale  efter  diverse  bekjendte  Skuespillere;  og 
hist  stod  to  Kammerater  og  talte  lige  ind  i  Ansigtet 
paa  hinanden,  hver  fortællende  sin  Historie  og  leende 
af  fuld  Hals,  vel  at  mærke  ikke  over  den  Andens 
Historie,  for  den  hørte  han  ikke  et  Muk  af,  men  over, 
hvad  han  selv  fortalte,  og  deraf  kom  det  maaske,  at 
de  Begge  morede  sig  saa  ganske  fortrinligt.  Men  af 
Alt  fremgik  det,  at  det  Tidspunkt  ikke  var  fjæmt, 
hvor  Tendenserne  vilde  blive  roligere,  Sodavand  blive 
mere  begjært  og  Efterspørgslen  efter  Kaffe  være  i  stærk 
Stigning. 

Saa  uberørte  af  Larmen  og  Forvirringen,  som  havde 
de  befundet  sig  paa  Robinson  Crusoes  0,  sad  de  to 
nye  Venner,  og  ligesom  denne  berømmelige  Sømand 
vækkedes  de  kun  til  Erkjendelse  af,  at  der  færdedes 
vilde  Mennesker  i  deres  Nærhed,  naar  et  Stykke  Kaste- 
skyts i  Form  af  en  Prop  eller  en  Serviet  susede  forbi 
deres  Øren,  eller  de  bleve  oversprøjtede  ned  ad  Nakke 
og  Frakke  af  en  giftig  Vædske  —  for  det  kunde 
Punschen  virkelig  godt  kaldes  — ,  eller  de  saae  en 
stakkels,  forvildet  Medskabning  belave  sig  paa  at  ofre 
til  Guderne,  De  to  unge  Mennesker  vare  gaaede  saa 
fuldstændigt  op  i  hinanden,  at  de  glemte  Alt  omkring  sig, 
de  følte  blot  et  ubeskriveligt  Velvære  ved  at  sidde  der 
Side  om  Side  og  passiare  sammen  om  Løst  og  Fast, 
og  Glæden  over  hinandens  Selskab  gjorde  dem  kjønnere? 

end  de  ellers  var,  saa  kjønne,  at  man  raaatte  være  en 
svoren  Fjende  af  Ungdom  og  Livsglæde  for  ikke  at 
fole  sig  tiltalt  af  Synet  af  dem,  saa  inderligt  fortrolige 
de  sad  der,  idet  den  ene  af  dem  havde  slynget  sin  Arm 
om  den  andens  Skulder. 

Baldur  Borgen  var  vel  nok  den  kjønneste  af  dem, 
han  havde  et  smalt,  lidt  magert  Ansigt  med  fine  Træk, 
og  hans  nøddebrune  Haar  var  —  som  hele  hans  øvrige 
Person  —  omhyggeligt  plejet  og  soigneret,  maaske  lidt 
vel  meget,  var  der  dem,  som  mente.  Man  var  ikke 
længe  om  at  se,  at  han  var  udgaaet  fra  en  Embeds- 
familie;  naar  han  var  alvorlig,  hvilede  der  et  vist  selv- 
folende,  maaske  lidt  af  Vigtighed  smagende  Træk  over 
hans  Miner,  som  kan  være  ejendommeligt  for  Folk  af 
den  Stand,  men  smilede  han  saa  —  og  det  skulde  der 
ikke  Meget  for  at  faa  ham  til  — ,  saa  var  det  Smil, 
der  borede  Hullet  i  hans  Kind  og  tændte  Glimtet  i 
hans  Øje,  saa  vindende  elskværdigt  og  straalende  for- 
nøjet, at  det  vandt  ham  Venner  blandt  Gamle  og  Unge, 
blandt  Mænd  og  Kvinder,  og  det  trods  hans  store 
Ungdom.  Han  hørte  til  den  Slags  unge  Mennesker, 
for  hvem  Vejen  gjennem  Livet  paa  Forhaand  kunde 
siges  at  vorde  let,  rj^'ddet  som  den  vilde  blive  af 
hjælpende  Hænder,  og  til  samme  Klasse  syntes  Harald 
Licht  at  maatte  regnes,  omend  af  en  noget  anden 
Grund.  Denne  unge  Mand  var  langtfra  smuk,  dertil 
var  Ansigtet  for  rundt  og  for  robust,  hans  Mund  for 
stor  og  hans  Næse  for  underligt  kantet,  medens  en 
busket,  uregjerlig  Manke  af  blondt  Haar  strittede  op 
til  den  ene  Side,  som  Haarene  gjør  paa  en  Pensel,  der 


længe  er  bleven  brugt  til  at  stryge  med  i  en  enkelt 
Retning.  Men  foruden  den  Begavelse,  der  lyste  ud  af 
hans  Træk,  bar  de  Vidne  om  en  ubetvingelig  Sorgløshed 
og  uforknyt  Gaaen  paa  og  der  glimtede  i  hans  lidt 
dybtliggende,  graa  Øjne  et  Liv  og  et  Humør,  som  fra 
første  Færd  bestak  En. 

Saa  vidt  fordybede  i  deres  Samtale  vare  de  to 
Ynglinge,  at  de  næppe  hørte,  at  Dirigenten  fandt  det 
passende  at  hæve  Gildet,  efterat  Forsamlingen  var  naaet 
saa  vidt  i  sin  Opløsningstilstand,  at  der  paa  een  Gang 
paa  forskjellige  Steder  rundtom  i  Salen  blev  afsunget 
en  halv  Snes  forskjellige  Sange  og  samtidigt  paa  andre 
Punkter  blev  holdt  en  5 — 6,  af  hinanden  indbyrdes 
uafhængige  Taler.  Omsider  blev  de  dog  opmærksomme 
paa  Stilheden  og  den  tiltagende  Tomhed  rundtom,  saa 
rejste  de  sig  og  stormede  Arm  i  Arm  ud  og  nedad  den 
skiferbelagte  Trappe  i  Spring  paa  tre— fire  Trin,  saa 
Pladerne  klaprede  mod  Jernstativet,  der  bar  dem,  og 
raslede  som  Jernbaneskinner  under  en  Vognkjørsel 
over  ujævn  Stenbro. 

I  Etagen  nedenunder  fandt  Kaffedrikningen  Sted  i 
de  mindre  Stuer,  hvor  Tobaksrøgen  snart  svøbte  Alt 
og  Alle  ind  i  sin  tætte,  graa  Taagekappe  som  før  oppe 
i  Salen,  hvor  Larmen  af  snakkende,  sjaigende  og  leende 
Ynglinge  tiltog  i  Styrke,  og  hvor  Menneskemassen  blev 
mere  og  mere  sammenpakket  og  tilsidst  stod  saa  tæt, 
at  det  var  umuligt  at  komme  enten  frem  eller  tilbage. 
Kun  af  og  til  viste  der  sig  nogen  Bevægelse  i  det 
stillestaaende  Menneskehav,  naar  nemlig  en  Opvarter 
viste   sig   et   eller   andet  Sted  med  en  Kjæmpe-Presen- 


teil »akke,  besat  med  Dværg-Kaffekopper,  thi  da  styrtede 
Havet  sig  i  al  sin  Vælde  mod  dette  Punkt,  og  en  Sø 
af  Menneskehoveder  og  Menneskearme  taamede  sig  op 
mod  den  Ulykkelige  og  rev  alt  rørligt  Gods  med  sig  i 
Tilbageslaget. 

Ved  et  ualmindeligt  heldigt  Træf  kom  vore  to 
Bekjendte  temmelig  hurtigt  i  Besiddelse  af  to  ret 
heldige  Exemplarer  af  de  nævnte  Kaffebeholdere  — 
om  man  end  under  normale  Forhold  nok  vilde  have 
gjort  Indvendinger  saavel  imod  de  om  raat  tilhugne 
Flintesten  fra  Stenalderen  mindende,  skaarede  Kanter, 
som  imod  den  ligelige  Fordeling  af  Indholdet  i  Over- 
og  Underkop  — ,  og  balancerende  med  Kopperne  i 
venstre  Haand  og  værgende  for  dem  med  højre,  tyede 
de  hen  i  et  Hjørne,  hvor  det  kort  efter  lykkedes  dem 
at  erobre  et  Par  Siddepladser,  saa  de  kunde  fortsætte, 
hvor  de  havde  sluppet  oppe  i  Salen.  Ret  længe  fik  de 
imidlertid  ikke  Lov  til  at  sidde  uforst^Tret  her,  thi  med 
et  bankede  en  Haand  Baldur  let  paa  Skulderen,  og  en 
Stemme  lød  bagved  ham:  „Kom  saa  og  lad  os  gaa 
hjem!" 

Der  stak  endnu  den  unge  Mand  saa  meget  af 
Skoledisciplinen  i  Kroppen,  at  han  øjeblikkeligt  vendte 
sig  om,  parat  til  at  parere  Ordre,  forsaavidt  det  var 
ham  muligt  for  det  Attentat  paa  Død  ved  Kvæling, 
han  udøvede  mod  sig  selv  ved  i  Skyndingen  at  ville 
expedere  en  Mundfuld  Kaffe  gjennem  Luftrøret  istedetfor 
ad  den  sædvanlige  Eute. 

Harald  Licht  havde  ogsaa  gjort  Omkring  ved  Til- 
talen  og   opdagede  nu,    at   den   hidrørte   fra   en  noget 


ældre  Yngling,  som  stod  bagved  dem  saa  stivrygget  og 
stivhalset,  at  Harald  kom  til  at  tænke  paa  endel  meget 
brugte  Aktører  ved  hans  lille  Broders  Dukketheater, 
som  paa  Grund  af  en  vis  Svaghed  i  Halsen  nærede 
Tilbøjehghed  til  i  bevægede  Optrin  uden  Varsel  at  lade 
deres  Hoveder  klaske  ned  paa  deres  Bryst  og  blive 
liggende  der,  og  som  derfor  havde  modtaget  en  nød- 
vendig Afstivning  ved  en  Gang  extra  Pap  i  Ryg  og 
Nakke.  Forøvrigt  behøvede  Harald  ikke  at  spørge, 
hvem  Vedkommende  var,  thi  af  det  soignerede  Ydre 
fremgik  det,  at  det  var  en  Broder  til  Baldur,  det  var 
det  samme  fintformede  Ansigt  og  ganske  det  samme 
bureaukratiske  Udtryk,  kun  uden  noget  forsonende  Smil. 

Saasnart  Baldur  kunde  faa  Bugt  med  sit  Hoste- 
anfald, der  forvandlede  ham  til  en  levende  Refraicheur, 
som  forfriskede  sine  nærmeste  Omgivelser  med  blide 
Smaastænk  af  KafFe,  fremstammede  han:  „Ja  nu  skal 
jeg  komme,  jeg  skal  blot  have  drukket  min  Kaffe  ud!" 

„Ja  nu  gaar  jeg!  Jeg  gider  ikke  vente,"  sagde 
den  ældre  Broder,  Hother,  der  havde  naaet  den  frem- 
skredne Alder  af  syvogtyve  Aar  og  følgelig  havde 
glemt,  at  han  nogensinde  havde  befundet  sig  paa  et 
saa  umodent  Stadium  af  Livet,  som  nitten  — tyve  Aars 
Alderen  repræsenterer,  og  som  forresten  i  det  Hele  var 
et  saa  korrekt  Menneske,  at  han  stedse  havde  fundet 
det  forkasteligt  at  more  sig  paa  den  forkerte  Side  af 
Midnat. 

„Aa,  Du  vil  da  ikke  allerede  gaa?"  spurgte  Harald 
halvt  hviskende  Baldur.  „Klokken  er  jo  ikke  ét  endnu, 
og  nu  sad  vi  netop  saa  rart!" 

Naturligvis  var  Baldur  ganske  af  Haralds  Mening 
—  det  er  overhovedet  et  Særkjende,  at  Folk  altid  først 
opdager,  at  de  netop  sidder  saa  rart,  naar  de  skal  hjem  — , 
og  der  kunde  tydeligt  fornemmes  en  Vaklen  mellem 
Pligt  og  Lyst,  da  han  hviskede  tilbage:  „Jamen,  det 
er  min  gamle  Broder,  som  \ål  have,  at  vi  skal  følges 
hjem." 

„Er  din  Broder  sin  Broders  Vogter  ?  Eller  tør  han 
ikke  gaa  alene?     Lad  ham  sejle  sin  egen  Sø!" 

„Jamen  jeg  kjender  ham!  Nu  bliver  han  staaende 
her  og  venter,  til  jeg  følger  med." 

„Saa  lad  os  stikke  fra  ham." 

„Stikke  fra  ham?"  gjentog  Baldur,  og  hans  Øjne 
lyste,  som  de  for  ikke  saa  grumme  længe  siden  havde  lyst, 
naar  det  gjaldt  at  spille  en  Lærer  et  Puds.  „Men  hvor- 
dan? Vi  kan  jo  ikke  komme  bort  fra  denne  Krog  uden 
at  skulle  forbi  ham." 

„Vi  gaar  under  Bordet!  Han  staar  jo  netop  og 
taler  med  Nogle  og  ser  ikke  til  denne  Side.  Kom  med!" 

Baldur  betænkte  sig  endnu  et  Øjeblik  og  skjævede 
til  Broderen  med  en  ond  Samvittighed  over  saaledes  at 
\ille  naiTe  ham,  thi  man  maa  ikke  af  det  Foregaaende 
lade  sig  forlede  til  at  tro,  at  Forholdet  mellem  Brodrene 
var  mindre  godt,  de  holdt  tvertimod  meget  af  hinanden, 
men  da  han  saae  sin  Ven  nok  saa  behændigt  lade  sig 
glide  ned  under  Bordet  og  kravle  ud  paa  den  anden 
Side,  fulgte  han  resolut  Exemplet,  hvorpaa  de  to  Und- 
vegne skjmdsomt  forsvandt  i  Menneskemassen  paa  den 
anden  Side  af  Bordet. 

Kort  efter  vendte  Hotlier  sig  om  for  at  forny  sin 
Opfordring  til  Broderen  om  at  skynde  sig  at  faa  den 
Kaffe  drukket,  men  ved  Synet  af  den  tomme  Stol  tegnede 
der  sig  et  saa  forbauset,  ærgerligt  og  skuffet  Udtryk  i 
hans  Miner,  som  det,  hvormed  en  Hund  stirrer  ned  i 
et  Rottehul,  ad  hvilket  den  jagede  Rotte  er  smuttet 
væk.  Han  stod  et  Øjeblik  uden  at  kunne  forklare  sig 
Fænomenet,  —  hvis  han  ikke  havde  været  sig  bevidst 
at  være  saa  sobert  et  Menneske,  som  han  var,  vilde 
han  have  troet,  at  han  havde  faaet  for  meget  ved  Gildet 
og  havde  set  Syner.  Men  da  han  havde  forkastet 
Muligheden  af  denne  Forklaring  og  var  kommen  paa 
det  Rene  med,  at  det  ikke  hjalp  ham  til  at  finde  Broderen 
at  staa  og  stirre  paa  den  Plads,  hvorfra  han  var  for- 
svunden, slentrede  han  ind  i  de  andre  Stuer  for  om 
muligt  at  hitte  den  Echapperede  der. 

Harald  og  Baldur  havde  ikke  anset  det  for  nød- 
vendigt at  flygte  længere  end  ind  i  Stuen  ved  Siden  af, 
hvor  de  paany  slog  sig  til  Ro  og  fortsatte  Kaffe- 
drikningen med  en  Iver,  som  var  det  dem  af  megen 
Vigtighed  at  gardere  sig  mod  enhver  Mulighed  for  at 
faa  Blund  i  deres  Øjne  den  Nat.  Knap  en  Minut  fik 
de  imidlertid  Lov  til  at  sidde  i  Fred  paa  deres  nye 
Tilflugssted,  saa  blev  de  forstyrrede  af  en  jævnaldrende 
Kollega,  som  Baldur  kj endte  lidt  til,  og  som  derfor 
øjeblikkelig  greb  Lejligheden  til  uden  nogen  speciel 
Indbydelse  at  hægte  sig  paa  de  to  Venner. 

Samme  unge  Mand  —  Wulfif,  hed  han  forresten  — 
hørte  ikke  til  dem,  man  let  r3^stede  af  sig,  naar  han 
først  havde  bidt  sig  fast,    han  manglede  ganske  Evnen 

til  nogensinde  at  kunne  føle,  at  han  faldt  til  Besvær; 
det  var  ligefrem  utroligt,  hvilke  Salver  af  grovkornede 
Antydninger  og  umaskerede  Anmodninger  om  at  for- 
trække, han  kunde  staa  for.  Og  dersom  han  nogen- 
sinde havde  havt  Fornemmelser  i  denne  Retning,  saa 
snakkede  det  lille,  vimse,  sortsmudsede  Menneske  sig 
bogstaveligt  fra  det.  Hans  Snakketøj  var  nemlig  lige- 
saa  springvorn  og  kviksølvlebendig  som  han  selv,  det 
gik  til  Stadighed  saa  rivende  og  ustandseligt,  at  selv 
den  mest  veltalende  Geert  Westphaler  Fonograf  under 
Forsøg  paa  at  gjengive  hans  Ord  vilde  have  faaet  dem 
i  den  forkerte  Hals  og  være  bleven  nødt  til  at  holde 
op  formedelst  Krillehoste.  Denne  just  ikke  saa  synderlig 
sympathivækkende  Egenskab  hos  Wulff  forstærkedes 
yderligere,  dels  ved,  at  han  ul^-kkeligvis  besad  etbaade 
stærkt  og  sonort  Organ,  ved  hvis  Brug  hans  velud- 
viklede Lugteorgan,  der  krummede  sig  som  et  Paranthes- 
tegn  udenom  Ansigtet,  gjorde  Gavn  som  en  Art 
Resonansbund,  og  dels  derved,  at  han,  naar  han  var 
sammen  med  morsomme  Mennesker,  og  saa  følte  sig 
forpligtet  til  at  være  morsom,  hvad  der  ikke  klædte 
ham  synderligt  bedre,  end  det  antageligt  klæder  en 
Elefantunge  at  danse  El  Ole.  Forresten  maa  det  siges 
om  ham,  at  han  var  godmodig,  hjælpsom  og  tjenstvillig, 
og  det  var  vel  Grunden  til,  at  Folk  ikke  oftere  nænnede 
at  vise  den  lille,  paatrængende  Fyr  Vintervejen. 

Denne  Aften  var  Wulff  dobbelt  generende  og 
dobbelt  vrøvlevorn,  eftersom  han  saa  at  sige  havde  over- 
ladet sig  selv  med  Alkohol,  hvilket  ikke  skyldtes  nogen 
Tendens  i  saa  Henseende,  men  ene  den  Omstændighed, 

at  der  ved  Festen  havde  været  Pmiscli  ad  libitum,  thi 
under  saadanne  Forhold  sagde  et  vist  økonomisk  In- 
stinkt ham,  at  det  kom  an  paa  at  faa  saa  meget  som 
muligt  for  Pengene.  Da  han  saae  Baldur  træde  ind  i 
Stuen,  søgte  han  strax  at  bane  sig  Vej  til  ham,  og  det 
lykkedes  paafaldende  hurtigt,  —  i  en  Stimmel  af 
Mennesker,  som  kjendte  ham,  havde  Wulff  stedse  ube- 
gribelig let  ved  at  komme  frem,  da  Folk  var  mærk- 
værdigt beredvilhge  til  at  give  Plads  for  ham,  naar  han 
blot  ^nlde  skynde  sig  forbi  dem. 

Wulfi  smed  sig  ned  paa  Stolen  ved  Siden  af  Baldur, 
lagde  højst  ugenert  sin  Albu  paa  hans  Skulder  og  sagde 
saa  lige  ind  i  Nakken  paa  ham,  —  thi  Baldur  havde 
været  saa  naiv  at  tro,  at  han  kunde  undgaa  det  over- 
hængende Besøg  af  Wulff  ved  at  vende  Ryggen  til 
denne  — :  „Hør,  Borgen,  De  er  min  Ven.  er  De, 
Borgen!  Skal  vi  drikke  et  Glas  sammen  paa  det,  hvad?" 

„Aa,  her  er  jo  ikke  Noget  at  drikke,"  svarede 
Baldur  vrippent,  for  han  generede  sig  ligeoverfor  Harald, 
og  gjorde  et  blidt  Forsøg  paa  at  ryste  Wulffs  Arm  af 
sin  Skulder,  saa  blidt,  at  Armens  Ejermand  ikke  tog 
mindste  Notits  deraf 

„Naa  nej,  her  er  ikke  Noget  drikke,  det  er  sandt," 
pjattede  Wulff  videre.  „Men  lad  mig  saa  tænde  min 
Cigar  hos  Dem,  det  kan  vi  da!  ...  .  Men  jeg  har 
hele  Aftenen  —  det  er  sandt,  hvad  jeg  siger!  —  hele 
Aftenen  siddet  og  tænkt  paa,  at  jeg  vilde  klinke  et 
Glas  ....  tømme  en  Skaal  med  Dem,  mener  jeg! 
Men  vi  sad  jo  saa  langt  fra  hinanden,  som  jeg  vil  sige 
fra  Frihedsstøtten  til  .  .  .  til  .  .  ." 

^Husarkasernen,"  foreslog  Harald  tørt. 

„Husarkasernen?  Naa  ja,  haha!  Ja,  der  er  nok  ikke 
meget  med  Frihed!  ....  Ja,  jeg  kjender  Dem  godt, 
Licht,  baade  af  Udseende  og  Omtale  ....  Og  saa 
hedder  De  Licht  og  er  bekjendt  for  Deres  raske  Svar 
....  Jeg  hørte  forleden,  da  lille  Rasmussen  fortalte, 
at  han  havde  været  til  Session  og  var  bleven  antaget, 
saa  havde  De  spurgt:  „Er  det  som  Undermaaler?" 
.  .  .  Det  var  godt,  haha!  .  .  .  Men  jeg  har  ogsaa  saa- 
dan  gode  Indfald,  det  har  jeg!  Veed  De,  hvad  jeg  for 
nylig  sagde  til  En,  som  gjorde  Grin  med  min  Fødeby- 
Løgstør  og  sagde,  at  den  ikke  havde  mere  end  et  Par 
hundrede  Indbyggere?  Jo,  jeg  svarede:  „Saa?  Da  var 
der  dog  et  Nul  mere  dengang  jeg  var  der!"  .  .  .  Det 
var  ogsaa  godt  sagt,  ikke  sandt?  De  lo  da  ogsaa  vold- 
somt af  det  Allesammen  !■■• 

„Jeg  maa  indrømme  Dem,  at  skjønt  det  Svar 
maaske  nok  smager  af  en  vel  overdreven  Selvfølelse, 
saa  misunder  jeg  Dem  det  alligevel." 

„Gjør  De  virkehg?  Det  glæder  mig  at  høre! 
Maa  jeg  saa  tænde  min  Cigar  hos  Dem?" 

"Wulff  fik  Cigaren  og  gik  i  Lag  med  at  ville  tænde 
ved  den,  hvad  der  just  ikke  var  saa  nemt  et  Arbejde, 
aldenstund  han  ikke  sigtede  bedre  med  den  end,  at 
han  var  betydeligt  nærmere  ved  at  sætte  Fyr  paa  sin 
pretentiøse  Næse  end  paa  den  Cigarstump,  han  havde 
i  Munden.  Imedens  hviskede  Baldur  til  Harald,  om  han 
ikke  kunde  skaffe  Dem  den  Plageaand  fra  Halsen,  men 
herom  vilde  Harald  ikke  høre  Tale,  han  lod  til  at  finde 

Wulif  altfor  uuderholdende  til  strax  at  give  ham 
Løbepas. 

Han  skulde  just  til  at  gjenoptage  Samtalen  med 
denne  ukaldede  Trediemand,  da  han  pludselig  for- 
andrede Taktik  og  uden  nærmere  Forklaring  sagde  til 
Baldur:  „Nu  skal  jeg  vise  Dig  den  Artikel,  vi  talte 
om  før.     Her  ligger  jo  Bladet!" 

Nu  var  Baldur  sig  bevidst  aldrig  i  sit  Liv  at  have 
talt  med  Harald  om  nogen  Artikel  i  noget  Blad,  og 
han  udbrød  derfor  ganske  naturligt  med  udelt  For- 
bauselse:     „Hvilken  Artikel?     Jeg  forstaar  ikke  .  .  .  ." 

„Den  om  Kattelovens  Behandling  i  det  franske 
Deputeretkammer,"  extemporerede  Harald  med  ufor- 
styrrelig Ro. 

„Kat  .  .  .  Katteloven,''  stammede  Baldur  og  begyndte 
at  nære  Frj^gc  for,  at  Wulffs  omtaagede  Tilstand  havde 
smittet  Vennen  og 

„Kat  .  .  .  Katteloven?"  snøvlede  Wulff  med  et  mat, 
haabløst  spørgende  Blik  og  gav  sig  grublende  til  at 
lave  Figurer  af  noget  Kaffe,  der  var  spildt  paa  Bordet. 

„Ja,"  henvendte  Harald  sig  til  den  sidste  Fore- 
spørger, „De  veed  jo  nok,  at  der  nede  i  Frankrig  føres 
en  Udryddelseskrig  mod  Kattene  med  Direktøren  for 
Louvres  Kunstakademi  i  Spidsen,  for  der  tillands  er 
de  jo  ikke  bange  for  Hundene,  de  har  jo  Pasteur,  og 
nu  er  der  stillet  Forslag  om,  at  enhver  Kat,  der  er 
over  atten  Tommer,  skal  laves  om  til  Lænkehund,  hvad 
der  jo  er  det  Samme  som  at  sige,  at  der  ikke  skal 
gjøres  en  Kat  Fortræd  undtagen  dem,  der  gaar  i 
Hundene." 

Under  denne  Re]3lik,  som  blev  fremført  med  en 
forvin-ende  Tungeraphed,  havde  Harald  grebet  en  Avis 
paa  Bordet  og  holdt  den  derpaa  op  foran  Baldur.  I 
Henseende  til  Omfang  maatte  nu  det  paagjældende 
Blad  siges  at  opfylde  alle  rimelige  Fordringer,  idet  det 
vel  omtrent  var  paa  Størrelse  med  et  almindeligt  Lagen, 
og  da  det  var  blevet  helt  udfoldet,  havde  Baldur  derfor 
ogsaa  ganske  Følelsen  af,  at  han  ved  et  Skjærmbrædt 
eller  en  spansk  Væg  var  bleven  afsondret  fra  alle  de 
andre  Tilstedeværende.  Det  var  netop  ogsaa  Haralds 
Hensigt  at  skjule  Vennen,  og  det  havde  sin  gode  Grund, 
thi  medens  Wulff  endnu  tj^ggede  paa  den  besynderlige 
Kattelov,  hviskede  Harald  til  Baldur:  „Grjem  Dig! 
Din  Broder  staar  henne  i  Døren  og  spejder  efter  Dig." 

„Halloj!"  hviskede  Baldur  tilbage  og  dukkede  sig 
tn  Overflod  endnu  længere  ned  med  en  undertrykt 
Fnisen,  thi  han  fandt,  det  var  herlige  Løjer  saa- 
ledes  at  lege  Skjul  med  Broderen,  men  for  at  vildlede 
WuM,  tilføjede  han  højt:  „Naa  ja,  der  staar  jo  Ar- 
tikelen!" 

Denne  begavede  Yngling,  hvis  Aand  for  Øjeblikket 
syntes  at  være  gaaet  til  Hvile,  var  vedbleven  med  at 
stile  sine  Forespørgsler  om  den  omtalte  Lov  og  andre 
franske  indenrigske  Forhold  til  Kaflfepletten  paa  Bordet 
og  havde  for  at  hjælpe  paa  dens  Utilbøjelighed  til  at  svare 
med  en  Theske  rørt  eudel  Cigaraske  ud  i  den,  men  da 
Besvarelsen  fremdeles  lod  vente  paa  sig,  langede  han 
pludselig  ud  efter  Avisen  med  de  Ord:  „Lad  mig  se, 
hvad  der  staar!"  Men  hans  Interesse  for  dette  Spørgs- 
maal  tabte  sig  øjeblikkeligt,  da  han  ved  at  se  op  gjorde 

den  Opdagelse,  at  lians  kjære  Borgen  i  Mellemtiden 
havde  udført  et  lignende  Kunststykke  med  sig  selv, 
som  Taskenspillere  i  sin  Tid  foretog  sig  i  „det  grønne 
Hus'",  idet  han  ganske  og  aldeles  var  forsvunden,  uden 
at  det  kunde  ses,  om  han  var  sunken  i  Gulvet  eller 
faret  til  Himmels. 

„Hvor  Pokker  er  Borgen  bleven  af?"'  spurgte  Wulff 
ganske  konfunderet. 

„Han  gik  ned  i  Garderoben,  han  vilde  hjem,"  op- 
lyste Harald,  som  havde  hjulpet  Vennen  til  at  slippe 
ud  af  en  Bagdør  bag  dem. 

„Hjem?    Allerede?    Sikken  en  Idé!" 

„Ja,  han  holder  ikke  af  at  komme  sent  i  Seng,  for 
han  staar  jo  tidlig  op,  han  gaar  Morgentur." 

„Morgentur?  He,  Narrestreger!  Skal  det  være  for 
sin  Sundhed?" 

„Nej,  det  er  mere  for  sin  Fornøjelse  ....  Men 
egentlig  er  det  af  Økonomi,  for  han  har  gjort  den  Op- 
dagelse, at  naar  han  gaar  tidligt  ud  om  Morgenen,  saa 
kan  han  spare  sig  selv  at  holde  A"vdser,  for  Folk  har 
endnu  ikke  taget  Bladene  ind  fra  Brevkasserne,  og  da 
de  i  Reglen  stikker  saa  langt  udenfor  Kassen,  at  han 
kan  faa  Fingre  i  dem,  saa  kan  han  paa  anden  Sal  gratis 
studere  „Nationaltidende",  paa  første  „Dagbladet"  og 
saa  videre.  Det  er  saadan  en  rar  økonomisk  Maade  at 
holde  Læsetaske  paa." 

„Hahaha,  den  er  udspekuleret!  ....  Jamen  han 
faar  ikke  Lov  til  at  gaa  .  .  .  Jeg  vil  give  Noget!"  skreg 
Wulff  og  sprang  op. 

„Lad  nu  være  at  overanstrenge  Dem!"  raabte  Ha- 
rald, uden  at  det  skal  afgjøres,  om  han  hentydede  til 
det  lovede  Traktement  eller  til  Wulffs  noget  vaklende 
Gang  henover  Gulvet. 

Efterat  den  lille  ugenerte  Herre  paa  en  særdeles 
praktisk  omend  noget  haandgribelig  Maade  havde  sluttet 
sin  Sejlads  igjennem  den  tætteste  Vrimmel  af  Gjæster, 
idet  han  benyttede  forskjellige  ærede  Medborgere  som 
Fortøjningspæle  og  varpede  sig  fra  den  ene  til  den 
anden  af  dem,  vilde  han  krydse  ud  af  Døren,  men  her 
blev  han  tvungen  ud  af  sin  Kurs  ved,  at  Hother  Borgen 
greb  ham  fat  i  Armen  og  drejede  ham  halvt  om,  idet 
han  spurgte:  „Var  det  ikke  Dem,  der  for  et  Øjeblik 
siden  sad  sammen  med  min  Broder,  Baldur  Borgen, 
deroppe  ved  den  anden  Dør?" 

„Det  er,  hvad  det  var!"  pjankede  Wulff  med  et 
ganske  meningsløst  Grin.  „Naar  De  er  en  Broder  til 
ham,  saa  sad  jeg  sammen  med  ham." 

„Men  hvor  blev  han  af?" 

„Ja,  hvor  blev  han  af?  .  .  .  „Ligesom  han  var  der, 
saa  var  han  der  ikke"  .  .  .  „Hvem  kan  finde  Katten?" 
.  .  .  Ser  De,  bedst,  som  vi  sad,  saa  stikker  han  paa  een 
Gang  fra  mig,  ligesom  han  var  bleven  stukken  af  en 
Raket  ..." 

„Løb  han  ogsaa  fra  Dem?  Det  var  dog  mærke- 
ligt!" 

„Det  var  det,  højst,  særdeles  paafaldende  mærkeligt, 
for  han  holder  saa  meget  af  at  være  sammen  med  mig. 
Det  var  ligefrem  under  ....  under  ....  undersætsigt 
....  Nej!  ....  underfundigt,  mener  jeg!  .  .  .  under- 

fundigt  gjort  af  ham;  han  slog  en  Avis  op  foran  sig 
ligesom  en  Paraply,  og  saa  vips!  var  han  væk  ligesom 
en  Eofcte  i  det  franske  Deputeretkammer.  Men  forstaar 
sig,  han  skal  jo  ogsaa  tidligt  paa  Benene  og  tømme 
Brevkasserne  og  læse  Morgenaviserne  i  Etagevis 
„Socialdemokraten"  i  Beletagen  og  „Husvennen"  tredje' 
Sal  i  Bagbygningen  Døren  lige  for  Trappen,  hahaha!" 
Hother,  hvem  Wulffs  Vrøvl  forekom  endnu  taabe- 
ligere,  end  det  i  og  for  sig  var,  trak  haanligt  paa  Over- 
læben og  vendte  sig  for  at  gaa,  men  gjorde  paany 
omkring,  da  den  veltalende  Yngling  fortsatte:  ^Men 
jeg  veed,  hvor  han  er  bleven  af,  jeg  skal  nok  skaffe  fat 

^  ^^™ ^^aa  jeg  tænde   hos   Dem,   skal  jeg  sige 

hvor!" 

Da  Hother  ikke  havde  Lyst  til  at  faa  sin  Cigar 
overgramset,  rakte  han  Wulff  en  Tændstik,  hvormed 
det  efter  fornyede  Attentater  paa  at  afbrænde  sin  Næse 
tilsidst  lykkedes  den  unge  Mand  at  faa  Ild.  Saa  greb 
han  uden  Komplimenter  Hothers  Arm  og  trak  med  et 
fidelt  „Kom  med!"  afsted  med  den  adstadige,  værdige 
Kandidat  i  Galop  ud  paa  Gangen  og  ned  ad  Trappen 
Hother  strittede  i  Begyndelsen  imod  og  vilde  slide  sig 
løs,  men  da  de  først  befandt  sig  paa  Trappen,  turde 
nan  ikke  slippe  Wulff,  som  omgikkes  Trinene  paa  den 
letsmdigste,  mest  livsfarlige  Maade,  idet  han  snart 
rutschede  paa  Hælene  ned  ad  en  hel  Afsats  og  snart 
foroverbøjet  trimlede  ned  ad  dem  et  for  et  med  rapt 
indværts  Fodskifte,  saa  at  det  saae  ud,  som  han  legede 
at  trække  Handsker  med  sine  Fødder. 

Nede  i  Forstuen  stod,  noget  fjernede  fra   Væggen, 

de  lauge  Knagerækker,  hvoraf  hver  havde  Plads  til 
20 — 30  Overfrakker  og  tilhørende  Hatte  og  Huer,  og 
bag  en  af  disse  forputtede  Baldur  og  Harald  sig.  Da 
den  Sidste  nemlig  havde  set,  at  hans  Meddelelse  til 
"Wulff,  om  at  Baldur  var  ifærd  med  gaa,  saa  ganske 
uformodet  førte  til  det  Resultat,  at  "Wulff  ilede  ned  for 
at  forhindre  Bortgangen,  listede  han  sig,  medens  den 
ovenfor  omtalte  Konference  mellem  Wulff  og  Hother 
stod  paa,  ud  af  Bagdøren  og  løb  ned  for  at  at  advare 
sin  Ven,  og  han  kom  da  ogsaa  tidsnok  til  sammen  med 
denne  at  kunne  nyde  Synet  af  de  to  Forfølgere,  som 
Arm  i  Arm  kom  stolprende  ned  ad  Trappen  omtrent 
med  samme  Ensartethed  i  Bevægelsen  som  to  sammen- 
koblede Hunde,  hvoraf  den  ene  absolut  vil  frem,  medens 
den  anden  af  alle  Kræfter  holder  igjen. 

Det  havde  været  Baldiu-s  og  Haralds  Hensigt  at 
liste  bort  for  at  undgaa  videre  Forfølgelse,  og  de  havde 
derfor  faaet  Overtøjet  paa,  men,  som  Situationen  nu 
forelaa,  var  det  dem  umuligt  at  komme  ud  af  Gade- 
døren uden  at  blive  opdagede.  Det  lod  imidlertid  til, 
at  Faren  ogsaa  denne  Gang  skulde  drive  over,  thi 
Hother  belavede  sig  skuffet  paa  at  gaa,  idet  han  sagde : 
„Her  er  jo  ingen  Baldur." 

.,Nej,"  indrømmede  Wulff  og  foer  op,  thi  han  var 
sunket,  sammen  under  en  anstrengende  Grublen  over, 
hvad  det  egenthg  var,  han  var  kommen  for  at  lede 
efter,  „her  er  ingen  Bal  .  .  .  Bal  .  .  .  hedder  han  Bal- 
dur? Jeg  kalder  ham  nu  for  Borgen,  men  det  er  eins 
Bier,  som  de  kjøbenhavnske  Ølryggerier  sagde,  de  blev 
klinkede  sammen  til  et  Konsortium." 

Desværre  fik  den  glade  Yngling  den  for  et  Menneske 
i  hans  Tilstand  forvildede  Ide  at  ville  svinge  sig  rundt 
paa  Hælen  for  at  overbevise  sig  om,  at  Forstuen  var 
tom ;  men  denne  Overvurdering  af  egne  Kræfter  kom 
ham  da  ogsaa  dyrt  til  at  staa.  Nu  er  det  jo  ikke  — 
naar  man  da  ikke  er  ansat  ved  Balletten  —  saa  ganske 
let  for  et  Menneske  at  bevæge  sig  paa  denne  for  Prop- 
trækkere og  Vridboer  naturlige  Methode,  og  det  gjorde 
ikke  Stillingen  lettere  for  Wulff,  at  den  Hæl,  paa 
hvilken  han  skulde  staa  fast,  aabenbarede  langt  større 
Lyst  til  at  følge  det  andet  Bens  Exempel  og  flagre  frit 
og  flot  ud  i  Luften.  Han  havde  da  ogsaa  efter  ganske 
kort  Tids  Forløb  skaffet  sig  et  noget  haardt  Sæde  paa 
Forstuens  Stengulv,  om  han  ikke  i  yderste  Øjeblik 
havde  faaet  Tag  i  en  Overfrakke,  som  han  gjorde  hæder- 
lige Bestræbelser  for  at  skille  fra  sin  Strop.  Til  alt 
Uheld  var  det  just  den  Frakke,  bag  hvilken  Baldur  og 
Harald  havde  garderet  sig,  og  da  disse  nu  bleve  røbede 
for  ham,  rev  han  for  end  yderligere  at  blotte  dem  saa 
stærkt  i  Overfrakken,  at  Knagerækken  begyndte  at 
svaje  frem  og  tilbage  i  en  gemytlig  Slingrevals  med 
sig  selv.  Hother  trak  i  Wulff  for  at  faa  ham  til  at 
slippe  sit  Tag,  men  dette  gjorde  kun  ondt  værre,  da 
Wulff  holdt  saa  fast,  at  Knagerækkens  Bevægelser  tog 
stærkere  Fart,  som  var  den  ude  i  en  haard  Søgang. 
Alligevel  kan  der  ingen  Tvivl  være  om,  at  den  solide 
Stumtjener  nok  var  bleven  staaende,  hvis  ikke  en 
hjælpende  Haand  havde  givet  den  et  venskabeligt  Puf, 
men  om  dette  skyldtes  Baldur  eller  Harald  eller  maaske 
dem  Begge  i  Forening,  skal  lades  usagt.  Kun  saa  meget  er 

vist,  at  Knagerækken  efter  en  stedse  stærkere  Rokken 
frem  og  tilbage  tilsidst  fik  Overvægt,  og  da  den  i  den  mest 
bogstavelige  Forstand  følte  sig  tiltrukken  af  "Wulff, 
dalede  den  ned  over  hans  og  Hothers  Hoveder  og  rev 
de  to  Forfølgere  med  sig  i  Faldet,  idet  den  ligesom  et 
Jordskred  begravede  dem  fuldstændigt  under  flere  Lag 
Overfrakker  og  Havelocks,  medens  Hatte  og  Huer 
regnede  ned  til  alle  Sider  som  Sten  og  Jordklumper. 
Det  var  ikke  saa  lige  en  Sag  i  Hast  at  rede  sig  ud  af 
denne  Marschandiserbutik,  og  længe  førend  de  to  Be- 
gravede bleve  færdige  med  at  forvilde  deres  Fødder  ind 
i  Lider-  og  deres  Hænder  ind  i  Yderlommer  og  dukke 
Hovederne  nediÆrmegab,  vare  da  ogsaaBaldur  og  Harald 
flj'^gtede  ud  af  Gadedøren. 

Udenfor  laa  Torvet  i  den  dybeste  Fred,  øde  var 
der  og  bitterligt  koldt  i  den  klare  Frostnat,  et  tyndt 
Lag  Sne  var  der  faldet,  men  ikke  saa  meget,  at  det 
formaaede  at  dække  de  toppede  Brosten  —  ved  sin 
Sparsommelighed  mindede  det  om  det  Lag  Strøsukker, 
en  husholderisk  Madmoder  har  betænkt  en  Tallerken 
Æbleskiver  med  — ,  og  Himlen  havde  vel,  efterat 
Skyerne  vare  drevne  bort,  fixet  sig  op  efter  Evne,  havde 
overstrøet  sit  blaa  Gevandt  med  gnistrende  Diamant- 
støv i  Masse,  og  fæstet  den  skinnende,  blinkende  Halv- 
maane  højt  paa  sin  Pande,  men  kold  var  Skjønheden 
og  bleg,  og  de  dybe,  sorte  Skygger,  som  tegnede  deres 
skarpe,  haarde  Kanter  der,  hvor  Lyset  ikke  naaede  hen,  gav 
den  noget  Sygeligt,  for  ikke  at  sige  Spøgelseagtigt  ved  sig. 
Alligevel  kunde  man  ikke  undgaa  at  føle  sig  imponeret, 
naar    man    fra   en  lun  Bolig  traadte   ud   i   det  Fri,    og 

Overgangen  fra  de  varme,  festligt  oplyste  Lokaler,  livor 
Folk  trængtes,  og  Latter  og  højrøstet  Tale  fyldte  Luften 
til  den  kolde  Gade,  der  i  det  blege,  hvide  Lys  laa 
saa  livløs,  uden  Støj  og  uden  Færdsel,  virkede  paa  de 
to  unge  Mennesker  paa  samme  Vis  som  Overgangen, 
naar  man  en  solhed,  lysmættet  Sommerdag  fra  Livet  og 
Larmen  paa  Hovedstadens  Gader  træder  ind  i  den 
kjølige,  hvælvede  Kirkes  halvdunkle  Rum,  man  behøver 
ikke  at  være  orthodox  religiøs  for  uvilkaarligt  at  træde 
mindre  fast  og  selvsikker  i  Jorden  og  sænke  sin  Tale 
til  dæmpet  Hvisken. 

De  to  nybagte  Venner  vare  blevne  stille,  nu  da  de 
havde  naaet  deres  Ønskers  Maal:  at  være  ene  og  ufor- 
styrrede, og  hvis  der  var  blevet  rettet  det  Spørgsmaal 
til  dem,  hvad  de  nu  agtede  at  foretage  sig,  vilde  de 
have  været  stedt  i  ikke  ringe  Vaande  med  Besvarelsen 
deraf.  De  foretog  sig  da  heller  intet  Andet  end  plan- 
løst at  spasere  Gade  op  og  Gade  ned,  og  som  man  saae 
dem  gaa  der,  kunde  man  ikke  lade  være  at  sammen- 
ligne dem  med  et  Par  Børn,  som  vel  ere  trætte  af 
Aftenens  Nydelser,  men  dog  ikke  for  nogen  Pris  ville 
i  Seng,  fordi  de  saa  maa  skilles.  Men  det  var  ogsaa 
den  første,  egenlige  Venskabspagt,  nogen  af  dem  havde 
sluttet,  og  den  har  noget  af  Forelskethedens  Betagethed 
i  sig.  Skolekammerater  og  Fætre  havde  de  hver  for 
sig  nok  af,  men  dem  havde  de  jo  en  vis  Forpligtelse 
til  at  staa  paa  en  god  Fod  med ,  nej ,  det  var  noget 
ganske  Andet  saaledes  af  frit  Valg  at  slutte  sig  til  en 
aandsbeslægtet  Jævnaldrende,    som  i  Grunden  var  En 

fremmed,  men  til  hvem  man  —  uden  at  kunne  forklare 
hvorfor  —  nærede  den  mest  ubegrændsede  Tillid. 

Tilsidst  indsaa  de  imidlertid,  at  det  var  ugjørligt 
at  trække  Skilsmissen  længere  ud,  og  de  fandt  det 
hensigtsmæssigt  at  spørge  hinanden,  hvor  de  egentlig 
tænkte  paa  at  gaa  hen.  Da  det  fælles,  ikke  saa  fjernt- 
liggende Svar  lod  paa,  at  de  tænkte  paa  at  gaa  hjem, 
gik  det  næste  Spørgsmaal  meget  naturligt  ud  paa,  hvor 
de  respektive  Hjem  laa.  Harald  oplyste,  at  han  boede 
i  Møntergade,  og  Baldur  nævnede  Navnet  paa  en  Side- 
vej i  Villakvarteret  mellem  Gamle  Kongevej  og  Lade- 
gaardsaaen,  i  hvilken  Anledning  Harald  beklagede  ikke 
at  have  enten  Erslevs  store  Danmarks  Geografi  eller 
Traps  Kongeriget  Danmark  med  Bilande  ved  Haanden 
for  at  kunne  faa  klaret  den  Gaade ,  hvor  den  Bavne- 
krog laa.  Det  var  imidlertid  givet,  at  videre  Følgeskab 
var  en  Umulighed,  og  paa  det  Hjørne,  der  maatte  an- 
tages at  være  Mellemproportionalen  mellem  Møntergade 
og  bemeldte  Sidevej,  maatte  Vennerne  derfor,  omend 
med  blødende  Hjerte,  beslutte  sig  til  at  tage  Afsked 
med  hinanden,  men  først  veslede  de  gjensidigt  højtide- 
lige Løfter  om  i  en  nær  Fremtid  at  besøge  hinanden. 


II. 

Ved  et  besynderligt  Tilfælde  traf  det  sig  saa,  at 
to  kvindelige  Medlemmer  af  de  omtalte  Familier,  Borgen 
og  Licht,  et  Par  Dage  senere  rent  tilfældigt  kom  til  at 
gjøre  hinandens  Bekjendtskab,  og  dermed  gik  det 
saadan  til. 

Den  lille  Stump  Gade,  som  fra  Halmtorvet  fører 
ned  til  Jærnbanestationen,  og  derfor  har  faaet  det  ikke 
fjerntliggende  Navn  Jærnbanogade,  har  et  ret  ejen- 
dommeligt Fysiognomi.  Den  ligner  ingen  anden  kjoben- 
havnsk  Gade,  idet  den  saa  at  sige  kun  er  Gade  paa 
den  ene  Side,  medens  den  anden  Side  indtages  af  de  tre 
Forlystelsesetabhssementer,  Dagmartheatret,  Panorama 
og  Cirkus  —  dog  er  der,  for  at  her  ikke  skulde  blive 
altfor  lystigt,  indskudt  et  alvorsfuldt  Udsalg  af  Grav- 
monumenter af  mer  eller  mindre  poleret  Ydre.  For- 
øvrigt gjør  Gaden  nærmest  et  koldt  Indtryk,  man  føler 
ligesom  en  Klamhedsfornemmelse ,  naar  man  opdager, 
at  en  af  Beværtningskælderne  kalder  sig  „Stadsgraven", 
og  Færdslen  er  ikke  stor.  Sparsomt  er  der  med  Fod- 
gængere,   det    mest    oplivende    er,    naar    en    Sporvogn 

lystigt  klingrende  glider  gjennem  Gaden,  men  til  enkelte 
Tider  kommer  der  dog  for  en  Stund  Liv  i  den  stille 
Gade,  det  er,  naar  Tiden  for  et  Tcgs  Afgang  nærmer 
sitr,  da  jolle  Droschker  med  store  Kufferter  afsted  med 
Passagerer,  som  ere  bange  for  at  komme  for  sent  til 
Toget,  og  saa  er  det  ved  Syv-Tiden,  naar  Theater, 
Cirkus  og  Xational  aabne  deres  Porte  for  Publikum,  saa 
komme  baade  Ekvipagerne  og  Fodgængerne;  unge 
Damer  med  store  Tørklæder  over  Hovederne  ogTheater- 
kikkerten  i  Haanden  haste  afsted  i  kort  Galop ,  og 
unge  blaserede  Herrer  slentre  rolig  afsted.  Intet  i 
Verden  skal  bevæge  dem  til  at  skynde  sig,  og  foran 
Beværtningskælderne  flokke  Folk  sig  sammen,  for  her 
har  Billetgrossereme  Kontor  og  Lager.  Men  en  halv 
Time  efter  er  Alt  igjen  stille  og  roligt. 

I  denne  Gade  boede  Arkitekt  Ammonsen.  Han  var 
ingen  Tømmermester- Arkitekt,  han  var  udgaaet  fra 
Akademiet,  men  hverken  i  hans  Gjerning  eller  i  hans 
Ydre  var  det  Kunstneriske  synderligt  fremherskende. 
Han  havde  ingen  højtsvævende  Ideer,  var  flittig  og 
praktisk  og  holdt  af  at  tjene  Penge;  hans  Valgsprog 
var:  lad  os  blot  lade  være  at  skabe  os,  men  holde  os 
til  Jorden  —  en  Maxime,  som  i  en  ganske  særlig  Grad 
maa  siges  at  passe  sig  for  en  Arkitekt.  Af  Alder  var 
han  et  Par  og  tredive,  og  af  Ydre  tæt,  robust  og  bred- 
skuldret med  kort  Hals  og  et  i  Forhold  til  Kroppen 
lille,  kuglerundt  Hovede,  hvis  runde  Form  fremhævedes 
af  det  tætklippede,  børstelignende  Haar.  Han  var  saa- 
dan  bygget  i  Stil  med  den  ikke  ubekjendte  Form  for 
Indkjørselsporte  for  Herregaarde,  hvor  der  paa  en  mægtig 

Murpille  liviler  en  Kugle.  Skulde  man  liave  gjættet 
paa,  livad  man  antog  Manden  for,  vilde  de  Ni  af  Ti 
have  formodet,  at  det  var  en  større,  intelligent  Haand- 
værksmester,  Murer,  Snedker,  Maler  eller  lignende. 

Ammonsen  forstod  tilfulde  den  Kunst  at  læmpe  sig 
og  sine  Ideer  efter  sine  Konsulenters  Smag  og  Ønsker, 
og  han  havde  derfor  en  —  om  man  saa  kan  kalde  det 
—  god  og  udbredt  Privat-Praxis  her  i  Byen  med  at 
give  Tegninger  til  Nybygninger,  der  skulde  være  lidt 
udenfor  den  almindelige,  yndede  Kasernestil,  med  at 
modernisere  gamle  Bygninger,  saa  de  alderstegne 
Kasser  fik  et  ungdommeligt,  lapset  Udseende,  etc.  I 
hans  rummelige  Tegnestue  med  det  lange  Fyrretræes 
Arbejdsbord  henne  under  de  tre  Fag  Vinduer  og  det 
antike,  dybe  Egetræes  Skab,  hvor  de  omfangsrige 
Papirruller  laa  stablede  ovenpaa  hinanden,  men  —  som 
det  hedder  i  Visen  —  „forresten  Ingenting",  hvorfor 
Stuen  ogsaa  gjorde  et  tomt,  uhyggeligt  Indtr^^k,  i  denne 
Stue  altsaa  arbejdede  da  ogsaa  daglig  fire  unge  Tegnere, 
som  i  deres  graa  Arbejdsbluser  højst  alvorligt  førte 
Kampen  for  Tilværelsen  ved  en  flittig  Omgang  med 
Blyanter,  Passer  og  Lineal,  naar  de  da  ikke  tilfældigt 
hvilede  sig  ved  at  bombardere  hinanden  med  Vidske- 
læderstykkerne. 

Paa  den  Dag,  paa  hvilken  nedenstaaande  Begiven- 
hed forefaldt,  var  imidlertid  de  fire  tegnende  Ynglinge  dog 
ikke  alene  i  Lokalet.  Dette  var  tvertimod  befolket  af  vel 
en  Snes  unge  Piger,  som  vandrede  eller  rettere  trippede 
rundt  af  den  særdeles  gode  Grund,  at  der  ingen  Stole 
fandtes  til  at  sidde  paa.    De  morede  sig  med  at  se  paa 

de  store  Tegnebrædter,  som  levende  mindede  dem  om 
Pladerne  til  Spisestnebordet  derhjemme,  eller  fordrev 
Tiden  med  at  betragte  Vægdekorationerne,  thi  paa 
Væggen  hang  Planer  og  Grmidiids  til  forskjellige  Byg- 
ninger, hvad  der  gav  Stuen  en  vis  Lighed  med  den  Sal 
paa  Foraarsudstillingen,  fra  hvilken  Folk  med  Eædsel 
flygte,  saasnart  de  af  en  Fejltagelse  har  stukket  Næsen 
derind.  Hos  Ammonsen  var  det  dog  ikke  Projekter 
til  indbildte  Raadhuse  i  en  støire  Pro\'insby  eller 
tænkte  Universitetsbygninger  i  en  nordisk  Hovedstad, 
det  var  Udkast  til  Taarbækker  Villaer  eller  landlige 
Doktorboliger,  men  de  existerede  virkelig,  —  det  var 
Forskjellen. 

Som  en  Forklaring  paa  de  mange  unge  Damers 
Tilstedeværelse  kan  det  tjene,  at  der  den  Dag  var  Ind- 
meldelse til  en  saakaldt  Suitteskole,  ved  hvilken  den 
praktiske  Arkitekt  skaffede  sig  en  ikke  saa  lille  Bi- 
indtægt og  hvis  Deltagere  vare  tilsagte  til  at  møde  paa 
denne  Tid.  I  Paranthes  kan  det  tilføjes,  at  samtlige 
unge  Damers  Paarørende,  Venner  og  Bekjendte  kunde 
glæde  sig  til  i  en  nær  Fremtid  at  blive  beskjænkede 
med  en  til  Overmaal  righoldig  Samling  af  udskaame 
Fotografirammer,  større  Æsker  til  Handsker  og  mindre 
dito  til  Ingenting,  o.  s.  v. 

De  unge  Piger  vare  gjærne  to  i  Følge,  thi  det  var 
Veninder,  som  vare  blevne  enige  om  at  indmelde  sig 
efter  det  Princip,  at  den  Ene  nok  vilde,  naar  den 
Anden  vilde  være  med,  og  da  det  traf  sig  saa  heldigt, 
at    den   Anden    ogsaa    nok    vilde,    naar   den  Ene   \nlde 

være  med,   havde  man  taget  den  dristige  Beslutning  at 
prøve,  hvad  dette  Sløjdvæsen  egentlig  var  for  Noget. 

Blandt  de  unge  Piger  befandt  sig  en  Søster  til 
Harald  Licht,  hun  lignede  Broderen,  men  til  Held  for 
den  unge  Dame,  saaledes  som  en  Kjon  kan  ligne  en 
Grim.  Som  hos  Broderen  var  Ansigtet  for  rundt,  men 
der  var  noget  højst  Indtagende  ved  det  unge,  smilende 
Fuldmaaneansigt,  hun  havde  de  samme,  ganske  lyse- 
graa  Øjne,  som  formelig  gnistrede  af  Liv  og  Humør,  og 
hendes  Næse  var  ligesom  hans  overflødigt  kantet,  men 
den  stak  saa  kjækt  og  fortrøstningsfuldt  op  i  Sky,  at 
man  just  fandt,  det  var  en  allerkjæreste  lille  Næsetip. 
Sit  rige,  blonde  Haar  bar  hun  flettet  i  en  tyk  Pisk 
ned  ad  Ryggen,  hvor  den  hang  og  dinglede  som  en 
Klokkestreng,  men  samme  Pisk  var  en  højst  umedgjørlig  og 
uregerlig  Tingest,  som  holdt  meget  af,  uden  at  Nogen  bad 
den  derom,  at  svippe  frem  snart  over  den  ene  og  snart 
over  den  anden  Skulder,  saa  Ejerinden  saa  at  sige 
aldrig  vidste,  hvor  hun  havde  den,  og  det  at  skaffe  den 
tilbage,  hvor  den  hørte  hjemme,  nødvendiggjorde  nogle 
smaa  kokette  Kast  med  Hovedet,  som  klædte  hende 
særdeles  fortryllende,  og  saa  vant  var  hun  bleven  her- 
til, at  hun  leverede  disse  Kast  med  Hovedet,  selv  om 
■  der  ikke  var  anden  Anledning  dertil  end,  at  det  var 
længe  siden,  der  havde  været  Brug  derfor.  Hvad 
Britha  Licht  maaske  mest  lignede  sin  Broder  paa,  var 
den  —  man  kunde  næsten  sige  magnetiske  Tiltræknings- 
kraft hun  udøvede  paa  sine  Jævnaldrende,  selv  om 
disse  aldeles  ikke  kj endte  hende,  Alle  havde  de  Lyst 
til    at    stifte    Bekjendtskab    med    hende,    Ingen    kunde 

lade  være  at  gjore  Skridt  til  Tilnærmelse,  —  og  saadan 
gik  det  da  ogsaa  her. 

Da  Britha  ikke  havde  kunnet  faa  nogen  Veninde 
med,  havde  hun  nok  saa  frejdigt  bestemt  at  melde  sig 
selv  til  Snitteskolen,  og  hun  stod  derfor  alene  og 
betragtede  en  Tegning,  der  hang  paa  Væggen  uden  at 
hun  formaaede  at  afgjøre,  om  det  var  et  Svineslagteri, 
en  Skole  eller  en  Herregaard;  hun  syntes,  det  mest  af 
Alt  lignede  en  Plan  over  et  Theater.  Ret  længe  fik 
hun  imidlertid  ikke  Lov  til  at  staa  ene,  idet  to  unge 
Piger,  som  i  nogen  Tid  havde  staaet  i  Nærheden  af 
hende,  efterat  have  tilkastet  hende  en  længere  Suite  af 
velvillige  Smil  og  Øjekast,  endelig  tog  Mod  til  sig  og 
gik  løs  paa  hende,  idet  de  med  den  ejendommelige, 
korte  og  forekommende  Latter,  som  Folk  sætte  op 
ligeoverfor  Fremmede,  hvis  Bekjendtskab  de  ønsker  at 
gjøre,  spurgte:  „Naa,  De  vil  ogsaa  gaa  paa  Snitte- 
skole?« 

Jo,  det  var  meget  derfor,  at  Britha  for  Øjeblikket 
befandt  sig,  hvor  hun  befandt  sig. 

„Kjender  De  noget  til  den  Slags  Træskjæreri?" 

Britha  kj endte  ikke  det  Mindste  til  det. 

„Tror  De,  det  er  svært?" 

Det  skulde  Britha  ikke  kunde  sige,  men  hun  troede 
nok,  det  var  en  hel  Del  lettere  end  f.  Ex.  den  højere 
Mathematik. 

Paa  denne  Pølsepind  blev  der  saa  kogt  et  Par 
Minuters  interessant  Konversation,  men  da  saa  hverken 
de   unge  Piger  eller  Britha  kunde   hitte  paa   mere   at 

sige,  trak  de  Første  sig  tilbage,  og  Britha  tog  igjen 
fat  paa  Svineslagteriet,  Skolen  eller  Herregaarden. 

Hun  blev  imidlertid  snart  paany  afbrudt  i  denne 
gaadegjættende  Virksomhed,  idet  to  andre  unge  Piger, 
som,  lige  fra  de  kom,  havde  galopperet  op  og  ned  ad 
Gulvet  med  en  Fart,  som  om  de  vare  Døtre  af  en 
Hurtigløber,  endelig  dristede  de  sig  til  at  tiltale  Britha, 
efterat  de,  hvergang  de  ko  in  til  den  Ende  af  Stuen, 
hvor  hun  stod,  havde  gjort  smaa  Standsninger  af  Lyst 
til  at  indlade  sig  med  hende. 

„Naa,"  begyndte  den  Ene  af  dem  med  en  kort, 
velvillig   Latter,    „De  vil   ogsaa  gaa  paa  Snitteskole?" 

Jo,  det  var  meget  derfor,  at  Britha  for  Øjeblikket 
befandt  sig,  hvor  hun  befandt  sig. 

„Kjender  De  noget  til  den  Slags  Træskjæreri?" 
spurgte  den  Anden,  ligeledes  med  en  kort,  velvillig 
Latter. 

Britha  kj endte  ikke  nu  mere  til  den  end  før. 

„Tror  De,  det  er  svært?" 

Det  skulde  Britha  ikke  kunde  sige,  men  hun  mente 
fremdeles,  at  f.  Ex.  den  højere  Mathematik  var  betydelig 
vanskeligere. 

Atter  førtes  der  et  Par  Minutters  Samtale,  og  atter 
uddøde  den  efter  den  Tid  af  Mangel  paa  Stof.  Men 
kort  efter  meldte  der  sig  et  nyt  Hold,  som  sagde 
akkurat  det  Samme,  naturligvis  i  den  Tro,  at  det  var 
noget  ganske  Nyt,  og  snart  derpaa  meldte  et  frisk 
Kompagni  sig  til  Afløsning  med  netop  den  samme 
Konversation,  og  saaledes  blev  det  ved,  til  de  Alle  saa 
at  sige  havde  gjort  Visit  hos  Britha.     Inden  hun  vidste 

af  det,  var  hun  bleven  det  Centrum,  hvorom  de  Andre 
drejede  sig,  men  saa  vant  var  den  unge  Pige  til  Sligt, 
at   det   slet  ikke  faldt  hende  ind  at  undre  sig  herover. 

Omsider  traadte  Arkitekt  Ammonsen  ind  med  en 
Undskyldning  for,  at  han  havde  ladet  vente  paa  sig, 
men  han  var  bleven  opholdt  af  en  Mand,  som  bestilte 
en  Tegning  til  en  Bygning  —  Ammonsen  lod  altid 
vente  paa  sig,  da  han  stedse  blev  opholdt  af  Mænd, 
som  bestilte  Tegninger.  Ammonsen  stillede  sig  op  med 
Ryggen  mod  det  lange  Arbejdsbord  for  at  give  nogle 
foreløbige  Meddelelser  om  Kursus' et,  men  først  lod  han 
sin  Haand  gaa  over  Ansigtet,  som  om  det  kostede  ham 
Anstrængelse  at  faa  Tankerne  bort  fra  den  foregaaende 
Samtale,  —  thi  den  gode  Arkitekt  var  lidt  af  en  Skue- 
spiller. Men  saa  begyndte  han  da  endelig;  han  opgav 
de  Dage  og  de  Tider,  paa  hvilke  Snitteskolen  skulde 
holdes  og  bad  Deltagerne  slutte  sig  sammen  To  og  To, 
da  han  for  den  ædle  Kappestrids  Skyld  plejede  at  give 
To  den  samme  Opgave,  men  saa  kom  han  heller  ikke 
længere,  thi  der  optraadte  en  ny  Person  paa  Scenen, 
og  det  paa  en  temmelig  opsigtsvækkende  Maade. 

Efter  en  beskeden,  næsten  uhørlig  Banken  paa 
Gangdøren  lukkede  nemlig  en  lille,  gammel  Dame  sig 
ind.  Hun  var  spinkel,  mager  og  væver,  rask  og  rørig 
med  et  Par  unge  Øjne,  og  hun  havde  tyndladent,  glat, 
graat  Haar,  som  gik  ned  om  Ørerne  og  derfra  fortsattes 
med  en  beskeden  Fletning,  ikke  stort  tykkere  end  en 
Uhrhdse.  Hendes  Ansigt  var  fuldt  af  Rynker,  men 
det  var  fine,  man  kunde  næsten  fristes  til  at  sige  noble 
Rynker,  og  ligeledes  gjaldt  det  om  hendes  Ansigtstræk, 

at  der  var  noget  fint  Destingueret  ved  dem  samtidig 
med,  at  de  havde  det  fredegode  Præg,  som  gamle  Folks 
Aasyn  stundom  kunne  have.  Hun  var  iført  en  mørk 
Kaabe,  men  denne  var  saa  vid  til  hendes  lille  Person, 
at  man  saae  den  graa  Kjole  indenfor  med  den  stivede 
Halskrave  og  Manchetter  og  med  et  lille  Slag  paa 
Skuldrene,  saadan  en  Mellemting  mellem  en  Modest  og 
et  Kuskeslag,  omtrent  af  Facon  som  Skulderslaget  paa 
moderne  Herreoverfrakker.  Skjønt  der  ikke  i  en  over- 
skuelig Fremtid  var  Udsigt  til  Eegu,  bar  hun  i  Haanden 
en  Parapl};-,  og  det  var  den,  der  gjorde  Ul34dver. 

Som  nogle  Mennesker  —  især  forresten  ældre  Damer 
—  have  for  Skik,  lukkede  den  gamle  Dame  en  Dør  paa  den 
Maade,  at  hun,  naar  hmi  var  kommen  ind  af  den  og  havde 
smækket  den  i,  gjorde  kort  omkring,  vendte  Næsen  lige 
mod  Døren  og  saa  ruskede  lidt  i  Haandtaget  forat 
overbevise  sig  om,  at  den  var  forsvarlig  lukket.  Nu 
hændte  det,  at  hun  under  denne  Manøvre  uden  at  se 
sig  for  stak  den  omtalte  Paraplj-  ud  til  Siden,  og  saa- 
ledes  gik  det  til,  at  det  lille,  spinkle  Menneske  kom  til 
at  rive  en  stor  Herregaardsstald  omkuld,  det  vil  sige 
en  Tegning  til  en  saadan,  som  var  anbragt  paa  et 
Tegnebrædt,  som  stod  lænet  op  mod  Væggen.  I  Faldet 
tog  den  store  Herregaardsstald  en  mindre  Vedbækker 
Villa  med  sig,  og  de  to  Teguebrædter  gav  sig  under 
et  skrækkeligt  Rabalder  til  at  valse  rundt  paa  Gulvet, 
som  om  de  vilde  se,  hvem  der  kunde  bedst.  Følgen 
var  ganske  naturligt,  at  Alles  Øjne  rettedes  mod  den 
gamle,  lille  Fredsforstyrrerske,  som  stod  helt  betagen 
af   den  Ulj^kke ,    hun    havde    afstedkommet ,    og  frem- 

stammede  et  forknyt  „Om  Forladelse!"  til  Tegiie- 
brædterne. 

Ammonsen  ilede  til  og  fik  i  en  Fart  rejst  baade 
Stalden  og  Villaen  igjen,  forsikrede,  at  det  ikke  gjorde 
det  Fjerneste,  og  spurgte  Damen,  om  liun  vilde  tale 
med  Nogen. 

„Ja,"  svarede  Damen  med  en  behagelig,  vindende 
Stemme,  „tør  jeg  spørge,  er  det  ikke  her,  at  der 
er  Indmeldelse  til  Snitteskolen  ?  Det  er  vel  Hr. 
Ammonsen?" 

„Til  Tjeneste!    De  vil  maaske  indmelde  en  Datter?" 

„Nej !"  lo  Damen.  „Jeg  er  ugift,  mit  Navn  er 
Frøken  Mynster." 

„Ah,  om  Forladelse!  .  .  .  Saa  er  det  en  Niece?" 

„Hvem  er  en  Niece?" 

„Ja,  jeg  mente  blot .  .  .  jeg  antog  .  .  .  Men  det  behøver 
jo  naturligvis  slet  ikke  at  være  nogen  Paarørende." 

„Men  Gud,  jeg  forstaar  Dem  ikke  min  Herre!  Er 
det  nogen  Paarørende  af  mig,  De  mener?" 

„Ja,  det  vil  sige,  det  var  det,  jeg  troede,  det  var, 
men  nu  viser  det  sig  jo,  at  det  ikke  er  det." 

„Nu  viser  det  sig  jo,  at  det  ikke  er  det,"  gjentog 
Frk.  Mynster  spekulativt.    „Jeg  fatter  fremdeles  ikke,  ..." 

„Det  kan  jo  for  Exempel  ligesaa  gjærne  være  en 
ung  Dame,  De  vil  gjøre  vel  imod," 

„En  ung  Dame,  jeg  vil  gjøre  vel  imod?" 

„Ja,  for  en  Herre  kan  det  Pinedød  ikke  være,  for 
dette  Kursus  er  kun  for  Damer." 

„Ja,  det  veed  jeg  nok!  Det  er  jo  ogsaa  derfor, 
jeg  er  kommen." 


35 

„Jamen  i  Himlens  Skind  og  Ben  hvem  er  det  da, 
De  vil  indmelde?" 

„Men  Gud,  det  er  mig  selv!" 

„Dem  selv?  !'' 

„Ja!  Er  der  Noget  ivejen  for  det?  Tror  De  ikke, 
man  kan  have  Lyst  til  at  se  og  lære  noget  Nyt,  fordi 
man  er  henved  de  Treds,  tror  De  ikke?" 

„Jo,  Gudbevares !  Ja,  der  er  selvfølgelig  ikke  det 
Mindste  ivejen,  forat  De  træder  ind  paa  Knrsus'et." 

Som  bekjendt  er  Ungdommens  Respekt  for  Alder- 
dommen sjelden  videre  dybtgaaende,  og  i  saa  Hen- 
seende ere  unge  Piger  sikkert  ikke  mere  fordomsfulde  end 
unge  Mænd,  forstaar  sig  ligeoverfor  Gamle  af  deres 
eget  Kjøn,  ialfald  ere  de  unge  Damer  meget  mere 
ubarmhjertige.  Samtlige  tilstedeværende  unge  Piger 
havde  moret  sig  kosteligt  over  den  første  Del  af  Sam- 
talen, havde  stukket  Hovederne  sammen  og  fnist,  og 
det  skulde  de  have  Lov  til,  aldenstund  Konversationen 
var  ret  kuriøs,  men  da  Frk.  Mynster  erklærede,  at  det 
var  hende  selv,  der  vilde  gaa  paa  Kursus,  busede  de 
unge  Damer  ud  i  et  højst  ugenert  Latterkor,  og  man 
hørte  halvhøjt  hvisket  rundtom:  „Den  Gamle,  vil  hun 
ogsaa  gaa  paa  Snitteskole?"  og  hgnende  hensynsfulde 
Udtalelser. 

Frk.  Mynster  lod  først,  som  hun  ikke  hørte  det  — 
med  Aarene  faar  man  en  vis  Øvelse  heri  — ,  men  til- 
sidst  blev  det  saa  tydeligt,  at  hun  ikke  kunde  undgaa 
at  lægge  Mærke  dertil.  Og  hun  blev  forknyt  og 
ulykkelig,  den  gamle  Stakkel. 

Da  rejste  en  ung  Pige  sig  op,  gik  henimod  Frk. 
Mynster  og  sagde  lidt  genert:  „Hr.  Ammonseu  har 
bedt  os  om  at  slutte  os  sammen  To  og  To,  skal  vi 
sidde  sammen.  Frøken  Mjmster?" 

Det  var  Britha  Lickt,  der  gjorde  det. 

I  samme  Nu,  hun  talte,  hørte  Latteren  og  Spotte- 
gloserne op,  og  beskjæmmede  kastede  de  unge  Piger 
stjaalne  Øjekast  til  hinanden.  Men  umuligt  er  det  at 
beskrive  den  Taknemmelighed,  der  Ijste  i  Frk.  Mynsters 
Øjne  og  over  hele  hendes  gamle,  rjmkede  Ansigt,  da 
hun  greb  Brithas  Haand  og  sagde  et  sagte  „Tak!" 

De  gik  hen  til  Arbejdsbordet  ved  Vinduet,  hvor 
de  andre  Deltagerinder  opholdt  sig.  og  Ammonsen 
optog  sit  afbrudte  Foredrag.  Han  opgav  den  første 
Mødedag  og  indprentede  dem  at  være  præcise,  med- 
delte dem,  h^ålke  Redskaber  de  skulde  medbringe,  og 
hvor  de  skulde  kjøbe  dem  —  han  havde  Procenter  hos 
vedkommende  Handlende  — ,  og  endte  med  at  stille 
den  for  ham  megetsigende  Anmodning  til  dem  om 
næste  Gang  at  medbringe  Honoraret  for  den  første 
Maaned.  Saasnart  han  havde  faaet  udtalt  det  sidste 
Ord,  trak  han  sig  tilbage  med  en  Undskyldning:  han 
havde  saa  travlt,  —  Ammonsen  forlod  aldrig  noget 
Sted  uden  at  meddele,  at  han  havde  saa  travlt. 

Frk.  Mynster  og  Britha  fulgtes  ned  ad  Trappen  og 
ad  Jernbanegade  til  Halmtorvet,  idet  de  for  hinanden 
udtalte  deres  Forundring  over,  hvor  lidt  Kunstnerisk 
der  var  ved  deres  Arkitekt. 

Da  de  vare  komne  ud  paa  Torvet,  standsede  Frk. 
Mynster  pludseHg  Britha  ved   at  lægge  sin  Haand  paa 

hendes  Arm  og  udbrød:  „Men  Gud,  det  er  dog  mage- 
løst at  tænke  sig,  jeg  liar  endnu  ikke  faaet  Navnet  at 
vide  paa  den,  der  saa  ædelmodigt  tog  sig  af  mig.  Hvad 
hedder  De?'' 

„Britha  Lichu!"  lød,  som  vi  kunne  vide,  Svaret. 

„Licht?  Licht?  .  . .  Jeg  kj  endte  engang  en  Fransk- 
lærer af  det  Navn,  det  var  en  Original,  han  var  saa 
umaadelig  lille  af  Væxt,  ikke  meget  større  end  jeg,  og 
naar  han  saa  om  Aftenen  gik  gjennem  Charlottenlund 
Skov  —  han  boede  der  i  Nærheden  om  Sommeren  — 
og  var  bange  for  Overfald,  saa  holdt  han  sin  brændende 
Cigar  i  strakt  Arm  op  over  Hovedet  forat  imponere 
ved  sin  Størrelse.    Var  det  monstro  af  Deres  Familie  ?" 

„Nej,  det  har  det  ganske  sikkert  ikke  været!  Vi 
har  ikke  havt  studerede  Folk  i  vor  Familie  før  min 
Broder,  som  blev  Student  ifjor." 

„Nej,  jeg  snakker  ogsaa!  Han  hed  Lichtenberg, 
ja  Lichtenberg  var  det.  Nej,  saa  kjender  jeg  Ingen 
af  Deres  Navn!  ....  Men  hør,  sig  mig,  hvad  Vej 
skal  De'?" 

„Jeg  skal  hjem  i  Møntergade." 

„Møntergade  ?    Aa,  det  er  nede  paa  Gammelholm." 

„Nej,  det  er  det  ikke!"  lo  Britha  og  undrede  sig, 
som  det  Kjøbenhavnerbarn  hun  var,  over,  at  Nogen 
kunde  være  uvidende  om,  hvor  Møntergade  laa. 

„Naa  nej,  det  er  sandt,  det  er  paa  Nørrebro,  hvad?"' 
foreslog  hendes  Ledsagerske,  dog  ikke  rigtig  sikker  i 
sin  Sag. 

„Heller  ikke!  De  lader  ikke  til  at  være  videre 
kjendt  i  Kjøbenhavn?" 

„Nej,  jeg  har  levet  det  meste  af  min  Tid  i  Pro- 
vinserne.    Men  saa  sig  mig  dog,  hvor  den  Gade  ligger!" 

,,Ja,  hvordan  skal  jeg  betegne  det?  .  .  .  Det  er  i 
Nærheden  af  Kongens  Have,  om  De  kjender  den?" 

„Kongens  Have,  jo!  Det  er  den  med  Soldater  og 
Ammer  og  Børn  i  Springvandet  —  jo,  den  veed  jeg, 
hvor  er!  Men  saa  kan  vi  jo  følges  ned  ad  Frederiks- 
berggade. .  .  .  Vent  blot  et  Øjeblik,  jeg  maa  have  min 
Dosmerseddel  op  og  læse  over  paa  den  Jeg  skal  sige 
Dem,  jeg  boer  ude  i  Villakvarteret  ved  Gamle  Konge- 
vej —  det  kan  ikke  nj^tte,  jeg  siger  Dem  Navnet  paa 
Vejen,  for  jeg  er  ^ds  paa.  De  kjender  den  ikke  — , 
og  naar  jeg  saa  endelig  kommer  til  B3^en,  har  jeg  saa 
mange  Ærinder  at  besørge,  saa  jeg  maa  skrive  dem  op. 
Det  er  næsten  akkurat  lige  saa  galt,  som  naar  jeg  i 
sin  Tid  kom  til  Kjøbenhavn  dernede  fra  Landet."  Med 
disse  Ord  halede  hun  en  lang  Liste  op,  gav  sig  til  at 
studere  paa  den  og  erklærede  efter  et  Par  Minutters 
Forløb:  „Saa!  Nu  kan  jeg  da  de  første  sex  Ærinder 
udenad.     Lad  os  saa  skynde  os!" 

Med  Skyndingen  blev  det  kun  saa  som  saa,  dertil 
var  Dosmersedlen  altfor  omfattende,  det  blev  snarere, 
hvad  man  kunde  kalde  en  Tur  med  Forhindringer. 
Allerede  ved  den  første  Manufakturbutik  stoppede 
nemlig  Frk.  Mynster  op  og  sagde,  som  om  hun  havde 
gjort  en  epokegjørende  Opdagelse:  „Der  boer  en 
Manufakturhandler!  Jeg  skulde  have  noget  Tøj  til  en 
Morgenkjole.  Det  er  jo  en  meget  fin  Butik,  det  ser 
godt  ud,  hvad  han  har  i  Vinduerne.  Tror  De  ikke  nok, 
han  er  solid?" 

„Ja,  det  veed  jeg  virkelig  ikke,  jeg  kjender  ikke 
den  Butik,"  svarede  Britlia,  som  ikke  kunde  lade  være 
at  more  sig  over  Frøkenens  Naivetet,  der  forekom 
hende  saa  løjerligt  provinsiel.  „Men  liar  De  ikke  Deres 
bestemte  Kræmmer?" 

„Nej,  jeg  liar  ikke!  Jeg  skal  sige  Dem,  Folk  i 
min  Alder  tror  altid,  naar  de  kjøber  saadan  et  Stykke 
som  en  ny  Kjole,  at  det  bliver  den  sidste,  og  siger: 
„Den  holder  saamænd  nok  mig  ud!"  —  forstaar  sig, 
man  har  jo  nok  et  lille  Haab  om,  at  det  ikke  skal  slaa 
til,  men  alligevel  man  gaar  saa  længe  med  Kjolen,  at 
man  glemmer,  hvor  man  har  kjobt  den.  Kom,  lad  os 
gaa  derop!     De  kan  hjælpe  mig  at  vælge." 

De  to  Damer  gik  altsaa  op  til  den  omtalte  Manu- 
fakturhandler, hvor  de  traf  en  yderst  soigneret,  galant 
bukkende  Kommis,  paa  hvis  servile  Væsen  og  affekteret 
læspende  Tale  man  kunde  se  og  høre,  at  han  var  vant 
til  at  handle  med  Damer.  Saasnart  Frk.  Mynster  havde 
fremført  sit  Forlangende,  foer  han  Trip-Trap-Trip  op 
ad  en  lille  Stige,  halede  et  Stj^kke  Tøj  ud  fra  sin  Plads 
mellem  endel  andre  lignende,  rutschede  igjen  Trip-Trap- 
Trip  ned  ad  Stigen  og  kastede  flot  Tøjet  paa  Disken, 
hvor  han  lod  det  slaa  en  længere  Række  Kuldbøtter 
og  Vejrmøller,  kort  sagt  ganske  behandlede  det  som 
en  Akrobatfader  behandler  sin  mindste  Akrobatpode. 
Saa  holdt  han  den  op  vikle  de  Ende  Tøj  op  for  Damerne 
og  fremlæspede:  „Særdeles  god  Kvalitet  .  .  .  Vil  De 
behage  at  føle!  .  .  .  meget  durabel,  aldeles  ægte,  falmer 
ikke,  taber  sig  ikke  i  Vask,  kjont  Mønster  .  .  .  Finder 
Damerne  ikke?" 

„Jo,  det  er  rigtia;t  uycleligt!  Synes  De  ikke,  Frøken 
Licht?  Det  er  kjont,  hvad,  ikke  sandt?"  udbrød  Frk. 
Mynster  og  viste  strax,  at  hun  ikke  hørte  til  de  vanske- 
lige Damer,  der  have  de  hundrede  Indvendinger  og 
Ophævelser  at  gjøre  i  en  Butik. 

Der  er  nu  heller  ingen  Tvivl  om,  at  hvis  Kommisen 
havde  ladet  det  bero  med  dette  Stykke  Tøj,  havde 
Frøkenen  kjøbt  af  det,  og  dermed  havde  den  Handel 
været  forbi ;  men  han  var  ikke  vant  til  en  saadan  hurtig 
Expedition  af  Damer,  og  derfor  gik  det  igjen  Trip- 
Trap-Trip  op  og  Trip-Trap-Trip  ned  ad  Stigen,  og  et  nyt 
Stykke  begyndte  at  gjøre  Evolutioner  paa  Disken. 

„Ja,  det  er  ogsaa  nydeligt!"  sagde  Frk.  Mynster 
strax  ved  Synet  af  det.  „Det  er  næsten  kjønnere  end 
det  andet,  hvad,  synes  De  ikke?" 

,,Jo,  det  er  ogsaa  ganske  smukt,"  svarede  Britha, 
da    det    øjensynligt  ventedes,    hun   skulde   sige   Noget. 

I  det  Samme  dumpede  der  nok  et  Stj'kke  ned  paa 
Disken  lige  for  Næsen  af  de  to  Damer,  thi  Kommisen 
havde  taget  det  fornuftige  Parti  at  blive  staaende  oppe 
paa  Stigen  og  derfra  hive  Stykket  ned,  og  i  den  nær- 
meste Tid  vedblev  han  nu  at  bombardere  med  Tøj- 
stj^kker,  saa  Frk.  Mynster  blev  ganske  nervøs  af  Angst 
for  at  faa  dem  i  Hovedet,  da  et  nyt  Stykke  gjerne 
kom  dejsende  lige  foran  hende,  medens  hun  endnu 
stod  bøjet  over  Disken  for  at  betragte  det  foregaaende 
Stykke,  og  snart  var  der  ophobet  et  Dusin  Stykker 
foran  hende. 

„Stop!  Stop!^'  raabte  Frk.  Mynster  med  ligefrem 
Angst   i   Stemmen.     „De   maa   endelig  ikke  tage  mere 

ned,  for  nu  veed  jeg  slet  ikke,  hvad  jeg  skal  vælge. 
Det  var  da  ogsaa  en  forfærdelig  Mængde  Mønstre,  De 
har,  og  jeg  synes  lige  godt  om  dem  allesammen!  Hvad 
skal  jeg  gjøre?  For  jeg  veed,  at  hvilket  et  jeg  saa 
vælger,  saa  vil  jeg,  naar  jeg  faar  det  hjem,  fortryde,  at 
jeg  ikke  tog  et  af  de  andre,  som  jeg  kan  huske.  Der 
er  Ingenting,  der  er  saa  forfærdeligt  som  emharras  de 
richesse.  De  maa  hjælpe  mig,  Frøken  Licht,  vælg  De 
for  mig!" 

Britha  valgte  paa  Lykke  og  Fromme  et  af  Styk- 
kerne, men  saa  syntes  Frk.  Mynster  naturlig-vis  bedre 
om  alle  de  andre,  og  paa  denne  underholdende  Maade 
hengik  der  et  Kvarter,  og  det  er  et  stort  Spørgsmaal, 
hvor  lang  Tid  det  vilde  have  taget,  inden  Frøkenen 
var  kommen  til  noget  Resultat,  hvis  ikke  Kommisen 
havde  tilraadet  „Damen"  at  bruge  den  Fremgangsmaade 
at  udskyde  de  Stykker,  hun  syntes  mindst  om.  Paa 
den  Maade  gik  det  nogenlunde,  men  der  blev  dog  tre 
Stykker  tilbage,  som  det  tog  en  urimeligt  lang  Tid  at 
vælge  imellem,  idet  hun  snart  syntes  bedst  om  Nr.  1, 
snart  om  Nr.  2  og  snart  om  Nr.  3.  Men  saa  tog 
Britha  resolut  Sagen  i  sin  Haand  og  sagde:  „Tag  nu 
det  der  og  lad  os  faa  en  Ende  paa  det.  Vi  maa 
videre!" 

„Ja,  De  har  Ret,  vi  maa  videre!"  svarede  Frk, 
Mynster  og  valgte  det  Stykke,  hun  syntes  mindst  om, 
hvorpaa  de  forlod  Manufakturbutikken. 

Da  de  havde  passeret  forbi  en  fire — fem  Huse, 
gjorde  Frøkenen  en  lignende  Opdagelse  som  før,  idet 
hun    udbrød:     „Der    er    en    Blomsterhandel!     Der  maa 

jeg  ned,  jeg  har  havt  det  Uheld,  at  min  dejHg  store 
Asphodelus  er  gaaet  ud,  AsjiJwcMus  luteits,  kjender  De 
den?  Ikke?  Jo,  De  har  nok  set  den  i  Haver,  med 
gule  Blomster,  Lilliefamilien,  aa  nydelig!" 

Man  gik  altsaa  ned  i  Blomsterhandelen,  hvor 
Frk.  Mynster  opførte  sig  akkurat  som  før  hos  Manu- 
fakturhandleren og  var  henrykt  over  Alt,  hvad  hun  saae. 
Besøget  her  lignede  det  foregaaende  saa  meget,  at  det 
ikke  nærmere  skal  beskrives,  kun  kan  det  maaske 
noteres,  at  hun  ganske  satte  Blomsterhandlersken  til- 
vægs  med  sine  botaniske  Kundskaber.  Efter  et  længere 
Ophold  her,  vandrede  man  videre  ned  ad  Gaden  og 
aflagde  kun  Visitter  hos  en  Isenkræmmer,  en  Papir- 
handler, en  Kunstdrejer,  en  Viktualiehandler,  en  Galanteri- 
handler, en  Urtekræmmer  og  en  Vildthandler,  hvorfor 
det  sandt  at  sige  tog  saa  rum  en  Tid,  inden  Damerne 
naaede  Amagertorv,  at  et  med  almindelige  Ben  udrustet 
Menneske  i  samme  Tidsrum  kunde  være  gaaet  sig  en 
Tur  til  Enden  af  Langelinie  og  tilbage  igjen. 

Udfor  Helliggejstes  Kirke  gjorde  Frk.  Mynster 
Holdt,  halede  Dosmersedlen  op  af  Lommen,  som  hos 
hende  sad  paa  den  gammeldags  Plads:  foran  paa 
Kjolen,  og  gav  sig  i  Lag  med  at  holde  en  liUe  Konfe- 
rence med  den.  Efterat  have  gjennemmumlet  alle  de 
Steder,  hvor  de  havde  været,  udbrød  hun  glad:  „Ja, 
det  er  rigtigt!  Jeg  syntes  jo  nok,  der  var  Noget  her," 
og  tilføjede  saa  henvendt  til  Britha:  „Veed  De,  hvad 
det  næste  Punkt  paa  Dagsordenen  er?" 

Britha  maatte  tilstaa  sin  Uvidenhed  i  saa  Henseende. 

„Det  er  Kager  hos  Otto.  det  vil  sige  til  at  spise 
paa  Stedet.  Jeg  kommer  aldrig  til  Byen  uden  at  spise 
Konditorkager,  det  er  det  eneste  Gode  ved  Kjøbenhavn, 
det  er  Smaakagerne,  de  er  superbe!  De  gjør  mig  nok 
den  Fornøjelse  at  gaa  op  med?" 

Selvfølgelig  tog  Britba  mod  Indbydelsen  og  sagde 
Tak  til,  —  den  unge  Pige,  der  siger  Nej  til  Kager, 
især  paa  aparte  Tider  af  Dagen,  er  ikke  fodt  endnu. 

De  to  Damer  gik  altsaa  op  til  Konditoren  Klokken 
var  omtrent  tre,  og  af  det  overvættes  talrige  Besøg 
kunde  man  se,  at  det  var  den  mest  fashionable  Stund 
for  Damer  at  gaa  paa  Konditori.  Det  var  nemlig 
udelukkende  Damer,  som  søgte  her,  og  alle  Bordene 
vare  optagne,  —  i  Modsætning  til,  h\ad  der  er  Til- 
fældet paa  Herrekaféerne ,  vare  karakteristisk  nok 
Vinduespladserne  mindst  efterspurgte,  de  gode  Damer 
skjøttede  slet  ikke  om  at  blive  set  her,  det  var  ogsaa 
en  utrolig  Fart,  hvormed  de  fra  Gaden  kunde  svippe 
op  ad  Trappen  og  ind  ad  Gadedøren. 

Ved  Bordene  sad  unge  Piger  i  Smaagrupper. 
pludrende  og  leende,  medens  de  nod  dei;^  Kager  uden 
at  tænke  paa  de  Bekymringer,  de  om  en  Timestid  vilde 
volde  Fader  og  Moder  paa  Grund  af  deres  Mangel  paa 
'  Appetit  til  Middagen.  Man  kunde  se,  hvor  mageløst 
det  smagte  dem,  hvor  de  gottede  sig  og  i  Spøg  klappede 
sig  paa  Brystet  ved  hver  Mundfuld,  og  saa  var  det 
saamænd  S^md  at  mismide  dem  den  Nydelse,  unge 
Piger  har  saa  usigeligt  færre  Glæder  end  unge  Herrer. 
Men  paa  Nogles  Ansigter  stod  den  onde  Samvittighed 
tydeligt   at   læse,    og   de    skottede  ængsteligt  til  Døren, 

hver  Gang  denne  gik.  for  Moder  havde  sagt  dem,  at 
hun  ikke  ^ønskede",  de  gik  til  Konditor.  De  fleste 
unge  Damer  nod  Smaakager  og  bællede  en  Masse 
Isvand  i  sig  dertil,  de  lidt  Flottere  nød  Iskager,  og 
kun  de  Allerflotteste  drak  Chokolade  til  deres  Kager. 
Der  var  dog  ogsaa  enkelte  ældre  Damer,  og  især  til- 
di'og  en  overfedet,  ældre  Dame,  som  trakterede  et  Par 
Døtre  og  nogle  af  disses  Veninder,  sig  Opmærksom- 
heden ved  den  uajDpetitlige,  fraadsende,  graadige  Maade, 
hvorpaa  hun  spiste  af  det  Læs  Kager,  som  paa  et 
mægtigt  Fad  stod  paa  Bordet;  hun  tog  en  halv  Kage 
i  een  Mundfuld  og  foranstaltede  hver  Gang  et  hlle 
Eegnvejr  af  Krummer  eller  et  ikke  mindre  Snevejr  af 
Flodeskum,  og  uafladeligt  lod  hun  Munden  løbe,  medens 
hun  spiste,  hvorved  man  fik  et  meget  klart  Indblik  i 
Tyggeprocessen  hos  hende,  der  var  alt  andet  end  til- 
talende. Med  længere  eller  kortere  Mellemrum  rejste 
der  sig  en  Dame  hist  og  en  Dame  her  og  aflagde  med 
sin  Tallerken  et  Besøg  ved  Disken  forat  forny  Behold- 
ningen, og  ganske  betegnende  for  Konversationen  var 
det,  at  det  Ord,  der  absolut  forekom  hyppigst  var 
„han" ;  der  blev  talt  om,  hvad  ,.hau''  havde  gjort,  hvad 
„han''  havde  sagt.  o.  s.  v.  Der  var  kun  eet  eneste 
Mandfolk  tilstede  i  Konditoriet,  han  stod  henne  ved 
Disken  og  søgte  Kager  ud  til  dem  derhjemme;  ikke 
fordi  han  vilde  flotte  sig  med  at  traktere,  men  fordi 
han  havde  lovet  sin  Kone  at  tage  Kager  med  hjem  til 
Eftermad,  for  der  var  Storvask  i  Huset  og  Konen 
kunde  ved  Gud  ikke  faa  Tid  til  at  lave  Andet  end  de 
gtde   Ærter    med  Flæsk;    det  bør   dog  tilføjes,    at   den 

gode  Mand,  enten  det  nu  var  i  Distraktion,  eller  det 
skyldtes  Forlegenhed  over  at  være  den  eneste  Herre, 
jævnlig  lod  en  eller  anden  Kage  forsvinde  i  sin  Mund 
istedetfor  at  anbringe  dem  paa  den  Tallerken,  som  lian 
stod  med  i  Haanden,  og  som  var  bestemt  til  foreløbig 
at  optage  Familiens  Eftermad. 

Frk.  Mynster  og  Britha  gik  lien  til  Disken  forat 
vælge  sig  nogle  Kager,  og  saa  stort  et  Udvalg  var  der 
af  disse,  at  Pladsen  paa  Disken  ikke  slog  til,  hvorfor 
der  til  Reserve  var  opstillet  to  Smaaborde  udenfor 
Disken  ved  hver  Ende  af  denne,  og  disse  vare  fuldt 
optagne  af  Fade  med  Kager.  Havde  Frk.  Mynster  i 
de  andre  Butikker  stedse  været  i  Bekneb  med,  hvad 
hun  skulde  vælge  af  de  mange  Heiiigheder,  saa  var 
noget  lignende  ikke  Tilfældet  her,  thi  hun  havde  sine 
bestemte,  tre  Sorter  Kage,  som  hun  stedse  spiste,  hun 
mindede  i  dette  Punkt  om  visse  Herrer,  som  paa 
Restaurationer  ufravigeligt  spise  Boeuf* 

Britha  tog  som  Følge  heraf  ogsaa  tre  Kager,  men 
da  Frk.  Mynster  saae,  at  det  var  Brithas  Mening  at 
sige  Stop,  protesterede  Frøkenen,  idet  hun  sagde: 
„Nej,  De  maa  endelig  tage  nogle  flere!  Fordi  jeg- 
gamle  Menneske  kun  kan  spise  tre  Kager,  derfor  er 
der  ingen  Grmid  til,  at  De  ogsaa  skal  nøjes  med  saa 
lidt.  Unge  Maver  kan  taale  utrolige  Masser  af  den 
Slags,  det  forstaar  sig,  det  er  derved  man  fordærver 
dem,  men  det  gjør  man  jo  alligevel.  Naa,  kom  her  og 
lad  mig  hjælpe  Dem!"  Med  disse  Ord  begyndte  hun, 
idet  hun  vimsede  fra  den  ene  Ende  af  Disken  til  den 
anden,  at  dænge  løs  med  Kager  paa  Brithas  Tallerken, 

saa  Antallet  snart  var  blevet  over  dobbelt  saa  stort. 
Da  hun  ikke  gjorde  Mine  til  at  holde  op  for  det  Første^ 
tog  Britha  det  fornuftige  Parti  at  flygte  bort  med 
sin  Tallerken,  og  Frøkenen  fulgte  efter,  trøstende  Britha 
med,  at  hun  altid  kunde  faa  flere. 

Det  gjaldt  nu  om  at  faa  Plads  etsteds,  men  da  der 
sad  Damer  ved  alle  Bordene,  var  der  jo  ikke  Andet 
for  end  at  slaa  sig  ned  ved  et  af  de  Borde,  hvor  der 
var  bedst  Plads,  og  Frk.  Mynster  foreslog  derfor  at 
blive  ved  det  Bord  nærmest  Disken,  ved  hvilket  der 
kun  sad  to  unge  Piger.  Hun  nærmede  sig  for  at  spørge, 
om  de  havde  Noget  imod,  at  Britha  og  hun  tog  Plads 
ved  samme  Bord,  men  før  hun  kunde  faa  fremført  sit 
Ærinde,  busede  de  unge  Piger  ud  i  en  saa  højrøstet 
Latter,  at  hun  tabte  Modet  og  fulgte  videre  efter 
Britha.  Ved  det  næste  Bord  sad  der  vel  tre  Damer, 
men  hun  gik  dog  hen  imod  dem  i  samme  Ærinde,  men 
det  gik  akkurat  som  før,  hun  blev  modtaget  af  en 
meget  hjertelig,  men  højst  uærbødig  Lattersalve,  som 
ikke  dæmpedes  synderligt  ved,  at  Damerne  proppede 
deres  Servietter  i  Munden.  Og  saaledes  blev  det  ved, 
hvor  hun  kom  frem  Hun  saae  ned  ad  sig  for  at  se,  om 
der  var  noget  Forkert  ved  hendes  Toilette,  men  der 
var  Intet  at  opdage,  og  da  hun  passerede  et  Spejl, 
overbeviste  hun  sig  om,  at  baade  Hat  og  Haar  sad, 
som  det  skulde,  men  alligevel  steg  Lystighedens  Vande 
og  Latterens  Bølger  adskillige  Tommer  over  daglig- 
Vande,  hvor  hun  viste  sig.  Hun  blev  irriteret,  som 
man  altid  bliver,  naar  man  er  Gjenstand  for  Latter, 
og  navnlig  naar  man  ikke  veed,  hvad  det  er.   Folk  ler 

af,  og  bandede  disse  lattermilde  Kjøbeiiliavnertose,  som 
hun  med  total  Mangel  paa  Respekt  titulerede  dem  ved 
sig  selv. 

Tilsidst  blev  det  liende  for  broget,  liim  greb  den 
forangaaende  Britha  i  Armen,  saa  denne  blev  tvungen 
til  at  gjore  omkring,  og  udbrød  lialvt  hidsigt  og  halvt 
ulykkeligt:  „De  ler  af  mig!  Hvad  er  der  saa  latterligt 
ved  mig?" 

Svaret  udmærkede  sig  just  ikke  ved  sin  Tydelighed, 
aldenstund  det  kun  bestod  i,  at  Britha  ogsaa  blev 
greben  af  en  Latterparoxysme,  som  rystede  hende  saa- 
ledes,  at  Kagerne  paa  den  Tallerken,  hun  bar,  begyndte 
at  hoppe  op  og  ned,  som  om  de  vare  til  den  Gymna- 
stikøvelse, som  hedder:  „Paa  Stedet  hop!" 

„Men  Du  gode  Gud,  hvad  er  der  dog  ivejen?^' 
stammede  Frøkenen,  mere  forvirret  end  nogensinde 
over,  at  kendes  unge  Veninde  slog  Trop  med  de  andre 
Grinebidere.    „Hvad  er  der  dog?    Sig  dog,  hvad  der  er!" 

„Paraplyen!  Paraplj^en!"  var  det  eneste  Ord,  Britha 
formaaede  at  faa  frem. 

„Paraplyen?"  gjentog  Frøkenen  og  trak  den  frem 
fra  dens  Opholdssted  under  hendes  venstre  Arm.  Til 
hendes  udelte  Forbauselse  viste  det  sig  nu,  at  denne 
hendes  kjære  Ledsager  var  bleven  forsynet  med  en 
Dupsko  af  en  ny  og  hidtil  ukjendt  Art.  Under  kendes 
Farten  frem  og  tilbage  ved  Disken  for  at  forsyne 
Britha  med  Kager  var  hun  nemlig,  uden  at  hun  anede 
det,  kommen  til  at  plante  Paraplyen  i  en  Kremkage 
paa  et  af  Sidebordene,  og  da  hun  gik  videre,  fulgte 
Kagen  med  paa   Enden   af  Paraplyen,    hvorved   denne 

nærmest  blev  forlenet  med  et  Udseende  som  det  Billard- 
redskab, der  kaldes  en  Maskine. 

„Det  er  dog  ogsaa  mageløst,  som  jeg  kommer  galt 
afsted  med  den  Paraply  idag!"  sagde  Frøkenen,  idet 
hun  befriede  Paraplyen  for  den  malplacerede,  upraktiske 
Dupsko.  Hendes  Ærgrelse  havde  vel  ikke  tabt  sig 
endnu,  men  hun  tilgav  i  sit  Hjerte  dem,  der  før  havde 
leet  af  hende,  for  natm'hgvis  havde  det  set  kuriøst  ud. 
det  kunde  hun  godt  indse. 

Da  der  ikke  var  mere  at  le  af,  fik  de  hurtigt  Plads 
ved  et  Bord,  hvor  de  satte  sig  tilrette  forat  nyde  de 
af  dem  udtagne  Kager  —  naturlig^ds  med  Undtagelse 
af  Paraptykagen,  som  tilfaldt  en  tilstedeværende  Hund, 
der  blev  ganske  flov  og  ulykkelig  ved  Tilbuddet,  for 
den  havde  aldrig  set  saa  meget  Kage  paa  een  Gang, 
undtagen  naar  den  selv  havde  sat  sig  i  ulovlig  Besiddelse 
deraf  — ,  og  der  aabenbarede  sig  nu  det  mærkelige 
Fænomen,  at  alle  de  mange  Kager,  som  Britha  for  et 
Øjeblik  siden  havde  erklæret  sig  ude  af  Stand  til  at 
spise,  efterhaanden  umærkeligt  paa  en  eller  anden  ube- 
gribelig Maade  forsvandt  fra  Tallerkenen.  Passiaren 
gik  let  og  Hvltgt  mellem  de  to  Damer,  som  var  det  et 
Par  gamle  Bekjendte,  og  drejede  sig  om  ingen  Verdens 
Ting  og  om  alle  mulige  Ting;  men  det  var  ikke  saa 
løjerligt  endda,  at  den  ingen  Besvær  voldte,  thi  Frk. 
Mynster  hørte  til  den  Slags  Mennesker,  det  er  saare 
let  at  tale  med,  aldenstund  de  selv  hele  Tiden  føre 
Ordet  eller  idetmindste  paatage  sig  de  ni  Tiendedele 
af  Konversationen;  de  Spørgsmaal  hun  i  Samtalens  Lob 
stillede,    besvarede    hun    glatvæk    selv,    naar   den,    hun 


49 

talte  med,  af  en  eller  anden  Grund  ikke  gjorde  det, 
og  saa  gik  hun  ufortrødent  videre,  og  Begrebet  Stof- 
mangel kj endte  hun  ikke  mere  til,  end  et  politisk  Dag- 
blad gjør  det  under  Rigsdagssamlingen.  Men  man 
maatte  tilstaa,  at  bun  var  baade  original  og  interessant, 
for  bun  bavde  betydeligt  flere  Kundskaber  end  Damer 
i  Almindeligbed,  man  mærkede  tydeligt,  at  bun  var 
født  i  en  dannet  Familie,  bvor  den  gamle  Sætning: 
^mulier  taceat  in  ecclesia".  eller  som  det  hedder  hos  exi 
nyere  Klassiker:  „Ingen  Damer!  Ingen  Damer!"  ikke 
gjaldt,  og  at  hun  var  oj)dragen  i  et  Hus,  bvor  K\ånderne 
studerede  andre  Værker  end  Kogebøgerne.  De  to 
Damer  blev  vel  siddende  et  Kvarterstid  paa  Konditoriet, 
uden  at  der  indtraf  flere  mindeværdige  Begivenheder, 
og  da  de  forlod  det,  skiltes  deres  Veje.  Deres  Møde 
endte  paa  lignende  Vis  som  den  forhen  omtalte  Sammen- 
komst mellem  Baldur  Borgen  og  Harald  Licht,  thi 
ligesom  disse  afgav  højtidebge  Løfter  om  at  besøge 
hinanden,  saaledes  maatte  Britha  love  at  se  ud  til 
Frøken  Mynster  i  hendes  Hjem. 


ni. 

JDaldur  Borgen  og  Harald  Licht  havde  endnu  ikke 
opfyldt  de  omtalte  højtidelige  Løfter  om  de  gj ensidige 
Besøg,  de  havde  vel  mødt  hinanden  i  Foreningen  og  havde 
spaseret  et  Par  Gange  sammen  paa  Ruten,  men  det 
var  først  Ugedagen  efter  deres  første  Møde,  at  Baldur 
tog  en  rask  Beslutning,  og  ved  sex-syv  Tiden  kunde 
han  den  Dag  sees  staaende  i  Møntergade  og  under- 
kastende den  Ejendom,  hvor  Licht  boede,  en  kritisk 
Undersøgelse. 

Det  var  en  mægtig,  fem  Etages  Stenkolos  i  den 
tarvelige  Stil  fra  Halvtredserne,  uden  mindste,  for- 
mildende Udsmykning  paa  Cementpudsen,  uden  ringeste 
Indfatning  af  Vinduer  eller  Port,  hvorfor  den  store 
Flade  havde  et  ualmindehgt  skaldet  Udseende,  hvilket 
ikke  forskjønnedes  ved,  at  den  syntes  at  Hde  af 
Udslet,  eftersom  større  eller  mindre  Partier  af  Pudsen 
hist  og  her  vare  faldne  af.  Hvad  der  først  tildrog  sig 
Baldurs  Opmærksomhed,  var  en  Kjældernedgang,  over 
hvilken  et  ikke  længere  ungdomsfriskt  Skilt  prangede 
og  forkyndte,    at  her  havde  „Licht  &  Komp."  tilhuse 

medens  en  paa  en  lang  Jernstang  anbragt,  mindre 
Kobberkjedel  førte  en  højst  dinglevorn  Existens  og 
peb  ynkeligen  over  at  skulle  hænge  ude  i  Storm  og 
Blæst.  Baldur  var  ikke  mere  ubegavet,  end  at  han 
heraf  sluttede,  at  Hr,  Licht  senior  var  Kobbersmed, 
og  dette  viste  sig  da  ogsaa  senere  at  være  i  fuld 
Overensstemmelse  med  Virkeligheden.  Selve  Kjælderen 
var  skummel ,  snavset  og  alt  andet  end  lystelig  at  se 
til,  i  Vindueskarmen,  der  efter  Sagnet  engang  skulde 
have  været  hvidmalet,  men  som  nu  var  grumset,  jord- 
slaaet,  i  en  vis  Forstand  kobberforhudet,  laa  i  kaotisk 
Virvar  Knibtænger  af  alle  Dimensioner,  Skruer,  Ham- 
mere, Møttriker,  etc,  ja  der  var  endogsaa  paaskruet 
Karmen  en  Skruestik,  og  ikke  i  et  eneste  af  Vinduerne 
fandtes  der  Noget,  der  kunde  ligne  en  Udstilling  af 
Varer,  —  hist  og  her  laa  der  ganske  vist  en  væltet 
Kobberkjedel  eller  stod  en  alderstegen  Kobbermaskine 
paa  den  Plads,  den  havde  indtaget  i  nogleogtyve  Aar, 
men  Ingen  vilde  være  bleven  mere  forbauset  end 
Licht  &  Komp.,  om  der  havde  meldt  sig  en  Kjober 
til  den  — ,  nej,  Firmaet  var  ikke  fra  den  Tid,  hvor 
Pyntningen  af  Vinduerne  spiller  en  saa  væsentlig  Rolle, 
og  det  behøvede  det  heller  ikke,  det  var  meget  vel- 
staaende  og  havde  mere  end  Arbejde  nok.  Ovenover 
Kobbersmedbutikken  laa  der  en  Beværtning  af  et  ikke 
overdrevent  appetitvækkende  Udseende  og  af  den  ikke 
imponerende  Rangklasse,  der  karakteriseres  ved  Vindues- 
skiltet  „Varm  Spise  hele  Dagen".  I  Kjælderen  paa 
den  anden  Side  af  Porten  boede  en  Antikvitets-  og 
Kuriositetshandler  ogsaa   af  inferiør  Rangklasse,    hvad 

4* 


52 

mau  strax  saae  af  eu  Bekjendtgj øreise  i  Vinduet  af 
følgende  Indhold:  „Her  udstoppes  Fugle,  repareres 
Stenoldsager,  sættes  nye  Fingre  paa  Porcellænsfigurer, 
klinkes  og  efterses  Alt".  Og  i  Stuen  ovenover  befandt 
sig  et  Skrædderetablissement  af  den  prisbillige  Sort, 
hvor  alle  de  udstillede  Dragter  vare  forsynede  med 
omfangsrige  Plakater  med  Prisangivelse ,  hvorved  de 
fik  en  vis  Lighed  med  Gjæsterne  ved  en  Fest,  hvor 
Deltagerne  ere  ble^Tie  anmodede  om  at  bære  Adgangs- 
tegnet synligt  paa  Brystet,  —  i  Parenthes  kan  det 
bemærkes,  at  Priserne  vare  saa  billige,  at  de  aldrig 
undlod  at  faa  de  forbipasserende  Herrer,  som  kjøbte 
hos  Rutens  fine  Skræddere,  til  at  anstille  Betragt- 
ninger over,  hvordan  det  egentlig  hang  sammen  med 
de  Priser,  disse  forlangte. 

Da  Baldur  havde  set  sig  mæt  paa  disse  Herlig- 
heder, gik  han  ind  igjennem  Porten,  thi  Harald  havde 
opgivet  ham,  at  hans  Værelse  laa  i  Sidebj^gningen. 
Baldur  standsede  forvirret,  thi  han  havde  aldrig  set 
en  saa  virvaragtig  Gaard;  der  var  to  lange  Side- 
bygninger med  to  Opgange  i  hver  og  en  Bagbygning 
af  samme  kolossale  Omfang  som  Forhuset  med  fire 
Opgange,  hvilket  da  ogsaa  havde  nødvendiggjort  et 
helt  lille  Alfabet  som  Vejviser,  idet  der  over  hver 
Gaardsdør  stod  malet  Opgang  A,  Opgang  B,  o.  s.  v. 
Fra  Bagbygningen  lød  en  øredøvende  Banken,  Hamren 
og  Dunken,  thi  her  fandtes  Værksteder  fra  Stue  til 
Kvist,  og  lange  Ramser  forkyndte  i  hver  Gadedør,  at 
Kobbersmedværkstedet  var  i  Stuen,  Malerværkstedet 
paa  første   Sal,    Sadelmagerværkstedet  paa  anden   Sal, 

Snedkerværkstedet  paa  tredie  Sal,  og  saa  fremdeles  i 
det  Uendelige.  Gaarden  var  i  og  for  sig  rummelig 
nok,  men  Pladsen  indsnævredes  endel  af  et  omfangs- 
rigt Tremmeværks  Skur,  som  tjente  til  Opbevaringssted 
for  Snedkerens  Brædder  og  Planker,  og  af  et  helt 
Regiment  Trækkevogne,  som  i  tætsluttede  Geledder 
stod  paa  Hovedet  med  Arme  og  Ben  i  Vejret,  pegende 
hen  paa  et  Skilt  paa  Baghusets  Mur  med  Indskrift: 
„Trækkevogne  tilleje".  Og  mod  Alt  dette  stak  det  saa 
løjerligt  af,  at  se  et  ensomt,  før  Tiden  ældet  Elmetræ, 
som  idetmindste  nu  i  det  tidlige,  hurtigt  indtraadte 
Foraar  tog  sig  helt  oplivende  ud  med  sit  endnu  friske, 
knap  udfoldede  grønne  Løv. 

Raadvild  slentrede  Baldur  midt  ud  i  Gaarden  og 
gav  sig  til  under  talrige  Omdrejninger  at  stirre  rundt  i 
det  forvirrende  Bygningskomplex,  men  herved  opnaaede 
han  kun  at  blive  ligesaa  forplumret  i  Hovedet,  som 
om  han  i  en  Timestid  uafbrudt  havde  galopperet  rundt 
i  en  Balsal;  han  vidste  nemlig  ikke,  hvor  han  skulde 
tage  fat  paa  Alfabetet;  thi  nu  kunde  han  godt  erindre, 
at  Harald,  da  han  havde  opgivet  sin  Adresse,  havde 
vedføjet  den  Opgang,  ad  hvilken  man  nemmest  naaede 
hans  Værelse,  et  Litranummer,  men  da  Baldur  var 
aldeles  ubekjendt  med ,  at  der  existerede  slige  ind- 
viklede Gaarde  i  Kjøbenhavn  eller  overhovedet  noget- 
steds i  Verden,  havde  han  slaaet  sig  tiltaals  med,  at 
det  var  en  lokal  Vittighed,  han  ikke  forstod,  saadan  i 
Smag  med  Kjøbenhavn  K. 

Nu  er  og  har  det  altid  været  et  mærkeligt 
Fænomen,    hvorledes   en    saa    simpel   Ting    som,    at    et 

velklædt  Meimeske  stiller  sig  op  i  en  Gaard  og  ser  sig 
om,  formaaer  at  vække  Opmærksomlied  og  ligesom 
med  magnetisk  Kraft  at  lokke  Folk  til  Vinduerne. 
Først  greb  diverse  Svende,  som  havde  Vinduespladser 
i  Bagkusets  forskjellige  Værksteder,  med  Glæde  Lejlig- 
heden til  at  gjøre  en  lille  Pause  i  deres  Arbejde,  og 
med  Høvlen,  Penslen,  Hammeren  eller  Tommestokken 
i  Haanden  gloede  de  maabende  ned  paa  den  fremmede 
Mand  og  fortabte  sig  i  Grublerier  over,  hvad  i  Alverden 
han  kunde  vUle,  —  og  saa  mange  vare  Hypotheserne, 
at  de  strakte  sig  ligefra  Formodningen  om,  at  det  var 
en  Liebhaver  til  Ejendommen,  til  Forventningen  af,  at 
Baldur  om  et  Øjeblik  vilde  give  sig  til  at  raabe  med 
Sand  eller  tage  en  Fløjte  frem  og  give  en  lille  Kammer- 
musikkoncert; derpaa  standsede  Kokkepigerne  i  Side- 
bygningerne midt  i  Middagsopvaskningen  og  stiiTede 
ned  paa  den  Besøgende,  hvilket  var  forbundet  med 
noget  Besvær,  aldenstund  de  maatte  lægge  sig  paa 
Maven  over  Vasken,  saa  Benene  dinglede  i  Luften,  og 
hist  og  her  smækkede  en  og  anden  af  dem  Vinduet 
op,  da  hun  blev  betagen  af  Frygt  for,  at  der  skulde 
være  Ildløs  i  Baghuset;  derefter  stillede  en  eller  flere 
Læredrenge  i  deres  halvt  paaklædte  Tilstand  i  for- 
skjellige af  de  talrige  Ophejsningsluger  og  stod  saa 
yderligt,  at  man  ventede  i  næste  Øjeblik  at  se  dem 
slaa  en  Saltomortale  ned  paa  Gaardens,  ikke  dertil 
indrettede  Stenbro,  hvorfor  man  fik  en  underlig  fugtig 
Fornemmelse  i  sine  Haaudflader;  og  tilsidst  kom  da 
Beboerne  i  Forhuset  med,  der  tilfældigt  passerede  Spise- 
stue-   eller    Sovekammervinduerne     og    blev    staaende 

forat  afvente  det  Tidspunkt,  da  Baldur  vilde  udbasune 
den  ubehagelige  Meddelelse,  at  Vandet  vilde  blive  borte 
for  E-esten  af  Aftenen,  hvorfor  omsigtsfulde  Husmødre 
stj^rtede  ud  til  Pigen  i  Kjøkkenet  og  gav  Ordre  til 
strax  paa  Stedet  at  fylde  alle  disponible  Kar,  Baller 
og  Gryder  med  Vand. 

Det  varede  en  Stund,  inden  det  gik  op  for  Baldur, 
at  Vinduernes  stærkt  tiltagende  Befolkning  skyldtes 
ham;  men  da  han  opdagede,  hvor  nysgjerrigt  alle  de 
mange  Øjne  rettedes  mod  ham,  blev  det  ham  efter- 
haanden  klart,  at  det  dog  vist  var  ham,  man  saae  paa, 
og  noget  tr3^kket  trak  han  over  mod  Oj)gang  C.  Hvor- 
for han  netop  valgte  denne  Opgang,  findes  der  ingen- 
somhelst  rimelig  Forklaring  paa ;  i  saadanne  Tilfælde 
gaar  man  stedse  efter  ubestemte,  rent  instinktmæssige 
Indskydelser. 

Der  kunde  ikke  siges  at  være  nogen  Mangel  paa 
Folk,  han  kunde  spørge  om  Vej ;  Færdslen  i  Gaarden 
var  omtrent  ligesaa  livlig,  som  den  er  en  Solskins 
Søndagmiddag  paa  Ruten;  til  og  fra  de  talrige  Gaards- 
døre  kom  og  gik  uafladeligt  Mænd  og  Kvinder,  Lære- 
drenge traskede  afsted,  saa  godt  deres  Slæber  tillod 
det,  barhovedede,  med  Hænderne  indenfor  Forklædets 
Brystlap  og  forsorent  fløjtende  i  vilden  Sky,  Sælge- 
koner kom  trillende  ind  og  afleverede  den  lejede 
Trækkevogn,  og  Børn  af  alle  Aldre  tumlede  afsted  i 
vildt  skrigende  og  hujende  Horder.  Vilde  han  have 
ulejliget  sig  lidt  frem,  kunde  han  strax  have  spurgt 
den  Ene  eller  Anden  om  Besked,  men  han  vilde  ikke 
atter  udstille  sig  til  almindelig  Beskuelse,    og   desuden 

meute  han,  at  der  ikke  vilde  gaa  lang  Tid,  inden  der 
kom  Nogen  ned  fra  Opgang  C,  og  i  den  Formodning 
fik  han  hurtigt  Ret. 

Der  var  ikke  gaaet  en  Minut,  saa  kom  en  fattigt 
klædt,  ti-tolv  Aars  Tøs  sjokkende  ned  ad  Trappen. 
Hun  gik  mat  og  langsomt,  stakkels  Lille,  det  var  ikke 
af  Dovenskab;  saae  man  den  visne,  farveløse  Teint,  den 
svulne  Næse,  den  halvtaabne,  savlende  Mund  og  de 
knadrede  Kirtelsvulster  paa  Underhagen  og  Halsen, 
forstod  man  kun  altfor  godt,    der  var  en  anden  Grund. 

„Veed  Du,  om  Student  Licht  boer  deroppe  ad  den 
Opgang?"  spurgte  Baldur,  som  ikke  kunde  lade  være 
at  klappe  Staklen  blidt  paa  Skulderen,  hende. 

Hun  saae  paa  ham  med  et  Blik  saa  træt,  saa  træt, 
at  det  skar  ham  i  Hjertet,  og  først  langt  om  længe 
svarede  hun  svagt  og  drævende:  „Nej!  Vi  boer  oppe 
paa  Kvisten,  men  der  er  ingen  Student." 

„Ja,  ja,  jeg  finder  ham  nok!"  svarede  Baldm^,  som 
syntes,  det  var  Synd  at  plage  hende  med  flere  Spørgs- 
maal. 

„Urtekræmmeren  lige  overfor  har  Vejviseren," 
hviskede  hun  hæst. 

„Tak,  lille  Ven!  .  .  .  Der,  tag  den  Tiøre!" 

„Det  er  en  Femogtyveøre!" 

„Saa— aa?  Naa!"  svarede  Baldur  og  røbede  en 
total  Mangel  paa  Evne  til  at  spille  Komedie.  „Ja, 
behold  den  bare!" 

„Maa  jeg  have  den  hele?  Tak!"  svarede  Barnet 
med   en   svag  Antydning   af  et  Smil,    som    nok    kunde 

gjøre  En  melankolsk,  og  saa  listede  kun  videre  ud  af 
Porten. 

Strax  efter  fejede  en  flot  Malersvend,  der  med  sit 
opvakte,  omend  lovligt  bnrschikose  Ansigt,  med  den 
lille  Kalot  paa  Snur  paa  Hovedet  og  i  sit  harlekins- 
spættede  Kostume  i  Grunden  gjorde  en  rask  Figur, 
lige  forbi  Næsen  af  Baldur,  fulgt  i  ærbødig  Afstand  af 
en  Dreng,  der  syntes  at  lide  af  et  Halsonde,  saa  stiv- 
halset  var  han,  indtil  man  opdagede  den  rette  Grund, 
at  han  uddannede  sine  medfødte  Jonglørevner  ved  en 
temmelig  vanskelig  Balanceøvelse  med  en  med  Krukker, 
Bøtter  og  Pensler  fyldt  Kasse  ovenpaa  sit  Hovede. 

Med  en  lille  Letning  af  sin  Hat  standsede  Baldur 
Svenden  ved  at  spørge:  ,, Undskyld,  De  veed  vel  ikke, 
hvor  man  gaar  op  til  Student  Licht?" 

Havde  Svenden  nu  været  alene,  havde  Baldur 
faaet  et  baade  høfligt  og  imødekommende  Svar,  men 
til  alt  Uheld  var  jo  Drengen  med,  og  da  Svenden  var 
bekjendt  for  at  være  Værkstedets  vittige  Hovede  og 
naturligvis  maatte  opretholde  denne  sin  Værdighed,  var 
det  jo  aldeles  nødvendigt,  at  han  gav  et  rask  Svar,  og 
han  sagde  derfor  sejgt:  .:Nej,  det  er  justement  akkuratus, 
hvad  jeg  ikke  veed!  .  .  .  Inte  skulde  De  være  gaaet 
fejl  i  Bj^en,  for  dette  her  er  ikke  Universitetet,  skjønt 
her  jo  nok  er  nogle  af  den  sorte  Skole  navnlig  derovre 
i  Smedeværkstedet." 

,,Ja,  han  skal  nu  bo  her  alligevel,''  svarede 
Baldur,  der  ikke  følte  sig  tiltalt  af  den  mangefarvede 
Haandværkers  Jargon,  i  en  afsluttende  Tone,  medens 
Drengen  gav  sit   Bifald  ved  at  sprutte  gjennem  Næsen, 

hvilket  medforte  eu  Bøjning  af  Hovedet,  som  nær 
havde  bevirket,  at  Kassen  fra  hans  Hovede  var  klasket 
ned  i  Stenbroen  og  havde  marmoreret  den  paa  egen 
Haand. 

Opmuntret  af  dette  Bifald  blev  Svenden  staaende 
og  spurgte  kort  og  tørt:  „E-uller  han  Cigarer?" 

„Ruller  Cigarer?"  gjentog  Baldur  saa  betuttet  over 
dette  Spørgsmaal,  at  han  nær  havde  sat  sig  ned  uden 
først  at  bede  om  nogen  Stol.  „Det  har  jeg  aldrig  hørt 
Tale  om.  det  veed  jeg  skam  ikke.  Hvorfor  tror  De, 
han  skulde  rulle  Cigarer?" 

„Aa,  jeg  mente  bare,  for  de  Studenter  rj-ger  jo 
altid  saa  gefærligt  meget,  og  saa  tænkte  jeg  maaskesens, 
at  han  tog  Timer  paa  Cigarfabrikken  der  paa  den 
anden  Sal,  forat  han  selv  kunde  lade  Rullen  gaa." 

„Naa,  nej  det  tror  jeg  dog  ikke!"  svarede  Baldur 
ikke  venligere  end  før. 

„Saa  har  han  kanskesig  Ansættelse  ved  Korruptur- 
væsenet?" 

„Hvad  for  et  Væsen?" 

„Ja,  det  kan  nok  være.  det  er  en  bagvendt  Udtale, 
desformedelst  at  jeg  ikke  rigtigt  veed,  hvordan  man 
kalder  det;  men  jeg  mener  disse  her  F^nre,  som  læser 
over  i  Trj^kkerieme  paa,  hvad  Sætterne  har  sat  op, 
for  saa  kunde  det  jo  tænkes,  han  var  o^rre  i  Bog-  og 
Stentr3'kkeriet  paa  tredje  Sal." 

„Naa,  Korrekturvæsenet!  Nej,  han  skulde  slet  ikke 
arbejde  her." 

„En  Student,  som  ikke  arbejder?  .  .  .  Det  er 
forresten    mærkeligt,     at   jeg    ikke    kjender    ham!  .  .  . 

Saa  skulde  De  kigge  ind  i  Beværtningen,  kauskesig 
han  sidder  der." 

„Tak  for  Deres  gode  Raad!  Men  foreløbig  vil  jeg 
dog  prøve  min  L3'kke  ad  denne  Opgang,"  sagde  Baldur 
og  vendte  Malersvenden  R3^ggen  forat  slippe  for  flere 
Vittigheder,  idet  han  gik  hen  mod  den  nærmeste 
Gaardsdør,  medens  den  vittige  Haandværker  sejrsstolt 
spankulerede  ud  af  Porten,  paa  Forhaand  nydende  sin 
Triumf,  naar  Drengen,  som  under  stadige  Smaafnis 
traskede  bagefter,  Dagen  efter  vilde  fortælle  paa  Værk- 
stedet, hvad  for  et  morderligt  Grin  Svenden  havde 
holdt  med  en  Studentmagersvend, 

Baldur  kom  forresten  ikke  ind  ad  den  Uør,  han 
var  gaaet  henimod,  thi  han  blev  stoppet  af  en  mildest 
talt  uforknyt  Tjenestepige,  som  i  det  Samme  traadte 
ud  fra  bemeldte  Opgang.  Hun  saae  helt  fix  ud,  som 
hun  kom  hoppende  ud  med  den  hvide,  trekantede 
Kappe,  der  koket  thronede  højt  oppe  paa  det  purrede 
Haar  og  snoede  sine  Hagebaand  bag  Ørerne  og  om  i 
Nakken,  med  den. rudrede,  blaa  og  graa  Sirtses  Kjole, 
og  med  det  lysebrune,  langhaarede  Schawl,  som  hun 
samlede  sammen  om  sig  og  trak  stramt  ind  i  Ryggen 
forat  vise  sin  gode  Figur.  Paa  Armen  havde  hun  en 
mindre  Kurv,  og  paa  Pegefingeren  hang  Kjøkkendørs- 
nøglen  og  dinglede;  lystigt  trallede  hun  løs  paa  en 
Slagmelodi,  og  hun  blev  ikke  mere  forskrækket  over 
Sammenstødet  med  Baldur  end,  at  hun  allerhøjst  gjorde 
en  Fjerdedels  Pause. 

Hun  var  næsten  svippet  forbi  vor  unge  Ven,  før 
han  fik  raabt:  „Halløj,  aa  hør!  Veed  De  ikke,  hvor 
Student  Licht  boer?" 

Formodentlig  forekom  det  hende,  at  Omkvædet 
paa  den  Vise,  hun  i  Øjeblikket  tilfældigvis  havde  paa 
Programmet  med  en  rigelig  Anvendelse  af  den  inter- 
nationale Sangtext  „Tralalala!",  passede  særlig  godt  til 
Situationen,  idetmindste  svarede  hun  ved  meget  højt 
at  kvæde  dette  Omkvæd:  ..>Tej,  det  veed  jeg  ej,  det 
forstaar  jeg  ej,  det  er  Noget,  jeg  aldrig  har  lært!"^ 

Med  al  ønskelig  Tydelighed  lagde  Baldur  en 
misbilligende  Forbauselse  for  Dagen,  men  det  tjener 
endel  til  hans  Undskyldning,  at  han  ikke  kj endte 
noget  til  den  Skik,  at  Tjenestefolk  svare  recitativisk. 
Egentlig  følte  han  sig  fornærmet  over  denne  Tiltale- 
form, men  da  han  kom  til  at  se  paa  Pigen  og  opdagede, 
med  hvilket  Humør  det  blev  gjort,  og  hvor  rask  det  i 
Grunden  klædte  hende,  veg  Fortrydelsen  Pladsen  for 
en  bhdere  Stemning,  og  med  et  Smil,  der  maaske  nok 
kunde  siges  at  være  mere  velvilligt  end  strengt  taget 
nødvendigt,  spurgte  han:  „Nej,  for  Alvor!  Yeed  De 
virkelig,  hvor  jeg  skal  gaa  hen  forat  træffe  Student 
Licht?" 

„Ikke  Anelse!  Jeg  har  ikke  tjent  her  uden  et 
Fjerdingaar,  og  i  saa  kort  Tid  er  det  umuligt  at  lære 
alle  de  Pindsvin  at  kjende,  som  boer  her  i  denne 
Myretue  Ja,  De  kan  bande  paa,  det  er  en  rar  Gaard, 
den  er  meget  værre  at  hitte  ud  af  end  Labyrinthen  i 
Tivoli,  for  Besætningen  er  ikke  den  samme  to  Maaueder 
itræk,  det  ene  Parti  er  fær'ig  at  flytte  ind.  før  det 
andet  er  flyttet  ud,  og  man  kan  holde  en  glad  Tiøre 
paa,  at  man  først  hører,  at  en  Familie  er  kommen  til 
at  bo  her,  naar  den  allerede  har  taget  Billetten.      Det 

er  akkurat  som  det  hedder  i  Sangen:  „Og  li'esom  den 
var  der,  saa  var  den  der  ikke!"  .  .  .  Naa,  men  jeg 
maa  nok  løbe,  jeg  maa  ud  at  kjøbe  ind,  for  Fatter 
deroppe  skal  kave  Flæskekage  til  Aften." 

Med  et  forsorent  Nik  og  et  skjælmsk  Øjekast  var 
hun  borte,  men  Baldur  blev  staaende  og  saae  efter 
hende,  han  havde  ikke  havt  noget  imod,  om  hun  var 
bleven  lidt  længere. 

Han  blev  vækket  af  sine  Tanker  ved,  at  en  Mand  lang- 
somt strøg  forbi  ham,  det  var  en  gammel,  graahaaret  og 
duknakket  Skikkelse,  og  han  var  af  Profession  Snedker, 
det  fremgik  tydeligt  af  det  Savsmuld  og  de  Stumper 
Høvlspaaner,  der  som  Burrer  havde  haget  sig  fast  i 
hans  Benklæder  og  Arbejdsbluse,  ja  selv  i  hans  Haar, 
Han  kom  fra  Posten  og  slentrede  over  mod  Baghuset, 
og  naturhgvis  anraabte  Baldur  ham  med  det  ikke 
længere  ukj endte  Spørgsmaal,  om  hvor  han  gik  op  til 
Student  Licht. 

„Hvadbehager?"  spurgte  Snedkeren  og  nærmede  sig 
Studenten  med  den  ene  Haand  for  Øret. 

Baldur  gjentog  sit  Spørgsmaal  en  Oktav  højere  og 
med  et  stærkt  crescendo. 

„Naa  nej,  det  skal  jeg  ikke  kunne  sige  Herren," 
svarede  Snedkeren.  „For  jeg  er  ikke  kjendt  her,  det 
vil  sige,  jeg  har  nok  arbejdet  her  i  to  og  tyve  Aar, 
men  jeg  har  aldrig  vaaren  oppe  hverken  i  Forhuset 
eller  i  Sidebygningerne,  nej,  jeg  har  mænd  ikke." 

Med  denne  mere  interessante,  end  egenlig  oplysende 
Forklaring  truntede  den  Gamle  sindigt  videre  og  for- 
svandt   ind    i   Baghuset,    overladende  Baldur    til    hans 

Betragtninger  over  denne  overbefolkede  Gaard,  hvis 
Beboere  levede  i  sorgløs  Uvidenhed  om  hinandens 
Existens. 

Paa  een  Gang  opstod  der  et  nyt,  højst  livligt  Eøre 
i  den  omfattende  Ejendom,  somman,  hvad  man  ellers  kunde 
indvende  imod  den,  dog  allenfals  ikke  kunde  beskylde 
for  nogen  tyngende  Stilfærdighed.  Ved  Vinduet  paa 
første  Sal  i  Baghuset  havde  der  lige  fra  Baldurs  Komme 
staaet  en  Malersvend  og  gloet  med  Noget  som  en  Rede- 
kam i  Haanden,  hvilket  Redskab  dog  ikke  saameget  var 
bestemt  til  at  ordne  hans  egne  fagre  Lokker  med  som 
til  at  frisere  en  Fyrretræes  Kommode  med,  eller  som 
det  teknisk  hedder:  at  oddre,  og  fra  denne  mere  nys- 
gjerrige  end  stræbsomme  Arbejder  lød  der  pludselig  et 
højt,  gjennemtrængeude  „Varsko  der!"  Baldur  gjorde 
overrasket  halvt  omkring  mod  Baghuset  og  ventede  at 
se  en  Vareballe,  en  Kasse  eller  maaske  et  Menneske 
komme  dejsende  ud  af  en  af  Bygningens  mange  Luger, 
han  kastede  i  den  Anledning  Hovedet  saa  langt  tilbage, 
som  om  han  sad  i  en  Barberstol  og  skulde  rages  længst 
nede  paa  Halsen,  og  lod  sit  Blik  vandre  Hge  op  til 
Tagryggen;  da  der  imidlertid  Intet  var  at  skue,  beskrev 
hans  Næse  —  i  Forbindelse  med  det  øvrige  Ansigt 
naturligvis  —  en  Halvcirkel,  idet  hans  Blik  gled  ned 
ad  den  pmnkløse  Murflade,  til  det  tilsidst  havnede  i 
Kjældernedgangen,  uden  at  det  havde  været  ham  muligt 
at  opdage  Nogensomhelst,  der  havde  Nogetsomhelst  at 
tage  sig  iagt  for.  Fra  Sidebygningen  blev  der  i  det 
Samme  skreget  et  advarende  „Varsko  der!  Tag  Dem 
iagt!"    af  en  Tjenestepige,    som  hang  halvt  ud  af  Vin- 

duet,  da  hun  efter  at  have  set  Baldur  tale  med  Alle, 
der  kom  i  Nærheden  af  ham,  havde  arbejdet  sig  ind  i 
den  Tro,  at  den  unge  Mand  var  en  Opdagelsesbetjent, 
der  eftersøgte  en  Forbryder  i  Ejendommen,  og  selv- 
følgelig var  gyseligt  spændt  paa  at  se,  hvorledes  den 
AiFære  vilde  spænde  af.  Ved  hendes  Skrig  drejede 
Baldur  Hovedet  med  et  pludseligt  Eyk,  som  var  han  i 
Familie  med  den  mekaniske  Automatdukke  fra  Hoff- 
manns Eventyr.  „Varsko  der!  Af  Bane!"  skingrede 
det  fra  en  opløben  Læredreng,  som  syntes  ifærd  med 
at  tabe  det  Minimum  af  Tøj,  han  havde  paa,  oppe  fra 
Snedkerværkstedet,  og  strax  returnerede  Baldurs  Hovede 
og  Blik  i  Retning  af  Baghuset.  Men  saa  blev  det  ham 
umuligt  at  følge  med,  thi  fra  alle  Kanter,  snart  oppe 
fra,  snart  nede  fra,  snart  fra  højre  og  snart  fra  venstre 
krydsede  hinanden  en  Række  Raab  og  Brøl  i  alle  Ton- 
arter og  alle  Registre  med  den  samme  Text  „Varsko 
der!"  snart  enstemmig  og  snart  for  blandede  Stemmer. 
Baldur  havde  mest  Lyst  til  at  svare  med  et  „Varsko 
hvor?"  da  det  forekom  ham  saa  meningsløst  taabeligt 
at  varsko,  naar  der  ingen  Grund  var  dertil,  men  inden 
han  kunde  faa  dette  realiseret,  følte  han  et  Knubs,  og 
det  ikke  noget  ganske  blidt  Knubs,  oven  i  sin  Hat,  og 
umiddelbart  derefter  blev  der  bibragt  ham  et  Puf  i 
Ryggen,  som  fik  ham  til  villieløst  at  tumle  frem  i 
Gaarden  under  de  særeste  Spring  af  den  Sort,  der  i 
Artistsproget  kaldes  „Tigerspring",  og  som  bestaa  i,  at 
den  Udøvende  springer  op  og  i  horizontal  Stilling- 
snurrer  sig  rundt  om  sig  selv  i  Luften,  som  var  han 
Haandtaget  paa  en  usynlig,  kjæmpemæssig  Proptrækker, 

og  Baldur  ^'ar  ude  af  Stand  til  at  standse,  før  han 
stødte  mod  en  Trækkevogn,  over  hvilken  han  smed 
sig  ned  paa  Maven.  Naturlig\ds  var  han  i  næste  Nu 
paa  Benene  og  vendte  sig  om  for  at  se,  hvad  det 
egentlig  var,  der  var  foregaaet.  Det  forundrede  ham 
ikke  saa  meget  at  opdage,  at  det  var  en  Stabel 
Brædder,  der  var  bleven  firet  ned  fra  en  Kvistluge  — 
om  hvis  Tilstedeværelse  han  begribeligvis  ikke  havde 
havt  Anelse  — ,  som  havde  taget  Faconen  af  hans  Hat, 
men  det  kan  ikke  nægtes,  at  han  blev  en  god  Del 
forbavset,  da  det  aabenb årede  sig,  at  den,  der  havde 
givet  ham  Stødet  i  Ryggen,  ikke  kunde  være  nogen 
Anden  end  en  nydelig,  ung  Pige,  som  stod  i  Gaards- 
døren  og  tilsyneladende  morede  sig  kostehgt  over  Et 
eller  Andet. 

Under  sine  akavede  Krumspring  havde  Baldur  ved 
sig  selv  svoret  at  hævne  sig  blodigt  paa  den,  der  ved 
at  pufPe  ham  i  Ryggen  havde  drevet  ham  til  denne 
ufrivillige  Evolution,  men  mærkværdigt  nok  glemte  han 
fuldstændigt  dette  umoralske  Forsæl,  da  han  stod  Hge- 
overfor  den  unge  Dame,  og  han  sagde  tvertimod,  idet 
han  tog  Hatten  af  dels  af  Høflighed,  men  dels  ogsaa 
for  at  udjævne  den  Bule,  som  for  Øjeblikket  gav  hans 
Hovedbedækniug  et  overvældende  hulkindet  Udseende: 
„Maa  jeg  takke  Dem,  Frøken,  fordi  De  saa  behjertet 
kom  mig  til  Hjælp  i  Farens  Stund!"' 

„Aa,  De  var  nok  kommen  væk  alligevel,  men  jeg 
mente,  det  var  bedst,  det  skete  saa  hurtigt  som  muhgt," 
svarede  hun  muntert. 

„Nej,  jeg  føler  det,  uden  Deres,  om  jeg  saa  maa 
sige,  liaandfaste  Assistance,  havde  jeg  nu  ligget  knust, 
massakreret,  pulveriseret  under  den  centnertunge 
Bræddestabels  Vægt,  for  der  gives  virkelig  Omstændig- 
heder, hvorunder  et  godt  Rygstød  er  en  herlig  Ting," 
sagde  Baldur  og  strøg  sig  velbehageligt  om  Hagen, 
tilfreds  med  den  lille  Brander,  han  havde  afleveret. 

„Aa  ja,  det  er  rart  at  have  Noget  i  Ryggen,  naar 
man  har  Tømmermænd  i  Hovedet,"  henkastede  hun 
tørt  og  uden  mindste  Pretention. 

Baldur  studsede,  han  syntes  at  kjende  Jargonen 
igjen  og  navnlig  Maaden  at  sige  Vitserne  paa,  og  nu, 
da  han  saae  nøjere  paa  den  unge  Pige,  forekom  det 
runde  Fuldmaaneansigt,  de  spillende,  lysegraa  Øjne,  og 
den  lille,  kantede  Næse  ham  ogsaa  som  gamle  Bekjendte. 
Han  vidste  ikke,  om  Harald  Licht  havde  nogen  Søster, 
men  hvis  han  havde  en,  maatte  hun  netop  se  saadan  ud. 

„Forresten,"  fortsatte  den  unge  Pige  efter  en  Pause, 
„vil  jeg  give  Dem  det  praktiske  Raad,  naar  De  for 
Fremtiden  kommer  ind  i  en  Fabriks-  eller  Haandværker- 
bygning  ikke  at  falde  i  filosofiske  Tanker,  men  have 
Øjnene  godt  med  Dem,  for  der  er  Snarer  og  Faldgruber 
og  alskens  lumske  Indretninger,  hvor  man  kommer 
frem." 

„Ja,  jeg  mærker  det!  Men  det  var  virkehg  ikke 
Filosofi,  jeg  stod  og  spekulerede  paa,  det  faar  jeg  mere 
end  nok  af  paa  Universitetet  om  Formiddagen,  jeg 
vilde  blot  besøge  en  Ven  af  mig,  en  Student  Licht, 
men  nu  har  jeg  staaet  her  et  Kvarterstid  og  spurgt 
Alle,  der  kom  forbi,  uden  at  jeg  har  kunnet  faa  Besked 

om,  livor  jeg  skal  gaa  op  til  ham.  Ikke  skulde  De 
igjen  kunne  hjælpe  mig?" 

„Det  vilde  være  underligt,  om  jeg  ikke  kunde  det, 
eftersom  det  er  min  Broder." 

„Jeg  tænkte  det  nok,  for  De  ligner  ham  meget, 
det  vil  sige  ikke  ligner,  for  han  er  jo  ikke  kjøn  .  .  .  . 
Ja,  om  Forladelse,  De  maa  ikke  anse  det  for  en  Næs- 
vished af  mig,"  stammede  Baldur  ulykkeHgt,  da  hun 
vendte  sit  Ansigt  fra  ham  —  Den  Dumrian!  Som  om 
der  gaves  en  ung  Pige,  der  tog  det  ilde  op,  at  man 
sagde  hende,  hun  var  smuk!  — ,  og  saa  hakkede  han 
videre  i  det:  „Jeg  mente  blot,  at  der  var  den  Familie- 
lighed, som  der  er  i  en  Familie,  hvor  Broder  og  Søster 
er  i  Familie  med  hinanden  ....  ligner  hinanden, 
meuf^r  jeg.  som  to  Familiemedlemmer  af  den  samme 
Familie  ..." 

„Det  var  dog  nogle  foifærdehgt  ind\'iklede  Familie- 
forhold, De  kan  faa  ud  af  et  saa  simpelt  Forhold  som 
en  Broders  og  en  Søsters,"  udbrød  Britha  og  kunde 
ikke  bare  sig  for  at  le  af  den  unge  Mands  Forlegenhed. 

„Aa,  De  leer,  saa  er  De  ikke  vred,  Gudskelov!" 

„De  var  forresten  paa  rigtig  Vej,  men  nu  faar  De 
ikke  Lov  til  at  gaa  op  ad  Kjøkkentrappen,  den  er  saa 
ækel!" 

„Aa,  naar  De  kan  gaa  ned  ad  den,  kan  jeg  vel 
sagtens  gaa  op  ad  den." 

„Det  er  en  ganske  anden  Sag  med  mig.  jeg  har 
hjemme  her.  Jeg  skulde  bare  et  lille  Løb  over  Gaden, 
og  da  jeg  skulde  sige  Pigen  nogen  Besked,  saa  gik  jeg 
den  Vej.     Men  nu   kan  De   gaa  op  ad  Hovedtrappen  i 

Forhuset  til  anden  Sal,  saa  skal  jeg  løbe  op  her 
gjennem  Kjøkkenet  og  lukke  Dem  op." 

„Nej,  det  kan  jeg  paa  ingen  Maade  tillade!" 

„Aa,  det  er  jo  ingen  Ulejlighed  at  tale  om,  nu 
løber  jeg  op!" 

„Jamen  jeg  løber  med,  det  vil  jeg  sige  Dem,  maa 
jeg  ikke  nok?" 

„Nej,  naar  De  alligevel  vil  gaa  op  ad  Kjokken- 
trappen,  hvad  skulde  jeg  saa  deroppe?" 

„Nej,  det  er  ogsaa  sandt,  det  var  dumt  af  mig!" 

„Ja,  saa  tager  jeg  Afsked!  De  kan  nemt  finde 
Haralds  Værelse,  det  er  anden  Dør  tilvenstre,  paa 
anden  Sal  som  sagt,  ja,  det  er  forresten  sandt,  hans 
Visitkort  staar  paa  Døren.     Farvel,  Hr.  ..." 

„Undskyld,  jeg  har  rent  glemt  i  denne  Forvirring- 
at  præsentere  mig.  Jeg  er  Student  Borgen,"  oplyste 
Baldur  med  en  lille  Kjende  selvfølende  Understregning 
af  den  stolte  Studentertitel. 

„Saa  kjender  jeg  Dem  af  Omtale,  Harald  har  talt 
om,  at  han  har  gjort  Bekjendtskab  med  Dem,  det  er 
nok  ikke  saa  længe  siden." 

„Nej,  en  halv  Snes  Dage,"  svarede  Baldur,  idet 
han  paa  Sandhedens  Bekostning  rundede  Dagenes 
Antal  af  opefter,  da  han  syntes  „en  halv  Snes"  lød 
betydehgt  anseligere  end  „otte",  og  saa  tilføjede  han: 
„Jeg  haaber  ikke,  han  har  talt  Andet  end  Godt  om 
mig?" 

„Nej,  han  sagde  slet  ikke  Andet,"  sagde  Britha 
affejende,  for  hun  fandt,  den  unge  Herre  begyndte  at 
blive  noget  indbildsk,  og  saa  sluttede  hun  den  Samtale 

ved    at    byde    Farvel,    hvorpaa    hun    forsvandt    ud    af 
Porten,  medens  Baldur  steg  opad  Kjøkkentrappen. 

Det  var  ikke  forbundet  med  nogen  større  Vanske- 
lighed hverken  at  finde  Harald  Lichts  Værelse  eller 
Manden  selv;  thi  det  Første,  Baldur  fik  Øje  paa,  da 
han  var  naaet  op  paa  anden  Sal,  var  Harald,  som  stod 
paa  Trappegangen  ved  det  aabentstaaende  Gaard\dndue, 
støttende  sin  Arm  mod  Muren  og  igjen  støttende  sit 
Hovede  paa  Armen  og  foretagende  den  ene  dybe  Ind- 
aanding  efter  den  anden,  saa  hans  Bryst  gik  op  og 
ned,  som  Brystet  gjør  paa  en  Solodanser,  der  lige  har 
sat  alt  sit  Vejr  til  under  Udviklingen  af  sin  Fodfijiger- 
færdighed  i  et  vanskeligt  Parti,  og  dernæst  opdagede 
Baldur  en  Dør.  der  var  smækket  op  paa  vid  Gab,  og 
om  h^olken  han  ikke  fejlagtigt  antog,  at  den  førte  ind 
til  Haralds  Værelse.  Baldur  havde  ikke  forhastet  sig 
med  Opstigningen,  da  han  endnu  i  Tankerne  nød  det 
tiltalende  Skue  af  den  lille,  muntre  Frøken  Licht ;  han  fik 
sin  Næse  til  sig  i  en  Fart,  ligesom  han  skulde  betræde 
Afsatsen  ved  anden  Sal,  retirerede  et  Par  Trin  ned  igjen 
og  sagde  saa  fra  dette  Stade:  „Goddag  Licht!  Hvad 
er  det  for  en  Stank?" 

Harald  nikkede  som  Svar  med  Hovedet,  hviskede 
med  en  hæs  Stemme,  hvori  der  hverken  var  Saft  eller 
Kraft:  „Vent  lidt,  saa  skal  jeg  strax  . .  •",  og  tog  saa 
atter  fat  paa  sine  Indaandinger  uden  nærmere  at  angive, 
hvad  det  var,  han  strax  skulde. 

Uden  at  betænke  sig,  men  dog  med  et  hemmeUgt 
Ønske  om,  at  han  havde  ladet  sine  Lugteorganer  blive 

hjemme,  ilede  Baldur  op  til  Harald  og  udbrød,  idet 
han  lagde  sin  Arm  om  hans  Skuldre:  „Hvad  er  det, 
Licht?     Er  Du  syg?" 

„Nej  ...  nej  ...  nu  er  det  strax  forbi!"  svarede 
Harald  med  noget  mere  Klang  i  Røsten. 

Baldur  blev  opmærksom  paa,  at  en  lille  Rest  af 
nogle  graalige  Dampe  langsomt  sivede  ud  fra  Haralds 
Værelse  langs  Dørkarmens  øverste  Rand,  og  han  var 
ikke  et  Øjeblik  i  Tvivl  om,  at  den  saa  grumme  lidt 
parfumerede  Duft  skrev  sig  herfra,  hvorfor  han  sagde 
til  Harald:  „Nu  har  Du  naturligvis  igjen  destilleret 
eller  konsumeret  eller  reageret,  hvad  det  hedder,  noget 
giftigt  Krammeri '?" 

„Akkurat,  s'gu!"  indrommede  Harald,  som  begyndte 
at  komme  til  Kræfter. 

„Jeg  kan  ikke  forstaa,  hvor  Du  kan  have  Lyst  til 
at  studere  dette  Kemi  og  ligge  og  rode  med  alt 
dette  JNTixeri,  for  det  ender  dog  en  skjøn  Dag  med, 
at  Du  kreperer  eller  exploderer  eller  dissekerer  Dig 
selv." 

„Ja,  det  er  jo  netop  det  Interessante  ved  det  .  .  . 
jeg  mener  naturligvis  ikke  at  krepere  eller  explodere 
.  .  .  men  at  laborere.  .  .  .  Aa,  stik  Næsen  indenfor  i 
mit  Værelse  og  prøv,  om  det  er  trukket  ud!" 

„Nej,  ellers  Tak  for  Indbydelsen,  jeg  har  ikke  mit 
Liv  assureret!" 

„Kryster!"  udstødte  Harald  med  den  højeste  Potens 
af  Foragt,  og  gik  selv  hen  til  Døren.  „Jo,  kom  blot, 
nu  kan  vi   nok  være   der!  .  .  .     Det  var  forresten   en 

liojst  interessant  Forbindelse,  jeg  fik  ud  af  det.  Det 
maa  liave  været  Svovlkulstof,  tidligere  kaldet  Svovl- 
alkohol af  Lampedius  i  Slutningen  af  forrige  Aarliun- 
drede,  Du  veed  nok,  det  er  et  Sulpliid"  —  Baldur  saae 
grumme  lidt  forstaaende  ud.  —  „jSTaa.  det  kj  ender 
Du  maaske  ikke  noget  til?  Men  naar  jeg  siger  en 
elektronegativ  Svovlforbindelse,  saa  forstaar  Du  det, 
ikke  sandt?"  —  Baldur  saae  om  muligt  endnu  mere 
uoplyst  ud  efter  den  Forklaring,  men  det  lagde  Harald, 
som  gik  foran  ind  i  Værelset,  ikke  Mærke  til,  hvorfor 
han  docerende  forsatte:  „Og,  ser  Du,  ved  Indaanding 
virker  Svovlkulstof  som  et  Anæsfheticum.  det  yH  altsaa 
sige  ligesom  Opium  eller  Morphin;  men  jeg  havde  dog 
heldigvis,  for  jeg  fik  for  meget  af  det.  Kraft  nok  til  at 
faa  Døren  og  Vinduet  smækket  op." 

Under  dette  lille  populære  Foredrag  til  Natur- 
lærens Udbredelse  vare  Vennerne  komne  ind  paa 
Haralds  Værelse,  og  efterat  Baldur  havde  tilbragt  et 
Par  Minutter  med  at  puste  og  hoste,  snøfte  og  nyse, 
forsonede  han  sig  saa  meget  med  de  mere  ejendomme- 
lige end  tiltalende  Luftforhold,  at  han  kunde  beg\aide 
at  se  sig  om  i  Værelset  med  den  Interesse,  man  føler 
for,  hvorledes  et  Menneske,  som  man  holder  af,  har  sin 
Bolig  indrettet. 

Det  var  et  meget  rummeligt,  to  Fags  Værelse,  lidt 
gammeldags,  men  meget  mere  solidt  og  komfortabelt 
møbleret,  end  Studenterværelser  pleje  at  være ;  Baldur 
bemærkede  med  Studsen,  at  der  var  Tæppe  over  hele 
Gulvet,  —  vel  ikke  Brysselertæppe,  men  alHgevel  Tæppe 
over    hele    Gulvet.       Møblerne    vare    maaske    lidt    vel 

massive,  men  det  kan  hænde,  at  det  just  var  af  den  Grund, 
at  de  gjorde  saadan  et  velhavende  Indtryk,  som  f.  Ex. 
det  omfangsrige,  opsatssmykkede  Skrivebord,  der  var 
saa  dybt,  at  Bal  dur  ikke  kunde  begribe,  hvorledes  man 
fik  fat  i  det,  der  laa  inderst  i  Skabene,  medmindre  man 
benyttede  sig  af  en  Ildtang  eller  kanske  en  særegen 
Art  Medeapparat.  Af  det  hele  Møblement  tiltrak  sig 
dog  især  to  Stykker  Opmærksomheden.  Først  var  det 
et  Møbel,  der  stod  som  Pendant  til  det  opretstaaende 
Pianoforte  —  ja,  for  saadan  et  var  der  ogsaa  — ,  det 
saae  ud  som  en  Bogreol  paa  et  Konsolskab,  der  gjorde 
sig  de  mest  rosværdige  Bestræbelser  for  at  se  ud  som 
et  Bogskab;  men  kiggede  man  bag  det  græsgrønne 
Lærreds  Forhæng,  der  hang  ned  for  Reolen,  fattede 
man  snart  dets  Bestemmelse,  naar  man  saae  alle  Hylderne 
optagne  af  Kolber,  Filtrer,  Retorter,  Sikkerhedsrør, 
Reagensglas,  Sprojteilasker  og  Messingskaale  til  Sand- 
bade. Det  andet,  opsigtsvækkende  Møbel  var  et  fir- 
kantet, kjæmpemæssigt  Skaberak  af  en  Sofa  med 
overnaturligt  høj  Ryg  og  Sidestykker,  som  over  det 
Hele  var  betrukken  med  kulsort  Damask  og  derved 
uvilkaarligt  ledede  Tanken  hen  paa  en  Ligkiste,  der 
paa  Grund  af  Størrelsen  —  som  Baldur  tænkte  ved  sig 
selv  —  maatte  være  beregnet  til  flere  Personer. 

Harald,  som  havde  været  henne  ved  et  Tobaksbord 
og  hente  et  Par  Cigarer,  fulgte  Retningen  af  Baldurs  Blik 
og  sagde  saa  uden  Indledning:  „Ja,  Du  ser  paa  Sofaen! 
Jeg  veed  det  nok,  den  ligner  ingen  af  sine  Kolleger, 
den  ser  ikke  ud,  som  den  er  beregnet  til  at  sidde  i, 
jeg    vil    snarere    sige,    at    den    minder   om   den   Sofa  i 

Pantomimen,  livor})aa  Pjerrot  bliver  skaaren  midt  over, 
saa  Overkroppen  rutscher  ud  til  den  ene  Side  og  de 
sprællende  Ben  til  den  anden.  Men  forresten  kan  Du 
roligt  tage  Plads  i  den,  der  er  ingen  Troldtøj  i  den! 
Forøvrigt  er  den  heller  ikke  i  strengeste  Forstand 
beregnet  til  at  sidde  i,  det  er  en  Sovesofa.  Du  kjender 
ikke  den  Konstruktion,  vil  Du  sige  —  jo,  Du  vil!  — , 
men  den  er  ogsaa  et  Unicum,  opfundet,  konstrueret  og 
udgivet  af  Faders  Kompagnon,  gamle  Clemmensen. 
Han  er  saadan,  hvad  man  kalder  for  et  Universalgeni, 
han  kan  lave  Alt  —  Alt!  —  ligefra  Tandbørster  til  Kul- 
kasser, og  ligefra  Vækkeuhre  til  .  .  ,  Sovesofaer,  Ja, 
lad  os  saa  sætte  os  ned  i  Salonen  og  konversere  lidt! 
Værs'god,  der  staar  Tændstikker  i  Etuiet  der!" 

„Det  maa  være  rart  at  have  saadan  en  Tusind- 
kunstner i  Huset,"  bemærkede  Baldur  for  at  sige 
Noget. 

„Ja,  det  er  det  ogsaa !  Det  forstaar  sig,  han  er  jo 
ikke  altid  lige  heldig  i  sine  Konstruktioner.  Jeg  var 
for  Exempel  saa  uheldig  for  et  Par  Aarstid  siden  at 
komme  til  at  rive  et  gammelt  Thermometer,  som  Fader 
sætter  umaadelig  Pris  paa,  ned  derinde  i  Dagligstuen, 
saa  det  gik  i  Stykker.  I  min  Kvide  søgte  jeg  ned  til 
gamle  Clemmensen  og  bad  ham  hjælpe  mig  og  faa  det 
istand,  inden  Fader  kom  op  til  Middag.  Han  fik  det 
virkelig  ogsaa  istand,  men  der  var  det  Aber  ved  det, 
at  det  viste  tre  Grader  for  meget.  Og  hvad  er  saa 
Følgen  bleven?  Jo,  at  hele  Familien  maa  sidde  og 
fryse,  for  naar  Fader  ser,  at  hans  kjære,  paalidelige 
Thermometer  viser  femten  Grader,   saa  dekreterer  han, 

at  der  er  varmt  nok,  og  at  der  ikke  skal  lægges  mere 
i  Kakkelovnen,  og  jeg  tor  jo  ingen  Indvendinger  gjøre, 
men  maa  nøjes  med  at  sidde  og  klappre  med  Tænderne 
i  de  tolv  Grader.  Men  saasnart  Fader  er  ude  af  Doren, 
saa  kan  Du  tro,  der  bliver  fyret  i.  men  Fader  sparer 
nu  en  halv  Snes  Tønder  Kul  om  Aaret,  det  er  jeg 
vis  paa!" 

„Det  er  Nemesis,  det  kommer  der  af  at  narre  sin 
gamle  Fader!" 

„Da  glemmer  nok,  hvad  gamle  Peter  Sy\'  siger:  „I 
Tid'  hvo  tal'  og  tie  kan,  han  kaldes  maa  en  viser 
Mand/'  Jeg  har  skam  ikke  endnu  turdet  fortælle  Fader 
det,  og  det  er  et  stort  Spørgsmaal,  om  jeg  nogensinde 
faar  Mod  til  det?  Det  skulde  da  være  en  umanerlig 
streng  Vinter  \^ 

For  de  unge  Venner  henrandt  en  lille  Timestid  i 
hyggelig  og  munter  Passiar,  Harald  var  sikkert  nok 
den  mest  Bidragydende.  Baldar  var  langtfra  saa  med- 
delsom som  ellers,  han  var  ordknap,  indesluttet,  til- 
knappet, det  var,  som  spekulerede  han  paa  Noget,  og 
det  gjorde  han  da  for  den  Sags  Skyld  ogsaa.  Han 
kunde  nemlig  ikke  bestemme  sig  til,  om  han  skulde 
fortælle  Vennen  Hændelsen  nede  fra  Gaarden;  paa  den 
ene  Side  talte  derfor,  at  han  saa  kunde  faa  en  Samtale 
i  Gang  med  Harald  om  denne  Soster,  og  det  havde 
han  umanerhg  Lyst  til,  men  paa  den  anden  Side  gjøs 
han  tilbage  ved  Tanken  om  den  hjertelige  og  —  det 
indrømmede  han  selv  —  fuldstændigt  begrundede 
Latter,  som  Harald  vilde  istemme  paa  hans  Bekostning. 
Over   en   halv  Snes  Gange   svævede  Historien  ham  paa 

Læben  og  vilde  frem,  men  liver  Gang  tvang  han  den 
tilbage,  fordi  han  ømmede  sig  ved  saadan  at  skulle 
udlevere  sig  selv  til  Latteren. 

Saa  gik  Døren  op  —  ikke  Døren  til  Trappegangen, 
men  den  ind  til  FamiUens  Lejlighed  — ,  og  Britha 
traadte  ind  med  en  let  Hovedbøjning,  der  fik  den  paa- 
træugende  Haarpisk  til  at  svippe  frem  over  højre 
Skulder,  fra  h\ilket  Opholdssted  den  imidlertid  skjoid- 
somst  maatte  fortrække,  da  Ejerinden  med  et  flot  Kast 
jog  den  tilbage  til  sit  Hjemsted. 

„Undskyld,  hvis  jeg  forstyrrer,  jeg  vilde  blot  spørge 
Hr.  Borgen,  om  De  gjør  os  den  Fornøjelse  at  spise 
med  til  Aften?" 

„Ja  Tak,  jeg  skulde  jo  egentlig  hjem  .  .  .," 
begyndte  den  adspurgte,  unge  Mand,  der  var  vel- 
opdragen nok  til  at  vide,  at  man  stedse  bør  give  dette 
Svar  paa  dette  Spørgsmaal,  men  saa  slog  han  pludselig 
om  i  en  anden  Tone  og  fortsatte:  „Nej,  jeg  vil  hellere 
være  oprigtig  og  tilstaa,  at  jeg,  da  jeg  gik  hjemmefra, 
sagde,  at  det  kunde  være,  jeg  ikke  kom  hjem  til  Aften." 

Baldur  havde  strax  ved  Brithas  Lidtræden  rejst 
sig  op  fra  Unicums  Sofaen,  hvorimod  Harald  med  ægte, 
broderlig  Belevenhed  ikke  engang  havde  taget  sine  Ben 
ned  fra  den  Stol,  han  havde  trukket  hen  til  Læne- 
stolen, i  hvis  magelige  Favn  han  mere  laa  end  sad. 
Nu  kom  imidlertid  Benene  med  et  Klask  ned  paa 
Gulvet,  og  han  rettede  sig  i  Sædet,  medens  han  udbrød: 
„Hvad  .  .  .  hvad  for  Noget?  Kjender  I  hinanden?  .  .  . 
Det  har  jeg  aldrig  anet!" 

„Det  er  ogsaa  først  for  nylig,  vi  liar  stiftet  Bekj endt- 
skab,"  stammede  Baldur  forlegent. 

„Ja,  det  er  af  ganske  ny  Dato,"  supplerede  Britlia. 
„Det  er  forresten  underligt,  De  ikke  liar  fortalt  min 
Broder  det,  Hr.  Borgen!" 

„Aa  ja,  maaske,  men  jeg  syntes  ærlig  talt,  at  det 
var  saa  .  .  .  saa  flovt,"  hakkede  Baldur  videre  i  det  og 
rodede  i  sin  For\drring  paa  det  Livligste  rundt  i  Aske- 
bægeret med  den  Ende  af  sin  Cigar,  som  han  skulde 
have  i  Munden. 

„Flovt?    Hvorledes?"'  spurgte  Harald  nysgjerrigt. 

„Ja,  jeg  mener  naturligvis  kun,  at  det  var  flovt 
for  mig  at  gjore  Frøkenens  Bekjendtskab  .  .  .  nej,  om 
Forladelse,  jeg  mener  ikke,  hvad  jeg  siger  .  .  .  eller 
hvad  jeg  vilde  sagt,  jeg  siger  ikke,  hvad  jeg  mener  . .  . 
Rent  ud  sagt,  Licht,  jeg  har  ikke  talt  om  det,  fordi 
jeg  ved  den  Lejhghed  spillede  en  rædsom  flov  Rolle." 

„Naa  ja,  saa  er  det  jo  rimeligt!  .  .  .  A'ar  det  paa 
et  Bal?" 

„Næ— æ,  der  var  nok  endel  Folk  tilstede,  men 
Bal,  —  næ,  det  kan  man  ikke  kalde  det." 

„Da  sprang  De  dog  ikke  saa  lidt  omkring,"  ind- 
flettede Britha  sarkastisk. 

„Ja,  det  er  sandt,  det  gjorde  jeg!  Det  havde  jeg 
helt  glemt.  Frøkenen  har  ganske  Ret." 

„Det  er  altsaa  en  Aften  for  nylig,  at  I  har  trufPet 
hinanden?"  spurgte  Harald  med  stigende  Nysgjerrighed. 

„Ja,  Aften  var  det!"  bekræftede  de  to  Andre  i  en 
harmonisk  Duet. 

„Hvor  kan  det  have  været?  Jeg  sjmes  ikke,  Britha, 
at  Du  i  den  sidste  Tid  har  været  ude,  uden  at  jeg  har 
været  med?" 

„Naa,  det  vilde  Du  gjeme  vide?  Og  det  er  Dig, 
som  siger,  at  Mandfolk  aldrig  er  nysgjerrige?  Jeg  vil 
kun  betro  Dig,  at  det  er  meget  nær  herved,  saa  kan 
Du  jo  se,  om  Du  kan  gjætte  det!" 

,.Ja,  meget  nær  herved,  det  kmide  ikke  godt 
tænkes  nærmere,  naar  det  ikke  skulde  være  i  selve 
Huset  her."  bemærkede  Baldur  med  en  vis,  gryntende 
Smaalatter,  thi  den  unge  Piges  Humør  morede  ham. 

,,Meget  nær  herved?  Hvad  er  det  for  en  Passiar? 
Vi  kjender  jo  Ingen  i  hele  Gaden  .  .  .  ja,  for  det  er 
vel  ikke  paa  Skrædderkroen  henne  paa  Hjørnet,  at  I 
har  været  til  Gilde  sammen?  .  .  .  Xaa.  dog  ikke  I  .  .  . 
Jamen,  jeg  forstaar  s'gu  ikke  rigtigt  hvad  dette  her 
vil  sige.  at  Du  spillede  saadan  en  flov  Eolle,  Borgen?" 

„Jo,  ser  Du,  for  at  sige  det  ligeud,  Hr.  Borgen 
havde  Xoget  i  Hovedet,  da  jeg  traf  ham,"  sagde  Britha 
kaadt  og  kunde  ikke  lade  være  at  le  af  sit  eget  Indfald. 

„Vil  Du  fornærme  min  Ven?  Borgen  er  det  sobreste 
Menneske  paa  Guds  grønne  Jord,  Du  kan  tænke  Dig, 
han  er  ganske  uinteresseret  i  den  nye  01-  og  Brænde- 
vins-Lov!" 

„Jamen,  jeg  tilstaar,  jeg  havde  virkelig  Xoget  i 
Hovedet,  Mere,  end  jeg  kunde  bære!"  indrommede 
Baldur  og  lo  med. 

„Xaa,  saadan!  Ja,  undskyld,  jeg  ikke  leer  med, 
men  jeg  har  aldrig  følt  mig  tiltalt  af  den  Situation  at 
være  Trediemand  til  en  Samtale,  der  vrimler  af  komiske 

og  morsomme  Allusioner,  naar  mau  ikke  forstaar  et 
Kvæk  af  det  Morsomme,  mau  føler  sig  saa  rart  over- 
flødig, omtrent  som  en  Femtemaud  til  et  L'hombreparti." 

„Naa,  det  er  Sjmd  længere  at  lade  ham  lide  Nys- 
gjerrighedeus  Kvaler.  Skal  vi  fortælle  ham  det?"' 
spurgte  Baldur. 

„Som  De  vil!"  svarede  Britha,  og  saa  fortalte  Baldur 
den  lille  Scene  nede  fra  Gaarden,  og  naturlig\ds  gik 
det,  som  han  havde  forudset :  Harald  tog  sig  en  ordentUg 
og  højst  hjertelig  Latter  paa  hans  Bekostning,  for  var 
der  Noget,  Harald  kunde  goutere,  saa  var  det  komiske 
Situationer. 

Britha  var  kun  bleven  for  at  nyde  godt  af  sin 
Broders  Fornøjelse  over  Historien  og  le  sammen  med 
ham  over  den,  og  da  den  var  sluttet,  trak  hun  sig 
tilbage  med  en  koket  Undskyldning,  hun  skulde  ud  at 
lave  til  Bordet. 

„Hun  kunde  vist  godt  være  bleven  lidt  endnu," 
sagde  Baldur,  da  Døren  havde  lukket  sig  efter  hende, 
og  sendte  denne  nogle  harmfulde  Blikke,  som  bebrejdede 
han  Døren,  at  den  ikke  havde  holdt  paa  hende.  „Ja, 
for  vi  skal  da  ikke  spise  allerede  nu,  Klokken  er  jo 
ikke  mere  end  tre  Kvarter  til  otte." 

„Ja,  vi  spiser  tidligt  her.  Klokken  otte!  Du  maa 
vel  huske  paa.  Du  gjæster  et  tarveligt,  men  propert  og 
velvedligeholdt  Haandværkerhjem." 

„Tarveligt?  —  Hm!"  svarede  Baldur  og  satte,  medens 
han  saae  sig  om,  ved  en  skarp  Rommen  et  Notabene 
ved  dette  Tillægsord. 

„Det  har  saamænd  kostet  Møje  nok  at  faa  Spise- 
tiden trukken  ud  til  et  saa  sent  Tidspunkt!  I  vor 
Barndom  blev  her  spist  til  Middag  Klokken  halvto  og' 
til  Aften  Klokken  syv,  og  det  var  endda  sene  Spise- 
tider for  Haandværksfolk ;  men  da  vi  Børn  saa  begyndte 
at  gaa  i  Skole,  blev  det  jo  nødvendigt  at  sætte  Tiden 
til  Klokken  to  for  Middagen  og  halvotte  for  Aftenen, 
og  da  jeg  saa  rykkede  op  i  de  øverste  Etasser  og  ikke 
kom  fra  Skole  før  Klokken  tre,  blev  de  endnu  gjældende 
Tider:  halvfire  og  otte  slaaede  fast.  Senere  vilde 
Fader  paa  ingen  mulig  Maade,  og  jeg  har  en  Anelse 
om,  at  han  dengang  omgikkes  med  en  skummel  Plan 
om  at  skrive  til  Kultusministeren  om  at  rykke  Under- 
visningstiden frem,  da  de  gjældende  Tider  forhindrede 
Haandværkere  i  at  lade  deres  Sønner  studere." 

Aldrig  saasnart  begyndte  et  ældre,  asthmatisk  og 
langhalset,  bornholmsk  Uhr,  som  stod  i  Korridoren  tæt 
ved  Haralds  Dør,  at  hive  efter  Vejret  for  at  faa  den 
fornodne  Kraft  til  at  melde  Klokkeslettet,  før  Harald 
røg  op  fra  Lænestolen  og  i  en  Fart  gav  sig  til  at  skifte 
Slobrokken  med  sin  Frakke  og  Morgenskoene  med  sine 
Fjederstøvler,  saa  Baldur  ikke  kuude  holde  det  Spørgs- 
maal  tilbage:    „Halloj,  haster  det  saadant?" 

„Ja,  vi  er  voldsomt  præcise  her  i  Huset,"  svarede 
Harald,  medens  han  hæsblæsende  tog  sine  Manchetter 
paa.  „Har  Du  ikke  lagt  Mærke  tU,  at  jeg  altid  kommer 
fem  Minutter,  før  jeg  skal,  til  Møder  og  Forsamlinger 
og  den  Slags?" 

„Jo  det  kan  nok  være  .  .  .  nu.  Du  siger  det  .  .  . 
men   til   Forelæsningerne   paa  Universitetet  syntes  jeg 

egentlig  ikke,  at.  Du  saadan  ligefrem  løber  Livet  af 
Dig  for  at  komme  i  rette  Tid." 

„Hvorledes,  —  min  Herre?  „Lad  os  bare  lade, 
som  vi  var  behagelige!"  som  Mikkelsen  sagde,  han  gav 
sin  Kammerat  Ølkruset  i  Hovedet,"  begyndte  Harald, 
men  her  blev  han  stoppet  i  en  eventuel  Fortsættelse 
af  krænkede  Udtalelser  ved,  at  en  forpjusket  Tjenestepige 
præsenterede  et  rødglødende  Ansigt  i  Døren  og  spurgte 
om  Studenten  havde  hørt,  at  Klokken  for  længe  siden 
havde  slaaet  otte. 

Opfordringen  var  saa  indtrængende  og  t^^delig,  at 
de  unge  Herrer  skyndte  sig  ud  af  Døren  og  nedad  den 
lange  smalle  Korridor,  hvis  ene  Væg  var  lutter  Panel- 
værk, i  hvilket  der  foruden  de  normale  Døre  var 
anbragt  en  saadan  Overflødighed  af  hemmelighedsfulde 
Skabe  og  mystiske  Lukker,  at  Baldur  fik  en  Følelse 
af  at  bevæge  sig  ned  ad  en  Gang  i  et  Dampskib  med 
Separatkahytter  paa  den  ene  Side. 

Fra  denne  kom  de  ind  i  Spisestuen,  hvor  Gassen 
brændte  lystigt  og  Aftensbordet  nok  saa  indbydende 
stod  dækket,  og  her  sagde  Harald:  „Ja,  Du  ser  nok, 
at  dette  egentlig  er  vort  Bestemmelsessted,  men  da  det 
er  første  Gang,  Du  er  her  i  Huset,  er  det  vel  korrektest, 
at  vi  træde  ind  i  Dagligstuen  og  de  andre  Saloner, 
forat  Du  kan  bUve  præsenteret  for  Familien." 

Med  disse  Ord  lukkede  han  en  Dør  op  og  hjalp 
sin  Ven  indad  den  ved  et  lemfældigt  Puf  i  Ryggen, 
idet  han  hviskende  tilføjede:  „Skynd  Dig,  Fader  kan 
ikke  lide  at  vente  paa  Maden!" 

Lige  fra  det  Øjeblik,  han' var  bleven  stillet  vis-å-vis 
med  den  Dør,  han  skulde  ind  ad,  havde  Baldur  hørt 
Lyden  af  glade,  leende  Barnestemmer  trænge  ud  fra 
det  paagjældende  Værelse,  ledsaget  af  nogle  dumpt 
bumpende  Fodslag  i  Gulvet,  hvilke  mere  bar  Vidne  om 
Vedkommendes  kraftige  Ben  end  om  en  let  svævende 
Gang  hos  Vedkommende.  Han  blev  ikke  forundret 
over,  at  Støjen  pludseligt  blev  afløst  af  en  forventnings- 
fuld Dødstaushed,  da  han  viste  sig  i  Døren  eller  rettere 
kom  busende  ind  ad  den  med  en  under  saadanne  For- 
hold abnorm  Hastighed,  thi  han  vidste  helt  vel,  at  en  Vild- 
fremmeds  Tiisjoiekomst  virker  paa  Børn  i  deres  Hjem 
akkurat  som  Hr.  Lererens  Ankomst  i  et  Klasse- 
værelse; heller  ikke  blev  han  forbauset  ved  at  træffe 
Børnene  sammenfiltrede  i  en  Klump,  som  laa  paa  Gulv- 
tæppet, rodende  rundt  mellem  hinanden,  skydende  sig 
ind  under  hinanden  og  kravlende  op  ovenpaa  hinanden 
omtrent  som  i  en  Kasse  med  Krebs,  for  hvem  der  efter 
en  længere  Jernbanerejse  lukkes  op;  men  derimod  kan 
det  ikke  skjules,  at  han  overraskedes  ved,  da  Børnene 
ved  Synet  af  ham  sprang  op,  at  opdage,  at  det  Barn, 
der  havde  ligget  underst  og  havde  lidt  Besvær  med  at 
komme  paa  Benene,  maatte  auslaas  til  en  Alder  af  ca. 
tredsindstyve  Aar.  Han  fik  imidlertid  ikke  Lejlighed 
til  at  anstille  videre  Betragtninger  over  dette  Fænomen, 
da  Harald  strax  tog  fat  paa  Præsentationen. 

„Maa  jeg  forestille  Dig  for  min  Fader  !^  sagde  han 
og  pegede  paa  en  Mand,  der  havde  vandret  op  og  ned 
ad  Gulvet  henne  ved  Vinduet  med  Hænderne  paa  Ryggen, 
baskende  dem  mod  hinanden,    som  var  han  utaalmodig 

over  Et  eller  Andet.  »Han  var  temmelig  tarveligt 
klædt,  men  var  øjensynligt  i  Anledning  af  Besøget 
krøben  i  en  sort,  kortskjødet,  men  til  Gjengjæld  saa 
meget*mere  højkravet  Frakke,  i  hvilken  laan  dog  ikke 
syntes  at  føle  sig  ret  hjemme;  han  havde  mørkt  Haar 
og  bar  et  længere  Skjæg  under  Hagen  og  ned  ad. 
Halsen,  som  gav  ham  et  halvt  sømandsmæssigt,  halvt 
amerikansk  Udgeende,  men  det  runde  Ansigt  og  den 
kantede  Næse  syntes^  at  være  Familiestykker,  og  der 
var  ingen  Tvivl  orfi,  at  han  var  Originalen,  idetmindste 
til  Harald  og  Britha.  Hvad  der  slog  Baldur  som  det 
mest  Ejendommelige  ved  gamle  Licht  var,  at  der  i 
hans  Klæder  hang  en  Duft  af  Messing,  Kobber  og  Irr, 
og.  det  kom  maaske  deraf,  at  man  ved  hans  matte, 
grumsede  Ansigtsfarve  mindedes  om  anløbet  Metal. 

Baldur  bukkede  for  ham,  men  Licht  strakte  sin 
Haand  frem,  og  et  Øjeblik  efter  havde  Baldur  en 
behagelig  Følelse  af,  at  hans  Haand  sad  fast  i  en  Skrue- 
stik, og  der  blev  den  siddende,  medens  Licht  med  et 
venligt  Blik  i  Øjnene,  som  betog  hans  Stemme  dens 
tørre,  træede  Klang,  sagde:  „De  er  en  Ven  af  Harald, 
Hr.  Borgen,  saa  skal  De  være  velkommen  —  ja,  De 
skal!  Jeg  beder  Dem  ikke  sitte  ned,  for  vi  skal  jo 
lige  strax  ind  og  have  lidt  GafFelmad." 

„Maa  jeg  derpaa  præsentere  Dig  for  Komp.,"  fort- 
satte Harald  og  forestillede  Baldur  for  den  gamle  Mand, 
der  havde  leget  med  Børnene  paa  Gulvet. 

„Komp.?"  gjentog  Baldur  spørgende,  vis  paa  at 
have  hørt  forkert,  da  han  aldrig  i  sit  Liv  havde  hørt 
saa  løjerligt  et  Navn. 

„Ja,  veed  Da  ikke,  at  det  hedder  Licht  et  Komp. 
Den  Herre  der  er  Komp.,  det  vil  sige,  han  er  født 
ClemmeEsen." 

„God  Aften!"  sagde  Lichts  Kompagnon  med  en 
vindende,  blød  Stemme,  og  stak  som  til  en  Prøve  sin 
højre  Haand  frem  et  Par  Gange,  men  trak  den  hver 
Gang  tilbage,  som  om  han  savede;  men  da  saa  Baldur 
resolut  greb  Haanden  og  trykkede  den,  lyste  et  Smil 
op  paa  den  Gamles  Ansigt,  og  han  gjentog  sin  Hilsen 
med  et  „God  Aften,  Hr.  Borgen!" 

Af  Statur  var  Clemmensen  saa  uheldig  som  vel 
muligt,  han  var  nemlig  skjæv,  men  om  dette  skrev  sig 
fra  Fodsien  eller  skjddtes  henved  et  halvthundrede  Aars 
møjsommelige  Slid  og  Slæb,  vidste  Ingen  rigtig  Besked 
med.  Egentligt  godt  tog  det  sig  imidlertid  ikke  iid,  at 
hans  højre  Skulder  var  skubbet  op  i  Vejret,  saa  det 
saae  ud,  som  han  var  i  Begreb  med  at  gnubbe  den 
højre  Side  af  Hovedet  opad  den.  Og  dertil  kom,  at 
han,  naar  han  gik,  for  hvert  Skridt  sank  ned  i  Knæerne, 
som  om  han  altid  arbejdede  sig  frem  paa  Mosegrund 
Alt  dette  skjænkede  man  imidlertid  ikke  synderlig 
Opmærksomhed,  naar  man  een  Gang  havde  seet  det,  saa 
ganske  fængsledes  man  af  hans  Hovede  med  det  kraftige, 
lange,  graa  Haar,  der  uden  Skilning  var  strøget  glat 
tilbage  og  endte  i  en  Bukkel  ned  over  Frakkekraven, 
og  med  det  interessante  Ansigt,  hvor  den  fremspringende 
Pande,  de  ildnende,  nøddebrune  Øjne  og  hvert  af  de 
markerede  Træk  vidnede  om  en  mere  end  almindelig 
Forstand,  Klogskab  og  Dygtighed,  og  det  var,  som 
om    det    tætte,    studsede    Rundskjæg,    der    indrammede 

Ansigtet,  gav  noget  Sluttet,  noget  Selvstændigt,  som 
endnu  trods  Mandens  Alder  tydede  paa  en  betydelig 
Arbejdskraft  og  en  ubøjelig  Energi. 

„Min  Søster  Britlia  kjender  Du,"  vedblev  Harald, 
„og  der  ser  Du  min  Søster  Astrid.  Den  unge  Dame 
befinder  sig  i  den  højst  difficile  femten  Aars  Alder; 
taler  Du  til  hende,  bliver  hun  ulykkelig  over  det,  og 
taler  Du  ikke  til  hende,  bliver  hun  ulykkelig  over 
det,  saa  nu  veed  Du,  hvordan  Du  har  at  forholde  Dig 
ligeoverfor  hende !" 

Den  unge  Pige  hilste  næppe  paa  Baldur  —  hvis 
da  ikke  en  underlig,  slangeagtig  Bugtning  af  Kroppen 
skulde  gjælde  for  en  Hilsen  — ,  med  et  kort,  ærgerligt 
..Aa!"  drejede  hun  sig  om  paa  Hælen,  bevægende  Arme 
og  Ben  paa  en  lemmedaskende,  for  de  Nærstaaende 
faretruende  Maade,  og  forputtede  sig  saa  i  en  Krog 
bag  den  Chiffoniere,  hvorved  hun  havde  staaet,  og  her 
hengav  hun  sig  til  at  vrisse  fornærmet  med  de  til- 
hørende Slingringer  af  Overkroppen,  knække  Fingre 
paa  sig  selv  og  bide  i  sit  Lommetørklæde. 

„De  Dvrige  unge  og  meget  unge  Medlemmer  af 
Familien  kan  Du  altid  blive  forestillet  for,"  sagde 
Harald,  idet  han  sluttede  Præsentationen  jiJeg  vil  med 
en  Fællesbetegnelse  sige,  at  det  er  „Licht!  MehrLicht!" 
for  at  vise,  jeg  kan  mine  Klassikere." 

Liehts  Vandring  op  og  ned  ad  Gulvet  var  tilligemed 
de  samtidigt  afleverede  Haandask  i  en  foruroligende 
Grad  tiltagen  i  Hastighed,  og  nu  kunde  han  ikke  betvinge 
sin  Utaalmodighed  længere,  men  spurgte  i  en  Tone, 
som  han  gjorde  sig  de  mest  frugtesløse  og  mislykkede 

Bestræbelser  for  at  faa  rolig  og  behagelig:  „Monstro 
Bordet  ikke  snart  er  dækket?" 

„Det  har  været  færdigt  længe!"  svarede  Britha 
med  den  overlegne  Selvtillid,  en  ren  Samvittighed  giver. 

„Hvorfor  Pokker  gaar  vi  da  ikke  derind,  men  staar 
her  og  snakker?"  busede  det  ud  af  Licht. 

Da  ingen  af  de  Tilstedeværende  saae  sig  istand  til 
atoplyse,  hvorforPokkermanikke  gjorde  det,  hastede  Alle 
med  Husfaderen  i  Spidsen  ind  i  Spisestuen,  og  takket 
være  en  udstrakt  Anvendelse  af  Ser\detiinge  tog 
Placeringen  ikke  lang  Tid.  Uvilkaarligt  lod  Baldur  sit 
Øje  glide  ned  ad  Bordet,  og  det  er  ikke  for  stærkt  at 
sige,  at  han  følte  sig  overvældet  ved  Synet.  Aldrig 
nogensinde  havde  han  seet  Mage  til  Aftensbord  i  et 
Privathus,  saadanne  Bunker  af  Mad  fandtes  der;  paa 
den  ene  Ende  af  Bordet  knejsede  en  indbydende,  kold 
Flæskesteg  med  sprødt,  lysebrunt,  afstribet  Svær,  og 
paa  den  anden  Bordende  tronede  en  lige  saa  vældig, 
saftig  Oxemørbrad,  saa  rød,  at  ængstelige,  medicinske 
Hygiejnikere  sikkert  \n.lde  have  protesteret  mod  den 
som  tjenlig  til  Menneskeføde,  og  mellem  disse  vægtige 
Yderpunkter  var  der  opmarscheret  et  helt  lille  Kompagni 
af  Fade,  Tallerkener  og  Asietter  i  alle  Størrelser  med 
forskjelligt  Paalæg,  og  det  ikke  i  afskaarne,  tynde 
Skiver,  men  —  om  man  saa  kan  sige  —  i  Natm-tilstand ; 
her  saae  man  saaledes  et  Stykke  salt  Kjød  paa  et  Par 
Pund  eller  mere,  hist  en  halv  Oxetunge,  og  der  et 
røget  Gaasebrj^st,  hvorpaa  der  ikke  var  taget  Hul  endnu, 
og  det  var  Meningen,  at  Enhver  kunde  skjære,  som 
han  lystede,  lidt  eller  meget,  tyndt  eller  tykt.    Foruden 

et  mindre  Ostelager  med  kun  fem  Slags  Ost  fandtes 
der  et  Fad  med  en  halv  Snes  holstenske  Sild,  hvis 
Skind  glinsede  lokkende  i  Bronce-  og  Guldtoner,  et 
andet  Sted  laa  en  spraglet  Fajancehøne  paa  en  tolv — 
fjorten  blødkogte  Æg,  ved  Siden  af  Sardindaasen  og 
de  skind-  og  benfri  Delikatessesild  hævede  sig  paa  et  Fad 
en  større  Portion  Sildesalat,  toppet  og  rødviolet  som 
en  Lynghøj,  og  bag  det  præsenterede  en  Leverpostej 
sig  i  den  Lerform,  hvori  den  var  bleven  bagt,  og  over- 
flødiggjorde herved  enhver  Attest  for,  at  det  var 
Hjemmearbejde.  Efterat  Baldur  en  Stund  havde 
studeret  paa,  hvad  det  var,  det  mindede  ham  om,  kom 
han  til  det  Resultat,  at  dette  Aftensbord  nok  saa 
meget  som  at  se  ud  som  et  Familiebord  lignede  et  af 
de  Kjældervinduer  paa  Strøget  ved  Helliggejstes  Kirke, 
hvor  alle  Ingredienser  til  et  Frokost-  eller  Aftensbord 
saa  fristende  findes  udstillede. 

Det  morede  Baldur  at  se  den  Hast  og  Iver  hvor- 
med hele  den  Licht'ske  Familie,  Store  og  Smaa,  Unge 
og  Gamle,  huggede  ind  paa  de  forskjellige  Fades 
Beholdninger,  og  han  forbausedes  unægteligt  over  de 
Kvantiteter,  som  de  serverede  for  sig  selv;  det  blev 
ham  mere  og  mere  klart,  at  det  ikke  var  af  Ingenting, 
at  Licht'erne  saae  saa  sunde  og  kraftige  ud.  Over- 
hovedet foregik  sine  Børu  med  et  godt  Exempel,  idet 
han  lagde  for  med  en  saftfuld,  bloddryppende  Luns 
Mørbrad  paa  et  halvt  Pund,  og  saa  sagde  han  tilfreds 
og  fornøjet,  som  han  stedse  blev  lige  i  det  Øjeblik, 
han  satte  sig  tilbords:  „Naa  Børn,  nu  skal  det  gjøre 
godt  at  faa  noget  i  Skrutten  efterat  have  hængt  i  hele 

Dageu!  Ja.  for  I  har  vel  været  flittige  idag.  ellers  har 
I  ingen  Ret  til  at  blive  mættede!  .  .  .  Ja.  værs'god, 
Herr  Borgen,  De  maa  selv  betjene  Dem,  vi  bruger  ikke 
her  i  Huset  at  spille  Skidtmads  ved  Aftensbordet,  og 
da  heller  ikke  ved  de  andre  Maaltider  fonesten!'' 

„Spille  Skidtmads?  Nej.  naturlig\is!"  stammede 
Baldur  og  saae  ligesaa  begavet  ud  som  en  Seminarist, 
der  ser  et  latinsk  Citat. 

,,Ja,  jeg  mener,  at  lade  Fadene  løbe  Væddeløb 
Bordet  rundt  fra  Haand  til  Haand  ligesom  Kortene 
i  Skidtmads,  vi  holder  endnu  paa  det  gammeldags  Pro- 
gram med  Madro !  .  .  .  Jeg  veed  ikke,  drikker  De  en 
Dram  med?  .  .  .  Naa,  det  var  da  godt.  det  kan  jeg- 
lide  !  .  .  .  Se,  vi  er  nu  ikke  kommen  ^^.dere  end  til 
Hvidtøl  her  i  Huset,  De  er  naturligvis  opfodt  med 
Bajere?" 

„Nej  Tak,  hvis  jeg  siden  maa  faa  en  Kop  The,  saa 
er  jeg  fuldstændig  tilfreds,  .  .  .jeg  ser,  der  er  Fp' 
under  Maskinen  derhenne." 

„The?"  gjei.tog  Licht  med  et  ubeskriveligt  ringe- 
agtende Blik  paa  Baldur.  „Ja,  saa  maa  De  henvende 
Dem  til  Britha,  for  den  Tønde  tapper  hun  af,  for  jeg 
har  inte  smagt  det  Pojt.  siden  jeg  var  i  Lære,  Mesters 
Kone  kunde  saa  rart  vænne  En  af  med  at  blive  for- 
falden til  den  Drik,  for  veed  De  hvad,  varmt  Vand 
med  Puddersukker  og  Mælk  i,  det  smager  s'gunte  som 
Lemonade !"  Og  saa  sluttede  Licht,  som  under  Sam- 
talen havde  smurt  sig  en  hel  Rundtom  Rugbrød  og 
meget  omhyggeligt  knækket  den  midt  over  og  lagt 
Stykkerne  ovenpaa  hinanden,  med  at  udstede  følgende 

Bekj endt gj øreise:  „Ja,  nu  kan  det  ikke  nj^tte,  at 
Nogen  taler  til  mig  i  de  første  ti  Minutter,  for  de  faar 
ingen  Svar,  nu  vil  jeg  spise !" 

Baldur  havde  Intet  imod,  at  der  saaledes  nu  blev 
givet  ham  Tid  til  at  tale  lidt  med  sine  Sidekammerater. 
Da  man  skulde  gaa  tilbords,  havde  den  diplomatiske, 
unge  Herre  stillet  sig  saaledes,  at  han  umuligt  kunde 
undgaa  at  komme  til  at  sidde  ved  Siden  af  Britha, 
men  forøvrigt  kunde  han  have  sparet  sig  sin  Snedighed, 
thi  ved  et  mærkværdigt  Træf  laa  den  eneste  Serviet 
—  man  kunde  forresten  godt  uden  at  beskylde  Familien 
for  Mangel  paa  Benlighed  sige:  den  eneste  rene 
Serviet  — ,  som  ikke  havde  noget  Mavebælte  paa  i 
Form  af  Servietring  just  ved  Siden  af  Brithas  Kuvert, 
og  da  det  var  den  unge  Dame,  der  havde  besørget 
Borddækningen,  er  der  overvejende  Sandsynlighed  for, 
at  der  var  Flere  end  Baldur,  der  havde  havt  den  Ide, 
at  det  kunde  være  morsomt  at  sidde  sammen. 

Paa  den  anden  Side  havde  Baldur  faaet  Frk. 
Astrid,  hvilket  var  gaaet  til  ved  Hjælp  af  lidt  Snyderi 
fra  den  unge  Dames  Side,  idet  hun,  ligesom  man  skulde 
sætte  sig  tilbords,  i  en  Fart  havde  byttet  sin  egen  og 
en  syvaarig  Broders  Servietter  om,  saa  Purken  ikke 
den  Gang  blev  Baldurs  Sidekammerat,  saadan  som  Britha 
havde  tænkt  sig  det.  Den  unge  Student,  der  mente, 
at  han  dog  var  nødt  til  at  sige  Noget  til  sin  pur  unge 
Sidedame,  besluttede  at  lægge  for  med  hende;  saa  var 
det  fra  Haanden,  tænkte  han.  Det  viste  sig  dog  ikke 
at  være  saa  let  en  Opgave  at  konversere  hende,  alden- 
stund    hun    ikke    lod    til    at    kjende    flere    Ord    af   sit 

MoJersmaal    end   ..Ja!"    og    „Xej !"   livad   der  foroMng 
ikke   forhindrede   den  vordende  Skjønhed  fra  at  finde, 
at   de   talte   saa  udmærket   sammen,    og   ønske,    at  han 
bare  vilde  blive  ved. 

Imidlertid  kom  Afbrydelsen  hurtigere,  end  selv 
Baldur  havde  tænkt  sig,  thi  da  han  hørte  Harald,  som 
sad  ved  den  anden  Side  af  Bordet  og  talte  med 
Clemmensen,  nævne  sit  Navn,  spurgte  han  ganske 
naturligt:  .,Hvad  er  det,  Du  siger  om  mig?  Du  bag- 
taler mig  da  ikke?" 

„Tværtimod!"  svarede  Harald.  „Jeg  lovpriste  dit, 
med  en  forstandig  Forsigtighed  parrede  Mod,  som  før 
sagde  Dig,  at  Du  ikke  saadan  uden  videre  skulde  vove 
Dig  ind   i   mit,   med  giftige  Dampe  opfyldte  Yærelse." 

„Naa!"  sagde  Baldur  kort  og  ønskede,  han  ikke 
havde  været  saa  nysgjerrig  at  spørge  om,  hvad  de 
talte  om. 

„Ja,  Folk  er  mærkværdige  i  den  Retning,"  faldt 
Clemmensen  ind  med  sin  bløde,  noget  slørede  Stemme, 
„De  veed  nok,  at  jeg  ogsaa  undertiden  fusker  lidt  med 
kemiske  Præparater,  saadan  ganske  uvidenskabeligt, 
men  det  morer  mig  nu  .  .  .  Naa,  saa  havde  jeg  for- 
gangen Uge  faaet  lavet  noget  Sprængstof  efter  en 
Recept  i  et  tysk  Tidsskrift,  meget  stærkere  end  DjTia- 
mit,  Nitroglycerin  og  hvad  alle  de  Behagehgheder 
hedder.  Naa,  hvordan  det  gik  eller  ikke.  saa  blev  min 
Blanding  saa  gebommerlig  kraftig,  at  jeg  ikke  turde 
have  den  hjemme  i  Huset,  og  saa  tog  jeg  og  kom 
den  paa  et  Medicinglas,  svøbte  det  godt  ind  og  satte 
mig  ind  i  en  Sporvogn,  for  jeg  vilde  ud  paa  Langelinie 


for  at  kaste  det  Kram  i  Vandet.  Paa  Kongens  Nytorv 
kom  der  en  Bekjendter  af  mig  ind,  og  saa  siger  han: 
„Goddag,  hvor  langt  skal  De  med?"  —  „Aa,  kims  ud 
til  Grønningen,"  svarer  jeg.  —  „Ja.  saa  har  mau  da 
Følgeskab  saa  langt!  Jeg  skal  helt  ud  til  Trianglen," 
siger  han.  —  „Ja,  saa  kan  De  nok  heller  ikke  komme 
længere,  allenfals  ikke  med  denne  Vogn,"  svarer  jeg. 
—  Lidt  efter  spørger  han  mig  saa,  hvad  det  er,  jeg 
sitter  og  holder  saa  forsigtigt  paa,  for  jeg  havde  jo 
Glasset  med  dette  Dævelskab  paa  Skjødet,  for  ikke  at 
risikere,  at  Nogen  kom  til  at  støde  til  det,  saa  det  gik 
i  Gulvet,  for  saa  var  det  s'gu  futtet  af  Saa  trækker  jeg 
ham  jo  hen  til  mig  og  hvisker  til  ham,  hvordan  det 
forholder  sig,  og  saa  farer  Mennesket  op,  kridende 
hvid  i  sit  Ansigt,  og  raaber:  „Maa  jeg  komme  af,  maa 
jeg  komme  af!",  og  saa  stak  han  ud  af  Vognen  og 
satte  i  Firspring  ned  ad  Gaden,  ligesom  den  Onde  var 
i  Hælene  paa  ham.  Ja,  Folk  er  underlige.  Herregud, 
jeg  var  jo  netop  paa  Vejen  ud  for  at  gjore  det  Stads 
uskadeligt!" 

Af  Høflighed  var  Baldur  jo  nødt  til  at  høre  efter, 
men  den  lille  Historie  var  knap  sluttet,  før  han  vendte 
sig  mod  Britha  for  at  naa  sit  egentlige  Maal:  at  faa 
talt  lidt  fortroligere  med  hende.  A^ed  Bordet  havde 
hun  saa  godt  som  Intet  sagt,  men  det  brød  han  sig 
ikke  om;  han  vidste  jo,  at  hun  kunde  tale,  og  det 
baade  lystigt  og  hvast,  men  han  vidste  ogsaa,  at  naar 
en  ung  Mand  skal  have  nogen  Fornøjelse  af  en  Sam- 
tale med  en  ung  Pige,  saa  maa  det  helst  foregaa  under 
fire    Øjne,     ellers    taler    hun    aldrig    rigtigt    ud.       Han 

begjaidte  med  en  aandrig  Bemærkning  om,  at  Foraaret 
denne  Gang  var  kommet  saa  at  sige  paa  een  Nat, 
uforskammet  pludselig  ligeoverfor  alle  blankslidte 
Kaaber^aiker  og  flossede  Vinterfrakkeærmer,  men  saa 
kom  ban  beller  ikke  længere,  tbi  til  alt  Uheld  for  barn 
var  den  af  Licbt  fastsatte  ti  Minutters  Pause  gaaet,  og 
Kobbersmeden  meldte  sig  paany  som  aktiv  Deltager  i 
Konversationen  ved  efterat  have  trukket  Vejret  med 
et  inderligt  dybt,  fuldt  mættet,  maaske  forstoppet  Suk 
udbrod:  „Men  hvad  er  det,  Hr.  Borgen,  De  spiser  jo 
Ingenting,  De  er  s'gu  en  slem  Krvbbebidder  at  have 
til  Aften!" 

„Jo,  mange  Tak,  Hr.  Licht!"  svarede  Baldur.  „Jeg 
bar  virkelig  taget  godt  til  mig,  men  jeg  er  ikke  vant 
til  at  spise  Meget  om  Aftenen,  vi  spiser  saa  sent  til 
Middag  hjemme." 

„Naa,  ja,  det  kunde  jeg  da  forresten  sagt  mig  selv 
—  det  er  jo  fint!  .  .  .  Mig  faa  Lov,  hvad  Tid 
spiser  De?" 

„Klokken  fem!  .  .  .  Det  vil  sige.  saa  veed  De  jo 
nok,  hvordan  det  gaar:  i  Reglen  bliver  den  jo 
halv  sex." 

„Naa  Tak.  det  er  ikke  engang  præcist?  Det  var 
et  Hus  for  mig,  he!  Der  er  Ingenting,  jeg  hader  som 
Upræcished,  det  er  en  Uartighed  mod  dem,  der  er 
kommen  i  rette  Tid,  og  saa  stjæler  det  utroligt  af  Ens 
egen  Tid,  man  faar  udrettet  dobbelt  saa  meget,  naar 
man  bare  vænner  sig  til  at  være  præcis." 

„Aa,  Herregud,  kjære  Fader;  i  et  Hus  kan  det 
virkelig     ikke     saadan    regnes    ud    paa    Minutter    og 

Sekunder,"  faldt  Britlia  afværgende  ind.  ..Selv  lios  os, 
der  lider  af  Punktlighedsmani  kan  det  dog  undertiden 
gaa  lidt  over  Tiden  ..." 

„Aldrig!  —  Aldrig!"  afbrød  Faderen  hende  med 
en  Stemme  saa  stærk,  at  det  sang  i  det  høje  Ølglas 
foran  ham. 

„Da  var  den  dog  for  Exempel  i  Aften  nærmere 
et  Kvarter  til  ni  end  otte,  da  vi  gik  tilbords." 

„Ja,  det  kan  Dn  ikke  regne,  det  er,  fordi  her  er 
Fremmede,  det  giver  altid  Vrøvl." 

Baldur  saae  sarkastisk  paa  Licht  og  indskjod  et 
lille  beskedent  „Tak!" 

„Om  Forladelse,  det  var  ikke  Meningen,  hahaha!' 
svarede  Licht  og  fik  strax  Baldurs  Tilgivelse  paa 
Grund  af  den  joviale  Latter,  „Jeg  mente  begribeligvis 
Vrøvl  ude  i  Kykkenet." 

„Jeg  vil  ikke  haabe,  at  jeg  har  voldt  altfor  megen 
Forstyrrelse?"  henvendte  Baldur  til  Britha. 

„Paa  ingen  Maade,  vi  har  ingen  Anstalter  gjort," 
svarede  Britha  tilbagevisende,  men  denne  konventionelle 
Usandhed  blev  strax  attraperet  af  hendes  yngre 
Søster. 

„Hahaha,  Du  er  god!"  udbrod  nemlig  Astrid 
skadefro,  bevisende,  hun  kunde  sige  Mere  end  „Ja" 
og  „Nej".  „Klagede  Du  maaske  ikke  før,  da  Du  kom 
op  paa  vort  Værelse,  over  det  rædsomme  Jav,  Du 
havde  faaet,  fordi  her  var  kommet  Fremmede?  Du 
skulde  baade  have  aabnet  Sardindaasen  og  taget  ren 
Dug  frem  og  Syltetøj,  og  jeg  veed  ikke  Alt  det!" 

„Maa  jeg  bare  være  fri  for  dine  Bemærkninger!" 
snerrede  Britha  og  sendte  Søsteren  et  lynende  Øjekast, 
medens  hendes  Fødder  trommede  Allarm. 

„Naa,  naa,  naa!  Maa  vi  lade  være  med  de  Gesvejs- 
ninger her!"  svarede  Faderen.  „Hr.  Borgen  maa  jo 
tro,  han  ikke  er  velkommen;  først  tror  han,  jeg  kommer 
med  Behageligheder,  og  saa  vil  den  liUe  Hanekylling 
der  ogsaa  bide  Spids  paa  .  .  .  Men  forresten  kunde  De 
gjerne  have  anmeldt  Deres  Komme  iforvejen,  Hr.  Borgen, 
frir  det  var  da  Deres  Bestemmelse  at  blive,  saa  pyntet 
De  er." 

„Pyntet?"  spm^gte  Baldur,  uvis  om  det  var  Spøg 
eller  Alvor. 

„Ja,  jeg  mener  med  denne  lange,  hvide  Humbug," 
forklarede  Licht,  som  havde  forseet  sig  paa  nævnte 
Halsbeklædning,  skjønt  —  eller  maaske  netop  fordi  — 
den  bar  Uskyldighedens  rene  Farve.  „Ja,  for  De  vil 
da  vel  ikke  bilde  mig  ind,  De  gaar  med  den  til 
daglig?" 

Inden  Baldur  endnu  kunde  faa  svaret,  at  det  dog 
virkehg  forholdt  sig  saa,  greb  Britha  Ordet  til  hans 
Forsvar  og  sagde:  „Hr.  Borgen  har  ærligt  og  oprigtigt 
tilstaaet,  at  det  var  hans  skumle  Hensigt  at  blive  hos 
Harald  i  Aften,  og  jeg  synes  ikke.  Fader,  at  Du  skulde 
beklage  Dig  over,  at  dine  Gjæster  pynter  sig  lidt." 

Atter  faldt  den  stridbare  Astrid  ind  paa  sin 
irriterende  Maade:  „Det  siger  Du  blot,  fordi  Du  ogsaa 
har  været  inde  at  pynte  Dig !  .  .  .  Jo,  netop !  Du  har 
baade  taget  den  store  Spachtel  Krave  paa  og  alle  de 
Naale  i  Haaret,    der  skal   se   ud,    som  de  var  af  Skild- 

padde,  men  som  ikke  er  af  Andet  end  af  dette  Celle- 
luloise,  eller  hvad  det  hedder." 

Et  nyt,  lynende  Øjekast  strejfede  forbi  Baldnr, 
men  forat  stille  de  oprørte  Vande  tillod  han  sig  en 
skrækkelig  Brander  om,  at  man  maaske  kunde  sige,  at 
de  Haarprydelser  var  af  forloren  Skildpadde,  hvilken 
hasarderede  Udtalelse  ikke  alene  indbragte  ham 
Galleriets  Latter  i  Form  af  en  Salve  af  Grin  fra  Ung- 
dommen, men  endog  fik  selve  Liclit  til  at  udbrj^de : 
„Naa,  De  kan  dog  ogsaa  være  gemytlig?  Ja,  saa 
kommer  vi  nok  ud  af  det  sammen!" 

Kort  efter  blev  Spisningen  sluttet,  uden  at  Baldur 
havde  faaet  Lejlighed  til  at  sige  Noget  til  Britha 
udover  de  alleralmindeligste  Talemaader.  Man  vendte 
tilbage  til  Dagligstuen,  og  her  blev  der  meget 
ceremonielt  med  kraft-  og  kjærlighedsfulde  Haandtryk 
ønsket  Velbekomme  hele  Rækken  rundt  med  en  Alvor, 
som  om  der  var  overhængende  Fare  for,  at  det  ind- 
tagne Maaitid  skulde  slaa  Deltagerne  med  Sot  og 
Syge,  medens  de  samme  Haandslag  højst  praktisk 
tilvejebragte  en  retfærdig,  ligelig  Fordeling  af  den 
under  Spisningen  erhvervede  Fingerfedtelse  paa  alle 
Hænder.  Saasnart  denne  presserende  Forretning  var 
besørget,  foer  Licht  hen  til  et  bedaget,  rundmavet 
Chatol,  lod  Klappen  rutsche  op  og  slog  en  Klo  i  en 
der  beroende  Cigarkasse.  Det  var,  som  havde  han  det 
voldsomste  Hastværk,  enhver  af  hans  Bevægelser 
\ddnede  om,  at  det  var  en  Mand,  der  ikke  holdt  af  at 
vente. 

„Vær  saa  artig,  Hr.  Borgen,  et  lille  Sugeror,  hvad 
behager?"  sagde  Værten,  idet  han  bød  Baldur  af 
Kassen.  „Ja,  den  er  ikke  uden  til  ti  Øre,  saa  det  er 
nok  ikke  andet  end  som  en  Havaneser  fra  Fredericia. 
Værs'god  og  sæt  Fyr  paa,  vi  ryger  i  Dagligstuen  her, 
for  vi  er  ikke  kommen  saa  vidt  som  de  nymodens 
Dampskibe,  at  vi  holder  Rygesalon.  De  maa  immer 
huske  paa,  det  er  en  tarvelig  Familie,  De  er  i.  Jeg 
har  selv  tjent  mig  op,  forstaar  De,  begyndte  med 
Ingenting  i  Tegnebogen  og  Xix  i  Portemonnaien !  .  .  . 
Ja,  De  skal  ikke  blive  bange,  jeg  hører  ikke  til  disse 
dumme  Skvadronører,  som  altidsens  disker  op  med.  at 
de  er  beg3mdt  i  Træsko  og  Skjorteærmer,  .  .  .  nej,  jeg 
gjør  ikke!  Men  det  er  alligeveller  ganske  morsomt  at 
kiuuie  sige,  at  man  har  tjent  hver  evige  Øre  selv,  hvad, 
ikke  sandt,  har  jeg  Ret?" 

Licht  gik  \ådere  for  at  bj'de  Cigarer  om ,  og 
Baldur  fik  derved  Lejlighed  til  at  nærme  sig  Britha, 
som  strax  havde  taget  Plads  i  en  Flugtstol  ved  det 
store,  ovale  Divanbord  og  faaet  en  tarvelig  Palisander 
Træes  Syæske  frem,  der  var  af  saa  overnaturligt  store 
Dimensioner,  at  Baldur  strax  kom  til  at  tænke  paa, 
om  den  ikke  skulde  skoddes  samme  Forfatter  som 
Haralds  kolossale  Sovesofa.  Atter  tog  den  unge  Stu- 
dent uforknyt  fat  med  en  ny,  aandrig  Bemærkning  — 
fremdeles  paa  det  meteorologiske  Onu'aade  —  om,  at 
nu  begyndte  Sommerfornøjelserne,  han  havde  om 
Morgenen  set  tre  Drenge  spille  Top  paa  Universitets- 
pladsen. 

Denne  Gang  blev  han  imidlertid  afbrudt  af  Britlia 
selv,  som  sagde:  „Men  De  har  jo  ingen  Ild  i  Cigaren?" 

„Aa,  jeg  kan  saa  godt  vente  med  at  ryge,"  svarede 
Baldur  beskedent. 

„Nej,  vist  ikke  nej !  Kom  her,  maa  jeg  byde  Dem 
en  Tændstik?" 

Sligt  Tilbud  formaaede  Baldur  selvfølgelig  ikke 
at  afslaa,  og  han  bakkede  tappert  løs  forat  faa  Ild, 
medens  han  bemærkede:  „Jeg  var  bange  for,  det  skulde 
genere  Frøkenen." 

„Mig?  Nej,  paa  ingen  Maade!"  erklærede  Britha, 
men  fik  ikke  desto  mindre  lidt  Vand  i  Øjnene  af 
Anstrængelsen  ved  at  undertr3^kke  et  lille ,  af  Cigar- 
røgen fremkaldt  Hosteanfald. 

Naturligvis  havde  den  Omstændighed,  at  Baldur 
skulde  tænde  Cigaren  ved  en  Svovlstik,  som  den 
siddende  Britha  holdt,  gjort  det  nødvendigt,  at  han 
satte  sig  paa  en  Stol  ved  Siden  af  hende  —  der  var 
begribeligvis  ingen  anden  Grund  dertil  — ;  men  saa 
stak  den  lille  Fredsforst3rrrerske  Astrid  sit  Hovede  ind 
mellem  de  to  Andres  og  sagde  nok  saa  drilsk :  „Hvor- 
naar  er  Du  begyndt  at  holde  af  Cigarrøg,  Britha?" 

„Der  er  ingen  der  har  spurgt  Dig  om  Noget, 
Astrid!"  svarede  Søsteren  tilbagevisende. 

„Nej,  det  er  og&aa  mig,  der  spørger,  det  er  For- 
skjellen!  .  .  .  Jeg  tænker  paa,  det  skulde  være  Harald, 
som  sad  og  dampede  Dig  saadan  ind  i  Ansigtet,  saa 
skulde  vi  hore  et  Spektakkel!" 

Harald  havde  siddet  i  Sofaen  ved  Siden  af  Faderen 
i   en  Stilling,    der  gjorde   det   overvejende  sandsynligt, 


96 

at  han  havde  en  eller  anden  Gunst  at  bede  om.  men 
da  han  hørte  sig  trukken  med  ind  i  Debatten,  hen- 
vendte han  følgende,  broderlige  Formaningstale  til 
Astrid:  „Naa,  naa,  naa!  Du  lede  Troldunge!  Skal  Du 
ved  din  giftige  Tunge  forlede  den  fremmede  Herre  til 
at  tro,  at  din  ældre  Søster  og  din  ældre  Broder  ikke 
lever  fredeligere  og  kjærligere  sammen  end  Grosserer- 
societetet og  den  kjøbenha^^lske  Handelsstand,  medens 
Faktum  er,  at  \i  ikke  kan  undvære  liinanden  mere  end 
de  siamesiske  Tvillinger,  end  Emin  Pascha  og  Tippo 
Tipp.  ja,  end  de  udødeKge  Dioskurer  .  .  .  Da  Du  for- 
modentlig ikke  har  mindste  Anelse  om,  hvem  de  to 
Herrer  var,  vil  jeg  optyse  Dig  om,  at  det  var  to 
Brødre,  som  under  Na^^l  af  Castor  og  Pollux  optraadte 
paa  Olympen  i  gamle  Dage,  længe  for  det  blev  lavet 
om  til  Concert  du  Boulevard." 

„Tak  for  Oplysningen!  ,  .  .  Skjændtes  de  da  ogsaa 
altid?"  spurgte  Astrid  saa  visnæset,  som  kun  et  Pige- 
barn paa  hendes  Alder  kan  spørge. 

„Skjændtes?  Nej  hør,  min  Pige.  Du  røber  en 
Mangel  saavel  paa  mj^hologiske  som  paa  astronomiske 
Kundskaber,  som  faar  din  Fader  til  at  græmme  sig 
over  alle  sine  udlagte  Skolepenge!  .  .  .  Britha  og  jeg 
skjændes  aldrig ,  xi  forstaar  netop  hinanden  saa 
udmærket!  Du  kan  strax  faa  et  Exempel  derpaa  at 
se,  for  naar  jeg  siger  til  Britha:  „Fader  giver  Punsch 
iaften!",  saa  svarer  hun  ..." 

„Nu  skal  jeg  gaa  ud  og  hente  det!"  svarede  Britha 
med  et  Smil,  rejste  sig  og  forlod  Kamppladsen  og 
Stuen. 

Astrid  var  glad  over,  at  liun  gik,  thi  hun  haabede, 
at  Baldur  nu  vilde  skjænke  hende  nogen  Opmærksom- 
hed, og  hun  blev  derfor  staaende  med  Armene  lænede 
paa  Flugtstolens  Ryg.  Han  syntes  imidlertid  ikke 
tilsinds  til  at  nidlade  sig  med  hende,  idetmindste  tydede 
det  ikke  derpaa,  at  han  greb  et  mægtigt  Album,  der 
laa  paa  Bordet,  gabende  halvt  paa  Klem,  som  om  det 
havde  forspist  sig  i  Fotografier,  og  gav  sig  til  at  blade 
i  det.  Hun  stod  et  Øjeblik  og  saae  paa  ham,  saa  vendte 
hun  sig  mere  kejtet  end  egentlig  gratiøst  om  paa 
Hælen  med  en  Bevægelse,  der  antagelig  tilsøes  vilde 
være  bleven  karaktiseret  som  en  Kovending,  og  slentrede 
lidt  tilbage  i  Stuen,  fornærmet  over,  at  han  ikke  lod 
til  at  skjænke  hende  en  Tanke.  Men  hun  gjorde 
Baldur  højlig  Uret,  han  tænkte  netop  paa  hende,  for 
det  var  faldet  ham  ind,  om  den  gjængse  Betegnelse  af 
denne  Tidsperiode  i  unge  Pigers  Liv  som  „den  vanske- 
lige Alder"  muligvis  ikke  skulde  komme  af,  at  de  paa 
det  Udviklingstrin  berede  deres  Medmennesker  alle- 
haande  Vanskeligheder, 

Det  var  klart,  at  Harald  havde  opnaaet  hos 
Faderen,  hvad  han  vilde,  thi  han  rykkede  bort  fra 
sit  Ophavs  Side  og  forflyttede  sig  med  smaa,  rappe 
Skadehop  henad  den  langstrakte,  gammelagtige,  men 
solide  Mahogni-Træes  Sofa,  hvilket  paa  det  Nærmeste 
tog  sig  ud,  som  om  han  stødte  Peber  med  sig  selv. 
Da  han  paa  denne  Maade  havde  nærmet  sig  Baldur, 
holdt  han  an  og  sagde  først,  uden  Spor  af  forklarende 
eller  formildende  Indledning:  „Naa,  men  Du  morer  Dig 
alligevel?" 

Baldur,  som  nu  var  fuldstændigt  inde  i  Vennens 
ejendommelige  Jargon,  afgav  det  eneste  rette  Svar 
ved  ligesaa  støt  og  flegmatisk  at  sige:  „Jeg  gabede 
ikke!" 

„Nej,  men  Du  sidder  og  ser  i  et  Album,  det  er 
liip  som  hap!  Saadan  et  Portrætgalleri  af  ubekjendte, 
uinteressante  Skikkelser  i  et  Familiealbum  er  den 
sidste  Vragstump  for  Lystyachten  „Munter's  Forlis  i 
Bugten  ved  Tri'st"." 

Harald  ^ålde  uden  Tvivl  have  fortsat  med  flere 
Aandrigheder  af  samme  Tønde,  men  han  havde  her 
det  Uheld,  som  Baldur  tog  sig  oprørende  lidt  nær,  at 
blive  afbrudt  af  Faderen,  som  med  sin  ikke  længere 
ukjendte  Utaalmodighed  udbrød:  „Det  er  ogsaa  Fanden 
til  Tid,  Britha  er  om  det!  Ja,  de  Fruentimre  kan 
aldrig  komme  nogen  Vegne,  de  er  akkurat,  som  jeg  vil 
sige,  en  Flue  i  en  Tallerken  Tykmælk.  Jeg  vilde  have 
paataget  mig  i  den  Tid,  hun  nu  har  brugt,  at  skaffe 
tyvetusind  Toddyer  paa  Bordet,  men  hun  kan  begribelig- 
vis inte  finde  Flaskerne.  Aa  hor,  Harald,  gaa  Du  ud 
og  hjælp  hende!" 

Sønnen  rejste  sig  og  gik  henover  Gulvet,  men  i 
Døren  mødte  han  sin  Søster,  som  kom  anstigende  med 
en  større  Bakke  med  Glas,  Flaske  og  en  Kande  med 
dampende  Vand. 

„Lad  mig  se!"  udbrød  Harald,  idet  han  snuppede 
Flasken  fra  Bakken.  „Ja,  det  kunde  jeg  nok  begribe, 
det  er  naturhgvis  den  gale  Rom." 

„Er  det  det?"  spurgte  Britha,  uden  dog  at  synes 
videre  overrasket.    „Jeg  tog  den,  der  stod  i  Buffeten." 

„Jamen  der  staar  flere  end  den,"  oplyste  Faderen 
fra  sit  Sofahjørne,   „og  de  er  bedre,  for  de  er  ældre." 

„Ja,  det  er,  som  Mikkelsen  plejer  at  sige:  „Bom 
blev  ikke  brygget  paa  een  Dag!"  Nu  skal  jeg  skaffe 
fat  i  den  rigtige !"  sagde  Harald  og  forsvandt  ud  af 
Døren.  Det  kan  ligesaa  godt  her  oplyses,  at  Harald 
jævnligt  citerede  en  vis  Mikkelsen,  en  mj-stisk  Person, 
som  Ingen  vidste  nogensinde  at  have  seet  eller  kjendt 
andetsteds  fra  end  fra  disse  Citater,  saa  han  nærmest 
kunde  sammenlignes  med  Mathematikens  bekjendte  — 
eller  ubekjendte,  som  man  vil  —  X.  Onde  Tunger 
sagde,  at  denne  Mikkelsen  slet  ikke  existerede,  men 
var  en  fingeret  Person,  hvem  Harald  af  praktiske 
Grunde  havde  anskaffet  sig,  og  hvem  han  lagde  alle 
de  Udtalelser  i  Munden,  som  han  ikke  selv  vilde  gaa 
for  at  være  Fader  til;  det  skal  ikke  afgjøres  her,  hvor- 
vidt dette  forholdt  sig  saa,  men  saameget  er  vist,  at 
samme  Herre  aldrig  udtalte  sig  uden  i  de  mest  hasar- 
derede, kvalmevækkende  Vendinger  og  Ordspil. 

Saasnart  Astrid  saae,  at  Pladsen  i  Sofaen  ved 
Haralds  Bortgang  blev  ledig,  skyndte  hun  sig  at  erobre 
den;  lydløst  gled  hiui  ind  mellem  Sofaarmen  og  den 
Stol,  hvorpaa  Baldur  sad,  skjønt  Mellemrummet  var 
saa  smalt,  at  den  unge  Dame,  der  dog  havde  betydeligt 
mere  tilfælles  med  en  Telegrafstang  end  med  en  Fede- 
kalv, maatte  hæve  sig  paa  Tæerne  forat  klemme  sig 
igjennem.  men  Baldur  mærkede  Intet,  saa  optaget  var 
han  af  at  se  hen  mod  Døren  efter  den  sig  fjernende 
Harald  —  eller  maaske  efter  noget  Andet. 

7* 

Britha  nærmede  sig  med  den  tunge  Bakke,  som 
hun  placerede  paa  Bordet  paa  en  noget  anden  Maade 
end  beregnet,  idet  hun  fra  en  halv  Alens  Højde  lod  den 
dumpe  ned,  som  den  selv  lystede.  Man  maa  imidlertid 
ikke  tro,  at  Frøkenen  gjorde  dette  af  Ondskab  eller  af 
Lyst  til  at  slaa  Glas  og  Porcellæn  itu,  nej,  Grunden 
var  simpelthen  den,  at  hun  i  Øjeblikket  glemte  denne 
lille  runde  Skammels  Tilværelse  og  var  ved  at  gaa  paa 
Næsen  over  den.  Der  skete  nu  heldig\'is  ingen  Ulykke, 
men  Baldur,  som  saae  den  truende  Fare,  strakte  den 
ene  Haand,  han  havde  fri  for  Albummet,  ud  forat 
støtte  Kanden  med  det  varme  Vand,  som  sonates  at 
nære  Tilbøielighed  til  at  springe  paa  Hovedet  ud  fra 
Bakken,  Til  Tak  for  denne  Venskabstjeneste  opførte 
Kanden  sig  imidlertid  ikke  saa  honnet,  som  man  kunde 
vente  det  af  en  velopdragen  Porcellænskande,  idet  den 
rent  ud  sagt  af  sin  trekantede  Tud  spruttede  en  for- 
svarlig Sjat  kogende  Vand  paa  Baldurs  Haand  med 
samme  Routine,  hvormed  en  Slagtersvend  spytter  ud 
mellem  Tænderne.  Nu  kan  det  jo  være  en  baade  sund 
og  styrkende  Vederkvægelse  at  faa  sig  et  varmt  Bad, 
men  saadan  et  Lokalbad  af  kogende  Vand  vides  aldrig 
af  Nogen  at  være  blevet  opfattet  som  en  Behagelighed, 
og  Baldur  gav  sig  da  ogsaa  til  med  et  særdeles  op- 
rigtigt „Av  for  Pokker!"  at  svale  den  bestyrtebadede 
Haand  af  ved  paa  den  mest  forvirrende  Maade  at 
fægte  og  vifte  med  den  i  Luften,  medens  han  til  ingen 
Njrtte  pustede  med  Munden,  som  om  han  blæste  paa 
en  for  varm  Tallerken  Suppe. 

„Aa,  det  gjorde  vist  dygtigt  ondt!"  udbrød  Britha 
beklagende. 

„Hehe,  og  det  er  Dig,  der  altid  kommer  med 
Skoser  om  min  Behændighed!"  lød  det  fra  den  ung- 
dommelige, ondartede  Frøken  i  Sofaen,  før  Baldur 
kunde  samle  sig  nok  til  at  svare:  „Ja,  godt  gjorde  det 
ikke,  men  det  gaar  snart  over!  Det  var  da  heldigt, 
jeg  fik  stoppet  den  i  Farten,  for  ellers  havde  De 
skoldet  hele  Deres  Familie." 

„Min  Familie?  Hvordan  det?"  gjentog  Britha 
uden  at  forstaa  ham. 

„Ja,  jeg  mener  dem  her  i  Albummet,"  forklarede 
Baldur. 

„Naa?  Ja,  der  er  vist  forresten  nok  dem  af  dem, 
der  kunde  trænge  til  at  faa  Hovedet  lagt  lidt  i  Blød," 
svarede  Britha  slagfærdigt. 

„Det  var  mest  kommet  til  at  gaa  ud  over  Dig 
selv,"  lød  det  fra  Sofaen.  „Kan  De  se,  Hr.  Borgen, 
hvem  den  halvvoxne,  ranglede  Tøs,  der  sidder,  er?  .  .  . 
Ikke?  .  .  .  Jo,  det  er  Britha!  Saadan  saae  hun  ud 
dengang. " 

„Ja,  jeg  var  akkurat  i  den  Alder,  som  Du  nu  er 
i,"  snerrede  Britha  i  en  Tone,  der  prætenderede  at 
være  ligegyldig,  men  stod  i  en  saare  ringe  Harmoni 
med,  at  hun  med  en  Taskenspillers  Færdighed  fik 
eskamorteret   det   omtvistede  Billede  ud   af  Albummet. 

„Aa,  maa  jeg  ikke  se  det  en  Gang  til?"  bad  Baldur. 
„Generer  De  Dem  for,  at  De  engang  har  været  en  lille 
Pige?" 

Som  begribeligt  bragte  dejiue  Replik  Astrid  paa 
Easeriets  Toppunkt,  og  med  harmedirrende  Stemme 
sagde  hun:  „Aarr,  der  er  saamænd  ikke  Noget  at  se 
paa  det  for  Dem!  De  voxne  Herrer  bryder  sig  jo 
ikke  om  saadan  Smaabøm  paa  en  fjorten — femten  Aar."' 

„Om  Forladelse,  undskyld,  det  var  naturligvis  ikke 
min  Mening  ..."  begyndte  Baldur  hakkende  i  det,  da 
han  opdagede,  at  hans  Ord  kunde  opfattes  som  en 
temmelig  skarp  Finte. 

„Bryd  Dig  ikke  om  Frøken  Gedehams,  hun  er 
ualmindelig  giftig  i  Aften,"  faldt  Harald  ind,  som  var 
vendt  tilbage  med  en  Flaske  af  den  rigtige  Rom,  „Og 
læg  saa  det  Album  fra  Dig!  .  .  .  Nej,  har  Du  Lyst  til 
at  se  et  Album,  som  det  skal  være,  saa  er  her  et!  Det 
er  lutter  Portrætter  —  nogleogtredive  —  af  den  store 
Skuespiller  Strandgaard  .  .  .  Ja,  Du  husker  ham  maaske 
ikke?  Jo,  han  var  for  et  Par  Aar  siden  ved  et  af 
Privattheatrene,  men  Forholdene  her  var  ham  for  smaa, 
og  saa  søgte  han  ud  i  Provinserne,  hvor  han  nu 
begejstrer  Publikum  ved  sin  storslaaede  Kunst.  Det  er 
Kostumebilleder,  Du  ser  ham  snart  som  Othello  og 
snart  som  Jappe,  snart  som  Hakon  Jarl  og  snart  som 
Loria  .  .  ." 

Harald  kom  ikke  længer  i  Opramsningen  af  den 
begavede  Kunstners  Glansroller,  thi  med  Eet  skreg 
Astrid:  „Vil  Du  bare  komme  her  med  mit  Album! 
Det  er  ved  Gud  ogsaa  en  Skam!"  Med  et  Sæt  sprang 
hun  op  af  Sofaen,  løb  bag  om  Baldurs  Stol  og  snappede 
sin  Skat  ud  af  Broderens  Haand;  men  Harald  skrævede 
hastigt  over  Baldurs  Ben,  slog  sig  ned  paa  sin  tidligere 

Plads  i  Sofahjørnet  og  sagde  irriterende  venligt:  „Tak 
lille  Astrid!  Det  var  blot  det,  jeg  ønskede:  at  faa  min 
Plads  igjen!" 

„Uf,  Du  er  ogsaa  saa  lumsk  !"■  vrissede  Astrid,  som 
var  ved  at  gaa  ud  af  sit  gode  Skind  ved  denne  Over- 
rumpling, hvorpaa  hun  klaskede  sit  Album  ned  paa 
dets  rette  Plads  paa  hendes  Sybord  og  søgte  over  til 
gamle  Clemmensen  forat  finde  Trøst  der. 

Baldur  og  Britha  vare  nu  saaledes  ganske  vist 
befriede  for  Astrids  generende,  umiddelbare  Nærhed, 
men  hvad  hjalp  det?  Harald  havde  jo  indtaget  Pladsen 
i  hendes  Sted,  og  han  ansaa  sig  for  forpligtet  til  at 
underholde  sin  Gjæst  paa  det  Bedste;  Munden  stod 
ikke  paa  ham,  han  fortalte  den  ene  Historie  efter  den 
anden  og  plapprede  om  alt  Muligt  mellem  Himmel  og 
Jord  —  nej,  det  gik  slet  ikke  efter  Baldurs  Ønske! 
Det  lod  tn  at  staa  skrevet  i  Skjæbnens  Bog,  at  han 
ikke  denne  Aften  skulde  faa  Lejlighed  til  at  tale  et 
eneste  Ord  alene  med  Britha,  og  da  gamle  Licht 
Klokken  lidt  over  ti  beg}Tidte  at  gabe,  forst  diskret, 
men  efterhaanden  mere  og  mere  aabenbart,  paa  det  Tro- 
fasteste sekunderet  af  sin  brave  Kompagnon  Clemmensen, 
tog  Baldur  Anledning  til  at  anbefale  sig,  og  til  Haralds 
store  Forbauselse  afslog  han  en  Indbydelse  til  at  ryge 
endnu  en  Cigar  paa  dennes  Værelse.  Harald  kunde 
ikke  blive  klog  paa,  hvad  der  gik  af  Baldur,  han 
gjættede  paa  begyndende  Influenza. 


IV. 

Jljii  fjorten  Dages  Tid  efter  den  lige  forud  omtalte 
Aften  overraskede  Harald  sin  Familie  paa  en  trist, 
appetitbetagende  Maade  midt  i  dens  Nydelse  af  Mid- 
dagsmaden Ted  at  offentliggjøre  den  sørgelige  Med- 
delelse, at  Familien  paa  denne  Aften  maatte  renoncere 
paa  hans  behagelige  JSTær^^ærelse  til  Aften,  eftersom 
lian  agtede  sig  ud  paa  Besog  hos  Borgen.  „Sorgen 
gjør  taus"  har  engang  en  af  Oldtidens  Vismænd  sagt, 
og  utallige  Mennesker  har  efter  ham  ment  at  være 
aandrige,  naar  de  sagde  samme  Sentens,  og  hvis  der 
er  Sandhed  i  disse  Ord,  saa  maa  Familien  Licht  i  dette 
Øjeblik  have  været  til  Overmaal  sorgftild,  thi  alle 
Medlemmerne  vare  saa  tause,  som  om  Nyheden  ikke  i 
mindste  Maade  interesserede  dem. 

For  dog  at  sige  Noget  spurgte  Britha  henkastet: 
„Hvor  boer  egentlig  Borgens  ?'' 

Harald  nævnede  Navnet  paa  den  forhen  nævnte 
Sidevej  i  Villakvarteret  mellem  Gamle  Kongevej  og 
Ladegaarden. 

„Saa?"  udbrød  Britlia  med  en  efter  Haralds  Mening 
noget  umotiveret  Interesse.     „Hvad  Nummer?" 

„Nummer  elleve !  .  .  .  Men  hvor  kan  det  interessere 
Dig?-' 

„Det  var  da  et  morsomt  Træf!  .  .  .  Hør,  det  falder 
mig  ind,   har  Du  Noget  imod,  at  jeg  følger  med  Dig?" 

„At  —  Du  —  følger  —  med  —  mig?"  gjentog  Harald 
med  Pauser  mellem  Ordene,  som  dikterede  han  Stil  til 
En  eller  Anden. 

„Ja  Herregud,  Du  behøver  da  ikke  at  tabe  Næse 
og  Mund  af  Forundring  over  det  SjDørgsmaal." 

„Nej,  det  gjør  jeg  heller  ikke,  men  jeg  tror  nok, 
at  Familien  Borgen  vil  sætte  de  nævnte  Ansigtsdele 
til,  naar  Du  kommer  marscherende  op  sammen  med 
mig!  .  .  .  Jeg  kan  oprigtig  talt  ikke  begribe,  hvor  det 
kan  falde  Dig  ind." 

,,Aa,  det  er  bare,  fordi  hun  er  en  gedulgt  Til- 
hængerinde  af  denne  hersens  moderne  Lære  om  Fruen- 
timmers Ligeberettigelse  med  Mændene.  Ja,  de  Kvind- 
folk er  nogle  Slughalse,  det  har  jeg  immer  sagt!" 
indskjød  Husfaderen. 

„Det  er  naturligvis  ikke  Borgens,  jeg  vil  besøge, 
kan  Du  da  nok  forstaa,"  svarede  Britha  Harald  og  lod 
Faderen  blive  siddende  der  med  sin  Stikpille.  „Jeg 
skylder  netop  en  Dame,  der  boer  i  samme  Sted,  et 
Besøg,  og  saa  vilde  jeg  gjerne  følges  med  Dig,  for  Du 
veed  vel,  hvor  det  er  .  .  .  men  naar  Du  ikke  vil  have 
mig  med,  kan  jeg  saa  godt  gaa  alene." 

„Jo,  Gudbevares,  det  er  en  anden  Sag!"  indrømmede 
Harald.      „Saa  tager  vi  denne  her:    „Det  er  saa  yndigt 


106 

at  følges  ad  for  To,  som  ikke  skal  sammen  være"  .  .  . 
Hvem  er  det  forresten,  Du  kj ender,  om  jeg  maa  være 
saa  fri?" 

„Aa,  det  er  en  gammel  Frøken  Mjnister,  som  jeg 
gaar  paa  Snitteskole  med,  og  som  har  bedt  mig  se  ud 
tn  sig  en  Aften." 

„Det  er  forresten  mærkeligt,  for  jeg  kavde  forstaaet 
Borgen,  som  hans  Familie  boede  i  en  hel  Villa  for  sig  .  .  . 
Naa,  men  det  er  nu  lige  meget!  Skal  vi  gaa  Klokken 
syv?  .  .  .  Yel!  ,,Vi  sees  ved  Filippine!"  som  Mikkelsen 
plejer  at  sige." 

Klokken  syv  vilde  den  gamle  Fruentimmerhader 
Licht,  hvis  han  skulde  have  været  med  paa  Turen, 
have  havt  Anledning  til  at  anbringe  en  Udtalelse  om, 
at  alle  Kvindfolk  vare  nogle  Smølehoveder,  thi  Britha 
var  paa  langt  nær  ikke  færdig  til  Afmarsch.  Harald 
havde  imidlertid  forudseet  en  saadan  Eventualitet  og 
havde  derfor  anmodet  Pigen  om  at  give  ham  et  Vink, 
naar  hans  Søster  var  parat,  da  han  forkortede  sig 
Ventetiden  ved  nogle  Forsøg,  hvorved  han  navnlig 
opnaaede  at  parfumere  sine  Hænder  med  en  stærk, 
stikkende  Duft  af  Saipetersja-ling. 

En  Snes  Minutter  over  den  fastsatte  Tid  afgik 
imidlertid  de  to  Søskende  fra  Hjemmet,  og  efterat  have 
tilbagelagt  den  første  Strækning  af  Vejen  i  en  Sporvogn, 
befandt  de  sig  henad  Klokken  otte  i  det  omtalte  Villa- 
kvarter. Dette  har  et  ejendommehgt  Fysiognomi;  der 
er  noget  Tiltalende,  noget  Hjemligt  og  Hyggeligt  ved 
de  smaa  Villaer,  som  gjør,  at  man  sjeldent  passerer 
derigjemiem    uden    at    bygge    Luftkasteller    om,     hvor 

herligt  det  maatte  være  at  bo  der.  Side  om  Side  ligge 
Villaerne,  for  i  æt  ganske  vist,  men  Grundene  ere  dyre 
derude;  alle  mulige  Stilarter  ere  repræsenterede  her, 
man  ser  Bygninger,  der  prætendere  at  være  opførte  i 
den  romanske  eller  gothiske  Stil,  der  ligger  en  Villa  i 
Schweizerstil  og  her  er  en  i  svensk  Bondehusstil;  nogle 
ere  tarvelige  og  ligne  mest  de  Korthuse,  Born  bygge 
ved  at  stille  to  Kort  lige  op  og  lægge  to  andre, 
støttede  mod  hinanden  i  en  ret  Vinkel,  ovenpaa  som 
Tag,  andre  flotte  sig  med  Taarne  og  atter  andre  med 
Karnapper,  og  enkelte  med  baade  Taarne  og  Karnapper; 
men  Sandheden  bj^der  at  tilstaa,  at  de  fleste  Villaer 
kun  højst  vanskeligt  kunne  indrangeres  under  nogen 
bestemt  Bygningsstil  Alligevel  virker  det  forstja^ende, 
naar  man  ser  en  mægtig,  flere  Etages  Klods 
af  en  Bygning  skudt  ind  mellem  de  lave  Huse,  og 
endnu  værre  er  det,  naar  man  støder  paa  en  Tømmer- 
plads eller  anden  Oplagsplads,  men  helt  trist  bliver 
man,  naar  man  ser  en  poetisk,  idyllisk,  lille  Villa,  som 
har  maattet  neje  sig  for  Tidens  Fordringer  og  afgive 
sin  Stueetage  til  en  prosaisk  Høker-  eller  Detajlhandel. 
Til  Gjengjæld  hævder  enkelte  Villaer  deres  mere  ideelle 
Krav  ved  Anbringelsen  af  mindre,  indmurede  Marmor- 
relieffer, der  kan  give  dem  en  vis  Lighed  med  Maus- 
solæer,  eUer  endog  af  Nischestatuer  af  mere  eller  mindre 
ukjendte  Guder  og  Gudinder,  og  andre  af  Smaahusene 
præsentere  sig  med  et  kolossalt  Vindue,  som  naaer  fra 
Taget  og  næsten  til  Jorden  og  ligesaagodt  som  nogen 
Dørplade  melder,  at  her  boer  en  Kunstner.  Endnu 
har    et  Mindretal    af  Stederne    bevaret    deres    landlige 

Præg  ved  Hjælp  af  Taarbækker-Navne  som  „Thereses 
Minde",  „Lindelyst",  o.  s.  v.,  men  de  narre  Ingen 
længere,  thi  hvor  man  saa  befinder  sig,  skimter  man  i 
det  Fjerne  store  Kaserner  for  Fattigfolk,  det  er  Kjøben- 
havns Avantgarde,  som  rykker  frem  og  knuger  Villaerne 
ved  deres  momnto  mori.  Men  hvad  der  virker  oplivende 
er  de  talrige  Smaahaver,  der  kun  undtagelsesvis  skjule 
sig  bag  høje  Plankeværker,  men  i  Reglen  nok  saa  frejdigt 
stille  alle  sine  Skjønheder  tilskue  over  det  lave  Stakit 
med  den  yppige  Hæk  bagved.  Heller  ikke  de  udmærke 
sig  ved  Størrelsen,  man  gaar  sig  lettere  svimmel  end 
træt  ved  at  spasere  rundt  i  Sidehavens  Gange,  medens 
de  imiterede  Alpehøje  kun  sjeldnere  faa  det  til  at 
svimle  for  En,  og  den  smalle  Strimmel  Forhave  foran 
er  ikke  beregnet  til  Ophold  for  Mennesker,  men  kun 
for  Blomster  og  Sirplanter,  det  er  egentlig  kun  en 
anden  Form  for  at  have  Blomster  i  Yinduet.  Men 
lidt  smager  det  dog  altid  af  Landlighed,  og  paa  de 
mindst  befærdede  Sideveje  kommer  hertil  Stilheden, 
som  godt  kan  faa  En  til  at  tro,  at  man  er  længere 
fjernet  fra  Byen,  end  man  er,  men  saa  rives  man 
pludseligt  ud  af  Illusionen,  opskræmmet  af  et  forbi- 
farende Jernbanetogs  hæsblæsende  Hvæsen  og  vanvittige 
Pibning. 

Hvor  gode  Kjøbenhavnere  SøskendepaiTet  end  var, 
befandt  de  sig  dog,  da  de  naaede  Villakvarterets 
Labyrinth  af  bredere  og  smallere  Veje,  ikke  synderligt 
bedre  tilmode  end  en  Hottentot  vilde  gjøre,  naar  han 
pludselig  saae  sig  hensat  til  Grønlandsstrædet,  eller 
en  Laplænder,    der  ligesaa   uformodet   skulde   finde  ud 

af  Piazza  del  Popolo.  Da  de  vare  kjørte  med  Spor- 
vognen fra  Gothersgade  til  Dosseringen,  kom  de  selv- 
følgelig ind  i  Kvarteret  fra  Nørrebro,  og  da  de  efter 
Haralds  Mening  havde  vandret  en  passende  Tid  langs 
Ladegaardsaaen,  foreslog  han  Søsteren:  „Hør,  der  gaar 
en  Vej  ned,  som  hedder  Jacob  Danefærds  Vej,  skal  vi 
prøve  den?  Jeg  veed  ikke  hvorfor,  men  jeg  finder, 
der  er  saadant  noget  Tillidsvækkende,  noget  Selvskyldner- 
agtigt ved  det  Navn  Jacob  Danefærd  —  klinger  godt, 
.  .  .  udmærket !  .  .  ,  skjønt  det  paa  den  anden  Side 
minder  mig  lidt  om  „Fy,  for  en  Ufærd!"  ....  Ja,  Du 
aner  naturligvis  ikke,  hvem  denne  brave  Fædrelands- 
ven var?" 

„Nej,  det  gjør  Du  vist  heller  ikke,"  svarede  Britha 
leende. 

„Jo,  jeg  gjør!  Jeg  veed  ganske  ^nst  ikke,  om  han 
stammede  ned  fra  Thyra  Dannebod,  eller  kun  var  i 
Familie  med  Dannemands  eller  Daneskjolds,  men  i  vor 
ikke  ubekjendte  Krig  med  Sverige,  1658 — 60,  kom  han 
af  en  Fejltagelse  til  at  sejle  en  lille  Bataillon  Svenskere, 
som  han  tilligemed  deres  gjorte  Bytte  skulde  føre  til 
Sverige,  til  Kjøbenhavn,  og  det  syntes  Kongen  saa 
godt  om,  at  han  gav  Jacob  det  mærkværdige  Navn  og 
ovenikjøbet  skjænkede  ham  et  af  den  mærkværdige 
Slags  Godser,  som  Datiden  kaldte  for  Strøgods." 

Under  dette  lille,  historiske  Foredrag  vare  de  to 
Søskende  komne  til  det  Sted,  hvor  Vejen  drejer  om  i 
en  ret  Vinkel;  Harald  standsede  for  at  læse  paa  et 
Gadeskilt,  idet  han  sagde:  „Ah,  her  kommer  vi  ind 
paa  en  ny  Vej,  skulde  vi  have  det  uhørte  Held,  at  det 

allerede  skulde  være  den  Yej,  vi  søge?  .  .  .  Nej.  det 
er  fremdeles  Jacob  Darmefærds  Vej,  den  gode  Jacob 
har  faaet  et  svært  Knæk  her.     Naa  videre!" 

Lidt  efter  stoppede  de  op  ved  Sofievej,  og  efter 
en  kort  Eaadslagning  ble  ve  de  enige  om  at  dreje 
tilhøjre,  hvorved  de  opnaaede  det  oven-askende  Resultat 
efter  et  Par  Minutters  Gang  at  befinde  sig  vis-å-vis 
med  Ladegaardsaaen.  Harald  stiiTede  et  Øjeblik  helt 
forbløffet  paa  de  kjendte  Vover,  men  snart  ^'iste  han 
sig  som  Situationens  Herre  ved  at  udbryde:  „Veed 
Du  hvad,  Britha?  „Du  kan  tro,  vi  er  gaaet  forkert!" 
som  Mikkelsen  sagde,  da  han  og  hans  Kammerat  gik  i 
Sortedamssøeu.  Vi  maa  tilbage  ad  den  Sofievej  I  Det 
er  godt,  Fader  ikke  er  med,  for  saa  vilde  han  da  strax 
med  Glæde  have  grebet  Lejligheden  til  en  lille  Skose 
om,  at  denne  Sofie  ikke  var  mere  til  at  stole  paa,  end 
Kvindfolk  i  Reglen  er  " 

De  naaede  snart  tilbage,  hvor  de  vare  komne  fra, 
med  andre  Ord,  hvor  Sofievej  bærer  sig  akkurat  ligesaa 
snedigt  ad  som  Jacob  Danuefærds  Vej  og  drejer  om  i 
en  ret  Vinkel.  Da  Harald  atter  gav  sig  til  at  studere 
Gadetavlen,  udbrod  han  derfor  ret  naturligt:  „Men  Du 
frederiksbergske  Retfærdighed,  hvad  er  det?  Her  er 
jo  en  Sofievej  til!  .  .  .  Xej,  jeg  kan  nok  være  med  til 
at  gaa  paa  gale  Veje,  men  ikke  paa  den  Maade.  Det 
er  de  lumskeste  Veje,  jeg  i  mit  Liv  er  truffet  paa,  de 
slaar  Bugter  og  Knuder  paa  sig  selv,  saa  man  ikke 
kan  finde  ud  af,  hvad  der  er  hvad,  ligesom  paa  disse 
Slangemennesker!  .  .  .  Ah,  nu  er  vi  paa  H.  C.  Ørsteds 
Vej,  den  kjender  jeg,  den  er  jeg  kommen igjennem pr. 

Sporvogn,  Herregud,  ligger  den  her?  .  .  .  Ja,  saa  veed 
jeg  omtrent  Besked  .  .  .  Du  bedes  lægge  Mærke  til, 
at  jeg  udtrykkelig  sagde  „omtrent",  men  vi  skal  over 
paa  det  andet  Fortoug,  og  saa  skal  vi  skynde  os  lidt, 
for  det  er  ikke  ganske  uden  Fare  at  passere  Ørsteds- 
vejen, man  risikerer  kvert  Øjeblik  at  faa  en  af  Jern- 
banens Afspærringsbomme  i  Hovedet,  det  er  nogle 
falske  Drillepinde,  som  altid  dejser  ned,  naar  man 
mindst  venter  det,  og  spærrer  af  for  Folk  netop  i  det 
Øjeblik,  man  har  mest  travlt!  .  .  .  Hvad  staar  der  paa 
det  Plankeværk  der?" 

„Vinkelvej,"  læste  Britha. 

„Det  var  ogsaa  et  nomen  projprvtm  for  en  Vej  lier, 
hvor  alle  Vejene  danner  Vinkler!" 

„Skal  vi  forsøge  vor  Lykke  ned  ad  den?" 

„Nej,  veed  Du  hvad,  min  Bedste!  Der  kan  natur- 
ligvis ikke  være  Tale  om  at  afsøge  en  Vej,  som  er 
ærlig  og  aabenhjærtig  nok  til  forud  at  underrette 
Publikum  om,  at  den  gaar  i  Vinkel.  Det  er  ikke  for 
det,  den  tiltaler  mig  paa  Grund  af  sin  Oprigtighed,  saa 
loyale  var  hverken  Sofie  eller  Jacob  ....  naa,  lad  os 
se  ned  ad  den!  ....  Det  er  da  ogsaa  forbistret,  at 
Klokken  er  saa  mange,  at  man  ingen  Mennesker  møder, 
som  man  kan  spørge  om  Besked,  de  sidder  begribeligvis 
hjemme  og  fraadser  i  Aftensmaden,  istedetfor  at  drage 
om  paa  Vejene  her  og  vise  vildfarende  Folk  tilrette! 
....  Der  har  vi  det,  nu  sidder  vi  fast  i  det,  det  er 
en  cul-desac,  vi  er  kommen  ind  i!  Tilbage  igjen!  .  .  . 
Ah,  der  gaar  en  Vej  derovre!  Lad  os  se,  hvad  der 
staar  paa  Muren?    Erik  Menveds  Vej  —  lad  os  probere 

den!  .  .  .  Nej,  lad  os  lade  være!  For  den,  kan  man 
da  se  herfra,  har  det  ligesom  den  anden,  det  vil  sige, 
er  en  nederdrægtig,  egoistisk  Vej,  der  ikke  fører  andre 
Steder  hen  end  til  sig  selv.  Jeg  havde  unægteligt 
ventet,  at  man  kunde  stole  noget  mere  paa  en  Mand 
med  et  saa  godt  Eftermæle  som  Erik  Menved!" 

Paa  denne  Vis  forlj^stede  de  unge  Mennesker  sig 
med  at  vandre  om  en  halv  Timestid,  op  ad  Veje  og 
ned  ad  Veje,  tilhøjre  og  tilvenstre,  ind  og  ud,  frem  og 
tilbage,  løbende  durch  ad  alle  offentlige  Veje  og  selv 
en  enkelt  Gang  snigende  sig  i  største  Skynding  og 
Hemmelighedsfuldhed  ned  ad  en  lukket,  privat  Vej,  og 
naar  de  vare  rigtig  heldige,  kom  de  uden  at  ane,  hvor- 
ledes det  gik  til,  stedse  tilbage  til  deres  Udgangsj)unkt, 
H.  C.  Østeds  Vej,  saa  at  Harald  tilsidst  udtalte  som 
sin  private,  uforgribelige  Mening,  at  den  berømte,  vild- 
somme Kancellibygning  var  det  rene  Børneværk  mod 
dette  Kvarter.  Naturligvis  hjalp  det  dem  ikke  til  at 
orientere  sig,  at  Skumringen  faldt  mere  og  mere  paa. 
Skyggerne  fra  Buske,  Træer  og  Bygninger  blev 
længere  og  dybere,  listede  sig  over  Kjørebanen  og 
naaede  sine  Steder  helt  ind  paa  Stien  paa  den  anden 
Side;  Afteutaagen  sænkede  sig  tæt,  kold  og  klam, 
fugtede  Græsset  perlende  blankt  og  fyldte  de  sarte, 
tidlige  Foraarsblomster  medTaarer ;  den  fjerne,  ubestemte 
Susen  og  Brusen  fra  de  omligggende  Fabrikker  tabte 
sig.  Alt  faldt  til  B-o  ovenpaa  Dagens  Anstrængelser, 
men  inde  i  Villaerne  var  Mørkningstimen  endt,  flere 
og    flere    bleve    de    Vinduer,    hvorfra   L3-set    livligt    og 

lystigt  tittede  ud,  og  længere  nede  ad  Vejen  sprang  Lys 
paa  Lys   frem  og  bebudede  Lygtetænderens  Nærmelse. 

Omsider  var  Harald  og  Britlia  saa  heldige  at  træffe 
en  gammel  Karl,  Portner  eller  Kusk,  livad  ban  var,  der 
var  beskjæftiget  med  at  stænge  for  Indkjørselsporten 
til  en  elegant  Villa,  og  ham  spurgte  saa  Harald,  om 
han  kunde  sige  dem  Besked  om,  hvorhen  de  skulde  gaa. 

„Jo,  det  er  da  vist  jeg  kan!"  svarede  Karlen  nok 
saa  rask  paa  det,  men  lod  til  med  det  Samme  at  for- 
tryde sin  Sikkerhed,  thi  han  skubbede  sin  Kabuds  op 
paa  Højkant  for  bedre  at  komme  til  at  klø  sig  i 
Hovedet,  hvilket  af  simplere  Folk  stedse  er  blevet  antaget 
for  at  befordre  Tankens  Flugt.  „Ja,  det  vil  sige,  det 
er  jo  ikke   saadan  lige  at  sætte  ud  fra  hinanden  ..." 

„Nej,  det  er  ikke  saa  lige,  det  har  De  Ret  i,  saa- 
som  de  fleste  Veje  her  lider  af  en  eller  anden  Skjævhed 
fra  Fødslen,"  kunde  Harald  ikke  dy  sig  for  at  bemærke. 

„Se,  først  skal  De  nu  vende  om  til  der,  hvor  De 
kom  fra,"  tog  Karlen  fat,  men  stoppede  saa  op. 

„Ja,  det  forbauser  mig  aldeles  ikke,  vi  er  vant  til 
det.     Blot  videre!" 

„Ja  vel!  Og  saa  skal  De  for  Enden  af  det  her 
Vej  holde  af  tilhøjre,  og  naar  De  saa  har  gaaet  en  Lunte, 
saa  kommer  De  til  en  Vej  paa  Deres  højre  Haand,  som 
.  .  .  som  De  ikke  skal  bryde  Dem  om." 

„Nej,  den  Vej  springer  vi  over!" 

„Men  saa  drejer  der  igjen  en  Vej  af  paa  samme 
Side  ..." 

„Naa,  og  det  er  den?" 

„Nej,  det  er  ikke  den,  den  skal  De  ogsaa  forbi." 

„Vel!     Værs'god  at  passere!'' 

„Men  den  tredie,  der  skal  De  ner  af." 

„Naa!  Men  det  er  dog  vel  ikke  saa  heldigt,  at  det 
er  den  Vej,  vi  søger?" 

„Nej,  Kors!  Men  der  skal  De  over  paa  det  nærmer 
Fortoug,  og  saa  gaar  De  først  forbi  den  første  Vej,  og 
saa  forbi  den  anden  Vej  ..." 

„Og  saa  forbi  den  tredie  Vej  ..." 

„Nej,  saa  gaar  De  Dælen  splitte  mig  galt  i  Byen, 
for  det  er  den  Vej,  De  skal  ner  af." 

„Tak  for  god  Besked!"  sluttede  Harald  og  lettede 
paa  Huen  til  Afsked. 

„Forstod  Du  den  Forklaring?"  spurgte  Britka,  da 
de  havde  fjernet  sig  et  Stykke. 

..Saa  omtrent!  Det  er  saaledes  en  Slags  remis  å 
trois,  forstaar  Du,  tre  Veje  haves  paa  højre  Haand  og 
tre  Veje  haves  paa  venstre  Haand,  og  saa  bliver  vi 
bedt  —  til  Aften,  mener  jeg,  hvis  der  er  Nogen 
hjemme!  Forresten  vil  jeg  tilstaa,  at  det  ikke  havde 
gjort  Noget,  om  det  havde  været  klarere,  som  Mikkelsen 
sagde,  da  hans  Elever  havde  kommet  Blæk  i  hans 
Glas  Vand,"  — i  Paranthes  være  det  tilladt  at  bemærke, 
at  Intet  var  saa  gaadefuldt  som  merbemeldte  Herres 
LivsstilHng,  da  den  paa  den  mest  tummelumske  Maade 
varierede  efter  de  forskjellige  Udtalelser,  der  blev  ham 
lagte  i  Munden. 

De  havde  ikke  langt  at  vandre,  og  inden  ret  længe 
stod  de  derfor  foran  den  Villa,  som  indesluttede  deres 
respektive  Værter.  Det  vilde  være  overdrevent  at 
paastaa.    at  de   bleve  imponerede  af  Husets  Ydre  eller 

Størrelse,  og  det  var  der  saa  vidt  heller  iugen  Grund 
til.  Beskeden  og  prunkløs  laa  i  den  afstumpede  Have 
den  lille,  firkantede  Bygning  med  sine  fem  Fag  Vin 
duer  i  Stueetagen  og  to  Fag  i  Frontispicen  og  uden 
nogensomhelst  Pretentioner  i  Retning  af  himmel- 
stræbende, spirkronede  Taarne  eller  velhavende,  rund- 
mavede  Kupler.  Med  Uskyldighedens  betagende  Lige- 
fremhed skjulte  den  ikke  sine  lysegule,  blegsottige 
Murstens  Yndigheder  med  nogen  Art  Puds  eller  P3'nt, 
idetmindste  ikke  for  Tiden,  men  et  Espalier,  som 
spændte  over  hele  Facaden,  gav  en  Slags  Forskuds 
Attest  paa,  at  de  golde  Mure  længere  hen  paa  Sommeren 
dækkedes  af  Slyngplanternes  Bladguirlander.  I  Øje- 
blikket grinede  kun  de  bare,  uomvundne  Espalier- 
tremmer En  imøde,  løbende  tæt  op  ad  og  paralelt  med 
hinanden  fra  Jorden  til  Tagrenden  —  den  forvildede 
Busk  Løvværk,  som  om  Sommeren  klumpede  sig  sammen 
oppe  ved  Taget,  hørte  ikke  med  til  Arrangementet,  men 
maatte  saa  at  sige  staa  for  egen  Regning  — ,  og  disse 
Pindeværks  Tremmer  gav  Huset  en  fremtrædende  Lig- 
hed med  et  tarveligt  Fuglebur,  hvilkenikke  formindskedes 
ved,  at  der  op,  ad  den  ene  Gavl  var  klinet  en  Glas- 
veranda, medens  den  anden  Gavl  havde  en  Gevæxt  i 
Form  af  en  til  Entrée  bestemt  Udbj^gning,  hvilke  smaa 
Anhang  nok  kunde  tage  sig  ud  som  respektivt  Burets 
Vandglas  og  Ædekasse. 

„Hvor  tror  Du  egentlig,  Frøken  Mynster  boer?" 
begyndte  Harald,  hvis  Hoved  opførte  sig,  som  om  det 
tilhørte  en  Nikkedukke,  i  saa  livlig  Bevægelse  var  det 
for    at    mønstre    Villaen    fra    Top    til    Taa.       „Der    ser 

egentlig  talt  ikke  ud  til  at  kunue  bo  mange  Familier  i 
det  Sted." 

„Aa,  hun  er  j,o  ene  Menneske,  hun  boer  vel  der- 
oppe paa  første  Sal,"  svarede  Britha,  vrippen  over,  at 
Broderen  ikke  engang  kunde  forstaa  saa  Meget. 

.,Jeg  tror  slet  ikke,  hun  boer  der,  Du  har  vist 
husket  fejl  af  Nummeret." 

„Bare  Du  ikke  selv  husker  fejl!"  vrissede  hun, 
skred  som  forat  bevise,  hvor  vis  hun  var  i  sin  Sag, 
gjennem  den  lille  Havelaage  og  gav  sig  til  at  ringe 
paa  Gadedørsklokken. 

Efter  en  rum  Ventetid  hørtes  nogle  dumpe,  humpende 
Fodtrin,  der  lød,  som  de  hidrørte  fra  en  Person,  der 
steg  op  fra  Jordens  Dyb,  og  Døren  blev  aabnet  af  en 
ældre  Bonde]3ige,  som  af  Statur  var  robust,  mandhaftig 
og  langskaftet,  og  hvis  Miner  rådnede  mere  om  Be- 
stemthed og  Mj^ndighed  end  om  Kløgt.  Sandt  at  sige 
gav  hendes  Ydre  En  ikke  nogen  synderlig  Lj^st  til  at 
indlade  sig  med  hende,  men  hendes  Ansigt  formildedes 
dog  betydeligt,  da  Harald  sagde:  „Godaften!  Maa  jeg 
spørge,  er  det  ikke  her.  Familien  Borgen  boer^" 

„Jo,  det  har  sin  Rigtighed!"  svarede  hun  bredt 
og  drævende  og  tog  de  unge  Mennesker  skarpt  i  Øjesyn, 
tilsyneladende  med  et  ganske  gunstigt  Resultat. 

„Men  boer  da  ikke  Froken  Mj^nster  her?"  spui'gte 
Britha,  lidt  ængsteligt  og  meget  spændt  paa  Svaret. 

„Jo,  det  har  sin  Rigtighed!"  gjenmælede  Pigen 
akkurat  i  samme  Tone  som  før. 

„Der  kan  Du   se!"    sagde   Britha  triumferende   til 

Broderen    og    vendte    sig    saa    til  Pigen:    „Det   er   vel 
oppe  paa  første  Sal?" 

„Hvad  er  oppe  paa  første  Sal?"  snøvlede  Pigen  og 
og  saae  mildest  talt  ikke  begavet  ud. 
„At  Frøken  Mynster  boer?" 

„Paa  første  Sal?  .  .  .  Naa,  ovenpaa,  vil  De  sige!  .  .  . 
Næ,  det  er  itt'!     Hvad  for  skulde  hun  bo  der?" 

„Ja,  jeg  mente  blot  .  .  .  jeg  troede,  skal  jeg  sige 
Dem,  at  Borgens  boede  her  i  Stuen." 

„Ja,  det  gjør  de  ogsaa,  det  har  sin  Rigtighed!" 
„Jamen  saa  forstaar  jeg  ikke  .  .  .,"  begyndte  Britha, 
og  nu  kom  Turen  til  hende  til  at  se  ikke  begavet  ud. 
„Maa   jeg    spørge,"    faldt  Harald    rask    ind,    ..boer 
Frøken  Mynster  da  tilleje  hos  Borgens?" 

,.Ja,  det  veed  jeg  itt',  det  skal  jeg  ikke  kunne  sige 
Noget  om,"  svarede  Pigen,  afvisende  det  efter  hendes 
Mening  utilladeligt  nærgaaende  Spørgsmaal. 

„Veed  De  det  ikke?     Det  var  s'gu  da  mærkeligt!" 
„Nej,  det  var  ikke,  for  det  angaar  ikke  mig !     Det 
rører   jo    itt'    mig,    hvordan    de   har   det   med   Pengene 
dem  imellem  " 

„Naa  nej,  det  forstaar  sig,  men  jeg  troede  maaske, 
De  havde  hørt  .  .  .  Ja,  for  De  tjener  da  vel  hos 
Borgens?" 

,,Det  har  sin  Rigtighed,  jeg  har  været  i  Familien 
i  hele  fjorten  Aar,  .  .  .  det  vil  sige,  det  var  jo  nok 
dengang  Frøken  Mynster,  som  fæstede  mig." 

„Naa— aa?  Meget  interessant!  .  .  .  Dersom  jeg- 
sagde,  jeg  forstod  det,  vilde  jeg  lyve  ligesaa  stærkt 
som   dengang,    da  jeg  opgav  Græsk  som  et  af  de  Fag, 

jeg  havde  læst,"  tilstod  Harald  aabenhjertigt  og  hviskede 
til  Søsteren:  „Er  Frøken  Mynster  Fæstemand  —  eller 
Fæstekone,  hvad  det  hedder  i  Femininum?" 

Da  Britha  imidlertid  fandt  det  under  sin  Værdighed 
at  svare  paa  den  Art  Vitser,  vendte  Harald  sig  atter 
til  Pigen  og  spurgte:  „Naa.  er  De  saa  saa  god  at  sige 
mig,  hvor  jeg  skal  gaa  hen?" 

„Værs'god  at  gaa  indenfoi',"  svarede  Pigen  og 
aabnede  Døren  til  et  lille  Kabinet. 

„Skal  jeg  derind?  De  husker  nok,  det  er  mig, 
der  skal  til  Borgens,  lad  der  nu  bare  ingen  Forstyrrelse 
komme  i  Gelederne!" 

„Nej,  det  har  sin  Rigtighed!" 

„Jamen,  hvor  skal  jeg  da  hen,"  spurgte  Britha. 

„Hvor  De  skal  hen,"  gjentog  Pigen  og  stirrede 
trøstesløst  uforstaaende  paa  den  unge  Pige.  „Ja,  det 
veed  jeg  ikke!" 

„Hvorledes?  Veed  De  det  ikke?  Det  er  jo  mig, 
der  ønsker  at  tale  med  Froken  Mynster." 

„Ja,  saa  meget  kan  jeg  da  nok  forstaa,  men  .  .  . 
Vil  De  kanskesens  ikke  være  i  Stue  alene  sammen 
med  ham  der?" 

„Maa  jeg  gjøre  Dem  opmærksom  paa,  at  vi  er 
Søskende!"  forklarede  Harald  pathetisk.  „Min  Søster 
der  nærer  den  mest  hvidglødende  Broderkj ærlighed  til 
mig,  og  jeg,  hendes  Broder,  føler  den  mest  skrup- 
kogende  Søster-dito  til  hende !  .  .  .  Hvad  om  ^t.,  kjære 
Britha,  gav  Jomfruen  et  Bevis  derpaa  ved  at  forføje 
os  ind  i  det  anviste  Værelse  og  der  afvente  Begiven- 
hedernes Gang?" 

Søskendeparret  gik  saa  ind  i  Stuen,  og  Pigen 
lukkede  Døren  efter  dem,  idet  hun  sagde:  „Nu  skal 
jeg  sige  det  til  Fruen  og  Frøkenen!" 

Der  var  ingen  Fare  for,  at  de  unge  Menneskers 
Øjne  skulde  tage  Skade  eller  blot  generes  af  altfor 
straalende  Belj^sning  i  den  Stue,  de  betraadte,  alden- 
stund  hele  Oplysningen  hidrørte  fra  en  Vejlygte,  som 
stod  omtrent  lige  ud  for  Yinduerne,  thi  denne  til  Op- 
Ij^sningens  Fremme  beskikkede  kommunale  Funktionær 
var  ene  om  Arbejdet  paa  en  saa  lang  Strækning,  at 
den  sandelig  intet  havde  at  undvære  af  sit  Lys  til  det 
Borgenske  Kabinet.  En  tynd,  gusten,  svindsottig  Lys- 
straale  var  dog  saa  nysgjerrig  paa  skraa  at  titte  ind  i 
Stuen,  maaske  kun  forat  spejle  sig  i  Bogskabets  Ruder 
henne  i  Krogen,  men  den  var  altid  stærk  nok  til  at 
gjøre  Omgivelserne  dobbelt  mørke,  hvorfor  det  ikke  er 
til  at  undres  over,  at  de  to  Gjæster  under  deres  Frem- 
rykning kom  i  Kollision  med  diverse  Dele  af  Møble- 
mentet, idet  Britha  først  løb  bus  paa  en  Stol,  som 
imidlertid  ikke  lod  til  at  forstaa  Spøg,  men  pr.  om- 
gaaende  besvarede  det  Puf,  hun  havde  givet  den  i 
Ryggen,  med  et  velrettet  Kontrastød  for  hendes  Bryst 
—  det  var  nemlig  en  Gyngestol,  og  Harald  derpaa 
efter  et  mislykket  Forsøg  paa  at  spænde  Benene  fra 
en  stankelbenet  Etagere  lavede  sig  til  at  give  en  Fore- 
stilling i  den  højere  Akrobatik  opad  Blomsterstigen, 
hvor  Familiens  Vinterhave  var  anlagt. 

Den  Støj,  de  herved  afstedkom,  havde  til  Følge, 
at  der  fra  Værelset  ved  Siden  af,  hvis  Dør  stod  paa 
Klem,    lød    en    svag,    af   Ælde    noget    skjør    og    sprød 

Stemme,   som   forelagde   dem  det   Spørgsmaal:    .,B[vem 
er  det,  der  gaar  og  rumsterer  derinde?    Er  det  Karen?" 

Harald  havde  mest  Lyst  til  at  svare,  at  det  hverken 
var  Karen,  Maren  eller  Mette;  men  da  det  var  hans 
første  Besøg  der  i  Huset,  holdt  han  sig  i  Skindet  og 
taug.  Et  Svar  fra  hans  Side  blev  ogsaa  strax  over- 
flødiggjort, idet  Stemmen  fortsatte:  „Men  hvordan 
hænger  det  sammen?  Der  kommer  jo  Karen  fra  den 
anden  Dør,  saa  kan  hun  jo  ikke  være  i  Kabinettet!" 
Og  derpaa  hørtes  en  Hvisken,  som  det  ventende  Par 
vel  kunde  slutte  sig  til,  hvad  gik  ud  paa  af  forskjellige 
Afbrydelser  af  den  svagelige  Stemme  som:  ,,En  Herre 
og  en  Dame,  siger  Du?  .  .  .  Hvordan  ser  de  ud,  det 
er  vel  ikke  Nogle,  der  vil  bede  om  Noget?  .  .  .  Naa, 
ikke?  Men  Du  kjender  dem  ikke?  .  .  .  Spurgte  Du 
da  ikke  om  Navnene?  .  .  .  Det  var  højst  urigtigt!  Aa, 
Baldur,  se  Du,  hvem  det  er!" 

„Der  kan  Du  høre,  han  boer  her!"  fik  Harald 
akkurat  Tid  til  at  hviske  til  Søsteren,  saa  viste  Baldur 
sig  i  Døren  og  lod  denne  staa  aaben,  saa  Lyset  fra 
Dagligstuen  trængte  ind  i  Kabinettet. 

„God  Aften,  Borgen!"  sagde  Harald. 

„God  Aft  .  .  .  Hvad  er  det  Dig,  Licht?  Det  var 
rart  af  Dig,  Du  kom !  Værs'god,  træd  indenfor  .  .  . 
nej,  kom  først  ud  og  faa  Overtøjet  af!"  udbrød  Baldur, 
men  stoppede  saa  i  sin  Glæde  ved  at  opdage  en  Dame- 
skikkelse, som  stod  lidt  længere  tilbage,  og  som  han 
derfor  ikke   kunde  kjende  i  det  herskende  Halvmørke. 

„Vil  Du  have  mig  iaften?"  spurgte  Harald,  som 
syntes  at  have  glemt  sin  Søsters  Tilværelse. 

„Det  behøver  Dii  ikke  at  spørge  om;  Dn  veed, 
Du  er  inderligt  velkommen!  .  .  .  Men  .  .  .,"  svarede 
Baldur  og  kastede  sky  Blikke  fra  Harald  til  den 
mystiske  Kvinde,  øjensynligt  ganske  i  Vildrede  med, 
hvad  han  skulde  tro. 

„Er  der  et  „Men"?  Du  er  da  ikke  optaget  eUer 
skal  ud  nogen  Steder?" 

„Nej,  jeg  er  ikke  ude  ...  jeg  mener,  jeg  skal 
ikke  optages  nogen  Steder  ....  Jeg  vilde  kun  sige 
at  ,  .  .  at  .  .  .  Du  kommer  saa  sent,"  gjenmælede 
den  forfjamskede  Yngling,  medens  han  omgikkes  sit 
Hovede  ligesaa  letsindigt  som  en  Bekrut,  der  af  en 
Sergeant  forfriskes  med  en  livlig  Galopøvelse  i  „Se  til- 
højre!" —  „Se  tilvenstre!". 

Harald  skulde  lige  til  at  paabegynde  et  længere 
geografisk  Foredrag  om  deres  Vandring  gjennem  Villa- 
kvarterets mørke  Fastland  og  om,  hvorledes  de  fandt 
Borgen,  man  da  han  opdagede  Vennens  sære  Fagter 
med  Hovedet,  opgav  han  det  og  sagde  i  Stedet:  „Naa, 
nu  forstaar  jeg,  hvorfor  Du  staar  og  virrer  Hovedet 
som  en  K^-lling,  der  har  Ondt  for  Tænder!  .  .  .  Du 
kjender  maaske  ikke  den  Dame?  Ønsker  Du  at 
præsenteres?" 

„Ja  ...  Ja  Tak,  maaske!  .  ,  .  Af  Hensyn  til  min 
Familie  .  .  .,"  hakkede  Bal  dur  i  det. 

„Kjender  De  mig  ikke  igjen,  Hr.  Borgen?"  spurgte 
Britha  og  holdt  med  Møje  sin  Latter  tilbage. 

„Men  Gud  er  det  Dem,  Frøken  Licht?" 

„Ja,  i  egen  høje  Person!" 


122 

Baldur  traadte  uvilkaarligt  et  Skridt  tilbage  og 
stirrede  maalløs  paa  den  unge  Pige,  medens  hans  Øjen- 
bryn fløj  op  paa  Panden,  til  de  blev  standsede  af  det 
nøddebrune,  soignerede  Haar,  og  truede  med  at  blive 
siddende  der.  At  sige,  at  lian  blev  forbauset  over,  at 
Harald  havde  bragt  sin  Søster  med,  ^dlde  være  et 
altfor  svagt  Udtryk,  han  kunde  ikke  være  bleven  mere 
forbløffet,  om  det  havde  været  Dronningen  af  Sand- 
wicshøerne  eller  Adelina  Patti,  som  var  kommen  af  sig 
selv  forat  drikke  The  i  Familiens  Skjød. 

„De  tager  ikke  nær  saa  varmt  mod  mig  som  mod 
Harald,"  sagde  Britha  drillende,  da  han  ikke  lod  til  at 
ville  begynde. 

„Jo  vist  saa  .  .  .  men  jeg  blev  blot  noget  over- 
rasket ...  af  Glæde,  naturlig\ås !" 

„De  siger  det,  som  om  jeg  kom  til  Ulejlighed? 
Ja,  det  er  Haralds  Skyld,  for  han  sagde,  jeg  godt 
kunde  gaa  med  ham." 

„Ja,  jeg  tog  hende  med,  det  har  Du  vel  ikke 
noget  imod?"  spurgte  Harald,  ikke  uden  Beundring 
over,  at  hans  lille  Søster  kunde  finde  paa  en  saadan 
Spas. 

„Paa  ingen  Maade!  Jeg  er  henrykt!"  svarede 
Baldur  og  saae  saa  ulykkelig  ud  som  vel  muligt  ved 
Tanken  om,  hvorledes  han  skulde  klare  dette  besynder- 
lige Besøg  ligeoverfor  Damerne  i  sin  Familie.  „Det 
var  kun  i  første  Øjeblik,  da  jeg  ikke  vidste,  at  Frøkenen 
var  din  Søster  .  .  .  jeg  mener,  at  den  Dame,  som  jeg 
saae,  men  ikke  kunde  se  i  Mørket,  var  din  Søster,  som 
jeg  nu  ser." 

„Jeg  er  dog  alligevel  bange  for,  at  jeg  kommer  til 
Ulejliglied!"  faldt  Britlia  ind  og  spillede  paa  det  mest 
Klædelige  den  Forlegne.  „Det  er  ^dst  bedst,  jeg  gaar 
igjen!" 

„Det  faar  De  paa  ingen  mulig  Maade  Lov  til!" 

„Men  tror  De  ikke,  at  Deres  Damer  ville  finde 
det  lovligt  frit  af  mig?" 

„Næ  .  .  .  aldeles  ikke,  næ !  Det  kan  nok  være,  at 
de  saadan  strax  vil  blive  noget  overraskede  .  .  . 
behageligt  overraskede,  forstaar  sig;  men  naar  de  først 
faar  tænkt  sig  om,  vil  de  finde,  at  det  er  fuldkomment 
rigtigt,  at  ...  at  en  Søster  følges  med  en  Broder." 

„Naa,  det  er  Synd  længere  at  spænde  Dem  paa  Pine- 
bænken!" udbrød  Britlia  med  en  pludselig  Overgang. 
„De  skal  ikke  være  bange,  jeg  er  slet  ikke  kommen 
for  at  besøge  Dem,  men  en  Froken  M^mster,  der  nok 
ogsaa  skal  bo  her  i  Huset." 

„Tante?  Kjender  De  hende?"  busede  det  ud  af 
Baldur. 

„Er  Frøken  Mj^nster  Deres  Tante?  .  .  .  Aa,  saa 
forstaar  jeg,  at  Pigen  før  løb  rundt  i  det!" 

„Aa,  Tante  Pylle,  kom,  her  er  Fremmede  til  Dig!" 
raabte  Baldur  ind  i  den  anden  Stue,  og  denne  Gang- 
behøvede  han  ikke  at  forsikre,  at  han  var  henrykt. 
„Men  tag  et  Lys  eller  en  Lampe  med  Dig,  her  er 
bælgmørkt!" 

Et  Øjeblik  efter  kom  en  lille,  væver  Dame  i  graa 
Kjole  med  Modest  og  stivet  Halskrave  trippende  ind 
til  dem,  og  det  var  ganske  rigtigt  Frk.  Mynster  eller 
Tante  PvUe,    som  vi  for  Fremtiden   ville  kalde  hende. 

Saaledes  kaldte  nemlig  Alle  hende,  ogsaa  udenfor 
Familien,  hun  havde  aldrig  heddet  Andet,  og  det  ung- 
dommelige Kjælenavn  passede  saa  snurrigt  til  det  gamle 
Menneske. 

Hun  holdt  Lysestagen  med  det  tændte  Lys  op 
over  Hovedet  paa  sig  for  bedre  at  se,  og  saasnart  hun 
iik  Øje  paa  Britha,  udbrød  hun  saa  hj^ggeligt  glad: 
.,Nej  se,  er  det  Dem,  Froken  Licht!  Det  kan  jeg  lide 
Dem  for!" 

„Jeg  kommer  vel  ikke  til  Ulejlighed?"  spurgte 
Britha,  mere  forat  sige  Noget,  end  fordi  hun  nærede 
mindste  Frygt  derfor. 

„Komme  til  Ulejlighed?  Naar  en  ung  Pige  gjør 
en  gammel  Jomfru  den  Fornøjelse  at  se  ind  til  hende, 
saa  skulde  den  Gamle  ske  en  Ufærd,  om  hun  ikke  var 
baade  glad  og  taknemmelig  derfor!"  svarede  Tante 
Pylle,  og  da  hun  i  det  Samme  opdagede  Harald, 
spurgte  hun  uden  Omstændigheder:  ,,Hvem  er  De? 
De  er  da  ikke  hendes  Forlovede?" 

„Nej  vel  nærer  vi  en  brændende  Kjærlighed  til 
hinanden  ..."  begyndte  Harald. 

„Det  er  min  Broder!"  afbrød  Britha  ham. 

„Og  min  Yen!  Ham  har  Du  ingenting  at  skaffe 
med,  Tante  Pjdle,  han  er  kommen  forat  besøge  mig," 
faldt  Baldur  ind,  supplerende  Præsentationen. 

„Det  glæder  mig  at  gjore  Deres  Bekjendtskab! . . . 
Naa,  kom  nu,  unge  Folk,  ud  i  Entreen  og  hæng  Deres 
Overtøj!" 

Da  dette  var  besørget,  traadte  de  ind  i  DagUgstuen, 
over  hvis  Størrelse  baade  Britha  og  Harald  forbausedes, 

de  havde  slet  ikke  troet,  at  der  i  Villaen  var  Plads  til 
saa  rummelig  en  Stue.  Med  Størrelsen  var  det  nu  i 
Virkeliglieden  kun  saa  som  saa,  men  livad  der  bidrog 
til  at  skuffe  Øjet,  var,  at  der  ikke  fandtes  noget  over- 
vættes mandstærkt  Møblement;  i  Modsætning  til  de 
moderne,  overlæssede  Værelser  gjorde  den  et  næsten 
fattigt  Indtryk,  og  den  liavde  da  ogsaa  faaet  mangen 
en  blaseret  Salonherre  til  at  fryse.  Hertil  kom,  at  de 
Møbler,  der  var,  livert  for  sig  fyldte  saa  grumme  lidt, 
eftersom  de  skrev  sig  fra  den  tarvelige,  spinkle 
Sprinkelværks  Periode  i  Empire  Stilen,  Noget,  der  ikke 
skyldtes  et  aktuelt  Liebhaveri,  da  Møblementet  var 
lovligt  erhvervet  ved  Arv  fra  den  gamle  Fru  Borgens 
Forældre.  Det  var  gamle  Mahognitræes  Møbler,  mørke 
i  Farven  og  ikke  spradebasagtigt  glinsende  af  Politur; 
Stolene  kunde  i  Retning  af  Smalben  mageligt  hamle 
op  med  hvilketsomhelst  Pigebarn  i  ti — tolv  Aars  Alderen, 
medens  Ryggene  paa  dem  lignede  smaa  Stakitter  — 
og  paa  Sprosserne  heri  havde  Børnene  i  Familiens  to 
sidste  Generationer  leget  at  spille  paa  Harpe  — ,  og 
saa  havde  Stolene  den  Ejendommehghed,  at  Sæderne 
ikke  vare  faste,  det  var  egentlig  snarere  en  Slags  løst 
liggende  Puder,  hvilket  nødvendiggjorde  en  udbredt 
Anvendelse  af  Bindebaand,  der  vare  fastgjorte  om  Ryg- 
stolperne, og  hvis  Sløjfer  struttede  bagud  med  saa 
pretentiøs  en  Selvbevidsthed  som  nogen  Baandsløjfe 
paa  en  Dametournure.  Det  samme  Forhold  fandt  Sted 
ved  Sofaen,  der  mere  havde  det  i  Længden  end  i 
Bredden,  og  som  ikke  var  stærkere  polstret  end,  at 
man   ikke    forfaldt    til    Blødagtighed    i    den,    forovrigt 

mindede  den  ved  den  aftremmede  Ryg  og  Sider  om 
de  Pindevogne,  hvori  Bønderne  i  fordums  Dage  bragte 
Tørv  tilbyes.  Foran  Sofaen  stod  et  tæppeløst  Klap- 
Bord,  tungfodet  som  en  Flodlaest,  men  velbehængt  som 
en  raceægte  Hønsehund.  Og  forøvrigt  kompletteredes 
Bohavet  af  et  beskedent  Sybord  med  en  grøn  Silkepose 
under,  hvilken  nærmest  tog  sig  ud  som  en  Tobakspung  i 
overnaturlig  Størrelse,  en  lavstammet  Mahogni  Kommode, 
23aa  hvis  store  Midterskuffe  et  ahornsgult,  kvindeligt 
Væsen  laa  henslængt  paa  en  Løjbænk,  holdende  i  udstrakt 
Arm  en  Røgelseæske  saa  langt  fra  sig  som  muligt,  for- 
mentlig fordi  Duften  derfra  var  hende  for  stærk,  og 
ovenover  Kommoden  et  smalskuldret  Pillespejl,  i  hvis 
nederste  Felt  man  kunde  skue  sit  eget  skjønne  Aasyn, 
medens  der  i  det  øverste  var  gjeugivet  Billedet  af  en 
i  en  sjelden  Grad  ubarberet  Havgud,  som  st^^rede  ud 
paa  de  vildene  Vover  i  en  af  de  Mushngeskaller,  som 
ellers  pleje  at  indeholde  Makaroni-  eller  Fiskegratin, 
hvad  han  sagtens  kunde  gjøre  i  Bevidstheden  om  sin 
UdødeUghed,  ellers  havde  han  nok  ladet  være  med  de 
Narrestreger.  Væggene  i  Stuen  vare  holdte  i  en  aske- 
graa,  kold  Tone  og  vare  smykkede  med  sortindrammede 
Lithograiier  og  Fotografier,  Altsammen  Portrætter, 
saavel  af  Slægt  og  Venner  som  af  Herregaarde  og 
Præsteboliger,  og  det  meget,  fremherskende  Graa, 
Sorte  og  Hvide  ledede  uvilkaarligt  Tanken  hen  paa  et 
Sørgemagasin. 

Der  kunde  heller  ikke  siges  at  herske  nogen  støj- 
ende Munterhed,  da  Britha  og  Harald  traadte  ind, 
aldenstund   samtlige   Tilstedeværende    sad    fordybede   i 

Bøger,  Tidsskrifter  eller  Blade.  Hvis  de  to  Besøgende 
havde  havt  mindste  Hang  til  Overtro,  vilde  de  have 
faaet  denne  betydeligt  bestjT:ket,  idet  det  første  de  fik 
Øje  paa,  var  Tante  Pylle,  som  de  saae  sidde  lyslevende 
ved  Bordet,  uagtet  de  vidste,  at  hun  i  dette  Øjeblik 
fulgte  lige  i  Hælene  paa  dem.  Da  slig  Svaghed  imidlertid 
laa  Familien  Licht  saa  grumme  fjernt  kom  saavel 
Britha  som  Harald  hurtigt  paa  det  Rene  med,  at  den 
gamle  Skikkelse,  der  havde  Plads  i  det  ene  Sofahjørne, 
og  som  med  rynkede  Brj-n  og  flammende,  unge  Øjne 
dybtsindigt  forskede  i  en  velnæret,  men  alligevel  højst 
filosofisk  udseende  Bog,  kun  var  en  Gjentagelse  af 
Tante  Pylle,  saadan  en  Slags  Reproduktion,  et  andet 
Aftryk.  Og  denne  anden  Udgave,  der  i  Henseende  til 
Omfang  og  Størrelse  ikke  kunde  siges  at  være  forøget 
det  mindste  Gran,  var  en  fuldstændig  tro  Gjengivelse ; 
det  var  samme  Ansigt,  samme  Figur,  samme  Klæde- 
dragt og  samme  sippede,  vimsevorne  Mobilitet;  de  to 
gamle  Kvinder  supplerede  saa  at  sige  hinanden,  de 
svarede  til  hinanden  som  to  Porcellænsdukker,  der 
Dag  ud  og  Dag  ind  have  været  Pendant  til  hinanden, 
ja,  man  kunde  godt  sige,  de  var  mage  som  et  Par 
Handsker;  maaske  var  Tante  Py  Iles  Kontrafej  lidt 
ældre  af  Udseende,  men  det  kan  jo  ogsaa  —  forat 
blive  i  Billedet  —  være  Tilfældet  med  Handsker,  at  den 
venstre  er  noget  mere  medtaget  end  den  højre.  Der- 
som den  Paastand  er  sand,  at  Mennesker  ved  dagligt 
Samliv  komme  til  at  ligne  hinanden  ogsaa  i  det  Ydre, 
var  det  ikke  saa  forunderligt,  at  Ligheden  mellem  dei 
to  Kvinder  var   saa   slaaende,   thi  de  Dage,   hvori   de  i 

deres  lange  Liv  liavde  været  skilte  fra  liiiianden,  kunde 
tælles,  og  nu  liorte  de  sammen  i  den  Grad,  at  man, 
naar  man  saae  dem  enkeltvis^  syntes,  der  var  noget 
Defekt  ved  Vedkommende.  Det  kom  derfor  heller 
aldrig  bag  paa  Nogen,  naar  Tante  Pj^lle  præsenterede 
den  Anden  som  sin  Søster,  Fru  Borgen. 

Saasnart  de  Fremmede  kom  ind  i  Stuen,  lagde 
Fru  Borgen  Bogen  fra  sig,  foi'fljttede  sine  Briller  fra 
Næsen  ned  paa  det  opslagne  Sted  og  smækkede  saa 
Bogen  i,  thi  hun  benyttede  Brillerne  foruden  efter 
deres  naturlige  Bestemmelse  tillige  som  Bogmærke. 
Medens  hun  blev  siddende  støt  og  roligt  i  Sofahjørnet, 
kom  der  paa  anden  Vis  Hore  i  Værelset,  idet  fire  unge 
Herrer,  der  ved  en  senere  Præsentation  \dste  sig  at 
være  Baldnrs  Brødre,  som  paa  Kommando  sprang  op 
fra  forskjellige  Stole  rundt  omkring 

Fru  Borgen  var  Enke  efter  en  Herredsfoged,  som 
ved  sin  Afgang  fra  Embedet  vgr  bleven  ophøjet  i 
Eangforordningens  fjerde  Klasse,  hvorfor  der  ogsaa 
paa  Fruens  Visitkort  under  Na^Tiet  Elise  Borgen  pran- 
gede et  lille,  selvbehageligt  „Justitsraadinde".  Hun 
satte  Pris  paa  denne  Udmærkelse,  thi  hun  var  af  en 
gammel,  i  Videnskabskredse  højt  anset  Familie  og 
havde  hele  sit  Liv  bevæget  sig  i  en  Sfære,  hvor  alle 
Herrer  over  fjrrretyve  Aar  vare  betitlede,  saa  det  sum- 
mede i  Luften  med  Professorer,  Etatsraader,  E,ektorer 
og  selv  Konferentsraader,  og  her  havde  Fruen,  saa 
længe  hendes  Mand  endnu  ikke  var  Noget,  ofte  følt  sig 
som  den  Lille,  og  var  der  en  Følelse,  den  gode  Kone 
ikke   jTidede,  saa  var   det  Følelsen   af  Underlegenhed. 

Hendes  Fædrenehjem  i  Kjøbenhavn,  hvor  hendes  Fader, 
en  lærd,    distræt   og  upraktisk  Filolog,    i  en  lang  Aar- 
række  havde   siddet  Enkemand,   havde    været  et  Sam- 
lingssted for   en   stor  Skare  Aandens  Kjæmper,  Viden- 
skabens Dyrkere  og  Intelligentsens  Riddere,  og  dels  af 
denne  Grund,   dels   fordi  deres  Fader  ulige  lettere  for- 
maaede   at  tyde   en   ægyptisk,   assyrisk   eller  chaldæisk 
Indskrift  end  at  raade  Barnesindets  B-uner,  lignede  den 
Opdragelse,   som  Fruen   og  hendes  Søster  havde  faaet, 
saa    grumme    lidt    den    almindeligt    brugelige,    og    den 
Dannelse,    de    fik,    var    sært    Sammensurium    af  noget 
Akademisk,  noget  Gammelmandsagtigt,  noget  Stuelært, 
som    havde   saare   lidt  med  Virkeligheden   at  gjøre  og 
gjorde    dem  til   de  aparte,   originale  Væsener,   de  vare. 
For  Fruen  var  Overgangen  til  Livet  i  en  Herredsfoged- 
boKg  midt  ude   i   Landet    og  Omgangen   med  Proprie- 
tærer,    Forpagtere    og    Forvaltere,     selvfølgelig    højst 
vanskeHg,    men   den  blev  hende  en  hel  Del  lettet   ved, 
at   Søsteren    en   Maanedstid    efter,    da  Faderen  havde 
lukket   sine   trætte,   forlæste  Øjne,  flyttede  ud  til  dem. 
Oprindeligt  var  Hensigten  med  Tante  Pylles  Besøg  kun 
at  mildne  Savnet   af  Faderen   og  forberede  hende  paa 
det  kommende   Eneboerliv,    men  Besøget   trak   ud,    og 
da    det    viste    sig,    at    hun    dog   altid   var   lidt  -—  men 
ogsaa  kun  lidt  —  mere   praktisk   anlagt  end  den  gifte 
Søster,    blev   Enden    paa    det.     at    hun    groede    fast    i 
Famihen  Borgen   og  snart   blev  Faktotum  i  Huset,    og 
det  i  en  Grad,   saa  de  Borgenske  Poder  i  deres  første 
Aar  havde   vanskeligt  ved   at  skjønne,    hvem  af  de  to 
smaa    vævre    Søstre,    der    egentlig    var    deres    Moder. 

Andre  Mødre  vilde  maaske  være  blevue  jaloux  herover, 
men  Elise  Borgen  var  hævet  over  slige  banale  Følelser, 
hun  var  snarere  glad  derover,  da  hun  derved  fik  mere 
Tid  til  sin  aandelige  Udvikling,  med  hvilken  noget 
pompøse  Benævnelse  hun  betegnede  det,  at  hun  uden 
mindste  Plan  slugte  Alt,  hvad  hun  kunde  faa  fat  i  af 
filosofiske,  religiøse  og  docerende  Bøger  —  naar  de 
blot  vare  rigtigt  alvorlige,  nedlod  hun  sig  dog  ogsaa 
til  at  tage  æsthetiske  Værker  med,  hun  havde  saa  lidt 
Sans  for  det  Ijjse  og  Lette,  Stakkel!  DesvæiTe  byder 
Sandheden  at  tilstaa,  at  Udbyttet  af  den  megen  Læs- 
ning ikke  stod  i  nogetsomhelst  rimeligt  Forhold  til 
den  store  Konsumption  af  Bøger;  dette  maa  ikke  for- 
staaes  anderledes  end,  at  hun  vel  havde  en  god  og 
sund  Forstand,  men  den  var  bleven  præmatnrns.  den 
altfor  forcerede  Udvikling  af  den  i  en  tidlig  Alder 
havde  forkvaklet  den.  Der  var  endnu  eet  Punkt,  paa 
hvilket  hun  lagde  sin  Originalitet  for  Dagen,  og  det  var, 
at  hun  i  Modstrid  med  Mojoriteten  af  ræsonnerende 
Damer  havde  afgjort  mere  S^'mpathi  for  Mænd  end  for 
Kvinder,  det  var  ligefrem  et  af  hendes  Yndlingsthemaer 
at  filosofere  over,  hvor  langt  bedre  ædlere  og  retsin- 
digere Menneskene  af  Hankjønnet  vare  fremfor  dem  af 
Hunkjønnet,  og  dette  kom  vel  af,  at  hun  hele  sit  Liv 
igjennem  havde  færdedes  meget  mere  mellem  Mænd 
end  mellem  Kvinder.  I  sin  Barndom  og  Ungdom 
havde  hun  set  op  til  sin  Fader  som  Indbegrebet  af  alt 
Stort  og  Godt,  som  gift  havde  hun  elsket  sin  Mand, 
der  vel  ikke  havde  glimret  ved  Aandens  Gaver,  men 
havde   været   brav,    solid,    hjertensgod  og  rettænkende 

som  Faa,  og  da  Sønnerne  til  Held  for  sig  selv  havde 
arvet  ikke  saa  faa  af  disse  Egenskaber,  havde  hnn 
overført  sin  Beundring  paa  disse;  thi  naturligvis  bidrog 
den  Omstændighed,  at  hun  i  sit  Ægteskab  ingen  Døtre 
fik,  til  at  nære  hendes  Forkjærlighed  for  det  mandlige 
Kjøn. 

I  god  Overensstemmelse  med  denne  Sympathi  gav 
Fru  Borgen  Britha  Løbepas,  efterat  de  havde  udvexlet 
de  allerfadeste  Præsentationskomplimenter,  der  have 
det  tilfælles  med  Sukkerpleskener,  at  de  er  væk  med 
det  Samme,  de  tages  i  Munden,  og  da  Fruen  havde 
sluppet  den  unge  Pige,  lagde  hun  strax  med  unægteligt 
større  Interesse  Beslag  paa  Harald.  Denne  havde  strax 
efter  Præsentationen  trukket  sig  et  Stykke  tilbage,  og 
stod  just  og  spekulerede  paa,  hvad  i  Alverden  hans 
Vens  Moder  mente  med  de  mimiske ,  koreograiiske 
Gestikulationer,  hun  udførte  henne  i  Sofahjørnet  ved 
snart  at  vinke  ud  i  Luften  med  Haanden,  som  om  hun 
viftede  sig,  snart  at  klippe  med  Øjnene,  som  vare  de 
ved  at  løbe  løbsk,  og  snart  at  gjøre  nogle  bagover- 
gaaende  Kast  med  Hovedet,  som  var  det  hendes  Hen- 
sigt at  slaa  Væggen  ind.  Han  blev  snart  oplyst  om 
Betydningen  heraf,  idet  Baldur  hviskede  til  ham: 
„Moder  vil  vist  tale  med  Dig!",  og  han  parerede  strax 
Ordre  og  nærmede  sig  Sofaen. 

„Naa,  kom  nu  her,  Hr.  Licht,  og  sæt  Dem  hos 
mig!"  begyndte  Fruen  og  tog  ham  under  en  længere 
Pause  i  Øjesyn,  som  om  han  var  en  Kunstgjenstand, 
hun  agtede  at  kjøbe.     „Naa,    s  a  ad  an  ser  De  ud?  .  .  . 

Ja,  Baldiir  liar  talt  endel  om  Dem,  han  siger,  at  lian 
altid  har  syntes  saa  godt  om  Dem." 

„Den  Følelse  er  nok  gjensidig;  jeg  veed  da  i  det 
mindste  for  mit  Vedkommende,  at  første  Gang  jeg  saae 
Deres  Søn,  saa  følte  jeg  mig  saa  tiltalt  af  hele  hans 
Væsen  og  Apparition,  at  jeg,  længe  før  jeg  ^^.dste, 
hvem  han  var,  eller  hvordan  han  var,  sagde  til  mig 
selv:  „Det  Menneske  \tI  jeg  være  Ven  med!"  —  og 
det  er  nu  gaaet  i  Opfyldelse." 

„Ja,  der  er  noget  Gaadefuldt  ved  Sympathien,  man 
kan  ikke  forklare  sig  denne  uvilkaarlige.  gjensidige 
Tiltrækning,"  bemærkede  Fru  Borgen  dybsindigt. 

„Naar  man  da  ikke  yH  slaa  sig  til  Eo  ved  Newtons 
paa  Grund  af  sin  Letfattelighed  saa  overbevisende  For- 
klaring af  Tiltrækningen,  nemlig :  at  enhver  materiel 
Partikel  udøver  paa  enhver  anden  en  tiltrækkende 
Kraft,  som  er  direkte  proportional  med  Massen  og  om- 
vendt proportional  med  Kvadratet  af  Afstanden." 

,,Du  hører  nok.  Moder,  at  Licht  studerer  Fysik," 
faldt  Baldur,  som  havde  nærmet  sig.  ind. 

„Jeg  fatter  det  helt  vel,  min  Dreng!  Og  skjønt 
jeg  naturligvis  ikke  kunde  forstaa  alle  Udtrykkene  i, 
hvad  Hr.  Licht  sagde,  saa  kunde  jeg  dog  begribe,  at 
det  var  Loven  for  den  almindelige  Tiltrækning,  han 
gav  os,  og  den  lod  ^^irkelig  højst  interessant,  særdeles 
interessant!  Ja,  Fysiken  er  en  stor  Videnskab,  en 
betydelig  Videnskab,  men  farlig,  den  faar  sine  DjTkere 
til  at  gaa  op  i  det  Materielle,  saa  de  taber  Aanden  og 
Lyset  af  Syne.  Fysiken  er  Fristeren  blandt  Viden- 
skaberne!"    docerede    Fru    Borgen,    og    den    Applomb, 

hvormed  hun  stak  den  Slags  Sætninger  ud,  tog  stedse 
Vejret  fra  hendes  Tilhørere,  saa  de  glemte  at  opponere, 
og  saaledes  gik  det  da  og  Harald,  der  ellers  altid  var 
parat  til  med  en  tyveaarig  Ynglings  Iver  at  forsvare 
sit  Studium.  „Naa,  men  hvad  var  det,  vi  kom  fra? 
.  .  .  Naa  jo,  vi  talte  om  Venskabet!  Ja,  det  er  en  af 
de  skjønneste,  mest  ophøjede  Følelser,  vi  skrøbelige 
Skabninger  ejer." 

„Det  er,  hvad  det  er!"  svarede  Harald  og  tilføjede, 
da  han  ved  at  se  sig  om  opdagede,  at  Baldur  forlængst 
var  echapperet  og  havde  prisgivet  ham  til  Værtindens 
grundige  Deduktioner  over  alskens  rare  og  kuriøse 
Materier:  „Naar  man  ikke  selv  har  prøvet  det,  kan 
man  umuligt  begribe,  hvor  voldsomt  man  kan  føle 
Savnet  af  en  Ven." 

Han  tilkastede  Fruen  et  bønfaldende  Blik,  som 
med  rørende  Ydm^^ghed  tryglede  om  at  slippe  for 
Fortsættelsen  af  Forelæsningen,  men  Fruen  var  ubøn- 
hørlig og  tog  paany  fat  paa  en  Frisk,  efter  at  have 
pumpet  en  ny  Ladning  Luft  ind  i  sine  Lunger,  hvad 
hun  i  høj  Grad  trængte  til,  eftersom  hun  under  det 
foregaaende  Foredrag  havde  sat  den  forhaandenværende 
Beholdning  overstyr:  „I  Grunden  er  Venskab  en  langt 
ædlere  og  mere  uegennyttig  Følelse  end  Ægteskabet; 
den  første  rummer  allenfals  sjelden  saa  megen  Egeu- 
kjærlighed  som  den  sidste.  Jeg  troer,  det  er  Voltaire, 
som  et  Sted  siger,  at  netop,  fordi  Venskabet  er  saa 
fuldstændigt  frivillig  en  Sag,  er  det  saa  meget  værdi- 
fuldere end  Kjærligheden,  som  denne  selv  i  sin  frieste 
Form  paalægger    de  Vedkommende    enten  et  af  Staten 

autoriseret  eller  af  Fordomme  og  Samvittighed  tvundet 
Stavnsbaand." 

„Hvad  siger  De  om  Spinoza?  Er  det  ikke  ham, 
der  har  udtalt  disse  aaudrige,  bevingede  Ord?"  bød 
Harald  paa,  som  pludselig  fandt  sit  gode  Humør  igjen. 
Man  siger  jo  nemlig  som  bekjendt,  at  der  fra  det  Op- 
højede til  det  Latterlige  kun  eer  et  Skridt,  og  noget 
Lignende  gjælder  tilfulde  om  de  to  YderKgheder 
at  ærgre  sig  over  en  Ting  og  at  le  af  den,  og  efterat 
Harald  resolut  havde  taget  bemeldte  ene  Skridt,  befandt 
han  sig  nok  saa  godt  ved  at  more  sig  over  Situationen, 
som  han  før  havde  gjort  ved  at  være  gal  i  Hovedet 
over  den. 

„Det  er  muligt,  at  Spinoza  først  har  fremsat  denne 
Sætning,  det  tør  jeg  ikke  benægte."  indrømmede  Fruen. 
„Forøvrigt  maa  jeg  bekjende,  at  den  hollandske  Filosof 
ikke  er  mig  saadan  bekjendt;  jeg  veed  nok,  at  han  var 
født  1632  og  døde  1675,  men  det  er  ogsaa  det  Meste." 

Dette  var  saa  meget  mere,  end  Harald  vidste,  at 
han  sikkert  hellere  vilde  have  forpligtet  sig  til  at 
opgive  f.  Ex.  Tyroler  Ferdinands  Fødsels-  og  Dødsaar; 
imidlertid,  fandt  han,  at  det  i  denne  Sammenhæng  vilde 
tage  sig  godt  ud  at  foreslaa  Dødsaaret  sat  til  1676,  og 
dette  gjorde  han  da  med  saa  megen  Autoritet,  han 
kunde  skaffe  tilveje.  Da  Fruen  imidlertid  paa  ingen 
Maade  vilde  gaa  ind  herpaa,  lagde  han  dog  ikke 
nogen  videre  Vægt  herpaa,  men  frafaldt  sit  Forslag, 
idet  han  afsluttede  Diskussionen  med  de  Ord:  „Ja, 
saa  bøjer  jeg  mig  for  Fruens  Kundskab,  men  forresten 
er  det  Hele  jo   ingen  ny  Lære,    den  kan  forfølges  helt 

tilbage  til  Oldtiden  i  den  gamle,  persiske  Sentens: 
„Din  Ven  er  som  en  Amulet,  Du  bærer  ved  Hjertet  og 
som  skjærmer  Dig  mod  alt  Ondt,  men  din  Elskede  er 
som  en  Lænke  om  Foden,  det  vogter  paa  hvert  af  dine 
Skridt",  det  er  ret  originalt." 

Det  kunde  han  nu  ogsaa  med  en  vis  Ret  kalde 
det,  aldenstund  han  selv  paa  staaende  Fod  fabrikerede 
dette  persiske  Tankesprog.  Han  saae  et  Øjeblik 
prøvende  paa  sin  Værtinde  for  at  se,  om  han  ikke  var 
gaaet  for  vidt;  men  da  hun  tilsyneladende  paa  det  mest 
Alvorlige  grublede  over  disse  Visdomsord,  blev  han 
dristigere  og  fortsatte:  „Og  den  samme  Lære  strækker 
sig  helt  ned  til  den  nyeste  Tid,  hvad  siger  for  Exempel 
ikke  den  store  Fritz  Jtirgensen:  „Venskab  er  dog  det 
Eengelige!"" 

„Fritz  Jtirgensen?"  gjentog  Fruen  med  saa  rynket 
Pande,  at  Harald  bildte  sig  ind,  at  han  kunde  se 
Hukommelsesmaskineriet  blive  sat  i  Gang  indenfor, 
„Kjender  ham  ikke!     Er  det  en  yngre  Filosof?" 

„Nærmest  Psykolog,  hojst  interessant,  særdeles 
interessant !  Det  er  ligefrem  storartet,  de  Billeder,  han 
har  givet  af  os  Mennesker  med  alle  vore  Fejl  og 
Skrøbeligheder,  maaske  lidt  ubarmhjertig,  men  rammende, 
lutter  Centrummer." 

„Det  er  Noget  for  mig,  ham  maa  jeg  have  fat  i! 
Han  er  vel  blot  ikke  saa  svær,  at  han  ikke  kan  for- 
staaes  af  Damer?" 

„Ja,  ganske  \T.st  opfattes  hanmeget  bedre  af  Herrer 
end  af  Damer,  men  ..." 

„Saa  er  det  vis^t  alligevel  ikke  noget  for  mig,  jeg 
er  jo  ikke  i  den  Forstand  videnskabeligt  uddannet." 

Paa  denne  Vis  fortsattes  Samtalen  saa  videre 
mellem  dem  til  gjensidig  Tilfredsked,  idet  Fruen  mente 
at  føre  en  belærende  og  vækkende  Diskussion,  medens 
Harald  lykønskede  sig  til  at  være  saa  Pokkers  vittig 
en  Fyr,  som  han  var.  Da  vi  imidlertid  ikke  ville  for- 
styrre dem  i  deres  behagelige  Nydelse,  er  det  bedst, 
vi  se,  hvorledes  det  i  Mellemtiden  var  gaaet  Britha. 


V. 

k^aasnart  Fru  Borgen  naadigst  havde  tilkjendegivet, 
at  Audiensen  hos  hende  var  forbi,  trak  den  unge  Pige 
sig  tilbage  fra  Sofaen  og  søgte  ganske  naturligt  over 
til  Tante  Pylle,  som  havde  taget  Plads  ved  Sybordet. 
Da  hun  kom  derover,  opdagede  Britha,  at  den  For- 
mening, hun  paa  Grund  af  en  svag  Klingren  havde 
svævet  i,  nemlig  at  der  et  eller  audet  Sted  fra  nærmede 
sig  en  Sporvogn,  var  ganske  fejlagtig,  idet  den  for- 
modede Bjældeklang  hidrørte  fra,  at  Tante  Pylle  sad 
og  rodede  rundt  i  Indholdet  af  en  anselig  Nøglekurv. 
som  hun  havde  anbragt  i  sit  Skjød. 

„Det  er  noget  af  det  mest  Drilagtige,  jeg  kjender, 
det  er  Nøgler!"  bekjendtgjorde  Tante  Pylle  og  kløede 
med  sine  rappe,  geskjæftige  Fingre  rundt  i  de  to — tre 
Dusin  af  den  Art  Redskaber,  som  Kurven  rummede. 

„Saa?     Hvorfor  det?^  spurgte  Britha. 

„Jo,  for  de  er  allesammen  ens." 

„Saa  kan  jeg  ikke  forstaa,  hvorfor  De  har  saa 
mange  Exemplarer  af  dem?" 

„Ja,  naturligvis  er  de  ikke  ens,  for  saa  kunde  de 
jo  allesammen  lukke  hinanden  op  .  .  .  hinandens  Døre, 
forstaar  sig!  Men  de  ligne  hinanden  paa  en  Prik,  bare 
med  den  Forskjel,  at  deres  Hakker  og  Kanter  og 
Rifler,  eller  hvad  det  hedder,  er  anbragt  paa  forskjellige 
Steder,  og  det  er  netop  det,  man  farer  vild  i,  for  hvem 
kan  huske,  om  det  er  Nøglen  til  Hjørneskabet,  der  har 
to  Hakker  forneden  og  et  for  oven,  og  Nøglen  til 
Konsollen,  der  har  et  Hak  forneden  og  to  foroven, 
eller  om  det  ikke  er  lige  akkurat  omvendt?  Det  tager 
mig  altid  en  urimelig  Tid  op,  hvergang  jeg  skal  have 
en  Nøgle  her  i  dette  Sammensurium  ...  og  saa  hænger 
de  fast  i  hinanden,  ligesom  det  varBm'rer,  se  bare!  .  .  . 
Ja,  det  var  en  af  disse  moderne  Yale-Nøgler,  ja,  de  er 
nu  slet  ikke  let  at  skjælne  fra  hinanden  med  deres 
mange  Takker,  de  ligne  hinanden  ligesom  alle  Landsby- 
kirketaarne  .  .  .  Bare  jeg  vidste  en  Maade  .  .  .'' 

„Men  naar  De  har  saa  mange  Nøgler,  skulle  De 
ogsaa  sætte  Mærke  ved  dem." 

„Mærke?  Hvad  skulde  det  være  for  Mærker?  .  .  . 
Mener  De  saadan  Noget  som  Bogmærker,  hvad?  Ja, 
for  De  vil  da  vel  ikke  have,  jeg  skal  file  Nummer  ind 
i  dem,  for  det  overstiger  mine  Kræfter." 

„Nej,  man  har  jo  saadan  nogle  smaa  Mærker  af 
Ben  eller  Træ,  hvorpaa  man  skriver,  hvor  Nøglen 
hører  til." 

„Nej  tænk,  har  man  det?  Men  det  maa  jo  være 
mageløst  praktisk,  —  at  jeg  ikke  har  tænkt  paa 
det  før." 

„Vi  kan  jo  iovermorgeu,  naar  vi  skal  paa  Suitte- 
skole,  bede  Hr.  Ammonsen,  om  han  ikke  vil  give  os 
for  at  skjære  nogle  rigtigt  smukke  Modeller  til  Nøgle- 
mærker.  " 

„De  siger  Noget!  Ja,  den  Slags  liar  De  saa  let 
ved  at  finde  paa  .  .  .  det  kan  blive  morsomt  selv  at 
lave  dem." 

Hermed  var  Stoffet  til  en  Samtale  givet,  thi  da  de 
først  vare  inde  paa  Snitteskolen,  maatte  de  selvfølgelig 
ndvexle  deres  Meninger  om  Virksomheden,  Aanden  og 
Kammeraterne  der.  Eet  længe  fik  de  imidlertid  ikke 
Lov  til  uforstyrret  at  føre  denne  Tomands  Samtale,  da 
de  fire  unge  Herrer  Borgen  en  for  en  kom  listende 
over  til  Sybordet,  ligesom  tiltrukne  af  en  usynlig, 
magnetisk  Kraft,  uden  at  det  dog  skal  afgjøres,  om  de 
opfyldte  Formlen  for  Tiltrækningen  i  Henseende  til  at 
være  direkte  proportionale  med  Massen  og  omvendt 
proportionale  med  Kvadratet  af  Afstanden.  Det  er 
ikke  vanskeligt  at  gjætte,  hvad  det  var,  der  drog  disse 
derover,  Britha  havde  ikke  behøvet  at  være  halvt  saa 
kjøn  og  kvik,  som  hun  var  for  at  opnaa  det  Resultat. 
Som  det  altid  er  Tilfældet  i  et  Hus,  hvor  der  kun  er 
Sønner,  bevirkede  dette  Savn  af  kvindelig  Ungdom,  at 
Ingen  var  hjerteligere  velkommen  hos  Borgens  end 
unge  Piger,  selv  Husmoderen  glemte  ved  disse  Lejlig- 
heder sin  Kvindeforagt,  thi  hun  glædede  sig  ved  at  se, 
hvor  et  sligt  Besøg  livede  hendes  Sønner  op.  Skjønt 
det  ikke  skal  paastaaes,  at  unge  Mænd,  der  af  Naturen 
ere  velsignede  med  Søstre,  ikke  skulde  vide  at  sætte  Pris 
paa  andre  unge  Piger,  kan  det  dog  vistnok  siges,  at  søster- 

løse  unge  Herrer  i  eudnii  højere  Grad  \'ide  at  skatte 
saadanne,  og  det  kommer  simpelthen  af,  at  de  i  Reglen 
kun  have  Lejlighed  til  at  se  de  unge  Damer  fra  deres 
mest  bedaarende  Side,  de  se  op  til  dem  som  til  nogle 
højere,  bedi'e  og  renere  Væsener,  behandle  dem  med 
langt  større  Delikatesse  og  Veneration,  omtrent  som 
var  de  unge  Piger  forsynede  med  Paaskriften:  „Glas 
—  forsigtigt!",  og  vil  Nogen  belære  dem  om,  at  disse 
højere  Væsener  ogsaa  kunne  have  deres  Luner  og  som 
andre  skrøbelige  Mennesker  være  pirrelige,  gnavne  og 
umedgjørlige,  da  tændes  deres  Harme  mod  denne 
ugalante,  uforskammede  Nogen. 

Nu  gives  der  sikkerligt  ikke  den  unge  Pige,  som 
jo  nok  holder  af  paa  denne  Maade  at  spille  Magnet, 
og  Britha  blev  da  ogsaa  gladere  og  stoltere  for  hver 
ung  Borgen,  der  kom  til  —  selv  da  den  yngste,  sexten- 
aarige  Søn,  der  først  skulde  være  Student  næste  Aar, 
ad  den  længst  mulige  Omvej  sneg  sig  over  til  Gruppen 
ved  Sybordet,  genert  halende  ned  i  sin  kortstumpede 
Jakke  med  et  Haab  om,  at  den  derved  skulde  komme 
til  at  ligne  Brødrenes  langskjødede  Frakker,  selv  da 
smilede  hun  glad  og  lykkehgt.  Og  det  klæder  godt, 
thi  en  saadan  Glæde  gjør  enhver  ung  Pige  smuk. 

Da  den  første  af  Brødrene  nærmede  sig,  kastede 
Britha  et  Blik  paa  ham  forat  se,  hvad  hun  kunde 
vurdere  ham  til.  Det  faldt  ikke  mere  glorværdigt  ud 
end,  at  hun  antog,  at  han  stod  paa  Expectancelisten 
til  Kammerjunkerværdigheden,  og  det  var  slet  ikke  saa 
galt  gjættet  af  hende,  thi  han  hørte  til  disse  afmaalte, 
humørforladte,    stivhalsede,   juridiske    Kandidater,    der 

fra  deres  tidligste  Ungdom  har  noget  saft-  og  kraftløst 
Henkogt  over  sig,  og  som  paa  Forhaaud  ere  destinerede 
til  at  stuves  hen  i  et  eller  andet  offentligt  Kontor  eller 
et  lignende  Gjemmested  for  den  Slags  nyttige,  men 
bundkjedelige  Conserves,  der  ere  uundværlige  i  enhver 
velordnet  Statshusholdning.  I  Alt,  hvad  han  foretog 
sig,  var  han  saa  korrekt  —  Gud  forbarme  sig,  hvor 
korrekt!  — ,  men  ellers  var  det  Indolente,  for  ikke  at 
sige  det  Lade  fremherskende  hos  ham,  og  saa  var  han 
kjøn,  og  dette  vidste  han;  timevis  kunde  han  sidde  og 
ikke  bestille  x\ndet  end  at  se  kjøn  ud.  Foruden  hans 
sandt  at  sige  ikke  overvældende  Kontorarbejde  som 
Assistent  i  et  af  Ministerierne,  bestod  hans  Beskjæf- 
tigelse  dels  i  at  læse  Revue  de  deux  mondes  og  i  at 
pleje  en  særdeles  livlig  Omgang  med  tre,  tilsyneladende 
saa  uensartede,  men  dog  paa  en  Maade  sammen- 
hørende Begreber:  unge  Adelsmænd,  Haarbørster  og 
fremmede  Ord,  og  denne  Omgang  var  vel  nok  det,  som 
mest  optog  hans  Tanker. 

Saasnart  han  kom  Tante  P^dle  paa  nært  Hold, 
anraabte  hun  ham  med  et  „Ja,  det  var  Ret,  Hother, 
kom  Du  herhen  og  underhold  Froken  Licht!  Det  er 
Noget  Du  forstaar  Dig  paa  som  kun  Faa  .  .  .  Træk 
ikke  paa  Skuldrene,  som  om  Du  ikke  vilde  være  ved 
det.  Det  er  en  Gave  fra  Naturens  Haand,  som  Du 
tvertimod  maa  være  taknemmelig  for.  Hvor  ofte  har 
man  ikke  Brug  for  det,  især  naar  man  som  Du  bevæger 
sig  i  Kredse,  hvor  man  slet  ikke  kan  komme  frem 
uden  det  .  .  .  Det  er  forresten  helt   mærkeligt,    at  Du 

ikke  er  ude  i  Aften,  det  forstaar  sig,  det  er  lidt  sent 
paa  Sæsonen  .  .  ." 

„Jeg  har  holdt  mig  hjemme,  kjære  Tante,  fordi 
jeg  havde  en  bestemt  Følelse  af,  at  vi  -vilde  blive 
overraskede  af  et  behageligt  Besøg." 

Dette  Svar  havde  to  Fordele:  for  det  Første  at 
karakterisere  Manden,  og  for  det  Andet  at  fritage 
Britha  —  og  med  hende  os  —  for  at  skjænke  hans 
videre,  i  samme  Aand  fortsatte  Konversation  nogen 
synderlig  Opmærksomhed.  Det  er  forøvrigt  overhovedet 
ikke  Meningen  paa  dette  Sted  at  præsentere  alle  fire 
Borgen'er,  dertil  lignede  de  rankestatelige  Skikkelser 
med  de  fine  Træk  og  det  soignerede  Ydre  for  meget 
hinanden,  og  dertil  var  deres  Underholdning,  hvorvel 
de  andre  Brødre  dog  hidførte  en  Forandring  til  det 
Bedre,  altfor  ens.  Der  var  ved  denne  især  to  Ting, 
som  Britha  bed  Mærke  i,  idet  hun  for  det  Første  ikke 
tidligere  havde  havt  nogen  Anelse  om,  at  Titlen 
„Frøken"  var  et  i  det  danske  Sprog  saa  ofte  benyttet 
Ord,  thi  de  unge  Herrer  syntes  at  være  ubekj endte 
med  Tiltaleformen  „De",  idetmindste  anvendte  de  det 
formelle  „Frøken",  hvor  det  paa  nogen  optænkelig 
Maade  lod  sig  gjøre,  og  for  det  Andet  gjorde  hun  den 
Opdagelse,  at  Familien  Borgen  vanskeligt  vilde  komme 
til  at  savne  Stof  til  Konversation,  aldenstund  den 
tilsyneladende  foretrak  en  Omtale  af  sig  selv  fremfor 
ethvert  andet  Emne.  Dette  maa  ikke  udlægges  saaledes, 
at  hvert  enkelt  Medlem  af  Familien  kun  beskjæftigede 
sig  med  sin  egen,  dyrebare  Person,  tvertimod,  man 
talte  ikke  om  sig  selv,  men  lod  de  Andre  besørge  det. 

og  det  kunde  man  godt  staa  sig  ved.  thi  den  gjen- 
sidige  Tilfredshed  med  hinanden,  og  den  deraf  il3^dende 
Ros  over  hinandens  Fortræffelighed  var  grumme  udviklet, 
ja,  saa  stærkt,  at  man  dog  maaske  var  bleven  noget 
genert,  naar  man  selv  skulde  have  lovprist  sig  efter 
samme  Maalestok.  Hvad  der  ikke  uvæsentligt  bidrog 
hertil  var,  at  hver  af  Brødrene  havde  sit  specielle 
Omraade ,  paa  hvilket  han  ansaaes  for  inappelabel 
Højesteret;  den  ene  Broder  spillede  f.  Ex.  paa  Klaver, 
og  han  blev  derfor  ikke  alene  anse  et  for  et  godt  Stykke 
af  en  Klavervirtuos,  men  var  tillige  Musikautoritet  for 
hele  Familien;  en  anden  Broder  havde  Ry  som  Cigar- 
kjender  og  ingen  af  hans  Brødre  dristede  sig  til  at 
ryge  Cigarer  med  andre  Mærker  end  dem,  han  saa  at 
sige  havde  indregistreret;  en  tredie  Broder  gav  Kunst- 
kjenderen,  og  de  Andre  stolede  saa  blindt  paa  hans 
Dom,  at  det  gik  dem,  som  det  kan  gaa  selv  unge 
Kunstnere  ligeoverfor  deres  forgudede  Kritiker,  idet 
det  ligefrem  blev  dem  opgivet,  h\nlke  Kunstværker  de 
havde  at  synes  om,  og  hvilke  de  havde  at  haane  som 
usle  Produkter  af  en  forældet  Skole,  o.  s.  v.  Maaske 
var  det  netop  dette  udviklede  System  af  Specialiteter, 
som  bevirkede,  at  ikke  alene  Brødrene,  men  hele 
Familien  kom  saa  godt  ud  af  det  med  hinanden;  det 
letter  allenfals  svært  paa  Omgjængeligheden,  at  man 
veed  sig  sikker  mod,  at  Andre  jage  paa  Ens  Viltbaner, 
og  i  Familien  Borgen  kjendtes  Intet  til  de  ubehagelige 
Kontroverser,  som  saa  ofte  opstaa  i  Familier,  hvis 
Medlemmer  nære  selvstændige,  afvigende  Anskuelser 
om  de  samme  Ting 

Efterhaandeii  som  Brodrene  kom  til,  blev  der 
naturligvis  livligere  og  livligere  i  Forsamlingen  ved 
Sybordet,  idet  de  alle  Fire  søgte  at  overtrumfe  hin- 
anden i  at  gj øre  sig  behagelige  ligeoverfor  deres  unge, 
kvindelige  Gjæst,  og  denne  Livlighed  vakte  omsider 
.Baldurs  Opmærksomhed.  I  rigtig  Erkjendelse  af,  at 
Harald  maaske  i  en  nær  Fremtid  vilde  faa  Brug  for 
hans  Assistance,  havde  den  unge  Mand  holdt  sig  ved 
Sofahjørnet;  men  da  han  saae,  hvor  mandstærk  For- 
samlingen derovre  var  bleven,  og  hvor  tæt  hans  Brødre 
flokkedes  om  Britha,  følte  han  sig  ikke  synderKgt 
gladere,  end  en  gammel  Jomfru  gjør,  naar  hun  opdager 
sin  lille,  delikate,  forfinede  Skjødemoppe  omgiven  af 
en  Hob  brutale,  senestærke,  flæksnudede  Slagterhunde, 
der  synes  at  have  baade  Evne  og  Tilbøjelighed  til  at 
tage  Moppen  i  een  Mundfuld,  og  da  han  betragtede 
Brødrenes  Galanteri  som  et  Forsøg  paa  at  usurpere 
Noget,  som  rettehgt  tilkom  ham,  satte  han  Km's  over 
mod  den  farlige  Brænding  forat  pejle  de  fire  Brødre 
og  føre  den  skrøbelige  Britha  i  Havn.  Skjønt  Brødrenes 
Kurmageri  var  af  den  uskyldigste  Art  faldt  det  dog 
Baldur  for  Brystet,  og  han  stod  just  og  spekulerede 
paa  den  bedste  Maade  at  faa  Britha  fjernet  paa,  da  en 
Anden  kom  ham  i  Forkjøbet. 

Det  var  Tante  Pylle,  som  pludselig  trods  sine 
næsten  tredsindsty^-e  Aar  sprang  op  med  en  Lethed, 
der  vilde  have  været  aldeles  uforklarlig,  naar  man  ikke 
vidste,  at  Damerne  i  den  Familie  havde  for  Skik  at 
blive  halvfems,  og  temmelig  konfus  udbrød:  „Men 
Gud,   her   sidder  jeg   og   snakker  og  glemmer  rent,    at 

jeg  skal  lave  til  Bordet.  Jeg  er  vis  paa,  de  unge 
Mennesker  er  ved  at  dø  af  Sult,  for  i  den  Alder  kan 
man  jo  spise  til  enhver  Tid  paa  Dagen.  Ja,  nu  skal 
jeg  strax  gaa  ned  i  Kjøkkenet,  strax  gaa  ned!" 

„Gaa  ned?"  spurgte  Britha.  „Hvorfor  kalder  De 
det  at  gaa  ned?" 

„Det  gjør  jeg  med  Deres  Tilladelse,  fordi  Kjøkkenet 
ligger  nede  i  Kj ælderen.  Det  gjør  det  saa  mange 
Steder  her  i  Villakvarteret,  jeg  vil  ikke  sige,  det  er 
praktisk,  det  er  det  ikke,  men  jeg  tænker  mig.  Byg- 
mestrene har  gjort  det  for  at  faa  det  landligt.  Det 
smager  dog  altid  lidt  af  en  Herregaard  med  saadan 
en  lang,  hvidtet  Kjældergang  gjeunem  hele  Huset  med 
Brænde-,  Vaske-  og  Vinkjælder  til  den  ene  Side  og 
Kjøkken,  Fadebur  og  Rallestue  til  den  a:iden,  og 
navnlig  er  det  fortræffeligt  med  den  sidste,  det  lyder 
helt  mystisk  og  spøgelseagtigt,  naar  der  bliver  rullet 
dernede  .  .  .  som  en  fjern  Torden  ..." 

„Eller  som  det  rumlede  i  Maven  paa  den  lille 
Villa,"  bemærkede  den  vittige  af  Brodrene,  maaske 
nok  saa  oplysende. 

„Aa,  Da  med  dine  prosaiske  Sammenligninger!" 
sagde  Tante  Pylle  i  en  Tone,  der  skulde  lade  haanlig, 
men  var  meget  nærmere  ved  at  være  anerkj endende, 
hvorefter  hun  tilføjede  til  Britha:  „Har  De  Lyst  til  at 
gaa  med  derned  og  se,  hvordan  der  ser  ud?" 

Britha  slog  til,  og  de  to  Damer  forsvandt  i  største 
Skyndsomhed,  som  havde  de  lige  med  eet  faaet 
særdeles  travlt,  Saa  uventet  kom  Afslutningen  paa 
Samtalen    og  Damernes   Flugt,    at  Brødreue   blev     saa 

betuttede,  at  de  glemte  at  protestere,  men  indskrænkede 
sig  til  at  kaste  et  langt  Blik  efter  Britha,  og  længe 
efter,  at  Døren  havde  lukket  sig  bag  hende,  stod  de 
og  stirrede  paa  denne,  ligesaa  skuffede,  raadvilde  og 
hjælpeløse  som  Folk,  der  naa  Jernbanestationen  i  det 
Øjeblik,  Toget  damper  afsted.  Der  var  dog  En,  der  saae 
endnu  længere  efter  Britha,  og  det  var  Harald,  som 
endnu  sad  fast  i  Husfruens  didaktiske  Skruestik,  men 
udaf  hans  Øjne  lyste  den  mest  brandgule  Misundelse 
over,  at  Søsteren  havde  det  Held  at  kunne  slippe  ud 
af  Stuen. 

Da  det  ikke  har  nogen  synderlig  Tiltrækning  at 
staa  og  være  flove  i  Kompagni,  opløste  Brødremenig- 
heden sig  lidt  efter  lidt,  idet  en  for  en  af  dem  sjaskede 
af  paa  samme  slukørede  Maade.  hvorpaa  en  Hob 
Memiesker,  der  have  lavet  Opløb  paa  Gaden,  gaa  fra 
hinanden,  naar  de  erfare,  at  der  Intet  er  paafærde. 

I  første  Øjeblik  var  Baldur  bleven  ligesaa  for- 
fjamsket i  det  som  sine  Brødre,  men  ved  nærmere 
Eftertanke  kom  han  til  den  Erkj endelse,  at  den  Vending, 
Sagerne  havde  taget,  var  saa  gunstig  for  ham,  som  han 
kunde  ønske  sig  det:  Britha  var  jo  bleven  fjernet  fra 
de  generende  (o:  ham  generende)  Kurmagere,  ganske 
vist  var  han  jo  selv  ogsaa  bleven  skilt  fra  hende, 
men  .  .  .  men  hvad  forhindrede  ham  i  at  følge  efter 
hende?  —  Intet!  —  Det  var  vel  sandt,  at  de  unge 
Herrer  Borgen  saa  godt  som  aldrig  satte  deres  Ben  i 
Kjøkkenet,  tildels  vel  paa  Grund  af  dettes  BeHggenhed 
i  Kjælderen,  men  der  kunde  vel  nok  findes  et  Paaskud 
for  ham  til  at  gaa  derned?     Han  kunde  jo  f.  Ex.  .  .  . 

f.  Ex.  opfordre  Tante  P3dle  til  at  spendere  Vin  til 
Aftensmaden;  det  var  ganske  vist  ikke  faldet  ham  ind 
før,  men  jo  mere  han  tænkte  over  det,  desto  rimeligere 
fandt  han  et  saadant  Traktement  fra  Tantens  Side,  det 
var  vel  ikke  andet  end,  hvad  almindelig  Gjæstfrihed 
bød.  Efterat  den  unge  Mand  havde  overbevist  sig  selv 
om  Rigtigheden  af  dette  Ræsonnement,  svippede  han 
let  og  adræt  ud  af  samme  Dør,  hvoraf  Damerne  vare 
forsvundne. 

Hans  Bortgang  var  sandsynligvis  slet  ikke  bleven 
bemærket,  hvis  han  ikke  ved  tilfældigt  at  smelde  lidt 
med  Døren  havde  vakt  sin  Moders  Opmærksomhed. 
Ligesaa  stærk  den  brave  Frue  nemlig  var  i  Aanden, 
ligesaa  svagt  og  skrøbeligt  var  det  Hylster,  hvori  den 
mægtige  Aand  logerede,  og  navnlig  indvirkede  enhver 
pludselig  Lyd  paa  hende  ligesom,  en  Gartners  kraftige 
Tag  i  et  spædlemmet,  tyndstilket  Frugttræ;  hun  rystede 
over  hele  Kroppen,  saa  man  kun  undrede  sig  over,  at 
hendes  Hovede  og  Arme  ikke  dryssede  ned  paa  Jorden 
som  modne  Gravenstener  eller  Svedskeblommer.  Man 
maatte  imidlertid  ikke  tilskrive  dette  en  udviklet 
Nervøsitet  —  hvis  man  da  vilde  staa  sig  godt  med 
Fru  Borgen  — ,  thi  der  var  faa  Ord,  hun  nærede  et 
saa  stærkt  Had  til  og  en  saa  dyb  Foragt  for  som  just 
denne  Benæ.vnelse,  der  efter  hendes  Mening  var  en 
Slags  nyopfunden  Skjærmbrædt  for  Dovenskab,  Affekta- 
tion, Gnavenhed  og  andre  lignende  behagelige  Skrøbelig- 
heder, som  man  tidligere  havde  anseet  det  for  sin  Pligt 
at  bekjæmpe,  men  som  man  nu  lod  brede  sig,   som  de 

vilde,  fordi  den   allestedsnærværende  bekvemme  Nervø- 
sitet helt  tog  Ansvaret  fra  En. 

Sønnerne  vare  saa  vante  til  den  Art  Udslag  af 
Moderens  Sensibilitet,  at  de  ikke  længere  ænsede  dem, 
men  desto  mere  overrasket  blev  Harald  ved  med  eet 
at  se  den  bedagede,  stilfærdige,  filosofiske  Husfrue 
spjælde  op  fra  Sofaen  i  Alens  Højde  for  strax  at  lade 
sig  plumpe  igjen  paa  samme  Plet,  og  gjentage  denne 
Manø-\a'e  et  Par  Gange,  som  gjorde  hun  Prøve  paa, 
hvorledes  det  smagte  at  være  Brolæggerjomfru. 

„Hvad  var  det?  Hvem  var  det?"  udbrød  hun  og 
søgte  at  forstærke  sin  skjøre  Stemme  ved  nogle  bævrende 
Tremolanter. 

„Det  var  ikke  andet  end  Baldur,  der  gik,"  oplj'ste 
Harald,  i  sit  Hjerte  forbandende  den  Nidding  af  en 
Ven,  der  kun  havde  tænkt  paa  at  frelse  sig  selv  og 
ladet  ham  i  Stikken. 

„Men  hvorfor  smeldede  han  saadan  med  Døren? 
Hvorfor  fik  han  saadant  et  Hastværk,  hvor  skulde 
han  hen?" 

Harald  kunde  kun  erklære  sig  uvidende  herom,  da 
Baldur  ikke  havde  meldt  Afgang  til  ham,  og  ligesaadan 
gik  det  de  fire  resterende  Herrer  Borgen,  deres  Svar 
indskrænkede  sig  til  nogle  forsagte,  mistrøstende 
Hovedrjstninger.  Under  den  Pause,  der  opstod,  medens 
de  lagde  Hovederne  i  Blød,  fik  den  mest  snarraadige 
af  Brødrene  en  efter  hans  egen  Mening  særdeles  lys 
Idé:  her  var  jo  et  ypperligt  Paaskud  til  at  opsøge 
Frøken  Licht  i  Kjøkkenet,  han  tilbød  blot  at  opsnuse 
Baldur,  og  under  en  fingeret  Rekognoscering  kom  han 

tilfældigvis  ned  i  Kjælderregionen,  det  kunde  ikke 
være  bedre.  I  Overensstemmelse  med  denne  Plan  sagde 
han  derfor  meget ,  beredvilligt  og  generøst:  „Ønsker 
Moder  at  tale  med  Baldur?    Nu  skal  jeg  se  efter  ham!" 

„Nej,  vist  gjør  jeg  ikke  nej!"  sagde  Fru  Borgen 
afvisende,  men  Sønnen  var  allerede  langt  borte,  inden 
hun  fik  begyndt  paa  sin  Protest,  hvorfor  hun  i  en 
klagende  Tone  tilføjede:  „Aa,  Herregud,  nu  lob  Hother 
ogsaa!     Og  nu  skal  vi  jo  strax  til  at  spise." 

Mærkværdigt  nok  fik  Nummer  To  af  Baldurs  Brødre 
akkurat  samme  Idé,  som  Nummer  Et  to  Minutter  før 
havde  faaet,  og  med  et  højst  tjenstvilligt:  „Nu  skal 
jeg  sige  det  til  dem!"  var  han  ude  af  Døren. 

„Men  du  Gode,  nu  er  Ivar  ogsaa  væk!"  udbrød 
Fruen  med  en  Fortvivlelse,  som  om  Sønnerne  vare 
flygtede  til  Amerika.  „De  plejer  ellers  ikke  saadan  at 
have  Bisselæder  i  Støvlerne,  der  maa  være  Noget,  de 
løber  efter,  hvad  kan  det  være?" 

„Nu  skal  jeg  se  ad!"  tilbød  Nummer  Tre  og  kilede 
af  efter  de  to  Andre,  ledet  af  samme  Motiv,  hvilket 
ikke  var  saa  forunderligt,  eftersom  Lysten  til  at  være 
sammen  med  Britha  var  lige  levende  hos  dem  Alle. 

„Han  med!"  skreg  Fruen  fra  Sofahjørnet  og  øvede 
sig  i  den  Kommando:  „Paa  Stedet  hop!"  men  i 
siddende  Stilling.  Men  da  hendes  Øjne  strax  efter 
faldt  paa  den  tilbageblevne,  sexteuaarige  Søn,  vendte 
hun  sig  til  ham  og  sagde:  „Skal  Du  ikke  ogsaa  afsted, 
Knud?" 

Saavel  til  Moderens  som  til  Haralds  Forbløffelse 
saaes    den    generte  Yngling    at   tage  Stuen   i  tre,  mere 

jordvindende,  end  egentlig  gratiøse  Skridt  og  styrte  ud 
af  Døren  med  de  Ord:  „Ja,  naar  Moder  siger  det,  saa 
.  .  .  saa  gaar  jeg  med!" 

Den  arme  Moder,  der  pludselig  saae  sig  berøvet 
alle  sine  Sønner,  stirrede  maalløs  mod  Døren,  og  da 
hun  endelig  fik  den  lille  Rest  af  Stemme,  hun  endnu 
disponerede  over,  tilbage,  spurgte  hun  konsterneret 
Harald:     „Hvad  troer  De,  der  gaar  af  dem?" 

„Det  veed  jeg  skam  ikke !"  svarede  den  unge  Student 
hastigt.  „Men  saa  meget  kan  jeg  se,  at  det  ikke  gaar 
an  at  lade  dem  alene,  det  er  bedst,  der  følger  En  med, 
som  ikke  horer  til  Familien,  —  nu  skal  jeg!" 

Og  hermed  satte  han  i  Galop  ud  af  Værelset,  efter- 
ladende Husfruen  som  et  Bytte  for  den  mest  grænseløse 
Forvirring,  da  det  oversteg  hendes  Evner  at  tilfilosofere 
sig  nogen  plausibel  Forklaring  af  den  aparte  Situation, 
der  kun  mindede  hende  om  Historien  om  Molboerne, 
som  sendte  den  ene  Ost  efter  den  anden  ned  ad  Bakken 
for  at  hente  de  andre  op. 

Medens  den  epidemiske  Udvandring  decimerede 
Befolkningen  i  Villaens  Beletage,  udviklede  Begiven- 
hederne i  Kjælderen  sigpaa  en  anden,  snarest  diametralt 
modsat  Maade.  Den  Modtagelse,  Britha  fik  iKjøkkenet, 
udmærkede  sig  ærlig  talt  ikke  ved  sin  Venlighed,  idet 
Karen,  den  ovenfor  omtalte  Pige,  mønstrede  den  imge 
Pige  skrapt  og  blodstørstigt,  som  var  hun  en  Kylling, 
der  skulde  paa  Spid.  Selv  Tante  Pylle  følte  sig  øjen- 
synligt ikke  tiltalt  af  Situationen,  ellers  havde  der  ikke 
været  nogen  Grund  for  hende  til  at  dirre  let  paa 
Stemmen,  da  hun  sagde.    „Ja,  jeg  har  taget  vor  Gjæst 

med,  min  gode  Karen!  Det  er  kun  lille  Frøken  Licht,  der 
skal  se,  hvordan  vi  har  det  hernede."  Hun  lagde  et 
stærkt  Eftertryk  paa  Ordet  „lille",  thi  det  har  til  alle 
Tider  ved  lignende  Lejligheder  været  anseet  for  særligt 
formildende  at  tilføje,  at  Vedkommende,  der  kom  til 
Ulejlighed,  kun  var  af  ringe  Dimensioner,  som  om  det 
var  Størrelsen,  det  kom  an  paa. 

Karen  lod  sig,  som  det  gamle,  husvante  Tyende 
hun  var,  ikke  røre  af  det  anvendte  Diminutiv;  hun 
hørte  til  den  udbredte  Klasse  Kokkepiger,  der  havde 
uindskrænkede  Territorialrettigheder  for  deres  Kjokken 
og  Spisekammer ;  hun  fandt  sig  i  Tante  Pylles  Nærværelse 
paa  det  fredede  Gebet  —  som  sideordnet,  ikke  paa 
nogen  Maade  overordnet  — ,  hun  saae  igennem  Fingre 
med  den  upraktiske  Fru  Borgens  Besøg,  der  ganske 
vist  ogsaa  i  Reglen  afstedkom  mere  Forstyrrelse,  end 
de  gjorde  Gavn,  og  hun  tolererede  godhedsfuldt  Husets 
Sønner,  naar  en  af  dem  gjorde  sig  et  kort  Svipærinde 
derned  efter  Barbervand  eller  lignende,  men  Fremmede 
i  hendes  Kjøkken  —  nej,  der  hørte  de  ikke  mere 
hjemme  end  en  Klat  Ribsgelée  i  en  Portion  gule  Ærter. 
Som  en  Følge  af  disse  Anskuelser  brummede  hun 
Noget  i  Skjægget  —  hvilket  gjerne  maa  forstaaes  bog- 
staveligt, da  hendes  Overlæbe  beskyggedes  af  nogle 
meget  stærkere  udviklede  Dun  end  den  sextenaarige 
Knud  Borgens,  —  om,  at  hun  ikke  havde  vidst  af,  at 
der  skulde  være  Visitats  i  Kjøkkenet  den  Aften,  og 
udbad  sig  for  Fremtiden  at  blive  varskoet  ligesom 
Præsten  derhjemme  paa  Landet,  naar  han  skulde  sees 
paa  Fingrene  og  høres  i  Lektien. 

Forat  hævde  sin  Værdighed  belavede  Tante  Pylle 
sig  paa  en  affejende  Tilrettevisning,  men  formedelst 
hendes  Mangel  paa  Øvelse  havde  hun  ikke  faaet  for- 
fattet nogen  rigtigt  battende  Eeprimande,  da  Baldur 
kom  anstigende.  Afbrydelsen  lod  ikke  til  at  være  hende 
ubehagelig,  hun  glemte  allenfals  øjeblikkelig  Tilrette- 
visningen og  sin  egen  Værdighed  og  vendte  sig  til  sin 
Søstersøn  med  et  lille  rapt:     „Hvad  vil  Du?" 

„Jeg  vilde  blot  .  .  .  blot  talt  et  Par  Ord  med 
Dig,"  svarede  Bal  dur.  Han  talte  til  Tanten,  men  saae 
til  Britha;  men  det  var  dog  i  og  for  sig  ikke  nogen 
Grund  for  de  to  unge  Mennesker  til  at  blive  røde  i 
Hovedet,  og  dog  bleve  de  det. 

„Kunde  det  ikke  vente,  til  vi  havde  spist?"  spurgte 
Tante  Pylle. 

„Ikke  godt,  eftersom  det  netop  er  Aftensbordet, 
jeg  ønsker  at  tale  med  Dig  om." 

,.Ah,  Du  har  maaske  en  Proposition  at  g] øre  til 
det  store  Festmaaltid?"  sagde  Tanten  og  'pegede 
skjemtefuldt  paa  nogle  smaa  Asietter,  der  stod  op- 
marscherede  paa  Kjøkkenbordet  og  prangede  med  nogle 
faa  og  tynde  Skiver  Smørrebrødspaalæg,  hvilken  hele 
lilleputagtige  Anretning  fuldstændig  havde  Præget  af, 
hvad  der  i  Eestaurationssproget  betegnes  ved  „koldt 
Bord  til  Een". 

,,Ja.  jeg  vil  netop  komme  med  et  Forslag!"  svarede 
Baldur. 

Den  Virkning,  denne  Erklæring  havde  paa  de  tre 
tilstedeværende  Kvinder,  var  højst  forskjellig.  Tante 
Pylle  tilbød  ham  ironisk  Nøglen  til  Spisekammeret,  for 

at  lian  kunde  se,  om  han  kunde  finde  Mere;  Britlia 
mente  delikat,  at  hun  gjorde  bedst  i  at  træde  lidt  af- 
sides, da  hun  hørte,  det  drejede  sig  om  Husholdnings- 
sager;  og  Karen  mumlede,  at  nu  blev  det  snart  ikke 
til  at  holde  ud  længere,  naar  Herrerne  begyndte  at  gaa 
med  i  Kjøkkenet. 

Medens  Baldur  i  en  Krog  overtalte  Tanten  til  at 
traktere  med  Vin,  nærmede  Britha  sig  Karen  og  sagde 
hende  en  Kompliment  for  det  blankt  skinnende  Kobber- 
tøj, og  da  Karen  erfarede,  at  Britha  som  Datter  af  en 
Kobbersmed  var  et  Stykke  af  en  Fagmand,  tog  hun 
Rosen  meget  naadigt  op  og  betroede  sig  selv,  at  den 
unge  Dame  slet  ikke  var  saa  fejl  endda,  hun  kunde 
dog  se  paa  et  Kjøkken.  Efter  en  kort  Forhandling 
trippede  Tante  Py  Ile  jomfrueligt  vrikkende  ud  i  Vin- 
kjælderen,  og  da  Karen  i  det  Samme  forsvandt  ind  i 
Spisekammeret,  hvis  Dør  hmi  ornhj^ggeligt  lukkede 
efter  sig  for  indiskrete  Blikke,  begav  det  sig,  at  Baldur 
og  Britha  for  en  Stund  havde  faaet  Kjøkkenet  overladt 
til  ukontrolleret  Disposition. 

Den  unge  Student  stod  et  Øjeblik  fortabt  i  Be- 
skuelsen af  Husets  indtagende  Gjæst,  aldrig  havde  hun 
seet  mere  frisk  og  blomstrende  ud,  end  som  hun  stod 
der,  let  lænet  til  Kjokkenbordet,  seende  ned  for  sig 
og  med  uroligt  famlende  Fingre  pillende  ved  den  lange 
Haarpisk,  som  hun  dennegang  selv  havde  trukket  frem 
over  Skulderen  for  at  have  Noget  mellem  Hænder,  og 
hvis  Baandsløjfe  hun  af  alle  Kræfter  halede  i  forat  faa 
den  til  at  sidde  rigtigt  stramt  og  fast,  Noget,  der  for- 
øvrigt   var    ganske    overflødigt,    eftersom    Sløjfen    ikke 

havde  næret  ringeste  Tilbøjelighed  til  af  sig  selv  at 
gaa  op.  Man  tro  dog  ikke,  at  hendes  friske,  frejdige 
Ansigt  røbede  mindste  Glimt  af  Forlegenhed,  tvertimod, 
den  lille  kantede  Næse  strakte  selvbevidst  sin  Tip 
ivejret  og  syntes  paa  Frøkenens  Vegne  at  tilkjendegive, 
at  en  vis  Herre  blot  kunde  vove  at  tiltale  hende,  saa 
skulde  han  nok  faa  Svar,  og  det  strax,  men  samtidigt 
straalede  det  velsignede,  klare  Fuldmaaneansigt  med 
sit  venligste,  mest  betagende  Smil,  saa  den  arrogante 
Næsetip  kunde  gaa  hjem  og  lægge  sig,  den  afskrækkede 
Ingen,  og  allermindst  Baldur.  Aa,  det  Smil,  det  Smil! 
Det  gjorde  ham  let  om  Hjertet,  det  lyste  op  i  hans 
Sind  og  Tanke,  aldrig  kunde  han  se  sig  mæt  derpaa, 
og  der  var  netop  for  Øjeblikket  den  bedste  Lejlighed 
dertil,  thi  fra  det  blankskurede  Kjøkkentøj  paa  Væggen 
ligeoverfor,  fra  Gryder  og  Potter,  fra  Kander  og  Pander 
tittede  Snese  af  muntert  smilende  Fuldmaaneansigter 
frem,  endnu  mere  skinnende  og  med  mere  buttede 
Kinder  end  dem.  Originalen  havde. 

Baldur  indsaae  imidlertid  snart  det  lidet  Hensigts- 
mæssige i  at  ødsle  Tiden  bort  i  stum  Bemidring.  og 
efterat  have  glattet  paa  sit  Haar  med  varsom  Haand 
—  uden  hvilket  private  Kjærtegn  han  aldrig  tog  fat 
paa  nogen  alvorlig  Gjerning  — .  indledede  han  Sam- 
talen ved  at  spørge:  „De  havde  nok  ikke  ventet,  at 
det  skulde  være  her,  De  næste  Gang  skulde  træffe 
mig?" 

„Her  —  i  Kjøkkenet?  Nej,  det  tilstaar  jeg,  havde 
jeg  ikke  ventet,"    svarede  Britha   slagfærdigt   drillende. 

..Nej,  her  i  Villaen,  mener  jeg  .  .  .  De  vidste  jo 
ikke,  at  den  Frøken  Mynster,  De  kj endte  og  vilde 
besøge,  var  min  Tante." 

„Jeg  kan  svare  med  samme  Mønt,  for  De  havde 
øjensynligt  heller  ikke  ventet,  at  det  skulde  være  her. 
De  skulde  se  mig  i  Besøg." 

„Her  —  iKjokkenet?  .  .  .  Nej,  Frøken,  det  passer 
ikke,  for  jeg  gik  netop  herned  forat  træffe  Dem  .  .  . 
ja,  det  vil  sige  .  .  .  jeg  mener,  at  deroppe  var  der  saa 
Mange,  som  forstj'rrede  os  .  .  ." 

„Forstyrrede  os?"  gjentog  hun  med  største  Over- 
raskelse, thi  det  var  den  unge  Dame  totalt  ufatteligt, 
hvori,  af  hvem  eller  af  hvad  de  skulde  være  blevne 
forstyrrede ;  ikke  om  hun  vilde  have  staaet  paa  sit 
Hoved,  kunde  hun  begribe,  hvad  han  mente. 

Naturligvis  gjorde  denne  Mangel  paa  Forstaaelse 
Baldur  helt  ulykkelig,  og  han  stammede  svært  i  det, 
da  han  vilde  forklare  sig  med:  „Ja,  jeg  vilde  kun  sige, 
at  jeg  .  .  ,  at  jeg  længtes  saaledes  efter  .  .  .  efter  at 
se  Dem  igjen  og  tale  med  Dem  .  .  .  det  er  saa  længe 
siden,  maaske  ikke  naar  man  tæller  Dagenes  Antal, 
men  .  .  .jeg  begriber  ikke,  hvoraf  det  kommer  .  .  . 
men  det  sidste  Par  Uger  er  gaaet  saa  forfærdeligt 
langsomt  ..." 

Baldur  gjorde  en  Pause,  han  syntes  ikke  godt,  han 
kunde  gaa  videre  uden  en  fimule  Opmuntring  fra  hen- 
des Side;  Britha  svarede  dog  ikke,  hun,  som  ellers 
altid  havde  Svar  paa  rede  Haand,  var  renonce,  det  var, 
ligesom  hun  følte  sig  mindre  sikker  paa  sig  selv,  og 
derfor  veg  Farven  fra  hendes  Kinder,   derfor  stod  hun 

der  stiv  og  ubevægelig.  Men  Du  milde  Himmel,  som 
den  Pause  gik  ud  over  den  stakkels  Haarpisk!  Hun 
halede  og  sled  i  den,  som  om  det  var  hendes  Hensigt 
at  skalpere  sig  selv,  og  hun  snørede  Baandet  saa  fast 
om  den,  som  gjaldt  det  om  at  kværke  den. 

Skjont  demie  sidste  Operation  var  alt  andet  end 
tiltalende  for  Baldur  at  se  paa,  da  det  forekom  ham, 
at  De  sammensnørende  Trækninger  forplantede  sig  til 
hans  Strube,  tog  han  sig  dog  sammen  og  fortsatte: 
..Jeg  har  et  Par  Gange  siden  den  Aften  besøgt  Deres 
Broder,  ikke  saa  meget  forat  se  til  ham,  som  forat 
træffe  .  .  .  forat  træffe  .  .  .  forat  træffe  ham  ..." 

Den  forlegne,  unge  Herre  havde  ikke  Mod  til  at 
sige,  hvem  det  var,  han  ønskede  at  træffe,  og  derfor 
fremkom  denne  noget  mærkelige  Udtalelse  om  For- 
maalet  af  hans  Besøg,  men  takket  være  denne  fik  Britha 
sin  Sindsligevægt  og  sit  gode  Humør  tilbage,  og  Sam- 
talen fik  et  lettere  Sving. 

„Ja,  De  smiler,"  sagde  Baldur,  „jeg  veed  nok,  det 
var  noget  Yrovl,  jeg  sagde,  men  jeg  mente,  at  hvor 
glad  jeg  saa  var  ved  at  træffe  ham,  saa  havde  jeg  dog 
ogsaa  haabet  at  faa  et  GHmt  af  Dem  at  se." 

„Det  er.  fordi  De  ingen  Søstre  har."  svarede  Britha, 
„at  De  ikke  veed,  at  det  Sted,  hvor  De  sidst  kan  vente 
at  træffe  en  ung  Pige,  det  er  paa  hendes  Broders 
Værelse.  Hun  er  aldrig  rigtigt  vis  paa  at  være  vel- 
kommen der." 

„Jamen  jeg  kunde  da  ikke  godt  af  mig  selv  gaa 
ind  i  Familiens  Lejlighed  .  .  ." 

„Hvorfor  ikke?  Har  De  Noget  at  klage  paa  den 
Modtagelse,  De  fik  sidst?" 

„Nej,  Gudbevares,  men  .  .  .  Nu  veed  jeg.  livad  jeg 
gjør!  Næste  Gang  jeg  vil  besøge  Deres  Broder,  saa 
gaar  jeg  ad  Hovedtrappen,  saa  kan  jeg  maaske  have 
det  Held  at  blive  lukket  ind  af  Dem." 

„Eller  af  Astrid,  —  hun  plejer  at  besørge  Opluk- 
ningen." 

„Det  siger  De  blot  forat  drille  mig." 

„Hvor  kan  det  drille  Dem?  Synes  De  maaske 
ikke  om  Astrid?" 

„Jo,  naturligvis  synes  jeg  godt  .  .  .  rigtigt  godt 
om  hende,  det  er  jo  Deres  Søster,  men  hun  er  saa  .  .  . 
saa  ung,  og  det  er  jo  for  Deres  Skyld,  jeg  vilde  gaa  af 
Hovedtrappen. " 

„Aa,  for  min  Skyld  skal  De  ikke  genere  Dem  ved 
at  benytte  Kjokkentrappen." 

Baldur  var  himmelglad  over  denne  lovende  Intro- 
duktion til  en  lille,  tostemmig,  fortrolig  Passiar;  men 
desværre  glædede  han  sig  for  tidligt,  thi  paa  dette 
Tidspunkt  blev  Gangdøren  reven  op,  og  Hother  Borgen 
stormede  ind  med  en  anselig  Fart.  Ganske  vist  havde 
denne  imge  Mand  officielt  paataget  sig  at  opsøge  Bal- 
dur, men  da  han  privat  forbandt  ganske  andre  Hen- 
sigter med  sin  Nedstigning  i  Kj ælderens  underjordiske 
Dyb,  blev  han  ingenlunde  behageligt  overrasket  ved 
uformodet  at  løbe  paa  Broderen  her,  ligesom  han  heller 
ikke  i  nogen  særlig  Grad  folie  sig  tiltalt  af,  at  Broderen 
befandt  sig  ene  med  Husets  unge,  kvindelige  Gjæst. 
Da  han  imidlertid  fra  sin  daglige  Færden  i  den  diplo- 

matiske  Verden  vidste,  at  det  just  i  slige  Situationer 
kom  an  paa  ikke  at  lægge  nogen  Overraskelse  for 
Dagen,  sagde  han  i  sin  mest  affable  Tone  til  Baldur: 
„Naa,  er  Du  der?  Jeg  skulde  bede  Dig  komme  op  i 
Dagligstuen,  Moder  vil  tale  med  Dig." 

„Saa — aa?  Jeg  kommer  jo  lige  derfra,"  sagde 
Baldur  og  rynkede  fortrydeligt  sin  unge  Pande  i  nogle 
fine,  uvante  Krusninger. 

„Ja,  da  lod  det  idetmindste  til  at  haste,  for  Moder 
spurgte  meget  ivrigt  efter  Dig,"  replicerede  Hother  og 
tilføjede  i  en  diplomatisk  nonchalent  Tone:  „Hvor  er 
forresten  Tante  Pylle  bleven  af?" 

„Hun  gik  ud  i  Vinkj ælderen,  vil  Du  have  fat  i 
hende?"  svarede  Baldur  med  et  Overmaal  af  Tjenst- 
villighed, som  var  han  parat  til  paa  Stedet  at  springe 
afsted  efter  Tanten. 

„Nej  Tak,  det  var  ikke  derfor,  jeg  mente  .  .  ." 
„Ja,    for  Du    er  vis  paa   at  træffe   hende   der,    og 
maaske  der  er  Noget,  Du  kan  hjælpe  hende  med." 
„Hvorfor  er  Du  da  ikke  ude  at  hjælpe  hende?" 
„Nej,  jeg  kunde  dog  ikke  godt  lade  Frøken  Licht 
alene  her  i  Kjøkkenet  .  .  .  Men  gaa  Du  nu  derud!" 
,,Du  skulde  skynde  Dig  oj?  til  Moder!" 
Disse   Brodrenes    gjensidige    Bestræbelser    for    paa 
det    mest   B^orekommende   at   faa    hinanden  paa  Døren 
vare  for  tydelige   til   ikke   at   maatte  vække  Mistanke, 
og  Britha   var    da    heller    ikke    dummere,    end    at  hun 
øjebhkkeligt    gjættede    Motivet,    og    hendes    lille,    for- 
fængelige  Pigehjerte   bankede    hastigere   i   stolt  trium- 
ferende Selvfølelse. 

Efter  en  kort  Pause  foreslog  Hother,  der  mente  at 
have  størst  Chance  for  hurtigst  at  vende  tilbage,  efter- 
som han  jo  forblev  i  Kjælderen:  „Skal  vi  saa  gaa?" 

„Ja,  lad  os  det!"  svarede  Baldur  uden  at  røre  sig 
af  Pletten  og  tilføjede,  da  Broderen  heller  ikke  gjorde 
Mine  til  at  fjerne  sig:  „Skal  vi  følges  ad?" 

Det  gjorde  de  saa,  idet  de  nærmede  sig  Døren, 
men  her  gjorde  de  Holdt,  Ingen  af  dem  vilde  gaa  først 
ud,  hvad  enten  dette  nu  skyldtes  en  overdrevent  fint- 
følende Højagtelse  for  hinanden  eller  en  lav  indbyrdes 
Mistro  til  Eealisationen  af  de  respektive  Bortgange, 

De  stod  endnu  foran  Døren,  komplimenterende  hin- 
anden, da  denne  gik  op,  og  Ivar  præsenterede  sig  paa 
Tærskelen,  og  de  to  af  Velvillie  saa  overstrømmende 
Brødre  vare  sikkert  ikke.  blevne  mere  forfjamskede 
i  det,  om  det  havde  været  et  grumt  Eovdyr  eller  et 
skrækindjagende  Spøgelse,  der  havde  vist  sig.  Da  han 
havde  meldt  sig  hos  de  to  Brødre  som  overordentlig 
befuldmægtiget  Ambassadør  for  Moderen,  der  havde 
befalet,  at  de  ufortovet  skulde  stædes  for  hendes  Aasyn 
steg  Forbauselsen  endnu  nogle  Grader,  uden  at  det 
lettede  paa  den,  at  de  var  To  om  at  dele  den,  og  ikke 
bedre  blev  det,  da  nøjagtigt  den  samme  Scene  med 
korte  Mellemrum  blev  givet  da  capo  først  af  Svend  og 
senere  af  Knud.  Den,  der  fandt  sig  bedst  tilrette  i 
den  aparte  Situation,  var  uimodsigeligt  Britha,  der  ikke 
lod  til  at  have  Noget  imod  saaledes  saa  at  sige  at 
blive  bombarderet  med  unge  Borgen'er,  hvorimod  den 
unge  Dame  ikke  syntes  at  finde  Spasen  nær  saa  god, 
da  tilsidst  hendes  egen  Broder  kom  brusende  ind  med 

Tilsigelse  til  samtlige  Brodre  til  at  møde  ved  Hoved- 
kvarteret. 

Da  omsider  Alt,  livad  Huset  rummede  af  mandlige 
Individer,  var  samlet,  vendte  Tante  Pylle  tilbage  med 
et  Par  Flasker  Vin  i  Favnen,  og  saa  perplex  blev  hun 
ved  Synet  af  denne  unaturlige  Overbefolkning  af  Kjøk- 
kenet,  at  hun  saa  vist  som  noget  paa  Stedet  liavde 
serveret  Vinen  paa  Gulvet,  om  ikke  diverse  beredvil- 
lige Neveuhænder  vare  traadte  hjælpende  til  og  havde 
reddet  Flaskerne  fra  at  faa  Halsen  knækket  paa  denne 
ureglementerede  Maade;  hun  var  nemlig  strax  paa  det 
Rene  med,  at  Situationen  krævede  af  hende,  at  hun 
strakte  Armene  i  Vejret,  slog  Hænderne  sammen  oppe 
i  Luften  og  udbrød:  ,,Men  Du  min  Skaber,  hvad  er 
her  paafærde?" 

Hendes  Forbløffelse  var  dog  for  Intet  at  regne  i 
Sammenligning  med  den,  der  bemestrede  sig  Karen, 
da  hun  noget  efter  traadte  ud  af  sit  private  Indelukke. 
Spisekanu'et.  Den  gamle  Tjenestepige,  der  —  om  man 
saa  maa  udtrykke  det  —  var  ligesaa  mur-  og  nagelfast 
med  Villaen  som  f.  Ex.  den  indmurede  Vaskekjedel, 
nøjedes  imidlertid  ikke  med  at  blive  overrasket,  hun 
blev  vred,  fornærmet  over  denne  formastehge  Invasion 
paa  hendes  Enemærker,  —  havde  hun  havt  et  tilstræk- 
keligt i^ntal  Gulvklude,  havde  hun  uden  Betænkning 
givet  samtlige  unge  Herrer  dem  om  Halsen. 

„Nej,  nu  bliver  det  saa  minsæl  for  galt  I  Hvad  er 
dette  her  for  et  Post3"r?  Hvad  er  her  i  Stykker?" 
spruttede  hun  harmfnysende  og  klaskede  et  Fad  med 
afskaaren  Kalvesteg  ned  i  Kjøkkenbordet  med  en  Kraft, 

•der  nær  havde  overflødiggjort  Spørgsmaalet  om,  hvad 
"der  var  i  Stykker.  „Jeg  har  nok  ladet  mig  fortælle, 
at  nu  skal  Mandfolk  og  Kvindfolk  leve  paa  helt  ens 
Konditioner  her  i  Livet,  men  jeg  har  dog  endnu  ikke 
fornummet  Noget  om,  at  Mandfolk  skulde  have  Lov  til 
at  gaa  i  Kjøkkenet.  Og  derfor  spørger  jeg,  om  I 
kanskesens  vil  lave  mit  nysselige  Kjøkken  om  til  et 
Harem  for  Mandspersoner?  Men  det,  siger  jeg,  vil  jeg- 
have  mig  frabedt,  I  kan  gaa  hen  og  holde  Jeres  Herre- 
kalaser, hvor  I  lyster,  men  her  hos  mig  bliver  der  ikke 
noget  af  den  Lobeskowes!" 

Som  man  vil  se,  havde  Karen,  der  jo  havde  kjendt 
alle  Husets  Sønner  fra  Børn  af,  bibeholdt  Flertalsformen 
„I"',  og  dette  i  Forbindelse  med,  at  de  unge  Herrer 
Borgen  stod  der  flove  og  forknytte,  flade  og  slukørede 
uden  at  svare  et  Ord  paa  den  Skylle,  der  strømmede 
ned  over  deres  syndige  Hoveder,  forhøjede  den  Lighed, 
Scenen  i  Forvejen  havde  med  den  ikke  ubekjendte 
Situation,  naar  en  bos  Skolelærer  uformodet  træder  ind 
i  en  Spilopmager-Klasse.  Ligesom  det  under  saadanne 
Omstændigheder  ikke  er  usædvanligt,  at  Læreren  kaarer 
■den  mest  Uskyldige  til  Offer,  saaledes  foer  Karen  her 
lige  bus  los  paa  Knud,  vel  nærmest  fordi  han  som  den 
Yngste  var  den,  hun  endnu  bedst  havde  Krammet  paa. 
Den  gode  Grymnasiast  var  endnu  ikke  voxet  mere  fra 
Skoletugten,  end  at  det  for  ham  i  en  betænkelig  G-rad 
tog  sig  ud,  som  om  det  trak  op  til  en  korporlig  Rev- 
selse, og  han  retirerede  derfor  for  den  fremfarende 
Kokkepige  ilsomt  ind  i  den  fjernest  liggende  Krog. 
Nu  traf  det  sig  saaledes,  at  denne  tjente  til  Oplagsplads 

for  endel  Fejekoste ,  Gulvskrupper,  Ugler  og  andre 
grovere  Toiletrekvisiter,  som  mageligt  lænende  sig  op 
til  Væggen  stod  og  strakte  Benene  fra  sig,  saa  tæt 
opad  hinanden,  at  de  sikkert  ligesom  Molboerne  i  sin 
Tid  vilde  have  havt  Vanskelighed  ved  at  hitte  Rede  i 
deres  Bentøj,  naar  de  pludselig  vare  blevne  komman- 
derede til  Udrykning.  Som  man  veed,  befandt  Knud 
sig  just  i  den  Alder,  hvori  Mennesket  har  mindst  Styr 
over  sine  Lemmer,  da  Naturen  stedse  synes  at  have 
tildelt  En  et  større  Kvantum  heraf,  end  man  har  Brug 
for,  og  ved  at  vige  tilbage  kom  Knud  da  ogsaa  til  at 
træde  paa  disse  Koste  og  Skrupjser,  saa  han  meget 
snart  fik  Udseende  af  at  være  forvandlet  til  en  af 
disse  Legetøjsdukker,  som  noget  usikkert  danse  om 
paa  nogle  stive  Borster.  Hvad  enten  det  nu  kom  af,, 
at  disse  Renlighedsrekvisitter  ikke  satte  større  Pris  paa 
at  blive  traadt  paa  Tæerne,  end  man  i  Almindelighed 
gjør,  og  derfor  bleve  gnavne,  hvad  eller  de  bleve 
smittede  af  Knuds  lystige  Stampen  om,  vist  er  det,  at 
de  strax  satte  sig  i  Bevægelse  og  gav  sig  til  at  valse 
rundt.  Ret  længe  vare  de  imidlertid  ikke  istand  til  at 
holde  Balancen,  men  snart  begyndte  de  at  dejse  om 
til  Siderne  eller  gaa  forover  paa  Næsen,  og  saa  uhel- 
digt faldt  de  stedse,  at  man  her  saae  en  langhaaret 
Piasavakost  træde  en  livlig  KjæpjDeryggedans  paa  den 
ene  Broders  Skuldre  og  hist  en  robust  Gulvskruppe  give 
sig  til  at  bearbejde  en  anden  Broders  Hovede,  medens 
en  ondskabsfuld,  langarmet  Ugle  langede  ud  efter  den 
fjernere  staaende  Tante  Pylle.  Fægtende  med  Armene 
i  Luften  for  at  værge  sig  mod  disse  Overfald   tumlede 

de  Tilstedeværende  rundt  meUem  hinanden,  stødte 
sammen  og  foer  fra  hinanden  i  eet  Virvar,  og  tilsidst 
voxede  Tumulten  end  ydermere,  saa  Folk  tillige  fik 
Lejlighed  til  at  røre  deres  Ben.  Under  sin  ben- 
spjættende  Virksomhed  kom  Knud  nemlig  til  at  tilføje 
en  Spand  Vand  et  saa  kraftigt  Spark,  at  den,  efterat 
have  drejet  halvanden  Gang  rundt  om  sig  selv  under 
et  Anfald  af  Svimmelhed  styrtede  om  paa  Siden  og 
væltede  sit  Indhold  ud  over  Gulvet,  tilbydende  gratis 
Fodbad  til  dem,  der  maatte  ønske  det. 

Hei-ved  naaecle  Forvirringen  sit  Højdepunkt,  man 
sprang  om  mellem  hinanden  som  en  Flok  dansende 
Dervischer,  Latterudbrud,  halvt  ærgerlige  og  halvt  op- 
rigtige, blandede  sig  med  smaa  Angstskrig  fra  Damerne; 
men  saa  med  Eet  blev  Alt  stille,  thi  midt  i  Vrimlen 
viste  Karen  sig,  viftende  med  en  vældig  Gulvklud  og 
raabende  af  fuld  Hals:  „Herud  med  Jer,  Allesammen! 
Nu  kan  der  for  mig  dække  Bord,  hvem  der  vil,  jeg 
gjør  det  ikke,  nu  har  jeg  faaet  Andet  at  bestille!'' 

Da  Karen  med  denne  Udtalelse  klaskede  Gulv- 
kluden ned  i  Pløret  paa  Gulvet,  saa  Vandet  sprøjtede 
op  til  alle  Sider,  opstod  der  en  almindelig  vild  Flugt 
over  mod  Kjøkkenb ordet,  og  herfra  tilraabte  Britha 
resolut  den  skruppende  Karen:  „Aa,  er  der  ikke 
Andet  ivejen  end  at  faa  dækket  Bord?  Det  kan  vi 
saa  udmærket  selv  besørge,  jeg  er  vant  til  det!  .  .  . 
Kom  her  og  tag  en  Haand  med!  Der  har  De  Salaten 
og  De  EuUepølsen  .  .  .  ja,  værs'god,  mine  Herrer,  tag 
for  Dem  af  Retterne!" 

il* 

Saavel  Tante  Pylle  som  især  de  unge  Herrer 
Borgen  følte  sig  i  høj  Grad  tiltalte  af  denne  nye 
Maner  at  dække  Bord  paa,  de  modtog  nok  saa  muntert 
hvert  sit  Fad  eller  sin  Tallerken  af  Frøkenens  Haand, 
og  lidt  efter  marscherede  de  Alle  under  hendes  An- 
førsel i  Procession  ud  af  Døren,  medens  Karen  blev 
staaende  bøjet  over  Spanden  og  glemte  at  vride  Gulv- 
kluden op  forat  skotte  efter  Britha,  hvem  hun  gav  sin 
bedste  Anbefaling  med  de  Ord:  „Hun  er  ligegodt 
Krabatens,  den  unge  Frøken,  hun  er  ikke  af  Skjør- 
dejg!" 

Paa  Grund  af  den  rigelige  Assistance  var  Bordet 
snart  dækket,  og  man  skulde  just  til  at  tage  Plads,  da 
Tante  Pylle  tilraabte  Selskabet  et  „Nej,  vent  et  Øje- 
blik!    Jeg  savner  Noget,  der  mangler  Noget!" 

Alle  stirrede  paa  Bordet,  og  der  indløb  det  ene 
Spørgsmaal  til  hende  efter  det  andet,  om  hvad  dette 
„Noget"  var  for  noget. 

„Ja,  det  veed  jeg  ikke,"  svarede  Tante  Pylle 
ubestemt  og  glattede  under  en  fornyet  Undersøgelse  af 
Opdækningen  paa  sine  Manchetter. 

„Naar  jeg  \T.dste,  hvad  det  var,  kunde  jeg  jo  selv 
hente  det,  men  jeg  kan  ikke  tænke  mig  ..." 

„Er  det  Saltet?  ...  Er  det  Brodbakken?  ...  Er 
det  Sjdtetøjet?  ...  Er  det  Plat-de-menagen?"  lød  det 
rundt  omkring  fra. 

„Nej,  nu  veed  jeg,  hvad  det  er!"  udbrød  endelig 
Tanten  glad  overrasket.  „Det  er  jo  Elise,  Jeres  Moder ! 
Det   er  rent   ud   sagt  umoralsk,    at   I   saadan  helt  kan 

glemme  hende,  hun  sidder  naturligvis  endnu  inde  i 
Dagligstuen." 

Denne  Formodning  viste  sig  ved  nærmere  Efters^ai 
at  være  fuldkommen  korrekt.  Fru  Borgen,  hvis  Ben 
ikke  var  synderligt  stærkere  end  hendes  Stemme, 
havde  i  nogen  Tid,  efterat  hun  var  ladt  alene,  siddet 
og  raabt  ud  i  Luften  paa,  at  hun  maatte  udbede  sig 
en  Forklaring  paa,  hvad  dette  skulde  betj^de,  men  da 
denne  bestandig  udeblev,  og  hun  kun  opnaaede  at 
sætte  Resten  af  sin  Eøst  til,  slog  hun  sig  tiltaals  med, 
at  hun  nok  engang  i  Tiden  fik  sin  Videbegjærlighed 
tilfredsstillet,  og  tyede  atter  til  det  lærde  Værk,  hun 
havde  lagt  fra  sig  ved  de  Fremmedes  Ankomst,  og 
snart  var  hun  saa  fordybet  heri,  at  hun  glemte  Alt, 
hvad  der  hed  Aftenspisning,  Selskab  og  slige  aands- 
forladte  Sager.  Hun  blev  nu  skræmmet  op  af  et  Par 
af  sine  Sønner,  som  afhentede  hende  til  Aftensbordet, 
og  undervejs  blev  hun  lyksaliggjort  med  eu  Forklaring 
af  det  Forefaldne,  som  gav  den  gode  Kone  saa  meget 
at  tænke  paa,  at  man  hele  Resten  af  Aftenen  af  og  til 
kunde  høre  hende  udbrj^de:  „Men  jeg  forstaaer  endnu 
ikke,  hvorfor  I  egentlig  begyndte  at  løbe!" 

Baldur  var  en  af  de  Sønner,  der  havde  været  inde 
for  at  hente  Moderen.  —  uheldigvis,  kan  der  tilføjes, 
thi  da  han  vendte  tilbage,  fandt  han  Britha  fuldstæn- 
digt spærret  inde  i  den  snevre  Passage  mellem  Buffeten 
og  Stolene  om  Bordet  af  hans  Brødre,  der  hver  for  sig 
vuggede  sig  paa  Haabets  lysegrønne  Bølger,  ventende 
saa  vist,  at  han  skulde  blive  den  Lykkelige,  der 
førte    deres   kvindelige  Gjæst  tilbords.     Den,    der  nær- 

mest  hindrede  Baldur  i  at  uaa  frem  til  Britlia.  var 
Svend,  og  Baldur  gav  sig  strax  til  at  spekulere  paa  en 
Methode  til  at  faa  ham  væk  paa,  og  endelig  faldt  han 
da  paa  en  Udvej,  der  forekom  ham  selv  at  være  saa 
snildt  udregnet,  at  han  fandt  det  nødvendigt  at  kom- 
plimentere sig  selv  i  Anledning  af  sit  gode  Hovede. 
Hele  Sagen  var  saa  simpel,  som  tænkes  kunde:  han 
havde  opdaget,  at  Familiens  Proptrækker  laa  paa  Spise- 
bordet, medens  Vinflaskerne  stod  opstillede  paa  Buifeten 
det  var  Alt.  hvad  han  behøvede,  mente  han.  Med  stor 
Snedighed  fik  han  flyttet  Proptrækkeren  saa  langt  bort 
fra  Svend  som  muligt,  saa  at  denne  maatte  tage  sig 
en  længere  Spaseretur  rundt  om  Bordet,  h^ds  han  vilde 
have  fat  i  den.  Derpaa  gik  han  selv  om  bag  Svend  og 
sagde  henkastet:  „Vil  Du  trække  Vinen  op?  Eller 
maa  jeg  komme  til,  saa  skal  jeg!"  —  Han  havde 
ventet  Eet  af  To:  enten  at  Svend,  der  nærede  saa  ind- 
groet Aversion  for  Alt,  hvad  der  smagte  af  Tjener- 
gjeming,  \T.lde  afslaa  at  overtage  det  omtalte  Hverv, 
eller  at  Broderen  skulde  forlade  sin  Plads  for  at 
hente  Proptrækkeren.  Intet  af  disse  Tilfælde  ind- 
traadte  imidlertid.  Svends  Ulyst  til  at  fjerne  sig  viste 
sig  at  være  kraftigere  end  hans  Aversion  mod  Flaske- 
optrækning,  men  til  usigelig  Skuffelse  for  Baldm-  aaben- 
barede  Svend  visse,  hidtil  uanede,  theologiske  Symp- 
tomer; i  det  mindste  halede  han  nok  saa  rutineret  sin 
egen.  private  Proptrækker  op  af  Lommen  for  at  gaa  i 
Lag  med  Arbejdet.  Ligesom  saavel  Forældre  i  Al- 
mindelighed som  Forfattere  altid  siges  at  nære  en  ud- 
præget   Forkjærlighed    for    de    Exemplarer     af     deres 

Afkom,  som  det  har  kostet  mest  Ulejlighed  at  bringe 
til  Verden  og  holde  Liv  i,  saaledes  sætte  alle  Menne- 
sker mest  Pris  paa  dem  af  deres  Fiffigheder,  som  det 
liar  voldet  mest  Besvær  at  udklække,  og  desaarsags 
Taliver  Ærgrelsen  saa  meget  desto  stærkere,  naar  disse 
slaa  fejl.  Baldur  saae  da  ogsaa  saa  modfalden  ud 
som  en  indespærret  Dompap,  han  vidste  ikke  levende 
Raad  mere ,  men  sendte  kun  Britha  et  melankolsk 
bedende  Blik  for  at  trygle  hende  om  Hjælp.  Dog  hvad 
skulde  det  nytte?  Hun  anede  jo  ikke,  i  hvilken  for- 
smædelig Vaande  han  var  stædt.  Det  troede  han 
virkelig,  den  Dumrian,  han  vidste  ikke,  at  Sligt  seer 
en  ung  Pige  strax  ved  første  Øjekast,  hun  være  for- 
ovrigt  saa  lidet  kløgtig,  hun  være  vil,  og  det  er  vel 
endog  et  Spørgsmaal,  om  han  strax  begreb,  at  det  var 
mere  end  en  Tilfældighed,  da  det  lidt  efter  blev  hende, 
■der  reddede  Situationen. 

Med  nogle  nænsomme,  smaa  Rap  med  Proptrækker- 
Tiniven,  begyndte  Svend  nemlig  at  hamre  paa  Flaske- 
halsen, ligesom  man  høfligst  banker  paa  en  Dør,  før 
man  gaaer  ind  et  Sted,  men  dog  foretog  han  sig  ikke 
dette  af  lutter  Belevenhed,  men  nok  saa  meget  for  at 
fjerne  Lakken  om  Flaskens  Munding,  og  der  brød  da 
ogsaa  strax  et  lille  Hagelvejr  af  Lakstumper  løs  over 
den  nærmeste  Omegn.  Saa  vidt  Pladsen  tillod  det 
retirerede  Britha  en  Smule,  idet  hun  med  en  højst 
troværdig  Frygt  i  Stemmen  skreg:  „Uh,  ikke  paa  mig! 
Ikke  paa  mig!  Min  Kjole  kan  ikke  taale  det!  .  .  . 
Naa,  det  faar  De  Lov  til  saadan  at  banke  Lakken  af 
midt  paa  Gulvet?" 

Om  der  saa  var  blevet  raabt  „Vagt  i  Gevær !'^ 
aldrig  saa  højt,  kunde  Tante  Pylle  ikke  have  meldt 
sig  hm'tigere  til  Tjeneste,  thi  hun  intei'venerede  strax: 
,,Hvad  er  det  for  Griseri,  Svend,  jeg  tror,  Du  vilf 
Tænk  dog.  hvad  Karen  vil  sige !  Du  maa  sandelig  gaa 
hen  over  Kakkelovns]:»laden  med  det  Stads!" 

„Ja,  tænk  paa  Karen!"  faldt  Justitsraadinden  ind. 
„Du  veed,  hvor  vanskelig  hun  er.  naar  hun  skal  vaske- 
Gulv  udenfor  Tur,  saa  kommer  hun  helt  ud  af  Tids- 
regningen, da  hun  altid  gaar  ud  fra,  at  det  er  Lørdage 
naar  man  vasker  Gulv." 

Svend  vendte  sig  om  for  at  overlade  Baldur  Restett 
af  Arbejdet,  men  denne  havde  just  faaet  urimeligt 
travlt  med  at  arrangere  om  paa  nogle  Fade  og  Taller- 
kener, uden  at  det  var  menneskeligt  muligt  at  opdage 
Nødvendigheden  eller  Nytten  heraf.  Der  var  altsaa 
intet  Andet  for  den  selvbestaltede  Vinkyper  at  gjøre 
end  at  parere  Ordre,  og  det  er  overflødigt  at  bemærke, 
at  i  samme  Moment  han  gik  hen  mod  Kakkelovnen,  i 
samme  Nu  svippede  Baldur  ind  i  hans  Plads  og  blev 
Brithas  Nabo. 

Paa  denne  Maade  kom  Baldur  vel  til  at  sidde  ved 
Siden  af  hende,  han  ønskede,  ved  Bordet,  men  han 
havde  ikke  stor  Glæde  heraf,  thi  enhver  nok  saa  lille- 
Enetale  med  hende  blev  ham  øjeblikkelig  umuliggjort 
af  Brodrene,  som  med  en  efter  hans  Mening  højst  næsvis- 
Paatrængenhed,  blandede  sig  i  Alt,  og  overhovedet 
havde  saa  meget  at  sige  Britha,  at  der  trak  et  Minimum 
hen  over  hans  broderlige  Følelser,  ledsaget  af  et  stærkt 
Nedslag   af  hans  gode  Humor.     I   lang  Tid  kjæmpede 

han  drabeligt  og  gav  hver  af  Brødrene,  der  meldte  sig 
som  Deltager  i  Samtalen,  forsvarligt  over  Næsen,  men 
da  han  opdagede,  at  det  saa  nogenlunde  gik  ham  som 
hin  Kjæmpe,  der  ikke  havde  mindste  Fordel  af  at 
hugge  et  Hovede  af  det  Uhyre,  han  stred  med,  eftersom 
der  strax  voxede  to  andre  ud  i  Stedet,  opgav  han 
Striden  og  hengav  sig  til  diverse  bedrøvelige  og  filo- 
sofiske Betragtninger,  saasom  at  voxne  unge  Herrer  tidt 
kunne  være  ligesaa  generende  og  taktløse  som  rang- 
lede Pigebørn  i  den  vanskelige  Alder. 

Forresten  var  man  snart  færdig  ved  Aftensbordet, 
thi  —  som  det  almindeligvis  gaar  i  Huse,  hvor  der 
spises  sent  til  Middag  —  det  ansaaes  ikke  for  fint  her 
i  Familien  at  nyde  Noget  om  Aftenen,  man  talte 
betegnende  nok  heller  aldrig  om  at  spise  til  Aften, 
man  kaldte  det  at  drikke  en  Kop  The;  det  Hele  blev 
i  Grunden  anseet  for  saa  temmelig  overflødigt,  eller 
ialfald  for  en.  omend  ogsaa  nødvendig,  saa  dog  temme- 
lig kjedelig  Ceremoni,  som  f.  Ex.  at  repræsentere  sin 
Familie  ved  en  Jordefærd  eller  at  tørre  sine  Støvler  af 
paa  Maatten  eller  lignende. 

Baldur  havde  haabet  paa  bedre  Chancer,  naar  Sel- 
skabet kom  ind  i  Dagligstuen,  men  Situationen  her 
frembød  ingen  væsentlig  Forandring;  man  placerede 
sig  her  paaEad  om  det  langørede  Klapbord,  som  man 
inde  i  Spisestuen  havde  siddet  om  Aftensbordet,  og 
Konversationen  var  her  som  der  gaaende  over  hele 
Linien,  ikke  alene  Herrerne  var  fuldt  optagne  af  den, 
saavel  Fru  Borgen  som  Tante  Pjdle  havde  intet  Andet 
at  bestille.     For  Damerne  i  denne  Familie  var  nemlig 

almindeligt  Haandarbejde  en  ukjendt  Luxus,  det  fremgik 
tydeligt  af  den  Forundring,  hvormed  de  saae  Britlia 
trække  et  diminutivt  Hækletøj,  som  ikke  skulde  synes 
at  kunne  forbause  Nogen,  uden  netop  formedelst  dets 
Lilleputagtighed,  op  af  Lommen,  og  liøjst  betegnende 
var  det,  at  Justitsraadinden  strax  spurgte:  „Er  det  til 
en  Basar,  det.  De  hækler  der?" 

„Nej,  det  er  saamænd  ikke!"  svarede  Britha  og 
rj^stede  paa  Hovedet,  saa  Haarpisken  fløj  hen  og  satte 
sig  overskrævs  paa  den  ene  Skulder,  fra  hvilken  Plads 
den  imidlertid  i  næste  Moment  blev  vippet  ned  igjen. 
„Saa  er  det  maaske  til  denne  Forening  til  Op- 
klædning  af  fattige  Konfirmander?"  faldt  Tante  Pylle  ind. 
„Heller  ikke!"  svarede  Britha  igjen,  som  ikke 
kunde  begribe,  hvorfor  de  absolut  vilde  anbringe  hendes 
Hækletøj  i  et  eller  andet  velgjørende  Øjemed.  „Nej, 
jeg  maa  med  Skam  tilstaa,  at  jeg  ikke  er  mere  vel- 
dædig af  mig  end,  at  det  er  til  mig  selv." 

„Gud,  hun  laver  saadan  Noget  til  sig  selv,  hører 
Du?"  sagde  Fruen  til  Tante  Pylle,  og  da  denne  paa 
samme  Tid  sagde  akkurat  det  Samme  til  Fruen,  er  der 
overvejende  Sandsynlighed  for,  at  de  hørte  det,  hvor- 
efter der  ikke  var  Andet  for  dem  at  gjøre  end  i  skjønt 
Kompagniskab  at  henfalde  i  taus  Beundring  af  den 
ferme,  unge  Pige. 

I  Baldurs  Hjerne  spøgede  imidlertid  de  tusinde 
Projekter  til  at  befri  sig  fra  Brodrenes  generende 
Nærværelse,  og  han  begyndte  med  Ivar,  fordi  han  var 
lettest  at  faa  fjernet. 

„Aa,  giv  os  lidt  Klaver,  Ivar!"  bad  han  henkastet. 

Ivar  studsede  lidt  mistænksomt,  hvad  der  var  ret 
naturligt,  da  han  ikke  mindedes  forhen  i  sit  Liv  at 
have  modtaget  en  lignende  Anmodning  fra  den  Side, 
og  han  skulde  just  til  at  svare,  at  han  ikke  følte  sig 
oplagt,  da  Moderen  føjede  sit  Ønske  til:  „Aa  ja,  lad 
os  faa  lidt  Musik,  men  af  den  gode,  gamle!  Du  spiller 
saa  prægtigt!" 

Selvom  denne  lille  Anerkjendelse  havde  været 
udeladt,  kunde  det  aldrig  have  faldet  Ivar  ind  ikke  at 
rette  sig  efter  en  saadan  Opfordring  fra  Moderen,  og 
han  satte  sig  til  Klaveret,  hvorfra  der  lidt  efter  lød 
nogle  sirlige,  spinkelbenede  og  tyndladende  Toner,  som 
bibragte  Harald  en  Følelse  af  at  overvære  en  Mellem- 
akt i  Nationaltheatret  med  Musik  af  Ries,  Kallivoda 
eller  en  af  de  andi-e  mærkbare  Komponister,  hvorpaa 
det  kongelige  Kapel  har  Eneret. 

En  Stund  efter  tilbød  der  sig  Lejlighed  til  at 
kvittere  en  anden  af  Brødrene,  og  Baldur  undlod  ikke 
paa  Stedet  at  gribe  til.  Der  kunde  vel  være  forløbet 
en  Snes  Minutter,  siden  man  gik  fra  Bordet,  og  med 
Undtagelse  af  Baldur  syntes  Alle  at  have  fundet  sig 
tilrette  i  de  forhaandenværende  Forhold;  der  var  dog 
'  Een,  med  hvem  det  ikke  var  Tilfældet,  og  denne  Ene 
var  Harald  Licht.  Havde  han  før  Bordet  udstaaet 
aandelige  Kvaler  under  den  filosofiske  Indpodning,  var 
det  nu  nærmest  legemlige  Pinsler,  der  martrede  ham. 
Ligesom  der  gives  Damer,  som  ikke  synes,  de  have 
spist  ordentligt  til  Middag,  naar  de  ikke  ere  endte  med 
at  gnaske  en  antagelig  Portion  Sukkerstads  og  Slikkeri 

i  sig,  saaledes  er  der  Herrer,  som  ikke  befinde  sig  vel, 
naar  de  ikke  inden  to  Minutter  efter,  at  de  have  slugt 
den  sidste  Mundfuld  Mad,  faa  deres  Cigar,  og  til  denne 
Klasse  Eogfortærere  hørte  Harald.  Da  det  nu  aldrig 
A^ar  faldet  nogen  af  Slægten  Borgen  ind,  at  der  kunde 
ryges  i  en  Dagligstue,  blev  der  ikke  budt  Cigarer,  og 
for  hvert  Minut,  der  gik,  steg  Haralds  Savn  af  en  saadan. 
Han  sad  og  saa  at  sige  trippede  paa  sin  Stol  af  Utaal- 
modighed,  han  fik  en  tør,  ubehagelig  Smag  i  Munden, 
og  forat  bode  herpaa  proberede  han  med  at  lave  en 
Papirskugle  af  en  Stump  Avis  og  tygge  j)aa  den,  men 
det  forbedrede  mærkværdigt  ikke  hans  Smag.  tilsidst 
drev  Fortvivlelsen  ham  til  at  komme  med  en  fin  An- 
tydning, som  han  haabede,  hans  Ven  Baldur  nok  vilde 
forstaa,  idet  han  tog  en  lille  Porcellænsskaal,  der  stod 
paa  Bordet  og  sagde:  „Det  er  nok  et  Askebæger?" 

„Saa  er  det  det?"  svarede  Fru  Borgen.  „Ja,  vi 
bruger  det  nu  til  Knappenaale  og  Garnender  og  saadan 
noget  Pilleri." 

„Nej,  det  er  vist  et  Askebæger  .  .  .  saadan  til  Aske, 
De  veed  ...  af  Cigarer,  som  man  rj-ger  ..." 

„Ja  Tak,  jeg  veed  nok,  hvad  et  Askebæger  er  til." 
svarede  Fruen  stødt  og  bed  ham  af,  saa  han  ikke  turde 
gaa  videre. 

For  et  Øjeblik  tog  dette  Nederlag  Modet  fra  ham, 
men  da  han  ikke  var  tilsinds  at  opgive  Kampen  saa 
let,  tog  han  sit  Cigarrør  op  af  Lommen  og  sad  og 
legede  med  det  paa  den  mest  ostentative  Maade.  Men 
da  Ingen  syntes  at  lægge  Mærke  hertil,  klaskede  han 
det    som    ved    et  Uheld    i   Gulvet    med    saa    stærkt    et 

Rabaldei^  som  muligt.  Ogsaa  dette  mislykkedes  imidler- 
tid for  ham,  og  da  ikke  eu  Moderssjæl  lod  til  at 
interessere  sig  for,  hvad  det  var,  han  tabte,  var  han 
nødt  til  uden  at  blive  spurgt  at  sige:  „Det  var  ikke 
Andet  end  mit  Cigarrør,  der  faldt  paa  Gulvet  .  .  .  mit 
Cigarrør  til  at  .  .  ." 

„Til  at  sætte  Cigarstumper  i  —  jo  Tak,  jeg  veed 
ogsaa  nok,  hvad  et  Cigarrør  er  til,"  fortsatte  Fruen 
godhedsfuldt. 

„Aa,  undskyld,  det  har  jeg  glemt!  Ja  nu  skal  Du 
strax  faa  Noget  at  ryge  paa!"  faldt  Baldur  brøde- 
bevidst ind,  og  saa  hviskede  han  sagte  til  Svend, 
Cigar kj enderen  der  i  Huset:  „Aa  hør,  Svend,  gjør  mig 
den  Tjeneste  at  gaa  ovenpaa  med  Licht  og  give  ham 
en  af  dine  fine  Cigarer!  Jeg  skal  sige  Dig,  han  er  en 
Gourmand  i  den  Henseende,  og  de,  jeg  har,  er  ikke 
gode  nok." 

„Nej,  det  skal  Vorherre  vide,  det  er  ikke  Andet 
end  det  bare  Halm,"  h\T.skede  Svend  tilbage  og  gik 
saa  grundigt  i  Vandet,  at  han  strax  efter  indbød 
Harald  til  at  gaa  med  op  og  faa  en  lille  Havanna. 
Og  dette  gjorde  de  da,  efterat  Baldur  havde  lovet 
strax  at  følge  efter. 

Baldur  tænkte  Pokker  ikke  paa  dette,  hans  Tanke 
var  helt  optagen  af,  hvorledes  han  skulde  faa  de  to 
tilbageværende  Brødre  paa  Porten,  men  det  blev  nu 
ikke  til  Noget  den  Gang,  thi  Begivenhederne  udviklede 
sig  helt  anderledes. 

Oppe  paa  første  Sal  —  eller  Kvisten,  hvad  den 
nu  skal  kaldes  —  herskede  de  fem  Brødre,  hele  Etagen 

var  deres,  og  det  Samliv,  de  førte  her,  kunde  nok  med 
Rette  kaldes  engt,  thi  ligesaa  uindskrænket  deres  Magt 
var  heroppe,  ligesaa  indskrænket  var  Territoriet.  Det 
havde  været  meget  vanskeligt  at  faa  Etagen  til  at 
præstere  fem  Eum,  som  med  lidt  god  Villie  kunde 
tituleres  Værelser,  men  det  havde  jo  været  nødvendigt, 
efterhaanden  som  de  raske  Ynglinge  voxede  op  til 
adstadige  Studenter  og  Kandidater.  Der  sporedes  da 
ogsaa  en  gradvis  Nedgang  i  Værelsernes  Kvantitet  og 
Kvalitet,  proportionelt  med  Beboernes  Alder;  de  to 
ældste  Brødre  havde  hvert  sit  regulære  Gavlværelse, 
som  ogsaa  oprindeligt  vare  bestemte  til  Beboelse,  de 
to  paafølgende  Brødre  havde  det  allerede  mindre 
komfortabelt  i  et  Par  Kvistværelser,  fra  første  Færd 
beregnede  til  Gjæstestuer,  som  fik  et  højst  sparsomt 
Lys  fra  de  lavstammede  Kvistvinduer,  der  vare  an- 
bragte i  smaa  Udbygninger,  hvis  Hovedopgave  var  at 
pjTite  paa  Taget,  og  som  ogsaa  tog  sig  yderst  kokette 
ud,  sete  udefra;  og  den  yngste  Broders  Værelse  havde 
en  yderst  mistænksom  Lighed  med  et  forhenværende 
Loftskammer,  og  det  fik  et  vist  Parvenu-Præg  ved  det 
primitive  Tagvindue  og  de  utilladeligt  stærkt  skraanende 
Vægge,  hvilket  sidste  bevirkede,  at  stakkels  Knuds 
Hovedskal  stedse  prangede  med  de  mest  skjærende, 
røde,  blaa  og  gule  Farver. 

Da  Svend  var  den  ældste  af  Brødi'ene,  havde  han 
jo  som  sagt  det  ene  Gavlværelse,  og  her  forte  han 
Harald  ind.  Efter  med  mange  omstændige  Pertentlig- 
heder at  have  faaet  tændt  en  Lampe  og  i  Begyndelsen 
at  have  holdt  sig  i  respektfuld  Afstand  fra  den,  da  han 

stedse  nærede  den  Mistro  til  en  Petrolenmslampe,  for 
den  kom  rigtigt  i  Gang,  at  den  agtede  at  explodere, 
sagde  Svend  idet  han  fra  en  Krog  trak  en  mægtig 
Blikkasse  frem,  af  Form  og  Udseende  som  en  firdobbelt 
Dokumentkasse :  „Naa,  nu  skal  vi  have  os  en  god 
Cigar!" 

„Med  Forlov,"  spurgte  Harald,  „har  De  Deres 
Cigarer  i  den  Blikspand  ....  Blikkasse  der?" 

,,Ja!  Bruger  De  ikke  ogsaa  det?  De  lader  da 
ikke  Deres  Havannacigarer  blive  staaende  i  Kasserne?" 

„Jo  .  .  .jeg  plejer  rigtignok  at  lade  Havannacigarer 
blive  i  deres  Kasser,"  svarede  Harald,  og  dette  maatte 
siges  at  være  i  streng  Overensstemmelse  med  Sand- 
heden, aldenstund  han  idetmindste  aldrig  selv  havde 
sat  sig  i  Bekostning  i  en  saadan  Anledning. 

„Jamen  det  er  galt!  De  skal  anskaffe  Dem  saadan 
en  Kasse.  Ser  De,  her  ligger  Cigarerne  paa  en  Slags 
Rist,  som  hviler  paa  Korkpropper  paa  Kassens  Bund, 
saa  Luften  har  Adgang  til  Cigarerne  ogsaa  fra  neden. 
Saa  slaar  en  Cigar  sig  aldrig,  —  det  er  Noget,  de 
bruger   ovre  i  Vestindien!  .  .  .  De   ryger  vel  „frisk"?" 

„Frisk?  .  .  .  Aa  ja!  ...  Ja  det  vil  sige,  jeg  damper 
ikke!"  svarede  Harald  lidt  nølende,  da  han  sandt  at 
sige  ikke  var  rigtigt  med. 

Svend,  der  befandt  sig  i  akkurat  samme  Kasus, 
satte  et  aandrigt  Smil  op  —  det  gjorde  han  altid  i  slige 
Tilfælde  — ,  og  saa  spurgte  han  igjen:  „Jeg  mener. 
De  vil  vel  have  en  frisk  Cigar?  .  .  .  Vær  saa  artig! 
Der  ligger  Kniv  i  Kassen  til  at  coupere  den  med ! 
Skal  jeg  skjære  den  af  til  Dem?    Jeg  skjærer  paaskraa, 


176 

det  er  det  Bedste!  .  ..  Hvad  synes  De  ellers  om.  sidste 
Aars  Høst?" 

Harald  havde  ikke  mere  Begreb  om,  hvad  han 
skulde  svare,  end  om  han  var  bleven  spurgt  om  forrige 
Aars  Hvede-  eller  Rughøst;  men  da  han  mente  at 
risikere  mindst  ved  at  erklære  det  for  en  jævn  Middel- 
høst, gjorde  han  det. 

„Ja,  de  kraftigere  Mærker  er  gode,  men  de  lettere 
har  ikke  kunnet  taale  den  megen  Regn,  der  faldt  ifjor 
derovre,  de  har  mistet  Aromaen." 

„Ja,  de  er  bleven  noget  vandede,"  henkastede 
Harald,  der  nok  holdt  af,  naar  han  for  første  Gang 
talte  med  et  Menneske,  at  stikke  saadan  en  lille  Bran- 
der ud  for  at  se,  om  Vedkommende  kunde  goutere  den 
Slags. 

Den  lille  Prøveballon  gled  imidlertid  sporløst  hen 
over  Svend,  uden  at  han  observerede  den,  hvorfor  han 
roligt  fortsatte:  „Man  maa  forresten  højt  op  i  Prisen 
iaar,  under  femogtredive  Øre  faaer  man  ikke  Noget 
der  duer." 

„Nej,  jeg  giver  netop  ogsaa  femogtredive,"  sagde 
Harald  frækt,  men  fandt  sig  ikke  beføjet  til  at  oplyse, 
at  han  erholdt  sex  Cigarer  for  den  Sum. 

„Det  er  en  af  de  største  Nydelser,  man  har  her  i 
Livet,  at  ryge  en  god  Cigar,"  fortsatte  Svend,  som 
idetmindste  i  denne  Retning  syntes  at  have  arvet  en 
Tendens  til  at  filosofere  effcer  Moderen.  „Det  forstaar 
sig,  man  maa  være  rigtigt  godt  oplagt,  det  er  ikke  nok, 
som  saa  mange  Folk  tror,  at  have  spist  godt,   nej,  der 

skal  mere  til!  Det  beror  saa  umaadeligt  meget  paa 
Omstændigliederne,  paa  Tiden  og  Stedet  ..." 

„Ja,  det  gjor  det!"  faldt  Harald,  som  begyndte  at 
kjede  sig,  ind.  „Og  i  sidste  Henseende  er  der  det 
Mærkelige,  at  en  Cigar  aldrig  smager  bedre  enå  paa 
Steder,  hvor  der  findes  Opslag  om,  at  Tobaksrygning 
er  forbudt." 

„Aa  ja,  haha!"  lo  Svend  nedladende  for  ikke  at 
fornærme  sin  Gjæst.  „Nej  det  er  forresten  virkelig 
min  alvorlige  Mening,  at  Stedet  har  meget  —  meget 
at  sige." 

„Det  har  der,  i  alle  Forhold!  Jeg  havde  et  Ex- 
empel  derpaa  forleden  Dag,  jeg  var  nede  i  en  Viktualie- 
handel,  eller  rettere  en  af  de  moderne  Smørrebrøds- 
paalægs  Kjældere.  Der  stod  en  ung  Mand,  som  nok 
saa  ugenert  spurgte  Jomfruen:  „Har  De  gode  Skanker? 
Maa  jeg  se  dem?"  —  det  Sporgsmaal  skulde  han  have 
prøvet  paa  at  komme  med  i  en  Balsal  eller  saadan  et. 
andet  Sted." 

Atter  lo  Svend  j^ligtskyldigst,  og  Samtalen  fort- 
sattes derpaa  lidt  paa  samme  Vis,  men  det  gik  mere 
og  mere  op  for  de  to  Parter,  at  de  egentlig  passede 
saare  lidt  for  hinanden,  hvorfor  Svend  da  ogsaa  benyt- 
.  tede  den  første  Pause  til  at  bede  Harald  undskylde, 
at  han  forsvandt  et  Øjeblik  for  at  hente  Baldur,  da 
han  ikke  kunde  begribe,  hvor  denne  blev  af. 

Saasnart  Harald  var  bleven  ene,  rejste  han  sig  for 
at  tage  Værelset  nærmere  i  Øjesyn ;  foruden  at  den 
unge  Mand  led  endel  af  en  medfødt  Nysgjerrighed,  var 
han    nemlig    en    svoren    Tilhænger    af    den    Lære,     der 

kortest  kan  karakteriseres  ved  den  lidt  omredigerede 
Sætning :  „Viis  mig  dit  Værelse,  og  jeg  skal  sige  Dig, 
hvem  Du  er!"  I  dette  Tilfælde  slog  det  nu  forovrigt 
ualmindeligt  godt  til:  der  var  noget  Støt,  noget  Til- 
forladeligt, noget  Bundrespektabelt  ved  Værelset  med 
dets  jævne,  men  tilstrækkelige  Udstyr;  det  kjendte 
øjensynligt  Intet  til  Spræl  og  Humbug,  pyntede  sig 
ikke  med  geniale,  maleriske  Makartbuketter  og  drap- 
perede  sig  ikke  med  tunge,  folderige  Portierer;  det  var 
propert  og  pillent  paa  samme  Maade,  som  dets  Beboer 
var  soigneret;  men  det  kunde  jo  ikke  nægtes,  at  det 
tog  sig  noget  banalt,  filistrøt,  stivstikkeragtigt  ud. 
Gudbevares,  man  følte  sig  saa  inderligt  overbevist  om, 
at  Møblementet  var  Soliditeten  selv,  med  fuldt  Træ  i 
Skufferne  og  uden  personligt  Bekjendtskab  til  de  nyere 
Tiders  Fineerstads,  men  dette  gjorde  det  ikke  enKjende 
interessantere  eller  livligere,  der  hvilede  noget  Knas- 
tørt over  det,  som  ikke  var  til  at  drive  ud,  og  det  var 
ikke,  fordi  det  var  en  Sovesofa,  at  man  kom  til  at 
gabe  ved  at  se  paa  den.  Bøgerne  paa  den  prunkløse, 
smalhyldede  Eeol  saae  ud  som  et  Herbarium  for  hen- 
tørrede  Reskripter  og  visnede  Plakater.  Stolene  stod 
korrekte  og  re  tryggede  langs  Væggene  eller  rundtom 
Bordet,  stivt  opplantede  som  en  Række  Tinsoldater, 
og  der  var  noget  ubeskriveligt  Pedantisk  over  det  ald- 
rende Arvestykke  af  et  umoderne,  tyndbenet  Birketræes 
Skrivebord,  Harald  kunde  ikke  finde  ud  af,  om  det 
kom  af  det  stive  Skriveunderlag  med  de  pyntelige, 
broderede  Klædeshjørner  og  det  diskret  benyttede  Træk- 
papir,  eller   af  den  pertentlige  Akkuratesse,   hvormed 

de  uundværlige  Rekvisiter  laa  opmarscherede  paa  hver 
Fløj  af  Bordet,  tilhøjre  under  Anførsel  af  en  Papirkniv, 
som  var  mærket  „Interlaken",  og  tilvenstre  af  en  Lava- 
klump,  der  gjorde  Tjeneste  som  Brevpresser  og  røbede 
sin  italienske  Herkomst  ved  Paaskriften  „Monte  Somma, 
1861'',  eller  maaske  af  det  gammeldags,  plumpe  Træ- 
skrivetøj, der  var  holdt  i  en  primitiv  Plat-de-menage 
Stil  med  et  højt,  krukkeformigt  Blækhus  paa  den  ene 
og  et  tilsvarende  Sandhus  paa  den  anden  Side  af  en 
Opstander,  —  Harald  mindedes  tidligere  kun  at  have 
seet  Skrivetøjer  af  den  Model  paa  det  kongelige  Theater 
i  Holbergske  Komedier  og  middelalderlige  Operaer. 
Totalindtrykket,  man  fik  af  hele  Møbleringen,  var  nær- 
mest, at  man  blev  greben  af  en  kriblende  Lyst  til  at 
prøve,  om  de  Møbler  kunde  flyttes. 

Paa  een  Gang  stoppede  den  nysgjerrige  Harald 
imidlertid  op  paa  sin  Inspektionsrunde,  thi  han  op- 
dagede Noget,  hvis  Brug,  Nytte  eller  Hensigt  han  ikke 
kunde  gjætte  sig  til.  Dette  „Noget"  bestod  af  en  Jern- 
hage eller  Vinkel,  som  i  et  Kvarters  Hojde  ragede  i 
Vejret  henne  i  en  Krog  af  Stuen  uden  tilsyneladende 
at  staa  i  Forbindelse  med  noget  Møbel  eller  overhove- 
det nogetsomhelst  Andet.  Der  var  noget  Udfordrende 
ved  den  i  dens  sfinxagtige  Existens,  og  i  Haralds  Øjne 
stod  der  da  ogsaa  tydeligt  det  Spørgsmaal  at  læse: 
„Hvad  er  Du  for  En?";  da  han  blev  staaende  foran 
den  med  Hænderne  i  Birxelommerne  og  stirrede  paa 
den  med  Hovedet  snart  paa  den  ene  og  snart  paa  den 
anden  Side,  —  som  bekjendt  er  det  nemlig  en  alminde- 
lig Overbevisning,   at   det  letter   betydeligt   paa  Opfat- 

teisen  af  et  eller  andet  uforklarligt  Fænoraen  at  holde 
Hovedet  paa  Siden,  medens  man  betragter  det.  Da 
han  imidlertid  ikke  blev  en  Smule  klogere  ved  denne 
Betragtningsmaade,  sparkede  han  til  Hagen,  hvoraf  den 
umiddelbare  Følge  dog  kun  var,  at  han  følte  en  mindre 
behagelig,  snurrende  Fornemmelse  i  de  Fodfingre,  der 
havde  udført  Exekutioneu,  en  Fornemmelse,  som  hævede 
det  over  enhver  T\dvl,    at  Hagen  stod  fast  paa  Gulvet. 

„Skulde  det  være  et  Skrabejern?''  spurgte  den 
videbegjærlige  Yngling  sig  selv.  „L)et  yilcle  ganske 
vist  være  et  højst  sælsomt  Sted  at  anbringe  et  Skrabe- 
jærn  paa.  saadan  oppe  i  Kvistetagen,  men  det  kunde 
jo  dog  tænkes;  jeg  har  for  længe  siden  opdaget,  at 
Familien  her  ikke  har  det  indrettet  som  Folk  i  Al- 
mindelighed." 

Forat  overbevise  sig  om,  hvorvidt  den  opstillede 
Hypothese  var  rigtig,  satte  han  sin  højre  Fod  paa  Jern- 
vinklen, men  i  næste  Sekund  var  han  paa  et  hængende 
Haar  ved  at  drikke  en  Skalle  med  Væggen,  thi  Vink- 
len gav  efter  for  Tr^-kket,  saa  dens  udstaaende  Ai^m 
sænkede  sig  ned  mod  Gulvet;  men  i  det  Øjebhk  han 
trak  sin  Fod  bort,  s-vdj^pede  den  igjen  op  og  stod  atter 
i  sin  horisontale  Stilling. 

„Halløj !"  kunde  Harald  ikke  lade  være  at  udbr3-de. 
„Nu  har  jeg  aldrig  i  mit  Liv  seet  Mage  til  \ippende 
Skrabejern!  Der  maa  være  en  Springfjeder  indeni  det, 
eller  ogsaa  er  det  slet  ikke  til  at  skrabe  sine  Fødder 
af  paa!  Den  Tingest  opfører  sig  jo  ganske  som  .  .  . 
som  .  .  .  H\ds  der  var  et  Klaver  i  Stuen,  saa  \'ilde  jeg 
gjætte  paa,   at    dette   her  var  en  af  Pedalerne,    der  var 

løben    bort    fra   det.     Jeg   vil  være    en   dnmfødt   Sten- 
bider, om  jeg  kan  tænke  mig,  hvad  det  Apparat  er  til!" 

Medens  vi  et  Øjeblik  overlader  Harald  til  sine 
videre  Grublerier,  gjør  vi  et  lille  Løb  ned  i  Daglig- 
stuen forat  se,  hvorledes  det  staar  til  dernede.  Her 
havde  jo  Svend  indfundet  sig,  medbringende  en  be- 
hagelig, let  Duft  af  Cigarrøg,  og  han  var  strax  faret  i 
Baldur,  hvem  han  fik  trukken  hen  i  en  Krog  for  at 
betro  ham,  at  nu  kunde  han  —  Svend  —  ikke  længere 
holde  det  ud  alene  med  ham  —  Harald  —  deroppe,  nu 
maatte  han  —  Baldur  —  værs'god  trække  op  til  Af- 
løsning. 

Baldur  kunde  umuligt  forlade  Stuen  netop  nu. 

Hvorfor  ikke?     Hvad  havde  han  at  bestille? 

Jo  han  .  .  .  han  var  ifærd  med  at  forklare  Frøken 
Licht,  hvorfra  de  forskjellige  Prospekter  skrev  sig  i 
Albummet  med  Fotografierne  fra  de  Egne,  hvor  Faderen 
havde  havt  Embede. 

Det  skulde  Svend  nok  besørge. 

Nej  Tak,  han  skulde  ingen  Ulejlighed  gjøre  sig!  .  . . 
Men  kunde  han  ikke  faa  Hother  med  op?  Harald  og 
Hother  vilde  vist  passe  udmærket  sammen.  Naar  Svend 
nu  vilde  faa  Hother  med  ovenpaa,  saa  skulde  Baldur 
komme  om  fem  Minutter. 

Saa  vidt  vare  Brødrene  komne  i  deres  Under- 
handlinger, da  Karen  traadte  ind  og  i  en  just  ikke 
videre  venhg  Tone  sagde:  „Fruen  ringede?" 

Det  gav  et  Sæt  i  Justitsraadinden,  saa  forbauset 
blev  hun,  der  ikke  havde  rørt  sig  fra  sit  Sofahjørne, 
over   denne   Paastand,   men   der  var   dog  noget  meget 

Spagfærdigt  over  den  lille  Koue,  da  hun  svarede:  „Nej, 
jeg  gjorde  saamænd  ikke,  lille  Karen!  Maaske  var  det 
min  Søster?" 

Tante  Py  Ile  fralagde  sig  ligeledes  at  have  havt 
Noget  med  Klokken  at  skaffe. 

„Ja,  da  blev  der  ringet!"  erklærede  Karen  bestemt. 

„Har  nogen  af  Jer  da  ringet?"  spurgte  Fruen  sine 
Sønner. 

„Nej !"  lød  det  over  hele  Linien. 

„Saa  har  Karen  hørt  fejl,"  dekreterede  Fruen. 
„Naar  Ingen  rører  ved  Klokken,  ringer  den  ikke,  det 
er  en  temmelig  evident  Syllogisme. " 

Ganske  vist  var  Justitsraadinden  den,  for  hvem 
den  i  Familien  saa  vellagrede  Pige  havde  størst  Re- 
spekt, men  der  var  dog  Eet,  som  endnu  mere  kunde 
tvinge  hende  i  Knæ,  og  det  var  fremmede  Ord,  specielt 
naar  de  traadte  i  Filosofiens  Tjeneste,  thi  den  kunde 
hun  —  som  det  populært  hedder  —  ikke  give  igjen  paa. 
Og  da  hun  i  det  foreliggende  Tilfælde  var  noget  i 
Tvivl  om,  hvorvidt  en  Syllogisme  var  en  Del  af  Meka- 
nikken ved  en  Klokke  eller  kun  var  en  Betegnelse  for 
Lyden,  vidste  him  Intet  at  svare  paa  Fruens  Bemærk- 
ning, hvorfor  hun  krænket  forlod  Stuen,  afleverende 
en  afsides,  brummende  Replik  om,  at  hendes  Ører 
Gudskelov  endnu  ikke  fejlede  Noget,  saa  de  trængte 
til  et  Opkog. 

Men  oppe  paa  Svends  Værelse  kredsede  Harald 
fremdeles  om  den  mysteriøse  Hage  i  Gulvet,  vel  o\er 
en  halv  Snes  Gange  opgav  han  sit  Gjætteværk  og  gik 
ærgerligt    fra    den,     men    stadig    vendte    han    tilbage, 

eftersom  han  mente,  at  det  dog  vilde  være  altfor  kræn- 
kende, om  en  ung  Mand  med  hans  Begavelse  ikke 
skulde  kunne  regne  ud,  hvortil  den  var  bestemt,  Den 
forekom  ham  at  have  FaQon  saadan  henad  en  Brolægger- 
hammer, men  der  var  jo  saa  grumme  lidt  Sandsynlig- 
hed for,  at  en  Assistent  i  et  af  de  kongehge  Mini- 
sterier —  thi  en  saadan  Post  beklædte  Svend  —  samlede 
paa  den  Slags  Værktøj,  .  .  .  den  kunde  ogsaa  ligne 
Beslaget  til  et  Hj^Dpejern,  men  hvilken  Brug  skulde 
der  være  for  et  saadant  paa  et  Kvistværelse  ?  Havde 
det  endda  været  en  Kartoffelk] ælder  —  aa.  Vaas!  .  .  . 
Skulde  det  monstro  være  en  Brevvægt,  det  kunde  det 
nok  se  ud  til?  Men  hvorfor  i  Alverden  var  den  saa 
naglet  fast  til  Gulvet?  Ja — a,  maaske!  Hvis  den  kun 
var  beregnet  til  Expedition  af  Fodpostsager  —  uh!  .  .  . 
Han  var  en  Smule  fortrydelig  over,  at  der  Ingen  var 
tilstede,  som  kunde  nyde  godt  af  disse  smaa  Brandere, 
han  gik  om  og  futtede  af.  for  Gudbevares,  det  kan  jo 
være  meget  rart  at  komplimentere  sig  selv  i  en  saadan 
Anledning,  men  det  er  dog  endnu  bedre,  naar  man  har 
Tilhørere,  der  besørge  det. 

Under  disse  B,eflektioner  stod  Harald  og  tildelte 
Hagen  en  Række  smaa  Tryksexten'er  med  sin  Fod, 
saa  den  nok  saa  lystigt  svippede  op  og  ned,  og  det 
tiltalte  ham,  for  han  havde  aldrig  seet  Mage  til  Vipstjært. 

Nede  i  Dagligstuen  var  de  tre  Brødre,  Baldur, 
Hother  og  Svend,  ikke  komne  videre  i  deres  Krigsraad 
end  at  de  gj  ensidigt  fløjtede  for  at  faa  hinanden  til  at 
gaa  op  og  underholde  deres  Gjæst;  men  det  kunde 
øjensynligt    trække    længe    ud,    thi    de    vare    Alle   lige 

utilbøjelige  til  at  foretrække  det  mandlige  Skud  af 
Familien  Licht  fremfor  det  kvindelige.  Omsider  fandt 
Baldur,  livis  Forpligtelse  til  at  tage  sig  af  Harald 
jo  ogsaa  var  størst,  paa  en  Udvej;  lian  foreslog,  at  de 
skulde  sende  deres  unge  Broder  Knud  derop.  —  Svend 
og  Hotlier  syntes  øjeblikkeligt,  at  det  var  en  fortræffelig- 
Plan,  men  saa  kom  de  i  Tanker  om,  at  Knud  endnu 
ikke  liavde  nogen  allerhøjeste  Approbation  paa  at  maatte 
^yg6-  —  Baldur  indvendte,  at  han  gjorde  det  jo  dog 
alligevel,  det  vidste  de  jo  godt  Allesammen.  —  Det 
gjorde  de  ganske  vist,  men  kunde  de  som  ældre 
Brødre  .  .  .?  —  Jo,  det  kunde  de  brillant,  i  saadan  et 
Øjemed  vel  at  mærke,  et  ganske  aparte  Undtagelses- 
tilfælde .  .  .  jo,  saa  kunde  det  jo  nok  gaa!  —  Vel 
kunde  det  det!  Hvem  vilde  sige  det  til  ham?  — 
Det  vilde  Svend!  (Grunden  til,  at  denne  paatog  sig 
det,  var  den  noget  egoistiske,  at  han  samtidig  kunde 
sige  til  Knud,  h\dlke  Cigarer  han  maatte  tage  en  af, 
for  der  var  da  ikke  Mening  i  at  give  den  Grønskolling 
en  æg-te  Havaneser  at  patte  paa.) 

Svend  gik  altsaa  over  imod  sin  yngste  Broder- 
men  han  kom  ikke  saa  langt,  thi  i  det  samme  startede 
Karen  for  anden  Gang  med  sit  tidligere  „Fruen  ringede!'' 

„Men  Gud,  nej !"  svarede  Justitsraadinden  irriteret. 
„Tror  Karen,  jeg  morer  mig  med  at  ringe,  naar  jeg- 
Ingenting  vil?" 

„Fruen  vil  maaske  sige,  at  det  heller  ikke  ringede 
nu?"  spurgte  Karen  ligesaa  irriteret. 

„Der  er  Ingen,  der  har  rørt  ved  Klokken !  .  .  . 
Enten  maa  Karen  have  faaet  Noget  i  Ørene,   saa   det 

synger  for  dem,  eller  ogsaa  maa  det  være  en  Sporvogn, 
som  er  løben  løbsk  ude  paa  Vejen  og  render  omkring 
og  kimer  udenfor." 

„Nej,  saa  minsæl  ringede  det  paa  Klokken  nede  i 
Kjøkkenet,  om  det  saa  er  den  Onde  selv,  som  ..." 

„Maa  jeg  frabede  mig,  at  Karen  staar  og  sværger 
og  bander  her  i  mit  Hus!" 

„Ja,  vil  Fruen  saa  ikke  følge  med  ned  for  at  se, 
hvad  det  er!" 

Det  forekom  nok  Harald  i  sin  Ensomhed  deroppe, 
at  der  blev  lidt  vel  livligt  nedenunder,  men  han  ænsede 
det  ikke  videre,  for  nu  troede  han  endelig  at  have 
fundet  en  Løsning  paa  Gaaden.  Efter  at  have  forkastet 
en  sidste  Gisning  om,  at  den  meget  omtalte  Hage 
skulde  være  en  Proptrækker,  da  det  allenfals  vilde 
være  temmelig  upraktisk  at  anbringe  en  saadan  paa 
Gulvet,  stod  det  ham  pludselig  klart,  at  det  naturligvis 
hverken  var  mer  eller  mindre  end  en  mekanisk  Støvle- 
knægt af  hidtil  ukjendt  Konstruktion,  og  for  at  under- 
søge dette,  gav  han  sig  paa  Stedet  til  at  prøve,  om 
han  kunde  faa  sine  Støvler  af  ved  dens  Hjælp. 

I  det  Samme  han  begyndte  at  bearbejde  den  med 
nogle  højst  ublide  Spark,  aabnede  Karen  nedenunder 
Døren  ud  til  Trappegangen  for  at  faa  Fruen  med  paa 
det  foreslaaede  Besøg  i  Kjælderen.  Dette  blev  ganske 
og  aldeles  overflødiggjort,  thi  neppe  var  Døren  aabnet, 
for  der  lød  en  Dommedagskimen  op  til  dem  fra  Kjøkkenet, 
og  triumferende  udbrød  Karen :  „Der  kan  Fruen  og  de 
Andre  selv  høre,  at  det  ringer,  uden  at  jeg  derfor  har 
nogen  løbsk  Sporvogn  i  Øret!" 

„Hvad  er  det?"  lod  det  fra  saa  mange  Munde, 
som  der  fandtes  i  Værelset 

„Nu  veed  jeg  det!"  raabte  Baldur.  „Det  kommer 
oppe  fra.  det  maa  være  Licht!" 

Efterfulgt  af  sine  Brødre  og  de  mere  Lettilbens  af 
Damerne  stormede  han  ovenpaa  og  ind  i  Svends  Værelse, 
hvor  de  forefandt  Harald  huggende  løs  af  alle  Kræfter 
paa  Hagen  og  med  den  ene  Støvle  halvvejs  af.  I  en 
Fart  fik  de  ham  standset  i  hans  Virksomhed,  og  For- 
klaringen paa  hele  dette  Optrin  laa  saa  nær,  at  Harald 
skammede  sig,  da  han  blev  oplyst  om,  at  den  for- 
stj^rrelsesvoldende  Hage  saa  at  sige  var  Haandtaget 
paa  Klokkestrængen  ned  til  Kjøkkenet,  eftersom  der 
ingen  Grund  havde  været  til  fra  Værelserne  at  ulejlige 
Klokkestrængen  med  at  gjøre  den  unødvendige  Omvej 
op  ad  Væggene  og  igjenuem  Loftet  for  at  naa  ned  i 
i  Kj ælderen. 

Under  al  denne  Staahej  var  Klokken  bleven  saa 
mange,  at  Britha.  da  man  atter  var  stegen  ned  og  ved 
Trappens  Fod  befandt  sig  vis-å- vis  med  Overtøjet, 
foreslog  sin  Broder  med  det  Samme  at  trække  i  det 
og  begive  sig  paa  Hjemvejen.  Saavel  fra  Justitsraad- 
inden  som  fra  Tante  Pjlle  udeblev  det  ellers  under 
saadanne  Omstændigheder  obligate,  nødende  „Gud,  skal 
det  allerede  være?",  thi  som  Folk,  der  den  meste  Tid 
af  deres  Liv  har  levet  paa  Laudet,  vare  de  vante  til 
at  gaa  tidlig  til  Ro,  og  det  var  allerede  en  Stund  siden, 
at  det  gamle,  bornholmske  Uhr  herude  paa  Trappe- 
gangen havde  afleveret  sine  ti  Slag  med  de  forud- 
gaaende  Halsgurglinger ;  og  hvad  Husets  Sonner  angaar, 

da  havde  de  altfor  stor  Respekt  for  Moderen  og  Tanten 
til  at  stille  Liclits  Forslag  om  at  forlænge  Opholdet, 
selv  om  Lysten  dertil  var  aldrig  saa  stor. 

For  at  forlænge  Samværet  med  Britha  det  mest 
mulige  fandt  Baldnr  paa  at  tilbyde  sin  Ledsagelse,  idet 
han  pludselig  blev  greben  af  en  noget  overdreven 
Frygt  for,  at  Harald  og  hans  Søster  atter  skulde  fare 
vild  i  Villakvarteret.  Desværre  blev  denne  Spaseretur 
jo  unægteligt  berøvet  en  stor  Del  af  sin  Tillokkelse 
derved,  at  samtlige  Baldurs  Brødre  pludselig  bleve 
betagen  af  en  uforklarlig  Lyst  og  Trang  til  at  trække 
frisk  Luft  og  paa  staaende  Fod  erklærede  sig  parate 
til  at  følge  paa  Vej.  Og  heraf  resulterede  da,  at  Britha 
og  Harald  lidt  efter  afgik  med  en  fem  Mand  høj 
Eskorte,  som  dog  kun  gelejdede  gjennem  de  ukjendte 
Nybyggeregne  og  forlod  Søskendeparret,  da  det  naaede 
Grændsen  for  dets  eget  Territorium,  Kjøbenhavn  med  K. 

Jj  ra  nn  af  udvexledes  der  saa  jævnligt  gjensidige 
Besog  af  de  to  Familier,  saa  Omgangsforholdene  mere 
og  mere  fæstnede  sig.  Ganske  vist  havde  Villaen  ikke 
de  Tillokkelser  for  Harald,  som  det  indholdsrige  Haand- 
værkersted  i  Møntergade  besad  for  Baldur,  men  herpaa 
bødede  det  en  hel  Del,  at  Britha  var  bleven  betagen 
af  en  for  en  ung  Pige  ligefrem  fænomenal  Interesse 
for  Villaens  to  alderstegne,  kvindelige  Beboersker.  og 
derfor  ikke  sjeldent  var  den,  der  opfordrede  Broderen 
til  et  sligt  Besog,  blot  naturligvis  for  at  hun  kunde 
træffe  sammen  med  disse  nyopdagede,  kjære  Skabninger, 
Saa  meget  mindre  som  disse  Besøg  i  mindste  Maade 
kunde  siges  at  være  beregnede  hverken  fra  Baldurs 
eller  Brithas  Side,  saa  meget  ærgerligere  var  det  for 
dem,  at  Sammenkomsterne  ikke  bragte  dem  en  Smule 
nærmere,  og  det  kunde  de  ene  og  alene  takke  deres 
respektive  Søskende  for,  thi  man  skulde  lede  længe, 
inden  man  fandt  Mage  til  generende  Søster  som  Brithas 
og    forstyrrende  Brodre    som    Baldurs.     De    tantaliske 

Kvaler,  som  martrede  den  uuge  Maud  under  disse 
Forhold,  vare  næsten  uudholdelige,  og  det  kan  ikke 
undre  Nogen,  at  han  af  al  Formue  anstrængte  sin 
Kombinationsevne  forat  udgranske  Maader  og  Steder, 
hvorpaa  han  kunde  træffe  sammen  med  Britha,  uden 
at  faa  disse  familiære  Plage aander  i  Tilgift.  Det  er 
imidlertid  et  Spørgsmaal,  hvorvidt  han  vilde  have 
drevet  det,  om  ikke  Tilfældet  var  kommet  ham  til 
Hjælp. 

En  Dag  —  det  var  en  Onsdag  —  kom  han  til- 
fældigvis gjennem  Jernbanegade.  Klokken  var  nogle 
Minutter  over  to,  og  saa  traf  han  tilfældigvis  Tante 
Pylle  og  Britha  just  i  det  Øjeblik,  da  de  traadte  ud 
af  Arkitekt  Ammonsens  Port  efter  i  flere  Timer  at 
have  forfrisket  sig  ved  alskens  Snitte  værk.  Modet  var 
nu  forresten  Pokker  ikke  saa  tilfældigt,  aldenstund 
den  brave  Baldur  et  Kvarterstid  havde  ligget  paa 
Udkig  i  Dagmartheatrets  Forsal,  hvor  han  til  storFor- 
bauselse  for  Billetkasserersken  og  aUe  Andre,  som 
havde  deres  Gang  der,  havde  tildelt  sig  selv  en 
unummereret  Staaplads  ved  Glasdøren.  Saa  meget 
mærkeligere  er  det,  at  han  lod  til  at  være  den,  der 
blev  mest  overrasket  ved  Mødet.  Han  havde  rent 
glemt,  at  det  var  Onsdag,  og  havde  slet  ikke  tænkt 
paa,  at  de  just  kom  fra  Kursus  paa  den  Tid,  —  sagde 
han,  da  han  havde  hilst  paa  Damerne  —  og  saa  endte 
han  med  at  spørge,  om  de  havde  noget  imod,  at  han 
fulgtes  med  dem. 

Skjønt  han  var  Tante  Pylles  erklærede  Yndling, 
syntes    denne  Dame    dog    underligt    nok    at    være   den 

mest  strixe,  hun  stillede  alleiifals  som  Betingelse  for, 
at  han  kunde  opnaa  en  saa  overordentlig  Gunstbevis- 
ning, et  Forlangende  om,  at  han  trakterede  med  Kager 
et  eller  andet  Sted. 

Bal  dur  sendte  Tanten  et  bebrejdende  Øjekast,  han 
havde  ikke  ventet  den  Hensynsløshed  af  hende  at  op- 
stille en  saadan  Fordring  til  en  ung  Student  saa  sent 
paa  Maaneden,  men  hans  Betænkelighed  vejredes  bort, 
inden  man  var  kommen  et  Par  Skridt  ned  ad  Gaden, 
da  han  mærkede,  at  Tanten  nok  saa  forsigtigt  listede 
sin  lille  Portemonnaie  ind  i  hans  Haand,  for  Tante 
Pylle  var  ikke  dummere  end.  at  det  strax  gik  op  for- 
hende,  hvad  der  var  ivejen. 

Aldrig  saasnart  følte  Baldur  sig  i  Besiddelse  af 
den  fornødne  Driftskapital,  før  han  blev  en  levende 
Illustration  til  den  Overlegenhed  og  Selvsikkerhed, 
hvormed  en  større  Kapital  forlener  Menneskenes  Børn, 
og  hans  forrige  Forknythed  slog  over  i  en  nonchalent, 
næstenblaserelFlothed,dahaniBetragtningaf  det  næsten 
sommerlige  Vejr  foreslog,  at  de  skulde  begive  sig  hen 
til  „National"  og  slaa  sig  ned  paa  en  af  Bænkene  foran 
dette  Etablissement. 

Med  den  Nedladenhed,  som  det  anstaar  sig  en 
Pengematador  at  lægge  for  Dagen  paa  et  offentlig 
Sted,  raabte  han  til  en  Opvarter:  „Hejda  der!  Lad 
os  faa  nogle  Kager,  af  de  bedste,  en  tolv-fjorten 
Stykker,  det  gjør  ikke  saa  nøje!  .  .  .  Jeg  veed  ikke, 
om  Damerne  vil  have  en  Kop  Chocolade  eller  maaske 
et  Glas  Is?" 

„Nej,  mauge  Tak!''  udbrod  Taute  Pylle  i  den 
høflige  ængstelige  Tone,  hvori  et  Menneske  frabeder  sig 
Noget,  som  hun  veed,  vil  komme  til  at  gaa  ud  over 
hans  egen  Pung.  „Nej,  Chocolade  er  for  tungt,  den 
tager  al  Appetit  fra  Middagsmaden,  og  Is,  det  er  for 
.  .  .  for  koldt  paa  denne  Aarstid,  man  bliver  bare  for- 
kjølet.     Nu  skal  Du  heller  ikke  være  altfor  flot!" 

„Naa  ja,  saa  nøjes  vi  med  Kagerne,"  svarede 
Baldur,  halvt  fornærmet  over  den  modtagne  Paa- 
mindelse. 

„Og  et  Par  Glas  Vand!"  bad  Tanten. 

„Ja,  lad  os  kun  sige  Sodavand!  Giv  os  en  Siphons 
og  tre  Glas!"  bestilte  den  unge  Mand  uden  dog  at 
have  Mod  til  at  se  over  paa  den  egentlige  Giverske, 
og  med  denne  Ordre  vimsede  Opvarteren  afsted.  „Ja 
vær  saa  god  at  sætte  Dem  ned !  Vil  Du  ikke  ind  paa 
Bænken,  Tante?  " 

Som  bekjendt  er  paa  dette  Sted  Fortougspladsen 
ved  Hjælp  af  Rækker  af  Laurbærtræer  i  større  og 
mindre  Baller  afskildret  i  en  lang  Rad  Baase,  som 
hver  for  sig  lige  akkurat  har  Plads  til  Havebænken, 
Bordet  og  det  tilhørende  Par  Stole,  og  om  der  end 
nok  maa  siges  at  være  særdeles  højt  til  Loftet  i  disse 
Frilufts  Kabinetter,  saa  gjør  de  dog  ikke  noget  rumme- 
ligt Indtryk.  Skjont  den  vimse  Frøken  Mynsters  legem- 
lige Fortrin  absolut  ikke  gik  i  Retning  af  det  Koryju- 
lente,  kneb  det  for  hende  med  at  skubbe  sig  frem 
forat  naa  ind  til  Bænken.  Først  gjorde  hun  et  Forsøg 
paa  at  løbe  det  nærmeste  Laurbærtræ  over  Ende,  men 
da   Ballen    stod    betydeligt    fastere    paa   sine   Ben  end 

Frøkenen,  rikochetterede  hun  som  en  Billardkugle  fra 
en  Bante,  og  da  hun  indsaa,  at  hun  ej  paa  den  Maade 
naaede  til  Maalet,  borede  hun  sig  sidelænds  ind  med 
lidt  stivbenede  Smaahop  som  en  noget  aldrende  Skade. 
Resultatet  af  et  af  disse  første  Hop  var,  at  man  fra 
Baasen  ved  Siden  af  hørte  et  lille  Skrig,  der  øjen- 
sjTiligt  kom  fra  en  Dame,  hvorpaa  en  ilter,  sj'lespids 
og  alt  andet  end  behagelig  Herrestemme  meget  hurtigt 
og  hidsigt  faldt  ind:  „Hvad  er  det.  Caroline,  hvad 
er  det?  Hvad  skriger  Du  for?"  —  „Fordi  der  var 
Noget,  der  stak  mig  i  Ryggen,"  svarede  en  Dame- 
stemme. —  „Noget,  der  stak  Dig  i  Ryggen?  Hvad 
kan  det  være,  der  saadan  kan  stikke  et  Menneske  i 
Ryggen,  det  kan  jeg  ikke  forstaa!  En  Bi,  en  Myg, 
en  Hvepse,  hvad,  var  det  saadan  en  Kammerat?"  — 
„Nej  jeg  troer  snarere,  det  var  en  Stok  eller  en 
Parapl}'!"  —  „En  Stok  eller  en  Paraply?  Saa  maa  det 
være  en  Klodsmajor  derinde  ved  Siden  af,  som  har 
været  paa  Spil  ..." 

Klodsmajoren,  der  naturligvis  ingen  Anden  var 
end  Tante  Pj'lle,  som  havde  prikket  sin  uundgaaehge, 
ulykkebringende  Parapl}'  ind  i  Ryggen  paa  en  ung 
Pige,  viste  sit  lille,  venlige  Ansigt  mellem  to  af  Laur- 
bærtræeme  og  sagde :  „Jeg  beder  mangfoldigt  und- 
skj'lde!  Det  var  naturligvis  af  Vanvare,  her  er  saa 
lidt  Plads,  De  maa  ikke  være  vred!" 

„Aa  nej,  det  gjorde  Ingenting,  jeg  blev  blot  lidt 
forskrækket,"  svarede  den  unge  Pige. 

Men  dennes  Fader  lod  .sig  ikke  saa  let  formilde,  hge- 
saa  iltert  som  for  udbrød  han:  „Ja  Tak,  det  gjorde  ikke 


193 

Noget,  men  det  kunde  have  gjort  det!  Man  skal  se 
sig  for,  skal  man,  og  ikke  gaa  med  Paraply,  naar  det 
er  Solskin  og  stange  min  Datter  Caroline  i  Ryggen 
med  den.  Vi  har  ligesaa  godt  Lov  til  at  sidde  her 
som  alle  Andre,  og  vi  vil  sidde  i  Fred,  vil  vi!" 

Tante  Pylle  indsaa,  det  var  en  Mand,  der  vilde 
have  det  sidste  Ord,  og  derfor  trak  hun  sig  skyndsomst 
tilbage  og  listede  med  største  Forsigtighed  hen  til 
Bænken,  den  hun  da  ogsaa  naaede  uden  yderligere 
Ojenvordigheder. 

„Her  sidder  man  jo  rigtig  rart!  Her  støver  nok 
lidt  fra  Pladsen,  men  man  er  da  i  fri  Luft,"  sagde  hun, 
og  saa  tilføjede  hun  hviskende,  idet  hun  fik  Britha  og 
Baldur  til  at  læne  sig  frem  over  Bordet:  „Men  det  er 
vist  ikke  første  Klasses  Pablikum,  der  søojer  her,  vel? 
Nej,  jeg  troer  det  ikke,  jeg  kjendte  ikke  en  Eneste  af 
alle  dem,  vi  gik  forbi  ...  og  saa  saae  jeg,  hvor 
tarvelige  de  var  i  deres  Dragter  .  .  .  der  var  nok  et 
Par  unge  Lapse,  men  ellers  .  ,  .  sikke  nogle  lange 
Figurpaletoter,  alle  Damerne  havde  paa,  naturligvis,  for 
saa  kan  man  spare  paa  Kjolen  indenfor,  og  sikke 
nogle  gammeldags  Spanskrørsstokke,  Mandfolkene  havde, 
med  Hornhaandtag,  og  saa  lugtede  de  Cigarer,  de  røg, 
sandelig  saa  grimt,  og  saa  drak  de  01,  medens  Damerne 
fik  Chocolade,  det  er  heller  ikke  Tegn  paa  noget 
Fint,  og  saa  ham,  den  vrede  Mand  derinde  —  nej,  kom 
bare  ikke  og  fortæl  mig,  at  det  er  første  Klasses 
Folk!" 

Kagerne  og  Sodavandet  var  imidlertid  kommet  paa 
Bordet   og  baade  Damerne    og  Studenten    gjorde    god 

"Besked ;  men  saa  opdagede  Tante  Pylle  pludselig  en 
Sælgekone,  som  paa  sin  Vej  til  Jernbanestationen  gik 
forbi  ude  paa  Vejen  med  et  Par  Kurve  med  Kirsebær, 
som  præsenterede  sig  fristende  blanke  og  rødkindede 
baade    dyngevis    og    i    pyntelige    li\Tde  Kræmmerbuse. 

„Nej  se,  der  er  allerede  Kirsebær,  det  maa  da  være 
Tydskere!"  udbrød  bun  —  Tante  Pylle,  ikke  Sælge- 
konen — .  „Dem  maa  vi  have  os  nogle  af!  Hallo,  De 
der!  .  .  .  De  der  med  Kirsebærrene,  kom  herben.  vi  vil 
kjøbe  hos  Dem!" 

„Nu  skal  jeg  løbe  ud  og  faa  nogle  hos  hende," 
tilbød  Baldur,  der  kj endte  sin  Tante  altfor  godt  til  at 
tro,  at  hun  i  mindste  Maade  skulde  generes  af,  at  Folk 
rundt  om  begyndte  at  spidse  Ører  og  le  af  hende,  og 
som  derfor  foretrak  at  forekomme  Begivenhedernes 
Gang. 

Efter  at  have  været  borte  et  Øjeblik  vendte  han 
tilbage  med  et  stort  Kræmmerhus,  og  Damerne  tog  for 
sig  af  Retterne,  medens  han  ansaa  det  for  at  være 
under  sin  Værdighed  at  sidde  paa  offentlig  Gade  og 
spise  Kirsebær. 

Saa  stort  et  Stykke  af  en  Sangviniker  var  Baldirr, 
at  han,  dengang  han  fattede  Idéen  til  at  realisere 
dette  sit  tilfældige  Møde  med  de  to  Snitteskolepiger, 
nærede  den  mest  klippefaste  Overbevisning  om,  at  der 
ved  et  eller  andet  lykkeligt  Træf  af  sig  selv  vilde  til- 
byde sig  den  skjønneste  Lejlighed  for  ham  til  en  rig- 
tigt intim,  lang  og  uforstyrret  téte-å-téte  med  Britha, 
uden  at  han  dog  var  istand  til  at  klare  for  sig  selv, 
om  denne  lyksalige  Sitiiation  skulde  fremkaldes  ved,  at 

Tante  Pylle  løb  sin  Vej  fra  dem,  eller  ved,  at  de  — 
for  at  tale  populært  —  stak  af  fra  hende.  Hvad  enten 
nu  Skjæbnen  tænkte  paa  at  benytte  sig  af  den  ene 
eller  den  anden  Fremgangsmaade,  saa  meget  er  vist, 
at  den  lyksalige  Situation  lod  vente  rigeligt  længe  paa 
sig,  og  alt  som  Tiden  gik,  sank  Baldurs  gyldne  For- 
baabninger  dybere  og  dybere,  saa  han  tilsidst  gav  sig 
til  at  grunde  paa  Muligheden  af  ved  en  eller  anden  List 
at  faa  Tanten  fjernet.  Han  havde  imidlertid  endnu 
ikke  fundet  paa  Raad,  da  han  med  Et  fik  Andet  at 
tænke  paa. 

Inde  i  Baasen  ved  Siden  af.  hvor  den  bøse  Mand 
med  den  skjærende  Stemme  og  Datteren  Caroline,  som 
ikke  taalte  at  blive  stanget  i  Ryggen  af  en  Paraply, 
opholdt  sig,  var  Samtalen  begyndt  at  blive  livlig  og 
højrøstet.  —  „Hvad  Pokker  er  det,  der  hvert  Øjeblik 
klasker  ned  i  Hovedet  paa  En?"  spurgte  Faderen  saa 
iltert  som  nogensinde.  „Har  Du  ikke  mærket  Noget, 
Caroline?"  —  „Jo,  jeg  troer,  det  begynder  at  stænke." 

—  „Stænke,  naar  der  ikke  er  en  Sky  at  se  paa  Himlen? 
He !  Saa  maa  det  da  ialfald  være  Hagl,  for  det  slaar 
jo,  ligesom  det  var  En,  der  knipsede  En  oven  i  Hatten." 

—  „Maaske  det  ogsaa  er  Hagl!"'  —  „Ja,  for  fy  for  al 
Landsens,  der  skulde  da  ikke  være  en  Svalerede  oppe 
i  Tagrenden  over  Hovederne  paa  os?  Det  vilde  være 
noget  rart  Svineri!"  —  Forat  overbevise  sig  om,  hvor- 
vidt dette  var  Tilfældet,  tog  Manden  sin  Hat  af  og 
undersøgte  den;  men  efterat  den  havde  vist  sig 
umakideret,  kom  den  ligesaa  hurtigt  paa  igjen,  idet 
han  udbrød:    „Au  for  den  Slemme!    Der  fik  jeg  Noget 

13* 


196 

lige  oven  i  Skallen.  Man  kan  jo  ikke  blive  siddende 
lier  og  lade  sig  oversprøjte  med  .  .  .  med  .  .  .  Ja,  hvad 
er  det  for  Noget,  livad  kan  det  være?"  —  Han  lagde 
Hovedet  tilbage  og  stirrede  op  i  Lnften,  saa  saae  han 
tilhøjre  og  saa  tilvenstre,  og  tilsidst  for  en  Fuldstændig- 
heds Skjdd  ned  i  Jorden.  Da  der  imidlertid  ikke  i 
Øjeblikket  var  Noget  at  opdage,  strakte  han  sin  højre 
Haand  ud  for  at  prøve ,  om  det  dog  maaske  alligevel 
skulde  være  Regn.  Ret  længe  varede  det  ikke,  saa 
mærkede  han  et  lille  Smæld  paa  Haauden,  som  han 
strax  trak  til  sig;  „Der  var  det  igjen!  .  .  .  Hvad  er 
det!  Jeg  bløder,  Caroline!  Se  der  paa  min  Haand. 
det  er  Blod!"  —  „^^j!"  svarede  den  unge  Pige  med 
en  kort  Latter.  „Nu  kan  jeg  sige  Fader,  hvad  det  er, 
for  der  faldt  den  lige  paa  Bordet.  Det  er  en  Kirsebær- 
sten!"' —  ,,En  Kirsebærsten?  Ja,  Du  har  Ret!  Der  er 
Nogen,  der  stritter  med  Kirsebærsten  efter  os!  .  .  . 
Hvor  kommer  det  fra?  Aha,  det  er  dem  derinde  ved 
Siden  af!     Nej,  det  skal  blive  Logn,  skal  det!" 

Turen  til  at  præsentere  sit  hulde  Aasyn  i  en  Ramme 
af  Laurbærtræer  kom  nu  til  den  bøse  Mand,  der  sandt 
at  sige  ikke  saae  overdrevent  gemj^tlig  ud,  da  han  i  sin 
allersomskrappeste  Tone  udbrød,  henvendt  til  Bal  dur: 
„Du  vil  nok  have  dine  Gummer  paa  Komedie,  Du  unge 
Spyttegjøg?  Tror  Du,  Du  skal  sidde  her  og  spille 
Langboldt  med  dine  Kirsebærsten,  saa  de  ryger  ordent- 
lige Folk  om  Ørerne?  Ja,  nu  skal  Du  strax  faa  Guld- 
regn, og  det  af  den  Slags,  der  kan  klodse!" 

„Maa  jeg  bede  Dem  tale  ordentligt!"  raabte  Baldur 
og  sprang  op.     „Jeg  kaster  ikke  merl  Kirsebærsten,  og 

det  alene  af  den  Grund,  at  jeg  ikke  liar  rørt  et  eneste 
Bær!" 

„Ikke  det?  Yil  Du  kanskesens  sige,  at  det  er  dine 
Damer,   der  giver  Partiet  som  de  glade  Bombarderer?" 

„Aa,    det   er  naturligvis  slet  ikke  kommet  herfra." 

„Aa  Gud  jo,  det  er  vist  igjen  mig,  der  kar  gjort 
noget  Galt,"  faldt  Tante  Pylle  ind  og  kom  ligeledes 
paa  Benene.  „Du  veed,  jeg  fra  Landet  af  har  den 
Vane  at  smide  saadan  Noget  som  Kirsebærsten  og  den 
Slags  væk  over  Ryggen  uden  at  se,  hvor  det  bliver  af, 
og  jeg  tør  ikke  benægte,  at  jeg  muligvis  i  Tanker  har 
kastet  et  Par  Stykker  ..." 

„Et  Par  Stykker,  aa  ja,  det  kan  man  jo  nok  kalde 
det!  Xej,  veed  De  hvad,  min  gode  Frue  eller  Frøken 
eller  Jomfru  eller  Madamme,  hvad  De  nu  titulerer  Dem 
for.  De  har  kastet  Kirsebærsten  ind  til  os  i  Læssevis, 
saadan  saa  baade  jeg  og  min  Datter  Caroline  ser  ud 
som  et  Par  Rødspætter,  der  har  Mæslinger.  Nej,  dette 
her  er  det  rene  Chikaneri  og  Krakileri,  men  nu  skal 
jeg  hente  en  Betjent,  og  saa  skal  I  faa  Lov  til  at 
danse  en  gemytlig  Mazurka  paa  Stationen!" 

Der  er  al  Sandsynlighed  for,  at  den  forbittrede 
Mand  havde  gjort  Alvor  af  sinTrudsel,  hvis  ikke  Britha, 
der  hidtil  havde  siddet  med  Ryggen  til,  havde  vendt 
sig  om  og  ved  Synet  af  ham  udbrudt:  „Men  det  er  jo 
Hr.  Schultz!" 

„Hvad  .  .  .  hvad  er  det?  Hvem  er  det?  .  .  .  Nu 
ser  jeg,  det  er  jo  Frøken  Licht!"  raabte  Manden, 
hvorpaa  han  med  en  Stemme,  som  han  gjorde  saa  be- 
hagelig, han  formaaede,   fortsatte:    „Ja,    saa  tager  leg 

naturligvis  mine  Ord  i  mig  igjen  .  .  .jeg  vidste  na- 
turligvis ikke  af,  at  det  var  Nogen,  jeg  kj endte,  før 
jeg  saae,  jeg  kjendte  Dem;  jeg  mener  Dem,  ikke  de 
Andre  ..." 

„Men  Gud  er  det  Dem,  Frøken  Licht?"  sagde  en 
munter  Stemme,  og  Carolines  Ansigt  tittede  ind  ved 
Siden  af  Faderens  under  Laurb ærtræerne.  „Og  det  er 
jo  Student  Borgen!  Det  var  da  eu  morsom  Maade,  vi 
skulde  sees  paa!" 

„Goddag,  Frøken  Schultz!"  sagde  Baldur.  „Jeg 
beder  Dem  være  overbevist  om,  at  jeg  er  ganske  uden 
Skyld,  det  var  min  Tante,  som  ..." 

„Aa  ja,  jeg  kommer  altid  forkert  afsted!"  faldt 
Tante  Pylle  ind,  „Men  vil  De  ikke  komme  herind  og 
gjøre  Bekjendtskab  med  Kirsebærrene  paa  en  anden 
Maade;  der  er  dog  lidt  tilovers  endnu!" 

„Nej  Tak,  min  Datter  Caroline  og  jeg  skal  ikke 
have  noget  af  at  spise  Kirsebær  med  de  Store,  vi  veed, 
hvordan  det  gaar!"  svarede  Hr.  Schultz,  der  lod  til 
ogsaa  undertiden  at  kunne  være  gemj^tlig.  „Nej ,  vi 
maa  hjem,  kom  miu  Pige!" 

Med  disse  Ord  forsvandt  Fader  og  Datter. 

„Aa,  De  kjendte  ogsaa  Frøken  Schultz?"  spurgte 
Britha  Baldm\ 

„Ja,  jeg  har  truffet  hende  paa  nogle  Baller.  Men 
det  var  heldigt,  at  De  ogsaa  kjendte  Faderen,  ellers 
var  det  nær  kommet  til  at  se  galt  ud  for  os!" 

„Det  er  ikke  saa  underligt,  jeg  kjender  ham,  han 
er  gift  med  en  Søster  tH  gamle  Clemmensen!  .  .  .  Naa, 
men  det  er  nok  ogsaa  bedst,  at  jeg  ser  at  komme  hjem. 

ellers  kommer  jeg  for  sent  til  Middag,  og  De  veed, 
hvordan  Fader  er." 

„Ja,  saa  er  der  heller  ingen  Grund  for  os  til  at 
sætte  os  igjen,  siden  vi  er  kommen  paa  Benene,"  sagde 
Tante  Pylle,  og  derpaa  tog  hun  og  Baldur  Afsked  med 
Britha. 

Denne  Baldurs  saa  ganske  uforsætlige  Kommen 
gjennem  Jernbanegade  lidt  efter  Snitteskolens  Slutnings- 
time gjentog  sig  nu  i  den  nærmeste  Fremtid  adskillige 
Gange,  saa  det  endog  begyndte  at  forekomme  den 
hjertensenfoldige  Frk.  Mynster  fordægtigt,  og  en  kvik, 
lille  Historie,  han  havde  fabrikeret  om,  at  han  just 
havde  faaet  Forelæsninger  paa  Universitetet  fra  1 — 2, 
krympede  hun  sig  ved  at  tage  for  gode  Varer.  Noget 
større  Besvær  voldte  det  hende  ikke  at  udpønske,  hvad 
der  stak  under  dette,  og  en  skjøn  Dag  fik  hun  da  ogsaa 
den  ønskeligste  Bekræftelse  paa,  at  hun  ikke  tog  Fejl. 

Baldur  var  aldeles  ikke  tilfreds  med  det  Udbytte, 
han  havde  af  disse  Møder,  thi  den  forventede  Lejlighed 
til  at  være  ene  med  Britha  udeblev  stadigt,  og  da  den 
endelig  indfandt  sig,  kom  den  paa  en  Maade,  saa  han 
ikke  ret  kunde  drage  den  fulde  Nytte  af  den. 

En  Dag  havde  han  nemlig  ikke  passet  Tiden  ret 
—  om  med  Villie  eller  ej ,  skal  lades  usagt ,  —  men 
nok  er  det,  at  han  kom  for  sent  til  at  mødes  med  de 
to  Damer.  Denne  Skuffelse  opvejedes  imidlertid  rige- 
ligt ved  det  maaske  uberegnede,  men  allenfals  ikke 
uvelkomne  Held,  at  han  paa  Halmtorvet  løb  paa  Britha, 
der  var  paa  Vejen  hjemad. 

Efterat  have  taget  sin  Hat  af  for  hende  paa  den 
uklædelige  Maade ,  hvorpaa  unge  Herrer  hilse  nuom- 
stunder  ved  at  hæve  Albuen  i  Højde  med  Skulderen, 
som  skulde  de  lægge  an  med  en  Bøsse,  og  gjøre  et 
saa  stivt  og  kantet  Knæk  med  Armen  som  muligt, 
dristede  han  sig  til  at  sige:  „Hvad?  Er  Klokken  saa 
mange,  at  De  allerede  er  der?" 

„Som  De  ser!"  svarede  Britha  frejdigt.  „De  er 
noget  forsinket  idag." 

„Det  maa  jeg  være!  .  .  .  Saa  er  Tante  vel  gaaet? 
Det  var  kjedeligt!"  udbrød  han  —  den  Hykler. 

„De  kan  vist  godt  indhente  hende,  naar  De  skynder 
Dem  lidt,"  oplyste  hun  halvt  ondskabsfuldt  og  halvt 
skalkagtigt,  for  hun  kunde  aldrig  tro,  at  hans  Bedrøvelse 
var  saa  overvættes  stor. 

Det  lod  til,  at  den  unge  Mand  pludselig  var  bleven 
slaaet  med  Døvhed,  idetmindste  syntes  han  ikke  at 
nære  den  fjerneste  Tilbøjelighed  til  at  haste  afsted  efter 
Tanten,  men  langt  snarere  at  røbe  Lyst  til  at  forblive 
paa  Pletten  saa  længe  som  muligt.  Man  maatte  nu 
ogsaa  være  bombefast  garderet  mod  alt  Kasteskyts  fra 
et  Par  kvindelige  Øjne,  naar  man  ikke  skulde  føle  sig 
ramt  af  det  straalende  lystige  Glimt,  som  skjød  ud  fra 
Brithas  lysegraa  Øjne,  og  allenfals  var  Baldur  ikke 
bedre  bepandsret  end,  at  han  strax  blev  truffen  lige  i 
Hjertet.  Han  blev  hverken  kjed  af  eller  flov  over  at 
se  sig  opdaget,  hendes  gode  Humør  smittede  ham,  og 
han  istemmede  hendes  glade  Latter,  saa  det  unge  Par 
stod  og  lo  til  hinanden,  som  var  det  to  gamle  Augurer. 

„Det  er  nu  forresten,"  sagde  han  en  Stund  efter 
lidt  alvorligere,  „virkelig  mit  Alvor,  at  det  er  kj edeligt, 
at  Tante  er  gaaet,  for  ellers  .  .  .  ellers  kunde  vi  meget 
længere  være  bleven  sammen  .  .  .jeg  mener  naturligvis 
De  og  jeg  .  .  .  Det  er  ogsaa  ærgerligt  med  de  dumme 
Former,  at  en  ung  Dame  og  en  ung  Herre  ikke  maa 
.  .  .  maa  spasere  sammen,  naar  de  har  Lyst  dertil." 

„Hvem  siger,  at  jeg  havde  Lyst  til  at  spasere  med 
Dem?" 

„Nej  naturhgvis,  jeg  beder  mange  Gange  om  For- 
ladelse, det  var  meget  ubetænksomt  sagt  af  mig,  men 
.  .  .  men  jeg  vilde  saa  gjerne  engang  tale  alene  med 
Dem  .  .  .  jeg  veed  ikke,  om  De  har  lagt  Mærke  til,  at 
naar  ^d  er  sammen ,  saa  er  der  altid  Nogen ,  som  .  .  . 
som  afbryder  og  forstyrrer  os?" 

Om  hun  havde  lagt  Mærke  til  det?  —  han  spurgte, 
om  hun  havde  lagt  Mærke  til  det,  den  Tossemikkel! 
Og  det  er  endda  et  Spørgsmaal,  om  han  indsaa,  hvor 
dumt  det  Spørgsmaal  havde  været,  da  hun  stod  der 
uden  at  have  noget  Svar  og  kun  iik  umanerligt  travlt 
med  at  kradse  op  med  Parasollen  i  Jordstrimlerne  om 
Brostenene,  han  benyttede  sig  ialfald  ikke  af  Situationen, 
thi  efter  en  noget  tr^^kkende  Pause  bød  han  Farvel  og 
vandrede  ud  ad  Broen,  medens  hun  forsvandt  ind 
i  Byen. 

For  saa  vidt  kunde  de  ligesaa  gjerne  have  spaseret 
en  lang  Tur  sammen,  som  denne  kortvan'ge,  usk^ddige 
téte-å-tcte  var  bleven  observeret  af  En,  som  nok  skulde 
vide  at  lægge  saa  Meget  deri  som  vel  muligt,  og  denne 
Ene  var  ingen  Anden  end  Frk.  Mynster. 

Deu  kjære,  ældre  Dame  var  ikke  fri  for  undertiden 
at  være  lidt  glemsom,  og  just  denne  Dag  præsterede 
hun  Bevis  herpaa  ved,  da  hun  først  havde  vandret  et 
lille  Stykke  ud  ad  gamle  Kongevej,  med  Et  at  komme 
i  Tanker  om,  at  dette  ikke  var  den  nærmeste  Vej  til 
Kongens  Nytorv,  hvor  hun  havde  et  Ærinde  at  udrette. 
Hun  maatte  altsaa  gjøre  omkring,  og  ved  Tivoli  steg 
hun  paa  Grund  af  den  fremrykkede  Tid  i  en  af  disse 
Sporvogns-Omnibusser,  som  ere  konstruerede  til  hver 
femte  Minut  at  ryste  Liv  i  Vimmelskaftet  og  Østergade 
og  samtidig  hindre  Beboerne  i  at  falde  i  Søvn.  Da 
det  af  gode  Grunde  ikke  godt  er  muUgt  i  disse  Vogne 
at  undgaa  at  sidde  ved  Vinduet,  satte  hun  sig  til  at  se 
ud  paa  den  tætte,  travle  Sværm  af  Kontor-  og  For- 
retningsfolk, som  hastede  ud  ad  Broen  til  de  hjemlige 
Kjødgryder.  Paa  Halmtorvet  opdagede  Frøkenen  fra 
sin  Observationspost  saa  Britha  og  Baldur  nok  saa 
ugenert  holdende  Stævnemøde  midt  paa  Pladsen,  og 
øjeblikkelig  geraadede  hun  i  en  potenseret  Bestyrtelses- 
tilstand, hun  trak  sine  Øjenbryn  saa  højt  op  som  muligt 
og  sjTites  at  samle  alle  sine  Rynker  —  og  de  vare 
mange  —  i  Panden  ovenover  dem,  lagde  saa  Pege- 
fingeren paa  Næsen  og  bankede  sig  paa  Siden  af  den 
med  nogle  rappe  Klaps ,  udbad  sig  halvhøjt  gjentagne 
Forklaringer  hos  sig  selv  om,  hvad  de  unge  Menneskers 
Mening  var  med  dette,  drejede  for  saa  længe  som 
muligt  at  følge  dem  med  Øjnene  sit  Hoved  saa  avet 
om  paa  Halsen,  at  en  lille  Pandelok,  som  havde  for 
Skik  at  emancipere  sig  fra  det  øvrige  Haar,  begyndte 
at  kildre  hende  i  Nakken,    kort    sagt    opførte   sig   saa 


203 

irregulært,  at  de  audre  Passagerer  følte  sig  mere  og 
mere  overbeviste  om,  at  det  var  en  Patient,  der  var 
undvegen  fra  Bakkegaarden ,  og  blev  betænkelige  ved 
at  fortsætte  Kjørselen. 

Man  maa  imidlertid  ikke  tro ,  at  Tante  Py  Ile  blev 
vred  over  eller  blot  ubehagelig  berørt  af,  hvad  hun 
havde  set,  tværtimod,  hun  var  snarere  glad,  hun  holdt 
meget  af  begge  de  unge  Mennesker  og  vilde  gjerne  se 
et  Par  af  dem;  men  hvad  der  bragte  hende  til  at  studse 
var,  at  det  allerede  var  kommet  saa  vidt  med  dem. 
Jo  mere  hun  tænkte  over  en  Forbindelse  med  Britha 
og  Baldur,  desto  mere  tiltalte  Ideen  hende;  saavel  hun 
som  hendes  Søster  havde  længe  gaaet  og  ønsket,  at  en 
af  de  forlovelsesfærdige  Ynglinge  derhjemme  skulde 
træffe  sit  Valg,  for  de  vidste,  at  uaar  kun  En  gjorde 
Begyndelsen  og  forlovede  sig,  fulgte  Brødrene  nok 
efter,  ligesom  det  gaar  med  en  Flok  Lam,  der  ere 
destinerede  til  Slagtebænken  —  sans  comparaison,  na- 
turligvis ,  Gudbevares !  —  og  da  nu  Baldur  syntes  at 
vise  Lyst  til  at  vove  Skridtet,  begyndte  hun  at  interes- 
sere sig  for  Sagen  med  den  aandeløse  Iver,  der  er  egen 
for  ugifte,  gamle  Damer,  som,  foruden  at  være  besjælede 
af  den  Kvinden  medfødte  Lyst  til  at  stifte  Partier,  af 
egen,  triste  Erfaring  vide,  hvormeget  det  gj ælder  om  i 
slige  Tilfælde  at  passe  paa,  at  Lejligheden  ikke  slipper 
En  af  Hænderne. 

Saa  begejstret  var  Frøkenen,  at  hun  næppe  gav 
sig  Tid  til  at  besørge  sit  Ærinde,  blot  for  at  ile  hjem 
til  Villaen  og  indvie  Søsteren  i  Sagen.  Hun  traf 
Søsteren  paa  den  vante  Plads  i  Sofahjørnet,    hvor    den 

lærdomstørstende  Husmoder  stimulerede  sin  Appetit  til 
Middagen  ved  at  indtage  et  større  Kvantum  filosofisk 
Livselixir,  som  sandelig  ikke  smagte  af  Limonade. 

Tante  Pylle  havde  et  saadant  Hastværk,  at  hun 
ikke  havde  givet  sig  Tid  til  at  tage  sit  Overtøj  af, 
men  kom  farende  ind  med  Hatten  noget  forsorent  bag 
ad  Nakken  og  Kaaben  paa  vid  Gab,  hvorfor  det  faldt 
ret  naturligt,  at  Fruen  efter  forundret  at  have  skjævet 
over  sine  Briller  spurgte:  „Men  Du  Gode,  hvad  er  det 
for  et  Kissejav,  Du  har,  Pauhne,  siden  Du  kommer 
saadan  herind?" 

I  et  meget  stakkateret  Foredrag  meddelte  Tante 
Pylle  nu  sin  Opdagelse,  og  hun  glædede  sig  til  at  se 
Søsterens  Overraskelse.  Det  blev  imidlertid  kun  smaat 
med  Glæden,  idet  hendes  egen  Overraskelse  blev  nok 
saa  stor  som  Søsterens,  da  denne  efter  endt  Referat 
udbrød:  „Ja,  Du  maa  nok  være  altereret,  Pauline!  Det 
er  højst  ubehageligt,  hvad  Du  fortæller!" 

„Ubehageligt?  Hvad  mener  Du  med  det,  Elise?" 
stammede  Tante  Pylle  og  snappede  efter  Vejret  som 
en  af  Vandskræk  lidende  Skoledreng,  der  lige  har  faaet 
en  Dukkert.  „Jeg  tror  ikke,  det  har  været  ubehageligt 
for  de  unge  Mennesker  at  holde  Stævnemøde,  og  os 
maa  det  jo  ligefrem  glæde  .  ,  .  Hvor  tidt  har  ikke  baade 
Du  og  jeg  prædiket  for  Drengene,  at  de  skulde  for- 
love sig?" 

„Ja,  det  er  vel  sandt,  men  det  kommer  naturligvis 
an  paa,  med  hvem  det  sker!"  indvendte  Justitsraad- 
inden    og    degraderede    sine   Briller    fra    den   ophøjede 

Plads  paa  Næsen  til  deu  mere  inferiøre  Post  som  Bog- 
mærke. 

.,Men  Kjære,  Du  taler,  som  om  Du  ikke  syrnes 
om  Frk.  Licht.  Hvad  har  Du  at  indvende  mod  hende? 
Er  hun  ikke  smuk?" 

„Jeg  maa  indrømme,  hun  er  ikke  ilde;  men  Du 
veed,  jeg  lægger  saa  grumme  lidt  Vægt  paa  det  Ydre  ..." 

„Kom  mig  ikke  og  sig,  at  Du  tvivler  om  hendes 
Karakter,  for  saa  faar  Du  med  mig  at  bestille!  Du 
veed,  at  jeg  har  følt  mig  tiltalt  af  hende  lige  fra  den 
første  Gang,  jeg  saae  hende,  det  er  en  ung  Pige  med 
Hjertet  paa  det  rette  Sted." 

,,.Ja,  det  kan  være  godt  nok  med  Hjertet  .  .  ." 

„Og  Forstanden  sidder  ogsaa,  hvor  den  skal  være, 
det  kan  Du  være  overbevist  om!" 

,.Ja,  det  kan  ogsaa  være  godt  nok  med  For- 
standen .  ,  ." 

„Og  dygtig  i  Huset  er  hun,  det  borger  jeg  Dig  for!" 

„Ja,  Herregud,  det  kan  ogsaa  være  godt  nok  med 
den  Dygtighed  ..." 

„Og  Penge  har  hun  .  .  .  det  vil  sige,  faar  hun  .  .  . 
for  jeg  veed.  Faderen  er  meget  velstaaende,  meget 
velstaaendel" 

„Ja,  det  tvivler  jeg  ikke  om,  det  kan  ogsaa  være 
godt  nok  med  de  Penge  ..." 

„Naar  det  Altsammen  kan  være  godt  nok,  saa  veed 
jeg  sandelig  ikke,  hvad  Du  forlanger  mere?" 

„Det  er  lidt  vanskeligt  at  forklare,  for  jeg  vil  saa 
nødigt  misforstaas,  men  der  er  .  .  ,  der  er  Noget  ved 
hende  .  .  .  Noget,  som  ..." 

„Noget,  som  .  .  .  Noget  som?  Herregud,  kan  Du 
ikke  blive  færdig  med  det  „Noget,  som,"  som  er  Noget, 
som  jeg  slet  ikke  veed,  hvad  Du  mener  med!" 

„Jo,  ser  Du,  Pauline!  Du  veed,  at  jeg  ikke  er  saa 
dum  eller  borneret,  at  jeg  i  fjerneste  Maade  lider  af 
Standsfordom,  men  jeg  har  ligeoverfor  den  unge  Pige, 
vi  taler  om,  en  Følelse  af,  at  hun  ligesom  hører  hjemme 
i  en  anden  Sfære  end  vi.  Gudbevares,  hun  har  maaske 
faaet  en  ligesaa  god  Opdragelse  som  de  andre  unge 
Piger,  vi  kj ender,  og  hun  har  maaske  ligesaa  mange 
og  ligesaa  solide  Kundskaber  som  de,  men  ..." 

„Ja,  det  kan  Du  være  forvisset  om!  Men  —  vil 
Du  sige  —  hun  er  simpel,  hendes  Fader  er  kun 
Kobbersmed?" 

„Jeg  mener  ikke  Mandens  Haandtering,  den  er 
mig  ligegyldig,  den  er  ligesaa  god  som  saa  mange 
andre,  og  naar  det  nu  morer  ham  at  hamre  Buler  ud 
i  gamle  Kobberkjedler  ..." 

„Hvem  siger,  at  det  morer  ham?  Han  lever  af 
det,  det  er  nok  det,  det  kommer  an  paa,  —  skjønt  jeg 
for  hans  egen  Skyld  vil  haabe,  at  det  morer  ham.  som 
Du  saa  haanligt  siger!" 

„Ja,  se  nu  misforstaar  Du  mig,  som  jeg  nok  fryg- 
tede! Min  Mening  er  kun,  at  Frøken  Licht  kun  daar- 
ligt  vil  passe  i  de  Kredse,  i  hvilke  vi  bevæger  os." 

„Hvad  er  det  for  Kredse,  om  jeg  maa  spørge? 
Man  skulde  tro,  yi  var  Aristokratiske!  .  .  .  Ja,  Du  er 
det  forresten !  For  hvad  Du  her  siger,  vidner  om, 
hvilken  topmaalt  Aandsaristokrat,  Du  er,  og  er  der 
Noget,  der  er  taabeligt  at  være,  saa  er  det  det!" 

„Dine  haarde  Ord  saare  mig  ikke;  jeg  veed,  de  er 
ikke  fortjente,  saa  jeg  tager  mig  dem  ikke  nær  .  .  . 
desuden,  hvordan  staar  der  ikke  i  „Den  politiske  Kande- 
støber" :  Koldsindighed  er  den  allerstørste  Dyd 
og  den  Ædelsten,  som  mest  pryder  Regenter  og 
Øvrighed!  .  .  .  Men  det  siger  jeg  kun,  at  det  vil  være 
mig  meget  imod,  om  Baldur  skulde  gjøre  Alvor  af  det 
med  Frøken  Licht,  og  hvis  jeg  kan  gjøre  Noget  dertil, 
saa  skal  jeg  da  stræbe  saa  vidt  muligt  at  faa  ham  fra 
de  Tanker." 

„Og  jeg  skal  lige  tvertimod  af  al  Magt  bestyrke 
ham  i  dem,  og  jeg  troer  nok,  jeg  som  Tante  har  Noget 
at  sige  hos  ham  ..." 

„Aa,  hvad  det  angaar,  saa  er  jeg  da  hans  Moder  !" 

„Det  er  sandt,  om  Forladelse,  det  glemte  jeg!  Ja, 
Du  har  naturligvis  ogsaa  endel  Indflydelse  paa  ham, 
men  jeg  giver  mig  ikke  strax  for  det,  og  hvis  der  er  mind- 
ste Gehalt  i  ham  og  i  de  Følelser,  han  nærer  for  det  kj ære 
Pigebarn,  saa  skal  Sejren  nok  blive  vor  lige  for  Næsen 
af  Dig!  .  .  .  Men  nu  kan  jeg  ikke  taale  at  staa  her 
længere  og  tale  med  den  Kaabe  paa,  for  den  vejer 
Gud  veed  hvor  mange  Pund,  og  det  er  ikke  rart,  naar 
det  er  Gud  veed  hvor  mange  Grader  udenfor,  men 
ellers  vil  jeg  blot  sige  Dig,  at  jeg  langtfra  er  færdig 
endnu,   jeg    kunde   sige  Masser   af  Ting  om  den  Sag." 

Med  denne  vistnok  fuldstændigt  sandfærdige  Er- 
klæring trippede  den  oprørte  Tante  Pylle  ud  af  Døren 
med  smaa,  heftige  Fodslag,  der  ligesom  understregede 
Ordene,  medens  Justitsraadinden  indskrænkede  sig  til 
at  forblive  siddende  urokkeligt  i  Sofaens  patriarkalske 

Højsæde  og  dirre  af  et  indvendigt,  for  en  Filosof 
højst  upassende  Sindsoprør,  og  saaledes  skiltes  for 
første  Gang  i  lange  Tider  de  to  saa  inderligt  sammen- 
levede Søstre  ad  i  Ueniglied. 

En  halv  Timestid  efter,  at  Eftermiddags  Kaffe- 
drikningen i  Dagligstuen  var  sluttet,  og  hvert  af 
Familiens  mandlige  Medlemmer  var  gaaet  til  Sit,  laa 
Baldur  oppe  paa  sit  Kvistværelse  henslængt  paa  Chaise- 
longuen  og  samlede  Kræfter  til  at  tage  fat  paa  sit 
anstrængende  Studium  ved  at  nyde  en  større  Portion 
af  den  nyeste  franske  Roman,  som  han  havde  laant  af 
sin  kammerjunkerlige  Broder,  Hother.  Han  fik  imidler- 
tid i  en  Fart  Benene  ned,  da  han  saae  Moderen  træde 
ind,  thi  det  var  noget  saa  Exceptionelt,  at  den  svag- 
benede  Dame  klatrede  opad  Trappen  og  viste  sig  paa 
første  Sal,  saa  det  nok  berettigede  til  endel  Forbauselse. 

„Forstyrrer  jeg,  min  Dreng?  Jeg  ser,  Du  læser," 
begyndte  Fruen  saa  forpustet,  som  var  det  Vesav,  hun 
havde  besteget. 

„Aldeles  ikke,"  svarede  Baldur,  der  lagde  Bogen 
fra  sig  og  rejste  sig,  hvorpaa  han  med  den  kjærhgste 
og  respektfuldeste  Omhu,  hvormed  de  Sonner  stedse 
hyggede  om  Moderen,  tilføjede:  „Vil  Moder  ikke 
sætte  sig  herind  i  Sofaen?" 

„Nej  Tak,  jeg  vil  ikke  mures  inde  der,  saa  slipper 
jeg  aldrig  ud  igjen,  nej,  jeg  tager  Skrivebordsstolen 
her,"  sagde  Fruen  og  tog  Plads.  „Jeg  bliver  kun  et 
Øjeblik,  der  var  bare  Noget,  jeg  vilde  tale  med  Dig 
om!  .  .  .  Da  sagde  nede  ved  Bordet,  at  Du  vilde  gaa 
til  Lichts  iaften?" 

„Ja,  det  har  jeg  tænkt  paa,  hvis  Moder  ikke  har 
anden  Bestemmelse  for  iaften,  for  saa  kan  jeg  jo  lige- 
saa  godt  blive  derfra." 

„Det  vilde  Du  gjøre  mig  en  Tjeneste  ved,"  lød 
Fruens  Svar  noget  haardt. 

„Hvordan?"  spurgte  Baldur  og  sendte  Moderen  et 
iiforstaaende,  ængsteligt  Blik.  „Kommer  her  maaske 
Nogen  til  os,  eller  ..." 

„Nej,  nej,  Dumaaikke  tro,  at  der  er  noget  Aparte 
paafærde!  Men  .  .  .  Ja,  rentud  sagt,  jeg  synes,  Du 
kommer  saa  meget  i  den  Familie." 

.,Mener  Du  for  meget?" 

„Maaske !  .  .  .  Det  er  ikke  mere  end  otte  Dage 
siden,  Du  var  der  sidst  .  .  .  blot  de  ikke  finder  Dig  paa- 
trængende .  .  .  Du  er  saa  ung  og  har  maaske  endnu 
ikke  den  rette  Følelse  for  Sligt  ...  Er  Du  ^'is  paa. 
Du  altid  er  velkommen?" 

„Jeg  vilde  ønske,  Moder  blot  havde  været  der  een 
eneste  Gang,  saa  vilde  Du  strax  mærke,  det  er  et  Hus, 
hvor  man  altid  er  velkommen.  Jeg  har  aldrig  følt  mig 
saa  vel  og  ugenert  paa  noget  fremmed  Sted  som  netop 
der;  de  er  Alle  saa  opmærksomme  mod  mig  og  veed 
ikke,  hvor  godt  de  vil  gjøre  mig  det." 

Denne  lidt  ungdommeligt  overdrevne  Lo^^tale 
havde  kun  den  uheldige  Virkning  at  bestyrke  Justits- 
raadinden  i  hendes  Mistanke  til  og  Frygt  for,  at  hele 
Familien  Licht  paa  det  mest  Udspekulerede  lagde  an 
paa  hendes  unge,  uerfarne  Søn,  og  dette  forklarer  det 
Bittre  og  Overmodige,  der  laa  i  hendes  Svar:  „Ja, 
det  er  jo   meget  forstaaeligt  og  meget   prisværdigt,  at 

Folk  søger  at  hæve  deres  Omgangskreds  opad,  det 
vidner  dog  altid  om  en  vis  respektabel  Ærgjerrighed/ 

„Opad?  Jeg  forstaar  vist  ikke  Moder  rigtigt!" 
sagde  Baldur,  og  hans  Stemme  lød  lidt  fornærmet, 
næsten  vredt. 

„Ja,  der  er  dog  vel  ingen  Fornærmelse  i  at  kalde 
det  opad?  Den  gamle  Kobbersmed  har  dog  vist 
næppe  studeret?" 

„Moder,  jeg  beder  Dig!  .  .  .  Du  fornærmer  min 
Ven  og  hans  Familie  paa  det  mest  Blodige,  hvis  Du 
tror,  der  er  Spor  af  Beregning  i  den  Venlighed,  de 
viser  mod  mig." 

„Det  siger  jeg  jo  heller  ikke,  min  Dreng!  .  .  .  Du 
tager  Tingen  altfor  højtideUgt!  Jeg  vil  blot  vare  Dig 
ad,  dine  hyppige  Besøg  kunne  maaske  forekomme 
Lichts  lidt  .  .  .  lidt  besværlige,  og  det  maa  de  nødigt." 

„NaturKgvis!"  svarede  Baldur  mekanisk  halvhøjt 
og  sænkede  Hovedet,  thi  Moderens  Ord  baade  bedrøvede 
og  forskrækkede  ham.  De  kom  ham  saa  overraskende 
uventet,  og  hans  sønlige  Ærbødighed  forbød  ham  at 
vise  dem  tilbage  med  den  Bestemthed,  hvormed  han 
mente,  de  fortjente  at  afvises.  Han  følte,  hvor  meget 
han  i  Øjeblikket  trængte  til  en  Støtte,  og  han  ønskede 
blot,  at  Tante  Pylle  var  tilstede,  for  han  var  overbevist 
om,  at  hun  ikke  tænkte  nær  saa  uretfærdigt  som 
Moderen. 

Og  saa  kom  Tanten,  højst  belejligt,  akkurat  som 
Jeronimus  hos  Holberg,  blot  ikke  slet  saa  tilfældigt. 

Der  var  natm-ligvis  ikke  gaaet  ret  lang  Tid,  inden 
Tante    Pylle    nedenunder    sa^mede    Søsteren    paa    den 


211 

vaute  Plads  i  Sofahjørnet,  og  da  hun  af  Karen  erfarede 
det  hartad  uhørte  Fænomen,  at  Fruen  var  bleven  seet 
gaaende  opad  Trappen,  anede  hun  strax,  at  der  maatte 
være  en  særlig  Anledning  til  en  saadan  Anstrængelse 
fra  Søsterens  Side,  og  hun  var  ikke  længe  om  at  gjætte, 
at  Besøget  ovenpaa  selvfølgelig  gjaldt  Baldur.  Forat 
forhindre  enhver  Indvirkning  paa  denne  satte  Tanten 
i  Galop  opad  Trappen  og  naaede  just  ind  til  Moderen 
og  Sønnen  i  det  Øjeblik,  den  Sidste  som  ovenfor  berørt 
var  stædt  i  saa  haard  en  Vaande. 

„Naa,  der  sidder  Du?"  henvendte  hun  til  Søsteren, 
saasnart  hun  havde  faaet  lukket  Døren  paa  sin  ejen- 
dommelige, omhyggelige  Maade.  „Jeg  kunde  ikke 
begribe,  hvor  Du  var  bleven  af." 

„Ja,  her  sidder  jeg!  Finder  Du  noget  Forunderligt 
i,  at  en  Moder  er  at  træffe  hos  sit  Barn?  .  ,  .  Jeg- 
havde  Noget  at  tale  med  Baldur  om,  og  saa  gik  jeg 
herop,"  svarede  Fruen  i  den  irriterede,  hidsige  Tone, 
i  hvilken  Folk,  som  slet  ikke  ere  blevne  angrebne, 
men  blot  ærgre  sig  over  Et  eller  Andet,  bide  fra  sig; 
thi  Sagen  var,  at  hun  var  ligesaa  kjed  af  Søsterens 
Ankomst,  som  Baldur  var  glad  over  den.  „Det  er  nok 
snarere  mig,  der  maa  spørge,  hvad  Du  vil  her?" 

„Det  har  jeg  jo  sagt!  Det  kjedede  mig  at  sidde 
muttersene  dernede  og  kukelure,  og  saa  .  .  .  saa  kom 
jeg  netop  ogsaa  i  Tanker  om,  at  jeg  havde  Noget  at 
tale  med  Baldur  om,  og  saa  gik  jeg  herop." 

„Og  Du  kunde  aldrig  være  kommen  mere  belejligt!" 
udbrød  Baldur  og  satte  saa  kort  som  muligt  Tanten 
ind  i  Debatten. 

14* 

„Ja,  det  ligner  din  Moder!  —  Jo,  Gud  livor  det 
ligner  Dig,  Elise!"  busede  den  livlige  Tante  P^dle  ud, 
saasnart  han  havde  sluttet.  „Du  har  altid  lidt  af  Fin- 
hedsfornemmelse !  .  .  .  Ikke?  Jo,  det  vil  jeg  give  Dig 
skriftligt,  om  Du  vil  have  det!  Jeg  behøver  ikke  at 
gaa  længere  end  til,  at  Du  som  ung  Pige  var  saa 
himmelfornøj  et  over,  at  Du  havde  fundet  ud  af,  at  vi 
havde  Ret  til  at  stave  vort  gode,  gamle,  danske  Navn 
Mynster  med  tydsk  ti,  og  at  Du  tog  Dig  det  frygteligt 
nær,  at  Du  ikke  kunde  faa  Fader  til  det  ..." 

„Det  er  endnu  min  Mening,  at  vi  bør  gjøre  det, 
aldeles  ikke,  fordi  det  er  fint,  men  fordi  Ordet  ikke 
er  dansk.  Det  er  sydtysk  og  svarer  til  vort  „Dom- 
kirke", det  vil  sige,  oprindeligt  er  det  græsk  og 
betyder  Enebolig  ..." 

„Ja,  mange  Tak,  det  var  ikke  det,  vi  skulde  tale 
om!  Det  var  dine  Udtalelser  omLichts!  Jeg  begriber 
ikke,  hvor  et  Menneske,  der  har  et  Minimum  af  Ret- 
færdighedsfølelse, kan  tale  saaledes  om  en  Familie,  hun 
ikke  kj ender." 

„Jeg  —  ikke  kjende  Lichts?  Jeg  veed  da,  at 
jeg  baade  kjender  den  unge  Herre  og  Frøkenen  til- 
strækkeligt til  at  have  en  Mening  om  dem,  og  jeg  til- 
staar,  at  den  Maade,  han  omgaaes  Ringeapparater 
paa,  og  hun  omgaaes  unge  Herrer  paa,  ikke  tiltaler 
mig." 

„Hvad  mener  Du  med  den  Maade,  hvorpaa  Frøken 
Licht  omgaaes  unge  Herrer?"  spurgte  Baldur  i  en 
lidet  sønlig  Tone. 

„Jeg  mener  for  Exempel  det,  at  hun  ikke  tager  i 
Betænkning,  at  ...  at  mødes  med  unge  Herrer  paa 
Gaden." 

„Hvem  .  .  .  hvem  siger  det?" 

„Hvem  der  siger  det?  Du  skal  ikke  blive  saa 
heftig!     Det  siger  Pylle,  som  selv  har  seet  det!" 

„Du  Tante?  Men  hvad  har  Du  seet,  og  hvor,  og 
hvornaar?" 

„Ja,  min  kjæreste,  bedste  Dreng,  jeg  burde  maaske 
have  holdt  min  Mund  dermed,  og,  efter  hvad  jeg  nu 
mærker,  mindst  af  Alt  fortalt  det  til  Elise,  men  Du  kan 
jo  nok  begribe,  at  da  jeg  i  Middags  saae  Dig  og  hende 
paa  Halmtorvet  ..." 

„Hahaha!  Er  det  det  Hele?  Er  det  det,  kjære 
Moder,  at  Du  bebrejder  Frøken  Licht?"  udbrød  Baldur 
med  en  Latter  saa  hjertelig,  at  de  to  Søstre  saae  yderst 
flove  paa  hinanden.  „Da  var  det  saamænd  den  uskyldigste 
Ting  af  Verden,  det  var  ganske  tilfældigt;  jeg  vilde 
hente  Tante  Pylle  fra  Snitteskolen,  men  kom  for  sent, 
og  saa  mødte  jeg  Frøkenen  og  spurgte,  om  Tante  var 
gaaet.     Voila  tout!" 

„Du  veed  nok,  hvad  Geijer  siger  om  Kalmar-Unionen, 
at  det  var  en  Hændelse,  der  ser  ud  som  en  Tanke," 
sagde  den  belæste  Frue. 

„Naar  Baldur  siger,  det  var  et  Tilfælde,  bør  vi  tro 
ham.  Søster!  Vor  Familie  bruger  ikke  at  fare  med 
Usandhed.  Forresten  er  Sagen  jo  saa  saare  forklarlig: 
han  har  flere  Gange  hentet  mig  der,  og  nu  idag  er 
han  forsinket  ...  og  selv  om  han  ogsaa  skulde  være 
saa  stor  en  Forbryder,  at  han  har  tænkt  sig  Muligheden 

af   et  Møde    med    hende,    saa  kan  hun   da  ikke   have 
beregnet  Noget." 

„Ja,  naturligvis  forsvarer  Du  hende!  Jeg  kan  for- 
øvrigt vende  dit  Spørgsmaal  fra  før  mod  Dig  selv: 
hvor  kan  Du  tage  den  Familie  i  Forsvar,  Du  kjender 
jo  ikke  en  Gran  mere  til  den,  end  jeg  gjør?" 

„Det  kan  Du  have  Ret  i!  Men  jeg  har  Tiltro  til 
Familien,  og  det  vil  jeg  give  Dig  det  bedste  Bevis  paa! 
laften  følges  jeg  med  Baldur  ind  til  Lichts,  Frøken 
Britha  har  tidt  nok  bedt  mig  derom,  og  saa  vil  jeg 
med  egne  Øjne  se  .  .  ." 

„Aa  ja,  gjør  det,  Tante  Pylle,  det  er  brillant!" 
raabte  Baldur  glædestraalende. 

„Ja,  Gudbevares,  I  har  jo  Jeres  frie  Villie,  men  jeg- 
siger  Jer  begge  To  endnu  een  Gang,  at  det  aldeles 
ikke  er  efter  mit  Hovede!"  sagde  Fru  Borgen  og 
rystede  paa  det  omtalte  Lem  som  for  at  vise,  at  det 
protesterede,  hvorpaa  hun  rejste  sig  og  gik,  og  hermed 
var  denne  Diskussion  tilende. 

Tante  Pylle  var  af  Naturen  saa  stædig,  at  hun 
havde  sat  sig  for  at  finde  Alt  hos  Familien  Licht 
ypperligt,  og  som  for  at  ove  sig  begyndte  hun  herpaa, 
før  hun  kom  der,  idet  hun  mod  Baldurs  Forventning 
ingen  Indvendinger  gjorde  mod  det  tidlige  Klokkeslet, 
paa  hvilket  de  maatte  begive  sig  paa  Vej,  men  er- 
klærede, at  det  netop  tiltalte  hende  at  spise  tidligt  til 
Aften,  det  mindede  hende  om  de  lykkelige,  gamle 
Dage  paa  Landet,  hvor  man  netop  di'ak  The  paa  den 
Tid  og  desaarsags  mødte  med  en  glubende  Appetit 
næste  Morgen.     Som   en  Følge   heraf  arriverede  Tante 

og  Neveu  i  god  Tid  til  det  driftige  Haaiidværkersted  i 
Møntergade,  og  medens  de  langsomt  bevægede  sig  opad 
den  liiilslidte  Trappe,  forsikrede  hun,  at  næstefter  at 
bo  paa  et  Sted,  hvor  der  herskede  den  største  Ro  og 
Stilhed,  kmide  hun  ikke  tænke  sig  noget  behageligere 
Opholdssted  end  saadan  en  forvirrende  Bikube  af  en 
Gaard,  hvor  der  fra  den  aarle  Morgen  til  den  sildige  Aften- 
stund var  Liv  og  Færdsel,  Støj  og  Spektakkel  af 
Hundreder  af  travle,  arbejdende  og  lystigt  hamrende 
Mennesker. 

Modtagelsen  var  saa  livlig,  som  tænkes  kunde,  thi 
saasnart  Entréedøren  aabnedes,  væltede  hele  denLichtske 
mindreaarige  Børneflok  under  Anførsel  af  Astrid  ud  af  den 
med  lydelig  Trampen  og  højrøstet  Jubel,  eftersom  de 
vare  fuldt  og  fast  overtydede  om,  at  det  var  deres 
Ven,  gamle  Clemmensen,  der  havde  ringet  paa.  I  saadan 
en  Fart  kom  de  busende,  puffende  hinanden  i  Ryggen 
og  muddrende  hinanden  i  Hælene,  at  Frøken  Mynster 
trimlede  tilbage  i  hele  Afsatsens  Bredde  og  sikkert, 
hvis  ikke  Baldur  havde  stivet  hende  af,  vilde  have 
slaaet  Smut  med  sig  selv  nedad  den  første  Snes 
Trappetrin.  Da  de  unge  Herrer  og  Damer  opdagede 
deres  Fejltagelse,  bleve  de  yderligt  forlegne  og  klumpede 
sig  sammen  henne  i  en  Krog  af  Gangen  uden  at  bede 
om  Forladelse  paa  anden  Maade  end  ved  at  putte  en 
eller  flere  Fingre  i  Munden  og  sutte  paa  dem.  Dette 
gjaldt  dog  ikke  den  unge  Frøken  Astrid,  som  efterat 
Baldur  havde  presenteret  sin  Tante,  højst  belevent 
anmodede  dem  om  at  træde  indenfor  og  derefter  med  al 
den   Autoritet,    en    fjortenaarig  Kvinde    besidder   lige- 

overfor  sine  yngre  Søskende,  sendte  de  fire  ældste 
afsted  som  Ilbud  til  alle  Verdens  Hjørner,  den  ene 
efter  Faderen  i  Butikken,  den  anden  efter  Clemmensen 
paa  Værkstedet,  den  tredie  efter  Harald  paa  hans 
Værelse,  og  den  fjerde  efter  Britha  i  Kjøkkenet. 

Efter  at  Astrid  paa  denne  Maade  var  bleven  alene 
tilbage  i  Entréen  med  Frk.  Mynster  og  Baldur,  glædede 
kun  sig  overordentlig  ved  at  kunne  give  Værtindens 
Rolle,  og  kun  var  saa  ufornødent  "^ågtig  og  geskjæftig, 
som  unge  Damer  i  Almindelighed  ere  under  slige  Forhold. 

„Tør  jeg  bede  Dem  tage  Tøjet  af!"  sagde  hun  i 
samme  gjæstfri  Tone,  som  hun  havde  hørt  Britha  og  deres 
Moder  for  denne  anvende,  og  det  skjønt  Anmodningen 
kunde  synes  saa  temmelig  overflødig,  aldenstund  idet- 
mindste  Baldur  allerede  var  i  fuld  Gang  med  denne 
Operation. 

„De  kan  nok  finde  Plads  til  det,  skjønt  Gud  veed, 
hvad  det  er  for  en  Masse  Tøj,  her  hænger?  Det  maa 
være  Børnenes !  .  .  .  Aa,  men  De  kan  vist  ikke  se  ? 
Nu  skal  jeg  gaa  ind  og  hente  Tændstikker  og  tænde 
Gassen!" 

„De  behøver  ikke  at  ulejlige  Dem,  Frøken,  jeg  har 
Tændstikker  her!"  faldt  Baldur  galant  ind. 

„Aa  Tak!  Maa  jeg  laane  dem?"  bad  Astrid  og 
snappede  mindre  gratiost  Æsken  fra  ham. 

„Nej,  maa  jeg  ikke?  Kan  De  komme  til?  Jes: 
vil  saa  gjeme  hjælpe  Dem,  —  hvis  jeg  maa!  Nu  har 
jeg  drejet  Hanen  om!" 

„Ja  Tak,  det  kunde  jeg  forresten  godt  selv  have 
gjort!"  svarede  Astrid  hdt  reserveret,  men  det  var  dog 

tydeligt  at  mærke,  at  Studentens  Opmærksomhed  ingen- 
lunde var  hende  ubehagelig. 

Der  var  foregaaet  en  Forandring  i  Forholdet 
mellem  Astrid  og  Baldur.  Han  havde  indseet,  at  det 
vilde  være  mest  diplomatisk  af  ham,  om  han  vandt 
hende  for  sig,  og  dette  søgte  han  ved  at  vise  hende 
alskens  smaa  Galanterier  og  behandle  hende  med 
den  største  Courtoisie  som  den  fuldtudviklede  Dame, 
hun  prætenderede  at  være.  Men  omend  Astrids  fjendt- 
lige Følelser  ligeoverfor  ham  vare  begyndte  at  svinde, 
saa  bevarede  hun  dog  en  vis  Tilbageholdenhed,  der 
næppe  kunde  siges  at  naa  op  over  Frysepunktet,  thi 
et  vist,  kvindeligt  Instinkt  sagde  hende,  at  det  var  i 
hendes  Egenskab  af  Søster  til  Britha,  at  disse  Artig- 
heder strømmede  ned  over  hende.  Til  alle  andre  Tider 
vilde  hun  være  bleven  henrykt  over,  at  en  voxen  Herre  — 
og  det  ovenikjobet  en  Student  —  lijalp  hende  med 
saadan  Noget  som  at  tænde  et  Gasblus,  men  nu  bestak 
det  hende  ikke.  Hun  vidste  ikke  engang  rigtigt,  om 
hun  ikke  skulde  finde  det  paatrængende  af  ham,  og 
derfor  gav  hmi  ham  ikke  Æsken  tilbage,  men  kastede 
den  nonchalent  med  et  kort  „Tak  for  Laan!"  fra  sig 
paa  Konsollen  mider  Spejlet,  hvor  den  Herre  saa  kunde 
tage  den,  hvis  han  fandt  for  godt. 

Observerede  og  forstod  Tante  PyUe  dette,  eller 
var  det  virkelig  Opknapningen  af  den  lange  Rad  af 
smaa,  gammeldags  Hægter  i  hendes  Aftenkaabe,  der 
tog  hende  saa  urimeligt  lang  Tid? 

Astrid  bemærkede  godt  den  fortrydelige  Rynke, 
der  skar  sig  ind  i  Baldurs  Pande  mellem  Øjenbrynene, 

da  han  saae  den  haanlige  Maade,  hvorpaa  hun  afleverede 
Tændstikæsken,  og  hun  fortrød,  hvad  hun  havde  gjort, 
og  blev  flov  derover,  thi  der  opsteg  i  hendes  jomfruelige 
Barm  en  Mistanke  om,  at  hendes  Optræden  vist  ikke 
havde  været  ganske  ladylike.  Forat  skjule  sin  For- 
legenhed nærmede  hun  sig  Frk.  Mynster,  og  det  traf 
sig  saa  heldigt,  at  denne  i  Øjeblikket  godt  kunde 
trænge  til  hendes  Assistance. 

Den  kjære  Frøken  var  nemlig  begyndt  paa  o\Te 
ved  den  anden  Væg  af  den  smalle  Entrée  at  opføre  sig 
paa  en  for  en  aldrende  Dame  noget  opsigtvækkende 
Maade,  idet  hun  gjorde  Smaahop  i  Højden  opad  Væggen 
akkurat  som  en  ungdommelig  Høne,  der  maa  springe 
til  for  at  naa  at  pikke  Kalken  af  Muren,  og  paa  samme 
Tid  daskede  sin  kj^selignende  Hat  mod  Væggen,  som 
var  det  en  Kætscher,  hvormed  hun  dræbte  Fluer. 

Strax  stod  det  ikke  Astrid  klart,  hvad  Bevæg- 
grunden var  til  denne  sælsomme  Opførsel;  men  da  hun 
havde  seet  til  en  Stand,  fandt  hun  ud  af,  at  det  aaben- 
bart  maatte  være  en  Slags  Træffeøvelser,  hvor  det  for 
den  lille  Frøken  gik  ud  paa  at  ramme  en  af  de 
temmelig  højtsiddende  Knager  og  faa  Hatten  til  at 
blive  hængende  derpaa.  Da  dette  ikke  lod  til  at 
ville  lykkes,  gik  Astrid  derover,  tilbød  sin  Hjælp  og 
svingede,  da  denne  var  modtaget,  ved  Hjælp  af  sine 
lange,  ranglede  Abekattearme  med  største  Lethed  Hatten 
op  paa  sit  Bestemmelsessted.  Denne  Hjælpsomhed 
skyldtes  ikke  saa  meget  almindelig  Høflighed  som  den 
lidt  hoverende  Glæde,  unge  Mennesker  føle  ved  at 
kimne    protegere    ældre,    skrøbelige   Medmennesker    og 

saa  at  sige  vise,  at  deres  egne  Lemmer  er  i  Orden, 
og  tillige  lijalp  det  hende  jo  som  sagt  til  at  slippe  ud 
af  den  lidt  trykkende  Situation  ligeoverfor  Baldur. 

„Tak,  lille  Frøken!"  sagde  Tante  Pylle  uden  at 
tænke  paa,  ^at  Brugen  af  Diminutiv  netop  i  dette 
Sammenhæng  passede  saa  slet  som  vel  muligt.  „Ja,  jeg 
veed  ikke,  hvor  Fejlen  stikker:  enten  sidder  Knagerne 
for  højt  tilvejrs,  eller  ogsaa  er  det  mig,  der  er  for 
stumpet." 

Astrid  skjmdte  sig  forekommende  at  give  Knagerne 
Skylden,  thi  paa  Grund  af,  at  hun  havde  forløbet  sig 
ligeoverfor  Baldur,  trængte  hun  til  at  vise  sig  venlig 
og  behagelig  mod  En  eller  Anden,  ligegyldigt  hvem, 
og  i  Kontinuation  af  bemeldte  Trang  bad  hun  Frk. 
Mynster"  om  Tilladelse  til  at  hjælpe   hende  Kaaben  af. 

Atter  sprang  Baldur  galant  til;  nu  skulde  han; 
det  var  Noget,  der  tilkom  ham,  og  som  han  var  vant  til. 

Tante  Pylle  spurgte,  om  det  skulde  være  en  Finte, 
og  om  han  vilde  insinuere,  at  hun  lagde  for  meget 
Beslag  paa  ham,  for  saa  var  han  ikke  den  Neveu,  hun 
havde  troet.  Og  overhovedet  ^dlde  hun  lade  han  -vide, 
at  Frk.  Licht  og  hun  udmærket  kunde  komme  ud  af 
det  alene. 

Da  Baldur  desuagtet  vilde  paat\Tinge  hende  sin 
Hjælp,  opstod  der  et  lille,  ufarligt  Haandgemæng,  og 
Tante  Pjdle  flygtede  forat  forhindre,  at  han  fik  fat  i 
hendes  Kaabe,  fra  den  ene  Ende  af  Entréen  til  den 
anden  og  hvirvlede  rundt  som  en  Høvlspaan  i  Blæst- 
vejr, medens  det  omtalte,  folderige  Klædniugsstj'kke 
flagrede  ud   fra  heude   i  Luften  saa   tungt   og  massivt 

som  et  af  de  Gevandter,  hvormed  Gudinderne  fra 
Rokokoens  Tidsalder  opfylde  den  dem  omgivende  Luft. 
Da  den  smallivede  Entrée  nu  just  ikke  var  konstrueret 
til  at  lege  den  Art  Fangeleg  i,  gik  det  ikke  i  Længden 
godt;  under  en  af  sine  forvirrede  Svingninger  kom 
Tante  Pylle  til  med  Kaaben  at  bibringe  en  Messing 
Lysestage,  der  havde  staaet  ganske  roligt  paa  Konsollen  og 
seet  til,  en  saadan  Sinkedus,  at  Stagen,  efter  en  Tidlang 
at  have  vippet  frem  og  tilbage  paa  sin  Fod,  som  tog 
den  Tilløb  tU  et  eller  andet  Kraftspring,  paa  en  Gang 
styrtede  sig  paa  Hovedet  ud  over  Rælingen  af  Kon- 
sollen og  stiv  og  muskelspændt  som  en  Akrobat,  der 
fra  Trapezet  oppe  under  Cirkusloftet,  lader  sig  falde 
ned  i  Sikkerhedsnættet,  tog  Fart  ned  mod  Gulvet.  Da 
der  nu  ikke  fandtes  noget  lignende  Net  til  Brug  for 
merbemeldte  Stage,  var  dens  Fald  saa  at  sige  noget 
ublidt,  og  da  Baldur  fik  samlet  den  op,  havde  den  et 
overvejende  apoplektisk  Udseende,  idet  den  sank  helt 
skjævt  ned  i  den  ene  Side  og  dinglede  ufrivilligt  paa 
Foden. 

„Jeg  beder  tusinde  Gange  om  Forladelse !  Det  var 
dog  ogsaa  mageløst  uheldigt,"  udbrød  Tante  Pylle  og 
klaskede  i  Fortvivlelse  sine  Hænder  sammen.  „Jeg 
veed  ikke,  hvordan  det  kan  være,  men  jeg  kommer 
altid  galt  afsted." 

„Aa,  bryd  Dem  aldrig  en  Smule  om  det!"  trøstede 
Astrid  hende  beroligende.  „Det  kan  gamle  Clemmensen 
rette." 

„Ja,  det  vil  være  ham  en  ligefrem  Fornøjelse!"  til- 
føjede Baldur. 

„Clemmensen?  .  .  .  Naa,  det  er  sandt,  Deres  Faders 
Kompagnon,  ikker  Troer  De  ogsaa,  han  kan  faa  den 
lige  igjen?  Jeg  kunde  ikke  gjøre  for  det,  nej,  jeg 
kunde  ikke;  det  var  ligesaa  meget  Baldurs  Skyld!  .  .  . 
Jo,  det  var!  .  .  .  Hvad  gaar  Du  ogsaa  lier  og  gjør  For- 
styrrelse for?  Gaa  Du  bare  ind  til  din  Ven!  Vi  kar 
ingen  Brug  for  Dig  her,  og  det  varer  en  Stund  endnu, 
inden  jeg  bliver  færdig,  jeg  skal  have  Kappe  paa  og 
saadant  Noget.  Frøken  Licht  og  jeg  kan  godt  komme 
ud  af  det  sammen,  ikke  sandt?" 

Det  mente  Astrid  nok,  de  kunde,  og  da  Baldur 
kunde  mærke,  at  Tanten  ønskede  at  være  ene  med 
Astrid,  gik  han  ind  i  Dagligstuen  med  en  tilsyne- 
ladende fornærmet  Erklæring  om,  at  han  saamænd  ikke 
længere  skulde  falde  til  Besvær. 

Tante  Pylle  spillede  Komedien  til  Ende  ved  at 
se  lidt  efter  ham  og  saa  sige:  „Jeg  tror,  han  blev 
chokeret?"  hvorpaa  hun  strax  efter  med  den  gjensidige 
Overbevisning  om  hinandens  Fortræffelighed,  der  var 
karakteristisk  for  Familien  Borgen,  tilføjede:  „Aa,  det 
gaar  snart  over!  Det  er  en  god  Dreng,  flink,  solid  og 
paalidelig!  .  .  .  Sig  mig  engang,  hvad  synes  De  egent- 
Hg  om  ham?" 

Astrid  svarede  kun,  idet  hmi  gav  sig  til  at  dingle 
paa  det  ene  Ben,  med  et  forlegent  „Aarr!"  der  var 
udstyret  saa  rigeligt  med  r'er,  at  man  kunde  faa  KriUe- 
hoste  af  at  høre  derpaa. 

„Er  det  det  Hele,  De  har  at  sige  om  ham?  Han 
har  nok  ikke  gjort  noget  synderligt  stærkt  Indtryk 
paa  Dem.     Tiltaler  han  Dem  ikke?" 

„Aa,  jeg  veed  ikke !  Jeg  kjender  jo  ikke  noget 
Videre  til  ham,  han  giver  sig  saa  lidt  af  med  mig." 

„Det  er  saamænd  blot,  fordi  han  er  saa  genert  af 
sig  ligeoverfor  Damer,  især  dem,  som  han  synes  om." 

Atter  lød  der  et  snurrende,  gurglende  „Aarr!"  fra 
den  Fjortenaarige,  og  hendes  dinglende  Ben  tog  saa- 
dan  en  Fart,  at  Tante  Pylle  ansaa  det  for  klogest  at 
retirere  et  Par  Skridt  forat  komme  udenfor  Skudvidde. 

„Naar  De  ikke  vil  svare  anderledes,  saa  veed  jeg 
virkelig  ikke,  om  jeg  skal  tro,  at  det  betj^der  Ligegyl- 
dighed ligeoverfor  Baldur,  eller  om  det  skriver  sig  fra 
en  -sds  Forlegenhed  over  Spørgsmaalefc." 

„Nej,  det  gjør  det  ved  Gud  ikke!  De  tror  da  ikke, 
at  jeg  skulde  være  ..."  faldt  Astiid  rapmundet  ind, 
men  standsede  saa  lidt  mindre  selvsikker  og  rettede 
det  saa  til:  „at  jeg  skulde  .  .  .  skulde  bryde  mig  om 
ham,  .  .  .  jeg  mener,  saadan  alvorligere  .  ,  .  næ!  Han 
kan  være  meget  rar,  men  uf  nej,  der  er  alligevel  ikke 
saadan  Noget  ved  ham!" 

„Jeg  tør  vædde  paa,  De  allerede  har  givet  Deres 
unge  Hjerte  bort  til  en  Anden?" 

Astrid  benægtede  dette  paa  det  Kraftigste,  og  det 
var  maaske  heller  ikke  Tilfældet,  men  alligevel  smig- 
rede det  hende ,  at  en  ældre ,  fornuftig  Dame  som 
Frk.  Mynster  kunde  tro  det  om  hende;  det  var  ligesom, 
hun  blev  mere  voxen  i  sine  egne  Øjne.  Hun  var  vant 
til  alskens  humoristiske  Stiklerier  rundt  omkring  fra, 
naar  hun  lod  sig  mærke  med,  at  hun  paa  sin  barnlige 
Vis  sværmede  for  en  eller  anden  Mand,  og  derfor  kom 
det    hende   som  noget  Nyt,    at   Frk.   Mynster  ligesom 

gav  hende  Ret  til  at  nære  de  samme  Følelser  som 
voxne  unge  Damer,  og  hun  følte  sig  derfor  billigvis 
meget  tiltrukken  af  sin  nye  Veninde. 

Det  er  ikke  saa  sjeldent  Tilfældet,  at  ældre,  ugifte 
Mennesker,  Mænd  saavel  som  Kvinder,  have  større 
Held  med  sig  ved  at  vinde  Unges  Fortrolighed,  end 
gifte  Folk  under  samme  Betingelser  have.  Hvori  dette 
stikker,  er  det  ikke  let  at  præcisere.  Maaske  har 
ugifte  Ældre  bedre  bevaret  en  Forstaaelse  af  Ung- 
dommen; de  besidde  ofte  selv  en  vis  Naivitet,  som  gjør 
dem  det  lettere  at  tale  med  eller  maaske  snarere  høre 
paa  de  Unge,  uden  overlegent  at  kritisere  eller  satiri- 
sere over  disses  umodne  Anskuelser.  Maaske  har  de 
Unge  en  B"'ølelse  af,  at  de  kunne  være  friere  og  udtale 
sig  mere  utvungent  ligeoverfor  saadanne  Ældre  end 
overfor  Folk,  der  have  Børn;  unge  Mennesker  føle  sig 
sikkert  mere  som  Ligemænd  med  Ugifte  end  med  Gifte 
og  har  lettere  ved  at  skjænke  de  Første  end  de  Sidste 
sin  Fortrolighed. 

Denne  Evne  til  at  vinde  Ungdommen  besad  Tante 
Py  Ile  i  høj  Grad,  enhver  Ung  mærkede  strax,  at  hun 
trods  sine  graa  Haar  nærede  Interesse  for  de  Unge, 
og  at  hendes  Sind  saa  at  sige  var  jævnaldrende  med 
deres,  og  derfor  gik  det  ogsaa  her  saaledes,  som  det 
saa  ofte  var  gaaet  hende,  at  da  hun  efter  en  halv  Snes 
Minutters  Samtale  med  Astrid  traadte  ind  med  denne 
i  Dagligstuen,  havde  hun  erhvervet  sig  en  ung,  hen- 
given Veninde  til.  Saa  stort  Behag  havde  de  imidler- 
tid fundet  i  hinandens  Underholdning,  at  det  egentlig 
er  unøjagtigt  at  sige,    at   de  traadte  ind  i  Dagligstuen, 

de  blev  snarere  halede  derind,  idetmindste  Tante  Pylle, 
hvem  Britha  opsøgte  i  Entréen  og  trak  af  med  for  at 
præsentere  for  Faderen. 

Hvem  der  var  Familiefaderen,  kunde  Tante  Pylle 
fornuftigvis  ikke  være  i  T^åvl  om,  saasnart  hun  havde 
faaet  Næsen  indenfor  Døren,  thi  i  Øjeblikket  kunde 
der  siges  det  samme  om  Licht,  som  der  blev  sagt  om 
Landsfaderen  Fr.  VI.,  da  en  Ulykkelig  havde  fundet 
paa  at  hænge  sig  paa  hans  Statue  i  Frederiksberg 
Have,  „at  Folket  hængte  ved  ham".  Midt  paa  Gulvet 
stod  nemlig  den  firskaarne  Kobbersmed  i  sin  kort- 
kjødede,  sorte  Stadsfrakke,  rigeligt  behængt  paa  Arme, 
Ryg  og  Ben  med  større  og  mindre  Licht'er  paa  for- 
skjellige  Ud\'iklingsstadier;  og  alle  stemmede  de  af 
fuld  Hals  i  den  ikke  ukjendte  Opsang:  „Aa  jo,  Fa'er! 
Aa  jo,  aa  jo!'' 

Denne  Situation  tiltalte  i  allerhøjeste  Grad  den 
vehT.lligstemte  Tante  Pylle,  som  kun  ønskede,  at  hen- 
des niod\ållige  Søster  havde  været  tilstede,  for  at  hun 
kunde  beundre  denne  Familiegruppe. 

Saasnart  Britha  havde  faaet  gjort  Faderen  op- 
mærksom paa,  at  Frk.  Maoister  var  traadt  ind,  rystede 
han  ved  et  Par  kraftige  Skuldertræk  sine  ugenerte 
Poder  af  sig,  saa  de  drattede  ned  paa  Gulvet,  hvor 
de  trimlede  om  i  en  Klump  for  hans  Fødder,  og  saa 
sagde  han  med  et  lille,  kejtet  Skrabud  til  Frøkenen: 
„Godaften  og  velkommen!  De  undskj'lder,  om  mit 
Toilette  er  lidt  mankeret  og  anløbet,  men  det  er  Un- 
gernes Skyld,  ja  det  er,  for  nu  har  de.  lige  siden  jeg 
kom  herind,   hivet  og  halet  i  mig  for  at  faa  mig  til  at 

lege  med  dem  .  .  .jeg   skal   sige  Dem,   vi    savner   mia 
Kompagnon." 

„Naa,  Hr.  Clemmensen?  Han  deler  maaske  som 
ærlig  Kompagnon  ogsaa  det  med  Dem  og  tager  Halv- 
parten af  Børnene  paa  sig?"  spurgte  Tante  Pylle  mun- 
tert og  stræbte  at  bringe  Fingrene  paa  sin  højre  Haand 
ilave  igjen,  thi  hun  havde  en  Fornemmelse  af,  at  Smeden 
ved  det  Haandtryk,  han  havde  givet  hende,  havde 
maset  dem  ind  i  hinanden  til  een  Masse. 

„Bedre  end  det,  Frøken!  Han  besørger  s'gu  hele 
Kompagniet;  naar  han  er  her,  behøver  ingen  af  os 
Andre  at  tage  os  af  Børnene.  Det  er  baresens,  fordi 
han  ikke  er  kommen,  at  jeg  er  rykket  frem  i  For- 
stærkning som  en  Slags  B,eservemaskine.  Jeg  kan  for- 
resten ikke  regne  ud,  hvor  han  bliver  af,  for  Klokken 
mangler  jo  ikke  uden  nogle  Minutter  i  otte,  og  han 
veed,  vi  venter  ikke  paa  ham,  vi  er  meget  præcise  her 
i  Huset." 

Licht  havde  næppe  talt  ud,  da  der  lød  en  beskeden 
Ringning  paa  Entréklokken,  og  paa  dette  Signal  stor- 
mede hele  Børneflokken  under  Feltraabet:  „Der  er  han! 
Hurra!"  trampende  og  statnpende  ud  for  at  modtage 
deres  gamle  Ven.  Et  Øjeblik  efter  vendte  de  tilbage, 
førende  den  lille,  skutryggede  Clemmensen  i  Triumf 
trods  al  hans  Stritten  imod. 

„Den  er  ikke  otte,  jeg  kommer  ikke  for  sent!" 
begyndte  Clemmensen,  som  var  han  forberedt  paa  en 
længere  Straffeprædiken, 

„Ret  megen  Tid  er  der  nu  ikke  at  give  bort," 
svarede  Licht,    „men  det  kan   nu  være   lige  fedt.     Her 

er  Fremmede,  Clemmensen!  Maa  jeg  forestille  Dig  for 
Frøken  Mynster,  en  Tante  til  Borgen,  der  staar." 

Det  Buk.  den  gamle  Kompagnon  afleverede,  idet 
han  fremstammede  et:  „Aa,  om  Forladelse,  jeg  saae 
ikke  .  .  .  !"  var  saa  akaved,  som  tænkes  kunde,  og  der- 
paa  gav  han  sig  til,  da  han  ikke  i  Øjeblikket  vidste 
Andet  at  foretage  sig,  at  knække  Fingre  paa  sig  selv. 
Han  fik  imidlertid  strax  anden  Brug  for  sin  højre 
Haand,  thi  Tante  Pylle  strakte  sin  frem,  og  Clemmen- 
sen greb  den  strax  med  et  taknemmeligt  Blik  i  sine 
nøddebrune,  ungdommelige  Øjne. 

_Maa  jeg  forresten  spørge,  hvor  Du  har  været 
henne  og  føjte  om?"  spurgte  Licht  gemytligt. 

„Jo,  der  var  Bud  fra  Prokuratoren  omme  i  Regne- 
gade, om  der  ikke  kunde  komme  en  Mand  hen  og  se 
paa  hans  Pengeskab,  og  saa  gik  jeg  selv,  for  jeg  tænkte 
som  saa,  at  der  maatte  være  noget  G-alt  paafærde,  for 
Prokuratoren  plejer  jo  ikke  at  være  paa  Kontoret  paa 
den  Tid  af  Aftenen,  og  det  var  jo  egentlig  strengt 
taget  noget  Extra  udenfor  Håndteringen." 

,,Naa,  hvad  var  der  saa  galt  med  det?  Var  det 
noget  Videre?" 

„Naa  ja,  det  var  brækket  op!  Der  havde  været 
Indbrud  i  Eftermiddags;  Laasen  var  helt  spoleret,  den 
var  dirket  helt  forkert  op  af  en  Kluddermikkel,  det 
var  ligefrem  ærgerligt  at  se  paa,  saa  snavs  var  det 
gjort." 

,,Men  Død  og  Kritte,  havde  den  Tyveknægt  da 
faaet  Noget?" 

,,Naa— aa,  en  Snes  Kroner,  der  er  vist  ikke  meget 
at  hole  hos  den  Prokurator!  Det  gjorde  mig  nn 
næstendels  ondt  for  den  Tyveknægt,  for  Humør  har 
der  været  i  Kamelen." 

„Humør?     Hvad  skal  det  sige?" 

„Jo,  Du  veed  jo  nok,  at  de  paa  Prokuratorkontorer 
bruger  saadan  en  Plakat  til  at  hænge  udenpaa  Entré- 
døren, hvorpaa  der  staar:  „Døren  er  aaben",  og  den 
havde  den  Gavtyv  hængt  foran  paa  Pengeskabsdøren, 
som  han  havde  dirket  op." 

Hele  den  Lichtske  Familie  tilkjendegav  sit  Bifald 
ved  at  istemme  en  hjertelig  og  munter  Latter;  Fatter 
kløede  sig  i  sit  amerikanske  Bukkeskjæg  og  udstødte 
nogle  hule,  drønende  Kluk  i  den  dybeste  Bas,  og  Bør- 
nene svarede  i  alle  Oktaver  til  den  højeste  Diskant. 
At  en  ung  Mand  som  Baldur  sluttede  sig  til  den  al- 
mindelige Lystighed,  er  ikke  saa  underligt,  men  selv 
gamle  Tante  Pylle  blev  smittet.  Om  det  var  Histo- 
riens Skyld  eller  ej,  kunde  hun  ikke  afgjøre,  men  hun 
fandt,  at  der  ved  den  vantrevne  Mandsling  med  det 
kloge,  energiske  Ansigt,  var  noget  Originalt  og  Primi- 
tivt, som  fængslede  og  behagede  hende,  —  hun  kom 
uvilkaarligt  til  at  tænke  paa  en  af  de  godlidende,  i  alle 
hemmelige  Haandteringer  velbevandrede  Dværgskik- 
kelser fra  Eventyrverdenen. 

Kort  efter  faldt  Klokken  til  Slag  i  det  graagrum- 
sede,  i  alle  Furer  støvmættede  Alabaster  Uhr  henne 
paa  Chiffonieren,  som  i  det  Ydre  tog  sig  ud  som  en 
formindsket  Udgave  af  Apistemplet  i  Frederiksberg 
Have,  og  i  samme  Nu  stak  Tjenestepigen,  som  om  hun 

stod  i  Forbindelse  med  Mekanikken  i  Uhret,  sit  Hovede 
ind  ad  Spisestuedøren  og  meddelte  kort  og  fyndigt,  at 
Bordet  var  dækket.  Og  helt  stolt  over  at  kunne  kon- 
statere en  saadan  Præcision  skred  Husfaderen  ind  ad 
den  aabnede  Dor,  visende  Vej  for  Frk.  Mynster  og 
ladende  det  øvrige  Selskab  komme  bagefter,  som  det 
selv  lystede. 

Bordets  bugnende  Overflod  hensatte  øjeblikkeligt 
Tante  Pylle  i  den  største  Forbauselse,  da  hun  kun 
mindedes  een  Lejlighed  i  hele  sit  Liv.  hvorved  hun 
paa  een  Gang  havde  set  saa  meget  Mad,  nemhg  da 
engang  ude  paa  Landet  en  halvhundrede,  hungrige 
Asylbørn  bleve  bespiste  i  en  eller  anden  forfatnings- 
mæssig Anledning;  men  sin  Beslutning  tro,  at  synes 
om  Alt  der  i  Huset,  betroede  hun  sig  selv,  at  det  var 
umaadeligt  sundt  at  spise  d^^gtigt  Meget  om  Aftenen, 
hun  var  overbelast  om,  at  det  var  noget  Passiar,  dette 
her  med,  at  man  skulde  gaa  tommavet  tilsengs,  det 
havde  vore  Forfædre  skam  ikke  gjort,  og  de  havde 
dog  nok  i  sin  Tid  kunnet  tage  det  op  med  os  i  Hen- 
seende til  Sundhed  og  Kraft. 

Hvad  der  ellers  mest  tog  hendes  Opmærksomhed 
fangen  her,  var  Astrids  Forhold  Ugeoverfor  Britha  og 
Baldur,  som  var  altfor  aabenlyst  til,  at  det  ret  længe 
kunde  undgaa  Nogen.  Vel  var  det  ikke  denne  Aften 
lykkedes  den  fjortenaarige  Fredsforstyrrerske  at  faa 
Plads  umiddelbart  ved  Siden  af  Studenten,  thi  Clem- 
mensen var  kommen  hende  i  Forkjøbet  og  havde  skilt 
hende  fra  ham;  men  hun  var  dog  kommen  nær  nok  til 
at  gjøre  Ulykker;  hun  opførte  sig  ligesaa  fjendthgt  som 

sædvanlig  mod  det  unge  Par,  passede  paa  dem  som  en 
Smed  og  afbrød  og  umuliggjorde  enhver  lidt  intimere 
Samtale  mellem  dem.  Tante  Py  Ile  vurderede  ganske 
vist  ikke  denne  barnagtige  Forfølgelse  s^mderligt  bøjt, 
men  paa  den  anden  Side  indsaa  hun  helt  vel,  at  alle 
de  Chikanerier,  et  saadant  halvvoxent  Pigebarn  kunde 
hitte  paa,  alligevel  var  til  stor  Gene  for  de  Paagjæl- 
dende.  Hun  var  imidlertid  for  langt  fjernet  fra  Astrid 
til  at  kunne  gjøre  hende  uskadelig,  og  den  lille,  iltre 
Dame  blev  ganske  nervøs  af  at  sidde  uvirksom  der, 
uden  at  kunne  hjælpe  sine  to  Protegéer;  men  saa  kom 
Hævnen  fra  en  anden  Kant. 

Astrids  Drillerier  bestod  væsentligt  i,  hvergang 
Brithas  og  Baldurs  Konversation  blev  noget  mere 
dæmpet,  at  sende  dem  Fade,  Skaale  og  Assietter  med 
diverse  Delikatesser  paa  Halsen  eller  at  ulejlige  Baldur 
med  Forsendelsen  af  de  Rariteter,  han  kunde  naa,  og 
alle  disse  Spisevaretransporter  maatte  jo  dirigeres  ved 
Clemmensen,  der  som  berørt  sad  mellem  Astrid  og 
Baldur.  Tilsidst  voxede  disse  Transitexpeditioner  dog 
den  skikkelige  Kompagnon  over  Hovedet,  og  da  han 
indsaa,  at  de  ikke  vilde  ophøre,  før  han  fik  Astrid 
fjernet,  gav  han  sig  til  at  spekulere  paa,  hvorledes 
dette  lettest  lod  sig  arrangere.  Ket  længe  var  han  ikke 
om  at  finde  herpaa,  men  det  maa  dog  ogsaa  tilføjes, 
at  han,  som  den  gamle  Tusindkunstner  han  var,  stedse 
havde  Lommerne  fulde  af  Apparater  og  Hjælpemidler, 
som  almindelige  Mennesker  ikke  bar  hos  sig,  men  som 
altid  kunde  komme  til  Nytte  under  en  Situation  som 
den  forhaandenværende. 

Imellem  ham  og  Astrid  stod  lidt  inde  paa  Bordet 
et  mægtigt  Fad  med  de  mest  skarlagenrøde  appetitlige 
Krebs.  Paa  een  Gang  udbrød  Clemmensen  højligt  for- 
bauset:  „Hvad  er  det?  Jeg  synes,  der  er  nogen  af 
Krebsene,  der  er  levende?"  —  Selvfølgelig  rettedes  i 
samme  Øjeblik  alle  Tilstedeværendes  Blikke  mod  Fadet, 
og  ganske  rigtigt.  En  af  de  fedeste  Krebs,  som  laa 
med  Hoved  og  Forkrop  opad  Kanten  paa  Fadet,  be- 
gyndte langsomt  at  krible  og  krable  paa  sin  sideværts 
Vis,  skovlende  sig  frem  med  Kløerne  og  de  mange 
Ben  og  nikkende  med  de  lange  Følehorn.  Det  syntes 
at  være  dens  Ærgjerrighed  at  komme  op  over  Fadets 
Kant  og  udi  den  vide  Verden,  men  det  Terrain,  den 
bevægede  sig  paa,  var  jo  saa  urimeligt  glac,  at  den, 
hvergang  den  lykkeligt  var  kommen  et  Stykke  paa 
Vej,  trøstesløst  rutschede  tilbage  igjen  ned  i  Fadet,  og 
saa  store  vare  dens  Anstrængelser,  at  dens  Øjne  sjnites 
at  springe  endnu  længere  ud  af  Hovedet  paa  den,  end 
Krebseøjne  i  Almindelighed  pleje.  Efter  endel  sisyphos- 
agtige  Ture  op  og  ned  ad  Kanten  lykkedes  det  den 
omsider  ved  en  enorm  Kraftudfoldelse  at  \ånde  op 
over  Skraan.ingen  og  dumpe  ned  paa  Dugen,  og  da  den 
nu  var  kommen  paa  flad  Mark,  tog  den  Retning  mod 
Mellemrummet  mellem  Astrid  og  Clemmensen.  I  samme 
Nu  var  den  unge  Dame  med  et  B-ædselsskiig  paa 
Benene,  væltede  sin  Stol  og  echapperede  med  baglænds 
Spring  over  mod  Væggen.  Exemplet  smittede,  og  ogsaa 
Britha  og  Tante  Pylle  sprang  op. 

„Aa,  hvad  er  det  for  nogle  Narrerier?'^  udbrød 
Licht  med  sin  tørre,  rolige  Stemme.    „BKv  bare  siddende ; 

livor  kan  De  tro,  at  der  kan  komme  Liv  i  en  Krebs, 
som  har  været  i  kogendes  Vand?" 

„Jamen  kan  Du  da  ikke  se,  at  den  kravler  hen  ad 
Dugen?"  lød  det  i  Kor  fra  flere  af  hans  Børn. 

„Javist  gaar  den!"  attesterede  Tante  Pylle. 

„Saa  maa  det  s'gu  være  en  Gj enganger,  skjont  jeg 
aldrig  har  seet  saadan  En  i  rød  Mundering!" 

„Uf,  nu  veed  jeg.  hvordan  det  er!"  raabte  en  af 
Drengene  triumferende.  „Clemmensen  har  en  Traad 
i  den,  æh!" 

Naturligvis  var  dette  den  rigtige  Forklaring  paa 
Fænomenet,  og  hele  Selskabet  slog  sig  da  ogsaa  strax 
med  en  halv  ærgerlig  og  halv  genert  Latter  over  deres 
egen  Dumhed  til  E,o  med  Undtagelse  af  Astrid,  der  var 
saa  fornærmet,  at  hun  erklærede  ikke  mere  at  ville 
gaa  tilbords  men  surmulende  forsvandt  ind  i  Daglig- 
stuen. 

Skjønt  der  ikke  var  længe  tilbage,  inden  Spisningen 
var  færdig,  fik  dog  Baldur  og  Britha  altid  E-o  til  saa 
længe  at  tale  uforstyrret  med  hinanden.  Tante  Pylle 
fixerede  skarpt  Clemmensen  for  at  opdage,  om  dette 
Resultat  var  beregnet  fra  hans  Side;  men  hans  rolige 
Aasyn  med  den  høje  Pande  og  de  kloge  Øjne  røbede 
absolut  Intet,  og  dog  satte  den  Tanke  sig  fast  i  hendes 
Hovede,  at  han  nok  havde  vidst,  hvad  han  gjorde,  men 
herved  steg  kun  hendes  Interesse  og  Sympathi  for  ham. 
Skulde  de  være  Forbundsfæller,   spurgte   hun   sig  selv. 

Om  Resten  af  Aftenen  er  Intet  af  Interesse  at 
tilføje.  Tante  Pylle  fik  vel  lokket  ud  af  Astrid,  at 
Aarsagen    til    hendes    fjendtlige    Holdning    ligeoverfor 

Søsteren  og  Baldur  nærmest  var  den,  at  den  unge 
Dame  følte  sig  fornærmet  over,  at  Britha  ikke  beærede 
hende  med  sin  Fortrolighed  med  Hensjm  til  de  Følelser, 
hun  nærede  overfor  den  unge  Student,  der  kom  saa 
meget  der  i  Huset,  det  var  ligefrem  usøsterligt  handlet, 
mente  Astrid,  selv  om  der  ogsaa  var  en  lille  Forskjel 
i  deres  Alder,  hvad  hun  dog  lod  til  at  indrømme. 
Derimod  formaaede  Tante  Pylle  ikke  at  lokke  den 
ringeste  Antydning  ud  af  Clemmensen  om,  hvilket 
Standpunkt  han  indtog  ligeoverfor  Baldur  og  Britha, 
skjønt  hun  pumpede  ham  saa  godt,  som  en  ældre,  nys- 
g_]errig  Kvinde  kan,  og  hun  havde  den  Forsmædelse  at 
maatte  forlade  det  Lichtske  Hjem  ligesaa  uvidende  i 
denne  Henseende,  som  hun  var  kommen,  hvad  der 
ærgrede  hende  saa  meget  mere,  som  hun  stedse  var 
vant  til  at  komme  til  Klarhed  i  enhver  Sag,  som  hun 
forhørte  sig  om,  eftersom  hendes  Udspørgen  saa  lidt 
havde  Karakteren  af  en  næsvis  Udfritten,  men  fremkom 
med  en  vis  Naivitet,  som  let  fik  Folk  til  at  rykke  ud 
med  Mere  end  paatænkt.  Det  bør  dog  tilføjes,  at  hun 
saa  langt  fra  tog  Clemmensen  denne  hans  Indestængt- 
bed  ilde  op,  at  hendes  Eespekt  for  ham  snarere  voxede, 
ialfald  interesserede  den  gamle  Kompagnon  hende  kun 
yderhgere.  Og  derfor  spillede  han  ogsaa  ubetinget 
Hovedrollen  i  det  Referat,  Tante  Pylle  efter  sin  Hjem- 
komst til  Yillaen  afgav  til  sin  Søster  om  Alt,  hvad  hun 
havde  seet  og  hørt  den  Aften,  og  det  hjalp  ikke  deb 
Kingeste,  at  Fru  Borgen  flere  Gange  saa  at  sige  søgte 
at  sætte  ham  udenfor  som  Familien  Licht  ganske  uved- 
kommende. 


VII. 

Wmencl  den  sidst  omtalte  Samtale  mellem  Baldur 
og  hans  Moder  ikke  liavde  bevirket  nogensomhelst 
Forandring  i  lians  Følelser  for  Britlia  —  det  kunde 
den  saa  lidt  som  noget  Andet  ker  i  Verden  volde  — , 
saa  medførte  den  dog,  at  Baldur  indskrænkede  sine 
Afhentninger  af  Tante  Pylle  og  Britha  fra  Jernbane- 
gade, og  følgelig  mødtes  de  to  Unge,  der  udøvede  en 
saa  stor  Tiltrækningskraft  paa  hinanden,  sjeldnere.  Han 
spekulerede  stadigt  paa  nye  Udveje  til  at  skaffe  Sammen- 
komster imellem  dem  istand,  men  hans  Hjerne  syntes 
udtømt  i  saa  Henseende.  Til  hans  Held  gav  imidlertid 
Britha  sig  ogsaa  til  at  tænke  over  samme  Sag,  og  hun 
var  ikke  saa  længe  om  at  finde  paa  Noget. 

En  Snes  Dage  efter  Frk.  Mynsters  første  Besøg 
hos  Lichts  stod  gamle  Clemmensen  en  Middagsstund  i 
Værkstedet  ovre  i  Baghusets  Stue  og  undersøgte  sær- 
deles grundigt  en  Taphane,  som  lod  til  at  interessere 
ham  levende.  Udenfor  skinnede  Junisolen  lyst  og 
muntert,     men    i    det    temmelig    udstrakte,    lavtloftede 

Værkstedsrum  med  det  tilsodede  Loft  og  de  røgslaaede 
Vægge  herskede  der  en  dyster  Skumring,  som  j^derligere 
fremhævedes  af  de  gammeldags  smaa  Huder,  der  blin- 
kede matte  og  fortinnede  som  de  søvnige  Øjne  paa  en 
forsviret  Solderist.  Man  kunde  næsten  fristes  til  at 
tro,  at  den  Omstændighed,  at  Ruderne  aldrig  nogen- 
sinde havde  gjort  Bekjendtskab  med  Vand  eller  Polere- 
klud,  havde  forandret  deres  Livsanskuelse  derhen,  at 
det  for  dem  gjaldt  om  at  holde  saa  meget  Lys  ude 
som  muligt,  det  kappedes  de  idetmindste  troligt  om. 
E-undtom  paa  Gulvet  stod  større  og  mindre  Ambolte 
med  længere  og  kortere  Sperhorn,  Kister  og  Bænke 
med  aislags  Værktøj ,  og  Kar,  Kasseroller,  Kjedler, 
Malmstager,  Fyrfade,  o.  s.  v.  i  broget  Blanding;  langs 
A'^æggene  var  der  opslaaet  smaa  Hylder,  tæt  bepakkede 
med  Polerklude,  klinkede  Krukker  med  E,ødkit  og 
Mønnie,  Halvflasker  med  forskjellige  indbydende  Væd- 
sker  og  Daaser  med  Wienerkalk ;  henne  mod  Bagvæggen 
laa  et  Par  mægtige  Kjedler  og  lange,  tykke  Kobberrør 
tn  Brænderibrug,  og  her  flammede  Ilden  højt  paa  Skor- 
stenen, saa  den  gav  Gjenskin  i  alt  Kobber-  og  Messing- 
tøjet, og  selv  i  Filspaanen  og  Hammerskjællene,  som 
fyldte  hver  Revne  i  det  slidte  Gulv;  og  i  alle  Hjørner 
og  Kroge  havde  Edderkopperne  faaet  Lov  til  uforstyrret 
at  sætte  deres  Spindelvæv  op,  og  Støvet  og  Soden 
havde  forvandlet  disse  til  tunge  og  lange  Sørge- 
drapperier. 

Clemmensen  havde  imidlertid  ikke  Øje  for  Stedets 
Uhygge,  han  stod  der  helt  stolt  og  veltilmode  med 
den    mørke    Klædeskalot    med    de    paasyede,    røde    og 

grønne  Snorelidser  tronende  flot  paa  Hovedet,  i  den 
mørkeblaa  Arbejdsbluse  og  de  graa  Molskinds  Benklæder, 
og  skjærmet  af  det  omfangsrige,  tykke  og  stive  Læder- 
skjødskind. 

Saa  traadte  Britha  ind,  lysklædt  i  sit  nyeste 
Sommerpuds.  Maaske  var  Dragten  lidt  for  spraglet 
karlekinsagtigt ,  maaske  var  der  noget  vel  Forfløjent 
ved  den  opkrammede,  fjerbesatte  Hat,  og  maaske  vare 
de  overnaturligt  store  Ærmepuffer  paa  Skuldrene  altfor 
overdrevne  —  det  saae  ud,  som  hun  til  Stadighed  trak 
paa  Skuldrene  ad  Et  eller  Andet  — ,  men  hendes  elsk- 
værdige, buttede  Ansigt  straalede  af  Lykke  og  Livs- 
glæde, hele  Skikkelsen  var  saa  frisk  og  indtagende,  og 
hvad  gjorde  saa  Hesten?  Det  var,  ligesom  hun  lyste 
op  i  det  skumle,  snavsede  Værksted,  Svendene  lod 
Hammeren  synke  og  Filen  hvile  blot  for  at  se  paa 
hende,  hendes  fortrolige  Smaanik  til  dem  varmede  op 
i  de  lidt  sejge  Kraftkarle,  og  Læredrengen  henne  i 
Skorsten skrogen  glemte  at  trække  i  Snoren  til  Blæse- 
bælgen for  at  sukke,  den  fjortenaarige  Knøs  led  nemlig  af 
en  ulykkelig,  uigjengjældt  Kjærlighed  til  Mesters  Datter. 

„Hvad  \dl  Du?"  udbrød  Clemmensen,  der  sagde 
Du  til  alle  Lichts  Børn;  men  Spørgsmaalet  lød  ikke 
krænkende  for  den  Indtrædende,  dertil  var  der  altfor 
megen  Glæde  og  Hjertelighed  i  det. 

„Jo  hør.  De  skal  jo  til  Middag  hos  Deres  Svoger 
Schultz  idag,  ikke?"  spurgte  Britha. 

„Til  j\Iiddag?  Aa  ja,  det  kan  man  gjerne  kalde 
det,  han  har  inviteret  mig  til  graa  Ærter  og  røget 
Svinehovede,  det  er  min  Livret." 


236 

„Vil  De  ikke  liilse  og  takke  derlienne  for  deu 
Invitation,  jeg  har  faaet  i  Formiddags  til  paa  Tirsdag 
otte  Dage  at  tage  med  dem  i  Skoven.  Det  er  rædsomt 
fint  at  bede  saa  længe  i  Forvejen,  det  maa  da  blive 
storartet!" 

„Veed  Du  ikke,  at  det  er  deres  Sølvbryllupsdag, 
de  festiviteter  med  saadan  en  lille  Basseralle?" 

„Jo,  Caroline  fortalte  mig  det  engang  i  Foraaret 
.  .  .  Der  skal  nok  danses,  ikke,  livad?" 

„Det  har  sin  Eimelighed !  der  er  da  bedt  en  farlig 
Hoben  unge,  hoppegale  Mennesker." 

„Gud  veed,  hvor  de  faar  Herrer  fra  til  det?  Der 
er  jo  kun  een  Søn,  og  han  ..." 

„Han  er  ikke  uden  som  elleve  Aar,  saa  de  Bal- 
kavallerer,  han  kan  levere,  det  bliver  s'gu  nogle  rare 
Kakerlakker." 

„Hør,  .  .  .  kunde  De  ikke  paa  en  fin  Maade  faa  at 
vide,  om  ...  om  Schultzs  ikke  er  i  ...  i  Forlegenhed 
for  Balherrer?" 

„Gid  de  var  det!  Saa  var  der  da  Haab  for  en 
gammel  Udsætterbalhest  som  mig  ..." 

„Aa  nej,  det  er  mit  Alvor,  Clemmensen!  For  De 
forstaar  nok,  det  er  saa  kjedeligt  naar  man  ikke  veed, 
om  der  kommer  Nogen,  som  .  .  .  som  ..." 

„Som  man  interesserer  sig  for?  Jo,  det  begriber 
jeg  saa  godt!  .  .  .  Frøkenen  har  maaske  nogle  Kandi- 
dater at  opstille  til  Ballisten?" 

„Jeg?  .  .  .  Nej,  men  .  .  .  jeg  mente,  at  Harald  jo 
saa  let  kunde  give  Anvisning  paa  Nogle  .  .  .  Vil  De 
nok  sige  det  til  Schultzs?" 


237 

„Nej,  gu'  om  jeg  vil!  Hvad  for  skulde  jeg  blande 
mig  i  det?" 

„For  min  Skyld,  Clemmensen!" 

„For  din  Skyld?  Nej,  de  Vidtløftiglieder  kan  jeg 
ikke  indlade  mig  paa  .  .  .Ja,  maaske  jeg  kunde  sige, 
det  var  Dig,  som  .  .  . 

„Nej,  det  maa  De  paa  ingen  mulig  Maade!" 

„Ja,  saa  vil  jeg  ikke  liave  Noget  at  gjøre  med  de 
Dele!" 

„Aa,   naar  jeg  nu   beder  Dem  saa  meget  derom!" 

„Naa,  ja,  ja!  .  .  .  Men  jeg  vil  Pokker  ikke  tale 
om,  at  Harald  har  saadan  et  Stillingskontor  med  vel- 
exercerede  Balarbejdere  af  forskjellige  Aarsklasser,  nej, 
jeg  vil  gjøre  det  finere ,  jeg  vil  ligeud  sige  til  min 
Svoger,  at  der  er  saadan  en  mageløs,  flink,  ung  Mand 
ved  Navn  Baldur  Borgen,  som  han  skulde  bede  med  til 
Kaiasen  ..." 

„De  er  ækel,  Clemmensen!"  udbrod  Britlia  og  fløj 
afsted,  efterat  have  tildelt  den  gamle  Kompagnon  et 
lille  Knubs  med  Haandtaget  paa  sin  Parasol;  helt  rød 
var  hun  bleven  i  Hovedet,  men  det  kom  vist  udelukkende 
af  den  stærke  Varme,  der  herskede  i  Værkstedet. 

Clemmensen  gned  sig  inderligt  fornøjet  paa  sin 
Albue,  medens  han  stod  og  saae  efter  hende,  og  saa 
gammel  som  han  ogsaa  var,  ønskede  han,  at  han  var  i 
Baldurs  Sted, 

Da  Licht  enTimestid  senere  i  Forretningsanliggender 
kom  over  i  Værkstedet,  og  da  Forhandlingerne  herom 
vare  endte ,  trak  Clemmensen  ham  ind  i  et  fra  det 
øvrige    Rum    afskildret,    lille   Aflukke ,    som    syntes    at 

nedstamme  fra  et  Billetkontor  eller  en  Kagebod,  og 
som  førte  det  stolte  Navn  af  Clemmensens  Privat- 
kontor. Efter  meget  forekommende  at  have  opfordret 
Licht  til  at  gjøre  sig  det  mageligt  paa  Lokalets  eneste 
Siddeplads,  en  sort,  blankslidt,  trebenet  Træstol,  spurgte 
han:  ..Saae  Du  noget  til  Britha,  da  hun  for  lidt  siden 
gik  ud?" 

„Javel,  hun  var  et  lille  Løb  inde  i  Butikken.  Hvad 
for  spørger  Du  ellers  om  det?" 

„Jeg  mener,  observerede  Du  ikke  noget  Apartigt 
paa  hende?" 

„Jo,  forbandet  meget,  desværre!  Hun  havde  jo  sit 
nye  Stadstøj  paa,  jeg  slipper  ikke  under  en  halvfjerds 
Kroner,  den  kunde  jeg  nok  regne  ud." 

„Nej,  forstaa  mig  vel,  har  Du  ikke  i  den  senere 
Tid  lagt  Mærke  til  saadan  noget  .  .  .  noget  Kategorisk 
i  hendes  Væsen?" 

„Nej,  jeg  har  ej !" 

„Du  er  en  Muldvarp,  Licht!" 

„Du  kan  selv  være  en  Agurk,  Clemmensen!" 

„Jamen  der  er  Kjærne  i  den  Agurk,  for  jeg  har 
opdaget,  hvordan  det  hænger  sammen!" 

„Hvikke  noget?" 

„At  Pigebarnet  er  forlibt!" 

„Ja,  ser  Du,  Clemmensen,  jeg  har  selv  gjort  mig 
de  Tanker,  for  jeg  er  dog  hendes  Fader,  men  jeg  vilde 
jo  saa  nødigt  saadan  rigtigt  sætte  det  ud  for  mig  selv. 
desaarsags  det  ikke  staar  mig  an,   nej,  det  gjør  ikke!" 

„Hvad  for  en?  Jeg  tror,  spille  mig.  Du  har  Ind- 
vendinger at   komme   med  mod  Baldur  Borgen,   ja  for 

det  er  vel  ogsaa  ham,  Du  tænker  paa?  Hvad  er  der 
at  klage  paa  ham?  Er  han  Dig  kanskesens  inte 
kjøn  nok?" 

„Gu'  er  han  det!     Det  er  ikke  derpaa,   det  skorter." 

„Naa,  det  var  dog  godt,  Du  vilde  indrømme  det. 
Men  hvad  er  der  saa?  Finder  Du  ham  ikke  brav  og 
elskværdig?" 

,,Gu'  er  han  det!     Det  er  ikke  derpaa.  det  skorter," 

„Naa,  og  Pengene  behøver  Du  jo  ikke  at  spørge 
om,  desuden,  han  kommer  jo  nok  deran,  han  er  jo 
baade  flittig  og  flink!" 

„Gu'  er  han  det!  .  .  .  Det  vil  sige,  det  tror  jeg 
da,  for  det  kan  man  jo  ikke  saadan  have  ligefrem 
Redelighed  paa." 

„Men  for  en  Ulykke,  hvad  er  der  da  at  udsætte 
paa  ham,  hvorfor  er  han  Dig  ikke  god  nok?" 

,,God  nok?  Gu'  er  han  det!  .  .  .  Det  vil  sige,  han 
er  altfor  god,  er  han!" 

„Jeg  har  s'gu  aldrig  før  hørt  Tale  om  en  Fader, 
som  fandt  en  Mand  for  god  til  sin  Datter." 

„Ja  se,  jeg  mener  ikke  „god"  i  den  Betydenhed,  hvori 
Du  tager  det.  Han  er  for  .  .  .  for  fin  paa  det,  der  er 
for  mange  Gesvejfninger  ved  ham,  og  det  er  derfor, 
jeg  sætter  et  lille  Amendement  ved  ham  Jeg  tror 
nu  ikke,  han  er  saadan  ligefrem  adelig,  for  Borgen 
lyder  jo  ikke  derefter,  jeg  havde  i  min  Ungdom  en 
Bekjendter  af  det  Navn,  og  han  var  Proppeskjærer, 
men  der  er  hgegodt  Noget  ved  ham,  Studenten  her, 
som  smager  mig  af  Eangf or  ordning  en  og  Kruseduller 
og  lakerede   Sko  .  .  .  apropu,  jeg   veed  ikke,   om  Du 

observerede  det,  forgangen  Aften  havde  han  den  Onde 
balbere  mig  røde  Strømper  paa!" 

„Ja,  det  kan  jo  passe  meget  godt,  naar  man  vil 
gjøre  Haneben  !  Men  det  er  forresten  noget  overspændt, 
romantisk  Yaas,  Da  kommer  med!" 

„Nej,  det  er  ikke,  Clemmensen,  det  er  ikke  Vaas, 
det  maa  Du  ikke  sige!  Man  skal  hytte  sig  for  at 
amalgamere  sis:  med  de  Fine.  det  kommer  der  ikke 
noget  Godt  ud  af,  det  er  et  sandt  Ord,  som  der  staar 
i  Bibelen:  „Enhver  blive  i  den  Stand,  han  er  kaldet 
■udi,"  det  holder  jeg  paa!  Hvad.  ikke  sandt,  har  jeg 
Ret?" 

„Nej,  saa  skam  om  Du  har!  Du  bilder  Dig  vist 
ind,  at  det  er  rigtigt  beskedent  og  ydmygt,  hvad? 
Men  det  er  akkurat  det  Modsatte ,  rigtigt  anmassende 
og  hovmodigt  er  det!  Man  taler  saa  meget  om  Stands- 
fordomme hos  de  fine  Folk,  men  vi  Simple  eller  Borger- 
lige, vi  er  ikke  et  Haar  bedre." 

„Ja,  det  er  nu  ligemeget,  hvad  Du  siger,  jeg  bliver 
ved  mit!  Og  jeg  skal  gjøre,  hvad  jeg  kan,  forat  Britha 
ikke  skal  komme  til  at  give  Partiet  som  en  Spurv  i 
Tranedans." 

„Men  det  sætter  jeg  mig  imod,  og  jeg  har  Pige- 
barnet jjaa  min  Side." 

„A.a,  jeg  har  vel  ogsaa  et  Ord  at  tale  med,  jeg  er 
dog  hendes  Fader." 

„Og  jeg  er  hendes  Grudfader,  det  er  næsten  lige- 
saa  godt!" 

Efter  denne  Krigserklæring  skiltes  de  to  Kom- 
pagnoner   ad,    da    der    kom   Bud   efter  Licht   ovre   fra 

Butikken,  og  hvad  Clemmenseu  ikke  iforvejeu  havde 
interesseret  sig  for  at  skaffe  Baldur  med  til  sin  Svogers 
Sølvbryllupsfest,  det  gjorde  han  nu. 

Følgen  heraf  lod  ikke  længe  vente  paa  sig,  allerede 
Andendagen  derefter  modtog  Baldur  en  Indbydelse  fra 
Bagermester  Schultz  og  Hustru  om  at  beære  nævnte 
Højtid  med  sin  Nærværelse  ved  at  deltage  i  en  Skov- 
tur. Den  unge  Student  ledte  et  Øjeblik  efter  i  sin 
Hukommelse,  om  der  dersteds  skulde  findes  Nogen  af 
bemeldte  Navn;  da  dette  ikke  befandtes  at  være  Til- 
fældet, vendte  og  drejede  han  med  spørgende  Mine  det 
fine  Velinpapir  paa  alle  Ender  og  Kanter,  uden  dog  at 
blive  klogere  af  at  tage  den  ubeskrevne  Bagside  i 
Øjesjm,  og  spurgte  endelig,  da  han  ikke  kunde  klare 
det.  Tante  Pylle,  som  tilfældigvis  var  tilstede:  ,.Hvem 
er  Schultz?" 

„Hvad  i  Alverden  er  det  dog  for  nogle  besynder- 
lige Sporgsmaal,  Du  kommer  med?"  svarede  Tanten 
noget  forfjamsket  over  den  saa  pludselig  stillede  Fore- 
spørgsel: „Hvem  er  Schultz?  .  .  .  Det  13'der  ligesaa 
sfuixagtigt  som  den  Slags:  „Hvem  kan  finde  Katten?" 
eller  hs^ad  det  er.  Hvor  falder  Du  netop  paa  det 
Navn?" 

„Ganske  simpelt,  fordi  jeg  har  faaet  en  Invitation 
fra  en  Bagermester  Schultz,  og  jeg  er  mig  ikke  bevidst 
at  kjende  Nogen  af  det  Navn." 

„Jo,  vent  lidt!  Nu  skal  jeg  sige  Dig  Noget!  Var 
det  ikke  saadan,  de  hed,  den  Familie,  vi  traf  udenfor 
„National",  Du  husker  nok,  den  obsternasige  Mand  og 
hans  Datter  Caroline  med  Kirsebærrene  i  Hovedet?" 

„Jo,  det  er  rigtigt!  .  .  .  Men  det  forekommer  mig 
da  at  være  en  nogenlunde  mærkelig  Motivering  af  en 
Indbydelse,  at  jeg  har  været  oppe  at  skjændes  med 
Udstederen  af  Invitationen." 

„Du  kan  jo  da  nok  begribe,  at  det  er  en  af  dine 
Venner,  som  har  skaffet  Dig  med." 

„Aa  ja,  Du  har  Eet,  det  er  naturligvis  Harald  Licht, 
som  har  gjort  det,  Clemmensen  er  jo  i  Familie  med  de 
Schultz's." 

„Naa  ja,  det  er  jo  ogsaa  sandt!  .  .  .  Ja,  Du  tager 
naturligvis  derhen?" 

„Naturligvis!"  svarede  Baldur  med  et  hdt  foragteligt 
Tonefald,  det  forekom  ham  altfor  selvfølgeligt  til  at 
spørge  om.  Tanten  maatte  da  kunne  sige  sig  selv,  hvem 
der  blandt  Andre  vilde  komme  til  den  Fest. 

Senere  paa  Dagen  traf  Baldur  tilfældigt  sammen 
med  Harald,  hvem  han  oprigtigt  takkede  for  den  udviste 
Venskabstjeneste. 

Til  Baldurs  Forundring  svarede  Harald,  at  han 
sjeldent  sandfærdigt  kunde  sige  „Ingen  Aarsag!",  efter- 
som han  Intet  kjendte  til  den  Sag. 

Baldur  fastholdt  imidlertid  sin  Opfattelse,  den  han 
nærmere  begrundede  efter  det  ikke  ukjendte  System: 
„Hvem  Pokker  skulde  det  ellers  være?"  Men  Harald 
fralagde  sig  saa  bestemt  enhver  Andel  i  Indbydelsen, 
da  han  kjendte  altfor  lidt  til  Familien  Schultz  til  at 
kunne  udvirke  Sligt,  at  Baldur  forlod  ham  uden  at  vide, 
hvad  han  skulde  tro  eller  tænke  herom.  Og  det  bragte 
ham  ikke  et  Skridt  videre,  at  han  efter  sin  Hjemkomst 
oplyste   Tanten    om   Fejltagelsen   og   opfordrede   hende 

til  at  gjætte  om  igjen,  for  hun  erklærede  sig  fallit: 
naar  det  ikke  A^ar  den  unge  Licht,  der  havde  foranlediget 
det,  saa  var  der  ikke  Andet  tilbage  at  formode  end,  at 
Hr.  Bagermester  Schultz  trods  sin  Protest  dengang 
alligevel  havde  fundet  Behag  i  Bombardementet  med 
Kirsebærstenene. 

Et  Par  Dage  efter  var  Baldur  paa  Præsentations- 
visit  ude  hos  Bagerfamilien,  og  her  erfarede  han  af  Fru 
Schultz,  født  Clemmensen,  at  det  var  hendes  Broder, 
der  paa  det  Varmeste  havde  anbefalet  dem  at  bede 
ham  med,  hvad  hun  ikke  haabede,  han  havde  taget 
dem  ilde  op.  Noget  overrasket  over  saa  ganske  uventet 
at  mode  en  saadan  Velvillie  fra  gamle  Clemmensens 
Side,  ilede  Baldur  hjem  og  meddelte  Tanten  denne 
Opl3^sning;  hans  Overraskelse  steg  imidlertid  til  Betut- 
telse, da  hun  modtog  den  Efterretning  med  den  mest 
rolige  Ei'klæring  om,  at  det  havde  hun  nok  tænkt  sig 
om  ham,  Clemmensen.  Paa  Baldurs  ret  naturlige  Spørgs- 
maal  om,  hvorfor  hun  da  ikke  havde  mælet  et  Ord 
herom,  vilde  hun  ikke  svare,  hun  indskrænkede  sig  til 
at  levere  en  Række  selvsikre,  tilfredse  Smaanik  med 
Hovedet  og  udtale  diverse  mystiske  Sætninger  om,  at 
det  ikke  var  Andet  end,  hvad  hun  havde  ventet,  det 
glædede  hende,  hun  ikke  havde  taget  Fejl.  Og  da  han 
ikke  kunde  faa  Noget  ud  af  hende,  var  Baldur  i  Resten 
af  Tiden  for  Festen  henvist  til  paa  egen  Haand  at 
anstille  Betragtninger  over,  hvorledes  den  Ting  hang 
sammen. 

Sølvbryllups  Skovturen  var  en  Middagstur,  det  vil 
sige,  man  skulde  møde  Klokken  fire  i  Sølvbrudeparrets 

Hjem   for   derfra  pr.  Vogu   at   afgaa   til  Bestemmelses- 
stedet, livor  Gildet  skulde  staa. 

Den  store  Bagergaard  laa  ude  i  Adelgade  Kvarteret, 
hvor  den  velhavende  og  dominerende  bredte  sig  mellem 
de  tarvelige,  opløbne  og  smalskuldrede  Kaserner  for 
Fattigfolk;  den  var  velkjendt  over  hele  Kvarteret,  og 
der  var  noget  Matadoragtigt  ved  den  velpudsede,  bred- 
pillede  Bygning  med  den  brede,  aabne  Port,  hvorfra  en 
syrlig  Duft  af  (^jær  og  Surdejg  strømmede  ud,  og  hvori 
stedse  en  Hob  Bagersvende  holdt  Generalforsamling, 
præsenterende  deres  muskelstærke  Arme  i  al  deres 
Nøgenhed.  En  gammel,  slidt  Stentrappe  førte  op  til 
den  omfangsrige  Stuebutik,  der  saae  saa  usigehgt  mere 
solid  ud  end  de  nymodens,  lapsede  Brødudsalg,  og  som 
da  ogsaa  ganske  foragtede  en  reklamerende  Pj'nt  som 
den  gyldne,  dinglende  Kringle,  og  fra  de  tildampede 
Kjældervinduer,  hvis  tætte  Jemtraadsgittre  skjærmede 
for  alle  indiskrete  Blikke,  steg  til  enhver  Tid  en  lifligt 
krydret  Aroma  af  friskbagt  Hvedebrød  op  i  Xæsen  paa 
de  Forbigaaende  og  gjorde  dem  lækkersultne. 

Paa  Festdagen  var  der  henad  den  angivne  Tid  Liv 
og  Røre  i  Bagergaarden.  Gjennem  Porten  kunde  man 
se  holdende  inde  i  Gaarden  en  flot,  magelig  Landauer 
og  en  rummelig  Familie  Char-a-banc,  som  Schultz  selv 
stillede,  foruden  et  Par  Hyrevogne  af  samme  Kaliber, 
og  Livet  og  Tummelen  forplantede  sig  helt  ud  paa 
Gaden,  hvor  endnu  flere  Char-a-bancs  holdt  i  Række 
langs  Fortouget  og  samlede  en  nysgjerrig  Skare  af 
Kvarterets  just  ikke  saa  meget  stilfærdige  Ungdom,  af 
Haandværkssvende  og  Syjomfruer,    af  xlrbejdsmænd  og 

Sælgekoner  og  selv  af  Husmødre,  som  kom  forbi  med 
deres  Spand  kogende  Vand  henne  fra  Brændevins- 
brænderen, men  som  maatte  stoppe  op  for  at  faa  et 
Glimt  at  se  af  Stadsen  ved  Bagerens  Sølvbryllup. 

Alt  som  Tiden  nærmede  sig,  blev  den  udstrakte, 
hyggelige  første  Sals  Lejlighed  mere  og  mere  befolket; 
i  den  forreste  Stue  modtog  Ægteparret  den  foreløbige 
Lykønskning,  og  i  alle  de  andre  Værelser  bagved  var 
der  en  Løben  frem  og  tilbage,  en  Trængsel  og  Puffen 
af  overtøjklædte,  ældre  Herrer  og  deres  forsynlige  Fruer 
med  mægtige,  uldne  Shawler  over  Armen  til  Benyttelse 
under  den  kjølige  Hjemtur,  af  gnavne  Pebersvende, 
som  havde  ondt  ved  at  bjerge  sig  i  al  den  megen 
Staahej,  og  overbepyntede,  tredive  Aars  Ungmøer,  som 
nervøst  foer  fra  Sted  til  Sted  uden  nogen  paaviselig 
Grund,  og  af  en  talrig  Skare  sommerklædte,  blomster- 
smykkede unge  Piger  og  kjoleklædte,  hvidslipsede  unge 
Herrer,  som  under  øredøvende  Pluddren  og  Leen  bølgede 
frem  og  tilbage,  urimeligt  forhippede  paa  at  komme 
afsted  og  træffende  Aftale  om  at  kjøre  paa  Vogn  sam- 
men, som  de  om  Vinteren  plejede  at  sørge  for  at  komme 
i  samme  Kvadrille. 

Det  Første,  Baldur  efter  sin  Ankomst  foretog  sig, 
var  at  opsøge  Britha,  og  Grunden  til  hans  Hastværk 
fremgik  tydeligt  af  hans  første  Spørgsmaal:  „Maa  jeg 
have  den  Fornøjelse  at  have  Dem  tilbords.  Frøken 
Licht?" 

„Det  raader  jeg  vist  ikke  selv  over,"  svarede  Britha 
—  hun  betænkte  sig  paa,  om  hun  skulde  sætte  et  lille 
„desværre"   ind   i  Svaret,  men  mente  det  dog  ikke  til- 

raadeligt  at  røbe  sig  paa  den  Maade,  —  og  tilføjede 
forklarende:  „Saavidt  jeg  veed,  er  det  bestemt iforvejen, 
hvem  vi  skal  have  tilbords  '• 

„Aa,  det  var  kjedeligt !  .  .  .  Bare  jeg  maatte  faa 
Dem!" 

Britha  svarede  ikke,  hun  gjorde  et  af  sine  Smaa- 
kast  med  Hovedet,  saa  Haarp^'sken  fik  sig  en  GjTigetiir ; 
det  forekom  hende,  at  den  gode  Student  var  en  Smule 
vel  fri  i  tsin  Tale. 

„Jamen  jeg  kan  da  altid  bede  Dem  være  min  Vogn- 
dame,"  fortsatte  Baldur  ufortrødent,  „ja,  for  der  er  vel 
ikke  ogsaa  truffet  Bestemmelse  om,  hvem  vi  skal  have 
tilvogns?'" 

„Det  veed  jeg  virkelig  ikke,"  svarede  Britha  mun- 
tert, thi  den  nye  Titulatur  morede  hende.  ,.De  skulde 
dog  spørge  Hi-.  Schultz  ad." 

Følgende  denne  Anvisning  begav  Baldur  sig  ud 
paa  Expedition  for  at  opsøge  Værten,  men  han  var  ikke 
saa  nem  at  finde.  Der  blev  nok  før  omtalt,  at  Sølv- 
brudeparret gav  Kui'  i  den  forreste  Stue.  men  det  var 
mere  saadan  en  Programtalemaade ,  idetmindste  for 
Herrens  Vedkommende.  Han  skulde  vel  efter  Be- 
stemmelsen findes  der,  men  han  var  en  altfor  urolig 
Natur  til  ret  længe  ad  Gaugen  at  kunne  holde  sig  til 
eet  Værelse,  og  naar  han  kjedede  sig  altfor  meget  i 
Modtagelsessalonen,  forfriskede  han  sig  med  at  gjore 
smaa  Afstikkere  enten  ned  i  Gaarden  for  at  forhøre 
sig  hos  Kuskene,  om  det  nu  ogsaa  var  vist,  at  de  vare 
parate  til  Afgang,  for  ellers  sendte  han  Bud  efter  andre 
Vogne,  han  lod  sig  ikke  spille  paa  Næsen,  eller  ned  i 

Bageriet  for  at  spørge  Svendene,  om  de  troede,  han 
gav  dem  Løn  for  at  staa  og  drive  og  se  ud  af  Vin- 
duerne efter  nogle  tossede  Ekvipager,  eller  overhovedet 
blot  for  at  gjore  Ophævelser  et  eller  andet  Sted.  Det 
var  nemlig  saa  at  sige  en  Livsbetingelse  for  Manden 
engang  imellem  at  skjælde  og  smelde;  fik  han  blot  i 
Mellemstunder  Lov  hertil,  kunde  han  ellers  være  nok 
saa  elskværdig  og  hyggelig,  thi  han  var  den  underligste 
Blanding  af  Gemytlighed  og  Krasbørstighed,  og  navnlig 
talte  han  saa  bøst,  som  var  han  stedse  paa  Nippet  til 
at  t}^  til  slaaende  Argumenter. 

Ude  i  Entréen  løb  Baldur  tilfældigt  paa  Bager- 
mesteren, just  som  denne  vendte  tilbage  fra  en  af  de 
nævnte,  forfriskende  Udflugter. 

„Hvem  er  De?  Hvor  kommer  De  fra?  Hvad  vil 
De?"  tordnede  han  til  Baldur  med  en  Fart  af  flere 
hundrede  Spørgsmaal  i  Minuttet. 

„Kjender  De  mig  ikke?"  stammede  Baldur  med  en 
let  forklarlig  Forlegenhed  over  denne  Begegnelse.  „Jeg 
er  Student  Borgen." 

„Borgen?!"  raabte  Schultz,  som  om  der  var  tilføjet 
ham  den  groveste,  personlige  Fornærmelse.  „Naa  ja, 
jeg  har  s'gu  opgivet  at  følge  med,  her  er  jo  saadan  et 
Mylr  af  Mennesker  .  .  .  Skal  De  med  ?" 

„Med?    Hvorhen?"  spurgte  Baldur  forbløffet. 

„Paa  Skovturen,  naturligvis !  Hvad  Pokker  kommer 
det  mig  ellers  ved,  hvad  De  er  med  til?" 

„Javel  skal  jeg  med  i  Skoven,  det  er  jo  dertil,  jeg 
er  inviteret,  og  mest  derfor,  jeg  er  kommen." 

„Naa  ja,  umlskylcl!  Men  saa  maa  De  virkelig  blive 
inde  lios  de  Andre,  vi  kan  ikke  have  Gjæsterne  saadan 
løbende  her  ind  og  ud,  saa  faar  vi  jo  aldrig  seet,  naar 
vi  er  fuldtallige." 

„Jeg  vilde  blot  spørge  Dem ,  om  vi  skal  have 
bestemte  Pladser  paa  Vognene?" 

„Hahaha,  det  er  godt !  Her  er  s'gu  lige  saa  meget 
Mudder  som  en  Søndagaften  ude  i  Skodsborg,  naar 
Folk  skal  med  Vognene  til  Klampenborgtoget.  Det  er 
meget  godt,  det  tiltaler  mig!  .  .  .  Men  jeg  kan  ikke 
svare  Dem,  min  kjære,  unge  Mand,  for  det  har  jeg  ikke 
Anelse  om,  henvend  Dem  til  Clemmensen,  alt  den  Slags 
har  han  og  min  Kone  arrangeret." 

Baldur  behøvede  ikke  at  gjore  sig  nogen  Uleilighed 
med  at  opsøge  den  omtalte  Svoger,  thi  i  det  Samme 
kom  denne  stormende  til  i  Dlob,  øjensjmlig  smittet  af 
det  epidemiske  Hastværk. 

„Herregud,  staar  Du  her?"  henvendte  Clemmensen 
forpustet  til  Schultz.  „Vi  render  Allesammen  og  leder 
efter  Dig,  vi  venter  kun  paa  Dig  for  at  komme  til- 
vogns." 

„Vente  paa  mig?  Haha,  det  er  godt!  Jeg  har 
været  parat  fra  imorges  Klokken  sex,  da  Mutter  og  jeg 
blev  tagen  paa  Sengen  med  Riberhus-Marsch  og 
FarineUi  og  saadan  andre  fodelaud  ske  Messingvarer  til 
Godmorgen  .  .  .  Ja,  Du  behover  ikke  at  skynde  paa 
mig.  Svoger,  nu  gaar  jeg,  men  Du  er  s'gu  grinagtig, 
for  Du  er  ligesaa  gelåufig  og  konfundererende  som  en 
allerunderdanisk  Overhofmarschal,  naar  der  skal  være 
Barselgilde  paa  Slottet." 

Med  disse  Ord  forsvandt  Værten  og  lod  sin  Svoger 
og  Baldur  alene ;  Clemmensen  belavede  sig  til  at  følge 
efter,  men  standsede  ved  det  første  Skridt  og  spurgte 
noget  ugenert:  „Hvad  vil  De  egentlig  herude  i 
Entréen?" 

„Jeg  vil  .  .  .  jeg  vil  tale  med  Dem,'*'  svarede  Bal- 
dur hurtigt. 

.,Tale  med  mig?"  gjentog  Clemmensen  og  purrede 
op  i  sine  fyldige,  graa  Lokker.  „Oho,  jeg  gjætter, 
hvad  det  er!  De  har  skrevet  en  Sang  i  Dagens  An- 
ledning ?  Naar  en  ung  Mand  vil  tale  med  Festarran- 
gøren saadan  lige  umiddelbart,  før  Festen  skal  begynde, 
saa  har  han  altid  skrevet  en  Sang  i  Dagens  Anledning." 

„Nej,  denne  Gang  bedrager  dog  'Deres  Skarp- 
sindighed Dem,"  forsikrede  Baldur  med  et  Smil  over 
den  Andens  apodiktiske  Sikkerhed. 

„Ikke  skrevet  en  Sang?  Hm,  mærkeligt!  Saa  er 
det  en  Tale,  De  vil  holde?  .  .  .  Heller  ikke?  Men 
bedste  Mand,  hvad  Pokker  vil  De  da?" 

„Forst  vil  jeg  takke  Dem,  fordi  De  har  været  saa 
venlig  at  skaffe  mig  med  til  dette  Selskab." 

„Aa,  i  saa  Henseende  har  De  ikke  noget  at  takke 
mig  for!" 

„Hvadbehager?  Deres  Søster  har  jo  selv  sagt  mig, 
at  det  var  Dem,  som  ..." 

„Aldrig!  Jeg  var  jo  kun  saadan  en  Slags  Mellem- 
mand, —  Bybud,  Kjære!  Ikke  Andet  end  simpelt 
Bybud!" 

„Men  hvorledes  hænger  det  sammen?  Hvem  kan 
jeg  da  takke  derfor?" 


250 

„Jo,  det  kom  io  af,  at  hun  saa  pf'jerne  vilde  have 
Dem  med  ..." 

„Hvad  for  en  hun?     Deres  Søster?" 

„Min  Søster  —  næ!"  udbrød  Clemmensen  decideret 
og  haanligt  afvisende;  men  da  han  i  samme  Øjeblik 
mærkede,  at  han  var  ved  at  forsnakke  sig,  forvirrede 
han  fuldstændigt  sin  Tilhører  ved  ligesaa  decideret 
bekræftende  at  sige:  „Min  Søster  —  jo!  Hvem  skulde 
det  ellers  være?  Jo  vel  var  det  min  Søster,  som  .  .  . 
som  havde  Lyst  til  at  danse  med  Dem  .  .  .jeg  mener, 
have  Dem  til  Kavaler  .  .  .  ikke  selv,  personlig,  for- 
staar  De,  men  saadan  til  Balkavaler  i  Almindelighed 
.  .  .  Naa,  men  det  er  der  ikke  Tid  til  at  snakke 
om  nu!" 

„Sig  mig  blot,  hvem  jeg  skal  have  tilbords?" 

„Naturligvis  .  .  .  det  vil  sige,  aldeles  ikke  naturligvis, 
men  fordi  vi  ikke  troede,  De  kj endte  Andre,  saa  be- 
stemte vi  Britha  .  .  .  Frøken  Licht  for  Dem." 

Der  undslap  Baldur  et  lille  Glædesskrig,  og  der 
begyndte  at  dæmre  hos  ham  en  svag  Mistanke  om, 
hvorfra  Clemmensens  Forvirring  skrev  sig,  skjønt  han 
ikke  rigtigt  turde  haabe  derpaa.  Da  Clemmensen 
atter  gjorde  Mine  til  at  forlade  ham,  spurgte  han  ham 
endnu:     „Vi  forer  vel  vore  Borddamer  tilvogns?" 

„Føre  Borddamerne  tilvogns?  Nej,  veed  De  hvad, 
nu  forlanger  De  for  meget!  .  .  .  Ja,  forresten  —  hvorfor 
ikke?  Det  er  ikke  faldet  mig  ind  før,  men  naar  jeg 
nu  tænker  derover,  saa  forekommer  det  mig  egentlig 
ret  naturligt.  Det  kan  vi  arrangere  endnu,  det  var  en 
god  Idé,  Tak  skal  De  ha'e!" 


251 

Afsted  ilede  Clemmensen  ind  i  Stuerne,  hvor  han 
umiddelbart  efter  kmide  sees  farende  omkring  fra  den 
ene  Herre  til  den  anden  og  stikkende  dem  smaa 
Papirsedler  i  Haanden,  hvilke  med  stor  Interesse  blev 
studerede  af  Modtagerne,  og  saasnart  han  havde  sluttet 
denne  Virksomhed,  begav  det  talrige  Selskab  sig  under 
højrøstet  Spøg  og  Latter  ned  ad  Trappen  og  steg 
under  endnu  mere  Spektakkel  op  i  de  venteude 
Ekvipager. 

Der  var  En,  der  ikke  delte  den  almindelige  Munter- 
lied, og  det  var  Frøken  Caroline  Schultz,  af  hvem  vi 
saae  et  Glimt  hin  Middagsstund  udenfor  „National",  og 
Grunden  til  den  unge  Dames  Forstemthed  var  den,  at 
hun  paa  det  Grusomste  var  bleven  skuffet  med  den 
Bordkavaler,  hun  havde  faaet.  Strax  efter  Uddelelsen 
af  —  om  man  saa  kan  kalde  dem  —  Parringssedlerne 
havde  Harald  Licht  nærmet  sig  hende  og  meddelt 
hende,  at  han  skulde  have  den  store  Ære  at  have 
hende  tilbords  og  følgelig  ogsaa  tilvogns.  Hun  stud- 
sede, spurgte  om  der  ikke  forelaa  en  Fejltagelse,  og 
gik  endogsaa  saa  vidt,  at  hun  udbad  sig  at  maatte  se 
Navnesedlen,  da  hun  trods  alle  hans  Forsikringer  endnu 
tvivlede.  Der  var  imidlertid  ingen  Forvexling  mulig, 
og  hun  tog  hans  Arm,  idet  hun  med  en  daarligt  skjult 
Fortrydelse  erklærede,  at  det  kunde  hun  ikke  forstaa, 
saa  maatte  det  være  bestemt  om  i  sidste  Øjeblik,  og 
det  var  meget  underligt  og  meget  kedeligt  —  ikke  for 
hende,  naturligvis,  Gudbevares !  men  for  Harald,  for 
der  var  vist  mange  Andre,  han  hellere  vilde  have 
end  hende.     Dette  turde  ikke  have  været  saa  grumme 

langt  fra  Sandheden  endda,  aUenfals  havde  Harald 
nogen  Vanskelighed  ved  at  tilvejebringe  den  fornødne 
Troværdighed,  da  han  erklærede  at  være  „salig  og  glad" 
ligesom  Don  Ottavio  i  „Don  Juan",  dertil  lignede  han 
altfor  meget  den  bedrøvelige  Riddersmand. 

Saasnart  det  lod  sig  gjore,  bad  Caroline  ham  und- 
skylde sig  et  Øjeblik  og  ilede  mellem  Folk  og  Vogne 
hen  til  Clemmensen,  hvem  hun  i  en  muggen  Tone,  som 
ikke  lod  mindre  irriteret,  fordi  hun  var  nødt  til  at 
hviske,  spurgte :  „Hvad  skal  det  sige,  Onkel,  at  Du 
har  givet  mig  Licht  tilbords?" 

„Harald  Licht?  Hvad  vil  det  sige,  er  Du  ikke 
fornøjet  med  ham?"  spurgte  Clemmensen  tilsyneladende 
forundret  tilbage. 

„Aa,  det  veed  Du  jo  godt,  ham  bryder  jeg  mig 
ikke  om.  Det  er  ved  Gud  en  Skam,  baade  Du  og 
Moder  havde  lovet  mig  Student  Borgen." 

„Havde  vi  det?  .  .  .  Ja,  nu  Du  siger  det,  synes 
jeg  ogsaa  .  .  .  men  det  har  vi  glemt!  .  .  .  Hvem  har 
han?     Kan  I  ikke  bytte?" 

„iSIej,  det  lader  sig  ikke  gjøre,  han  har  jo  Britha 
Licht,  ogsaa  fik  jo  Britha  og  Harald  hinanden  tilbords." 

„Søster  og  Broder,  nej !  Vel  holder  de  meget  af 
hinanden,  men  det  gaar  ikke.  Jeg  kan  ikke  forstaa, 
hvordan  det  er  gaaet  til." 

..Nej,  jeg  ikke  heller!  Man  skulde  næsten  tro,  at 
Britha  Licht  havde  en  Finger  med  i  Spillet?" 

„Xej,  det  kan  jeg  forsikre  Dig,  deri  er  hun  uskjd- 
dig!  Men  det  er  jo  kjedeligt,  der  ikke  er  Noget  at 
stille  op." 

„Ja,  det  er  mere  end  kj edeligt,  nu  er  hele  min 
Fornøjelse  spoleret  for  Resten  af  Dagen!  Men  jeg  vil 
sige  Dig  een  Ting  Onkel,  Du  er  saa  god  at  arrangere 
det  saaledes,  at  jeg  ved  Bordet  kommer  til  at  sidde 
ved  Siden  af  ham,  paa  Vognen  skal  jeg  selv  nok  sorge 
for  det!" 

„Det  skal  jeg!"  lovede  den  skikkelige  Clemmensen, 
skjønt  med  blodende  Hjerte,  thi  han  indsaa,  hvor  for- 
styrrende det  vilde  være  for  Baldur  og  Britha,  og  med 
det  Løfte  vendte  Caroline  tilbage  til  sin  Kavaler. 

Omsider  satte  det  lange  Vogntog  sig  i  Bevægelse, 
og  efterat  Passagererne  i  de  forskjellige  Kjoretøjer, 
takket  være  Nyboders  to])pede  Brolægning,  vare  rystede 
sammen  i  de  snævreste,  mest  fortrolige  Klynger,  svin- 
gede man  ud  ad  Østerbro  og  naaede  snart  Strand- 
vejen. Blank  og  klar  sad  Solen  deroppe  og  skinnede 
som  en  Messingknap  paa  en  Port,  der  lige  har  faaet 
sin  Lørdagspudsning ;  blank  og  klar  straalede  Himlen, 
som  højt  oppe  havde  spændt  sit  blaa  Kuppeltag  ud 
og  omhyggeligt  fjernet  alle  Pletter  derfra;  og  blankt 
og  klart  laa  endelig  Sundet  derude  og  fangede  Sol- 
straaler,  men  havde  ondt  ved  at  holde  fast  paa  dem, 
som  smuttede  bort  mellem  Fingrene  og  kaade  og 
spottende  hoppede  henover  de  smaa  Bølgetoppe,  som 
en  Flok  forviltrede  Skoledrenge.  Paa  den  anden  Side 
af  Sundets  blinkende  Baand  hævede  Sverige  sig  og 
syntes  at  nikke  saa  skjælmsk  herover  som  en  Kokette, 
der  over  Viftens  Rand  tilkaster  En  daarende  Blikke, 
Vinden  strøg  kjælent  og  kjærtegnende  hen  over  Vand- 
fladen forat  glatte  Folderne   ud ;    Strandvejens  kjoben- 

liavnske  Sraaahaver  laa  og  lapsede  sig  i  deres  nye, 
spraglede  Sommerdragter,  som  de  endnu  ej  havde  slidt 
saa  meget  paa,  at  de  havde  tabt  Udseendet,  kortsagt 
K^'sten  var  i  sit  gladeste  Solskinshumør.  Og  det 
smittede.  Alle  Skovgjæsteme  vare  i  den  3'pperligste 
Stemning;  de  glædede  sig  over,  hvor  fortræffeligt  de  i 
Øjeblikket  havde  det,  og  de  glædede  sig  i  Forventning 
af,  hvad  der  forestod,  der  kjendtes  intet  til  Pauser  i 
Konversationen  i  noget  af  Kjøretøjerne,  man  viftede 
til  liinanden  med  Lommetørklæder  og  Parasoller  fra 
Vogn  til  Vogn,  og  muntre  Tilraab  krydsede  hinanden, 
uden  at  Nogen  kunde  høre,  hvad  der  blev  sagt,  men 
ogsaa  uden  at  Nogen  mistede  Humøret  af  den  Grund. 
Som  Forholdene  stillede  sig  under  Kjørselen,  gaves 
der  ikke  Baldur  og  Britha  nogen  Lejlighed  til  ufor- 
styrret at  tale  med  hinanden,  og  det  skyldtes  paa 
ingen  Maade  ene  Naboskabet  med  Caroline.  De  følte 
maaske  endda  hellerikke  i  Øjeblikket  saa  megen  Trang 
dertil,  de  gjennemstrømmedes  af  det  lykkelige  ube- 
skrivelige Velvære,  som  to  Unge,  der  have  hinanden 
kjær,  fornemme  blot  ved  at  være  i  hinandens  Nærhed, 
de  følte  sig  saa  usigeligt  glade  og  tdfredse  ved  at 
sidde  saaledes  ved  Siden  af  hinanden  paa  den  lystigt 
rumlende  Vogn,  og  ingen  af  dem  lod  til  at  have  Noget 
imod,  at  Pladsen  var  saa  kneben,  at  de  engang  imellem, 
naar  Vognen  gav  et  lille  Hop,  klinkede  Skuldre 
sammen.  For  dem  maatte  Kjoreturen  gjerne  have 
varet  længere,  den  vilde  endda  ikke  have  faldet  dem 
lang ;  men  da  Vognen  endelig  svingede  op  for  Trappen 
op  til  Raadvads  Restauration,  og  de  bleve  nødte  til  at 

stige  af,  trøstede  de  sig  med,  at  deres  Adskillelse  ikke 
vilde  blive  af  nogen  længere  Varighed. 

Det  var  ikke  nogen  gammeldags  Skovtm-  i  den 
hyggelige  Stil,  hvor  Værtens  selv  bragte  Furagen  med 
i  Magasiner  og  Kurve,  og  hvor  Gjæsterne  tog  Del  i 
Anretningen  og  Borddækningen,  al  den  Sort  Gemytlig- 
hed var  banlyst,  det  lange,  hesteskoformede  Festbord 
kunde  ligesaa  godt  være  dækket  i  enhversomhelst 
kjøbenhavnsk  Restauration  som  i  Eaadvads  store  Sal, 
og  da  en  halv  Snes  Minutter  efter  Ankomsten  den 
kjoleklædte,  hvidslipsede  Opvarter  med  et  flot  glissando 
kom  jollende  ned  ad  den  lange  Trappe  for  at  meddele 
det  foran  Bygningen  ventende  Selskab,  at  der  var 
serveret,  stak  hans  hovedstadsmæssige  Udseende  og  Op- 
træden paa  det  mest  Stødende  an  mod  Skovens  ung- 
domsfriske, lysegrønne  Løv  og  de  gamle,  alvorlige 
Bøgetræer,  der  vare  saa  ærlige  i  deres  Soliditet  og  saa 
grumme  lidt  tænkte  paa  at  tage  sig  ud  eller  lapse  sig. 

Clemmensen  havde  holdt  sit  Løfte  til  sin  Søster- 
datter, skjønt  han  rentudsagt  stærkt  havde  tænkt  paa 
at  glemme  det,  og  Caroline  Schultz  havde  altsaa  faaet 
Plads  ved  Siden  af  Baldur.  Det  vilde  have  været  en 
skammelig  Bagtalelse  at  paastaa  om  Baldur,  at  hau 
var  begejstret  over  den  Ære,  han  nød  ved  at  have 
Husets  Datter  ved  sin  Side  og  heller  ikke  var  Harald 
tilfreds  med  denne  Placering,  ikke  fordi,  han  undte  af 
sit  ganske  Hjerte  Baldur  den  Nydelse  at  underholde 
Caroline  og  til  Tak  herfor  at  være  Gjenstand  for 
nævnte  unge  Kvindes  noget  grovkornede  Koketteri ; 
men   han   havde    en    svag  Anelse    om,    at  Vennen    nok 

saa  gjerne  underholdt  sig  med  sin  egen  Borddame, 
og  det  var  derfor  ikke  alene  som  veldresseret  Baliiest, 
at  lian  strax  fra  Begrundelsen  tog  fat  paa  at  konversere 
sin  Dame  paa  det  I^iigste. 

^Jeg  veed  ikke,  om  jeg  har  bemærket,  at  det  er 
et  ganske  fortræffeligt  Sommervejr  idag?"  begyndte 
Harald. 

„Om  jeg  har  bemærket,  at  det  er  godt  Vejr?" 
svarede  Caroline  distræt,  thi  hun  havde  mærkværdigt 
nok  strax  faaet  drejet  sit  Hovede  til  den  forkerte 
Side.     „Jo  Tak,  det  observerede  jeg,  da  vi  kjørte  ud!" 

„Nej,  jeg  mente,  om  jeg  havde  noteret  dette 
Faktum,  for  ellers  vilde  jeg  gjore  det  nu,  det  er  saa 
rart  at  indlede  med  ved  et  Middagsbord,  det  hører  til 
ligesom  Suppen.  Men  Grudbevares,  hvis  jeg  allerede 
har  bemærket  det,  eller  hvis  De  paa  egen  Haand  har 
bemærket  det,  saa  tager  vi  noget  Andet!  Hvad  mener 
De  for  Exempel  om  Theatret,  skjønt  Stoffet  ganske 
vist  ikke  er  aktuelt  paa  denne  Aarstid,  ikke  mere 
gangbart  end  jeg  \dl  sige  Muffediser  i  Juli  Maaned, 
for  naar  man  i  Forsommeren  er  færdig  med  at  fordele 
Skuespillerne  og  Skuespillerinderne  i  de  forskjellige 
Fiskerlejer  ligefra  Skagen  til  Gjentofte,  saa  har  man  jo 
egentlig  ikke  mere  med  dem  at  skaffe,  for  næste  Sæson 
stunder  til." 

Caroline  svarede  ikke  ved  Andet  end  ved  at  lade 
sine  smaa  Øjenbryn  rutsche  saa  højt  op  og  sine  Øjen- 
laag  sænke  sig  saa  langt  ned  som  muligt,  ved  h^'ilke 
mimiske  Gestikulationer  hun  efter  sin  Formening  paa 
det  Utvetydigste  betydede  Harald,    at    det    var   hende 

rasende  ligegyldigt,  hvad  han  sagde,  men  at  han  blot 
ikke  maatte  bilde  sig  ind,  at  han  var  morsom,  for  det 
var  han  slet  ikke. 

„Eller  skal  vi  vælge  Tivoli?  Var  Frøkenen  derude 
sidste  Lørdag?"  fortsatte  Harald,  uden  at  lade  sig  an- 
fægte af  hendes  Taushed.  „Naa,  det  er  ogsaa  for 
gammelt  at  tale  om!  Vi  maa  se  at  finde  noget  Nyt.  .  . 
Har  Frøkenen  været  ude  ad  Bredgade  idag  og  seet 
Kafé  Bellevues  Krones  Dine  er,  for  ellers  kan  jeg  betro 
Dem  Spisesedlen:  „Suppe  å  la  Jardiniére,  Lammesteg, 
Slikasparges,  Kaffe"  —  rasende  billigt,  kan  ved  Gud 
ikke  begribe,  hvor  de  kan  levere  det  til  den  Pris!" 

Caroline  var  fremdeles  taus  som  Graven.  Der 
gives  Intet,  som  unge  Piger  i  Almindelighed  mindre 
goutere  end  denne  Maade  at  konversere  paa,  deres 
totale  Mangel  paa  Opfattelsesevne  ligeoverfor  Ironi 
bevirker,  at  de  ikke  bedre  forstaa  Meningen  hermed 
end,  at  de  betragter  det  som  en  personlig  Fornærmelse. 
Med  al  ønskelig  Tydelighed  tilkjendegav  Caroline  Ha- 
rald sin  Opfattelse  af  hans  Konversation  ved  med  al 
den  Ugenerthed,  hvorover  en  ung  Pige  raader,  at  vende 
ham  Ryggen  og  overlade  ham  til  Studeringen  af  hendes 
vellykkede  Nakkefrisure,  som  i  Dagens  Anledning  var 
kunstfærdigt  arrangeret  af  en  kvindelig  Specialist  i 
Haarets  Pleje,  medens  hun  selv  gav  sig  til  paa  det 
Livligste  at  tale  med  Baldur. 

„Ligger  De  og  Deres  Familie  ikke  paa  Landet  om 
Sommeren?"  spurgte  hun. 

„Nej!"  svarede  Baldur  og  havde  størst  Lyst  til  at 
indskrænke  sit  Svar  hertil,   men  mente    dog  af  Høflig- 

hedshensyn  at  maatte  tilføje:  -Nej,  naar  man  engang 
har  boet  paa  Laudet,  saa  kan  man  ikke  faa  Smag  for 
kjøbenhavnsk  Landliggeri,  desuden  har  Moder  og  Tante 
saa  mange  Bekjendte  rundt  om  i  Landet,  saa  de  mage- 
ligt kan  faa  Sommeren  besat  med  Gjæstereren  snart 
hist  snart  her." 

„Jamen  De  selv  da?  De  maa  da  ogsaa  trænge  til 
Hvile  ovenpaa  saadan  en  anstrængende  Vinter." 

„Aa,  jeg  kan  forsikre  Dem,  det  er  ikke  saa  an- 
strængende at  være  Exrus!" 

„Jeg  mente  heller  ikke,  at  det  var  Studeringerne, 
der  tog  saa  meget  paa  Deres  Kræfter,  jeg  tænkte  nær- 
mest paa  Deres  livlige  Deltagelse  i  Selskabslivet,  for 
De  kommer  jo  saa  voldsomt  ud  .  .  .  Jo,  De  gjør!  Saa 
hører  man  jo,  at  De  har  været  hos  den  Etatsraad,  og 
saa  hos  den  Greve;  jeg  veed  det  fra  Karen  Tramp, 
som  træffer  Dem  der  .  .  .  jo,  jeg  har  ogsaa  fine  Be- 
kjendtskaber!     De  har  vel  set,  hun  er  med  idag?"^ 

.  „Jo,  jeg  talte  med  Frøkenen  inde  i  Kjøbenhavn, 
før  vi  kjørte,"  svarede  Baldui'  og  irriterede  uden  at 
vide  det  Britha,  som  fandt,  at  han  i  en  utilbørlig  Grad 
negligerede  hende  og  indlod  sig  med  Caroline,  han 
kunde  godt  svare  kortere. 

„Ja,  jeg  kunde  da  forresten  nok  begribe.  De  strax 
søgte  hende.  De  og  hun  hører  jo  til  „Selskabet",  —  som 
det  hedder  i  Feuilletonromanerne  — ,  og  de  Folk  hæn- 
ger jo  altid  sammen  som  Ærtehalm  og  ser  Smaafolk 
over  Hovedet.  Yi  var  ogsaa,  da  der  var  Tale  om  at 
bede   Dem    til    idag,    halvvejs    bange   for,    at   det   ikke 

skulde  være  Dem  fint  nok,  men  saa  sagde  Onkel,  at  det 
kunde  vi  være  ganske  rolige  for." 

„Og  det  havde  Hr.  Clemmensen  Ret  i!  Jeg  vil 
grumme  nødigt  have  Skyld  paa  mig  for  at  være  fin 
paa  det,  det  er  en  af  de  mest  saarende  Beskyldninger, 
jeg  kjender,  for  det  er  det  samme  som  at  sige,  at  man 
er  dum.  Jeg  er  netop  særdeles  glad  over,  at  Hr. 
Clemmensen  har  skaffet  mig  en  Indbydelse  til  denne 
Tur." 

„Onkel?  Tror  De  ogsaa,  det  er  ham,  der  har 
gjort  det?"  spurgte  Caroline  og  borede  i  sød  Forvir- 
ring sine  smaa  Fingre  ind  i  Rundstykket. 

„Det  sagde  idetmindste  Deres  Moder,"  svarede 
Baldur  langsomt  og  usikkert. 

„Naa  ja,  paa  en  Maade  var  det  jo  ogsaa  ham  .  .  . 
men  det  kunde  jo  være,  at  der  stod  en  Anden  bagved," 
hviskede  Caroline   halvhøjt   og  slog  bly  sine  Øjne  ned. 

Baidur  tilkastede  hende  hastigt  et  overrasket  Blik. 
Der  kunde  ingen  Tvivl  være  om,  hvad  hun  mente,  — 
skulde  det  være  hende,  som  .  .  .  Atter  befandt  Baldur 
sig  i  samme  Vildrede  som  før  med  Hensyn  til  Spørgs- 
maalet  om,   hvem   der  havde  foranlediget  ham  indbudt. 

Et  andet  lynsnart  Øjekast  rettedes  samtidigt  mod 
Caroline,  og  det  var  ikke  blot  forbauset,  det  var  harm- 
fuldt, forbittret.  Det  kom  fra  Britha,  som  blev  helt 
oprørt  over  Fripostigheden  i  Carolines  Insinuation,  der 
var  saa  meget  mere  ærgerlig,  som  det  var  Britha  umu- 
ligt at  modsige  den  uden  at  blotte  sig  selv.  Hvad 
skulde  hun  gjøre?  Skulde  hun  sige  rentud  .  .  .  Nej, 
det  gik  dog  ikke  an! 

17* 

Da  Caroliue  blev  ved  at  forholde  sig  taus  og 
hemmelighedsfuld,  spurgte  Baldur:  ,,Er  det  Noget,  De 
veed,  eller  Noget,  De  kun  gjætter'?'' 

„Det  siger  jeg  ikke!"  svarede  Caroline  med  den 
kokette  Vrippenhed,  som  unge  Piger  anvende,  naar  de 
gjøre  sig  kostbare. 

„Nej,  hvor  hun  er  lumsk!"  tænkte  Britha  ved  sig 
selv.  Det  kneb  for  hende  med  at  bevare  sin  Kold- 
blodighed, saaledes  kriblede  det  i  hende  for  at  dema- 
skere sin  Rivalinde,  skulde  hun  roligt  finde  sig  deri, 
det  var  dog  for  galt,  nu  sagde  hun  det!  —  Men  det 
gjorde  hun  alligevel  ikke. 

„Men  naar  De  nu  er  saa  sikker  paa,  at  Hr.  Clem- 
mensen ikke  har  gjort  det  af  egen  Drift,"  fortsatte 
Baldar,  „vil  De  saa  ikke  hjælpe  mig  lidt  paa  Gled, 
saa  jeg  kan  gjætte,  hvem  det  er,  for  jeg  \ål  gjerne 
takke  Vedkommende." 

„Nej,  det  siger  jeg  ikke!"  vrippede  Caroline  som  før. 

„Saa  er  det  Dem  selv!     Er  det,  hvad?" 

„Det  siger  jeg  ikke!" 

At  det  nu  var  forbi  med  BritLas  Taalmodighed, 
kan  Ingen  fortænke  hende  i,  og  med  en  Stemme,  der 
var  for  spæd  til  ikke  at  dirre  under  det  Tryk  af  Harme, 
hun  lagde  i  den,  og  som  netop  ved  denne  dens  Svag- 
hed fortryllede  Baldur  mere  end  nogensinde,  udbrød 
hun  til  Caroline:  „Nej,  det  er  nok  af  gode  Grunde, 
De  ikke  siger  Noget  om  den  Sag,  for  De  veed  Ingen- 
ting om  den,  det  kan  jeg  sige  Dem!"  Og  saa  vred 
var  hun,  at  hun  gjorde  et  saa  bestemt  Kast  med 
Hovedet,    at    det  fik  Haarpisken   til   at   slaa   en  Salto- 


161 

mortale  frem  over  Skulderen,  hvor  den  imidlertid  strax 
erfarede,  at  det  ikke  var  Spøg,  i  saadan  en  Fart  blev 
den  hjemsendt. 

„Aa,  jeg  veed  vist  altid  mere  end  De!"  vrissede 
Caroline  irriterende  overlegent. 

„Tror  De?     Nej,  netop  ikke  —  netop  ikke!" 

Britha  sagde  dette  meget  højt,  og  desto  stærkere 
føltes  den  Pause,  der  indtraadte,  da  hun  pludselig  stop- 
pede op.  Hun  mærkede,  hun  havde  forløbet  og  røbet 
sig,  og  en  Purpurstrøm  jog  op  i  hendes  Kinder  og 
gjorde  dem  røde  som  dryppende  Blod,  medens  hun 
ikke  var  langt  fra  at  faa  Taarer  i  Øjnene,  —  Caroline 
vilde  have  givet  Meget  for  i  dette  Øjeblik  at  have 
kunnet  gjøre  det  efter.  Saa  ægte  var  Brithas  For- 
virring, at  den  med  eet  Slag  bortvejrede  enhver  Rest 
af  Tvivl  hos  Baldur,  han  sendte  hende  et  dybt  Blik, 
der  takkede  hende  bedre  end  mange  Ord,  og  hun  følte 
det,  skjønt  hun  sænkede  Øjnene  og  ikke  havde  havt 
Mod  til  at  se  op,   cm   det  saa  havde  gjaldt  aldrig  det. 

Caroline  følte  strax,  at  Slaget  var  redningsløst  tabt 
for  hende,  men  uforknyt  og  resolut,  som  hun  var, 
førte  hun  Kampen  over  paa  et  andet  Gebet,  og  hun  sør- 
gede paa  det  Bedste  for  at  krydre  Maaltidet  med  smaa, 
pikante  Trakasserier,  som  det  imidlertid  skortede  for 
meget  paa  Afvexling,  til  at  de  kunne  antages  at  have 
almen  Interesse. 

Medens  Harald  sandt  at  sige  ikke  tog  sig  det,  at 
hans  Dame  foretrak  Baldurs  Underholdning  fremfor 
ham,  mere  nær  end,  at  han  søgte  og  fandt  den  ønske- 
ligste Trøst  i   diverse  Extrarationer   af  den  kogte  Lax 

og  Kyllingestegen,  var  der  to  Mennesker  ved  samme 
Bord.  men  et  Stykke  borte,  paa  hvem  Forholdet  mellem 
Baldur  og  de  to  unge  Piger  virkede  ganske  anderledes, 
og  det  var  Licht  og  Fru  Schultz,  som  vare  Bordfæller. 

Det  havde  varet  en  Stund,  inden  Licht  fra  den 
Hædersplads,  han  ifølge  sin  Værdighed  som  Sølvbrudens 
Kavaler  indtog,  blev  opmærksom  paa,  at  Britha  og 
Baldur  vare  komne  ved  Siden  af  hinanden;  men  aldrig 
saa  snart  fik  han  Øje  herpaa.  før  Blodet  steg  ham  til 
Hovedet  —  hvilken  Vej  det  som  bekjendt  havde  saare 
let  ved  at  finde  — ,  medens  han  med  sammenbidte 
Tænder  mumlede  hen  for  sig:  „Det  var  dog  neder- 
hansachsisk  kontrari!  Hvordan  er  nu  det  gaaet  til? 
Er  det  Pigebarnet  og  Studenten  selv,  som  har  lavet 
den  Glidebane?  .  .  .  Nej,  det  er  sandt,  der  er  jo  be- 
stemte Pladser  ved  Bordet.  Saa  er  det  min  gode 
Kompagnon,  der  har  makket  det  saadan,  at  de  kom 
paa  Siden  af  hinanden,  .  .  .  ja,  for  jeg  vil  da  ikke 
haabe,  han  har  gaaet  hen  og  parret  dem  sammen?" 

Forat  overbevise  sig,  om  dette  var  Tilfældet,  gav 
han  sig  til  at  tælle  langs  ned  ad  Rækken,  brummende 
halvhøjt  i  Takt:  „En  Herre  —  en  Dame!  En  Herre  — 
en  Dame!     En  Herre   —   en  Dame!" 

Fru  Schultz,  der  nok  fandt,  at  dette  var  en  noget 
aparte  Konversation,  spurgte  ham  forundret:  „Er  det 
en  ny  Kotil] onstur,  De  der  sidder  og  spekulerer  paa?" 

Nu  gives  der  faa  Beskjæftigelser,  man  saa  nødigt 
ser  sig  forstj^rret  i,  som  Hovedregning,  og  skjønt  Kob- 
bersmedens Regnestykke  ikke  hørte  til  de  mere  ind- 
viklede,   svarede    han    dog    saa    distræt,    som    om    han 

havde  et  nichifferet  Tal  i  Hovedet:  „Hvad  behager, 
sagde  De  Noget?"  og  udbrød  strax  efter,  helt  optagen 
af  sin  egen  Tankerække:  „Det  er  rigtigt  nok,  det 
passer!" 

„Naa,  det  var  jo  rart!"  sagde  Værtinden  og  til- 
føjede, endel  urolig  over  Mandens  besynderlige  Væsen: 
„Er  det  Noget,  De  vil  overraske  os  med  iaften?" 

„De  kan  være  evigt  forvisset  om,  at  jeg  skal  over- 
raske dem,  men  mest  dog  min  behagelige  Kompagnon!" 

„Min  Broder?"  udbrød  hun  med  et  svagt  Gys  ved 
Tanken  om,  hvad  det  skulde  blive  til,  naar  Lioht  kom 
til  Champagnen:  „Jamen  min  Broder  danser  jo  slet 
ikke  med." 

„Danser  med?"  gjentog  Licht,  og  nu  blev  det  hans 
Tur  at  skjæve  betænkeligt  til  hende.  „Hvad  er  det  for 
noget  med  sans  facon  at  sige  Pølsesnak?  Jeg  sidder 
og  reflekterer  over  det  Skjændige  i,  at  Clemmensen 
har  givet  min  Datter  Student  Borgen  tilbords,  og  saa 
svarer  De,  at  Clemmensen  ikke  danser  med." 

„Naa,  nu  forstaar  jeg,  hvad  det  var,  De  talte  efter; 
men  der  tager  De  Fejl,  Student  Borgen  har  vores 
Caroline." 

„Ja,  jeg  veed  jo  nok,  at  de  gode  Damer  immer 
skal  have  Ret,  desformedelst  de  kjender  Alting  bedre 
end  som  hele  den  øvrige  Menneskehed,  og  jeg  skal 
derfor  heller  inte  sige  imod,  men  bare  bemærke,  at  det 
er  lynende  trekvart  forkert,  hvad  De  siger,  begrundet 
paa,  at  det  forholder  sig  akkurat  lige  stik  modsat  om- 
A'endt,  hvad  De  selv  kan  tælle  efter,  hvad,  ikke  sandt, 
har  jeg  Ret?" 

„Jo,  ved  den  Levende,  nu  ser  jeg  det!  .  .  .  Det 
er  uforskammet!" 

„Inte  begriber  jeg  forresten,  hvad  det  kan  genere 
Dem?" 

,.  Fordi  Aftalen  mellem  min  Broder  og  mig  var,  at 
Caroline  og  Borgen  skulde  have  hinanden  tilbords." 

„Se,  se,  det  var  en  anden  Melodunte !  Naa,  saa 
det  vilde  De  sætte  Pris  paa?  Ja,  Smag  og  Behag  er 
jo  saa  forskjellige,  ja  de  er!" 

„Men  hvad  skal  det  sige?  De  taler  jo  akkurat, 
saa  man  skulde  tro,  De  havde  Noget  imod  Student 
Borgen?  Jeg  vil  blot  sige  Dem.  at  han  er  et  prægtigt 
Menneske  og  af  rigtig  fin  Familie,  Moderen  er  Justits- 
raadinde,  ja  det  har  hun  nu  giftet  sig  til,  forstaar  sig, 
men  hun  er  en  Datter  af  en  Mand,  som  A'ar  noget 
umaadeligt  lærdt  Noget  i  et  eller  andet  forhenværende 
Sprog,  som  ingen  Mennesker  har  talt  eller  kunnet  for- 
staa  i  CTud  veed  hvor  lang  Tid,  og  derfor  staar  han 
nævnet  i  det  n3'e,  geografiske  Lexikon,  som  udkommer 
over  alle  berømte  danske  Berømtheder,  og  jeg  har  ladet 
mig  fortælle  —  men  det  giver  jeg  kun,  for  hvad  jeg 
har  det !  —  at  hun  skal  stamme  ned  fra  vores  Minister 
Truelsen." 

„Minister  Truelsen,  hvad  er  det  for  En?  Vi  har 
aldrig  havt  nogen  Minister  af  det  Navn." 

„Ikke  det?  De  kan  nok  ikke  meget  af  Deres 
Danmarkshistorie,  naar  De  ikke  kan  huske  ham,  der 
havde  disse  Historier  med  Caroline  Mathilde,  og  som 
sammen  med  sin  Ven  Brandt  blev  halshugget  ude  paa 
Østerfælled?" 

„Naa,  Struense,  mener  De?  Ja,  det  giver  en  lille 
Forskjel  i  Vejviseren  .  .  .  Ja,  jeg  veed  nok,  bedste 
Frn  Schultz,  De  li  ar  en  lille  Svaghed  for  de  finere 
Snirkler ! " 

Licht  havde  Eet,  det  var  virkelig  den  brave  Bager- 
madammes Orm.  Hun  var  en  inderlig  brav  og  hjertens- 
god Kone,  men  man  behøvede  ikke  at  tale  ret  længe 
med  hende  forat  blive  greben  af  en  Mistanke  om,  at 
hendes  Broder  havde  tilranet  sig  hele  det  Kvantum 
Begavelse,  som  var  tiltænkt  ham  og  hende  til  Fordeling. 
Og  man  behovede  blot  at  betragte  den  velnærede, 
bredtaillede  og  bredkindede  Kone,  som  hiin  struttede  i 
den  funklende  ny,  med  tyngende  Pynt  saa  overlæssede 
Moirées  Kjole  med  den  opstadsede,  fjerbesatte  Kappe, 
de  prangende,  dinglende  Ørenringe,  kabeltykke  Uhr- 
kjæde  og  de  massive  Fingerringe,  for  at  se,  hvorhen 
hendes  Hu  stilede.  I  samme  Grad  som  det  Fine  og 
Elegante  laa  hende  fjernt,  i  samme  Grad  bar  hun  paa 
en  ulykkelig  Kjærlighed  dertil. 

„Kom  De  bare  ikke  og  spil  den  Komedie,  at  De 
ikke  ogsaa  holder  af  Beaumongen!"  riposterede  Fruen 
og  nikkede  fornærmet  med  Hovedet,  saa  Fjerene  i 
Kappen  svajede  og  duvede,  som  gik  der  en  Orkan 
over  dem.  „Jeg  veed  nok,  hvordan  De  og  Deres 
Familie  gnider  Dem  op  ad  disse  søde,  kjære,  rare 
Borgens." 

„Saa,  veed  De  det,  saa  veed  De  fejl!  De  Folk  er 
ingen  Lygtepæl,  man  gnider  sig  opad." 

„Ja,  da  veed  jeg  sandelig  ikke,  hvad  de  ellers  vil 
kalde  den  Maade,  hvorpaa  Deres  Børn  klistrer  sig  paa 

dem?  Forresten  maa  De  ikke  bilde  Dem  ind,  at  de 
Borgens  er  saa  forskrækkeligt  fine,  Justitsraadens  Adel 
gaar  da  ikke  saa  langt  tilbage,  hans  Bedstefader  var 
slet  og  ret  Vintapper  i  Gothersgade,  og  saa  var  han 
enøjet,  men  Gudbevares  fint  og  flot  skulde  det  alligevel 
være.  Det  er  ham,  man  har  den  Historie  om,  at  da 
han  og  Familien  engang  paa  Grund  af  en  eller  anden 
Familiefest  skulde  til  Alters,  saa  sendte  han  noget  extra 
god  Vin  over  i  Kirken,  for  den  almindelige  Altervin 
var  ham  for  ordinær,  og  hvad  Skandalen  ikke  iforvejen 
var  stor,  saa  blev  den  det  ved,  at  den  gamle  Graver 
gjorde  sig  tilgode  med  Levningerne  af  den  stærke 
Vin,  saa  han  forlod  Kirken  i  en  upassende  højsalig 
Tilstand.-' 

„Jeg  begriber  egentlig  ikke,  hvordan  den  Historie 
kan  geraade  Borgens  til  Forklejnelse,  eller  hvad  for 
De  fortæller  den?  Inte  Fruen  skulde  lide  af  den  Ska- 
vank at  være  en  Kjende  misundelig?^ 

„Misundelig  —  he  I  Jeg  tror  nok,  at  Frøken  Tramp, 
som  vores  Caroline  omgaaes  saa  meget,  er  lidt  finere 
end  Deres  Borgen.  Og  af  den  Slags  kunde  vi  have 
ligesaa  megen  Omgang,  vi  vilde  .  .  .  De  forstaar:  naar 
man  har  Eaad  ..." 

„Begribeligvis!  Man  maa  betale  for  det,  naar  man 
xil  hengive  sig  til  saadanne  Udskejelser  og  Luxus!  Ja, 
Tramps  er  fine,  det  har  De  Eet  paa!  Man  fortalte 
sidst,  da  Frøkenens  Fader,  den  gamle  Geheimekommerce- 
raad  eller  Konferentsjunker,  hvad  det  nu  er,  han  er, 
laa   i  Sengen   af  sin   Potegra,   at  han  havde   sit  Kom- 

mandørkors  paa  Natskjorteii,    monstro    det  skulde  have 
sin  Rigtighed?" 

„Det  kommer  da  ialfald  ikke  hans  Familie  en 
Smule  mere  ved  end  det,  jeg  før  fortalte  om  den  gamle 
Bedstefader,  kommer  Student  Borgen  ved,  saa  jeg  veed 
ikke,  hvad  det  skal  gjøre  godt  for  at  komme  stikkende 
med  den  Geschichte?" 

For  jeg  vil  bare  sige  som  min  Mening,  at  ^^  skal 
entholde  os  fra  Mixeri  med  den  Klasse  Skabninger,  vi 
forstaar  os  ikke  mere  paa  dem.  end  som  det  var  Sing- 
halesere  eller  andre  Hottentotter.  Jeg  holder  nu  for, 
at  lige  Børn  lege  bedst,  og  derfor  skal  min  Datter 
aldrig  faa  Lov  til  at  gifte  sig  over  sin  Stand,  om  hun 
ellers  spørger  mig  om  Forlov." 

7iOg  jeg  vil  baade  haabe  og  ønske,  at  vores  Caro- 
line vil  vælge  sin  Tilkommende  i  de  højere  Klasser. 
Naar  man  har  Raad  til  det,  kan  et  Barn  ikke  gjøre 
sine  Forældre  en  større  Glæde  end  netop  derved!" 

Da  der  med  saa  divergerende  Synspunkter  ikke  var 
Sandsynlighed  for,  at  der  lod  sig  opnaa  nogen  Enighed 
paa  dette  Omraade,  opgav  Parret  klogeligt  al  videre 
Diskussion  herom  og  gav  sig  til  at  snakke  om  andre 
Ting,  medens  de  dog  Begge  holdt  et  vaagent  Øje  med 
deres  respektive  Døtre. 

Middagen  forløb  særdeles  korrekt  efter  Ceremoni- 
ellet for  den  Klasse  Fællesspisninger  med  de  obligate 
Taler  til  Jubelparrets  Ære  og  gj ensidig  Lovprisning  og 
det  normerede  Antal  saavel  alvors-  som  skjæmtefulde 
Sange  i  Dagens  Anledning,  hvorpaa  det  afsluttedes  lige- 
som   enhver    ordinær  TivoliforestiUing    med   den  regle- 

menterede  Fanfare,  udført  af  det  sex  Mand  stærke  Blæse- 
orkester,  som  under  hele  Maaltidet  ude  fra  Verandaen 
havde  truttet  Selskabet  Ørerne  fulde  af  melodiøs  Patrio- 
tisme, tilsat  med  et  passende  Kvantum  jubilerende  Sølv- 
bryllupskjærlighed.  Kaffen  serveredes  nedenfor  i  det  Frie, 
og  efter  en  tumultuarisk  Ønsken  Velbekomme  begav  man 
sig  ned  ad  Trappen,  de  Unge  stormende  afsted  i  vildt 
Løb,  og  de  Gamle  rokkende  sindigt  afsted  bagefter,  og 
fordelte  sig  over  det  kjølige  og  luftige  Terrain,  støjende 
og  ophedede,  som  de  vare,  Herrerne  med  Hatten  bagad 
Nakken,  Damerne  viftende  sig  med  deres  Duodez- 
udgaver  af  Lommetørklæderne,  og  Børnene  forviltrede 
formedelst  den  ukontrollerede  Vindrikning.  Men  ovre 
paa  Bakken,  paa  den  anden  Side  af  det  meningsløse 
Indhug  ind  i  Bakken,  der  saa  forgjæves  søger  at  skjule 
sin  oprindelige  Existens  som  Grusgrav,  hævede  de  mørke, 
firskaarne  Kjæmper  af  Bøgetræer  sig  i  misbilligende 
Taushed  og  saae  strengt  og  alvorsfuldt  bebrejdende  paa 
den  glade  Menneskeskare,  som  profanerede  Skovens 
hellige  Løvsalstempel  med  de  kaade  Hjl  og  de  sking- 
rende Latterudbrud:  men  netop  disse  Omgivelser  var 
det,  som,  uden  at  Middagsgjæsteme  forstod,  hvorfra  det 
kom,  lagde  en  Dæmper  paa  Støjen  og  Lystigheden,  lidt 
efter  lidt  stilnede  Passiaren  af,  Fordøjelsessiestaen  tog 
de  Ældre  fangen,  længe  før  det  \dlde  være  sket,  om  de 
vare  blevne  inde  i  Stuerne,  og  Ungdommen  skilte  sig 
ud  fra  hinanden  i  smaa,  stilfærdige  Kl3-nger,  som  talte 
Alvor  paa  deres  Maner,  eller  i  enkelte  Par,  som  under 
hviskende  fliriaiion  gled  ind  i  den  skjærmende  Skov  og 
forsvandt. 

Et  saadant  Par  udgjorde  Baldur  og  Britha.  Ved 
Kaffen  liavde  de  en  ganske  kort  Stund  været  skilte  fra 
hinanden,  men  de  havde  snart  paany  fundet  sammen, 
og  det  var  saa  forklarligt,  thi  begge  nærede  de  det 
Ønske  at  faa  Revanche  for  den  mislykkede  Campagne 
ved  Bordet.  I  Begyndelsen  fulgtes  de  ganske  langsomt 
ad,  som  om  de  mindst  af  Alt  tænkte  paa  at  fjerne  sig 
fra  de  Andre,  med  smaa  Standsninger  gik  det  Fod  for 
Fod,  hun  sparkede  Fødderne  lidt  koket  fremad,  saa  en 
lille,  spids  Støvlesnude  ved  hvert  Skridt  stak  Næsen 
frem  under  Kjolen,  og  hun  gik  foroverbøjet  og  lod  til 
at  være  helt  optagen  af  at  se  saa  den  ene  og  saa  den 
anden  Taaspids  komme  og  forsvinde,  medens  han  for 
ikke  et  Sekund  at  undvære  Synet  af  hendes  kjære 
Ansigt  bevægede  sig  fremad  i  en  mere  praktisk  end 
graciøs  Sidegang,  og  i  sit  stille  Sind  glædedes  han  ved, 
at  hun  ikke  havde  knappet  den  stramme  Figurtrøje  til 
og  givet  sig  Skabelon  som  en  yngre  Frk.  ISToah  fra  et 
af  de  prisbillige  Noahs  Ark,  thi  netop  det,  at  Trøjen 
stod  aaben,  gjorde  hendes  Figur  mangefold  skjønnere 
og  gav  den  noget  Pikant,  saa  Baldur  havde  Møje  med 
at  afholde  sig  fra  at  slynge  sin  Arm  om  hendes  Liv. 
Alt  som  de  fjernede  sig  fra  Selskabet,  vandt  deres 
Gang  imidlertid  i  Sikkerhed  og  Hastighed,  saa  den 
snart  naaede  et  jævnt  Spaseretempo,  og  der  begyndte 
at  indtræde  Pauser  i  deres  Samtale,  der  hidtil  havde 
drejet  sig  om  de  mest  ligegyldige  Ting,  som  Enhver 
kunde  have  hørt  paa,  men  Pauserne  kom  for  Baldurs 
Vedkommende  ikke  af  Mangel  paa  Stof,  thi  han  vidste 

saare  vel,  hvad  lian  skulde  sige.  kun  stod  det  ham 
ikke  klart,  hvorledes  han  skulde  faa  det  sagt. 

Uheldigvis  var  imidlertid  deres  Bortgang  bleven 
observeret  af  En,  som  helst  ikke  maatte  have  seet  den, 
og  det  var  Caroline.  Med  det  Skarpsyn,  hvormed  Skin- 
sygen efter  Sigende  skal  udruste  Kvinderne,  havde  hun 
længe  med  mistænksomme  Blikke  fulgt  det  unge  Pars 
langsomme  Bortlisten  fra  Selskabet,  og  saasnart  der 
ikke  længere  kunde  være  Tvivl  om,  at  det  var  deres 
Hensigt  at  forsvinde,  saae  hun  sig  om  efter  en  Herre, 
med  hvem  hun  kunde  sætte  efter  Flygtningene.  Des- 
værre havde  hun  ingen  Fætter  eller  anden,  til  slig 
TiUidspost  selvskreven  Slægtning,  og  hun  saae  sig  der- 
for nødt  til,  saa  nødigt  hun  end  gjorde  det,  at  ty  til 
Harald  som  den,  hun  bedst  kj endte. 

Den  eftersøgte  unge  Mand  sad  uden  at  ane  nogen 
Fare  roligt  og  trygt  i  et  hyggeligt  Hjørne  ved  et  af 
Kaffebordene,  hvor  han  og  nogle  ligesindede  Stald- 
brødre, strax  efter  at  have  frigjort  sig  for  deres  Pligter 
som  Bordkavalerer,  havde  slaaet  sig  ned  i  en  fortrolig 
Nærhed  af  Kaffekanden  og  Kassen  med  de  extrafine, 
mavebæltede  Cigarer  samt  Likorflasken,  ikke  at  for- 
glemme, og  paa  det  Livligste  forlystede  hinanden  med 
diverse  Smaakrøniker  af  en  saa  delikat  Natur,  at  de 
unge  Herrer  Intet  havde  at  indvende  imod,  at  deres 
respektive  Fædre  i  Øjeblikket  vare  fraværende. 

Paa  een  Gang  forstummede  imidlertid  alle  fordæg- 
tige Latterfnis,  og  en  almindelig  Tysseu  paa  hinanden 
løb  ned  ad  de  Forsamledes  E;ække.  Det  var  Caroline, 
som  hastigt  nærmede  sig  og  allerede  paa  Frastand  til- 

raabte  Harald:  „Lioht,  aa,  kom  et  Øjeblik!  Der  er 
Noget,  jeg  vil  tale  med  Dem  om!" 

At  sige,  at  Harald  blev  glad  ved  denne  Anmod- 
ning, vilde  mildest  talt  ikke  være  betegnende.  Der 
var  jo  imidlertid  intet  Andet  at  gjøre  end  at  parere 
Ordre,  og  efterat  have  styrket  sig  til  det  saa  lidet  efter- 
tragtede Rencontre  ved  at  tømme  den  sidste  Rest  Likør 
af  sit  Glas  —  ligesom  visse  Mennesker  drikke  sig  Mod 
til,  før  de  skulle  have  en  Tand  ud  — ,  forlod  han  den 
muntre  Klynge  og  spurgte  Caroline  i  en  Tone,  som  det 
var  Synd  at  beskylde  for  overdreven  Blidhed :  „Vil  De 
tale  med  mig?  Jeg  troede,  vi  havde  faaet  talt  ud  ved 
Bordet,  men  Gudbevares  .  .  .  „Jeg  er  lutter  Øre!"  som 
Mikkelsen  sagde,  da  hans  Skrædder  spurgte,  om  han 
kunde  betale  eller  ej." 

„Ja,  hør,  Licht,  De  maa  følge  lidt  med,  hører  De, 
vær  nu  skikkelig!  Der  er  Noget,  jeg  vil  se  .  .  .  Noget 
.  .  .  Noget  ved  Arrangementet,"  sagde  Caroline,  idet 
hun  gjorde  omkring  og  begyndte  at  gaa. 

Nu  havde  Harald,  som  det  senere  erfares,  virkehg 
nogen  Grund  til  at  antage,  at  dette  nok  kunde  have 
sin  Rigtighed,  og  han  fidgte  derfor  efter  betydeligt 
villigere,  end  man  for  lidt  siden  vilde  have  formodet 
om  ham,  idet  han  spurgte  Caroline,  der  skridtede  hur- 
tigere og  hurtigere  ud:  „Hvad  er  der  paafærde?  Er 
der  Noget  i  Stykker?" 

„Kom  bare  med,"  var  Alt,  hvad  hun  svarede,  hvor- 
paa  hun  satte  afsted  i  let  Løb. 

„Halløj,  hvad  er  der  løs?"  raabte  han  og  foer  af- 
sted i  saa    hurtigt    et  Tempo,    som    hans    overmættede 

Vom  tillod  ham.  „Holla,  holdt!  Det  er  Raadvad  og 
ikke  Eremitagen,  vi  er  paa ;  det  er  ikke  her,  der  holdes 
Væddeløb!" 

Men  hun  hørte  Intet.  Videre  gik  det  i  stigende 
Fart,  saa  Kanten  af  hendes  Kjole  hvirvlede  Grusets 
Smaasten  op  i  lystig  Runddans,  som  selv  den  bagefter 
stormende  Haralds  ret  tunge  Fodslag  ikke  formaaede 
at  standse ;  forbi  Bygningen  foer  hun  vildere  og  vildere, 
drejede  saa  pludselig  i  susende  Karriere  af  tilhøjre  ug 
sprang  let  op  ad  de  faa,  lave  Jordtrin,  som  førte  op 
til  Bakkeplateauet  paa  den  anden  Side  af  den  menings- 
løse Tragt,  thi  der  var  det,  hun  agtede  sig  hen. 

Paa  deres  Vandring  havde  Baldur  og  Britha  nemlig 
som  det  mindst  Opsigtsvækkende  fulgt  Strømmen  af  de 
andre  unge,  flanerende  Par,  og  den  var  gaaet  i  Retning 
af  den  nævnte  Bakke,  vel  nærmest  fordi  Stedet  havde 
visse  dragende  Egenskaber  som  den  Dyrehavsbakke 
en  miniature^  det  er,  med  sin  Keglebane,  Harmonika- 
spiller, Træhytte  med  Cigarudsalg,  Automatvægt,  Skyde- 
bane og  det  store  Bræddeskur,  der  havde  saa  meget 
tilfælles  med  en  af  den  rigtige  Bakkes  fashionable 
Dansesaloner,  foruden  den  der  paa  Egnen  uundgaae- 
lige  Bøsse  for  Lyngby  Sogns  Fattige,  paa  hvilken  det 
amtsmæssigt  bekjendtgjøres,  at  Gud  elsker  en  glad 
Giver.  Det  varede  da  heller  ikke  længe,  inden  samt- 
lige unge  Herrer  og  Damer  vare  i  fuld  Aktivitet  ved 
disse  folkelige  Forlystelsesmidler,  hvis  fattigklædte 
Indehavere  fornøjede  gned  sig  i  Hænderne,  thi  det  var 
gode  Kunder,  de  havde  faaet,  og  Lystigheden  steg  for 
hvert   Minut;    der    blev    raabt  Hurra,    naar    En    ramte 


273 

Fuglen,  og  der  blev  raabt  Hurra,  naar  en  Anden  skjød 
forbi,  der  blev  leet^  naar  En  vejede  for  meget,  og  der 
blev  ogsaa  leet,  naar  en  Anden  vejede  for  lidt. 

Baldur  og  Britha  stod  lidt  fjernede,  de  ventede 
blot  paa,  at  Alt  var  kommet  saa  godt  i  Gang,  at  de 
kunde  smutte  væk  uden  at  blive  observerede,  —  det 
var  den  fælles  Tanke  hos  dem  Begge,  og  skjønt  ingen 
af  dem  med  et  Ord  havde  røbet  den,  følte  de  saa  godt, 
at  deres  Ønsker  mødtes,  og  just  denne  tause  Forstaaelse 
var  tusindfold  mere  værd  for  dem,  end  det  fattige  Ord 
vilde  have  været. 

I  dette  Øjeblik  var  det,  at  Caroline  naaede  op  paa 
Bakken  med  Harald  i  Hælene  paa  sig,  og  da  hun,  der 
havde  været  angst  for,  at  det  kælne  Par  skulde  slippe 
fra  hende,  saae,  at  hun  var  kommen  i  rette  Tid,  stop- 
pede hun  saa  pludselig  op,  at  Harald  kun  havde  Valget 
mellem  at  rende  hende  omkuld  eller  springe  Buk  over 
hende.  Da  der  imidlertid  ikke  blev  givet  ham  den  til- 
strækkelige Tid  til  at  træffe  noget  Valg,  faldt  det  ud 
til  saadan  en  Slags  Mellemting,  idet  han  bibragte  hende 
et  Stød,  der  ufejlbarligt  vilde  have  strakt  hende  til 
Jorden,  hvis  han  ikke  havde  grebet  hende  i  sine  Arme, 
hvorpaa  de  trimlede  nogle  Skridt  frem  i  en  øm,  gemyt- 
lig Omfavnelse. 

„Men  Du  gode  Gud.  Menneske,  hvordan  er  det, 
De  løber?"  udbrød  Caroline  halvt  ærgerligt  og  halvt 
leende. 

„Men  Du  gode  Gud,  Menneske,  hvordan  er  det.  De 
pludselig  lader  være  med  at  løbe?"  lød  Haralds  ret 
naturlige  Svar. 

Saa  stod  de  et  Øjeblik  og  saae  betuttede  paa  hin- 
auden,  og  saa  brast  de  i  Latter. 

„Maa  jeg  saa  spørge,  hvad  vi  skal  her?"  spurgte 
Harald,   da  han  havde  faaet  saa  nogenlunde  pustet  ud. 

„Skal  vi  .  .  .  skal  vi  ikke  spille  Kegler?"  udbrød 
Caroline  med  den  impertinente  Aplomb,  unge  Piger 
undertiden  kunne  raade  over. 

Nu  var  et  saadant  Forslag  vel  nok  det,  Harald 
mindst  af  Alt  havde  ventet,  og  det  er  derfor  ikke  til 
at  undres  over.  at  den  unge  Mand  i  den  højeste  For- 
bløffelse greb  sig  til  Hovedet  og  stammede:  „Spille 
Keg  .  .  .  Kegler?  Er  det  derfor,  at  De  har  .  .  .  har 
trukket  mig  herop  og  faaet  mig  til  at  løbe  Benene  af 
mig,  saa  jeg  føler  mig  som  en  lavstammet  Grævlinge- 
hund?"' 

„Akkurat!"  lo  Caroline.  „Havde  jeg  strax  sagt 
Dem,  hvad  jeg  vilde,  havde  jeg  vist  ikke  faaet  Dem 
med." 

„Der  kan  være  Noget  i  det,  som  Mikkelsen  sagde, 
han  saae  paa  sit  tomme  G-las  .  .  .  Aa,  men  det  er  ikke 
Deres  Alvor?" 

„Yist  er  det  saa,  jeg  elsker  at  spille  Kegler! 
Skal  vi  ikke  faa  Deres  Søster  og  Hr.  Borgen  med,  de 
staar  saa  alene  der?" 

Der  gik  et  Lys  op  for  Harald.  Den  unge  Mand 
holdt  ellers  nok  af  at  lykønske  sig  selv  til  det  gode 
Hovede,  der  fra  Naturens  Haand  var  skjænket  ham, 
men  i  dette  Øjeblik  injurierede  han  sig  selv  paa  det 
Groveste  for  at  være  det  mest  tykskallede  Faarehovede, 
der    var    kommet    til  Verden   i   dette  Aarhundrede,    og 

han  sluttede  sig  af  hele  sin  Sjæl  til  en  Udtalelse  af 
Faderen,  der  gik  ud  paa.  at  eet  Fruentimmer  var  ligesaa 
udspekuleret  som  hundrede  filosofiske  Professorer  og 
durkdrevne  Gavtyve  tilsammen. 

Den  af  Caroline  foretagne  Overrumpling  var  imid- 
lertid kommen  saaledes  bagpaa  Harald ,  at  det  ikke 
med  en  Tanke  faldt  ham  ind  at  benytte  den  ellers  ikke 
saa  fjerntliggende  Udvej  ganske  at  afslaa  Indbj^delsen 
til  Frøkenens  Spilleparti,  og  paa  samme  Vis  gik  det 
Baldur  og  Britha,  da  Caroline  kort  efter  stillede  dem 
et  ligelydende  Forslag.  Skjønt  man  vilde  have  havt 
vanskeligt  ved  at  finde  en  Adspredelse,  hvortil  de  i 
Øjeblikket  vare  mindre  oplagte,  sjokkede  de  dog  alle 
Tre  ^-illielose  og  hengivne  i  deres  Skjæbne  efter  Caro- 
line, da  hun  opromt  over  sin  Triumf  sprang  i  Forvejen 
ind  i  det  Brædderum,  der  førte  den  velklingende  Titel 
af  Keglebane  og  var  ligesaa  hyggeligt  og  komfortabelt 
indrettet,  som  den  Slags  Lokaler  plejer  at  være.  Et 
Øjeblik  syntes  det,  som  om  Planen  skulde  gaa  i  sin 
Moder  igjen,  eftersom  der  var  en  total  Mangel  paa 
Keglerejser,  men  just  som  Selskabet  stod  i  Begreb 
med  at  trække  sig  tilbage  —  uden  at  Majoriteten  kunde 
siges  at  tage  sig  denne  Skuffelse  synderligt  nær  — , 
^aabenbarede  der  sig  en  snavset,  barbenet  og  barhovedet, 
i  et  Minimum  af  Pjalter  klædt  Yngling,  der  præsen- 
terede sig  som  Indehaver  af  nævnte  Embedspost,  og 
hvis  noget  forsinkede  Tilsynekomst  skyldtes  hans  aktive 
Deltagelse  i  et  Parti  „Kav"  med  nogle  Kammerater 
etsteds  i  Nærheden.  Efter  at  denne  indbydende  unge 
Medborger,   der  følte   sig   saa  overlegen  som  en  Gods- 

ejer  paa  sine  egne  Enemærker,  liavde  spyttet  paa  en 
sprukken,  leddeløs  Tavle  og  visket  et  ældre  Regnskab 
ud  med  Resterne  af  sit  højre  Trøjeærme  og  derefter 
med  noget  Besvær  havde  faaet  opsnuset  en  Stump 
Griffel,  der  havde  forputtet  sig  i  en  Revne  i  Gulvet, 
erklærede  han,  at  nu  kunde  de  begynde  at  sla'e,  naar 
de  lystede,  og  rendte  saa  med  klaskende  Fodslag  ned 
ad  Banen,  fra  hvis  nederste  Ende  han  strøg  de  tre — fire 
Kugler  op  med  en  Fart  og  en  Kraft,  saa  det  rystede 
og  raslede  i  den  spinkle  Trærende,  og  Kuglerne  paa 
deres  Ankomstplads  sprang  Buk  over  hinanden  og  ud 
paa  Gulvet,  hvad  der  foranledigede  vort  Selskab  til  at 
opføre  sig,  som  vare  de  i  et  Gymnastiklokale  og  øvede 
sig  i  den  Idræt  at  springe  over  Posen. 

Da  Alt  var  i  Orden,  blev  Harald  udnævnt  til 
Regnskabsfører  —  end  ikke  den  Udvej  at  paaberaabe 
sig  Ukjendskab  hertil  faldt  ham  ind  — ,  og  Spillet  be- 
g3'ndte  Saa  ganske  uden  Liv  og  Interesse,  som  det 
blev  drevet,  er  der  ingen  Grund  til  at  indlade  sig  paa 
en  nærmere  Beskrivelse  af,  hvorledes  Harald  snart 
viste  sig  at  være  den  Eneste,  der  havde  lidt  Begreb 
om  det  ædle  Keglespil,  hvorledes  de  unge  Piger  paa 
det  mest  Eklatante  godtgjorde  deres  Uvidenhed  i  Alt, 
hvad  der  hedder  Kraft-  og  Balanceproduktioner  med 
Kugler,  hvorledes  Baldur  nærmest  syntes  at  helde 
til  den  Opfattelse,  at  SpiUet  gik  ud  paa  at  kyle  den 
ham  anbetroede  Kugle  ud  gjennem  den  første  den 
bedste  Fylding  i  en  af  Sidevæggene,  og  endelig  hvor- 
ledes Keglerejseren  til  livsalig  Gammen  for  sine  uden- 
for   kamperende    Kammerater    haanede    de    Spillendes 

Udygtighed  ved  med  de  mest  foragtelige,  skjærende 
Vræl  at  brøle  „Skjæ-æ-ve!"  selv  om  Kuglen  paa  Halv- 
vejen gik  ud  af  Lobet. 

De  kunde  vel  have  spillet  et  Kvarterstid  —  længe 
nok  til  at  gjøre  selv  Anstifterinden  kjed  deraf  — ,  da 
der  kom  et  nyt  Hold  til. 

„Hvad  Pokker,  er  det  Jer,  Børn?'"'  lød  det,  og  paa 
den  tørre,  træede  Stemme  kunde  man  strax  høre,  at 
det  var  Licht,  som  talte.  „Vi  troede,  vi  kunde  have 
faaet  os  en  regederlig  Pot  i  gem3'tligt  Kompagniskab, 
men  det  er  vist  en  rar  Frikasee,  I  laver  her." 

„Jamen,  vil  I  ikke  til,  Fa'er,  vi  er  dog  allerede 
trætte,"  faldt  Britha  ind,  i  høj  Grad  villig  til  at  vige 
Pladsen,  hvad  der  ellers  ikke  kunde  siges  at  være 
noget  Særkjende  for  Frøkenen. 

„Nej,  vist  ej!  Tror  I,  vi  vil  tage  Banen  fra  Jer?" 
indvendte  den  m^dgjørlige  Clemmensen. 

„Nej,  naturligvis,  det  kan  der  ikke  være  Tale  om!" 
udbrød  Schultz,  retshaandhævende  som  altid.  „Banen 
er  deres,  som  forst  har  taget  den  i  Besiddelse,  —  hvis 
jeg  var  Prokurator,  kunde  jeg  naturligvis  sige  en 
latinsk  Promemorian  i  den  Anledning,  men  da  jeg  kun 
er  Bagermester  og  ikke  handler  med  gammelt  Brød, 
saa  kan  jeg  bare  sige,  at  saadan  har  det  sin  Rigtighed." 

„Jamen  kan  vi  ikke  slaa  os  sammen  i'"  foreslog 
Caroline  nok  saa  tiffigt,  idet  hun  mente  paa  den  Maade 
bedst  at  kunne  holde  paa  Baldur  og  Britha. 

„Lad  gaa!"  slog  Clemmensen  til.  „Vi  tager  en 
Partipot  med  Schultz  og  Licht  og  Hr.  Borgen  paa  den 

ene  Side,  Harald  og  Pigebørnene  og  mig  paa  den 
anden,  jeg  mener,  det  kan  omtrentlig  balancere." 

Forslaget  blev  antaget,  og  der  begyndte  na  et  nyt 
Spil,  som  havde  en  hel  anden  Karakter,  thi  det  saaes 
strax,  at  de  tre  tilkomne  Mestre  fra  deres  Svendelid 
vare  vel  forfarne  i  dette  Haandværkerstandens  Ynd- 
lingsspil. Foruden  at  kunne  med  Dessin  stryge  en  Kugle 
ud  ad  Planken  i  et  bestemt  Spænd  og  give  den  den 
virtuosmæssige  Drejning  med  Lillefingeren,  hvorpaa  efter 
Fagmænds  Udsagn  det  Hele  beroer,  talte  de  indbyrdes 
et  forblommet,  teknisk  Volapyk,  som  gav  Spillet  et 
paa  een  Gang  solidt  og  mystisk  Præg,  og  holdt  Pareer 
paa  „Otte  vundet,  Syv  stanto,"  for  under  det  sidste 
Tal  var  der  ikke  uden  specielt  Uheld  Tale  om  at  slaa. 
Den  Iver  og  Lyst,  hvormed  de  drev  Spillet,  virkede 
stimulerende  paa  de  Andre,  saa  at  de  begyndte  ^t  an- 
strænge  sig  og  faa  Interesse  for  Sagen  eUer  ialfald 
fulgte  Velspillernes  Slag  med  Interesse;  der  kom  Fart 
over  Spillet,  og  der  herskede  den  andagtsfulde  Stilhed,, 
hvormed  ethvert  alvorligt,  ædelt  Spil  bør  dyrkes,  parret 
med  den  behørige  Spænding,  skjønt  de  mange  Menne- 
sker i  det  indskrænkede  Eum  trængtes  og  løb  paa 
hinanden,  hvergang  en  af  dem  skulde  til  at  slaa.  Saa- 
lunde  gik  Alt  godt  og  fredeligt  en  længere  Stund,  men 
saa  med  Eet  var  det  Hele  forbi,  og  dermed  gik  det. 
saaledes  til. 

Som  Eegnskabsfører  raabte  Harald  engang  efter 
Tur  Britha  op,  men  Ingen  svarede,  og  der  indtraadte 
en  længere  Standsning.  De  Andre  saae  sig  spørgende 
om  i  Lokalet,  og  da  dette  snart  var  overset,  og  ingen 

Britha  var  befunden  at  opholde  sig  der,  gav  man  sig 
til  at  stirre  paa  den  aabentstaaende  Dør,  som  vilde 
man  sige,  at  gjennem  den  maatte  hun  være  forsvunden. 

„Britha!"  raabte  Harald  endnu  engang,  og 

„Britha!"  raabte  Faderen  hidsigt  og  med  en  Kraft, 
saa  Keglerejseren,  der  ikke  kunde  tænke  sig,  at  der 
blev  raabt  saa  højt  om  Andet  end  om  Spillet,  gjentog 
sit  sidste  Brøl  „Otte  om  Baghjørnet !"  betydeligt  for- 
stærket, hvilken  Beredvillighed  kun  indbragte  ham  et 
bøst  „Hold  Mund,  Hvalp!"  fra  Kobbersmeden,  som 
derpaa  fortsatte:  „Hvor  Pokker  er  Pigebarnet  bleven  af?" 

„Hun  er  væk,  men  vi  kan  ikke  vente  for  det," 
sagde  Schultz  som  sædvanlig  spriittende  af  Liden- 
skabehghed.  „Naar  Folk  vil  spille  med,  maa  de  passe 
deres  Tur.     Den  Næste!     Hvem  er  den  Næste?" 

„Borgen!"  raabte  Harald  forretningsmæssigt  op. 

Der  opstod  en  Pause  akkurat  som  for. 

„Borgen!"   gjentog  Licht  med  Stentorstemme,    saa 
Bræddevæggene  rystede  derved,    og  „Borgen!"  brøled 
alle  Tilstedeværende  i  blandet  Kor. 

„Han  er  ogsaa  echapperet,"  sagde  Clemmensen, 
efter  med  sit  skjævtsiddende  Hovede  saa  at  sige  at  have 
kigget  om  Hjørnet  paa  sig  selv. 

„Den  Næste  —  bare  den  Næste!"  skreg  Bager- 
mesteren, dirrende  af  Utaalmodighed.     „Hvem  er  det?" 

„Det  er  Deres  Datter,"  oplyste  Harald. 

„Caroline,  det  er  Dig,  hører  Du!"  skreg  Bageren 
videre,  men  Caroline  ænsede  det  ikke,  istedetfor  at 
begive  sig  paa  Plads  svippede  hun  let  og  adræt  ud  af 
Døren  og  sprang  afsted  over  Græsset. 

„Hun  løber!  .  .  .  Halløj!  Stop!  .  .  .  Det  er  Deres 
Tur!"  lød  det  i  eet  Sammensurium,  medens  Licht  og 
Schultz  stillede  sig  hen  i  Døren  for  at  se  efter  den 
Flygtende. 

„Tag  Griflet  og  for  videre  Regnskab!  Jeg  maa 
efter  dem,  Frøken  Schultz  er  paa  Nakken  af  Britha  og 
Borgen,"  hviskede  Harald  til  Clemmensen,  stak  ham 
Griflet  i  Haanden  og  klemte  sig  ud  mellem  Faderen  og 
Bageren  og  foer  afsted  efter  Caroline. 

„Saa!  Nu  løb  han  s'gu  ogsaa!"  udbrød  de  to  Mestre 
paa  een  Gang  og  saae  fornærmede  paa  hinanden,  som 
gjorde  de  hinanden  ansvarlige  for  dette  udisciplinære 
Renderi. 

„Ah  ha,  hænger  det  saadau  sammen?  Saa  er  det 
nok  bedst,  jeg  kommer  med!"  sagde  Clemmensen  til 
sig  selv,  idet  han  kløgtigt  bankede  sig  paa  Panden, 
hvorpaa  han,  idet  han  smuttede  ud  under  sin  Kom- 
pagnons Arm,  tilføjede  til  ham:  „Du,  tag  Du  Griflet 
og  regn  videre  ! " 

„Hvad,  han  stikker  Saltedød  ogsaa  af?  .  .  .  Nej, 
gu'  om  jeg  vil  være  Regnemester,  naar  der  Ingen  er 
til  at  spille.  Værs'god.  der  har  De  Griflet,  nu  kan  D  e 
tage  fat!"  raabte  Licht  og  var  ude  af  Døren,  inden 
Bageren  kunde  faa  protesteret. 

Et  Øjeblik  blev  Schultz  staaende  saa  temmelig 
raadvild  med,  hvad  han  skulde  gjøre  med  sig  selv; 
men  da  han  efter  nogen  Overvejelse  ikke  fandt,  at  der 
var  nogen  Anledning  for  ham  til  at  fortsætte  Kegle- 
spillet i  Singularis,  belavede  han  sig  paa  for  Selskabs 
Skyld    at    følge   efter   de   Andre.      Naturligvis    var    han 

nødt  til  at  sætte  i  Løb  for  at  vinde  med,  men  lian  var 
ikke  kommen  mere  end  et  Par  Skridt,  før  han  blev 
prajet  af  sin  trivelige  Mage,  der  nok  saa  roligt  kom 
truntende  forbi. 

„Hvor  vil  Du  hen?  Hvad  er  der  ivejen?"  spurgte 
hun  forbauset  over  den  Fart,  Manden  satte  op. 

„Efter  de  Andre!  Stands  mig  ikke!"'  raabte  han, 
som  blot  fik  mere  travlt,  fordi  han  blev  standset. 

„Hvad  for  Andre?  Men  Gud,  Frederik,  Du  ser 
helt  forstyrret  ud!" 

„Jeg?  Nej,  det  er  s'gu  ikke  mig,  der  er  forstjTrret, 
det  er  de  Andre,  de  er  skrupgale,  er  de!"  svarede 
Manden,  hvis  Hastværk  yderligere  forøgedes  derved,  at 
han  godt  følte,  at  han  ikke  vilde  have  havt  et  Ord  at 
indvende,  hvis  hans  Kone  havde  sagt,  der  Ingenting 
var  at  løbe  efter. 

„Hvem  er  de  Andre?  Tal  dog,  saa  man  kan  forstaa 
Dig!     Hvad  er  der  paafærde?" 

„Ja  spørg  mig  om  det!  Midt  som  vi  allerbedst 
staar  og  spiller  Kegler,  saa  stikker  først  Britha  af  og 
saa  ham.  Studenten,  Borgen,  og  saa  vores  Caroline,  og 
saa  Harald,  og  saa  Clemmensen  ..." 

„Saa  veed  jeg,  hvad  det  er!  Det  er  naturligvis 
igjen  min  kjære  Broder,  som  er  paa  Spil!  Ved  Bordet 
havde  han  nok  saa  snedigt  byttet  Borgen  og  Harald 
om  som  Carolines  Kavaler,  og  nu  vil  han  naturligvis 
igjen  protegere  Britha  og  forhindre  at  Borgen  faar 
talt  ud  til  vores  kjære,  velsignede  Pige,  men  jeg  skal 
dog   vise    ham,     hvordan    en    Moder    kjæmper    for    sit 

Barn,"  pliidrede  liuu  løs  i  rivende  Fart,  og  af  sejlede 
den  svære  Matrone  for  fulde  Sejl. 

„Nej,  stop  en  halv!  Du  veed,  jeg  er  inte  for  det 
Mixeri  med  den  unge  Junker!"  skreg  Manden  og  halede 
afsted  efter  hende. 

Vi  lade  imidlertid  alle  disse  løbe,  som  de  vil,  for 
at  vende  tilbage  til  Britha  og  Baldur  og  se,  hvorledes 
det  var  gaaet  dem. 

Der  havde  ikke  været  anden  Aftale  mellem  dem 
om  at  liste  bort  end,  at  hun,  da  Keglespillet  lod  til  at 
skulle  trække  i  Langdrag,  havde  sagt  til  ham :  „Hør, 
her  er  rædsomt  kjedeligt!  Bare  jeg  vidste,  hvordan 
man  skulde  slippe  bort?",  og  at  han,  der  havde  ganske 
samme  Opfattelse  af  Situationen,  til  behagelig  Under- 
retning for  hende  havde  oplyst:  „Døren  er  aabeni" 
Men  den  Aftale  lod  til  at  have  været  dem  mere  end 
nok,  thi  aldrig  saa  snart  var  hun  smuttet  ud  af  den 
ikke  stængende  Dør,  før  han  gjorde  kort  Omkring  og 
fulgte  efter.  Hun  ilede  uden  om  Rækken  af  Lysthuse, 
hvor  et  Par  Hold  Skovgjæster  alt  sad  bænkede  om  de 
fra  de  medbragte  Madkurve  forsynede  Aftensborde,  og 
bøjede  ind  i  Skoven,  og  her  indhentede  han  hende 
hurtigt. 

Lide  paa  Keglebanen  havde  han  havt  Stunder  nok 
til  at  grunde  paa,  hvorledes  han  skulde  begynde  paa 
den  Samtale,  han  længtes  efter  at  faa  med  hende,  og 
det  var  da  ogsaa  lykkedes  ham  at  finde  paa  en  Intro- 
duktion, som  han  mente  nok  var  brugbar.  Og  dog 
tøvede  han  med  at  begynde,  han  havde  en  vis  ubestemt 
Følelse  af,  at  hvad  han  saa  sagde,  saa  vilde  det  virke 

forstyrrende  paa  .  .  .  ja,  paa  hvad?  .  .  .  om  han  grub- 
lede nok  saa  meget  derpaa.  kunde  han  ikke  finde  noget 
Udtryk  derfor  .  .  .  det  var  Noget,  der  ligesom  havde 
Duften  af  en  Fortrolighed  imellem  dem  over  sig,  og 
som  dog  ikke  var  nogen  Fortrolighed,  det  var  maaske 
kun  en  Stemning  hos  ham,  —  maaske  kun  Noget,  han 
bildte  sig  ind! 

De  gik  desuden  for  hurtigt  til,  at  der  ret  kunde 
komme  Noget  ud  af  en  Samtale,  thi  de  havde  Begge 
en  Fornemmelse  af,  at  de  vilde  blive  forfulgte,  og  da 
den  nærmeste  Del  af  Skoven  med  sine  ranke  og  blanke 
Bøgestammer,  hvis  Kroner  først  tættede  sig  langt,  langt 
oppe,  ikke  ydede  Spor  af  Skjul,  hastede  de  hen  mod 
den  mere  skjærmende  Ungskov,  som  de  da  ogsaa  hel- 
digt naaede.  Det  var  allerede  for  Noget  siden  begyndt 
at  skumre,  Omridsene  af  Trægrupperne  blev  i  det 
vigende  Dagsskjær  mere  og  mere  udviskede,  uldne; 
Solen  var  gaaet  ned  efter  til  Afsked  at  have  glødet 
bag  de  smaa  Huller  og'  Rifter  i  det  sorte  Skydække, 
saa  man  kom  til  at  tænke  paa  Kulilden  bag  Ventilen  i 
Kakkelovnsdøren,  Morket  indh^ddede  Træer  og  Buske 
i  det  sorte,  beskyttende  Overtræk,  som  var  det  en  om- 
hyggelig Husmoder,  der  skjærmede  sine  kjære  Stads- 
møbler,  og  hvor  den  kunde  komme  til,  stænkede  Duggen 
Gulvet  i  Skoven,  saa  kunde  Morgenvinden  tage  fat  med 
at  feje,  saasnart  den  rejste  sig.  Alt  var  stille  og  frede- 
ligt, den  skrattende  Fabriksklokke  havde  kimet  Ar- 
bejderne hjem,  og  i  det  Fjerne  havde  de  vemodsfulde 
Kirkeklokker  ringet  Solen  ned;  nu  og  da  hørtes  Rævene 
gjø   inde   i   Skovens  Tykning,   og  nede   i  Vandhullerne 

og  Sumpene  ved  Aabredden  stemmede  Frøerne  i  med 
deres  Aftensang,  og  med  den  bedste  Villie  af  Verden 
satte  de  i,  Koret  udmærkede  sig  saa  ubetinget  mere 
ved  sin  Kraft  end  ved  sin  Skjønhed. 

Saasnart  det  unge  Par  naaede  ind  i  Ungskoven, 
livis  Løvværk  filtrede  sig  ind  i  hinanden  saa  tæt  som 
en  Kurveiietning  og  gjorde  det  dobbelt  mørkt,  sagtnede 
deres  Gang  sig  uvilkaarligt,  nu  var  der  jo  ingen  Grund 
til  at  haste  saa  stærkt,  de  følte  sig  betydeligt  sikkrere 
mod  Overrumpling,  og  denne  Følelse  af  Tryghed  gav  i 
Forbindelse  med  Skumringen  Baldur  Mod. 

„De  veed  ikke,  hvor  taknemlig  jeg  er  Dem  for,  at 
jeg  kom  med  paa  denne  Tur,"  begjmdte  han  saa  nogen- 
ledes sikker,  skjønt  ikke  uden  en  lidt  ubehagelig  For- 
nemmelse af,  at  hans  Adamsæble  var  kommet  ham  paa- 
tværs  i  Halsen. 

„Mig?"  spurgte  Britha  og  nappede  i  sin  saa  grumme 
umotiverede  Forvirring  et  Blad  fra  den  nærmeste  Busk, 
hvilket  hun  med  raffineret  Langsomhed  gav  sio;  til  at 
skelettere. 

„Ja,  De  vil  da  ikke,  efter  hvad  der  passerede  oppe 
ved  Bordet,  benægte,  at  det  er  Dem,  der  har  ud\T.rket, 
at  jeg  kom  med?"  fortsatte  Baldur  nok  saa  rask,  da 
han  følte  sig  i  den  ukj endte  Situation  at  have  Over- 
taget over  hende.  „Havde  jeg  tidligere  kjendt  Sammen- 
hænget, havde  jeg  naturligvis  forud  gjort  Visit  hos  Dem 
og  takket  Dem  for  Indbydelsen." 

„Naa-aa,  det  havde  De  dog  vist  næppe  dristet  Dem 
til!"  svarede  hun,  der  fandt  den  unge  Herre  lidt  vel 
kjæphøj  paa  det. 

„Jo,  jeg  havde!  Den  Opdagelse  har  styrket  mit 
Mod  ligeoverfor  Dem  voldsomt.  Jeg  skammer  mig  ved 
at  tilstaa,  hvor  bange  jeg  før  har  været,  naar  jeg  var 
sammen  med  Dem  .  .  .  ja,  egentlig  ikke  bange,  for  jeg 
har  aldrig  havt  noget  højere  Ønske  end  netop  det,  men 
forlegen  og  kejtet,  eller  hvad  De  vil  kalde  det,  for  jeg 
turde  jo  ikke  haabe  at  være  saa  velset,  som  jeg  gjerne 
vilde  være.  Men  nu,  da  jeg  ser,  at  De  ogsaa  gjerne 
vil  .  .  .  jeg  mener,  at  De  idetmindste  ikke  har  ligefrem 
Noget  imod  det  ..." 

„Aa,  nu  skal  De  bare  ikke  blive  altfor  indbildsk! 
Alt,  hvad  jeg  har  gjort,  er,  at  jeg  har  anbefalet  Dem 
til  Frøken  Schultz,  da  hun  betroede  mig,  de  var  i  For- 
legenhed for  Herrer,"  debiterede  Britha  med  største 
Uforknythed  og  stak  den  lille  Næse  op  i  Sky. 

„Saa-aaV  Da  var  det  ellers  mærkeligt,  at  hun  ikke 
kunde  huske  en  Smule  deraf  før,  da  vi  talte  om  det," 
sagde  han  og  stoppede  op. 

„Ja,  De  mener  vel,  at  naar  det  bare  drejer  sig  om 
Deres  dyrebare  Person,  saa  maa  man  huske  enhver 
Bagatel?" 

„Aa  nej,  men  det  kan  nu  være  ligemeget;  det  gjør 
det  kun  endnu  meget  bedre,  at  De  ikke  rigtigt  vil  være 
ved  det." 

Britha  blev  for  Alvor  forlegen  over  at  se  sig  greben, 
hun  vidste  ikke,  hvad  hun  skulde  svare,  og  da  Baldur 
saae  det,  blev  ogsaa  han  forlegen  over  at  have  gjort 
hende  forlegen.  Og  der  stod  de  uden  Udsigt  til  at 
komme  videre,  men  det  gjorde  de  imidlertid  snart,  og 
det  hurtigere,    end  de  havde  ventet.     Med  Et  hørte  de 

nemlig  raslende  Trin  i  Løvet  paa  den  Sti,  ad  hvilken 
de  vare  komne.  Baldur  var  allerede  bleven  saa  tryg, 
at  lian  ikke  længere  tænkte  paa,  at  de  kunde  blive 
forfulgte,  men  Britha  var  aarvaagen  for  dem  Begge,  og 
da  hun  syntes  at  kunne  skimte  en  Kvindeskikkelse, 
som  hastigt  nærmede  sig  ad  Stiens  lunefulde  Bugt- 
ninger, var  hun  ikke  et  Øjeblik  i  Tvivl,  men  udbrød 
med  en  Stemme ,  der  skjælvede  let  af  Fortrj^delse : 
„Der  er  hun!",  og  uden  at  give  Baldur  Tid  til  at 
tænke  paa,  hvad  han  skulde  sige  —  om  han  over- 
hovedet agtede  at  udtale  sig  i  denne  Anledning  — , 
greb  hun  ham  om  Haanden  og  trak  ham  med  et  rask 
„Kom  med!"  bort  med  sig,  i^let  hun  fra  Stien  slog  ind 
i  Ungskoven  og  forsvandt  med  ham  bag  nogle  dæk- 
kende Buske.  Hvad  Baldur  saa  end  kunde  have  faldet 
paa  at  sige  formedelst  denne  Bortførelse,  kunde  det 
aldrig  være  faldet  ham  ind  at  spørge,  hvem  Britha 
mente  med  sit  „Der  er  hun!",  og  det  var  da  ogsaa, 
som  vi  veed,  ganske  rigtigt  Caroline,  der  kom  anstigende. 
Den  unge  Dame  slægtede  sin  Moder  paa  i  Hen- 
seende til  et  vist  Embonpoint,  saa  at  man,  hvis  man  fik 
Valget  mellem  at  ligne  hende  ved  en  Fastelavnsbolle 
og  en  Strikkepind,  absolut  maatte  foretrække  Nærings- 
midlet, og  den  Galopade,  hvori  hun  plumpede  afsted 
efter  det  bortflyende  Par,  havde  derfor  sandt  at  sige 
grumme  lidt  tilfælles  med  selv  en  alderstegen  Elver- 
piges Dans.  Haabet  om  at  indhente  dem  gav  hende 
dog  Kraft,  saalænge  hun  saae  dem  foran  sig,  men  da 
hun  kom  klar  af  den  sidste  Omdrejning  og  ikke  længere 
kunde  øjne  dem,  gjorde  hun  pludselig  Holdt  i  fortvivlet 

Skuffelse.  Hvor  vare  de  blevne  af?  Havde  de  opdaget 
hende  og  vare  krøbne  i  Skjul  for  hende?  Hun  spejdede 
omkring  sig  uden  at  kunne  opdage  en  menneskelig- 
Skikkelse,  og  hun  bar  sig  ad  som  Roselil  og  „stirred  i 
Græsset  for  sin  Fod"  uden  at  blive  en  Smule  klogere 
for  det.  Saa  blev  hun  vakt  ved  en  let  Easlen  i  Løvet 
etsteds  i  Nærheden,  men  hvor  kom  det  fra?  Lyden 
skuffer  saa  let  i  en  Skov  .  .  ,  det  kom  derinde  fra 
højre  .  .  .  nej,  det  var  bagved  hende,  nej,  nu  lød  det 
henne  fra  venstre  .  .  .  Hendes  Hovede  drejede  sig  som 
en  Vejrhane  for  omlobende  ^'ind,  og  det  bidrog  ikke 
til  at  klare  Situationen  for  hende.  Der  var  imidlertid 
ingen  Tid  at  spilde,  hun  kunde  da  ikke  blive  staaende 
der,  og  saa  løb  hun  videre,  heldigvis  for  hende  omtrent 
i  den  rigtige  Retning. 

Om  det  var  Baldur  og  Britha,  hun  havde  hørt,  eller 
om  det  var  den  hende  forfølgende  Harald,  skal  lades 
usagt,  men  vist  er  det,  at  Sidstnævnte  akkurat  kom 
tidsnok  til  at  se  hende  forlade  den  banede  Vej  og 
smutte  ind  i  Skoven,  og  han  var  ikke  sen  til  at  følge 
efter. 

Ham  fulgte  et  Øjeblik  efter  Clemmensen,  og  derpaa 
med  kortere  og  længere  Mellemrum  Licht  og  Ægte- 
parret Schultz,  og  nu  begyndte  den  vilde  Jagt. 

Durk  gjennem  Ungskovens  Tykning  gik  det,  hvor 
de  spinkle  Stammer  stod  tæt  som  Gjærdes tavene  i  et 
Hegn,  og  hvor  Buskadset  havde  slaaet  sine  mest 
uigjennemsigtige  Skjærmbrædter  op;  i  alle  mulige  Ret- 
ninger, i  Zigzag,  i  de  mest  uberegnelige  Kurver  st;)T- 
tede  de  afsted  med  stedse  voxende  Fart ;  de  fjorgamle, 

visne  Blade  knasede  og  de  nedfaldne  Smaakviste  sprang 
under  Fødderne  paa  det  lette  Fortrav,  og  naar  det 
tunge  Kavalleri  saa  stormede  frem,  knækkede  de  tyk- 
kere, tørre  Grene,  saa  Stumperne  lloj  op  i  Luften, 
Græs  og  Skovblomster  blev  traadte  ned,  som  var  en 
Tromle  gaaet  hen  over  dem,  Muldvarpeskuddene  bleve 
trampede  ned,  saa  de  lignede  mislykkede  Buddinger, 
og  det  lød,  som  var  det  en  Flok  vilde  Bjørne,  der  brasede 
frem  gjennem  Skoven,  raserende  Alt  paa  deres  Vej. 

I  nogen  Tid  var  Farten  bleven  fortsat  uden  andre 
Hindringer  end  dem.  Jordens  Ujævnkeder,  Buskadsets 
øjnespiddende  Grene  og  Træernes  benspændende  Rød- 
der afgav,  men  saa  blev  dette  anderledes.  Ingen  af 
alle  Væddeløberne  bavde  fjerneste  Anelse  om,  i  bvilken 
Retning  Flugten  bavde  baaret,  saa  de  sikkert  Alle  som 
Een  vilde  være  bleven  bøjligt  overraskede,  om  de  vare 
blevne  oplyste  om,  at  de  næsten  havde  bevæget  sig  i 
en  Kreds  eller  allenfals  ikke  befandt  sig  synderligt 
langt  fra  deres  Udgangspunkt.  For  Øjeblikket  vare  de 
imidlertid  atter  inde  ]3aa  Restaurationens  Territorium, 
og  her  var  det,  at  de  traf  paa  en  Terrainvanskelighed 
af  en  noget  ejendommelig  Beskaffenhed. 

Med  Eet  begyndte  nemlig  Grunden  at  give  efter 
under  Fødderne  paa  det  første  Par,  og  Britha,  hvis 
Mod  var  simket  i  samme  Forhold,  hvori  Mørket  var 
steget,  hviskede  rædselshæst:  „Uh,  det  er  da  ikke  en 
Mose,  vi  er  kommen  ud  i?" 

„Det  vil  jeg  ikke  haabe,  det  gynger  ganske  vist, 
men  det  er  vist  ikke  Andet  end  en  Fordybning,  der  er 
fyldt  med  Løv,"    hviskede  Baldur   tilbage    og  tilføjede, 

da  han  i   det  Samme   iiaaede  fast  Grrund:    „Kom,    ræk 
mig  Deres  Haand,  her  er  godt  at  gaa!" 

Han  drog  hende  op  til  sig,  og  videre  gik  det  for 
deres  Vedkommende.  Et  Øjeblik  efter  blev  den  embon- 
pointerede Caroline  stikkende  paa  samme  Sted,  hun 
havde  jo  intet  Redningsmandskab  med,  og  det  var  tyde- 
ligt nok  ikke  den  rette  Methode  at  slippe  ud  af  det 
paa,  at  hun  anvendte  sine  Ben,  som  var  det  to  Stødere, 
hvormed  hun  bearbejdede  en  større  Portion  Bolledejg. 
Imidlertid  lykkedes  det  hende  dog,  efterat  have  aset  i 
et  Par  Minutter,  ved  egen  Hjælp  at  vinde  op  paa  Fast- 
landet og  komme  videre,  skjønt  hun  havde  en  Følelse 
af,  at  hun  havde  faaet  sine  Balsko  ombyttet  med  et 
Par  Sivsko.  Og  paa  samme  Maade  gik  det  de  to  nær- 
mest paafølgende  Herrer,  Harald  og  Clemmensen,  som 
ogsaa  først  slap  fri  efterat  have  bevæget  sig  over  den 
paagjældende  Strækning  med  samme  Gratie,  hvormed 
et  Par  Fluer  kravler  henad  et  nytjæret  Plankeværk. 
Men  for  det  resterende  Bagtros  var  Overgangen  ikke 
saa  let.  Licht  kom  ansættende  med  en  saadan  Fart, 
at  han  var  midt  ude  i  Pløret,  før  han  lagde  Mærke  til 
den  svigefulde  Grund,  og  da  det  under  en  slig  Situation 
aldrig  har  været  til  Gavn  at  blive  hidsig,  stampede  han 
sig  blot  længere  ned  i  Dyndet,  medens  han  ellers  for- 
drev Tiden  med  at  affatte  diverse  Klager  til  Forst- 
væsenet over  den  skandaløse  Tilstand,  hvori  store  Stræk- 
ninger af  Jægersborg  Hegn  henlaa.  Schultz  maatte 
derimod  siges  at  stolpe  om  med  en  vis  Rutine  —  han 
var  nemlig  fra  den  Tid,  da  Bagersvendene  foretog  deres 
Fodture  i  Rugbrødsdejgen  — ,  og  hans  Humør  lod  ikke 

til  at  have  taget  nogen  Skade  af  den  æltende  Gang, 
han  var  nodt  til  at  anvende,  skjønt  han  jo  nok  med- 
delte sin  Kone,  at  han  havde  en  Fornemmelse  af  at 
have  Surdejg  under  Fødderne.  Men  da  han  fra  den 
efterfølgende  Viv  horte  et  fortvivlet:  ^Jeg  synker!" 
og  saae  hende  spjætte  ud  med  Armene  som  en  overfedet 
Kylling,  der  ikke  kan  komme  ud  af  Æggeskallen,  blev 
ogsaa  han  gnaven  og  stavrede  hen  til  hende  forat 
komme  tilhjælp. 

Nu  vides  det  aldrig  at  have  hjulpet  et  Menneske, 
der  er  ved  at  gaa  tilbunds  i  en  Mose,  at  en  hjælpsom 
Medborger  springer  ud  og  stiller  sig  ved  hans  Side.  og 
dog  er  den  Art  Redningsforsøg  ret  almindelige.  Schultz's 
Assistance  nyttede  da  i  dette  Tilfælde  heller  ikke  mere 
end,  at  Eaabet  om  Hjælp  et  Øjeblik  efter  lød  paa : 
„Vi  synker!",  og  det  forstaar  sig  af  sig  selv,  at  det 
ikke  i  nogen  væsentlig  Grad  forbedrede  Situationen,  at 
Caroline,  der  havde  gjenkjendt  Forældrenes  Stemme  og 
var  vendt  om  paa  deres  Anskrig,  meldte  sig  til  Tjeneste 
paa  Stedet  og  g;iorde  Raabet  til  en  Familieterzet. 
Samtidig  med  Caroline  gjorde  ogsaa  alle  de  Andre 
Omkring,  thi  Schultz's  Brøl  vare  efterhaanden  blevne 
saa  stærke,  at  Manden  selv  begyndte  at  tro  paa,  at  han 
svævede  i  Livsfare.  Og  paa  Vejen  ned  mod  Stedet,  hvor 
Eaabene  kom  fra,  løb  Harald  og  Clemmensen  paa  hinanden. 

„Hvor  kommer  de  Raab  fra?"  spurgte  Hara,ld  saa 
altereret,  som  det  var  den  indolente  Ynghng  muligt  at 
blive, 

„Det  maa  være  Nogen,  der  sidder  fast  i  den  Stump 
Mose,  eller  hvad  det  var  for  Noget,  y\  nylig  passerede,'*" 

svarede  Clemmensen  og  tilføjede,  da  Skrigene  i  det 
Samme  fornyedes :  „Det  lyder,  som  det  kunde  være  min 
Søster  og  Svoger." 

„Jeg  synes  ogsaa,  jeg  kan  kjende  Faders  Stemme." 
„Ja,  jeg  tror  ogsaa!.  .  .  Det  er  forbandet,  saa  lier 
er   mørkt,    bare   man   paa  en  eller  anden  Maade  kunde 
faa  Lj^s." 

„Ja,    det  er  en  Skam,    de  ikke  har  tændt  Gassen!" 
„Aa  Vaas!  .  .  .    Vent  lidt,  der  er  en  Udkant,  der 
maa  det  være!" 

Clemmensen  stavrede  frem  i  den  angivne  Retning, 
og  Harald  fulgte  efter,  men  ligesom  han  var  kommen 
ud  af  Buskadset,  løb  han  med  Skinnebenet  saa  stærkt 
mod  en  eller  anden  Stolpe,  at  han  blev  nødt  til  at 
standse  forat  give  sig  selv  en  højst  fornøden  Omgang- 
Massage. 

For  den  fastsiddende  Del  af  Selskabet  havde  Situa- 
tionen imidlertid  forandret  sig  derhen,  at  Licht  med 
megen  Møje  havde  arbejdet  sig  hen  til  de  andre  Tre, 
uden  at  det  dog  hjalp  nogen  af  Parterne  det  Mindste. 
Og  nu  ilede  jo  ogsaa  Clemmensen  til.  I  den  Fart, 
hvori  denne  ældre  Medborger  kom  ansættende  ned  ad 
det  skraanende  Terrain,  var  det  ham  umuligt  at  stoppe 
op  itide,  hvorfor  han  løb  bums  paa  sin  Kompagnon, 
som  fik  et  forsvarligt  Stød,  hvilket  forplantede  sig  til 
alle  de  Andre.  Dette  var  nu  i  og  for  sig  ikke  saa 
mærkeligt,  da  de  stod  tæt  paa  hinanden,  men  Stødet 
havde  en  anden  vidunderlig  Virkning.  Med  Et  begyndte 
Grunden  at  glide  under  hele  Forsamlingen,  uden  at 
nogen   af  dem  rørte  Fødderne  af  Pletten,   og  langsomt 

bar  det  nedad  den  jævne  Skraaning,  som  om  de  befandt 
sig  ombord  paa  en  Tømmerilaade,  der  drev  ned  ad  en 
Aa.  Det  Gaadefulde  i  dette  Fænomen  gjorde  dem  over 
al  Maade  betuttede,  de  forsøgte  vel  at  stritte  imod, 
men  det  var  blevet  saa  underligt  glat  under  deres 
Fødder,  og  under  de  mest  indtrængende,  gj ensidige 
Opfordringer  om  at  holde  op  med  det,  rutschede  de 
videre  nedefter,  som  om  de  vare  komne  ud  paa  en 
Glidebane. 

Det  var  netop  det,  de  i  Virkeligheden  var.  Saa 
underligt  det  lyder,  eftersom  det  var  Midsommerdage, 
befandt  de  sig  netop  paa  en  Glidebane.  Det,  som  de 
formodede  at  være  en  Mose,  var  intet  Andet  end  det 
til  Restaurationen  hørende  Isoplag,  som  laa  anbragt  i 
en  lille  Kløft  —  eller  stor  Grøft,  hvad  man  nu  vil  kalde 
det  — ,  dækket  med  et  tykt  Lag  Tang,  hvorigjennem 
Bageren  og  Familie  efterhaanden  sank  ned,  til  de  kom 
til  at  staa  paa  det  øverste  Lag  Is,  og  dette  var  det, 
som  ved  Clemmensens  stærke  Skub  blev  sat  i  Bevægelse 
nedad  i  den  Retning,  hvor  man  var  begyndt  at  tage  af 
Beholdningen.  Saaledes  gik  det  til,  at  denne  saa  temme- 
lig enestaaende  Istransport  kom  igang. 

For  de  Bortglidende  var  der  noget  Forunderligt, 
Sælsomt  deri,  at  de  ikke  i  fjerneste  Maade  formaaede 
at  forklare  sig,  hvad  det  var,  der  foregik,  saasom  de 
hidtil  aldrig  havde  seet  Naturen  opføre  sig  saa  letsindigt 
bagvendt,  men  da  der  ikke  var  det  mindste  Faretruende 
i  Situationen,  begyndte  de  at  tage  Sagen  fra  den  gemyt- 
lige Side.  Det  samme  gjorde  Harald,  som  oppe  fra 
Brinken   konsterneret  iagttog   den  mystiske  Bevægelse 

og  rettede  det  ikke  uberettigede  Spørgsmaal  ned  til  de 
Andre:  „Hvor  glide  I  hen?"  Han  fik  imidlertid  ikke 
fra  deres  Side  opgivet  noget  Bestemmelsessted,  defc 
herskende  Tusmørke  gjorde  ikke  Begivenheden  tyde- 
ligere for  ham,  og  da  han  var  kommen  i  sit  kaade 
Hjørne  fik  han  snart  en  Idé   til   at   raade  Bod   herpaa. 

Med  Et  blussede  et  stærkt,  i  mange  Farver  spil- 
lende Flammeskjær  op,  som  kastede  sit  klare  Lys  ud 
i  vid  Omkreds,  medens  Gnisterne  under  den  livhgste 
Futten  og  Sprutten  strømmede  ned  med  den  sivende 
Lyd,  man  kjender  fra  en  Tordenbyge,  og  Knald  fulgte 
paa  Knald  som  fra  en  stærk  Geværild.  Det  var  med 
andre  Ord  et  regulært  Fyrværkeri,  der  futtede  af.  Den 
Stolpe,  Harald  før  havde  tørnet  imod,  havde  nemlig 
vist  sig  at  udgjøre  en  Del  af  Stilladset  til  det  Fyr- 
værkeri, som  udgjorde  hans  og  Clemmensens  Part  af 
Festarrangementet,  og  hvis  Opstilling  Harald  havde 
troet  det  gjaldt,  da  Caroline  trak  ham  bort  fra  Kaffe- 
drikningen. Selvfølgelig  var  det  ikke  Bestemmelsen 
at  afbrænde  F^'rværkeriet  paa  dette  Tidspunkt,  men  da 
Harald  mente,  at  dette  just  i  Øjeblikket  vilde  berede 
Sølvbrudeparret  baade  Glæde  og  Gavn  ved  at  opklare 
Situationen,  betænkte  han  sig  ikke  mere,  men  satte 
Fyr  til  det,  og  med  Hensyn  til  at  opklare  Situationen 
maatte  Afbrændingen  nok  siges  at  opfylde  alle  For- 
dringer. 

Det  Tableau,  som  den  afstedglidende  Familie- 
gruppe dannede,  vilde  sikkert  ogsaa  have  taget  rigeligt 
Bifald,  om  ikke  i  sidste  Øjeblik  den  plastiske  Opstilling 
havde    lidt    endel  Afbræk    derved,    at   Damerne,    allar- 

merede  a£  den  uventede,  stærke  Knalden,  tabte  Lige- 
vægten paa  den  glatte  Flade  og  efter  nogle  meget 
haandfaste  Forsøg  paa  at  stive  sig  af  ved  at  gribe 
Herrerne  i  Armen  rev  disse  med  sig  i  Faldet,  saa  at 
de,  da  de  rutscliede  ned  ad  den  sidste  Stump  Skraa- 
ning.  nok  saa  meget  lignede  et  godt  sammenrystet 
Skrabnæsespil  som  et  plastisk  Mesterværk. 

Xaturlig-vds  lokkede  Fyrværkeriets  Antændelse  hele 
Selskabet  hid,  og  Gjæsterne  gav  gladeligt  deres  Bifald  til- 
kjende.  omend  Sølvbrudeparrets  og  Familiens  Placering  i 
Grøften  nok  tj^ktes  de  Fleste  ret  forunderlig,  naarman 
endelig  vilde  vise  sig  i  Transparent.  Den  mest  bega- 
vede Del  af  Selskabet  fik  dog  den  gode  Idé  at  ile  til- 
hjælp i  den  rigtige  Erkj endelse  af,  at  det  dog  vistnok 
ikke  hørte  med  til  Programmet,  at  HæderspaiTet  ret 
længe  skulde  ligge  paa  Is  her.  Saasnart  man  havde 
faaet  de  Paagjældende  paa  Benene,  aabnede  Selskabet 
for  Slusen  af  de  almindehge,  ved  lignende  Lejligheder 
anvendehge  Talemaader  om,  at  Gud,  det  var  dog  ræd- 
somt, hvordan  var  det  gaaet  til,  det  var  godt,  de  vare 
slupne  saadan  fra  det,  o.  s.  v.  Men  Folk  forstummede 
snart,  da  Caroline  med  udstrakt  Pegefinger  pegede  op 
mod  Brinken  og  gav  sig  til  at  skrige  af  fuld  Hals: 
„E,ed  dem.  frels  dem,  ellers  falder  ogsaa  de  ned!" 

Dette  menneskekj ærlige  Eaab  gjaldt  Baldur  og 
Britha,  der  vare  traadte  ud  af  Skoven  just  i  det  Øje- 
blik, Fyrværkeriet  blev  tændt  an.  og  som  ved  Synet  af 
hele  den  forvirrede  Scene  blev  staaende  maalløse  uden 
at  tænke  paa  den  straalende  Belysning,  de  præsenterede 
sig  i. 


295 

Den  snedige  Frøken  Caroline  opnaaede,  hvad  hun 
vilde.  Hun  fik  den  almindelige  Opmærksomhed  saa- 
ledes  henledt  paa  de  to  unge  Mennesker,  at  disse 
umuligt  igjen  kunde  echappere,  men  vare  tvungne  til 
at  slutte  sig  til  det  øvrige  Selskab.  Enhver  Lejlighed 
til  at  udtale  sig  for  hinanden  var  haabløst  forspildt. 
Og  dette  Forhold  holdt  sig  hele  Resten  af  Aftenen, 
da  man  kort  efter  begav  sig  op  i  Salen  til  den  af- 
sluttende Dans;  thi  fra  nu  af  var  Caroline  ikke 
længere  ene  om  at  passe  paa,  saavel  hendes  Fader  og 
Moder  som  Licht  havde  hver  sine  Bevæggrunde  til  at 
forhindre  den  téte-a-téte,  hvortil  baade  Baldur  og  Britha 
saa  sikkert  havde  sat  deres  Lid.  Og  da  ved  Midnats- 
tid det  lange  Vogntog  kjørte  hjemad,  sad  Studenten 
og  Kobbersmeddatteren  ligesom  paa  Udturen  ved  Siden 
af  hinanden  uden  at  være  kommen  eet  eneste  Skridt 
videre;  de  vare  kjørte  ud  som  et  Par  foraarsfriske 
Bøgeskud,  saaledes  lyste  deres  unge  Sind  i  Haabets 
Lysegrønt,  og  nu  drog  de  hjem  som  et  Par  knækkede 
Natskygger  i  Sorgens  triste  Mat- Violet. 

k!)om  man  veed,  hørte  Borgens  til  de  indbyrdes 
meget  meddelsomme  Familier,  og  navnlig  var  det  en 
fast  Regel,  at  hver  Gang  en  af  Husets  Sønner  havde 
bivaanet  en  eller  anden  større  Festivitet,  havde  han 
den  paafølgende  Dag  at  aflægge  en  højst  omstændelig 
Rapport  desangaaende,  ikke  til  Moderen,  som  man 
skulde  formode,  thi  denne  rigt  begavede  Aand  var 
hævet  over  at  interessere  sig  for  Sligt,  men  til  Tante 
Pylle.  Denne  gamle  Jomfru  nød  i  Tankerne  alle  de 
unge  Menneskers  smaa  Oplevelser,  deres  Kurmagerier 
og  deres  Triumfer,  hun  vilde  vide  Besked  om  Alt,  selv 
de  mindste  Bagateller  —  det  var  ikke  alene  Spisesed- 
len, hun  skulde  have,  ligesom  madkjære  Hustruer  — , 
hun  fik  Fortællerne  selv  til  at  nj'de  de  indtrufne  Epi- 
soder om  igjen  ved  at  meddele  hende  dem,  og  saa 
kunde  hun  spørge  --  ingen  nj'sgjerrig,  ung  Kone  af 
den  sig  beklagende  Klasse,  der  har  til  Valgsprog :  „Min 
Mand  fortæller  mig  aldrig  Noget  I'',  kunde  spørge  bedre. 

Dagen  efter  Bagerfamiliens  Sølvbr3"llup  tog  Tante 
Pylle     da    ogsaa     sti'ax     efter    Frokosten    Baldur     paa 

Slæbetoug  og  bugserede  ham  ind  i  det  lille  Kabinet  ved 
Siden  af  Dagligstuen,  som  førte  Titel  af  „Tantes  Stue", 
mest  fordi  det  skulde  liave  et  Navn,  og  allermindst 
fordi  Tante  Pylle  fortrinsvis  opboldt  sig  der,  bun  var 
en  baade  altfor  vims  og  altfor  selskabelig  Natur  til  ret 
længe  at  sidde  ene  nogetsteds  og  kukkelure.  Efter  at 
have  gjort  sig  det  saa  mageligt,  som  den  stive,  sort- 
lakerede Gyngestol  med  det  ikke  synderligt  formildende 
hæklede  Stykke  over  den  tyndpinnede  Ryg  paa  nogen 
Maade  tillod,  kom  da  ogsaa  det  staaende  Spørgsmaal 
frem  fra  hende:  „Naa,  min  egen  Dreng,  lad  mig  nu 
høre  lidt  om,  hvordan  Du  saa  havde  det  igaar?" 

Baldur  havde  langt  fra  saa  let  som  sædvanlig  ved 
at  faa  Tungen  paa  Gled,  men  det  hjalp  ham  ikke. 
Tanten  gjorde  kun  lidt  flere  Spørgsmaal  end  ellers,  og 
han  maatte  kramme  hele  Lektien  ud.  Med  største 
Fryd  erfarede  hun,  hvorledes  det  blev  røbet,  at  Initia- 
tivet til  Baldurs  Indbydelse  skyldtes  Britha  —  hun 
havde  nok  ventet  det,  den  Froken  Licht  var  en  lille 
Fiffikus  —  ;  men  da  Baldur  kom  til  Slutningen  af 
sit  Eeferat  om  den  Forfølgelse,  han  havde  været  Gjen- 
stand  for,  og  den  Skuffelse,  der  fulgte  heraf,  bleve  de 
fine  Rynker  i  Tante  Pylles  Pande  tættere,  denne  Del 
af  Historien  smagte  hende  øjensynligt  ikke,  og  man 
kunde  iagttage  det  Særsyn,  at  hun  længe  efter,  at 
Baldur  havde  forladt  hende  for  at  gaa  op  til  sine 
Studeringer,  blev  siddende  ene  i  „Tantes  Stue"  og  grub- 
lende stirrede  hen  for  sig.  Hun  havde  ondt  af  de  to 
forfulgte  unge  Mennesker,  men  deres  Uheld  den  fore- 
gaaende    Aften    maatte    lægges    Clemmensen    til    Last, 

lian  havde  baaret  sig  klodset  ad,  det  var  hun  vis  paa, 
Mændene  forstod  aldrig  at  lave  saadan  Noget,  de  tog 
for  grovt  paa  det,  som  tog  de  med  Fægtehaudsker  paa 
en  Synaal,  nej  hun  skulde  bare  have  været  tilstede, 
saa  skulde  hun  have  viist  ham  noget  Andet.  Naar  hun 
blot  kunde  tænke  sig  en  Maade,  hvorpaa  hun  kunde 
træde  i  nærmere  Rapport  med  den  gamle  Kompagnon, 
thi  det  var  indlysende,  at  han  og  hun  maatte  slutte  sig 
sammen  som  Bundsforvandte  og  stille  sig  paa  de  Unges 
Side  i  Kampen  mod  de  fordomsfulde  Forældre. 

Man  maatte  lade  hende,  at  hun  forstod  at  benytte 
sig  af  Chancerne;  thi  ikke  ret  mange  Dage  efter,  at 
luui  i  Lænestolen  havde  taoret  sig  denne  lille  Time  i 
Spekulation,  blev  Clemmensen  en  jævnlig  Gjæst  ude  i 
Villaen,  og  dermed  var  det  gaaet  saaledes  til. 

Kursuset  paa  Snitteskolen  nærmede  sig  sin  Eiide, 
og  hos  den  praktiske  Arkitekt  brugtes  det  hgesom  i 
visse  Pigeskoler,  at  Eleverne  til  Slutning  som  en  Art 
Svendeprøve  udførte  nogle  særdeles  kunstfærdige  Gjen- 
stande,  der  vare  bestemte  til  at  overraske  Elevernes 
Forældre  eller  nærmeste  Slægt  med,  forat  disse  tilfulde 
kunde  indse,  til  hvilke  eminente  Resultater  Under- 
visningen i  Hr.  xA.mmonsens  Snitteskole  førte,  og  even- 
tuelt anbefale  Skolen  videre.  Nu  traf  det  sig  saa,  at 
Britha  for  at  trøste  Faderen  for  hans  udlagte  Penge 
skulde  forfærdige  en  i  de  overordentligste,  krumspring- 
agtige Snirkler  udskaaren  Æske,  Skrin  eller  Daase, 
hvad  man  vil  kalde  det,  og  der  var  ej  mindste  T\'ivl 
om,   at  han  vilde   blive  hjertensglad  over  denne  Gave, 

saasom  den  efter  Datterens  Udsagn  aldeles  fortræffeligt 
egnede  sig  til  Opbevaringssted  for  broderede  Lomme- 
tørklæder, mangeknappede  Handsker,  sart  Haarpynt 
og  deslige  skrøbelige  Artikler,  som  den  gamle  Kobber- 
smed maatte  antages  at  sidde  inde  med  større  Oplag 
af.  Da  Britlia  og  Froken  Mynster,  som  man  maaske 
erindrer,  stedse  fik  samme  Opgave ,  lavede  den  Sidste 
altsaa  Mage  til  Skrin  uden  dog  endnu  at  have  truffet 
nogen  Bestemmelse  om,  hvem  hun  skulde  lyksaliggjøre 
dermed.  Under  Udarbejdelsen  fik  Tante  Pylle  den 
Idé,  at  nogle  smaa  Messingsirater  hist  og  her  vilde 
pynte  svært  paa  Skrinets  Udseende,  og  i  denne  An- 
skuelse erklærede  Britha  sig  strax  enig.  Da  Skrinet 
jo  imidlertid  skulde  fremgaa  som  et  Resultat  af  eget 
Arbejde,  gik  det  vel  ikke  an  at  kjøbe  Stadsen,  og 
derfor  foreslog  Frøkenen,  at  Britha  skulde  bevæge 
Clemmensen  til  at  lære  dem  at  klippe  eller  hugge 
nogle  saadanne  Prydelser  ud,  det  kunde  vist  ikke  være 
saa  vanskeligt.  Den  fingerfærdige  Kompagnon  gik 
beredvilligt  ind  paa  Anmodningen,  og  da  hele  Fore- 
tagendet skulde  holdes  hemmeligt  for  Licht,  blev 
Villaen  valgt  til  Arbejdsplads  og  ikke  Clemmensens 
Værksted,  hvad  der  maaske  havde  været  at  foretrække. 
Hvad  selve  Arbejdet  angaar,  kan  det  med  det  Samme 
for  Fuldstændigheds  Skyld  tilføjes,  at  dette  —  som 
Tante  Pylle  nok  havde  formodet  —  virkelig  gik  meget 
let  fra  Haanden  for  Damerne,  tlii  eftersom  ingen  af 
dem  havde  Forstand  derpaa  eller  Interesse  derfor,  ud- 
førte Clemmensen  det. 

Men  Tante  Pylle  havde  opnaaet.  hvad  hun  vilde: 
hun  var  kommen  i  nærmere  Berøring  med  den  gamle 
Kompagnon. 

Oprindelig  havde  Fru  Borgen  i  allerhøjeste  Grad 
modsat  sig  dette  „Smederi",  hun  var  ikke  engang  vis 
paa,  om  de"  ikke  kom  i  Konflikt  med  Næringsloven  ved 
at  lave  deres  Villa  om  til  en  Smedie;  men  da  det  jo 
kun  drejede  sig  om  nogle  faa  Besøg  af  Britha  og 
Clemmensen .  og  da  Tante  Pylle  afskar  al  yderligere 
Diskussion  ved  at  spørge,  om  hun  havde  Lov  til  i  sit 
eget  Værelse  at  foretage ,  hvad  hun  lystede ,  eller  om 
det  var  et  Overformynderi,  hun  var  spærret  inde  i, 
maatte  Fruen  jo  falde  tilføje,  men  hun  agtede  nøje 
paa,  hvad  der  foregik  i  „Tantes  Stue",  hvilket  beskedne 
Hum  havde  faaet  en  Vigtighed,  som  det  end  ikke  i 
sine  ellevildeste  Fantasier  havde  drømt  om. 

Skjønt  Tante  Pylle  saaledes  var  traadt  i  nærmere 
Forbindelse  med  Clemmensen,  viste  det  sig  ikke  at 
være  saa  lige  en  Sag  for  hende  at  udforske,  hvor  vidt 
hans  Planer  ligeoverfor  Britha  samstemmede  med  hendes, 
eftersom  den  unge  Piges  Nærværelse  jo  hindrede  dem 
i  at  udtale  sig  for  hinanden.  Naturligvis  anede  Britha 
ikke  dette,  ellers  havde  hun  heller  end  gjerne  givet 
dem  den  forønskede  Lejlighed  til  at  være  ene,  om  ikke 
af  anden  Grund,  saa  fordi  hun  i  den  senere  Tid  havde 
høstet  saa  rigelige,  personlige  Erfaringer  om,  hvor 
generende  det  kan  være  ikke  at  kunne  blive  fri  for 
Fremmedes  Selskab.  Heller  ikke  lettede  det  Tante 
Pylle  Opgaven,  at  Lichts  gamle  Kompagnon  og  hendes 
eventuelle   Medarbejder    allerede    ved    den    første   Lid- 

stallering  i  „Smedien"  viste  sig  at  være  ualniiudelig 
tungnem  ligeoverfor  Situationen.  Hvergang  der  nemlig 
var  Brug  for  et  eller  andet  Redskab  eller  Stykke 
Værktøj ,  der  skulde  hentes  nede  i  Kjælderen  eller 
andetsteds  i  Villaen,  fandt  den  ellers  saa  lebendige 
Frøken  et  kjærkomment  Paaskud  i  sine  gamle  Ben 
eller  de  mange  Trapper  til  at  anmode  Britha  om  at 
gaa  efter  bemeldte  Gjenstand,  men  ligesaa  troligt  for- 
purrede Clemmensen  hvergang,  at  hun  kom  afsted. 
Han  var  ligefrem  irriterende  opfindsom  med  at  kunne 
hjælpe  sig  uden  Alt,  hvad  der  skulde  hentes  udefra. 

Saaledes  spurgte  han  engang  med  en  beskeden 
Ængstelighed,  som  om  han  var  bange  for  at  fornæ]-me 
Stedet  eller  dets  Beboere:  „De  skulde  vel  ikke  have 
en  Knivtang  her  i  Huset?" 

„En  Knivtang!"  gjentog  Tante  Pylle  med  en  For- 
bløffelse, der  ikke  kunde  have  været  større,  om  han 
f.  Ex.  havde  spurgt  hende,  om  hun  ikke  tilfældigt 
havde  en  Klapperslange  eller  et  Lispund  Dynamit 
ved  Haanden,  hvorfor  det  ogsaa  kom  Forespørgeren 
saa  meget  mere  overraskende,  at  hun  strax  efter  uden 
Spor  af  Overgang  tilføjede  i  den  mest  hverdagsagtige 
Tone:  „Jo,  naturligvis  har  vi  det!  .  .  .  Men  jeg  veed 
ikke,  hvor  den  lander  .  .  .  Karen  har  den  vist  nede 
hos  sig  .  .  .  Aa,  lille  Frøken  Licht,  gider  De  ikke  nok 
høre  ned  efter  den?" 

Britha  meldte  sig  strax  parat,  man  forinden  hun 
var  kommen  afsted,  afværgede  Clemmensen  det  med  et: 
„Nej ,  Du  behøver  ikke  at  gaa !  Jeg  kan  nok  klare 
mig  uden  den,  jeg  tager  min  Lommekniv." 

Medens  han  gav  sig  til  at  bearbejde  den  tynde 
Messingplade  med  sin  mangebladede,  tykmavede  Lomme- 
kniv, der  var  at  ligne  ved  et  af  disse  gammeldags, 
mangeskuffede  Chatoller,  der  have  hemmeHge  Rum, 
hvor  man  mindst  aner  det,  udbrød  Tante  Pylle  iltert: 
„Nej,  det  gaar  ikke,  det  bliver  ikke  til  Andet  end 
Lapperier!" 

Dette  var  nu  sidst  af  Alt  den  rigtige  Methode  til 
at  faa  Clemmensen  til  at  vente  paa  Knivtangen,  for 
nu  \nlde  han  netop  vise,  at  han  godt  kunde  undvære 
den,  hvorfor  han  ogsaa  af  Hjertens  Lyst  gav  sig  til  at 
hamre  løs. 

..Bliv  Du  bare!"  sagde  han  til  Britha. 

„Gaa  De  bare!"   sagde  Tante  Pylle  til  hende. 

Og  midt  imellem   dem  stod  Britha  raadvild  og  var 

ved  at  faa  Drejesyge  af  at  se  saa  paa  den  Ene  og  saa 

paa  den  Anden  af  dem. 

Clemmensen  undrede  sig  nok  endel  over  den  Iver 

.  .  .  ' 

hvormed  Frøkenen  stillede  sine  Anmodninger  til  Britha, 

men  hans  Forundring  fik  en  Tilsætning  af  Uhygge,  da 
han  ved  at  kaste  Blikket  hen  paa  hende  opdagede,  at 
hun  i  Smug  adresserede  et  helt  Fyrværkeri  af  mystiske 
Smaanik  til  ham.  klijDpede  med  Øjenlaagene  i  den  mest 
sindsforvirrende  Galop,  mimrede  kramj)agtigt,  paa  en 
vidskelæderagtig  Maade  med  Læberne  og  i  det  Hele 
udstyrede  sit  Ansigt  med  en  saa  bisar  Mimik,  som  var 
hun  Primadonna  ved  et  eller  andet  kaudervælsk  Ballet- 
selskab. 

Da  Clemmensen  ikke,  uagtet  han  saae  sig  om  til 
alle   Kanter,   kunde   opdage  ringeste   Anledning  til   en 

saadan  Opførsel,  sagde  han  med  den  Bestemthed,  der 
saa  at  sige  gjorde  hans  Udtalelser  inappelable:  „De  kan 
ikke  taale  det!" 

„Det?  Hvad  for  noget  det?"  spurgte  Frøkenen 
og  holdt  af  Forbauselse  inde  med  Gestikulationerne. 

„At  jeg  hamrer  paa  Messinget  her,"  oplyste  Clem- 
mensen. 

„Hvorfor  skulde  jeg  ikke  kunne  taale  det?  Jeg- 
er da  Gud  ske  Lov  ingen  nymodens  Nervebundt!" 

„Nej,  det  kan  nok  være,  men  saa  har  De  Hoved- 
pine." 

„Hovedpine?  Men  min  Gud,  hvor  falder  De  paa 
det.  De  underlige  Menneske?" 

„Jo,  De  har!  Ellers  bærer  man  sig  ikke  saadan 
ad  med  sit  eget  Hovede,  De  rj'Ster  det  jo,  ligesom  det 
var  en  Lotteripose,  hvor  Brikkerne  skulde  mingeleres 
rigtigt  godt." 

„De  kan  selv  være  en  Nitte!"  svarede  hun  leende 
og  viftede  ham  saa  at  sige  fra  sig  med  nogle  tjattende 
Haandbevægelser. 

Men  Clemmensen  saae  bekymret  paa  hende  og  lod 
sig  ikke  rokke  i  sin  Anskuelse,  og  paa  Hjemvejen  fra 
Villaen  sagde  han  til  Britha:  „Hun  havde  Hovedpine! 
Det  vil  jeg  idetmindste  haabe  for  hende,  for  ellers  er 
hun  pirre  virrende  s  i  Kvistetagen." 

Det  lykkedes  heller  ikke  i  de  paafølgende  Møder 
for  Tante  Pylle  at  gjøre  det  klart  for  Clemmensen, 
hvad  det  egentlig  var,  hun  vilde;  men  saa  greb  hun  til 
den  ikke  længere  usædvanlige  Vej ,  at  meddele  ham 
det  skriftligt.    En  skjøn  Dag,  som  de  stod  beskjæftigede 

i  Villaens  interimistiske  Værksted,  overraskedes  han 
ved  uhyre  gedulgt  at  faa  stukket  en  Lap  Papir  i 
Haanden  af  Tante  Pylle,  der  i  Øjeblikket  havde  en  vis 
Lighed  med  Visdommens  Gudinde  ved  at  lægge  Pege- 
fingeren til  Læberne,  og  hans  Overraskelse  formindskedes 
ikke ,  da  han  læste :  „Jeg  maa  tale  et  Par  Ord  med 
Dem  i  Enrum.     Skaf  Frøken  Licht  bort  for  et  Øjeblik." 

Det  havde  kostet  Tante  Pylle  Overvindelse  nok  at 
skrive  denne  billet-doux,  aldeles  ikke  fordi  hun  frj^gtede 
for  at  misforstaaes  eller  gjøre  sig  latterlig,  men  fordi 
hun  flovede  sig  ved  den  Falliterklæring,  det  var  at 
maatte  paakalde  Clemmensens  Assistance  for  at  faa 
Britha  fjernet. 

Saa  kort  den  end  var,  vakte  den  lille  Skrivelse  de 
mest  modstridende  Følelser  hos  Modtageren,  baade 
Sorg  og  Glæde,  saa  at  gamle  Kingo  denne  Gang  fik 
Eet  i  sin  Paastand  om,  at  de  vandre  tilhobe.  Paa  den 
ene  Side  slog  den  ham  med  Forskrækkelse,  thi  nu  var 
han  ikke  længere  i  Tvivl  om,  at  den  af  ham  omtalte 
Kvistetage  hos  Frøken  Mynster  stod  helt  ledig,  men  paa 
den  anden  Side  var  der  Noget  ved  Affæren,  som  til- 
talte ham,  for  det  var  aldeles  bogstaveligt  den  første 
Tilsigelse  til  et  Stævnemøde,  som  den  gamle  Peber- 
svend nogensinde  i  sit  Liv  havde  modtaget.  Det  var 
derfor  saare  naturligt,  at  han  strax  paa  Stedet  hengav 
sig  feil  allehaande  Reflexioner.  Han  vidste  rentudsagt 
ikke,  hvorledes  han  havde  at  forholde  sig  i  et  saadaut 
Tilfælde;  det  kunde  vel  ikke  føre  til  nogen  Art  af 
Vidtløftigheder  at  følge  Stævningen,  i  hendes  og  hans 
Alder  kunde  der  vel  ikke  være  Tale  om  at  risikere  .  .  . 

ja— a.  forresten!  lian  mindedes  ofte  at  have  læst,  at 
det  netop  rar  de  Gamle,  som  ....  Skulde  lian  virke- 
lig have  gjort  Indtiyk  paa  hende,  en  Dame  af  saa 
meget  finere  Extraktion?  .  .  .  Aa,  han  kunde  umuligt 
tro  det,  umuligt!  —  Dette  sagde  den  gamle  Kompagnon 
til  sig  selv,  men  inderst  inde  i  hans  Hjerte  spirede 
der  dog  et  lille,  indbildsk  Haab,  —  af  alle  deforme 
Skabninger  have  som  bekjendt  de  Skutryggede  stedse 
været  de  mest  Forfængelige. 

Der  gik  ikke  mange  Minutter,  inden  Clemmensen 
greb  LejUgheden  til  at  sende  Britha  bort,  idet  han  an- 
m.odede  hende  om  at  gaa  ud  i  Entréen  og  putte  en 
udskaaren  Træknap,  der  skulde  pryde  Laaget  paa  det 
ene  af  Skrinene,  og  som  han  skulde  have  hjem  med 
for  at  passe  til,  i  hans  Overfrakkelomme,  da  han  ellers 
var  bange  for  at  glemme  den. 

Den  Indledning,  hvormed  Tante  Pylle  aabnede 
Samtalen  mellem  dem,  kunde  nok  synes  at  give  Clem- 
mensen Medhold  i  hans  dristige  Forhaabninger,  thi 
saasnart  Britha  havde  lukket  Døren  efter  sig,  svippede 
den  agile  Froken  rundt  om  Bordet  til  ham  og  hviskede 
med  hemmelighedsfuld  II  til  ham,  medens  hun  lagde 
sin  lille,  rynkede  Haand  paa  hans  senestærke  Arm : 
„Yi  maa  ikke  spilde  Tiden  med  Dikkedarer,  men  gaa 
lige  løs  paa  Sagens  Kjerne!  Det  er  to  Menneskers 
Livslykke,  vi  skal  arbejde  paa;  det  er  derom,  jeg  vil 
tale  med  Dem,  og  ikke  om  noget  Andet." 

„To  Menneskers  Livslykke?"  gjentog  Clemmensen 
og    holdt    sit    skjæve  Hovede    endnu    mere   paa   Skred 

end  sædvanlig,  saa  han  mest  af  Alt  kom  til  at  ligne 
en  nysgjerrig  Krageunge. 

„Ja,  to  Menuesker,  som  elsker  hinanden,  men  som 
mangler  Mod  til  at  tilstaa  det  for  sig  selv  og  for  hin- 
anden, bare  fordi  deres  bornerede  Familier  maaske 
kunde  finde  paa  at  kalde  det  for  et  uheldigt  Parti, 
hvad  der  er  meget  dumt  af  dem  —  Familierne  — ,  og 
hvad  de  aldrig  skulde  kære  sig  om  —  de,  der  holder 
af  hinanden  — .  for  Tiden  gaar  bare,  og  de  blive  gamle 
til  ingen  Nytte,  og  derfor  staar  Sagerne  nu  saaledes, 
at  det  Hele  afhænger  af  os  To." 

„Af  os  To?"  hviskede  han  hæst  og  purrede  febrilsk 
op  i  sit  lange,  graa  Haar. 

„Men  Herre  Du  Milde,  staa  ikke  der  og  stir  Deres 
Øjenbryn  af  Led,  De,  aparte  Patron!  Kan  De  ikke 
forstaa  saa  meget,  at  det  ikke  bliver  til  Noget,  naar  v  i 
ikke  tager  os  deraf?" 

„Nej,  begribeligvis  bliver  det  ikke  til  Noget,  naar 
vi  ikke  vil!" 

„Naa,  det  er  da  altid  godt.  De  fatter  det!  .  .  . 
Det  gj ælder  ene  om  at  gribe  til  med  et  dristigt  Kup 
og  gjøre  det  til  en  fait  accomjiU  ligeoverfor  de  taabelige 
Slægtninge  —  ja.  det  veed  De  nok,  hvad  er?" 

„Ja,  er  det  ikke  saadan  ongefær  det  Samme,  som 
paa  Plakaterne  hedder  uigjenkaldelig  sidste  Fore- 
stilling?" 

„Jo,  naar  det  er  Alvor  med  Ordet  „sidste"  !  .  .  . 
Naa,  ja  De  veed  naturligvis  nok,  hvem  jeg  sigter  til?" 

„Ja!"  svarede  Clemmensen  og  befriede  sin  frem- 
springende Pande  for  et  Par  kjøUge  Sveddraaber.    „Ja, 

det  vil  sige,  jeg  antager  nok,  jeg  forstaar,  livad  De 
mener  ...  Vi  To  har  jo  ikke  saa  mange  fælles  Be- 
kj endte  ...  vi  kj ender  jo  næsten  ingen  Andre  end 
os  selv  ..." 

Nu  kom  Turen  til  Tante  Pylle  til  at  stirre  kon- 
sterneret paa  Clemmensen,  og  hun  gjorde  det  af  al 
Formue,  imedens  hun  forfjamsket  gjentog:  „Os  selv? 
Men  i  Himlens  Navn,  hvad  mener  De,  De  mærkelige 
Fremtoning  af  en  gaadefuld  Sfinx?" 

Inden  han  kunde  faa  Tid  til  at  svare  eller  hun 
til  at  udtale  sig  j^lerligere,  vendte  Britha  tilbage,  og 
enhver  nærmere  Opklaring  var  for  denne  Gang  umulig- 
gjort, da  Clemmensen  og  Britha  kort  efter  forlod 
Villaen. 

Den  Aften  gjorde  den  gamle  Pebersvend  ikke 
nogen  Bemærkning  paa  Hjemturen  om  Frøken  Myn- 
sters mentale  Tilstand,  men  da  han  var  kommen  op 
paa  sit  ensomme  Kammer,  forfriskede  han  sit  tumme- 
lumske Hoved  med  et  lille  Styrtebad  fra  Vandkanden 
og  satte  sig  saa  til  at  spekulere  over  Tildragelsen. 
Og  mere  nøgtern  som  han  var  bleven,  kom  Fr^-gten 
for  at  gjøre  sig  latterlig  op  i  ham,  og  han  indsaa,  at 
den  eneste  Redning  for  ham  laa  i,  at  han  paa  det 
Eftertrykkeligste  tilkjendegav  Frøkenen  sin  Ulyst  til 
at  indlade  sig  paa  Vidtløftigheder.  Det  første  Skridt 
hertil  gjorde  han  ved  aldeles  pludselig  at  høre  op  med 
Undervisningen  ude  i  Villaen  under  Paaskud  af,  at  nu 
var  videre  Hjælp  fra  hans  Side  overiiodig,  nu  kunde 
Damerne  nok  klare  sig  uden  ham,  og  saal:des  endte 
disse  Sammenkomster  brat. 

20* 

For  Tante  Pylle  resulterede  der  saaledes  Intet  af 
Ilendes  saa  snedigt  udregnede  Plan,  men  derimod  var 
der  en  Anden,  som  havde  et  for  Udenforstaaende  saa 
saare  ringe,  men  af  Vedkommende  selv  saa  højt  skattet 
Udbytte  af  disse  Arbejdstimer,  og  det  var  Baldur. 
Tiltrods  for,  at  det  ikke  stiller  ham  i  noget  særligt 
flatterende  Lys,  eftersom  det  viser,  hvorlunde  Liden- 
skaberne kan  forlede  selv  en  rettænkende,  ung  Mand 
til  at  begaa  en  lav,  næsten  kriminel  Handling,  skal  der 
dog  her  meddeles  en  Beretning  om  Faktum. 

Da  den  unge,  forelskede  Mand  vidste,  at  baade 
Clemmensen  og  Tante  Pylle  vare  gunstigt  stemte  for 
ham,  havde  han  sat  en  svær  Lid  til  disse  Arbejdstimer; 
men  det  viste  sig  desværre  strax,  at  han  havde  gjort 
B-egniug  uden  sin  Moder.  Denne,  hvis  vægtigste  Be- 
væggrund til  at  stride  mod  Smederiet  der  i  Hjemmet 
iustement  var,  at  det  saa  let  kunde  fremme  Forbindel- 
sen mellem  Baldur  og  Britha,  udstedte  lige  fra  første 
Færd  et  strengt  Forbud  til  sine  Sønner  mod  at  for- 
stjTre  de  Arbejdende  eller  overhovedet  nærme  sig 
Yærkstedet,  og  skjont  dette  Magtbud  formedelst  sin 
Urimelighed  opirrede  alle  de  unge  Herrer,  ramte  det 
dog  Ingen  haardere  end  Baldur.  Arbejdet  fandt  jo 
Sted  om  Eftermiddagen,  og  Fru  Borgen  trak  paa  disse 
Dage  Kaffedrikningen  i  Dagligstuen  ud  over  alle,  selv 
de  mest  inkarnerede  Kaffesøstre  tilfredsstillende  Grænser; 
naar  Sønnerne  saa  en  for  en  listede  af,  lagde  hun  endnu 
en  Stund  til  Overflod  Beslag  paa  Baldur,  der  var  for 
god  en  Søn  til  blot  at  ømme  sig  over  Moderens  Be- 
handling,   og  var  hun   endelig   tilsidst  nødt  til  at  lade 

ogsaa  ham  gaa,  bad  hun  ham  under  Paaskud  af  Stuens 
beplumrede  Luft  at  lade  Døren  til  Forstuen  blive 
staaende  aaben,  hvorved  det  blev  ham  fuldstændig 
umuHggjort  useet  at  slippe  ind  paa  Tantens  Værelse. 

Saaledes  var  det  ogsaa  gaaet  den  ovenfor  omtalte 
Dag,  da  Britha  blev  sendt  ud  i  Forstuen  med  den  ud- 
skaarne  Laagknap.  Baldur  var  akkurat  naaet  opad 
Trappen  til  første  Sal,  men  da  han  hørte  Doren  til 
Tantes  Stue  gaa,  vendte  han  ganske  natu.rligt  om  og 
blev  staaende.  Det  var  en  næsten  overmenneskelig 
Fristelse  at  se  Britha  gaa  dernede  —  for  naturligvis 
havde  hun  aldrig  nogensinde  seet  mere  lokkende  ud  end 
netop  i  dette  Øjeblik  — ,  og  han  havde  sikkert  ikke 
staaet  imod,  men  var  ilet  ned  til  hende,  om  ikke  hans 
Moder  i  det  Samme,  at  Britha  passerede  Daghgstue- 
døren,  havde  raabt  hende  an  med  et  temmelig  spædt: 
„Hvem  er  det,  der  gaar  derude  i  Entréen?  Er  det 
Pylle,  hvad  vil  Du  der?" 

„Nej,  det  er  ikke  Andre  end  mig,"  svarede  Britha 
og  præsenterede  sit  lille  Fuldmaane ansigt  i  Døraab- 
ningen. 

„Gaar  De  allerede,  eller  er  der  Noget,  De  leder 
efter?  Nu  skal  jeg  hjælpe  Dem!"  tilbød  Fruen  og 
lavede  sig  istand  ved  at  gribe  sin  Stok  og  gjore  nogle 
forberedende  flic-flac  med  sine  svagelige  Ben,  saa  der 
ingen  Tvivl  kunde  være  om,  at  hun  nok  om  et  Kvar- 
ters Tid  vilde  være  parat  til  Afgang. 

„Gjør  Dem  endelig  ingen  Ulejlighed!"  bad  Britha. 
„Jeg  skal  blot  lægge  dette  her  hen  i  Clemmensens 
Overfrakkelomme. " 

„Dette  her?  Hvad  er  dette  her  for  Noget?  Lad 
mig  engang  se,  er  det  Portnøglen  eller  hans  Cigar- 
futteral, eller  hvad  er  det?" 

„Nej,  haha!  Det  er  kun  Noget  af  det,  vi  har 
skaaret  ud  til  Skrinene.  De  veed." 

,, Javel!  Og  naar  De  nu  har  lagt  det  der  paa  sin 
Plads,  gaar  De  saa  lige  ind  i  Smedeværkstedet  igjen, 
kan  jeg  stole  paa  det?" 

„Selvfølgelig!  ....  Jeg  forstaar  ikke,  hvad  De 
mener  med  at  spørge  saaledes?" 

„Aa,  ikke  Noget,  slet  ikke  Noget  .  .  .  det  er  blot, 
fordi  jeg  saa  ikke  behøver  at  rejse  mig.  men  kan  blive 
siddende." 

„Det  sagde  jeg  Dem  jo,"  svarede  Britha  fornærmet, 
thi  Fru  Borgens  Spørgsmaal  havde  saaret  hende,  hvor- 
paa  hun  udrettede  sit  Ærinde  og  atter  forsvandt  ind 
paa  Tantens  Værelse. 

Saasnart  hun  var  forsvunden,  listede  Baldur,  der 
jo  useet  havde  været  Vidne  til  denne  lille  Scene  fra 
Trappeafsatsen,  sig  let  paa  Taa  ned,  skubbede  sagte 
Dagligstuedøren  til  og  smuttede  forbi  hen  til  Overtøjet, 
hvor  han  hurtigt  udtog  den  meget  omtalte  Laagpry- 
delse  af  Clemmensens  Frakke  uden  at  agte  paa  Mode- 
rens skrøbelige  Raab  inde  fra  Dagligstuen.  ..Hvem  er 
det,  der  skj^der  Døren  i?  Vil  De  værs'god  lade  være 
med  det!  Nu  skal  jeg  strax  komme  og  se,  hvad  det 
er  for  Noget,  De  har  for?" 

Baldur  vidste,  det  tog  Tid  for  Moderen  at  komme 
op  og  i  Gang,  ilede  forbi  Dagligstuedøren,  trak  den 
atter   læmpeligt    op    og   tog   saa  Trappen  i  større  Por- 

tioner  paa  en  tre-fire  Trin,  medens  Sporgsmaalene 
nedefra  vedblev:  „Hvem  er  det,  der  gaar  derude?  Er 
det  endnu  Dem,  Froken  Liclit?  Jeg  vil  vide,  hvem 
det  er,  der  løber  og  smækker  Døren  i  og  op!" 

Men  længe  før  Justitsraadinden  kom  paa  Benene 
og  stod  ude  i  Entréen,  stirrende  bistert  fra  den  ene 
Side  til  den  anden,  sad  han  nok  saa  trygt  oppe  paa 
sit  Værelse  med  sine  Tyvekoster,  h^ds  kunstfærdige 
Arbejde,  fordi  det  var  hendes  Værk,  begejstrede  ham 
i  en  saadan  G-rad,  at  han  den  ene  Gang  efter  den 
anden  maatte  trykke  den  lille  Knap  til  sine  Læber. 
Vel  dukkede  der  af  og  til  en  svag  Frygt  for  Folgerne 
af  dette  Tyveri  op  hos  ham,  men  han  beroligede  sig 
hvergang  med,  at  han  jo  kunde  sige,  at  Britha  af  en 
Fejltagelse  havde  lagt  den  i  hans  Overfrakkelomme. 
Hvad  selve  dette  Spørgsmaal  angaar,  er  det  bedst  for 
med  det  samme  at  blive  færdig  dermed  at  fortælle, 
at  saavel  Clemmensen  som  Damerne  troede,  han  havde 
tabt  den  lille  Knap,  hvorfor  der  blev  lavet  en  n3^ 

Tante  Pylle  havde  som  sagt  ikke  forstaaet  Clem- 
mensens Opførsel  ved  deres  sidste  Sammenkomst,  men 
vred  var  hun  paa  ham  formedelst  den  Skuffelse,  han 
havde  beredt  hende  med  Hensyn  til  deres  Samvirken. 
For  imidlertid  ret  at  vise  ham.  at  hun  mao-elio-t 
kunde  undvære  hans  Assistance  og  saare  vel  paa  egen 
Haand  formaaede  at  føre  Baldur  og  Britha  sammen, 
fattede  hun  med  sin  udviklede  Raadsnarhed  hurtigt  en 
ny  Plan.  Nogle  Dage  efter,  da  Familien  sad  ved  Efter- 
middagskaffen, kom  det  paa  Tale,  hvorledes  Tante 
Pylles  snart  indtrædende  Fødselsdag   skulde   fejres,    og 

Spørgsmaalet  blev  indgaaende  debatteret,  —  ligesom 
der  nemlig  i  Rusland  ved  højtidelige  Lejligheder  stedse 
serveres  de  yndede  Nationalretter  Salt  og  Brød,  saa- 
ledes  blev  i  Familien  Borgen  ingen  vigtigere  Beslut- 
ning tagen,  uden  naar  der  var  Eftermiddagskaffe  paa 
Bordet.  Højtidsdagen  plejede  at  blive  celebreret  med 
en  Udflugt  i  det  Fri,  og  der  fremkom  derfor  strax 
rigeligt  med.  Forslag  i  saa  Henseende,  omfattende  den 
ikke  længere  ukjendte  Strækning  fra  Charlottenlund  til 
Hellebæk. 

Intet  af  Forslagene  fandt  imidlertid  Naade  for 
Fødselsdagsbarnets  Øjne,  og  efter  med  stigende  Hoved- 
rystninger at  have  forkastet  et  Par  sidste  upatriotiske 
Propositioner  om  Helsingborg  og  Skåralid  tog  hun 
Ordet:  „Nej,  jeg  har  en  anden  Idé  iaar!  Veed  I,  hvad 
jeg  kunde  have  Lj-st  til?  Jo,  at  holde  et  lille,  ungt 
Selskab  den  Dag!" 

Det  gav  ved  denne  Udtalelse  et  Sæt  saavel  i  hen- 
des Søster  som  i  hendes  Neveuer.  som  om  den  lille 
Villa  var  bleven  hjemsøgt  af  en  lettere  Jordrystelse, 
og  efterat  Fru  Borgen  havde  forvisset  sig  om,  at  hun 
ikke  havde  spildt  nogen  af  sine  Extremiteter,  hvad  der 
nok  kunde  være  Fare  for  under  en  saadan  Bevægelse, 
spurgte  hun  temmelig  hvast:  „Hvad  forstaar  Du  ved 
ungt  Selskab?" 

Tante  Pylle  glattede  med  nogle  smaa,  rappe  Tjat 
paa  sine  stivede  Manchetter,  ligesom  naar  en  geskjæf- 
tig  Spurv  pudser  sig,  og  svarede  saa  lidt  konfust: 
„Men  Du  Milde,  Du  kunde  ligesaa  gjerne  spørge  mig, 
hvad    jeg    forstaar    ved   et  Kirketaarn   eller   en  Sauce- 

skaal  .  .  .  det.  er  virkelig  ikke  saadan  at  forklare,  kvad 
man  forstaar  ved  Noget  .  .  .  jeg  kalder  bare  et  Selskab 
ungt,  naar  det  ikke  er  gammelt,  og  det  gjør  Du  vel 
ogsaa,  vil  jeg  haabe?" 

„Det  er  jo  kun  en  Tautologi!  .  .  .  Yil  Du  selv 
med  til  det  Selskab?" 

„Men  Gudbevares,  sikke  Sporgsmaal  Du  kommer 
med  idag!  Om  jeg  selv  vil  med  til  min  egen  Fødsels- 
dag?    Hvad  mener  Du?" 

„Jeg  mener  blot,  at  saa  kan  det  kun  kaldes  ungt 
Selskab  efter  Principet  luens  a  non  lucendo.'"' 

„Aa,  Vissevasse,  Snak  om  en  Ting!  Kalder  Du 
det  for  Exempel  ikke  for  en  Skjæppe  gule  Ærter, 
fordi  der  er  en  enkelt  grøn  imellem?" 

„Naar  Du  vender  Lignelsen  om  til  een  gul  Ært 
mellem  de  mange  grønne  passer  den  bedre,  og  saa  kan 
jeg  nok  give  Dig  Ret,  men  derfor  finder  jeg  alligevel, 
at  det  er  Daarskab,  for  ikke  at  sige  upassende  for  en 
ældre  Dame  at  holde  ungt  Selskab  .  .  .  Vil  Du  maaske 
ogsaa  danse?" 

„Nej,  veed  Du,  hvad  jeg  vil?  Jeg  vil  slet  ikke 
svare  Dig  paa  den  Slags,  men  den  Attende  vil  jeg 
holde  ungt  Selskab,  vil  jeg!" 

Og  derved  blev  det,  skjønt  Justitsraadinden  er- 
klærede Intet  at  ville  have  at  gjøre  dermed,  thi 
Søstersønnerne  vandt  Tante  Pylle  letteligt  for  Tanken, 
eftersom  de  hver  fik  Paalæg  om  at  invitere  et  Par  af 
deres  Venner  til  bemeldte  Fest.  Forøvrigt  kunde 
Fruens  Trudsel  om  sin  fuldstændige  Uvirksomhed 
egentlig    ikke    siges    at  være    skrækindjagende,    alden- 

stund  hun  aldrig  havde  Noget  at  skaffe  med  den  Slags 
prosaiske  Sager,  saa  der  ingen  Tvivl  kan  være  om, 
at  hun  vilde  have  frembragt  den  mest  desperate  For- 
virring, om  hun  havde  stukket  sin  dybsindige  Næse  i 
nogen  af  Forberedelserne.  Ikke  engang  saa  meget 
interesserede  hun  sig  for  Festen,  at  hun  forhørte  sig 
om,  hvor  Mange  eller  hvem  der  kom  til  den  lille 
Middag;  den  Tanke,  at  man  ved  Udstedelsen  af 
Indbydelserne  gik  udenfor  den  engang  afstukne,  ind- 
skrænkede Omgangskreds,  faldt  hende  ikke  et  Øje- 
blik ind.  Enhver  Anden  vilde  af  den  overnaturlige 
Travlhed,  som  Tante  P^dle  stærkere  og  stærkere  lagde 
for  Dagen,  jo  mere  Højtiden  nærmede  sig,  have  gjættet, 
at  der  var  noget  Extra  paafærde ;  men  Justitsraadinden 
observerede  ikke,  hvorledes  Søsteren  efterhaanden  viste 
alle  Symptomer  paa  at  være  meget  angreben  af  den 
ældste  og  mest  udbredte  Form  af  Nervøsitet,  der  maaske 
kan  kaldes  for  Værtindefeber;  hun  saae  ikke,  at  den 
geskjæftige  Tante  Pjdle  til  alle  Tider  paa  Dagen  svip- 
pede om  Hjørnet  af  den  hlle  Sidevej  og  smuttede  ind 
i  den  nærmeste  Sporvogn  forat  rutsche  ind  til  Kjøben- 
havn  og  gjøre  det  eller  det  Indkjøb,  og  heldigt  var  det 
nu  forresten,  at  hun  ikke  fulgte  hende  paa  en  af  de 
sidste  Udflugter,  da  hun  saa  vilde  have  opdaget,  at 
det  gamle  Fødselsdagsbarn  aflagde  et  Besøg  i  „Bi- 
kuben" paa  Udbetalings  Siden,  eftersom  Festarrange- 
menteme,  saa  tarvelige  de  end  vare,  allerede  havde 
opslugt  hendes  disponible  Kapital. 

Endelig  oprandt  den  Attende,    og   henad  Femtiden 
oplivedes    den   ellers    saa  folketomme  Sidevej  ved  An- 

komsteii  af  forskjellige  Hold  af  tilkj ørende  Par,  som 
hurtigst  muligt  dukkede  ud  af  den  lukkede  Drosckke 
og  paa  Taaspidseroe  sprang  over  Gangstien  og  for- 
svandt bag  Forhavens  Buske;  af  spaserende  Ynglinge, 
hvis  Kjoleskjøder  som  et  Par  Festguirlander  rakte 
Tunge  ned  under  den  afstumpede,  lyse  Overfrakke,  og 
af  unge,  forlegne  Piger,  der  trippede  afsted,  alt  hvad 
de  smaa  Fødder  orkede,  indhyllede  i  lange,  mørke 
Waterprofs,  hvorfra  de  lyse  Crépekjoler  dog  ved  hvert 
Skridt  tittede  frem,  og  med  omfangsrige,  bedstemoder- 
agtige Theaterhætter  skjærmende  den  soignerede  Frisure. 
Inde  i  Villaen  havde  Alt  i  længere  Tid  været  parat 
til  at  modtage  Gjæsterne,  de  fem  Brødre  forslog  Vente- 
tiden paa  bedste  Maade.  Baldur  stak  hveri  Øjeblik 
Hovedet  ud  af  Vinduet  som  forat  se  efter  En,  han  med 
Længsel  ventede,  og  hvem  det  kunde  være,  kan  man 
let  tænke  sig,  naar  man  erfarer,  at  han  udtrykkelig 
havde  indprentet  Harald  endelig  ikke  at  komme  for  sent. 
Hother  havde  i  en  halv  Time  vandret  rundt  og  se  et 
kjøn  ud,  og  hvergang  han  tilfældigvis  passerede  et 
Spejl  —  og  det  var  tilfældigvis  temmelig  ofte  — ,  stod 
han  stille  for  at  ærgre  sig  over  en  blomstrende  Filipens, 
der  havde  været  hensynsløs  nok  til  just  i  de  sidste 
Dage  at  udfolde  sig  paa  det  mest  iøjnefaldende  Punkt 
af  hans  Hage ;  den  cigarkyndige  Svend  undersøgte  med 
kjærlige  Blikke  de  extraiine  Havanesere.  han  havde 
puttet  i  Vestelommen  for  venskabeligst  at  kunne  stikke 
dem  ud  til  et  Par  Kj endere  blandt  de  unge  Herrer; 
den  sextenaarige  Knud  spankulerede  vigtigt  op  og  ned 
iført  sin  første  Kjole,   fra  h\T.s  Baglomme   han  med  de 

kortest  mulige  Mellemrum  halede  Lommetørklædet  op 
for  atter  strax  at  stikke  det  ned  igjen,  blot  fordi  der 
forekom  ham  at  være  saadan  noget  umaadeligt  Voxent 
ved  at  bære  sit  Lommetørklæde  i  Baglommen;  og  Ivar 
endelig  forlystede  sine  Brødre  ved  at  søge  at  overtale 
Klaveret  til  at  betro  ham  en  ny  Operamelodi,  som  han 
ikke  selv  kunde  erindre,  og  som  syntes  at  have  det 
noget  mærkelige  Omkvæd:  „Nej,  hvordan  var  det  nu?", 
idetmindste  gjentog  den  unge  Mand  dette  Spørgsmaal 
efter  hver  ny  Variation  af  Melodien. 

Tante  Pylle  overgik  sig  selv  i  stundesløs  Geskjæf- 
tighed,  Værtindefeberen  havde  antaget  en  næsten  for- 
uroligende Karakter,  saaledes  valsede  hun  om  fra  den 
ene  Stue  til  den  anden  uden  i  Grunden  at  have  Noget 
at  gjøre  i  nogen  af  dem.  Justitsraadinden  sad  derimod 
og  studerede  i  et  eller  andet  lærd  Værk,  og  først  da 
det  ringede  paa  Entréeklokken,  fik  hun  Brillerne  af 
Næsen  og  lukkede  dem  med  et  Klask  inde  i  Bogen, 
saa  det  kniksede  i  alle  deres  Ledemod,  og  de  vare  ved 
at  faa  Ruderne  slaaede  ind. 

Nu  traf  det  sig  tilfældigvis  saaledes,  at  Fruen  ikke 
kj endte  noget  videre  til  det  Par,  der  først  traadte  ind, 
og  hun  antog  derfor  fejlagtigt,  at  den  unge  Herre  og 
Dame  ved  et  rent  Uheld  havde  valgt  denne  højst 
ubelejlige  Stund  til  at  aflægge  Visit  i.  Skjønt  hun 
oprigtigt  talt  helst  havde  seet,  at  de  i  Øjeblikket  befandt 
sig  paa  Bloksbjærg,  Hækkenfeldt  eller  et  lignende 
ønskværdigt  Sted,  indledede  hun  nok  saa  belevent 
Konversationen  med  et  venligt  „Det  glæder  mig  at  se 

Dem!",  tlii  Kouen  var  jo  dog  ikke  saa  sprænglærd,  at 
hun  nok  vidste,  hvad  almindelig  Høflighed  byder. 

En  Samtale  af  den  almindelige,  indholdsrige  Art, 
hvormed  hungrige  Middagsgjæster  gjerne  regalerer  sig 
før  Bordet,  tog  sin  Begyndelse,  og  efterat  de  bruge- 
lige, metereologiske  Beretninger  vare  aflagte  og  mod- 
tagne, sagde  Husmoderen:  „Det  er  ellers  noget  sent 
paa  Dagen,  De  er  kommen  herud." 

„Sent?"  svarede  den  unge  Pige  lidt  genert  over 
denne  i  hendes  Øjne  saa  uforskyldte  Bebrejdelse. 
„Den  er  vist  ikke  mere  end  akkurat  fem." 

„Nej,  aa  nej!  Men  det  er  netop  det,  jeg  kalder 
for  sent.  Folk  spiser  jo  i  Reglen  til  Middag  paa 
den  Tid." 

Da  det  justement  var  i  dette  Øjemed,  at  de  unge 
Mennesker  havde  indfundet  sig,  hensatte  denne  Be- 
mærkning dem,  som  rimeligt  er,  i  en  ikke  ringe  For- 
bauselse,  og  i  Mangel  af  bedre  Svar  indskrænkede  de 
sig  til  at  bekræfte,  at  Klokken  fem  virkelig  var  en 
meget  almindelig  Spisetid. 

„Hvad  vilde  De  have  sagt,  om  vi  allerede  var  gaaet 
tilbords?"  fortsatte  Fruen  imidlertid  ufortrødent.  „Vilde 
De  være  gaaede  igjen  og  lagt  Deres  Kort?" 

„Nej !  Selv  om  Klokken  havde  været  lidt  mere, 
havde  De  nok  ventet  paa  os,"  faldt  den  unge  Mand 
ind  med  et  humoristisk  Selskabssmil. 

„Aldeles  ikke!  Der  er  visse  Retter,  som  ikke  kan 
taale  at  vente,  for  Exempel  Mælkemad,  som  Vælling, 
der  bliver  til  Grød,  og  Grød,  der  bUver  til  Stivelse, 
det  ve  ed  jeg  da,  at  Pjdle  altid  siger." 

„Vi  skal  maaske  have  Vælling  og  Klipfisk  til 
Middag?"  spurgte  den  unge  Humorist  med  en  selv- 
tilfreds Latter  over  sit  Konversationstalent. 

„Jeg  veed  virkelig  ikke,  hvad  De  skal  have  til 
Middag.  Det  faar  De  nok  at  vide,  naar  De  kommer 
hjem!" 

Ved  denne  Udtalelse  gik  de  unge  Menneskers  For- 
bauselse  over  til  Forlegenhed,  de  undersøgte  paa  det 
Nøjeste  Fingerspidserne  og  Knapperne  i  deres  Hand- 
sker. Skulde  de  have  taget  Fejl  af  Dagen,  det  vilde 
■  dog  være  rædsomt  flovt. 

Da  Samtalen  ligeledes  forekom  de  tilstedeværende 
Familiemedlemmer  at  tage  en  betænkelig  Vending,  be- 
gyndte Husets  Sønner  at  tale  ivrigt  til  de  Nyankomne 
om  en  fem-sex  forskjellige  Emner,  medens  Tante  Pjdle 
hviskede  til  Fruen:  „Men"  kjære  Søster,  hvorledes  er 
det,  Du  taler,  Du  tager  da  ikke  Fejl?  Du  kan  jo  nok 
begribe,  at  de  unge  Mennesker  er  inviterede  til  Sel- 
skabet." 

„Inviterede?  Gud,  hvilken  Fadaise!  Hvad  maa 
de  tro  om  mig?",  hviskede  Fruen  ulykkeligt  tilbage, 
hvorpaa  hun  forflyttede  det  unge  Par  til  den  højeste 
Potens  af  Overraskelse  ved  uden  Varsel  at  gribe  deres 
Hænder  og  trykke  dem  paa  det  Ømmeste,  medens  hun 
udbrød:  „Velkommen!  Jeg  forsikrer  Dem  for,  at  det 
glæder  mig  virkelig  at  se  Dem.    Hjerteligt  velkommen!" 

Uden  at  sige  noget  Yderligere  til  eller  tage  Af- 
sked med  de  pludselig  saa  velkomne  Fremmede,  vendte 
Husfruen  sig  med  Appel  om  til  sin  Søster  og  hviskede 
mindre  blidt:     „Det  var  dog  en  højst  penibel  Situation, 

Du  der  bragte  mig  i.    Maa  jeg  strax  faa  at  vide,  hvem 
der  kommer  her!" 

Inden  Tante  Pylle  kunde  faa  meddelt  Personlisten, 
indfandt  der  sig  flere  og  flere  af  Selskabet,  og  den 
kjære  Frue  dumpede  fra  den  ene  Forbløffelse  hoved- 
kulds i  den  anden  ved  Synet  af  de  mange  fremmede 
Ansigter,  saa  at  hun  saa  at  sige  var  udsolgt  paa  For- 
bauselse,  da  Harald  præsenterede  sig  for  hende,  led- 
saget ikke  alene  af  Britha,  men  ogsaa  af  Clemmensen 
og  x\strid,  hvilken  Sidste  Tante  Pylle  i  sin  naive 
Uvidenhed  om,  at  sextenaarige  Ynglinge  hovedsagelig 
ernære  sig  af  ulykkelig  Kjærlighed  til  kvindelige  Skab- 
ninger, der  omtrent  ere  dobbelt  saa  gamle,  havde  ind- 
budt til  Underholdning  for  den  kjære  Knud. 

Da  Præsentationen  af  disse  To  for  Fruen  var  be- 
sørget, spurgte  hun  deltagende  Harald:  „Er  Deres  Hr. 
Fader  syg?" 

„Nej,"  svarede  den  ellers  saa  støtte  Yngling  noget 
forfjamsket  over  det  uventede  Spørgsmaal,  „han  glæder 
sig  Gudskelov  ved  et  godt  Helbred." 

„Hvor  er  han  henne?"  spurgte  Fruen  videre  i  en 
vis,  studs  Kriminalkammertone. 

„Jeg  skulde  være  meget  tilbøjehg  til  at  tro,  at  han 
for  Øjeblikket  befinder  sig  paa  Værkstedet,  hvor  — 
som  Mikkelsen  paa  sit  fortræffelige  Dansk  oversætter 
et  Sted  i  „Illaden"  —  de  i  Henseende  til  Muskler 
stærktarmede  Svende  forarbejde  ved  den  af  Røg- 
sværtede og  af  Sod  dryppende  Esse  det  med  Hensyn 
til  Farven  rødtglinsende  Kobber  til  de  til  Kjøkkenet 
henhørende  Kar  og  Redskaber." 

Selvfølgelig  vidste  Harald,  at  det  var  haabløst  at 
vente,  at  Fru  Borgen  skulde  kunne  forstaa  denne  Art 
af  Humor,  og  han  ventede  sig  ganske  vist  et  eller 
andet  forunderligt  Svar,  men  alligevel  blev  han  over- 
vældet, da  det  fremkom  i  den  Spørgsmaalsform :  „Hvor- 
for er  Deres  Fader  ikke  med?" 

Efter  at  have  gjort  en  Sj'nkningsbevægelse,  som  om 
han  havde  sunket  en  Yaldnød  i  een  Mundfuld,  fik 
Harald  dog  Mod  til  at  svare:  „Fruen  kan  tro,  at  det 
meget  kommer  af,  at  han  ikke  er  in\'iteret." 

„Er  han  ikke  det?  Se,  se!  Det  undrer  mig  kun, 
at  min  Søster  ikke  ogsaa  har  bedt  ham  med." 

Den  Tone,  hvori  det  blev  fremført,  gjorde  ikke 
noget  afgjort  behageligt  Indtryk  paa  den  Omtaltes 
Børn,  men  Tante  Pjlle,  der  for  alle  Eventualiteter 
havde  holdt  sig  i  Xærheden,  bødede  gesvindt  herpaa 
ved  at  falde  ind:  „Xej,  Hr.  Licht  maa  vente  til  en 
anden  Gang  ,  .  ,  hans  Tur  kommer  ogsaa,  ja  den  gjør 
sikkert  .  .  .  Men  idag  er  det  ungt  Selskab ;  jeg  har  kun 
tilladt  mig  at  bede  Hr.  Clemmensen  med  for  at  takke 
ham  for  hans  udmærkede  Hjælp  ved  vort  Afgangs- 
arbejde  fra  Snitteskolen.  Og  nu  vil  jeg  anmode  Dem 
yderligere,  Hr.  Clemmensen,  om  at  være  min  Bord- 
kavaler, og  det  er  bedst,  vi  skynder  os  tilbords,  for 
Karen  har  allerede  to  Gange  været  her  og  rykket  mig 
i  Kjolen  for  at  sige,  der  er  færdigt  derinde." 

Der  var  jo  ikke  Andet  for  Clemmensen  at  gjøre 
end  at  byde  Fødselsdagsbarnet  Armen,  skjønt  han  ikke 
var  stort  mere  lyksalig  over  den  ham  tildelte  Ud- 
mærkelse, end  en  ung  Mand  bliver  paa  Sessionen,  naar 

han  erfarer,  at  han  er  udtagen  til  Husar;  han  ønskede 
blot,  han  havde  fulgt  sit  eget  Hovede  og  var  bleven 
borte  derfra,  istedetfor  at  lade  sig  overtale  af  Britha 
til  at  gaa  med  for  hendes  Skyld. 

Som  der  ved  Alt,  hvad  Tante  Pylle  foretog  sig, 
var  noget  Originalt,  saaledes  var  dette  ogsaa  Tilfældet 
med  hendes  Fødselsdagsgilde.  Alene  Sammensætningen 
af  Gjæster  var  aparte ;  egentlig  faldt  Selskabet  fra  hin- 
anden i  to  Hold,  som  kun  harmonerede  saa  som  saa 
med  hinanden,  og  ialfald  i  Førstningen  var  der  da 
heller  ingen  rigtig  Samling  paa  det.  De  Folk,  Borgens 
til  daglig  omgikkes,  udgjorde  saa  at  sige  en  særegen 
Klasse  Mennesker  for  sig,  det  var  Folk  med  større 
Kundskaber  end  Verdens  erfaring,  med  mere  Theori  end 
Praxis.  Fra  deres  tidligste  Ungdom  havde  de  Alle  et 
vist  akademisk  Tilsnit,  hvad  der  ikke  var  saa  forunder- 
ligt, eftersom  de  vare  udgaaede  fra  det  højere  og  højeste 
Bureaukrati,  de  vare  hverken  særligt  stive  eller  for- 
melle, og  dog  var  det,  som  tog  de  Afstand  fra  Alle, 
der  ikke  hørte  til  samme  Klasse ;  de  vilde  med  Indig- 
nation have  protesteret,  om  man  havde  beskyldt  dem 
for  at  være  aandsaristokratiske  og  exklusive,  og  de 
vare  det  maaske  heller  ikke,  men  den  overordentligt 
ringe  Interesse,  de  nærede  for  alt  og  alle  Udenfor- 
staaende,  berettigede  næsten  hertU.  Kan  være  de  vare 
særdeles  brave  og  rettænkende  Pligtmennesker,  men 
nogen  egentlig  Sympathi  vakte  de  ikke,  netop  paa 
Grund  af  deres  kjøKge  Tilbageholdenhed,  og  populære 
bleve  de  aldrig,  hvor  de  saa  kom  hen  i  Verden.  Be- 
tegnende for   deres  Optræden  i   selskabelig  Henseende 

var  den  stilfærdige,  næsten  hengjemte  Maade,  hvorpaa 
de  lagde  deres  gode  Humør  for  Dagen,  de  morede  sig 
maaske  ligesaa  godt  som  andre  Mennesker,  men  vist 
er  det,  at  mere  livsglade  Medborgere  \dlde  anse  en  slig 
Morskab  for  noget  af  det  Kjedsommeligste  af  Verden. 
Selv  i  de  unge  Menneskers  ydre  Apparition  var  der 
noget  Stivt,  noget  gammeldags  Ceremonielt,  som  man 
ikke  kunde  undlade  at  lægge  Mærke  til.  De  unge  Her- 
rers Klæder  vare,  om  ikke  efter  sidste  Mode,  saa  dog 
moderne  nok,  men  de  bleve  baarne  saa  ubeskriveligt 
daarligt  —  uden  Interesse,  kunde  man  maaske  sige  — , 
og  hvad  de  unge  Pigers  Toiletter  angik,  da  saae  det 
ud,  som  de  vare  blevne  staaende  ved  Moden  fra  70'erne, 
saa  provinsielt  tog  de  hvide  og  ensfarvede  Tarlatans- 
kjoler  sig  ud  med  de  alenlange  Baandsløjfer  bagpaa  i 
Forbindelse  med  det  tilbagekæmmede,  glatliggende  Haar 
hvis  eneste  Prydelse  var  et  glat  Baand,  der  laa  midt 
over  Hovedet  ligesom  Baandet  paa  et  Bundt  Cigarer, 
eller  en  tarvelig  Søh^^il  gjennem  Nakkefletningeme, 
som  efter  den  større  eller  mindre  Masse  vare  primitivt 
rullede  op  i  flere  eller  færre  Etager  å  la  Sneglehus. 

Den  anden  Del  af  Selskabet  udgjorde  ikke  paa 
samme  Maade  een  Klasse,  det  var  Forstærkningen, 
der  var  indkaldt,  da  det  havde  vist  sig,  at  Familiens 
sædvanlige  Omgangskreds  ikke  kunde  stille  det  for- 
nødne Mandskab  til  et  ungt  Selskab,  og  ved  sin 
stærke  Blanding  mindede  den  meget  om  den  Skare 
Mennesker,  der  ved  Grundlovsprocessioner  fylker  sig 
sammen  under  Kommunens  Fane,  hvorunder  som 
bekj endt. Alle,    der  ikke   horer  hjemme   i  nogen  af  de 

mange  Foreninger,  kunne  samles.  Den  omfattede  da  de 
mest  uensartede  Bestanddele  fra  alle  forskjellige  Sam- 
fundsklasser, ligefra  jævne,  livsglade  unge  Mennesker 
af  Haandværkerstanden,  som  Harald  og  hans  Søstre  vel 
nok  kunde  siges  at  repræsentere,  til  Kammerjunker 
Hotkers  superfine,  blaserede  Venner  (kan  omgikkes 
nødigt  under  Sønner  af  Etatsraader,  tredie  Klasse). 

Det  vilde  have  været  meget  vanskeligt  for  Tante 
Pylle  at  faa  disse  heterogene  Partier  amalgamerede  med 
hinanden,  men  til  Held  for  hende  var  Harald  med,  og 
denne  gemytlige,  glade  Ungersvend  var  kommen  med 
den  forudfattede  Beslutning  at  ville  more  sig",  og  det 
er  som  bekjendt  et  af  de  mest  probate  Midler,  der 
gives,  for  at  opnaa  et  gunstigt  E-esultat.  Et  yderligere 
Held  var  det,  at  han  havde  godt  Humør  nok  for  flere 
end  sig  selv,  og  det  varede  ikke  længe  efter,  at  man 
var  kommen  tilbords,  før  han  gavmildt  lukkede  op  for 
sin  Skat. 

Tante  Pylle,  ved  hvis  Side  han  var  kommen  til  at 
sidde,  var  noget  i  Forlegenhed  med,  hvorledes  hun 
skulde  faa  budt  Selskabet  Velkommen,  og  hun  bad  der- 
for sin  Bordkavaler  om  at  foretage  den  Ceremoni  med 
et  Par  Ord  paa  hendes  Vegne. 

Om  En  saa  havde  opfordret  Clemmensen  til  at 
dreje.  Halsen  om  paa  hans  Kompagnon  eller  udøve  en 
hgnende  "Rædselsdaad,  kunde  han  ikke  være  bleven 
mere  forfærdet,  end  han  blev  det  ved  Frøkenens  An- 
modning, og  den  skrækslagne  Mine,  hvormed  han  viste 
Opfordringen  tilbage,  aabenbarede  en  saa  grufuld 
Hjerteangst  alene  ved  Tanken  om  en  saadan  Mulighed, 

at  hun  øjeblikkeKg  opgav  ethvert  Forsøg  paa  at  trænge 
yderligere  paa. 

Dette  havde  hun  saa  meget  lettere  ved  at  gjøre, 
som  Harald  med  den  mest  ophøjede  OiFerbered^ållighed 
tilbod  at  hjælpe  hende  ud  af  Kniben  og  næsten  uden 
at  afvente  hendes  Tilladelse  rejste  sig  og  begyndte: 
„Mine  Damer  og  Herrer,  jeg  tillader  mig  herved  paa 
Frøken  Mynsters  Vegne  at  byde  Dem  velkommen  til- 
bords! Det  glæder  hende  af  ganske  Hjerte  at  se  saa 
mange  unge  —  og  smukke  —  Mennesker  samlede  om 
sig  paa  denne  Festdag  ..." 

„Det  er  udmærket,  ganske  udmærket!"  faldt  Tante 
Pylle  ind  med  en  bifaldende  Latter.  „Det  er  akkurat, 
som  jeg  selv  kunde  have  sagt  det!" 

„Hun  beder  os  være  glade  og  muntre  og  haaber,  at 
vi  vil  more  os  -det  Bedste,  vi  kan;  jo  mere  vi  slaar 
Gjækken  løs,  desto  mere  tilfreds  \ål  hun  være,  thi  saa 
veed  hun,  vi  har  det  godt,  og  det  er  det,  hun  ønsker ..." 

„Hør!  Hor!"  attesterede  Værtinden.  „Det  er  som 
talt  ud  af  mit  Hjerte!  De  klarer  Dem  jrpjjerligt,  min 
unge  Ven,  De  skal  faa  Lov  til  at  holde  alle  de  Taler, 
jeg  for  Fremtiden  agter  at  holde." 

„Ja,  Andet  var  det  ikke.  Frøken  Mynster  ønskede 
at  sige,"  sluttede  Harald,  helt  overvældet  af  hendes 
Gavmildhed,  „og  saa  vil  hun  til  Slut  kun  bede  Dem 
tage  tiltakke  med  det,  som  det  er,  det  Hele  bliver  i 
al  Tarvelighed  ..." 

„Nej,  nu  bliver  det  galt!"  protesterede  Tante  Pylle. 
„Det  behøver  De  slet  ikke  at  sige!  Det  bhver  ved 
Gud  rigtigt  pænt,  naar  jeg  selv  skal  sige  det." 

„Naa,  det  gjør  det?  .  .  .  Saa  meget  desto  bedre!" 
fortsatte  Harald  og  tilhviskede  Tante  Pylle  meget  højt 
et  oplysende:  „De  forstaar  nok,  det  er  bare  saadan  en 
Talemaade,  Værtinden  altid  kommer  med,  men  Gud- 
bevares, jeg  skal  gjerne  tage  det  i  mig  igjen  .  .  .  De 
hører  altsaa  mine  Damer  og  Herrer,  at  det  slet  ikke 
bliver  saa  tarveligt,  men  rigtigt  pænt,  og  saa  megen 
mere  Grund  er  der  for  os  til  at  være  taknemlige  og 
strax  sætte  os  tilrette  i  det  gode  Humørs  hyggelige 
Kakkelovnskrog.  Altsaa:  Velkommen  tilbords!  Frøken 
Mynster,  per  procura  Harald  Licht." 

Virkningen  af  denne  Introduktion  var  højst  for- 
skjellig  paa  de  Tilstedeværende;  Kammerjunker  Hother 
og  hans  rangforordnede  Venner  fandt  det  simpelt,  for 
ikke  at  sige  plebejisk,  paa  et  saa  tidligt  Stadium  at 
være  i  saa  godt  Humør,  og  Fru  Borgen  stirrede  for- 
vildet uforstaaende  paa  Taleren  og  rykkede  betænkeligt 
Portvinsflasken  saa  langt  fra  ham  som  muligt,  men  de 
Fleste  vare  vel  nok  Harald  taknemlige,  fordi  han  havde 
brudt  Isen,  om  ikke  af  anden  Grund,  saa  fordi  det  gav 
dem  Anledning  til  at  skumle  over  hans  mageløse 
Ugenerthed  og  lykønske  sig  selv  til  at  sidde  inde  med 
betydeligt  mere  Velopdragenhed  og  ikke  være  som 
denne  Tolder. 

Eet  Par  var  ham  allenfals  af  deres  fulde  Hjerter 
taknemlige,  og  det  var  Bal  dur  ogBritha,  thi  under  den 
livligt  tiltagende  Konversation  kunde  de  ubemærket 
faa  Lejlighed  til  at  tale  mere  uforstyrret  sammen,  end 
de  hidtil  havde  kunnet,  skjønt  Tante  Pylle  højst  diplo- 
matisk havde  fjernet  Alle,  der  kunde  forstyrre,  fra  dem. 

Stoltere  end  nogensinde  nogen  Ridder  har  ført  sin 
i  Tvekamp  vundne,  ædle  og  dydsirede  Hjertes  Dame 
bort  fra  Turneringspladsen,  var  Baldur  skredet  ind  i 
Spisesalen  med  Britha  ved  sin  Side,  hun  var  nu  for 
ham  den  allersomskjønneste  Kvinde,  der  fandtes,  ikke 
alene  i  Forsamlingen  her,  men  i  hele  den  \ide  Verden, 
og  med  en  stolt,  triumferende  IMine  tog  han  Plads  hos 
hende. 

De  vare  komne  til  at  sidde  lidt  langt  nede  ved 
Bordet,  fandt  Britha  nok,  men  det  lod  han  ikke  til  at 
skjænke  en  Tanke. 

„De  sidder  nok  efter  Anciennetet  her  i  Huset?" 
spurgte  hun,  idet  hun  flot  kastede  sine  sammenrullede 
Handsker  hen  ved  Siden  af  Glassene  foran  hende. 

„Nej !"  svarede  Baldur  noget  forundret.  „Hvorfor 
tror  De  det?" 

„Aa,  da  alle  deres  ældre  Brødre  sidder  til  Højbords 
deroppe,  saa  mente  jeg  blot,  at  det  maaske  var  som 
næstyngste  Søn,  De  var  forsat  helt  ned  i  dette  Hjørne." 

„Ah,  De  føler  Dem  krænket  over  ikke  at  have 
faaet  Plads  højere  oppe?  Havde  jeg  vidst,  De  nærede 
nogen  Ærgjerrighed  i  den  Retning,  saa  ..." 

„Nej,  tvertimod!  Jeg  veed  af  sørgelig  Erfaring,  at 
jo  nærmere  man  kommer  op  mod  Hædersbordet,  desto 
kjedeligere  bliver  der." 

„Det  har  De  ganske  Ret  i!  Jeg  føler  altid  den 
dybeste  Medlidenhed  med  de  saakaldte  Hædersgjæster, 
jeg  forstaar  ikke,  hvorfor  de  Folk  aldrig  maa  more  sig, 
men  kun  har  at  sidde  og  se  pæne  og  værdige  ud  .  .  . 
Men  forresten  er  der  en  anden  Grund,  hvorfor  jeg  har 

valgt  denne  Plads.  De  har  nok  seet,  at  der  staar  en 
Plads  tom  paa  den  anden  Side  af  mig,  for  ellers  kan 
Pigen  ikke  komme  rundt  om  Bordet  her,  men  netop  af 
den  Grund  har  vi  det  saa  rart  ugenert  her  .  .  .  Naar 
jeg  skal  være  ærlig,  saa  er  det  slet  ikke  min  Idé,  nej, 
det  er  Tante  Pylle,  som  spurgte  mig,  om  jeg  havde 
meget  imod  at  sidde  her,  og  da  jeg  strax  saae,  hvad 
for  en  mageløs  Fordel  der  var  ved  Pladsen  her,  saa  lod 
jeg,  som  jeg  opoffrede  mig." 

„Ja,  sidst  vi  var  sammen,  fik  vi  rigtignok  ikke  talt 
meget  sammen  for  alle  de  Forfølgere,  der  legede  „Hun- 
den efter  Haren"  med  os.  Kan  De  huske,  det  var  paa 
Eaadvad?" 

„Om  jeg  kan  huske  det?"  spurgte  Baldur  yderligt 
fornærmet:    „Hver  Smule!" 

Der  fulgte  nu  en  Repetition  af  Scenen  paa  Raad- 
vad, der  utvivlsomt  var  overordentlig  tiltalende  for  det 
unge  Par,  men  som  ikke  har  mere  Interesse  for  os,  end 
at  vi  mageligt  kunne  springe  den  over  og  saa  længe 
beskjæftige  os  med  et  andet  Par. 

Tante  Pylles  Beregning  med  at  placere  Baldur  og 
Britha  nede  ved  Bordenden  havde  i  og  for  sig  været 
rigtig  nok,  men  paa  eet  Punkt  slog  den  dog  Klik.  Da 
hun  vidste  Baldur  fri  for  Anfægtelser  fra  nogen  anden 
Dame,  havde  det  været  hende  mindre  vigtigt,  hvem 
Britha  fik  paa  den  anden  Side  af  sig.  For  en  Sikker- 
heds Skyld  havde  hun  dog  valgt  den  unge  Knud,  som 
den  mindst  Farlige,  men  dette  viste  sig  ikke  at  slaa 
ganske  til,  saaledes  som  hun  havde  tænkt  sig. 

Som  alt  berørt  havde  Knud  faaet  Astrid  tilbords, 
og  begge  Parter  vare  lige  misfornøjede  med  dette 
Arrangement,  eftersom  de  gjensidig  fandt  hinanden 
altfor  utilladeligt  unge.  Ligesaa  utilfreds  han  var  med 
at  have  en  Dame,  hvis  Kjole  ikke  naaede  helt  ned  til 
Gulvet,  om  der  ogsaa  kun  manglede  et  lille  halvt 
Kvarter,  ligesaa  krænket  følte  hun  sig  over  at  have 
faaet  tildelt  en  Skolediscipel,  som  manglede  et  helt 
Aar  i  at  være  Student,  og  som  de  Børn  de  vare,  søgte 
de  at  overtrumfe  hinanden  i  at  give  den  Voxne,  uden 
at  det  dog  i  mindste  Maade  lykkedes  nogen  af  dem  at 
dupere  den  Anden. 

„Har  Frøkenen  havt  en  anstrængende  Sæson  i 
Vinter?"  saaledes  var  Knud  begyndt,  thi  den  unge 
Mand  holdt  nok  af  at  laane  Motiver  fra  Hothers  Kon- 
versation, naar  denne  ikke  hørte  det. 

„Rædsomt!"  svarede  Astrid  og  anbragte  sine 
sammenrullede  Handsker  oven  i  et  af  Glassene,  for  det 
var  endnu  finere  end  den  Maade,  hvorpaa  Søsteren 
havde  skilt  sig  ved  sine.  „I  April  Maaned  var  jeg  paa 
hele  elleve  Baller,  —  tænk,  hvad?" 

„Ja,  det  var  jo  ret  respektabelt!  Jeg  tæller  nu 
ikke,  paa  hvor  mange,  jeg  kommer,  for  skulde  man 
føre  Regnskab  med  det,  fik  man  nok  at  bestille.  Det 
kjeder  mig  desuden  at  danse,  det  er  saa  væmmeligt 
anstrængende!" 

„Jeg  danser  heller  ikke  nær  saa  meget,  som  jeg 
har  gjort!"  faldt  Astrid  rapt  ind,  fortrydelig  paa  sig 
selv  over  at  have  røbet  Lyst  til  en  saa  ungdommelig 
Adspredelse,     „Det  er  slet  ikke  Dansen,  der  morer  mig. 

det  maa  De  ikke  tro;  den  eneste  Morskab,  man  i 
Grunden  har  paa  et  Bal,  det  er  at  gjøre  Herrerne 
jaloux  paa  hinanden.  Det  er  morderligt  Grin,  naar 
man  kan  faa  To  saa  arrige,  saa  de  er  lige  ved  at  ryge 
i  Totterne  paa  hinanden," 

„Det  er  vist  ofte  lykkedes  Dem,  Frøken,  saaledes 
at  sætte  Herrerne  Fluer  i  Hovedet!"  hviskede  Knud 
ironisk  frem  og  hev  sine  Øjenbryn  tilvejrs  paa  en 
haanlig  Maade,  som  han  ogsaa  havde  lært  af  sin  fine 
Broder. 

„Det  er,  hvad  det  er!"  svarede  hun  med  klædelig, 
kjøbenhavnsk  Flothed  og  tilføjede  foragteligt:  „Der  er 
ingenting  lettere  end  at   faa  en  ung  Herre  i  Gyngen." 

„Det  skulde  da  være  at  bilde  en  ung  Pige  ind, 
man  er  forelsket  i  hende!"  riposterede  han  med  en  vis 
Slagfærdighed,  der  forbausede  ham  selv,  saa  han  i  det 
næste  Par  Dage  med  Velbehag  vedblev  at  gjentage 
denne  Replik  for  sig  selv,  undrende  sig  over,  hvor  i 
Alverden  han  egentlig  havde  faaet  det  udmærkede 
Svar  fra.  I  Øjeblikket  blev  han  imidlertid  højligt  oprørt 
over  hendes  —  som  han  kaldte  det  —  tøsede  Ind- 
bildskhed, og  han  besluttede  at  vise  hende,  at  der 
ialfald  fandtes  een  ung  Herre,  som  hun  ikke  formaaede 
at  lokke  ojj  i  nogen  Gynge. 

Astrid  var  ogsaa  paa  sin  Side  vred  paa  denne 
vigtige  Dreng,  der  vilde  spille  voxen  Herre  —  pyh! 
—  og  saavel  han  som  hun  sad  derfor  en  længere  Stund 
med  bortvendte  Ansigter  og  mukkede  i  tvær  Tavshed 
ad  hinanden,  saa  man  nærmest,  hvis  Parrets  Alder  ikke 
havde    g^jort    en    slig    Tanke    fornærmelig,    vilde    have 

lignet  dem  med  to  Børn,  der  ere  blevne  uenige  i  deres 
Leg  og  begge  krænkede  havde  udstødt  et  „Jeg  leger 
ikke  mere  med!" 

Da  denne  Situation  egentlig  ikke  kunde  beskyldes 
for  at  være  \ddere  underholdende  og  ialfald  ikke  i 
Længden  var  holdbar,  men  hver  af  de  unge  Mennesker 
selvfølgelig  havde  altfor  stor  Karakterfasthed  til  at 
være  den  Første  til  at  give  fortabt,  indledede  Astrid 
en  Samtale  med  den  Herre,  der  sad  paa  hendes  anden 
Side,  og  Knud  var  ikke  sen  til  at  følge  Exemplet  og 
begyndte  at  gjøre  Kur  til  sin  Sidedame,  hvilket  jo 
faldt  ham  saa  meget  lettere,  som  han  alt  iforvejen 
havde  en  ikke  saa  ringe  faihle  for  Britha.  Efter  til  Ind- 
ledning en  Tid  lang  at  have  skuet  overvættes  smægtende 
paa  hende  og  under  denne  Idræt  rulleret  saa  uforsvar- 
ligt med  Øjnene,  at  flere  Nærsiddende  grebes  af  en 
ængstende  Formodning  om,  at  den  unge  Mand  havde 
faaet  et  Fiskeben  i  Halsen  og  var  ved  at  kvæles  deraf, 
styrtede  Knud  sig  pludselig  med  en  forvoven  Saltomor- 
tale ind  i  Broderens  og  Brithas  Samtale.  Han  havde 
opfanget  saa  meget  som,  at  det  drejede  sig  om  at 
færdes  i  en  Skov,  og  derfor  udstødte  han  uden  Varsel 
lige  ind  i  Brithas  Øre  den  begejstret  poetiske  Tirade : 
„O  ja,  Intet  er  saa  herligt  som  at  vandre  i  en  Skov 
ved  Siden  af  den,  man  holder  af!" 

Britha  fik  sig  en  ret  forsvarlig  Skræk  i  Livet  over 
denne  uventede  Henvendelse,  men  da  hendes  Øjne 
faldt  paa  det  overstrømmende  pathetiske  Udtr^^k  i 
hendes  Sidekammerats  Aasyn,  blussede  hendes  muntre 
Humør   op,    og   hun   svarede:    ,,Aa  nej,    det   er  ganske 

rart!  .  .  .  Maa  jeg  forresten  spørge,  hvad  det  er  for 
en  Skov  ved  Siden  af  den,  man  holder  af?'' 

Det  Overraskende  i  denne  uforudsete  Fortolkning 
af  hans  Ord  bragte  i  første  Øjeblik  den  lyriske  Yng- 
ling fra  Koncepterne,  men  saa  tog  han  sig  sammen  og 
sagde  ømt  bebrejdende  over,  at  hun  kunde  spørge: 
„Aa,  De  veed  jo  godt,  hvad  jeg  mener!  .  .  .  Holder 
De  mest  af  Bøge-  eller  Egeskov?" 

„Tak,  helst  Birkeskov,  h\'is  De  har  en  ved  Haanden, 
og  det  er  Dem  lige  meget!"  svarede  Britha  i  den  mest 
banale  Konvertationstone  og  vendte  sig  bort  for  at 
blive  fri  for  hans  Passiar. 

„Egeskoven  tynger  mig,  men  i  Bøgeskoven  bliver 
jeg  glad  og  let,"  fortsatte  Knud  ufortrødent  og  godt- 
gjorde sit  Kjendskab  til  visse  autoriserede  Digtere. 
„Mener  De  ikke  det  Samme?" 

„Det  kan  nok  være,  jeg  har  ikke  saadan  prøvet 
det,  men  jeg  skal  lade  mig  veje  næste  Gang,  jeg  har 
været  i  en  Bøgeskov  for  at  se,  om  jeg  er  bleven 
lettere."  vrissede  Britha  i  Haab  om,  at  han  endelig- 
skulde  lade  hende  i  Fred. 

Der  var  En,  hvem  Knud  irriterede  mindst  ligesaa 
meget,  og  det  var  Baldur,  men  efter  det  Forhold,  der 
fandtes  i  den  Borgenske  Familie,  hvor  man  saa  at  sige 
ingen  Hemmeligheder  havde  for  hinanden,  og  hvor  de 
Unge  havde  lige  Ret  med  de  Gamle  til  at  tale  med, 
var  det  meget  vanskeligt  for  Baldur  at  afvise  Knuds 
Indblanding  med  behørigt  Klem.  Som  han  sad  og 
grundede  paa  en  Maade  at  afvende  Broderens  Afbry- 
delser   paa,    fik    han    uventet    Hjælp    af   Astrid.      Den 

Herre  ved  Siden  af,  med  hvem  hun  havde  indladt  sig, 
var  en  af  Hothers  fine  Venner,  og  han  havde  bidt 
hende  af  meget  kort  og  yderst  nonchalent,  med  en  afsides 
Bemærkning  til  sig  selv  om,  at  han  ikke  yndede  Barne- 
mad Hun  havde  derpaa  siddet  lidt,  overladt  til  sig  selv, 
men  da  hun  nu  hørte  Brithas  affejende  Svar  til  Knud 
og  saae,  at  han  foreløbigt  intet  Svar  havde,  hviskede 
hun  til  ham:  „De  skal  ikke  strænge  Dem  an  med  at 
gjøre  Kur  til  min  Søster,  det  er  bare  spildt  Ulejlighed!" 

Knud,  der  umuligt  kunde  tilskrive  denne  Udtalelse 
Andet  end  en  slet  dulgt  Jalousi,  følte  sig  særdeles 
smigret  og  havde  allerede  Haanden  oppe  paa  Vejen  for 
at  stryge  sig  velbehagehgt  om  Knebelsbarten,  da  han 
kom  til  at  huske  paa,  at  han  ingen  saadan  havde, 
hvorfor  han  nøjedes  med  at  nappe  sig  i  Pegefingeren, 
medens  han  overlegent  fremhvislede  et:  „Tror  De?" 

„Ja,  det  tror  jeg!"  faldt  Astrid  sikkert  ind,  men 
tilføjede  saa  lidt  fortroligere:   „For  der  er  en  Anden!" 

Hvis  den  lille  Frøken  havde  troet  at  vinde  ham 
for  sig  ved  at  betro  ham  dette,  saa  tog  hun  mægtigt 
fejl.  Følgen  blev  kun,  at  Britha  steg  endnu  højere  i 
den  poetiske  Ynglings  Gunst,  thi  dette  gjorde  hende 
jo  kun  dobbelt  interessant,  og  han  kunde  ikke  person- 
ligt tænke  sig  noget  mere  Tillokkende  end  saadan  en 
ulykkelig,  haabløs  Kjærlighed,  det  havde  længe  været 
hans  højeste  Ønske  at  kunne  anskaffe  sig  en  saadan. 

Den  Lettelse,  Astrid  havde  skaffet  Søsteren  og 
Baldur  ved  for  et  Øjeblik  at  befri  dem  for  Knuds 
Konversation,  blev  saaledes  ikke  af  nogen  lang  Varig- 
hed,  thi  han  trængte   sig  blot   mere  og  mere  paa  hos 

Britha,  lidende  Helvedes  Kvaler  ved  hendes  aabenbare 
Kulde  og  forbandende  sin  saa  sørgelige  Skjæbne,  men 
saare  lyksalig  over  al  den  Ulykke,  der  overgik  ham. 

Vi  maa  imidlertid  se,  hvorledes  Sagerne  stod  til 
oppe  ved  den  anden  Bordende.  Efter  at  have  sluttet 
sin  —  om  man  saa  kan  kalde  den  —  officielle,  oratoriske 
Mission  havde  Harald  trukket  sig  tilbage  til  en  mere 
privat  Virksomhed,  der  nærmest  gik  ud  paa  at  holde 
Humøret  vedlige  i  den  ham  omgivende  Kreds  ved 
diverse  mærkelige  Indfald,  som  forbausede  og  forargede 
de  Blaserede  ligesaa  meget,  som  de  morede  de  Glade. 
Med  Et  opgav  han  imidlertid  ogsaa  denne  Virksomhed 
og  blev  taus,  thi  han  havde  opsnappet  nogle  Brud- 
stykker af  en  Samtale,  der  blev  ført  ved  Siden  af  ham, 
og  disse  Brudstykker  gav  ham  nok  Lyst  til  at  faa 
Fortsættelsen  med. 

Mellem  Tante  Pylle  og  Clemmensen  var  det  for- 
længst kommet  til  en  Forklaring  med  Hensjm  til  deres 
Følelser  ligeoverfor  Baldur  og  Britha,  de  havde  til 
Fremme  af  deres  Planer  sluttet  en  hellig  og  ubrødelig 
Alliance,  der  var  nok  saa  oprigtig  som  nogen  historisk 
dito,  og  efterhaanden  som  de  lærte  hinanden  bedre  at 
kjende,  steg  Fortroligheden  mellem  dem. 

Da  deres  hemmelige  Underhandlinger  vare  sluttede, 
hørte  deres  hviskende  Tone  lidt  efter  lidt  op,  og  saa 
var  det,  at  Tante  Pylle  saa  temmelig  højt  —  allenfals 
højt  nok  til  at  vække  Haralds  Opmærksomhed  —  ud- 
brød: „Men  hør,  der  er  een  Ting,  De  maa  sige  mig, 
for  det  har  jeg  aldrig  kunnet  forstaa:  hvorfor  holdt  De 

saa  pludselig  op  med  Deres  Komme  herude,  hvorfor 
løb  De   saadan  bort  fra   den  sidste  Time   midt  i  det?" 

„Jeg  mente  virkelig,  at  jeg  var  overflødig,"  svarede 
Clemmensen  og  glattede  forlegent  paa  sin  lange  Manke. 

„Vist  mente  De  ikke  nej,  De  uvederhæftige  Mand- 
folk, det  var  bare  et  Paaskud,  De  fandt  paa!  Nej,  der 
stak  noget  Andet  bag,  jeg  maa  have  sagt  Noget  eller 
gjort  Noget,  som  De  er  bleven  fortrydelig  over,  men 
jeg  kan  ikke  tænke  mig,  hvad  det  kan  have  været. 
Da  vi  nu  har  sluttet  Forhg,  kan  De  jo  gjeme  for 
Løjers  Skyld  sige,  hvad  det  var,  De  tog  mig  saa 
nde  op?" 

„Der  var  sandelig  ikke  Noget  ved  det  .  .  .  det  maa 
have  været  en  Misforstaaelse!"  stammede  Clemmensen 
og  knækkede  i  sin  Forlegenhed  sine  Fingre,  saa  de 
vare  ved  at  gaa  af  Led, 

„Jamen  Misforstaaelsen  har  været  paa  Deres  Side, 
min  Gode!  .  .  .  Herregud,  lad  være  at  sidde  og  knase 
der  i  Deres  egne  Fingre,  som  det  var  lange  Radiser! 
...  Jo  vist  var  der  Noget  ivejen,  for  ellers  var  De 
nok  bleven  og  havde  faaet  Fortsættelsen  af,  hvad  jeg 
\alde  have  sagt.  De  husker  nok,  at  vi  blev  afbrudt 
af  Britha,  ligesom  jeg  var  begyndt  paa  at  ud\T.kle  det, 
jeg  nu  idag  har  sagt  Dem  om  de  unge  Folks  Kjær- 
lighed ..." 

„Var  det  da  de  Unges  Kjærlighed,  De  dengang 
vilde  have  talt  om?" 

„Ja,  hvad  ellers?  ...  De  tror  da  ikke?  .  .  . 
Hahaha !  Nej ,  saa  tummelumsk  en  Snegl  kan  De  da 
umuligt    være?     Antog    De    maaske,    at   jeg    talte    om 

Kjærlighed  paa  mine  egne  tredsindstyveaarige  Vegne? 
Hahalia!" 

Den  gamle  Kompagnon  behøvede  ikke  at  svare, 
han  sad  der  som  den  mest  forfjamskede  Pernittengryn, 
man  kunde  tænke  sig,  inderligt  flov  over  at  se  sin  egen 
Taabelighed  afsløret  og  dobbelt  ulykkelig  over  den 
frimodige  Maade,  hvorpaa  Frøkenen  tog  hele  Affæren, 
han  ønskede  blot,  at  Ingen  havde  hørt  hendes  Ud- 
talelser, men  han  erfarede  tidsnok,  at  idetmindste 
Harald  havde  været  saa  heldig. 

Paa  dette  Tidspunkt  blev  der  paabudt  almindelig 
Taushed,  thi  der  forestod  de  Tilstedeværende  en  sjelden 
udsøgt  Nydelse,  idet  der  vilde  blive  afsunget  en  Kan- 
tate, som  Ivar  havde  udarbejdet  i  Dagens  Anledning. 
Ved  extraordinære  Lejligheder  øste  nemlig  denne  musi- 
kalske Vidundersøn  nogle  Spande  Genialitet  op  af  sit 
rige,  guddommelige  Væld  og  leverede  heraf  forfriskende 
Doucher  til  den  af  hans  Nærmeste,  der  var  Dagens 
Helt,  og  da  han  var  en  ung  Mand,  der  fulgte  med 
Tiden  og  følgelig  ikke  anfægtedes  af  beskeden  Tvivl 
om  sin  egen  Dygtighed,  optraadte  han  baade  som 
Digter  og  som  Komponist  samt  indstuderede  og  diri- 
gerede det  Hele ,  for  at  hans  Aand  ret  kunde  svæve 
over  det  paagjældende  ojnis^  hvad  den  da  ogsaa  gjorde 
uden  nogensinde  at  vides  at  have  virket  tyngende. 
Maaske  blev  denne  hans  mangekantede  Virksomhed 
noget  over\'urderet  af  den  sædvanlige  Omgangskreds, 
men  heri  var  denne  ganske  uskyldig,  thi  den  var 
bleven  forført  til  at  tro  paa  FortræfPeKgheden  af  Ivars 
Værker  ved  ideHge  Forsikringer  fra  hans  Moder,  Tante 

og  Brødre  om,  at  Ingen  kunde  lave  den  Slags  saa 
morsomt  som  den  kjære  Ivar,  Udenforstaaende  faldt 
det  lidt  vanskeligere  at  blive  begejstrede,  eftersom  det 
i  Reglen  forekom  dem,  at  de  alt  tidligere  havde  truffet 
paa  saavel  Text  som  Musik,  og  det  endda  i  en  noget 
originalere  Udgave. 

Kantatens  Afsyngelse  gjorde  derfor  i  Begyndelsen 
et  mat,  næsten  lidt  flovt  Indtryk,  de  Udøvende  vare 
generte  og  trykkede,  fordi  saa  mange  af  de  Tilstede- 
værende ikke  kørte  til  deres  trofaste  Publikum,  paa 
hvis  Dom  de  ellers  stedse  vare  sikre,  og  det  hjalp 
ikke  paa  Stemningen,  at  hele  den  blaserede  Part  af 
Selskabet  var  hensunken  i  stupid  Forbauselse  over,  at 
dette  skulde  være  morsomt.  Kan  hænde,  det  heller 
ikke  var  det  i  nogen  overvættes  Grad,  men  da  man 
var  naaet  et  Stykke  ind  i  Værket,  hidførte  Harald  en 
Forandring  til  det  Bedre,  skjont  det  er  tvivlsomt,  om 
Digter-Komponist-Dirigenten  vilde  anerkjende  den  som 
en  saadan.  Efter  en  Stund  at  have  været  en  særdeles 
andægtig  Tilhører  fandt  Harald  Præstationen  for  kjedehg 
til,  at  han  længere  kunde  forholde  sig  stille  og  passiv; 
han  mente.  Kantaten  trængte  til  et  oplivende  Supple- 
ment, og  da  der  forekom  en  Linie  som  „glade  række 
vi  hende  Haanden",  fandt  han  det  tidssvarende  at 
springe  oj)  fra  sin  Stol  og  med  det  mest  fjollede 
Balletsmil  paa  sit  Ansigt  trykke  Tante  Pylles  Haand, 
idet  han  opfordrede  de  Andre  til  ligeledes  at  gjøre, 
hvad  der  stod  i  Sangen.  Da  dette  lod  til  at  slaa  an, 
vedblev  han  paa  denne  Vis  at  levere  levende  Illustra- 
tioner til  Texten:  ønskede  Forfatteren,  at  Fødselsdags- 

barnet  maatte  blomstre  i  mange  Aar,  overdængede 
Harald  Frøkenen  med  en  Regn  af  Blomster,  som  han 
trods  hendes  ivrige  Protest  stjal  fra  Opsatsen  midt  paa 
Bordet;  opfordrede  Forfatteren  til  at  tømme  et  Glas 
for  hende,  drak  Harald  for  hele  Menigheden  med 
Tante  Pylle,  og  da  Musikken  repeterede  denne  Linie, 
undslog  han  sig  ikke,  men  skjænkede  sig  en  Slurk  til 
og  stak  ogsaa  den  ud,  og  da  der  endelig  med  en 
spøgefuld  Vending  blev  ønsket  Tante  P^^lle  en  Mand, 
inden  Aaret  var  omme,  udbrød  Harald  i  et  meget 
ostentativt  „Skaal,  Hr.  Clemmensen!",  hvilken  Indis- 
kretion bragte  den  gamle  Pebersvend  til  Fortvivlelsens 
Rand.  Var  det  end  som  sagt  noget  tvivlsomt,  om  Ivar 
fandt  Behag  i  disse  Illustrationer,  er  det  idetmindste 
vist,  at  Tanten  var  meget  tilfreds  med  dem,  om  hun 
end  gav  Takken  for  den  Latter,  de  vakte,  en  noget 
fejlagtig  Adresse  ved  hvergang  at  nikke  henrykt  til 
Forfatteren  med  det  Udbrud:  „Dét  er  brillant,  Ivar, 
storartet  morsomt!  Tak  skal  Du  have,  min  egen 
Dreng!"  Som  Slutningseffekt  fik  Kantaten  endogsaa 
en  lille,  musikalsk-koreografisk  Coda  af  Harald,  idet 
Slutningsstrofen,  der  indeholdt  et  Tilsagn  om,  at  de 
Tilstedeværende  vare  parate  tU  paany  at  træde  Fest- 
dansen, saasnart  Tante  Pylle  igjen  kaldte,  begejstrede 
ham  til  at  stille  Forslag  om  strax  paa  Stedet  at  træde 
omtalte  Dans,  hvorpaa  han  under  Afsyngelsen  af  „Og 
dette  skal  være  Frøken  Mynsters  Skaal,  Hurra!"  be- 
gyndte at  gjøre  stor  Kjæde  om  Bordet  med  de  Nær- 
meste. Da  Alle  vare  paa  Benene  forat  klinke  med 
Fødselsdagsbarnet,  fik  han  vel  forlokket   endel   lystige 

22 


338 

Ynglinge  til  at  følge  hans  Exempel,  men  nogen  mere 
almindelig  Tur  fik  han  ikke  ud  af  det.  især  da  Kva- 
drillen med  Et  fik  en  noget  brat  Afslutning.  Da 
Harald  nemlig  paa  sin  Vandring  arriverede  til  Knud, 
var  denne  i  Drømme  hensunkne,  unge  Mand  ikke  naaet 
videre  i  sin  Opfattelse  af  Situationen  end,  at  han  ikke 
kunde  blive  klog  paa,  hvad  det  var,  der  egentlig  foregik, 
hvorfor  han  maallos  var  bleven  siddende  paa  sin  Plads 
og  stirrede  om  sig.  Med  et  kraftigt  Tag  halede  Harald 
ham  op  fra  Stolen,  men  uheldigvis  traf  det  sig  saa,  at 
Knud  just  holdt  en  Assiet  med  Stikkelsbærkompot  i 
sin  Haand,  og  da  Haralds  Rj^k  var  saa  stærkt,  at  den 
unge  Lemmedasker  fuldstændigt  tabte  Herredømmet 
over  sine  til  daglig  generende,  rebelske  Extremiteter, 
svingede  han  som  i  vanvittig  Extase  Assietten  over 
sit  Hovede  i  de  vildeste  Cirkelbuer  og  udsendte  til 
alle  Sider  et  Haglvejr  af  grønne  Stikkelsbær,  som  ly- 
stigt trommede  løs  paa  de  unge  Menneskers  Isser  og 
fik  Harald  til  at  tilraabe  Stuepigen  om  øjeblikkeligt  at 
skafPe  ham  hans  Paraply  ind  fra  Entréen. 

Den  noget  støjende  Munterhed,  som  dette  Optrin 
fremkaldte,  syntes  at  ville  holde  sig,  og  Tante  Pylle 
hævede  derfor  Bordet,  saasnart  det  lod  sig  gjøre;  det 
vil  sige,  da  det  var  hende  ganske  umuligt  at  skaffe  sig 
Ørelyd  med  sin  spæde  Stemme,  maatte  Harald  atter 
agere  Stedfortræder  ved  at  udstede  en  Bekjendtgj øreise 
fra  hende  om,  at  Kaffen  vilde  blive  serveret  i  Haven, 
hvortil  han  af  egen  Magtfuldkommenhed  føjede  diverse 
drakoniske  Bestemmelser  om,  at  man  skulde  holde  sig 
i    Gangene    og    ikke    maatte    afbryde    Grene,     plukke 

Kirsebær,    optræde    paa    Plænen    eller    gjore    Balance- 
produktioner paa  Rækværket. 

Skjønt  alle  Vinduerne  vare  smækkede  op  paa  vid 
Gab,  som  var  der  Hovedrengjøring  i  Villaen,  og  der 
saaledes  skulde  synes  at  være  frisk  Luft  nok  i  Stuerne, 
bastede  dog  alle  de  unge  Mennesker  i  muntert  Løb 
gjennem  Glasverandaen  for  at  naa  ud  i  den  lille  Stump 
Have,  og  det  kunde  maaske  nok  gjøres  fornødent,  naar 
man  vilde  bave  en  god  Plads.  Tante  Pylle,  der  i  den 
forenede  Have-  og  Dagligstue  bavde  modtaget  de  rige- 
ligt indstrømmende  „Tak  for  Mad  !"'er  og  samvittigheds- 
fuldt besvaret  dem  med  lige  saa  mange  „Aa.  jeg 
be'er!"'er,  blev  sidst  tilbage  og  iik  derved  Lejlighed 
til  at  vexle  et  Par  Ord  i  Enrum  med  Baldur. 

„Naa,  hvordan  sad  Du  saa  ved  Bordet,  kjære 
Baldur?"  begyndte  hun.  „Idag  var  der  da  Ligen  til  at 
forstyrre?" 

„Ikke  det?  Jeg  er  aldrig  i  nait  Liv  bleven  for- 
styrret saa  meget!"  vrippede  han  med  en  fortrædelig 
Bynken  paa  Næsen. 

„Hvorledes?  Jeg  havde  jo  med  Villie  sørget  for,  at 
I  skulde  faa  det  .  .  .  Hm!  .  .  .  Jeg  mener  .  .  .  jeg  var 
bange  for,  at  I  skulde  faa  det  altfor  indgetogent  og 
trist  dernede  i  det  Hjørne,  for  det  er  dog  ikke  Me- 
ningen, naar  man  er  i  Selskab,  at  have  det  med  En- 
somhed ligesom  paa  Vridsløse.  Men  hvem  kunde  dog 
forstyrre  Jer?" 

„Aa,  det  var  det  Vrøvl  til  Knud,  han  blev  ved  at 
konversere  min  Dame  ....  Man  skulde  tro,  han  havde 
faaet  Noget  i  Hovedet!" 

„Knud?  Umuligt!" 

„Ja,  man  skulde  ganske  vist  ikke  synes,  der  var 
Plads  til  Mere  for  al  den  Grød,  han  har  deroppe," 
vrængede  Baldur,  hvem  Ærgrelsen  gjorde  bitter. 

„Fy!  Saadan  Noget  siger  man  ikke  om  sin  Broder, 
selv  om  man  ikke  mener  det,  men  det  bare  skal  være 
Spøg!  .  .  .  Det  var  dog  ellers  kjedeligt,  for  jeg  havde 
jo  netop  givet  ham  den  Plads  .  .  .  Hm!  .  .  .  den  Plads 
med  den  ganske  unge  Frøken  Licht  tilbords,  fordi  jeg 
mente,  at  de  i  Alder  passede  saa  godt  sammen." 

„Da  lod  det  sandelig  ikke  til,  at  de  fandt  \'idere 
Behag  i  hinanden,"  knurrede  Baldur,  drejede  rundt 
paa  Hælen  og  forsvandt  ud  i  Haven. 

„Det  var  dog  rædsomt!  Hvad  har  jeg  saa  for  al 
min  Umage?"  udbrød  Tante  Pylle  og  slog  de  rynkede 
Hænder  sammen,  men  efter  et  Øjebliks  Betænkning 
vimsede  hun  efter  Søstersønnen  ned  ad  Havetrappen 
for  at  opsøge  Clemmensen. 

Nede  i  den  indskrænkede  Have  var  der  en  Støj 
og  en  Trængsel  af  pludrende,  leende,  kaffedrikkende 
Ungdom,  saa  Haven  selv  var  helt  konfus  derved.  Al- 
drig havde  den  været  saa  overrendt  med  Mennesker 
som  idag.  Buskene  og  Træerne  strakte  Hals  og  kiggede 
nysgjerrigt  ned  paa  alle  de  lyse  Skikkelser,  som 
smuttede  forbi  eller  ind  under  dem,  Blomsterne  skjæ- 
vede  bønfaldende  op  til  de  samme  Skikkelser,  frygte- 
ligt angst  for  deres  plumpe  Fødder  og  livlige  Ben- 
bevægelser, og  Smaafuglene  søgte  forskræmmede  bort 
til    mere    fredelige    Steder,    skrigende    op    paa    deres 

Sprog  om,    at    idag    var   der  jo   ikke  til  at  være  i  den 
ellers  saa  stilfærdige  Have. 

Midt  i  den  glade  Skare  fandtes  der  dog  eet  ulykke- 
ligt sorrigfuldt  og  lidende  Væsen,  og  det  var  Knud. 
Han  havde  søgt  Ensomhed  —  skjønt  det  paa  Grund  af 
det  stærkt  begrænsede  Territorium  var  forbundet  med 
ikke  saa  ringe  Vanskelighed  at  finde  den  netop  der 
paa  Stedet  —  og  stod  nu  lænet  over  Stakittet  og 
stirrede  ned  i  Tjørnehækken,  paa  hvis  Torne  han 
spiddede  sine  melankolske  Tanker. 

„Har  de  Ondt?"  spurgte  Harald,  der  tilfældigt 
kom  forbi. 

„Ondt?"  gjentog  Knud  og  saae  sig  om,  fornærmet 
over  dette  noget  ligefremme  Spørgsmaal.  „Hvor  falder 
De  paa  det?" 

„Fordi  De  staar  der  i  samme  Stilling  som  et 
Menneske,  der  læner  sig  ud  over  Rælingen  paa  et  Skib, 
fordi  han  er  bleven  uenig  med  sit  sidst  indtagne  Maal- 
tid,  og  det  Udende  Udtryk  i  Deres  Ansigt  kunde  da 
nok  tyde   paa,    at  De   lige   havde    passeret  Kjøgebugt." 

„Jeg  fejler  Gudskelov  Intet  i  legemlig  Henseende," 
oplyste  Knud  med  et  mat  Forsøg  paa  et  Smil. 

„Ah,  det  er  maaske  Sjælen,  der  lider?"  spurgte 
Harald  med  komisk  opstyltet  Pathos. 

„Ja!"  svarede  Knud  saa  haabløst  kort  og  bestemt, 
at  det  afskar  enhver  Mulighed  for  en  Misforstaaelse. 

Nu  gives  der  faa  saa  deprimerende  Følelser  som  at 
faa  et  saa  alvorsfuldt  Svar  paa  et  spøgende  Spørgs- 
maal; det  virker  omtrent  lige  saa  overraskende,  som 
naar  man  vandrer  ned  ad  en  kvalm  Gade  og  drømmer 

sig  ud  i  eu  duftende  Blomsterhave,  og  man  saa  i  Stedet 
for  faar  eu  Urtepotte  i  Hovedet.  Vejret  gik  da  ogsaa 
fra  Harald  ved  den  unge  Mands  uforbeholdne  Bekræf- 
telse, og  han  maatte  først  restituere  sig  med  en  let, 
lille  Hoste,  før  han  kunde  fortsætte  i  sin  sædvanlige 
Tone:  „Tænker  De  endnu  paa  den  Smule  Uheld  med 
Stikkelsbærrene  derinde '? " 

^Aldeles  ikke!"  svarede  Knud  med  en  saa  uende- 
lig Foragt  i  Steuimen,  som  han  formaaede  at  opdrive. 
„Det  er  noget  ganske  Andet,  der  martrer  mig !  .  .  . 
YeedDe,  hvordan  det  er  at  være  ulykkeligt  forelsket?'"' 

„Ikke  af  persordig  Erfaring,  Gudskelov!  Men  jeg 
veed,  hvordan  det  er  at  være  paa  Bal  med  for  smaa 
Støvler  paa,  —  knugende  tungt,  pinende  galt!  .  .  . 
Men  jeg  mærker,  at  jeg  er  kommen  til  at  røre  ved 
Strenge,  som  bør  være  hellige  for  en  Fremmed,  og  jeg 
trækker  mig  diskret  tilbage.  Jeg  agter  Deres  Sorg, 
unge  Mand,  jeg  kj ender  desværre  intet  Middel  til  at 
lindre  den!" 

„Ak  nej,  og  dog  er  De  just  en  af  de  Faa,  som 
maaske  har  nogen  Magt  i  saa  Henseende  ..." 

„Jeg?  .  .  .  Ja,  undskyld,  min  unge  Yen.  hvis  jeg 
forekommer  Dem  noget  paatrængende,  men  det  er 
første  Gang  i  mit  Liv,  jeg  befinder  mig  i  en  saadan 
Situation,  saa  jeg  veed  ikke  rigtigt,  men  jeg  tror  nok, 
at  jeg  paa  dette  Punkt  bør  spørge  Dem,  om  De  ikke 
yH  lette  Deres  Hjerte  for  mig?" 

„Vil  De  staa  mig  bi?  .  .  .  Hun  er  her  .  .  .  De 
kjender  hende  godt  .  .  .  De  staar  hende  nær." 

-Staar  hende  nær?  .  .  .  Det   skulde   da   ikke  ..." 

„Jo,  det  er  Deres  Søster!" 

„Astrid!  .  .  .  Tak  skal  De  have,  tusind  Tak!  Maa 
jeg  trykke  Deres  Haand !  Det  kunde  inaaske  synes 
ukjærligt,  at  en  Broder  bliver  saa  glad  ved  Udsigten 
til  at  blive  berøvet  en  dyrebar  Søster,  men  Andet 
vilde  være  Smaaliglied  af  mig  —  De  skal  have  hende, 
De  skal  have  hende!" 

„Nej  jeg  vil  skam  ikke!  Ikke  paa  nogen  Maade! 
Det  er  jo  slet  ikke  hende,  jeg  tænker  paa." 

„Ikke?  .  .  .  Ah,  om  Forladelse,  jeg  burde  have 
tænkt  paa,  at  hun  er  saa  meget  yngre  end  De  —  et 
helt  Aar,  tror  jeg.  Nej,  De  har  Het,  hun  passer  ikke 
for  Dem!     Jeg  gjætter  det,  De  mener  Britha!" 

„Akkurat!"  udbrød  Knud,  som  havde  den  Anden 
løst  en  særdeles  vanskelig  Opgave.  „De  skulde  vide, 
hvilket  Indtryk  hun  har  gjort  paa  mig.  Aldrig  glemmer 
jeg  den  første  Dag,  jeg  saae  hende,  .  .  .  det  var  her- 
hjemme ..." 

„Javel,    jeg  husker   det  nok!     Nede  i  Kjøkkenet!" 

„Nede  i  Kjøkkenet  —  nej!  .  .  .  Naa  jo,  forresten 
ogsaa  der!  .  .  .  Jeg  turde  ikke  tale  til  hende,  og  jeg 
kunde  ikke,  om  jeg  ogsaa  havde  turdet;  jeg  kunde 
Jiun  beundre  hende,  kun  se  paa  hende,  hun  saae  saa 
smuk  og  saa  god  ud  —  aa,  saa  god!  Jeg  vedblev  at 
stirre  paa  hende,  til  jeg  blev  helt  fortumlet." 

„Aa,  saa  var  det  maaske  derfor,  De  gav  Dem  til 
at  danse  Hamborger  Skotsk  med  Karens  Gulvskrupper 
og  Fejekoste?" 

,,Aa,  De  gjør  Xar  af  mig!  .  .  .  Men  det  kunde 
være  det  Samme,  naar  blot  hun  .  .  .  Sig  mig,  har  hun 
aldrig  sagt,  hvad  hun  synes  om  mig?" 

„Jeg  mindes  det  allenfals  ikke  ,  .  .  men  jeg  skal 
gjerne  spørge  hende  derom." 

„Aa  ja,  vil  De?  Tal  min  Sag  hos  hende,  men 
glem  det  ikke  I" 

„Jeg  skal  se  at  faa  fat  i  hende  med  det  Samme!" 
lovede  Harald  og  trak  sig  tilbage,  thi  den  sværmeriske 
Yngling  begyndte  at  kjede  ham. 

Haven  var  ikke  mere  uoverskuelig  end,  at  han 
strax  fik  Øje  paa  Britha,  som  sad  for  sig  selv  ved  et 
af  de  smaa  Anuexborde,  der  i  Dagens  Anledning  vare 
føjede  til  det  store  Havebord  i  Lysthuset,  og  nød  sin 
Kop  Kaffe  i  Stilhed,  og  han  skraaede  derfor  over  til 
hende. 

„Kjeder  Du  Dig?  Du  sidder  saa  ene,"  spurgte 
han  og  tog  Plads  ved  hendes  Side. 

„Nej,  jeg  har  siddet  her  sammen  med  nogle  andre 
unge  Piger,  som  jeg  kjendte  iforvejen,  men  da  de  var 
færdige  med  deres  Kaffe,  saa  gik  de.  Men  jeg  behøver 
nok  ikke  at  spørge,  om  Du  kjeder  Dig,  siden  Du  vil 
tage  tiltakke  med  mit  Selskab,"  svarede  hun  med  van- 
lig E-aptungethed. 

„Du  veed,  elskede  Søster,  at  jeg  i  mit  Bryst 
rummer  et  møjsommeligen  sammensparet  VeRollieus 
Fond,  hvoraf  Du  til  enhver  Tid  er  eneberettiget  til  at 
hæve  større  eller  mindre  Portioner,  og  at .  .  ." 

„Du  kan  spare  Dig  Resten,  der  er  Ingen,  der 
horer  paa  (<s!" 

„Naa,  ikke?  Ja,  saa  trækker  vi  i  Skjorteærmer!  ..  . 
Jo,  oprigtigt  talt  saa  var  jeg  ved  at  begynde  at  kjede 
mig  en  Sovesyge  paa  Halsen,  jeg  liar  staaet  og  talt 
med  den  unge  Licht,  men  i  Længden  var  Situationen 
ikke  mere  holdbar,  end  som  jeg  vil  for  Exempel  sige 
syltede  Jordbær  fra  forrige  Sæson." 

„Saa?  Da  plejer  Du  jo  ellers  altid  at  være  saa 
glad  ved  ham,"  bemærkede  Britha,  der  havde  overhørt 
Tillægsordet  foran  „Licht"  og  troede,  han  talte  om 
Baldur.     „Saa  var  I  vel  oppe  at  skjændes?" 

„Det  er  umuligt  at  skjændes  med  et  Menneske, 
der  uafbrudt  fører  Ordet  og  ikke  vil  lade  en  Anden 
komme  til." 

„Var  han  saa  talende?  Saa  maa  der  have  været 
Noget,  der  interesserede  ham  svært." 

„Det  var  der  ogsaa!  Det  var  om  Dig,  han  talte. 
Du  var  eneste  Punkt  paa  Dagsordenen." 

„Om  mig?"  hviskede  hun  med  aldeles  umotiveret 
svag  Røst  og  halede  forat  skjule  sin  Forlegenhed  i 
Haarpisken  og  gav  sig  til  at  fingerere  med  den. 

„Ja,  jeg  kunde  mageligt  have  faaetLov  til  at  holde 
ud  et  Par  Tiiuer  endnu,  for  han  var  ved  at  udvikle, 
hvor  svimlende  højt  han  elskede  Dig." 

„Harald!!  .  .  .  Hvis  det  er  en  Fælde,  min  begavede 
Broder  vil  have  mig  til  at  gaa  i,  saa  er  den  lidt  for 
klodset  lavet." 

„Nej,  jeg  giver  Dig  mit  Ord  paa,  han  talte  ikke 
om  Andet  end  sin  Eiffeltaarns-høje  Kjærhghed  til  Dig.'' 

„Det  er  uforskammet!"  udbrød  Britha  og  borede 
harmfuldt  sine  smaa  Musetænder  ind  i  Underlæben. 

„Naa — aa!  Det  forekommer  mig  nu  lidt  over- 
drevent, som  Mikkelsen  sagde,  de  dømte  en  Forbryder 
til  at  halshugges  og  derpaa  sættes  ti  Aar  i  Tugthuset. 
Men  forresten,  jeg  forstaar  Dig,  Du  er  vred,  fordi  han 
ikke  har  sagt  et  Ord  til  Dig  selv,  men  han  turde  ikke, 
det  tilstod  han  rentud.'" 

„Han  har  maaske  ovenikjøbet  bedt  Dig  tale  hans 
Sag?" 

„Bravo,  godt  sluttet!  Hvis  jeg  ikke  existerede, 
vilde  Du  være  Familiens  gode  Hoved!" 

„Det  er  oprørende!  Det  havde  jeg  aldrig  troet  om 
ham,  og  navnlig  ikke  saadan  som  han  talte  til  mig  ved 
Bordet." 

„Men  Herregud,  mærkede  Du  da  ikke  Noget  paa 
ham  dengang?" 

„Jo  vist  gjorde  jeg  saa!  Og  jeg  var  netop  saa 
lykkelig  derved  —  ja,  det  siger  jeg  uden  at  skamme 
mig  derover!  — ,  og  det  er  sikkert,  han  vilde  have  talt 
meget  friere  ud,  om  han  havde  faaet  Lov  dertil  af 
Broderen." 

„Faaet  Lov  af  Broderen?     Hvilken  Broder?" 

„Knud,  naturligvis,  som  sad  paa  min  anden  Side." 

„Knud?  Men  Du  Grossmachtige,  det  er  jo  ham, 
jeg  taler  om!!" 

„Du  gode  Gud,  jeg  troede  naturligvis.  Du  mente  ..." 
busede  hun  ud  i  den  højeste  Skræk  og  gav  et  Ryk  i 
Haarpisken,  som  var  det  en  Tømme,  hvorved  hun  kunde 
standse  sin  løbske  Tale. 

„Baldur!"  supplerede  Harald,  hvorpaa  han  truende 
hævede  Pegefingeren  og  gav  sig  til  at  nynne  den  efter 

Forholdene  tillæmpede  Sang:  „Min  kjære,  lille  Søster, 
hvorfor  bli'er  Kinden  din  saa  rød?" 

Men  da  han  saae,  hvor  ulj^kkelig  hun  blev,  og 
hvorledes  de  dii'rende  Mundviger  forraadte  hendes 
Kamp  med  G-raaden,  blev  han  blød  om  Hjertet  og  sagde 
kjærligt,  halvt  bedende  om  Forladelse:  „Ja,  jeg  kan 
sandelig  ikke  gjøre  for,  at  Du  selv  opstiller  Fælder  og 
af  egen  fri  Villie  gaar  i  dem;  tro  ikke,  det  paa  nogen 
Maade  var  min  Hensigt  at  ville  tilsnige  mig  din  For- 
trolighed!" 

„Jamen  Du  misforstaar  ..."  faldt  hun  ind  med  et 
Forsøg  paa  at  lade  rask. 

„Sig  ikke  Noget,  Britha!  Det  behøves  ikke!  Skal 
vi  være  Venner?"  sagde  Harald,  idet  han  venligt  lagde 
sin  Haand  ovenpaa  hendes  paa  Bordkanten,  og  saa  til- 
føjede han  med  den  Glæde,  hvormed  man  trækker  sig 
tilbage  fra  et  Omraade,  hvor  man  ikke  føler  sig  hjemme: 
„Og  saa  taler  vi  ikke  mere  om  det!" 

Det  vilde  nu  heller  ikke  have  været  dem  let  at 
fortsætte,  selv  om  de  havde  ønsket  det,  thi  i  det  Samme 
kom  Clemmensen  til,  der  i  Mellemtiden  af  Tante  Pylle 
havde  faaet  Underretning  om,  hvor  fortvivlet  det  ved 
Bordet  havde  stillet  sig  for  deres  Protegeer,  og  som 
derfor  af  hende  var  bleven  udkommanderet  til  at  skille 
Britha  af  med  den  generende  Harald.  Dette  var  en  af 
de  vanskehgste  Opgaver,  der  kunde  stilles  den  gamle 
Mekauikus.  Hvor  meget  Tusindkunstner  ban  endogsaa- 
var,  saa  laa  Diplomatiet  afgjort  ikke  for  ham,  og  Tante 
Pylle  vilde  ikke  have  sat  ham  i  synderligt  større  For- 
legenhed,   om  hun  havde  anmodet  ham  om  at  kompo- 

nere  heude  eu  Symfoni  eller  lave  hende  en  delikat 
Hønsepostej.  Den  gamle,  udiplomatiske  Kavaler  be- 
gyndte da  ogsaa  med  at  nærme  sig  de  to  Søskende 
paa  en  saa  tilfældig  Maade,  at  Ingen  et  Øjeblik  kunde 
være  i  Tvivl  om,  at  netop  de  og  ingensomhelst  Andre 
af  den  talrige  Forsamling  vare  Maalet  for  hans  om- 
strejfende Vandring,  og  da  han  kom  dem  paa  nært 
Hold,  brød  han  ud  i  et:  „Naa,  der  sidder  I?"  med  en 
saa  henrivende  naturlig  Overraskelse,  at  det  stod  Alie 
klart,  at  den  gode  Mand  vilde  være  bleven  nok  saa 
forbauset.  om  de  ikke  havde  siddet  der.  I  Parenthes 
være  det  forøvrigt  bemærket,  at  det  er  de  færreste 
Folk,  som  paa  Livets  Theater  kunne  give  den  Scene 
godt :  at  lade  overraskede  ved  at  træffe  den,  de  netop 
har  opsøgt. 

„Forstyrrer  jeg?"  spurgte  Clemmensen,  for  han 
vidste  dog  nok  saa  Meget,  at  det  ikke  gik  an  strax  at 
røbe  sit  Øjemed.  „I  har  maaske  Hemmeligheder 
sammen?" 

„Nej,  aldeles  ikke!"  svarede  Søskendeparret  i  skjøn- 
neste  Harmoni,  thi  ingen  af  dem  havde  Noget  mod  at 
blive  afbrudt.     „Yærs'god,  tag  Plads!" 

„Tak,  Børn !  .  .  .  Hør,  her  er  rigtigt  rart  og  hyg- 
geligt, synes  I  ikke,  hvad?  Og  saa  fint!  Lagde  I 
Mærke  til  paa  Spisebordet,  at  der  laa  en  bred  Strimmel 
mørkerødt  Fløjl  nedad  Midten  paa  det?  Det  har  jeg 
aldrig  set  før  nogetsteds." 

„Det  er  for  at  det  gamle  Sølvtøj  kan  præsentere 
sig  saa  meget  desbedre,"  oplyste  Britha  vigtigt,  som 
om  det  var  Noget,  hun  kj endte  fra  sin  Barndom. 

„Ej,  se,  se!  Er  det  Grunden?  Ja  højtideligt  saae 
det  ud  med  det  røde  Fløjel  paa  den  livide  Dug,  jeg 
sad  hele  Tiden  og  tænkte  paa  en  Messeskjorte." 

„Naa — aa,  det  er  da  endelig  ikke  saa  fint!  Min 
Ven  Mikkelsen  gaar  hver  Dag  med  Messeskjorte — for 
han  kjøber  dem  i  „Messen"  ",  stak  Harald  ud,  men  det 
skal  erkjendes,  at  den  unge  Mand  saae  meget  brøde- 
bevidst ud,  da  han  havde  gjort  det. 

„Aa,  Du  med  din  Mikkelsen!"  vrissede  Clemmensen 
og  vendte  sig  til  Britha.  „Veed  Du.  hvad  Du  skulde, 
mit  Barn?  Du  skulde  gaa  ind  og  tilbyde  Frøken 
Mynster  at  hjælpe  med  at  faa  ryddet  op  i  Spisestuen, 
for  hun  har  vist  grusomt  travlt  derinde." 

„Ja,  det  vilde  jeg  skam  gjerne,  men  det  gaar  ikke 
an,  det  vilde  ikke  være  delikat,  det  vilde  jo  være  det 
Samme  som  at  sige,  at  jeg  vidste,  hun  ikke  havde 
Hjælp  nok." 

„Er  det  maaske  finere  at  lade  Værtinden  gaa  alene 
og  sjove?  .  .  .  Ja,  ja,  det  kan  gjerne  være,  jeg  forstaar 
mig  ikke  paa  det." 

„lalfald  maa  man  kjende  Vedkommende  langt  bedre, 
end  jeg  kj ender  Frøken  Mynster." 

Da  dette  Projekt,  som  havde  forekommet  Opfinde- 
ren selv  saa  umaadeligt  snedigt,  slog  fejl,  gav  han  sig 
til  at  spekulere  paa  et  andet,  og  lidt  efter  mente  han 
da  ogsaa  at  have  fundet  et  og  sagde  til  Harald:  „Hør, 
Harald,  Du  er  jo  saa  godt  kjendt  her.  Du  maa  vise 
mig  lidt  om  i  Haven!" 

„Vise  om  i  Haven?  Hahaha!  Gak  ti  Skridt  ligeud, 
og  ligesaa  mange  tilhøjre,   og  ligesaa  mange  tilvenstre. 

og  De  vil  ikke  kunne  komme  videre,  medmindre  De 
vil  springe  Buk  over  forskjellige  Hække  ind  i  frem- 
mede Haver.  De  kan  paa  mit  Ansvar  godt  gaa  paa 
egen  Haand,  forsikrer  jeg,  De  risikerer  ikke  at  fare 
vild,"  svarede  Harald  meget  beroligende  og  højst 
sanddru. 

„Du  er  en  Dumrian,  Harald."  faldt  Britha  ind, 
„kan  Du  ikke  begribe,  at  Clemmensen  vil  af  med  mig 
og  har  Noget  at  tale  med  Dig  om?" 

„Nej,  jeg  forsikrer  .  .  ."  stammede  den  uheldige 
Diplomat,  yderst  ulykkelig  over  saa  hurtigt  at  være 
gj  ennem  skuet. 

„Ikke  det?  Ja,  jeg  gaar  nu  i  alle  Fald,  saa  kan 
de  to  Herrer  jo  se,  om  De  ikke  har  Noget  at  sige  hin- 
anden," sagde  Britha  og  gik  ud  udenom  Bordet. 

„Hun  er  en  udspekuleret  lille  Tingest!"  mumlede 
Clemmensen  halvt  for  sig  selv  og  saae  beundrende 
efter  den  unge  Pige. 

„Naa,  hun  havde  altsaa  Eet,  De  har  Noget  at  tale 
med  mig  om?"  spurgte  Harald. 

„Noget  at  tale  med  Dig  om,  Harald?  Nej,  det  har 
jeg  nu  egentligt  ikke  .  .  .  nej,  men  jeg  vilde  baresens 
ikke  have.  Du  sad  her  og  saadan  optog  Pigebarnet .  .  ." 

„Optog  hende?  Hun  har  jo  ikke  Andet  at  be- 
stille." 

„Nej,  det  forstaar  sig,  det  har  hun  heller  ikke  .  .  . 
ja,  det  vil  da  sige,  der  kunde  jo  nok  være  Noget,  som 
var  mere  presserendes  .  .  .  jeg  mener  saadan,  forstaar 
Du,    at    naar    en  ung  Pige   gaar  i  Selskab,    saa  er  det 

ikke  forat  være  sammen  med  sin  Broder,  vel,  Harald, 
det  er  det  ikke?" 

„Hør,  der  stikker  Noget  under,  Clemmensen,  De 
har  nogle  skumle  Planer  for!" 

„Skummelt,  nej,  det  vil  jeg  ikke  kalde  det,  kehe  ! .  .  . 
men  oprigtigt  talt  —  Dig  kan  jeg  jo  nok  tilstaadet?  — 
Du  kan  jo  nok  forstaa,  jeg  har  saa  min  Hensigt 
dermed." 

„Og  den  er?" 

.,Ja,  det  kan  jeg  minsandten  ikke  sætte  ud  for 
Dig!  Nej,  hehe,  paa  det  Lag!  Det  er  saadan  Noget, 
Frøken  Mynster  og  jeg  har  sammen." 

„Ja,  De  har  nok  ogsaa  mere  end  det  sammen  med 
den  gode  Dame!'' 

„Hvorledes,  hvad  mener  Du,  Harald?  Du  ser  saa 
apokrj'pt  ud  .  .  .  Hvad  vil  Du  sige  med  det?" 

„Jeg  kom  inde  ved  Bordet  mod  min  Villie  til  at 
høre  en  Del  af  Deres  Samtale  med  hende,  den  drejede 
sig  mistænkeligt  meget  om  Kjærlighed." 

„Mistænkeligt?"  gjentog  Clemmensen  og  begyndte 
at  blive  urolig.  „Det  var  naturligvis  om  Kjærlighed 
mellem  nogle  Andre  og  ikke  mellem  os  —  ikke  mellem 
os  —  saadan  to  gamle  Mennesker!  .  .  .  Harald,  Du 
maa  ikke  se  saa  sardanapalsk  ud!  Du  tror  ikke,  det 
var  Kjærlighed  mellem  os  To,  sig,  Du  ikke  tror 
det!" 

„Det  kan  jeg  ikke,  Clemmensen!  lalfald  lod  det 
da  paa  hende,  som  om  hun  mente  det  saadan." 

„Hold  op!     Du  gjør  mig  tummelumsk,  Dreng!" 

„Idetmindste  har  der  tidligere  været  et  Forhold 
mellem  Dem  og  hende,  som  De  lader  til  at  have  truk- 
ket Dem  ud  af  paa  en  noget  pludselig  Maade." 

„Ja,  det  kan  jeg  ikke  nægte  .  .  .  men  jeg  tog  jo 
Fejl  dengang  .  .  .  hun  sagde  jo  selv  id  ag  til  mig,  at 
jeg  dengang  havde  taget  Fejl,"  vaandede  Clemmen- 
sen sig. 

„Er  De  ^drkelig  saa  naiv  i  den  Slags  Affærer? 
Veed  De  da  ikke,  at  det  er  det  Allerfarligste,  en 
Kvinde  kan  sige  til  en  Mand,  at  han  engang  har 
taget  Fejl?  Det  er  ligesaa  godt  som  at  sige,  at  nu 
har  det  forandret  sig,  nu  bør  han  gjøre  det  afgjørende 
Skridt." 

„Er  det  muligt?  Du  Almægtige,  sikken  et  Dum- 
merhovede  jeg  har  været.  Aa,  de  Kvindfolk,  de  Kvind- 
folk!    Men  hvad  raader  Du  mig  til  at  gjøre?" 

„Jeg  skulde  næsten  antage,  De  er  gaaet  for  vidt 
til,  at  De  kan  trække  Dem  tilbage!" 

„Fanden  og  hans  Pumpestok!"  udbrød  Clemmensen 
noget  udelikat,  men  yderst  oprigtigt  ment,  og  det  gav 
et  Sæt  i  ham,  saa  han  var  ved  at  slaa  en  baglænds 
Saltomortale  med  den  vakle  vorne  Havebænk. 

„Men  hvordan  er  det.  De  seer  ud?  De  er  saa  rød 
i  Hovedet  som  en  kogt  Krebs !" 

„Skaf  mig  en  Sodavand  —  eller  bare  et  Glas 
Vand  —  blot  Noget  til  at  kjøle  med!" 

Harald  løb  ind  i  Huset  efter  Vand  og  saae  højst 
henrykt  ud  ved  Tanken  om,  hvordan  han  havde  pudset 
den  gamle  Pebersvend ;  men  da  han  kort  efter'  vendte 
tilbage    med   en  Siphon   og  ikke   traf  Clemmensen  paa 

den  Plads,  hvor  liau  havde  forladt  ham,  begyndte  han 
at  faa  Betænkeligheder:  hvor  var  han  bleven  af,  han 
havde  dog  vel  ikke  taget  det  saadan  for  Alvor,  at  han 
var  gaaet  ind  forat  fri  til  Tante  Pylle? 

Før  vi  se,  hvor  den  efterstræbte  Pebersvend  var 
bleven  af,  maa  det  berettes,  hvorledes  det  var  gaaet 
de  Andre.  Medens  Tante  Pylle  som  omtalt  havde  sat 
Clemmensen  ud  paa  Britha,  tog  hun  sig  selv  af  Baldur, 
men  hun  gik  lidt  finere  tilværks  end  sin  Allierede. 
Hun  havde  sluttet  sig  til  den  Gruppe  af  unge  Herrer, 
hvori  hendes  Søstersøn  befandt  sig,  og  havde  taget 
livlig  Del  i  den  dagligdags,  springende  Samtale,  men 
hun  havde  ikke  selv  bragt  noget  nyt  Æmne  paa  Bane 
og  havde  saa  godt  som  ikke  henvendt  Ordet  direkte 
til  ham,  for  hvis  Skyld  hun  var  gaaet  derhen.  En 
skarpere  Iagttager  vilde  dog  snart  have  opdaget,  at 
hendes  Tanker  ikke  vare  nærværende  ved  Konversa- 
tionen, hendes  livlige  Interesse  var  ikke  alene  forceret, 
den  var  indlysende  uægte,  hendes  ungdommeligt  spil- 
lende Øjne  gjorde  hvert  Øjeblik  en  lynsnar  Afstikker 
over  til  Clemmensen,  og  af  og  til  kunde  hun  ikke  dy 
sig  for  utaalmodigfc  at  trippe  paa  Stedet,  thi  hun  følte 
den  største  Tilbøjelighed  til  at  løbe  derover  og  paa- 
skynde Afgjørelsen  af  hans  Hverv,  for  derpaa  var  det 
jo  kun,  at  hun  ventede.  Lettet  trak  hun  Vejret,  da 
hun  endelig  s aae  Britha  forlade  Clemmensen  og  Harald, 
men  saa  stor  var  hendes  Utaalmodighed,  at  hun  ikke 
lod  den  tinge  Pige  gjøre  mere  end  nogle  ganske  faa 
Skridt  alene,  før  hun  let  henkastet,  som  om  det  var 
helt  tilfældigt,   at  huu  henvendte  sig  til  ham,   hviskede 

til  Baldur:  „Gaa  over  og  tag  Dig  lidt  af  Frøken  Licht ! 
Seer  Du  ikke,  det  stakkels  Pigebarn  gaar  der  saa  ene?" 

Om  han  havde  seet  det?  Det  var  ogsaa  et  Spørgs- 
maal!  Han  stod  netop  og  tænkte  paa,  hvorledes  han 
skulde  slippe  over  til  den  ensomme,  forladte  Stakkel, 
og  nu  gav  Tante  Pylle  ham  —  uden  at  ane  det  — 
saadan  en  udmærket  Lejlighed  dertil.  Havde  han  fulgt 
sit  Hjertes  Tilskyndelse,  havde  han  saa  vist  sat  over 
Bordet  i  Galop  og  taget  den  mellemliggende  Plæne  i 
eet  Spring,  men  med  den  almenmenneskelige  Lyst  til 
at  gjøre  sig  kostbar,  slentrede  han  af  med  et  halvt 
tvært:  „Naa  ja,  nu  skal  jeg  gaa  over  til  hende!"  som 
handlede  han  nødtvungent,  i  Følge  sin  Stilling  som 
Søn  af  Huset.  Men  den  Treveuhed  duperede  ikke 
Tante  Pylle,  med  et  lunt,  svedent  Smil  saae  hun  efter 
sin  Yndling  og  mumlede  i  Skjægget:  „Naa,  saa  Du 
spiller  den  Opoffrende?  Haha!  Nej,  min  Dreng,  Du 
narrer  ikke  din  gamle  Tante!" 

Saasnart  Baldur  imidlertid  var  kommen  saa  meget 
klar  af  sit  Selskab,  at  han  mente,  der  ikke  længere 
blev  lagt  Mærke  til  ham,  satte  han  en  Fart  op,  der  i 
Løbet  af  to  IVIinutter  vilde  have  bragt  ham  durk  gjen- 
nem  den  nærmeste  Snes  Nabohaver,  og  det  varede 
derfor  ikke  mere  end  lige  saa  mange  Sekunder,  før 
han  var  paa  Siden  af  den  ensomme  Yandrerske.  Forat 
begynde  med  Noget  tilbød  han  hende  gavmildt  en  Kop 
Kaffe 'til,  et  Tilbud,  der  vilde  have  vakt  tvivlsom  Glæde 
hos  Tante  Pylle  og  Karen,  eftersom  en  Antagelse  deraf 
vilde  have  krævet  Gjenoptagelsen  af  en  formentlig  af- 
sluttet Yirksomhed.    De  to  Kvinder  erfarede  dog  aldrig 

nogensinde,  hvad  de  et  Øjeblik  liavde  været  udsatte 
for,  thi  Britha  afslog  Tilbudet,  og  i  adstadig  Pasgang' 
drev  de  opad  Gangen  i  fortrolig  Nærhed  af  hinanden  — 
han  idetmindste  inderligt  fornøjet  over,  at  Gangen 
ikke  var  bredere. 

Han  saae  henrykt  og  beundrende  paa  hende,  som 
var  det  et  halvt  Aar  siden,  han  sidst  havde  seet  hende, 
men  det  var  nu  ogsaa  hans  Mening  —  ja,  nu  maatte 
de  gjerne  le,  hvem  der  vilde!  — ,  at  smukkere  og  sødere 
havde  hun  da  aldrig  seet  ud.  Hun  havde  ingen  Hat 
paa,  saa  den  nedgaaende  Sol  forøgede  Glansen  i  hendes 
klare  Øjne,  og  den  lette  Aftenbrise  purrede  op  i  det 
uregjerhge  Pandehaar,  som  kildrende  strøg  ned  over 
Panden;  paa  de  højhælede,  rosetbesatte  Sko  skred  hun 
med  sikre  Fodslag  lidt  stivt  og  afmaalt  afsted  i  den 
lyse,  stribede  Kjole  med  den  udskaarne  Halsaabning 
og  de  opadstræbende  Puffer  paa  Ærmerne  og  bagpaa, 
og  i  sin  højre  Haand  holdt  hun  en  Parasol,  der  var 
saa  langskaftet,  at  hun  støttede  sig-  til  den  som  til  en 
Jeronimus  Stok  —  det  var  nu  saa  usigeligt  overflødigt 
at  have  Parasol  med,  men  det  havde  nu  alle  de  unge 
Piger,  blot  fordi  de  fandt  det  rask  at  gaa  med  dem 
paa  denne  theatralske  Maade.  Som  hun  gik  der,  fandt 
Baldur,  at  hun  tog  sig  ud  som  den  mest  allerkjæreste, 
dukkefine  Hyrdinde  fra  Eokokotiden,  og  det  stod  ham 
pludseligt  klart,  at  han  altid  havde  foretrukket  denne 
Kvindedragt  fremfor  nogen  anden. 

Der  blev  ikke  talt  imellem  dem  om  Noget  af  In- 
teresse, de  vare  altfor  nær  paa  det  øvrige  Selskab,  og 
Baldur  syntes  netop,    at   han  havde  saa  Meget  at  sige 

hende,  og  misundeligt  skottede  lian  til  de  omgivende 
Nabohaver,  der  i  Øjeblikket  alle  stod  saa  ærgerligt 
ubenyttede.  Blot  der  dog  fandtes  et  Sted,  hvor  man 
kunde  have  det  lidt  for  sig  selv?  Men  denne  Hlle 
Villahave  egnede  sig  ikke  synderligt  mere  til  at  holde 
Stævnemøde  i  end  f.  Ex.  et  Trapez  til  at  lege  Skjul 
i!  .  .  .  Jo,  der  var  jo  ganske  vist  en  Krog.  hvor  der 
næsten  aldrig  kom  Nogen,  —  maaske! 

I  Haven  skar  der  sig  nemlig  et  Plankeværk  ind  i 
en  Retvinkel,  som  hegnede  om  den  til  Stedet  hørende 
Stump  Gaard,  og  her  stod  under  et  forkrøblet  Hjdde- 
træ  en  diminutiv  Bænk  af  en  ualmindeligt  umagelig, 
rygstødforladt  Beskaffenhed,  der  nærmest  var  bestemt 
til  at  afgive  Hvileplads  for  Karen  i  hendes  ledige 
Timer,  og  som  følgelig  stedse  stod  tom.  Til  denne  Ud- 
kant ledede  Baldur  nok  saa  snildt  og  umærkeligt  sine 
og  Brithas  Skridt. 

„Skal  vi  ikke  sætte  os?"  foreslog  han,  som  var  det 
Noget,  der  faldt  ham  ind  ved  Synet  af  den  indbydende 
Bænk,  som  mindede  Britha  om  en  Kuffertbænk  paa  et 
Hotel. 

„Er  De  træt  af  den  lange  Vandring?"  spurgte  hun 
og  trak  paa  det  mest  Tiltalende  de  smaa  Øjenbryn 
ivejret. 

„Aa,  nu  skal  De  ikke  gjøre  Nar!  De  vilde  dog 
ønske,  De  havde  saadan  en  Have  hjemme  i  Mønter- 
gade!  .  .  .  Nej,  jeg  mente  forresten  kun,  at  det  kunde 
gjøre  godt  at  faa  pustet  lidt  ud  ...  de  er  saa  støjende 
derhenne." 

„Ja,  det  er  faldet  mig  ind,  vi  gjør  vist  for  meget 
Spektakkel  .  .  .  ikke  for  Deres  Tante,  liun  er  saa  nem 
og  mild  at  komme  tilrette  med,  og  hun  kan  saa  godt 
gaa  ind  paa  de  Unges  Maade  at  more  sig  paa  .  .  . 
men  jeg  tænkte  paa  Deres  Moder,  kun  har  jo  slet  ikke 
vist  sig  efter  Bordet." 

„Naa  nej.  hun  sidder  naturligvis  inde  og  har  faaet 
fat  i  en  Bog  .  .  .  Veed  De,  hvad  jeg  har  en  Mistanke 
om,  Frøken  Licht?    De  holder  ikke  af  Moder?" 

„Hvor  falder  De  dog  paa  det,  Menneske?  Det 
vilde  være  baade  uretfærdigt  og  dumt  at  have  Noget 
mod  En,  man  kj ender  saa  lidt  til,  som  jeg  kj ender  til 
Deres  Moder,  men  hun  har  Noget  ved  sig,  som  .  .  . 
jeg  veed  ikke  .  .  .  jeg  tror,  jeg  er  lidt  bange  for  hende, 
hun  er  saa  streng." 

„Moder  —  streng?  Nej,  det  er  da  det  Sidste,  man 
skal  beskylde  hende  for!  .  .  .  Hun  er  noget  aparte, 
noget  egen,  det  kan  jeg  godt  se,  men  det  kommer  af 
det  isolerede  Liv,  hun  altid  har  ført.  Jeg  er  vis  paa, 
at  De  VU  komme  til  at  synes  rigtigt  godt  om  hende, 
naar  De  først  lærer  hende  lidt  nærmere  at  kjende." 

„Der  er  Intet,  jeg  hellere  vil,"  sagde  Britha  og 
sad  og  tegnede  med  Parasollen  i  Gruset,  —  ja,  for  de 
havde  naturligvis  taget  Plads  paa  Bænken,  der  havde 
den  gode  Egenskab  tilfælles  med  Havegangen,  at  det 
var  nødvendigt  at  komme  hinanden  meget  nær. 

„Hvorfor  kommer  De  saa  sjældent  herud?  I  Først- 
ningen saae  vi  Dem  saa  nogenlunde  jævnligt,  men  nu 
gaar    der    bestandigt  længere    og  længere  Tid   mellem. 

De  viser  Dem.  Kjeder  De  Dem  maaske  her,  naar  \'i 
kun  er  os  selv?'' 

„Vist  ej!"  svarede  hun  med  skyndsom  Protest  og 
mishandlede  i  sin  Forvirring  Elasten  paa  sin  Parasol 
ved  at  slaa  Knips  paa  Knips  med  den.  „Jeg  vilde 
ogsaa  gjeme  komme  oftere,  men  .  .  .  ja,  det  er  egent- 
lig ingen  Grund  .  .  .  det  vil  sige  ingen  saadan  virkelig 
Grund  ...  og  dog  har  jeg  en  Følelse  af  .  ,  ." 

„Da  ikke  af,  at  De  ikke  er  velkommen?" 

„Xej,  nej,  nej  I  Det  er  slet  ikke  her  i  Huset,  jeg 
har  mærket  Noget.  .    .  det  er  hjemmefra,  jeg  mener  .  .  ." 

„Er  der  da  Xogen,  der  har  Noget  imod,  at  De 
kommer  her  hos  os?" 

„Aa,  hvorfor  bliver  De  ved  at  spørge?"  hviskede 
hun  og  sendte  Baldur  et  Blik,  som  fik  den  unge  Mand 
til  at  forbande  sin  egen  Nysgjennghed:  men  saa  slog 
hun  paa  een  Gang  om  og  førte  Krigen  over  paa  hans 
Enemærker:  „Jeg  kunde  forresten  med  lige  saa  stor 
Ret  vende  Spørgsmaalet  om  mod  Dem  selv.  Deres  Be- 
søg  hos    os  er  jo  ogsaa  blevne  sjeldnere  og  sjeldnere." 

„Ja.  ganske  vist .  .  .  ganske  vist !  Men  det  kommer 
af,  at  jeg  .  .  .  jeg  .  .  ."  hakkede  Baldiu"  i  det  og  af- 
leverede en  Eække  første  Persons  Pronominer  som  en 
Skoledreng,  der  er  bleven  stikkende  i  en  Oversættelse, 
og  saa  endte  han  ogsaa  som  en  saadan,  idet  han,  da 
han  omsider  mente,  han  havde  fundet  Noget,  der  kunde 
bruges,  busede  ud :  „Jeg  er  bange  for  at  være  paa- 
trængende!" 

„Gaa  ti]  en  Antikvar  med  den,  den  er  alt  for 
gammel!"  lo  Britha. 

„Det  var  ogsaa  en  dum  Udflugt  af  mig,  men  det 
forvirrer  mig,  at  jeg  i  Grunden  Ingenting  kan  anføre 
til  min  Undskyldning  .  .  .  der  er  ikke  Noget,  som  lige- 
frem hindrer  mig  ...  og  dog  er  det  ligesom  ..." 

Det  blev  nu  Baldurs  Tur  at  stoppe,  thi  Forlegen- 
heden var  gaaet  over  paa  ham,  og  den  blev  ikke  mindre, 
da  han  mærkede,  at  det,  han  havde  sagt,  var  akkurat 
det  Samme,  som  Britha  kort  iforvejen  havde  udtalt. 
Og  der  sad  nu  de  to  unge  Mennesker  paa  den  lille 
Bænk  med  samme  behagelige  Fornemmelse,  hvormed 
to  Anklagede,  der  lige  ere  grebne  i  falsk  Forklaring, 
sidde  paa  Forbryderbænken.  Hvorledes  de  vilde  have 
redet  sig  ud  af  dette  Forvirringens  Spindelvæv,  hvori 
de  havde  filtret  sig  ind,  er  ikke  let  at  sige,  men  til 
Held  for  dem  kom  Spørgsmaalet  ikke  til  at  foreligge, 
da  Clemmensen  i  det  Samme  overraskede  dem  ved  sin 
Ankomst.  Tiden  var  nemlig  falden  den  forskræmmede 
Pebersvend  altfor  pinligt  lang,  medens  han  ventede  paa, 
at  Harald  skulde  bringe  den  afsvalende  Sodavand;  jo 
mere  han  tænkte  paa  Muligheden  af,  at  denne  havde 
Ret,  og  at  Frk.  Mynsters  Indbydelse  og  Allianceprojekt 
maaske  kun  var  et  Skalkeskjul  for  paany  at  lokke  ham 
i  sit  Garn,  desto  mere  ulykkelig  og  fortvivlet  blev  han, 
og  tilsidst  holdt  han  det  ikke  ud  længere.  Han  rejste 
sig  med  febrilsk  Hast  og  saae  sig  om  efter  Britha,  og 
skjønt  hun  jo  sammen  med  en  vis  Anden  havde  for- 
stukket sig  i  Havens  allergehejmeste  Afkrog,  opdagede 
han  hende  dog  snart.  Han  satte  Kurs  ned  ad  den 
lange  Gang  —  forholdsvis  lange,  forstaar  sig!  —  og 
ilede  afsted  med  rappe  Fodslag,  fægtende  med  Armene, 

og  med  det  stærktpandede  Hovede  paa  Skred  som  en 
balstyrig  Gedebuk,  der  vildt  stormer  bns  paa  Et  eller 
Andet. 

„Halløj!  Løb  ikke  Plankeværket  omknld!"  raabte 
Britha,  som  ikke  knnde  bare  sig  for  at  le  af  den  pud- 
sige Figur,  han  stillede  op. 

„Hvad  er  der  paafærde?"  skreg  Baldur,  som  noget 
hæderligere  bekjæmpede  samme  Tilbøjelighed. 

„Ingenting  —  Ingenting!"  forsikkrede  den  gode 
Tusindkunstner,  genert  over  den  Opsigt,  han  vakter 
eftersom  han  havde  svævet  i  den  Vildfarelse,  at  han 
bevægede  sig,  som  om  han  tilfældigt  kom  slentrende 
ned  ad  Alleen:  „Nej,  jeg  saae  Dig  blot  sidde  her, 
Britha,  og  saa  vilde  jeg  blot  .  .  .  blot  .  .  .  Aa,  Gud, 
det  var  Ingenting  —  Ingenting!" 

„De  har  Noget  at  sige  mig!"  afbrød  Britha  ham. 
„Jeg  kjender  Dem !  Naar  De  siger,  det  Ingenting  er^ 
saa  er  det  netop  Noget." 

„Skal  jeg  forsvinde?"  tilbød  Baldur  delikat. 

„Paa  ingen  Maade,  min  unge  Ven!  Det  er  saa- 
mænd  ikke  Noget,  jeg  vilde  blot  forhørt  mig,  om  vi 
ikke  snart  skulde  vende  Næsen  hjemad?" 

„Nu?"  udbrød  Britha  forfærdet.  „Hvor  mange  er 
da  Klokken?" 

„Den  gaar  til  ti,  og  derfor  er  det  vist  ikke  — 
værdt  at  blive  længere,"  sagde  Clemmensen,  han  tog 
det  Ord  „fint",  som  svævede  paa  hans  Læber,  i  sig 
igjen. 

„Nej,  De  faar  skam  ikke  Lov  til  at  gaa  saa  tid- 
ligt!" faldt  Baldur  ind.     „Har  De  det  ikke  godt,   siden 

De  vil  forlade  os,  .  .  .  jeg  mener,  er  der  Noget,  De 
savner?" 

„Gnd,  det  er  sandt,  Clemmensen,  det  er  paa  denne 
Tid,  De  plejer  at  faa  Deres  Toddy  —  næ,  er  De  saadan 
et  Vanemenneske?" 

„Hvor  kan  det  falde  Dig  ind  at  komme  med  saa- 
dan Noget,  Britha  .  .  /' 

„Det  skal  heller  ikke  blive  Frøkenen,  der  kommer 
med  den,  nu  skal  jeg  hente  den  til  Dem!  Hvordan  er 
det,  er  det  ikke  Rom,  De  foretrækker?" 

„Vil  De  blot  lade  være !  Jeg  vil  ikke  ha'e  den,  vil 
ikke  ha'e  den!"  protesterede  Clemmensen  ivrigt. 

„Hvad  er  det,  De  ikke  vil  ha'e?"  lød  pludselig 
Tante  Pylles  Stemme  bagved.  Med  lige  saa  stor  Fryd 
hun  havde  seet  Baldur  og  Britha  søge  Ensomhed  i  den 
mennesketomme  Udkant  af  Haven,  med  lige  saa  stor 
Harme  havde  nemlig  den  intrigespindende  Frøken  seet 
Clemmensen  et  Øjebhk  efter  søge  sammesteds  hen  og 
forstyrre  det  Hele,  og  hun  var  derfor  sat  efter  sin 
upraktiske  Forbundsfælle  for  at  faa  ham  væk  og  hindre 
ham  i  at  gjøre  Dumheder. 

„Hvad  er  det,  De  ikke  vil  ha'e?"  gjentog  hun,  da 
de  alle  Tre  vare  blevne  for  overraskede  over  hendes 
pludselige  Komme  til  strax  at  svare. 

„Aa,  det  var  baresens  .  .  .,"  stammede  Clemmensen, 
forfjamsket  alene  ved  Synet  af  hende,  ..det  var  baresens 
de  unge  Vildbasser,  som  mir  nichts  dir  nichts  vilde 
tvinge  mig  en  Toddy  paa,  desformedelst  jeg  plejer 
vant  at  faa  saadan  en  Hjertestyrkning  paa  denne  Tid 
af  Aftningen." 

„Det  skal  De  saa  gjerne  faa,  kom  De  bare  med 
mig!"  udbrød  Taute  PjUe  og  greb  ham  i  Armen,  glad 
over  saa  hurtigt  at  faa  et  Paaskud  til  at  hale  af 
med  ham. 

Med  Rædsel  forudsaa  Pebersvenden  en  téte-å-téte 
med  det  farlige  Fruentimmer,  og  han  strittede  fort^dvlet 
imod,  raabende:  „Nej,  jeg  vil  skam  ikke,  jeg  %'il  skam 
ikke!" 

„De  skal!  Vist  saa,  de  egensindige  Menneske!" 
skreg  Tante  Pjlle,  og  Clemmensens  Rædsel  gik  over 
alle  Bredder,  da  hun  for  at  give  sin  Opfordring  Efter- 
trj^k  bibragte  ham  en  Del  venskabelige  Smaapuf  i 
Hjertekulen,  hvilke  fra  hendes  Side  vare  mente  som 
hemmelige  Vink,  men  af  ham  bleve  opfattede  som  Gud 
veed  hvad  for  fordæg^tige  Kjærtegn. 

Nu  kunde  Tante  Pjlle  med  samme  Haab  om  et 
gunstigt  Resultat  have  spændt  sig  selv  for  en  af  de 
moderne,  overnaturlige  Flytteomnibusser  som  forsøge 
paa  at  rokke  den  gamle  Mekaniker  af  Pletten,  men 
der  kom  af  en  anden  Grund  ikke  Noget  ud  af  Stjrrke- 
prøven.  Paa  een  Gang  kom  nemlig  hele  det  unge 
Selskab  stormende  hid  under  Afsyngelsen  af  en  Kor- 
sang for  Mandsstemmer  med  den  efter  Forholdene  til- 
læmpede  Text:  „Vi  vil  ha'e  Bal!  Vi  vil  ha'e  Bal!  Vi 
vil  ha'e  Sjov  og  Sommerbal!"  medens  de  unge  Piger 
faldt  over  Tante  Pylle  som  en  Græshoppesværm ,  bad 
om  Lov  til  at  danse  og  klappede  hknmelfornøjede  i 
Hænderne  som  forkjælede  Børn,  der  forud  vide,  at  de 
faa  deres  Villie. 

„Danse?  Aa,  jeg  tror,  I  er  tumbede!"  udbrød 
Tante  Pylle  med  en  Latter,  der  røbede,  at  Ideen  til- 
talte hende,  alt  imedens  hun  drejede  rundt  inde  midt  i 
Kredsen,  som  om  hun  stod  i  en  ,.Jeg  svinger  mine 
Høns  to — tre  Gange  rundt!",  og  saa  aabnede  hun  Ud- 
sigten til,  at  en  Akkord  ikke  var  umulig  ved  at  spørge: 
„Hvor  vil  I  faa  Plads  til  det  i  vor  lille  Tjejlighed?" 

„Aa  jo,  vi  flj^tter  Alting  ud  af  Spisestuen  og  saa 
rykker  vi  Klaveret  hen  i  Døren  til  Dagligstuen,  det 
skal  mageligt  gaa,  naar  vi  bare  maa,"  forklarede  de 
unge  Pigers  Ordførerske,  og  Britha  sluttede  sig  hertil, 
medens  Baldur  alt  havde  taget  Engagement  ved  Herre- 
koret. 

Man  maatte  have  et  Hjerte  adskilligt  haardere  end 
det,  der  gjemtes  i  den  gamle  Piges  Bryst,  om  man  ret 
længe  kunde  have  modstaaet  disse  Bønner,  og  hun 
maatte  have  været  en  saare  utaknemlig  Skabning,  om 
hun  ikke  havde  anseet  sig  for  rigt  nok  lønnet  ved  det 
Jubelraab,  der  rejste  sig,  da  Tilladelsen  blev  given, 
for  ikke  at  tale  om  det  Triumftog,  i  Indlket  hun  der- 
efter blev  ført  op  til  Villaen. 

Faa  Øjeblikke  efter  begjnidte  saa  Udflytningen  af 
Spisestuens  forresten  ikke  generende  talrige  Møblement ; 
først  kom  et  Par  Ynglinge  løbende  med  det  lette  The- 
bord,  som  ved  sin  krydsformede  Fod  og  hele  sit  feltfod- 
agtige Udseende  passede  saa  godt  til  Plænen,  hvor  det 
fik  Plads,  saa  mødte  Herrer  og  Damer  iflæng,  galop- 
perende op  med  en  Guds  Velsignelse  af  letbenede, 
smalryggede  Rørstole,  der  bleve  placerede  hulter  til 
bulter  i  mere  end  malerisk  Uorden,  og  tilsidst  kom  sex 

pustende  og  svedende  Ungersvende  bærende  med  det 
store  Familie-Spisebord,  der  som  en  Protest  mod  Ud- 
smidningen satte  Benene  imod  i  Kroge,  i  Døre  og  opad 
Vægge,  hvor  det  kunde  komme  til,  og  hver  Gang  tog 
det  meget  lang  Tid,  inden  man  kunde  faa  det  overtalt 
til  at  lade  sig  føre  videre. 

Efterhaanden  opnaaede  Haven  at  faa  en  vis  Lighed 
med  et  nogenlunde  velforsynet  Møbelmagasin,  og  de 
Omboende  begyndte  at  fortabe  sig  i  Gisninger  om, 
hvad  disse  Anstalter  betød;  en  Nabo  var  ved  at  gaa 
paa  Næsen  over  sit  Stakit  og  borede  hensynsløst  Masser 
af  Torne  ind  i  sit  Underliv  for  at  kigge  ind  til  Borgens, 
og  han  var  snart  paa  det  Rene  med,  at  Familien  skulde 
flytte,  skjønt  han  nok  fandt,  at  det  var  en  aparte  Tid 
at  tage  fat  paa  Sligt  paa,  og  en  Gjenbo,  der  havde 
ligget  i  Yinduet  og  røget  sin  Aftenpibe,  kaldte  sin 
Kone  og  sine  Børn  til  og  forklarede  dem,  at  nu  blev 
Borgens  smidt  paa  Gaden,  Kongens  Foged  var  derovre, 
—  han  havde  ganske  vist  ikke  ventet  det  af  Borgens, 
men  der  var  jo  ganske  vist  det,  at  de  altid  havde  ført 
saadan  en  afsondret,  tilbagetrukken  Tilværelse,  hvad 
der  altid  var  mistænkeligt,  og  da  kort  efter  Musikkens 
glade  Toner  strømmede  over  Vejen,  smækkede  han 
indigneret  Vinduet  i  og  erklærede,  at  det  var  dog  for 
galt,  han  havde  ikke  tiltroet  Borgens  et  saadant  Galgen- 
humor. 

Om  Dansen  er  intet  Andet  at  melde  end,  at  den 
gik  saa  muntert  og  livligt,  som  ønskes  kunde,  men 
under  den  var  naturligvis  enhver  alvorligere  Forhand- 
ling mellem  Baldur   og  Britha  en  Umulighed.     Ethvert 

Forsøg  fra  den  opfindsomme  Tante  Pylles  Side  paa  at 
forcere  en  saadan  glippede,  og  det  hæmmede  hende 
ogsaa  endel  i  hendes  Bestræbelser,  at  hun  var  ene,  thi 
Clemmensen  havde  benyttet  sig  af  den  ved  Balarrange- 
mentet opstaaede  Forvirring  og  var  sporløst  forsvunden, 
—  den  efterstræbte  Pebersvend  var  i  sinFejghed  flyg- 
tet for  den  farlige  Frøkens  Forfølgelser  og  sad  nu  i 
god  Behold  hjemme  i  sit  enlige  Ungkarle  værelse,  til- 
sværgende sig  selv  en  højtidelig  Forsikkring  om,  at 
det  var  sidste  Gang  i  sit  Liv,  han  havde  sat  sine  Ben 
i  den  fordømte  Villa. 

Stort  mere  end  en  Timestid  fik  Dansen  dog  ikke 
Lov  til  at  vare,  thi  paa  dette  Tidspunkt  overraskede 
den  af  hele  Selskabet  glemte  Fru  Justitsraadinde  Bor- 
gen den  dansende  Ungdom  ved  paa  een  Gang  at  møde 
op  i  Balsalen  i  partiel  Nathabit  og  bede  undskylde,  at 
nu  gik  hun  i  Seng,  hun  var  gammel  og  svag,  men 
Gudbevares  de  maatte  saa  gjerne  blive  ved,  naar  de 
blot  ikke  kom  dansende  ind  til  hende  i  hendes  Sove- 
værelse, for  hun  havde  altid  glædet  sig  ved  at  se 
unge  Mennesker  more  sig,  naar  det  blot  skete  paa  en 
decent  og  ikke  altfor  støjende  Maade. 


IX. 

J-  det  tilsodede,  røgslaaede  Værksted  stod  den 
paafølgeude  Dag  i  den  aarle  Morgenstund  gamle  Clem- 
mensen med  den  snorelidsede  Kalot  og  det  store,  stive 
Skjødskind.  Som  det  Pebersvendeuhrværk  han  var, 
havde  han  stillet  præcis  paa  Pletten  og  strax  givet  sig 
til  at  doktorere  paa  en  Themaskine,  der  var  væltet 
med  et  Flyttelæs  og  derved  havde  forstuvet  Foden  og 
paadraget  sig  endel  andre  Skavanker.  Han  var  ellers 
glad  ved  sit  Arbejde,  men  denne  Morgen  var  det  ander- 
ledes. Han  saae  fornærmet  og  krænket  ud  og  gjorde 
nærmest  Indtrj^k  af  en  forfulgt  Uskyldighed,  som  han 
stod  der  i  Tanker  over  Gaarsdagens  Begivenheder. 
Han  var  kjed  og  flov  over  det  Hele,  thi  han  følte,  at 
han  havde  spillet  en  komisk  Rolle,  og  han  satte  ikke 
større  Pris  paa  det  Rollefag,  end  Folk  i  Reglen  gjør. 
Der  var  derfor  ogsaa  ligesom  noget  Hævngjerrigt  ved 
den  Iver,  hvormed  han  prikkede  løs  paa  Themaskinens 
Tud  med  rappe  Hammerslag,  —  kan  være,  at  i  hans 
Tanker  var  den  Behandling  tiltænkt  Tante  Py  Iles  lille, 
spidse  Næse. 

Støt  og  solid  som  altid  traadte  hans  Kompagnon 
ind  for  at  tale  om  Forretninger  med  ham.  Da  For- 
handlingerne herom  vare  afsluttede,  spurgte  Licht  med 
sin  tørre,  træede  Stemme:  „Naa,  hvordan  havde  Du 
det  saa  ude  paa  Yillaen  igaar?" 

Nu  var  der  i  Øjeblikket  ikke  noget  Spørgsmaal, 
der  kunde  irritere  Clemmensen  som  dette,  og  der  var 
derfor  noget  katteagtigt  hvæsende  i  hans  Røst,  da  han 
svarede  med  det  mere  rammende  end  fine  Enstavelses- 
ord: „Skidt!" 

Med  en  temmelig  tydelig  Skadefrohed  sagde  Licht: 
„Jeg  tænkte  nok,  det  var  for  fint!" 

„For  fint?  .  .  .  Nej,  Licht,  nu  er  Du  paa  den  for- 
kerte Side  af  Parkettet!" 

„Hvad  fals?  Det  er  maaske  slet  ikke  saa  forgyldt, 
som  det  giver  sig  ud  for?" 

„Det  kan  Du  godt  assurere  Dig  paa  uden  at  tabe! 
Det  er  den  værste  Boulevard,  jeg  i  mine  levendes  Dage 
har  været  paa." 

„Er  det  sandt?  Herrerne  drak  sig  kanskesens  en 
Kanelebuk  paa?" 

„Det  er  slet  ikke  saadan  at  forstaa!  Det  gik  meget 
anstændigt  til  saa  nær  som,  at  Damerne  ikke  generede 
sig  for  helt  aabenbart  at  kure  til  Herrerne,  selv  om 
disse  var  aldrig  saa  lidt  indladende." 

„Hohoho,  hvad  siger  Du!  Det  var  en  apartig  Facon 
paa  et  Ægteskabskontor,  hohoho!" 

Den  glade  Kobbersmed  brød  imidlertid  noget  plud- 
selig af  i  sin  dybe  Latter,  for  han  kom  til  at  tænke 
paa,  at  hans  egen  Datter  jo  havde  været  tilstede  i  dette 

Borgenske  Ægteskabskontor,  og  saa  fandt  han  det  ikke 
morsomt  længere.  Med  et  Par  hule,  korte  jiHm!  Hm!" 
der  lød,  som  der  med  en  meget  haard  Kno  blev  ban- 
ket paa  en  Dør  etsteds  i  Nærheden,  fjernede  han  sig 
eftertænksomt. 

Fire — fem  Dage  senere  sad  Familien  Licht  om 
Middagsbordet  i  en  saa  blaamundet  Tilstand,  at  der 
ikke  kunde  være  Tvivl  om,  at  det  var  Blaabærsuppe, 
der  dampede  i  den  store  Familieterrin.  Der  blev 
aldrig  talt  sjmderlig  meget  ved  Middagen  i  Møntergade, 
hvorfor  det  vakte  saa  meget  mere  Opsigt,  at  Husfaderen 
fremkom  med  en  længere  Meddelelse. 

„Jeg  havde  et  kjedeligt  Brevskab  i  Formiddags," 
begyndte  han.  „Det  var  fra  ham,  lille  Mortensen,  der 
forgangen  Aar  var  Svend  her  med  Griseøjnene  og  den 
gevaldige  Tryne,  og  som  nu  har  sla'et  sig  ned  som 
Mester  dero"s^'e  i  Jylland.  Han  vævede  en  hel  Del 
sentimentalt  Lirumlarum  om,  at  fordi  jeg  havde  for- 
hjulpet ham  saa  godt  til  at  etablere  sig  og  fremdeles 
immervæk  støttede  ham,  saa  tog  han  sig  den  Frihed  at 
være  saa  fri  at  forhøre,  om  kanskesens  ikke  mine  to 
ældste  Børn  vilde  glæde  sig  ved  et  Feriebesøg  ovre 
hos  ham  nu  i  Ferien.  Se  nu,  Harald  og  Britha,  det 
vilde  være  mig  meget  imod,  omme  .  .  .  omme  jeg 
skulde  give  Mortensen  Nej ,  det  vilde  se  storagtigt  ud, 
og  derfor  kommer  I  -våst  til  at  tage  en  Tur  derover, 
skjønt  der  begribeUgvis  inte  kan  være  noget  Morsomt 
ved  saadan  at  komme  ud  paa  Landet,  det  har  jeg  da 
aldrig  hørt." 

Længere  kom  han  ikke,  idet  kan  her  standsedes 
ved  de  kraftigste  Modsigelser  fra  sine  to  Æklste ,  som 
erklærede  dette  for  en  grov  Vildfarelse,  saadan  et 
Feriebesøg  var  netop  en  herlig  Ting,  sund  og  morsom, 
og  det  maatte  ikke  betragtes  som  noget  Offer,  at  de 
strax  sagde  Ja. 

Det  lod  til  at  forbaiise  den  gode  Kobbersmed  endel, 
at  Nogen  kunde  have  Lyst  til  saadan  at  komme  ud  til 
fremmede  Folk  og  Ingenting  bestille,  men  efterat  han 
endnu  yderligere  havde  garderet  sig  ved  bestemt  at 
hævde,  at  det  blev  deres  egen  Sag,  hvordan  de  fik 
Tiden  til  at  gaa,  sluttede  han  med  at  udtale,  at  naar 
Mortensen  havde  Lyst  til  at  have  dem,  og  de  havde 
Lyst  til  at  tage  over  til  Mortensen,  saa  var  det  Hele 
jo  saa  evigt  brillant. 

Dermed  endte  denne  Familieforhandling,  og  Uge- 
dagen efter  rejste  Harald  og  Britha  over  til  Mortensen 
med  Griseøjnene  og  den  gevaldige  Tryne. 

De  havde  vel  været  borte  et  Par  Dage,  da  Baldur 
en  Aften  præsenterede  sig  inde  i  Møntergade.  Han 
gik  op  ad  Hovedtrappen,  for  paa  Vejen  ind  til  Byen 
havde  han  indlullet  sig  selv  i  en  til  Vished  grænsende 
Forhaabning  om,  at  Britha  i  højstegen  Person  vilde 
lukke  op  for  ham.  Overraskelsen  kunde  kun  derfor 
meget  ueo-entlior  kaldes  glædelig,  da  han  istedetfor 
hendes  smilende  Faldmaaneansigt  fik  Øje  paa  Faderens 
barske  Planet,  og  den  unge  Mand  fik  sit  „Goddag!^' 
i  den  gale  Hals,  saa  han  mere  hostede  det  frem  end 
sagde  det  paa  almindelig  Vis. 

„Goddag!  Er  De  der,  Student  Borgen?"  svarede 
Licht  tørt  og  roligt  som  altid.  „Det  er  ellers  længe 
siden,  man  liar  havt  den  Fornøjelse." 

„Ja,  jeg  har  ogsaa  været  en  fjorten  Dages  Tid 
nede  paa  Landet  hos  en  Familie,  vi  kjender  fra  den 
Tid,  Fader  var  Herredsfoged." 

„Ja,  Gudbevares,  De  skal  ingen  Undskyldninger 
gjøre !  .  .  .  Hvad  har  De  paa  Hjerte?" 

„Ikke  Andet  end ,  at  jeg  gjerne  vilde  tale  med 
Harald." 

„Har  De  Raaber  med?" 

„Raaber?"  gjentog  Baldur  og  tilkastede  den  spøge- 
fulde Kobbersmed  et  forundret  Blik. 

„Ja,  og  det  maa  s'gu  endda  være  en  Kjæmperaaber, 
eller  helst  en  Telefon  af  de  langstrakte,  for  Drengen 
er  jo  paa  Eejser." 

„Er  Harald  rejst?  Han  har  ikke  talt  et  Ord  om, 
at  han  skulde  bort." 

„Nej  det  gik  ogsaa  for  sig  i  en  Haandevending.  Han 
er  paa  Besøg  hos  Mortensen.  Kjender  De  Mortensen? 
.  .  .  Ikke?  Det  var  dog  mærkeligt,  han  har  dog  været 
Svend  hos  mig  i  mange  Aar." 

„Det  glæder  mig  for  Harald !  .  .  .  Er  det  paa 
Sjælland,  han  er?" 

„Nej !"  svarede  Licht  afsnuppet. 

„Maaske  Fyen?"  spurgte  Baldur  noget  spagfærdigt 
ovenpaa  det  korte  Svar. 

„Nej!"  lød  det  Hgesaa  koncentreret,  og  da  Baldur 
lod  til  at  betænke  sig  paa  at  spørge  ^T.dere,  gjorde 
Licht  det  for  ham  ved  at  besørge  saavel  Forespørgsler 

som  Besvarelser:  „Maaske  Lolland?  —  Nej!  —  Maaske 
Bornholm?  —  Nej!  —  Maaske  Frederiksborg?  —  Nej! 
—  Maaske  Jylland?  —  Ja!  —  Det  er  etsteds  i  Jylland, 
lian  er.     Er  De  saa  glad?" 

Det  var  saare  langtfra,  at  Baldur  var  glad  over 
denne  meget  betingede  Oplj'^sning,  men  da  Licht  ikke 
lod  til  at  være  tilsinds  at  udtale  sig  yderligere,  anbe- 
falede han  sig  og  gik.  Lige  saa  let  og  forhaabnings- 
fuld  hans  Gang  ind  til  Byen  havde  været,  lige  saa  tung 
og  nedtrykt  var  hans  Hjemvandring,  for  han  vidste,  at 
han  ikke  kunde  vente  Brev  fra  Harald  med  Oplysning 
om,  hvor  i  den  vide  Verden  han  befandt  sig,  —  hvor 
skulde  Harald  vel  falde  paa  at  skrive?  Der  er  den 
Forskjel  paa  unge  Veninder  og  unge  Venner,  at  ligesaa 
righoldig  de  Førstes  Korrespondance  i  Reglen  er,  ligesaa 
dovne  ere  de  Sidste  til  Skriveri. 

Saa  sort  fortvivlet  saae  han  ud,  da  han  kom  hjem 
til  Villaen,  at  Tante  Pylle  ansaa  sig  for  beføjet  til  at 
spørge:  „Men  Gud,  min  egen,  kjære  Dreng,  hvad  er 
der  ivejen?  Du  ser  ud,  som  Du  havde  været  oppe  til 
Theologi  og  faaet  „Non"." 

„Han  er  rejst!"  svarede  Baldur  overbevist  om,  at 
Alle  strax  kunde  gjætte,  hvem  denne  „Han"  var. 

Det  kunde  imidlertid  Tante  Pylle  ikke,  for  hun 
spurgte:  „Han?  Hvem?  Kejser  Vilhelm  eller  Luft- 
skipperen fra  Tivoli  eller  hvem?" 

„Aa,  jeg  mener  naturligvis  Harald  Licht.  Han  er 
tagen  paa  Landet." 

„Hellegud,  kan  den  Lille  ikke  undvære  ham  saa 
længe?" 

„Jamen  jeg  veed  ikke,  hvor  han  er  rejst  hen." 

„Det  maa  Du  da  nok  kunne  faa  at  vide.  Du  be- 
høver jo   blot  at  gaa  ind  i  Mønter  gade  og  spørge  ad." 

,,Der  har  jeg  været,  men  hans  Fader  var  saa  kort 
for  Hovedet.  „Etsteds  i  Jylland",  det  var  Alt,  hvad 
han  vilde  ud  med." 

„Bær  dit  Savn  som  en  Mand,  Baldur!  .  .  .  Gud- 
bevares ,  hvad  Du  dog  er  for  et  stort  Barn ,  Du  kjære 
Dreng!"  sagde  Tante  Pylle,  og  saa  klappede  hun  med 
sin  gamle,  rynkede  Haand  sin  kjære  Dreng  paa  Hove- 
det, som  en  kjærlig  Moder  kjæler  for  et  Barn,  der  har 
fristet  den  store  Sorg,   at  dets  Dukke  er  bleven  borte. 

Villaen  rummede  paa  dette  Tidspunkt  endnu  en 
sorrigfuld  Yngling,  og  det  var  Knud.  Siden  den  om- 
talte Middag  i  Villaen  havde  den  unge  Lyriker  kun 
levet  og  aandet  for  sin  haabløse  Kjærlighed  til  Britha, 
den  havde  fyldt  hans  sværmeriske  Sind  med  salig 
Smerte,  den  gjorde  ham  bleg  og  hulkindet,  men  den 
gjorde  ham  ogsaa  til  Digter;  hans  Lommepenge  gik 
ikke  mere  til  Tobak  og  anden  Kontrabande,  det  var  alt 
det,  at  de  slog  til  til  at  bestride  hans  Udgifter  til 
Papir,  —  for  det  skulde  være  dobbelt  Velin,  det  havde 
han  læst  var  nødvendigt  for  en  moderne  Digtsamling. 
Selvfølgelig  havde  han  holdt  denne  sin  unge  Virk- 
somhed hemmelig  for  sine  Brødre,  men  en  skjøn  Dag 
opdagede  Baldur  den  tilfældigt,  og  denne  Opdagelse 
bidrog  til  at  formere  den  unge  Students  Uro,  ikke 
fordi  han  frygtede  sin  gymnasiastiske  Broder  som 
Rival,  men  fordi  denne  gav  ham  en  Oplysning,  som 
nok  var  egnet  til  at  sætte  Baldurs  Sind  i  Bevægelse. 

Baldur  var  kommen  op  paa  Knuds  Værelse,  og  da 
Knud  ikke  i  Øjeblikket  var  tilstede,  men  hans  Bøger 
laa  opslaaede,  satte  Baldur  sig  roligt  til  at  vente. 
Hans  Øje  faldt  tilfældigt  paa  et  Stykke  dobbelt  Velin, 
der  laa  paa  Knuds  Bord ;  han  saae ,  det  var  Vers ,  der 
var  skrevet  derpaa,  men  da  han  ikke  havde  Anelse 
om  Broderens  digteriske  Dispositioner,  tog  han  ikke  i 
Betænkning  at  tage  Papiret  for  at  se,  hvad  det  var  en 
Afskrift  af.  Det  gav  et  Sæt  i  ham,  da  han  læste  den 
i  den  ædle  Eundskrift-Stil  holdte  Dedikation:  „Til 
Britha",  og  med  lige  saa  megen  Interesse  som  over- 
legen Spot  slugte  han  første  Vers : 

Min  Sorg  den  er  stum,  derfor  skriver  den  ned 

Hvert  Suk,  hver  en  nagende  Kvide, 

Men  skulde  jeg  synge  om  Alt,  hvad  jeg  led, 

Saa  skrev  jeg  vel  Side  paa  Side. 

Mit  Kummerens  Bæger  har  slet  ingen  Bund, 

Med  Malurt  det  fyldt  er  til  Randen, 

Min  Kjærlighed  fødtes  jo  just  i  den  Stund, 

Jeg  hørte.  Du  elsked  en  Anden. 

Ihvorvel  den  unge  Digter  saaledes  ikke  S3aites  tilbøje- 
lig til  at  synge  om  Alt,  hvad  han  led,  havde  han  dog 
ikke  desto  mindre  malet  Side  paa  Side  fuld  af  sine 
Kvaler.  Og  de  vare  mangfoldige  og  mangeartede,  han 
var  snart  ulykkelig  som  den  Sangfugl  paa  Kviste,  hvis 
lokkende  Kalden  ingen  letvinget,  befjedret  Hun  vil 
besvare,  og  snart  følte  han  sig  unyttig  og  overflødig 
som  en  umage  Handske,  der  fejes  ud  af  Balsalen 
Morgenen  efter  den  ildnende  Dans;  snart  røbede  han 
Tendensen    til    at    leve   et   langt,    men   glædeslost   Liv, 

snart  vilde  han  hoverende  sparke  til  Glæden  og  beruse 
sig  i  et  vildt  Lemmets  tomme  Nydelser,  og  snart  agtede 
han  at  gjøre  en  Ende  paa  sin  Sorg  ved  at  søge  Døden 
i  de  kolde  Bølger  paa  et  dog  ikke  nærmere  opgivet 
Sted;  men  mest  af  Alt  yndede  han  i  det  ene  Vers  at 
rette  de  heftigste  Bebrejdelser  mod  sin  Elskede,  for  i 
næste  Vers  at  tilbagekalde  dem  og  opofrende  paatage 
sig  hele  Skylden.  Baldurs  Interesse  sank  under  Læs- 
ningen, men  sidste  Vers  gav  ham  Noget  at  tænke  paa. 
Det  lød  saaledes: 

Som  Rugaxet  misted  sit  kjække  Sving 

I  Tordenens  bragende  Vælde, 

Saa  knækket  og  brudt  jeg  nu  vanker  omkring 

Og  kan  kun  min  D  lykke  melde. 

Ret  aldrig  i  Verden  vorder  Du  min, 

Din  Tro  Du  jo  gav  til  en  Anden, 

Mit  Hjertes  Prinsesse,  saa  faur  og  fin, 

Vor  Skjæbne  den  gik  fra  Hnanden. 

Det  var  den  Linie  ..Din  Tro  Du  jo  gav  til  en 
Anden",  som  satte  Baldur  Fluer  i  Hovedet.  Hvad 
skulde  det  sige?  Det  kunde  kmi  forstaaes  paa  een 
Maade,  hvis  der  overhovedet  skulde  være  Mening  deri. 
Vilde  den  unge  Lyriker  insinuere,  at  Britha  var  for- 
lovet?    Vidste  han  Noget,  eller  var  det  kun  Fantasier? 

Baldur  sad  endnu  og  grublede,  da  Knud  traadte 
ind.  Han  blev  blussende  rød,  da  han  saae  Broderen 
med  Digtet  i  Haanden,  og  busede  ud  ved  dette  profa- 
nerende Syn:  „Hvor  har  Du  faaet  det  fra?  Det  er 
uforskammet!     Vil  Du  strax  komme  med  det!" 

„Naa,  naa,  naa !  Smaa  Slag!"  svarede  Baldur. 
„Naar  Da  ikke  ønskede,  Nogen  skulde  se  det,  skulde 
Du  ikke  lade  det  saadan  ligge  fremme." 

„Det  er  en  Skam  af  Dig,  Baldur,  nu  er  jeg  prosti- 
tueret!" 

„Jeg  skal  ikke  sige  Noget  til  de  Andre,  kan  Du 
da  nok  begribe!  .  .  .  Naa,  saa  Du  er  Digter  og  for- 
elsket i  Frøken  Liolif?  ...  Ja,  vær  Du  kun  rolig,  jeg 
skal  ikke  gjøre  Nar!  Men  jeg  forstaar  blofc  ikke  alt 
dette  Væv  om  din  grænseløse  Ulykke,  fordi  hun  har 
skjæuket  en  Anden  sin  Tro." 

„Ja,  Du  finder  det  naturligvis  latterligt,  men  jeg 
tror,  jeg  elsker  hende,  skjønt  hun  er  saa  meget  ældre, 
men  aa!  hun  er  saa  smuk  og  saa  god  —  aa,  saa  god, 
saa  god!  Og  derfor  blev  jeg  saa  bedrøvet,  da  jeg 
hørte,  hun  "^'ar  forlovet." 

„Hvad  for  Noget?  Hvor  tør  Du  sige  det?"  udbrød 
Baldur  og  sprang  op,  som  vilde  han  kaste  sig  over 
Broderen. 

„Hvor  jeg  tør  sige  det?"  svarede  Knud  og  reti- 
rerede uvilkaarligt.  „Fordi  jeg  veed  det!  Det  forstaar 
sig,  det  er  naturhgvis  hemmeligt." 

„Veed  det?     Hvorfra?     Fra  hvem?" 

„Men  Gud,  hvor  Du  bliver  heftig!  ...  Ja,  jeg  veed 
ikke,  om  jeg  kan  betro  Dig,  hvor  jeg  har  det  fra  ..." 

„Du  skal!  .  .  .  Det  vil  sige,  jeg  beder  Dig  gjøre 
mig  den  Tjeneste,  jeg  har  mere  Interesse  derfor,  end 
Du  tror  .  .  .  hm!  Det  vil  sige,  for  .  .  .  for  Haralds 
Skyld!  Og  saa  skal  Da  faa  den  Koralnaal,  Du  syntes 
saa  godt  om,  den,  jeg  plejer  at  gaa  med." 

„Ja,  det  er  ikke  for  Naalens  Skyld,  jeg  siger  det, 
men  .  .  .  det  er  .  .  .  det  er  hendes  Søster,  der  har 
fortalt  mig  det." 

„Hendes  Søster?  Astrid?  ...  Er  Du  vis  paa  det 
ikke  var  Løjer?" 

„Løjer  —  py  li!     Let  var  rigtignok  ramme  Alvor!" 

Baldur  gik  ind  paa  sit  eget  Værelse,  nedbøjet,  for- 
tvivlet over,  hvad  han  havde  hørt,  Knud  havde  talt 
med  saa  stor  Sikkerhed,  og  hans  Kilde  syntes  at  være 
saa  paalidelig.  Skulde  Biitha  virkelig  være  forlovet? 
Saa  var  Frasen  om  Kvindens  Falskhed  mere  end  et 
Mundsvejr!  .  .  .  Nej,  det  A-ar  umuligt!  Dei  muntre 
Erkjendtlighedssmil ,  det  hastige  Glædesblink  i  hendes 
Øje,  hvoimed  hun  saa  ofte  til  hans  Fryd  havde  hilst 
ham,  løj  ikke,  det  kunde  ikke  være  lavet,  det  kunde 
selv  ikke  den  største  Skuespillerinde  gjøre !  .  .  .  Og 
dog,  naar  hendes  Søster  havde  udtalt  sig  saa  bestemt, 
saa  maatte  hun  jo  have  Noget  at  støtte  sig  til!  .  .  . 
Og  saa  gik  den  unge  Mand  —  som  alle  unge  Mænd 
gjøre  ved  lignende  Lejh'gheder  —  ombord  i  Uvishedens 
Gj'nge  og  svævede  snart  oppe  i  Overbevisningens  rene 
Regioner  og  dalede  snart  ned  mod  Tvivlens  Jordsmon. 
Og  saa  gik  det  ham,  som  det  stedse  er  gaaet  alle  unge 
Mænd  ved  slige,  gjennem  Lage  og  Nætter  fortsatte 
Gyngeture,  han  tabte  sit  Huld  og  blev  nervøs,  thi 
Appetiten  forlod  ham  og  Søvnen  flyede  hans  Leje. 

Med  Bekymring  saae  Tante  PyUe,  hvor  hendes 
Yndling  led,  og  hendes  vaime  Tantehjerte  blødte  derved. 
Forlængst  var  hun  kommen  til  den  Erkjeudelse,  at  det 
ikke  var  Savnet   af  Harald,    der   tog  paa  Baldur,  men 

at  det  var  Britha,  hendes  Søstersøn  længtes  efter,  og 
for  at  raade  Bod  herpaa  tog  hun  en  Beshitning,  der 
var  denne  brave  Kvinde  fuldt  ud  værdig:  hun  bestemte 
sig  til  selv  at  søge  Oplysning  om  Forholdet  i  Mønter- 
gade.  Og  med  den  hende  egne  Energi  realiserede  hun 
endnu  samme  Dag  sin  Plan  og  begav  sig  paa  Vej. 

Det  var  en  af  Sommerens  faa  varme  Dage,  Solen 
havde  fra  den  tidlige  Morgenstund  varmet  Husenes 
Tage  op,  stegt  Murene  og  faaet  Brostenene  til  at  gløde, 
og  Byen  havde  maattet  undvære  det  sædvanlige,  kjø- 
lende  Styrtebad  af  en  plaskende  Byge.  Da  Tante 
Pjdle  omsider  sveddryppende  naaede  ind  til  Mønter- 
gade,  stillede  hun  sig  derfor  en  Stund  op  i  Porten  for 
at  svale  sig  af  og  puste  lidt  ud,  medens  hun  ugenert 
løste  Hattens  varmende  Hagebaand  op. 

Nu  egnede  nævnte  Lokalitet  sig  mindst  af  Alt  til 
Opholdssted  for  længere  Tid,  hvad  den  da  heller  ikke 
var  beregnet  paa,  man  kunde  lige  saa  gjerne  forlange 
E,o  i  Porten  i  Møntergade  som  f.  Ex.  vente  at  finde 
landlig  Fred  i  Vesterbroes  Passage,  og  da  det  lakkede 
henad  Aften,  var  Færdslen  paa  sit  Højeste..  Den  Hvile, 
Tante  Pylle  fandt,  var  derfor  noget  problematisk,  snart 
hoppede  hun  til  Side  for  ikke  at  faa  sin  Kjole  smurt 
paa  en  Malervogn,  snart  gjorde  hun  sig  saa  hulrygget 
som  nogen  Elverpige  for  at  lade  en  Snedkerdreng 
slippe  forbi  med  sin  Last  Brædder,  og  snart  veg  hun 
et  Skridt  tilhøjre  for  en  sodbefængt  Smedesvend,  men 
løb  saa  paa  en  hjemvendende  Sælgekones  skjælklædte 
Fiskekurve  og  maatte  saa  igjen  gjøre  et  Pas  tilvenstre, 
og  paa  denne  Maade  førte  hun  en  højst  livlig  Tilværelse 

ved  at  udføre  diverse,  private  Kotillonsture  med  sig 
selv.  Og  det  bidrog  ikke  til  at  formindske  hendes 
Anstrængelser,  at  hendes  bekj endte  Paraply  var  ivejen 
alle  Steder  med  at  prikke  og  stikke  efter  enhver  Forbi- 
gaaende,  som  efterlignede  hun  den  middelalderlige 
Karusselridning  i  Cirkus  med  dens  Stikken  efter  Mande- 
hoveder. 

Efterhaanden  blev  den  arme  Frøken  saa  fortumlet 
som  en  Blindebuk,  der  er  drejet  et  utilbørligt  Antal 
Gange  rundt  om  sig  selv,  og  helt  galt  blev  det,  da  en 
Hob  forsorne  Drenge,  som  havde  erobret  en  kasseret, 
høj  Hat,  under  den  ikke  ubekjendte  Sejrssang  „Tsinge- 
lingelingelinge,  hop,  hop,  hop!"  stormede  ind  i  Porten. 
Uden  at  ændse  den  lille  Skikkelse  løb  de  lige  ud,  Tante 
Pylle  blev  skubbet  fra  een  Side  og  knubset  fra  en 
anden  og  snurrede  rundt  som  en  overstadig  Top.  De 
første  Drenge  vare  komne  til  at  støde  til  hende  af 
Vanvare,  men  de  efterfølgende  gjorde  det  med  Villie, 
for  de  fandt,  det  var  evigt  Sjov  at  se  det  vævre,  gamle 
Fruentimmer  dreje  sig  rundt  som  et  Tivoli-Tælleapparat 
en  Søndag  Aften,  og  efter  de  velopdragne  Ynglinges 
Formening  steg  Løjerne  mange  Grader  ved  Frøkenens 
spagfærdige,  spædstemmede  Bebrejdelser  som  „Men 
Gud,  hvordan  er  det  dog,  Du  løber!"  eller  „Se  Dig  dog 
for,  min  kjære  Dreng!",  thi  Hensynsfuldhed  er  en  ukjendt 
Glose  for  Drenge  af  den  Klasse.  Tilsidst  gav  en  af 
Banden,  som  nærede  den  Ærgjerrighed  at  finde  paa 
noget  Extraordinært,  sig  til  at  rykke  i  Tante  Pylles 
Paraply,  som  hun  holdt  under  Armen,  og  behandle  den 
som  en  Sav,  hvormed  han  vilde  skille  hendes  Arm  fra 

Kroppen.  Man  vil  forst aa ,  at  en  slig  Profanation  af 
dette  Klenodie  oprørte  liende  i  hendes  Inderste,  og  da 
Forbryderen  omsider  gav  Slip  og  løb  sin  Vej,  satte 
hun  efter  ham  med  den,  som  det  syntes  noget  over- 
flødige Oplysning :  „Nu  skal  jeg  komme  efter  Dig!",  en 
Trusel,  som  da  ogsaa  kan  indbragte  hende  et  sking- 
rende Hurra.  Hvad  hun  egentlig  havde  tænkt  sig  at 
gjøre  den  opløbne  Lømmel,  som  med  eet  Slag  havde 
kunnet  slaa  hende  til  Jorden,  er  aldrig  blevet  opklaret, 
thi  inden  hun  fik  indhentet  ham,  lød  der  bag  hende  et 
kraftigt  „Varskov!",  hvilket  skrev  sig  fra  en  rødblisset 
Handelsmand,  der  kom  jollende  med  en  Trækkevogn, 
og  som  havde  tilsat  sine  Strubetoner  ved  i  Dagens  Løb 
vel  en  hundrede  tusinde  Gange  at  udbrøle  et  fristende 
Tilbud  om  „Sild  er  godt!" 

Der  er  ingen  Tvivl  om,  at  den  lave  Vogn,  hvis 
Tante  Pylle  ikke  havde  været  saa  let  tilbens,  som  hun 
var,  havde  taget  hende  med  som  ufrivillig  Passager, 
saa  hun  havde  faaet  sig  en  sprælsk  Kjøretur  liggende 
paa  Ryggen  ovenpaa  Vognen,  men  heldigvis  fik  hun 
Tid  til  i  sidste  Øjeblik  at  retirere  ind  i  Gaarden.  Med 
en  lignende  Literesse,  hvormed  Baldur  i  sin  Tid  havde 
betragtet  det  virvaragtige  Bygningskomplex,  tog  den 
gamle  Frøken  det  nu  i  Øjesyn,  men  hendes  Nysgjerrig- 
hed  for  det  Øvrige  tabte  sig  hurtigt,  da  hun  paa  Bag- 
bygningen opdagede  det  Skilt,  der  angav,  at  Kobber- 
smedeværkstedet var  i  Stuen.  „Aha!"  sagde  hun  til 
sig  selv.  „A^ærkstedet  er  i  Stuen,  der  træffer  jeg  natur- 
igvis    Hr.    Licht,    og    saa    slipper   jeg    for    de    mange 

Trapper  til  anden  Sal/'  og  med  disse  Ord  gik  hun  over 
til  Bagbygningen. 

Hendes  Entrée  i  Værkstedet  var  saa  opsigtsvæk- 
kende, at  den  fik  samtlige  Svende  og  Drenge  til  at 
nedlægge  Arbejdet  for  at  se  efter  hende.  Hun  fik 
nemlig  en  betydelig  stærkere  Fart  paa,  end  paaregnet, 
idet  Indgangsdøren  var  forsjmet  med  en  stærkt  stram- 
met Tvinger,  der  fik  den  til  med  en  vis  Aplomb  at 
klaske  i  i  Ryggen  paa  hende  ligefra  Nakken  og  ned 
til  Hælen,  hvorved  Døren  kom  til  at  virke  som  en 
Fjeder  og  saa  at  sige  knipsede  det  lille,  lette  Stykke 
Fruentimmer  ind  paa  Værkstedet.  Uden  Styr  paa  sig 
selv  trimlede  hun  fremad  mellem  Kjedler  og  Kar  og 
søgte  at  bremse  for  sig  med  sinParapty,  og  mærkehgt 
maatte  det  kaldes,  at  hun  med  dette,  i  hendes  Haand  saa 
farlige,  Vaaben  ikke  afstedkom  flere  Ulykker  end,  at  hun 
ved  Enden  af  sin  ufrivillige  Løbebane  stak  den  ned, 
som  var  det  en  Søger,  i  en  Krukke  Mønje,  saa  denne 
drattede  om  paa  Gulvet  og  farvede  det  i  det  mest 
glødende  Rødt,  medens  Paraplyen  nede  ved  Dupskoen 
saae  ud,  som  om  den  havde  faaet  voldsomt  Xæseblod. 
Og  der  stod  Tante  Pylle  ganske  konfus  og  gjorde 
mange  Undskyldninger  baade  til  Krukken,  til  Paraplyen 
og  til  Gulvet, 

Inde  fra  sit  Privatkontor  havde  Clemmensen  hørt 
den  Larm.  hun  vakte,  og  da  han  følte  sig  overbevist 
om,  at  det  kun  kunde  være  en  af  Drengene,  der  var 
paa  Spil,  kom  han  farende  ud,  opsat  paa  at  give  ved- 
kommende Spektakkelmager  en  skrap  Overhaling. 

„Aa,  Goddag!  Er  det  Dem,  Hr.  Clemmensen? 
Det  var  rart!"  udbrod  Tante  Py  Ile  ved  Synet  af  sin 
Allierede.  „Undskyld,  jeg  kom  til  at  vælte  en  Bøtte 
med  flydende  Lak  eller  Kirsebærsuppe,  eller  hvad  det 
var  for  Noget,  hehe!" 

„Det  gjør  Ingenting,  det  pletter  ikke!"  debiterede 
den  gamle  Pebersvend  stammende,  som  om  ban  talte 
om  et  sart  Klædningsstj'kke.  Han  vidste  bogstaveligt 
ikke,  hvad  han  sagde,  saa  altereret  var  han  bleven 
over,  at  hans  Plageaand  nu  ogsaa  vovede  sig  ind  paa 
hans  Enemærker. 

Han  frygtede  saa  meget  for  at  være  ene  med 
hende,  at  han  sjeldent  forekommende  tilføjede:  „Vil 
De  ikke  hellere  gaa  op  i  Lejligheden,  Frøken?" 

„Nej,  Frøkenen  vil  ej  I  Tror  De,  jeg  i  tredive  Gra- 
ders Varme  vil  gaa  op  ad  halvfjerdsindstyve  Trappe- 
trin, naar  jeg  ligesaa  godt  kan  udføre  mit  Ærinde  her- 
nede?" 

Clemmensen  gyste  ved  Tanken  om,  hvad  det 
kunde  være  for  et  Ærinde;  han  kunde  kun  tænke  sig 
Eet,  der  kunde  drive  hende  til  at  aflægge  ham  et  Be- 
søg i  Værkstedet,  og  Blodet  steg  ham  til  Hovedet,  saa 
han  tog  Kalotten  af,  som  om  det  var  den,  der  var- 
mede. ' 

„Desuden  morer  det  mig  at  se,  hvordan  De  har 
det  her,"  fortsatte  Tante  Pylle,  da  han  Intet  sagde. 
„Du  milde  Skaber,  sikken  en  Svinesti!  Det  er  godt, 
jeg  ikke  er  Deres  Kone,  saa  skulde  jeg  komme  med 
Kost  og  Skruppe  og  gjøre  lyst  herinde." 


382 

Ved  Ordet  „Kone"  gik  der  som  et  elektrisk  Stød 
gjennem  Pebersvenden,  og  han  stillede  sig  en  garde^ 
mere  vis  i  sin  Sag  end  nogensinde,  men  højt  svarede 
han  kun  med  den  \nstnok  uigjendrivelige  Sandhed:  Ja, 
man  kan  nn  een  Gang  ikke  banke  Kjedler  ud  i  Fløjls 
Lænestole." 

„Nej,  men  man  kan  godt  vaske  Gulv  og  polere 
Ruder  i  et  Værksted,"  sagde  Tante  Pylle  ligesaa  sand- 
færdigt. „Men  den  Slags  Renlighed  kan  Pebersvende 
ikke  lide,  det  veed  jeg  nok." 

„Ja,  jeg  er  Pebersvend,  og  jeg  agter  at  vedblive 
at  være  Pebersvend  til  min  sidste  Time,"  fandt  Clem- 
mensen det  diplomatisk  at  notere. 

„Det  er  Noget,  man  ikke  selv  raader  over," 
erklærede  hun  med  en  Overbevisningens  Kraft,  der 
lokkede  den  kolde  Sved  frem  paa  hans  Pande.  „Naa, 
men  det  var  nu  ikke  det,  vi  skulde  tale  om!  Jeg 
er  kommen  for  at  konferere  med  Dem  om  Baldur  og 
Britha." 

„Det  er  immervæk  det,  hun  begynder  med,  naar 
hun  vil  have  mig  paa  Vippen."  sagde  Clemmensen 
rædselsslagen  til  sig  selv,  og  saa  svarede  han  Tante 
Pylle  afvisende:  „Frøken  Mynster,  jeg  vil  bede  Dem 
ikke  tiere  at  nævne  de  to  Personer  for  mig." 

„Men  Gud,  hvorfor?    Har  De  forandret  Anskuelse  ?" 

„Ikke  det  Bitterste !  Jeg  ønsker  tvertom  baade 
ham  og  hende  Held  og  Lj'kke,  menne  ...  jeg  veed  fra 
tidligere  Erfaringer,  hvad  det  betyder,  naar  De  be- 
gynder at  tale  om  de  Unge  og  deres  Kjærligheds- 
handlinger." 

„Hvad?  Hahaha!  Tror  jeg  ikke,  De  er  ved  at 
tage  Fejl  ligesom  sidst." 

„De  skal  ikke  le,  Frøken  Mynster,  ikke  le!  For 
jeg  kan  ogsaa  udlægge,  hvad  der  er  Meningen  med 
det,  naar  en  Dame  siger  til  En,  at  man  tidligere  liar 
taget  Fejl.  men  at  Alt  nu  er  anderledes.  Jeg  er  ikke 
saa  naiv  i  den  Slags  Affærer,  som  De  kanskesens  tror," 

„Nej,  nu  vil  jeg  sandt  for  Dj'den  have  talt  ud  med 
Dem.  De  skjændige  Mandsperson!  Hvad  er  det  nu, 
De  igjen  har  fundet  paa?  Var  det  ogsaa  derfor,  De 
sidst  absenterede  Dem  hjemme  fra  os  paa  saadan  en 
gedulgt  Maner?" 

„De  maa  ikke  sige,  det  er  mig  selv,  der  har  fundet 
paa  Noget,  for  det  er  det  ikke!  Men  der  er  en  Ven 
af  mig,  som  er  meget  med  paa  de  Dele,  som  har  sat 
det  ud  for  mig!" 

„Nej,  det  er  for  galt!  Løber  De  nu  om  og  for- 
tæller Deres  Venner  Deres  tumbede  Ideer?  Kan  De 
ikke  forstaa.  De  prostituerer  mig?" 

„Ikke  at  jeg  har  sagt  det  til  nogen  Mo'ers  Sjæl, 
det  svæ'er  jeg  paa!  Men  han  havde  selv  hørt,  hvad 
vi  talte  om  ude  ved  Deres  Middag." 

„Det  var  altsaa  En,  der  var  med  i  Selskabet? 
Hvem  var  det?     Det  forlanger  jeg.  De  skal  sige  mig!" 

„Ja,  der  er  ingen  Grund  til  at  skjule  det,  for  han 
er  god  nok.     Det  var  bare  Harald  Licht  " 

„Hahaha!  Det  var  ogsaa  den  Rette  at  komme  til 
med  saadan  Noget!  Kan  De,  der  ellers  er  saa  klog. 
da  ikke  forstaa,  at  han  begribeligvis  har  havt  Lojer 
med  Dem?     Og  vil  De    ikke   tro    mig,   naar  jeg   siger 

Dem,  at  jeg  hverken  vil  eje  eller  liave  Dem,  hvor 
megen  Pris  jeg  saa  ogsaa  sætter  paa  Deres  Karakter?" 

„Er  det  sandt?  Det  kunde  De  jo  have  sagt  strax! 
Det  skal  De  rigtig  have  saa  mange  Tak  for!  .  .  .  Naada, 
det  kan  nok  være,  jeg  skal  snakke  med  den  gode 
Harald,  nær  han  kommer  hjem!" 

„Ja  se,  det  var  netop  det,  jeg  var  kommen  for  at 
faa  at  vide:  Hvor  er  Harald?  Og  hvor  er  Britha? 
,  .  .  Det  er  ikke  af  Nysgjerrighed,  jeg  spørger,  men 
min  kjære  Dreng  gaar  derhjemme  i  Villaen  og  længes 
og  sørger,  saa  jeg  ikke  kan  holde  ud  at  se  derpaa,  og 
naar  jeg  bare  kan  faa  at  vide.  hvor  de  er,  vil  jeg 
stikke  lidt  Penge  til  ham,  saa  han  kan  tage  derover, 
ligesom  tilfældigt,  paa  en  Fodtur,  forstaar  De." 

„Ja,  Harald  og  Britha,  de  er  jo  derovre  i  Jylland 
hos  ham,  Mortensen,  jeg  husker  ikke,  om  det  er  Nibe 
eller  Ribe  eller  kanskesens  Æbeltoft,  for  jeg  er  ikke 
stiv  i  det  Geografiske!  Men  Deres  Søstersøn  skal  ikke 
umage  sig  med  at  tage  derover,  for  inden  han  kan 
være  der,  har  yi  dem  tilbage,  for  om  otte  Dage  har  vi 
den  første  September,  og  saa  skal  Harald  jo  være  her 
for  sine  Studeringer." 

„Naa,  kommer  de  saa  snart  hjem,  ja  saa  maa  Bal- 
dur holde  Pinen  ud.  Det  er  dog  allerede  Noget,  at  jeg 
kan  underrette  ham  om,  at  han  kun  har  otte  Dage  til- 
bage at  vente  i!  .  .  .  Naa,  Farvel,  De  Adonis  udi  egen 
Indbildning!  Ja,  vi  kan  vel  nok  fornye  vor  gamle 
Alliance  til  at  hjælpe  Børnene,  men  De  maa  stadigt 
huske  paa,    at  naar  jeg  taler  om  de  Unges  Kjærlighed, 

saa  mener  jeg  den,  og  alene  den,  og  ikke  noget  andet 
dumt  Noget." 

„Ja,  De  kan  bande  paa,  nu  skal  jeg  ikke  mere  lade 
mig  narre!  .  .  .  Hor,  skal  vi  ikke  gaa  ovenpaa  og 
drikke  et  Glas  Vin,  hvad?" 

„Hahaha!  Jeg  tror  saa  skam,  han  vil  drikke  For- 
lig med  mig?  .  .  .  Nej,  Tak!  Jeg  har  ikke  Tid,  jeg  maa 
hjem  til  min  egen  Dreng!" 

Med  disse  Ord  rakte  Tante  Pylle  ham  til  Afsked 
Haanden,  den  Clemmensen  trykkede,  saa  det  snurrede 
helt  op  i  hendes  Albu,  og  hun  begav  sig  paa  Hjem- 
vejen, glad  over,  at  det  var  kommet  til  en  Forklaring 
mellem  dem,  saa  den  gamle  Alliance  atter  var  traadt  i 
Kraft.  Men  denne  blev  der,  som  vi  snart  skal  se,  intet 
Brug  for.  Hjælpen  kom  fra  en  helt  anden  Haand. 

Den  første  September  i  den  aarle  Morgen  skump- 
ledes Harald  og  Britha  gjennem  Sjællands  tætklippede 
Stubmarker,  toppede  Sædstakke  og  derangerede  Skove 
af  det  sig  ikke  forhastende  Iltog  fra  Korsør.  De  havde 
rejst  hele  Natten,  men  med  Ungdommens  Akkomodations- 
evne  havde  de  sovet  sig  fra  alle  Rejsens  Ubehagelig- 
heder; i  Jylland  havde  det  nu  været  let  nok,  for  der 
havde  de  været  ene  i  Kupéen,  takket  være  dels  Haralds 
intime  Bekjendtskab  med  det  ganske  Personale  paa  den 
lille,  jydske  Station  og  dels  en  derværende  Assistents 
dødelige  Forelskelse  i  Britha,  men  selv  gjennem  Fyen 
havde  de  slumret  nok  saa  trygt,  lænende  Hovederne 
mod  Kupéhjørnet,  og  de  vare  derfor  saa  nogenlunde 
morgenfriske,  da  de  paa  Dampfærgen  havde  styrket  sig 
ved  en  Kop  Kaffe  med  de  paa  Dampskibe  uundgaaelige 

smaa  Tvebakker.  Det  var  Haralds  Idé,  at  de  skulde 
rejse  om  Natten,  hans  Ræsonnement  lød  som  saa:  han 
skulde  først  til  Forelæsning  den  1ste  September  Kl.  1, 
følgelig  var  det  tidsnok,  naar  han  kom  til  Byen  tidligt 
paa  Formiddagen,  og  Pokker  skulde  da  frivilligt  ofre 
en  eneste  Dag  af  Ferien. 

Da  de  havde  passeret  E-oskilde,  sagde  Britha  med 
et  Lettelsens  Suk:  „Gudskelov,  nu  er  vi  da  snart  i 
Kjøbenhavn!" 

„Jeg  begriber  ikke,"  svarede  Broderen  foragteligt 
bebrejdende,  „hvor  man  kan  længes  efter  den  kvalme 
By,  naar  man  saadan  kommer  fra  den  herlige  frie 
Natur,  den  friske  Luft  ..." 

..Og  Kattegatsbadene,"  supplerede  Britha.  „Du 
skulde  være  bleven  der  en  Maaned  til,  saa  skulde  vi 
bare  have  seet  Dig  længes  tilbage  til  det  kjære,  glade 
Kjøbenhavn." 

„Aldrig!"  raabte  Harald  med  nittenaarig  Overbevis- 
ningens Varme.  De  kunde  tale  saa  ganske  ugenert, 
thi  i  Kupéen  fandtes  foruden  dem  kun  et  midaldrende, 
førladent  Ægtepar,  der  med  fleraarig  Eutine  snorkede 
ved  hinandens  Side,  hvilket  Sidste  dog  er  saaledes  at 
forstaa,  at  Konen  havde  lænet  sit  Hovede  og  hele  sin 
personlige  Overvægt  over  paa  Mandens  ene  Skulder. 

„Vist  saa!  Kom  det  an  paa  en  Prøve,  kunde  jeg 
undvære  Byen  meget,  meget  længere  end  Du." 

„Skal  vi  være  oprigtige,  Britha?  Det  er  slet  ikke 
Kjøbenhavn,  Du  har  gaaet  og  længtes  efter  i  de  sidste 
f]  orten  Dage,  det  er  visse  af  Hovedstadens  Indvaanere, 

som  Du  nærer  en  levende  Interesse  for,  og  som  Du 
har  savnet  ovre  hos  Mortensen  ..." 

„Ja,  naturligvis  længes  jeg  efter  Fader  og  dem 
hjemme  i  Møntergade,"  faldt  hun  ind  med  mistænkeHg 
Hast. 

„Skal  vi  ikke  tage  dem  paa  en  vis,  bekjendt  Side- 
vej i  Villakvarteret  med?" 

„Harald!    Vil  Du  være  ordentlig!" 

„Jeg  vil  være  mere  end  det,  jeg  vil  være  over- 
ordentlig! Ja,  det  er  ikke  alene  en  Brander,  det  er 
Alvor.  Jeg  skal  dog  engang  vise  Dig,  at  jeg  er  en 
meget  bedre  Broder,  end  Du  tror  Jeg  traf  paa  Per- 
ronen i  Ringsted  sorte  Gerlach,  og  han  fortalte  mig,  at 
der  paa  Lørdag  otte  Dage  skal  være  Bal  i  Foreningen. 
Hvad  svarer  Du,  naar  jeg  spørger,  om  Du  har  L^^st  til 
at  gaa  med  mig?" 

Glæden  lyste  op  i  Brithas  graa  Øjne,  saa  det  var 
en  Fryd  at  se  derpaa,  men  de  fik  tillige  en  fugtig 
Glans,  der  viste,  at  hun  forstod,  at  der  laa  Noget  bag- 
denne  Invitation,  som  hverken  Broderen  eUer  hun  be- 
rørte, og  hendes  Stemme  skjælvede  let  af  Bevægelse, 
da  hun  rakte  ham  Haanden  med  et  undselig-t  „Tak, 
Harald!"  Men  strax  efter  jog  hun  enhver  Bevægelse 
paa  Porten  ved  et  rask  Kast  med  Hovedet,  saa  Haar- 
pisken  fik  sig  en  halsbrækkende  Gyngetur,  for  der  var 
Intet,  Familien  Liclit  var  saa  bange  for,  som  for  at 
blive  sentimental. 

Harald  og  Britha  vare  ikke  forvænte  med  Mod- 
tagelser paa  Banegaarden,  naar  de  vendte  hjem  fra 
slige  Udflugter,    deres   Fader    kunde    ikke    forlade    sin 

Forretning  og  ræsonnerede  forøvrigt,  at  lian  godt  kunde 
vente  den  halve  Snes  Minutter,  Turen  fra  Stationen  til 
Møntergade  varede,  og  hvad  Ungerne  o:  deres  kjære, 
smaa  Søskende  angik,  da  vare  de  jo  i  Reglen  i  Skole. 
Heller  ikke  paa  denne  Dag  var  ved  Togets  Ankomst 
Famihen  Licht  talrigere  repræsenteret  end,  at  der  slet 
ingen  var  mødt  af  den.  Søskendeparret  blev  derfor 
højligt  overrasket  ved  lige  i  det  ØjebHk,  de  let  og  hur- 
tigt sprang  ud  af  Kupéen,  at  blive  modtaget  med  et 
højrøstet,  hjerteligt  „Velkommen  tilbage!"  Det  kom  fra 
Baldur,  der  trj^kkede  saavel  Harald  som  Britha  saa 
kjærligt  i  Haanden,  som  om  de  havde  været  borte  i  et 
Par  Aarstid,  og  som  paa  Haralds  Forespørgsel,  om  det 
var  for  at  tage  imod  dem,  at  han  havde  indfundet  sig, 
blev  genert  og  paa  staaende  Fod  fabrikerede  en  Historie 
om,  at  han  skulde  hente  en  af  sine  Brødre. 

Da  denne  Broder  mærkværdigvis  ikke  var  med 
Toget  —  Baldur  undrede  sig  saare  herover,  og  Harald 
undrede  sig  med  ham  næsten  ligesaa  meget  — ,  tog 
Bal  dur  mod  et  Tilbud  om  en  gratis  Kj  øretur  til  Mønter- 
gade.  Da  Britha  nærede  et  levende  Ønske  om  at  kjøre 
i  en  af  de  nymodens  lysegule  Droschker  med  den  noget 
besynderlige  Motivering,  at  de  lignede  Cigarkasser, 
blev  med  meget  Besvær  en  saadan  skaffet  tilveje,  og 
de  tre  unge  Mennesker  kjørte  afsted,  Baldur  inderligt 
kjed  af,  at  det  var  saa  tidligt  paa  Dagen,  at  kun  et 
yderst  indskrænket  Antal  af  hans  Venner  vilde  faa 
LejUghed  til  at  se  ham  knejse  ved  Brithas  Side  og 
misunde  ham  af  deres  ganske  Hjerte. 

Om  selve  Kjøreturen  er  Intet  af  Interesse  at  be- 
rette; den  forløbne  Maanedstid,  i  hvilken  man  ikke 
havde  seet  hinanden,  havde  Intet  forandret  i  den  ind- 
byrdes hyggelige  og  gemytlige  Fortrolighed  mellem 
Passagererne,  -og  Baldur  var  henrykt  over,  at  Britha 
var  saa  ganske  den  Samme,  som  hun  havde  været,  sidst 
de  vare  sammen.  Derimod  resulterede  der  to  Ting  af 
Turen,  da  Baldur  kort  efter  vendte  hjem  til  Villaen: 
for  det  Første  en  Indbydelse  til  Moderen  og  Tanten 
til  det  omtalte  Bal  i  Foreningen  —  en  Indbydelse,  der 
højst  praktisk  var  affattet  saaledes,  at  det  blev  Fru 
Borgen,  der  kom  til  at  betale  — ,  og  for  det  Andet  en 
meget  heftig  Scene  mellem  Baldur  og  Knud,  idet  den 
Første  paastod,  at  den  Anden  var  en  dum  Dreng,  der 
havde  ladet  sig  binde  Historien  om  Brithas  Forlovelse 
paa  Ærmet  — ,  til  alt  Held  førte  Betegnelsen  „dum 
Dreng"  dog  ikke  til  nogen  Duel  mellem  de  stridbare 
Ynglinge. 

Paa  den  bebudede  Aften  stod  Foreningens  Lokaler 
smykkede  til  Fest,  og  alle  daglige  Pebersvende-Stam- 
gjæster  havde  været  husvilde  fra  om  Middagen,  for  der 
skulde  være  stor  Hovedrengjøring  —  om  nemlig  ikke 
Foreningens  Fester  er  godt  for  Andet,  saa  have  de 
uomtvistelige  Fortjenester  af  den  til  daglig  noget 
problematiske  Renlighedstilstand  — ;  der  skulde  støves 
af  i  Krogene,  hvad  Krogene  kunde  have  besynderligt 
godt  af,  eftersom  de  eneste  levende  Væsener,  der  i 
den  sidste  Maanedstid  havde  færdedes  der,  vare  Edder- 
kopper og  Selvmord  søgende  Fluer;  der  skulde  vaskes 
Gulv,    hvad  Gulvene   syntes    at  have  længtes  efter  i  et 

lignende  Tidsrum,  hvis  de  da  ikke  vare  fødte  graa- 
sprængte ;  og  der  skulde  luftes  ud  for  de  slemme  Tobaks- 
dunster,  hvad  der  ikke  var  saa  lige  en  Sag  og  derfor 
højst  uegentligt  kunde  siges  at  være  lykkedes,  men  de 
fleste  af  de  tilstedeværende  Damer  kj endte  Lugten  fra 
Faders  Studereværelse,  og  desaarsags  gjorde  det  ikke 
saa  nøje.  Alle  Foreningens  Faner  og  Flag  sad  ligesom 
artige  Skolebørn  paa  de  for  dem  bestemte  Pladser, 
endel  elegante  Fløjels  og  tyrkiske  Pude-Møblementer 
paraderede  rundt  omkring  i  Stuerne,  men  man  saae  strax, 
at  det  kun  var  Gjæsteroller,  de  gav,  de  havde  endnu 
noget  af  Møbelmagasinets  Uberørthed  over  sig,  og  deres 
nye  Pragt  stak  føleligt  af  mod  de  tarvelige,  smudsige  Om- 
givelser, —  hver  Stue  var  at  ligne  ved  en  søndags- 
pjTitet  Frisørsvend,  der  ikke  narrer  Nogen  til  at  antage 
ham  for  Greve  eller  Baron,  fordi  han  bærer  fint  af- 
strøgen  høj  Hat  og  et  flot  Cravatte  og  dufter  af  fransk 
Essents,  —  og  endeUg  var  der  paa  Trappeafsatser  og  i 
Stuehjømer  dekoreret  med  større  eller  mindre  Opstil- 
linger af  Potteplanter,  ligeledes  laante  Varer,  som  man 
syntes  at  have  seet  for,  —  ligesom  der  nemlig  existerer 
en  vis  Kreds  af  højagtede,  berømte  Medborgere,  som 
pryder  enhver  officiel  Fest  med  deres  Nærværelse,  saa- 
ledes  gives  der  en  vis  Samling  af  eviggrønne  Potte- 
planter, der  ligeledes  møder  paa  Pletten  ved  de  samme 
Lejligheder  for  at  pj^ite  op  paa  deres  Maner. 

G-allaklædte,  stærkt  beslojfede  Komitémedlemmer 
og  unge  Marschaller,  der  vare  saa  vigtige  af  deres 
røde  Skærf  som  nogen  Elefantridder  af  sit  blaa  Skul- 
derbaand,  vimsede  op  og  ned  ad  de  klaprende  Trappe- 

trin,  nervøst  urolige  for,  at  det  ikke  skulde  gaa;  et 
Par  yngre  Forfattere  spankulerede  triste  om  og  nød 
deres  egne  Negle  i  Smaaportiouer  af  Bekymring  over, 
at  deres  Balsange  endnu  ikke  vare  komne  fra  Trykke- 
riet; inde  i  Spisesalen  satte  Opvarteren  Servietterne  op 
i  de  mest  besynderlige  Kruseduller,  bestræbende  sig 
for  at  faa  dem  til  at  ligne  alt  Andet  end  Servietter, 
medens  Værten  lienne  ved  Buffeten  stillede  Vinflasker 
op  i  rigelig  Mængde,  gnidende  sig  forventningsfuldt  i 
Hænderne  —  det  var  jo  saa  tidligt  paa  Maaneden  — ; 
og  ude  i  Entréen  indfandt  d'Hrr,  Musici  sig  een  for  een 
med  deres  Messingiustrumenter  i  sorte  Shirtings  Overtræk. 
Saa  begyndte  Droschkerne  at  kjøre  op  for  Døren,  unge 
Piger  og  Balkavallerer  hoppede  let  og  adræt  ud,  medens 
de  Tilsynshavende,  ældre  Herrer  og  Damer,  med  noget 
Besvær  fik  skubbede  sig  ud  igjennem  den  trange  Vogn- 
dør, og  saa  begyndte  Garderoben  i  Sangforenings  værelset 
at  blive  befolket  af  en  leende  og  snakkende  Menneske- 
skare, der  samlede  sig  i  Bunke,  da  Ingen  vilde  være 
de  Første  til  at  gaa  op  i  Selskabslokalerne. 

Forøvrigt  gjaldt  der  om  Størsteparten  af  Balgjæ- 
sterne  noget  Lignende  som  om  Middagsgjæsterne  i 
Villaen:  der  hvilede  ligesom  Duften  af  noget  Hen- 
gjemt,  noget  Umoderne  over  dem.  Men  skortede  det 
endogsaa  noget  paa  ulastelige  Herrekjoler  og  chike 
Dametoiletter,  saa  vejede  dog  Humøret  og  Livsglæden 
hos  de  Unge  mageligt  op  mod  Flotheden  paa  et  Gros- 
sererbal og  Stivstikkerheden  paa  et  B-angklassebal;  de 
jublede  blot  over  at  træffe  hinanden,  de  svingede  sig 
med  Liv.  og  Lyst  i  Dansen,  baade  de,  der  dansede  for- 

fløjent  rask,  paa  Kjøbenhavnermaneer,  og  de,  der  tog 
det  med  doktrinær  Grundighed  i  Provinsstil,  og  senere 
ved  Bordet  skjænkede  de  Værtens  mere  end  syrlige, 
tandsammensnærpende,  mundvanddrivende  Rødvin  op 
for  deres  Damer  med  en  Aplomb,  som  var  det  den 
lifligste  Chateau-Vin  eller  vel  endog  Dronningen  for 
alle  Balvine,  den  skummende  Champagne, 

Til  de  Førstankomne  hørte  Baldur  med  Moder  og 
Tante,  thi  han,  der  tilhørte  en  Familie,  som  stedse 
fuldt  ud  havde  gjort  Brug  af  det  akademiske  Kvarter 
til  at  komme  for  sent  i,  havde  skyndet  ganske  urime- 
ligt paa  Afkjørslen  fra  Villaen  under  Foregivende  af, 
at  det  var  nødvendigt  at  komme  saa  tidligt,  da  han 
ellers  ingen  ordentlige  Damer  fik  at  danse  med.  Fru 
Borgen  havde  ikke  forstaaet,  hvad  dette  —  som  hun 
kaldte  det  —  Kissejav  skulde  betyde,  men  hun  glemte 
hurtigt  at  tænke  herover,  da  hun  strax  ved  sin  An- 
komst traf  en  hende  bekjendt,  astronomisk  Professor, 
med  hvem  hun  øjeblikkeligt  begav  sig  op  i  de  aller- 
højeste Regioner  og  tog  Ophold  paa  diverse  Planeter 
og  Fixstjerner,  forglemmende  denne  uinteressante  Jord. 
Tante  Pylle  derimod  forstod  bedre  Baldurs  Hastværk, 
da  hun  noget  efter  saae  Harald  træde  ind,  ledsaget  af 
Britha  og  Astrid,  hvilken  Sidste  han  for  ikke  at  vække 
Faderens  Mistanke  havde  anset  det  for  mest  diploma- 
tisk at  tage  med. 

Baldur  havde  afventet  Brithas  Komme  paa  Trappe- 
gangen —  tilsyneladende  ivrigt  optaget  af  at  konversere 
MarschaUerne  — ,  og  da  han  havde  været  Førstemand 
til  at  engagere  hende,  havde  han  faaet  baade  Lanciers 

og  Borddans,  thi  det  unge  Par  var  hurtigt  blevet  enigt 
om,  at  det  nok  kunde  gaa,  da  Lanciers  jo  ikke  var 
saadan  nogen  egentlig  Dans.  Og  Harald  havde  givet 
dem  Medhold  heri,  skjønt  han  ikke  hørte  til  den  Klasse 
af  ulyksalige  Balbrødre,  der  ere  nødte  til  at  farte  om 
og  presse  deres  Venner  og  Bekj endte  til  at  danse  med 
deres  Søster.  Brithas  Balkort  var  nemlig  meget  snart 
tegnet  fuldt,  ovenikjøbet  med  en  ikke  saa  kort 
Suppleantliste  for  nogle  mere  end  dubiøse,  af  vedkom- 
mende Herrer  egenmægtigt  tilsatte  Extravalse,  thi  de 
unge  Studenter  fandt  ikke  alene  Behag  i  Britha  Lichts 
Ydre,  de  beundrede  tillige  det  gode  Humør  og  den 
Slagfærdighed  i  Replikken,  som  hun  havde  tilfælles 
med  Broderen.  Og  det  forstaar  sig,  at  denne  Over- 
tegning paa  Brithas  Balkort  i  høj  Grad  kom  Astrid 
tilgode,  idet  de  Studenter,  som  ingen  Dans  kunde  faa 
hos  den  ældre  Søster,  trøstede  sig  med  den  ganske 
unge  Frøken  efter  ganske  samme  Princip,  hvorefter 
man  paa  en  Kafé,  hvor  man  ikke  kan  faa  Rosenborgs 
Sodavand,  resigneret  tager  tiltakke  med  en  af  de  rin- 
gere Sorter;  —  men  om  Nogen  havde  dristet  sig  til  at 
ytre  Noget  herom  til  Astrid,  da  kan  det  med  Vished 
forudsiges,  at  det  ikke  vilde  være  gaaet  denne  Nogen 
godt,  men  der  var  da  heller  Ingen,  end  ikke  hendes 
Drillepind  af  en  Broder,  som  vovede  det,  og  derfor  var 
Astrid  saa  usædvanligt  skikkelig  denne  Aften. 

Hvad  der  ikke  huede  Baldur,  var,  at  Suppleanterne 
paa  Brithas  Balkort  mente  sig  berettigede  til  at  holde 
sig  skadesløse  for  deres  ringe  Udsigter  til  at  faa  danset 
med    hende    ved    at    sværme    om    hende    saavel    under 

Dansen  som  i  Pauserne.  I  een  Henseende  havde  nem- 
lig det  unge  Par  havt  Ret  i  den  Betragtning,  at  Lan- 
ciers ikke  var  saadan  nogen  egentlig  Dans,  thi  til 
fortroligere  Samtale  giver  den  ikke  Lejlighed,  dertil 
udkræver  Turene  altfor  stor  Paapasselighed,  og  dertil 
ere  de  andre  Par  i  Kvadrillen  En  for  nær  paa  Livet. 
Forat  søge  Oprejsning  herfor  førte  Baldur,  saasnart 
den  afsluttende  Galop  var  begjmdt,  Britha  fra  Balsalen 
i  den  øverste  Etage  ned  til  Lokalerne  nedenunder, 
som  det  meste  af  Aftenen  henlaa  i  øde,  trist  For- 
ladthed. 

De  havde  imidlertid  knap  faaet  sat  sig  tilrette  i 
en  af  de  udsmykkende,  ikke  hjemmevante  Fløjels 
Sofaer,  før  Svend  Borgen  indfandt  sig  og  paabegyndte 
en  Konversation  af  den  mest  indholdsrige  Beskaffen- 
hed: „Jeg  hører.  Frøkenen  har  været  paa  Landet,  men 
De  har  vel  desværre  ikke  havt  nogen  sjniderlig  For- 
nøjelse af  Deres  Udilugt   i   denne  regnfulde  Sommer?" 

„Nej,  Vejret  maatte  rigtignok  helst  have  været 
noget  bedre,"  svarede  Britha,  fortrj-delig  over  Afbry- 
delsen, men  dog  forekommende,  hun  vilde  saa  nødigt 
—  Gud  veed,  hvorfor?  —  støde  nogen  af  Baldurs 
Brødre  for  Hovedet. 

,,Ja,  det  har  været  en  modbydelig  Sommer  med  al 
den  Fugtighed,  Høet  har  de  paa  mange  Steder  ikke 
kininet  faa  i  Hus,  før  det  var  helt  udvandet,  og  Sæden 
har  ogsaa  lidt  paa  visse  Egne,  og  jeg  vil  slet  ikke  tale 
om,  at  det  var  umuligt  at  holde  Cigarerne  fra  at 
slaa  sig." 

Britha  var  lige  ved  at  røbe  sin  Uvidenlied  ved  at 
spørge,  om  han  virkelig  troede,  at  Cigarer  slog  sig 
ligesom  smaa  Børn,  naar  de  faldt  paa  Gulvet,  hvad 
der  for  Livstid  vilde  have  udelukket  hende  fra  Svends 
Agtelse,  men  heldig\ds  traadte  Indehaveren  af  fjerde 
og  femte  Extravals  paa  Brithas  Balkort  ind  og  sluttede 
sig  strax  til  den  sidste  ærede  Taler  ved  at  producere 
flere  skrækindjagende  Beferater  fra  forskjellige,  frygte- 
lige Uvejr,  som  havde  diverteret  de  Egne,  hvor  de 
unge  Mennesker  havde  ferieret.  Saa  opstod  der  en 
Pause,  eftersom  dette  Æmne  syntes  udtømt,  men  der- 
p.aa  traadte  Hother  til  og  afgav  strax  et  slaaende  Be- 
vis paa,  hvorledes  Anlæg  for  og  Øvelse  i  Selskabs- 
konversation  fremmer  Evnen  til  stedse  at  kunne  finde 
nyt  Stof  ved  at  spørge  Britha:  „Hvad  siger  Frøkenen 
til  den  horrible  Sommer,  vi  har  havt?  Eegn  og  Begn 
og  atter  Regn  næsten  hver  evige  Dag.  Jeg  saae  nylig 
i  et  statistisk  Værk,  at  vi  ialt  har  havt  en  Nedbør 
af .  .  .  hm!  jeg  husker  ikke,  hvor  mange  Kilometer!  .  . . 
og  at  det  overhovedet  er  den  fugtigste  Sommer,  vi  har 
havt  siden  .  .  .  hm!  jeg  husker  ikke  hvad  Aarstal!" 

Atter  gjentog  Britha  sin  tidligere  Udtalelse  om, 
at  Sommeren  ikke  havde  opført  sig,  som  den  burde, 
og  atter  blev  Kredsen  derefter  suppleret  med  et  Par 
Exspektanter,  der  ligeledes  saae  sig  istand  til  at  notere 
et  større  Antal  Extravagancer  af  Sommervejret,  og  en 
af  disse  unge  Herrer  blev  strax  Øjeblikkets  Helt,  da 
han  havde  oplevet  noget  saa  Grufuldt  som,  at  Lynet 
var  slaaet  ned  i  den  Landsby,  hvor  han  havde  boet, 
kun  to  Steder  fra  deres  eget  Hus. 

Baldur  var  ved  at  gaa  vid  af  sit  gode  Skind  af 
Ærgrelse,  han  saae  ingen  Maade  at  blive  sine  Plage- 
aander  kvit  paa,  men  da  kom  der  til  alt  Held  Hjælp  i 
Haralds  Skikkelse.  Den  unge  Kemiker,  der  glad  var 
kommen  springende  ind,  oversaa  med  et  eneste  Blik 
Situationen,  og  raadsnar  som  han  var,  udbrød  han  med 
skuffende  Naturlighed:  „Hvad,  staar  alle  de  Herrer 
der?  Og  Dansen  er  slet  ikke  forbi!  Der  er  en  stor 
Tur  oppe  i  Salen,  og  de,  der  vil  have  Buketter  til 
Damerne,  maa  skj'nde  sig  derop,  medens  der  er  nogle." 

Han  opnaaede  fuldstændigt  sit  Øjemed,  thi  han 
havde  næppe  faaet  talt  ud,  før  alle  Balkavallerenae 
med  et  Overraskelsens  Skrig  pilede  opad  Trappen  til 
anden  Sal.  Selv  Baldur  og  Britha  beredte  sig  til  at 
følge  efter,  men  Harald  holdt  dem  tilbage  ved  nok  saa 
sindigt  at  sige:  „Bliv  I  bare  roligt  siddende!  Det  var 
bare  Noget,  jeg  fandt  paa  forat  faa  de  kjedelige  Sta- 
bejser væk.  At  de  Dumrianner  ikke  kan  begribe,  at 
det  er  meget  for  tidligt  paa  Aftenen  med  Buketter! .  .  . 
Lad  os  nu  sætte  os  her  og  faa  en  fornuftig  Passiar  .  .  . 
Nej,  jeg  tror  først,  jeg  maa  op  at  se,  hvor  gale  i  Ka- 
lotten de  bHver,  naar  de  faar  en  lang  Næse." 

Monstro  Baldur  og  Britha  troede,  at  det  var  den 
sande  Grund  til,  at  han  lod  dem  ene?  —  Naa,  nok  er 
det!  Harald  svippede  ud  af  Døren  og  løb  lige  i  Ar- 
mene paa  Tante  Py  Ile,  der  just  vilde  ind  i  samme 
Værelse.  Han  standsede  hende  blidt  og  sagde  hemme- 
lighedsfuldt: „De  skal  ikke  gaa  derind,  Frøken 
Mynster!" 

„Skal  jeg  ikke  gaa  derind?  Men  Gud,  hvorfor?" 
spurgte  kun,  og  hendes  Øjne  skinnede  videlystent. 

„Nej,  for  der  foregaar  Noget,  som  .  .  .  Noget,  som 
der  helst  ingen  Vidner  skal  være  til." 

„Aa,  jeg  forstaar!  Det  er  Hemmelighed,  de  er 
ifærd  med  derinde?" 

„Ja — a,  om  det  skal  være  hemmeligt,  det  maa  jeg 
sige,  det  veed  jeg  ikke  rigtigt." 

„Aa,  det  er  Noget,  vi  skal  overraskes  med?" 

„Overraskes^  Det  er  saadan  et  stærkt  Udtryk. 
Det  er  noget  meget  Dagligdags,  man  har  hørt  og  seet 
det  Samme  over  tusinde  Gange  før."' 

„Ja,  De  er  nu  ikke  fri  for  at  være  noget  blaseret 
ligeoverfor  den  Slags,  men  nu  har  De  gjort  mig  saa 
grueligt  nysgjerrig,  jeg  titter  gjennem  Dørsprækken," 
hviskede  Tante  Pylle  og  lagde  sit  Øje  til  den  temmelig 
brede  Sprække,  som  den  halvt  aabenstaaende  Dør  dan- 
nede med  Karmen. 

„Jeg  seer  Ingen  derinde  ...  jo,  vent  lidt,  der 
sidder  jo  et  Par  henne  .  .  .  men  Du  Gode,  det  er  jo 
Baldur  og  .  .  .  Hør,  unge  Licht,  hvis  De  har  arran- 
geret det,  saa  faar  jeg  Respekt  for  Dem,  og  saa  er 
De  min  Ven,  hvis  De  bryder  Dem  om  at  være  Ven 
med  en  gammel  Jomfru  som  mig?  .  .  .  Men  nu  skal 
jeg  nok  sørge  for  Resten,  jeg  stiller  mig  paa  Vagt  her, 
der  skal  ikke  komme  et  Menneske  indad  Døren  her." 

Den  noget  selvtillidsfulde  Frøken  fik  imidlertid 
umiddelbart  efter  sin  Udtalelse  Bevis  for,  at  det  ikke 
er  saa  let  en  Sag  at  holde  Styr  paa  et  Par  hundrede 
unge  Studenter,  især  naar  de  har  Humøret  oppe.    Haand 


398 

i  Haand,  i  en  eneste  lang  Kjæde  kom  nemlig  alle  de 
dansende  Par  stormende  ned  til  stor  B-unde  gjennem 
hele  Lokalet ;  thi  den  unge  Mand,  der  førte  op,  nærede 
denÆrgjerrighed  at  overbevise  Verden  om  sine  sjeldne 
Evner  i  dette  Fag,  og  han  knyttede  derfor  af  egen 
Magtfuldkommenhed  dette  lille  Anhang  til  Lanciers'en. 
Galopperende,  hoppende  og  snublende  gik  det  nedover 
under  Jubel  og  Latter,  snart  var  man  saa  nær  paa 
hinanden,  at  man  klumpede  sig  sammen  i  Hob,  træn- 
gende paa  forat  komme  videre,  og  snart  gik  den  vilde 
Jagt  videre  pludselig  og  i  en  Fart,  saa  man  var  ved  at 
gaa  paa  Næsen  og  faa  Armene  revet  fra  Ejroppen,  og 
det  bidrog  ikke  til  at  formindske  Spektaklet,  at  det 
blev  anset  for  nødvendigt,  da  man  kom  saa  langt  bort 
fra  Balsalen,  at  man  ikke  kunde  høre  Musikken  læn- 
gere, selv  at  agere  Orkester  og  fortsætte  Melodien, 
hvor  den  var  sluppen  op.  Selvfølgelig  var  det  ikke 
Tante  Pylles  Mening  at  staa  imod  denne  vældige  Folke- 
vandring, men  hun  kom  ikke  tidsnok  afvejen,  og  der- 
for blev  hun  af  de  første  Par  snurret  og  drejet  og 
valset  rundt,  saa  hun  snart  blev  saa  ør  i  Hovedet  som 
en  Plankestump  i  en  Malstrøm,  og  det  vilde  sikkert 
være  gaaet  hende  som  alle  ivejenstaaende  Stole,  hvilke 
efter  rigelige  Puf  og  Knubs  endte  med  at  gaa  bagover 
og  vende  Benene  ivejret,  hvis  ikke  Harald  havde  taget 
hende  under  Armen  forat  støtte  hende.  Denne  Positur 
blev  imidlertid  misforstaaet  af  nogle  af  Haralds  Venner, 
som  vare  blandt  de  sidste  Par  i  den  lange  Hale,  for 
da  de  opdagede  ham,  raabte  de  gladeligt:  „Aa,  der  er 
Licht  med  Dame  paa!  De  skal  med!^,  og  inden  hverken 

han  eller  Tante  Pylle  vidste  ret  deraf,  vare  de  ind- 
lemmede i  den  store  Kjæde  og  bleve  halede  afsted 
med  i  den  vilde  Dans.  Og  ligedan  gik  det  Baldur  og 
Britha,  der  strax  ved  de  Dansendes  Indtrængen  vare 
sprungne  op,  uden  at  det  dog  kunde  siges  at  være 
deres  Hensigt  at  slutte  sig  til  Optoget;  paa  mangesidig 
Opfordring  bleve  de  dog  nødt  til  at  gjøre  det. 

Det  var  imidlertid  et  Held  for  dem,  saavel  at  de 
blev  sidste  Par,  som  at  Baldur  altsaa  fik  sin  Tante  i 
Haanden,  for  daKjæden  var  naaet  til  den  længst  bort- 
liggende Stue  og  ikke  kunde  komme  længere,  men 
efter  at  have  gjort  en  Eunde  om  det  store  Læsebord 
maatte  begive  sig  paa  Hjemvejen,  da  listede  Baldur 
blidt  sin  Haand  ud  af  Tantens,  og  saasnart  Tante 
Pylle  var  bleven  trukken  ud  af  Døren  paa  samme 
epileptiske  Maade,  hvorpaa  Theaterdukker  i  Reglen  for- 
lade Scenen,  skjød  Baldur  forsigtigt  Døren  i,  og  han 
og  Britha  befandt  sig  ene  i  Læseværelset. 

„Men  .  .  .  lukker  De  Døren?"  spurgte  Britha, 
noget  overrasket  over  hans  Ugenerthed. 

„Ja!  Har  De  ikke  faaet  nok  af  at  løbe  med  de 
gale  Mennesker?  De  vil  maaske  op  at  danse  videre?" 
spurgte  Baldur,  ikke  fri  for  en  Smule  Bitterhed. 

„Nej,  det  var  ikke  det,  jeg  mente,  men  det  ser  dog 
saa  løjerligt  ud  at  lukke  Døren." 

„Jeg  lukkede  den  helst  af,  saa  Ingen  kunde 
komme  herind,  hvis  jeg  blot  tm'de  for  Dem!  ,  .  .  Jeg 
maa  have  talt  med  Dem  iaften.  Frøken  Licht,  det  har 
altid  været,  som  alle  onde  Aander  havde  sammensvoret 
sig  for  at  forhindre  enhver  Samtale  mellem  os  .  .  . 
Skal  vi  ikke  sætte  os?" 

De  tog  Plads  ved  Midterbordet,  og  der  opstod  en 
længere  Pause,  i  hvilken  man  kun  hørte  den  sivende 
Lyd  fra  de  højtflammende  Gasblus  og  den  ejendomme- 
lige, gyngende  Knagen,  som  Gulvet  ovenover  afgav, 
som  ømmede  det  sig  under  Dansen.  Baldur  sad  febrilsk 
og  spekulerede  paa,  hvorledes  han  skulde  aabne  Sam- 
talen, alt  imedens  han  lige  hensjnisløst  ødelagde  sine 
hvide  Handsker  og  sine.  af  Frisøren  med  saa  stor 
Møje  fremavlede,  naturlige  Krøller  ved  idelig  at  fare 
med  de  første  gjennem  de  sidste,  og  da  han  endelig 
gjorde  en  Begyndelse,  gjorde  han  den  saa  forkert  som 
vel  muligt. 

„De  aner  vist  ikke.  Frøken,"  sagde  han,  „hvilket 
Rygte  der  er  gaaet  om  Dem  her  i  Byen  under  Deres 
Fraværelse." 

„Herregud,"  svarede  Britha  uden  at  røbe  nogen 
større  Nj'sgj enighed,  „har  Agurketiden  været  saa  slem 
iaar,  at  Rygtet  har  maattet  tage  tiltakke  med  min 
ringe  Person?" 

„Jeg  mener  naturligvis  kun  i  de  Kredse,  som 
kj ender  Dem  og  holder  af  Dem."' 

„Naa,  og  det  Rygte  gik  ud  paa?" 

Svaret  udeblev,  thi  i  det  Samme  smækkede  vor 
lebendige  Ven  Wulff  med  det  stormægtige  Lugte-  og 
det  letløbende  Taleorgan,  hvem  vi  ikke  har  truffet 
siden  den  Aften,  da  Harald  og  Baldur  stiftede  Be- 
kjendtskab.  Døren  op  og  kom  springende  ind  mere 
kluntet  end  graciøst,  idet  han  bevægede  sig  frem  i 
tummelumske  Sidespring,  mest  af  Alt  lignende  en 
kulret    Krabbeunge,    der    bilder    sig    ind    at    være    en 

Springhest.  Ved  S3^net  af  Britlia  udbrød  hau  strax  i 
sin  visnæsede,  kammeratlige  Tone:  „^^^Oj  ^^r  har  De 
skjult  Dem,  Frøken?  Ja,  jeg  tænkte  det  nok,  da  De 
ingen  andre  Steder  var.  Jo,  jeg  har  en  fin  Næse,  skal 
jeg  sige  Dem!"' 

Baade  Britha  og  Baldur  havde  strax  ved  "Wulffs 
Indtræden  sendt  ham  de  mest  fortørnede,  saa  at  sige 
bloksbjergske  Blikke,  men  denne  hans  egen  Værd- 
sættelse af  den  mest  iøjnefaldende  Yndighed  i  hans 
Aasyn  tog  for  en  Del  Braaden  fra  hans  forstyrrende 
Indtrængen,  og  ret  venligt  spurgte  Britha  ham:  „Hvad 
er  det.  De  staar  med  der  i  Haanden?^' 

„Det  er  en  Portion  Vanille  Is,  som  jeg  vilde  tage 
mig  den  Dristighed  at  tilbyde  Frøkenen." 

„Det  er  virkelig  meget  smukt  af  Dem,  Hr.  "Wulff, 
at  tænke  paa  mig,  men  da  jeg  een  Gang  ikke  kan 
lide  Is,  gjør  det  mig  ondt,  at  De  til  ingen  Nytte  har 
sat  Dem  i  Bekostning." 

„Bryd  Dem  ikke  om  det!  Bryd  Dem  ikke  om 
det!  Jeg  skal  sige  Dem,  det  er  gratis,  Forfriskningerne 
mellem  Dansene  koster  Ingenting." 

„Saa  meget  desto  bedre,  saa  foler  jeg  ingen  Skrup- 
ler ved  at  sige  Nej  Tak." 

„De    vil    ikke   engang    have  Isen,    naar  De    hører, 

den    er    gratis?    —    Det    forstaar   jeg    ikke!  ...     De 

skulde    idetmindste    smage    paa    den,    den    er    virkelig 

rigtig  meget  god,  kan  jeg  forsikre,   jeg    har   selv  spist 

to  Portioner  af  den." 


26 

„Lad  Dem  ikke  overtale,  Frøken!"  faldt  Baldur 
ind.  ^Xaar  den  gaar  med  i  Betalingen,  nærer  jeg  en 
vis  Tvivl  om  dens  Fortrinlighed." 

„Aa.  maa  jeg  gjore  Dem  opmærksom  paa,  at  det 
er  ikke  Værten,  der  har  lavet  den,"  fandt  "Wulff  sig 
beføjet  til  at  oplyse. 

„Hør,  hvad  er  det  for  en  underlig  Lyd,  man  af  og 
til  hører?"  spurgte  Britha,  afbrydende  de  Herrers 
noget  kjøHge  Debat.  „Har  De  ikke  lagt  Mærke  til 
den?  .  .  .  Hør,  der  er  den  igjen!" 

„Jo.  jeg  har  ogsaa  tænkt  over,  hvad  det  kunde 
være,"  svarede  Baldur.  „Det  lyder  som  fra  et  Menne- 
ske, der  gav  sig." 

„ Aa,  det  er  ikke  Andet  end  saadan  en  Lyd !  Det 
kommer  vist  fra  Yarmerørene,"  bemærkede  Wulff,  der 
delte  den  Anskuelse  med  mange  Mennesker,  at  enhver 
aparte  Lyd  i  en  Bygning,  hvor  der  er  Varmeledning, 
hidrører  fra  denne. 

„Tror  De  maaske.  Rørene  paster  af  Varme?" 
spurgte  den  slagfærdige  Britha. 

„Hahaha!  Det  var  udmærket  sagt.  Froken,  ganske 
udmærket!  „Varmerørene  puster  af  Varme,"  det  var 
en  kold  En  —  hehel  Jeg  kan  ogsaa  sige  Brandere! 
Den  var  god,  hvad,  ikke  sandt?" 

„Der  var  det  igjen!  Det  lyder,  som  det  kom 
derudefra,"  faldt  Baldur  ind  og  pegede  paa  Døren,  som 
Wulff  havde  ladet  staa  aaben. 

De  tre  unge  Mennesker  stod  en  Stund  tause  og 
lyttede,  og  med  korte  Mellemrum  kom  der  virkelig  en 
sælsom  Lvd  derudefra  omtrent  som  en  Stønnen    af   en 

udaset  Blæsebælg  eller  et  livstræt  Lokomobil.  Baldur, 
der  ikke  længere  kunde  styre  sin  Nysgjerrigked,  gik 
hen  til  Døren  og  saae  ud,  og  lier  ventede  der  ham  det 
overraskende  Syn,  at  det  var  hans  egen  Broder,  den 
haabløst  forelskede  Knud,  som  stod  udenfor  og  ud- 
støtte favned3^be  Suk  ved  at  se  sin  grusomme  Skjønne 
munter  og  glad  fjase  med  et  Par  andre  Herrer.  Baldur 
var  lige  ved  at  afP^-re  en  Tordentale,  men  han  stak 
Lunten  ind,  da  han  opdagede,  at  Britha  og  Wulff  vare 
fulgte  efter  ham  og  stod  bagved,  ikke  givende  ham 
Noget  efter  i  Henseende  til  oprigtig  Forbløffelse. 

„Er  det  Dig,  der  gjør  alt  det  Spektakkel?"  ind- 
skrænkede Baldur  sig  til  at  sige  meget  bøst. 

„Spektakkel?"  gjentog  den  jammer vorne  Yngling, 
krænket  over  denne  prosaiske  Betegnelse.  „Suk  er 
ikke  Spektakkel,  det  er  Sjælens  Hulken." 

„Du  store  Nebukadnezar,  sikke  noget  Vaas !  Kan 
Du  ikke  begribe.  Du  gjor  Dig  til  Grin  med  den  Slags 
opstyltede  Visvas?" 

„Er  De  s3-g.  Borgen,  siden  De  giver  Dem  saadan?" 
henvendte  Britha  blidt  til  Knud  uden  at  ane,  at  det 
var  hende  selv,  der  var  hans  Bøddel. 

„Ja.  Frøken,  jeg  lider,  jeg  er  hjertesyg!" 

„Saa  skal  De  have  noget  Sodavand!"  udbrød  den 
overordentlig  tjenstvillige,  men  ligesaa  prosaiske  "Wulff. 
„iSTu  skal  jeg  skaffe  Dem  noget,  der  er  ogsaa  Siphoner 
til  behagelig  Afbenyttelse. 

„Gjør  Dem  ingen  Ulejlighed,  Wulff!"  faldt  Baldur 
ind  og  stoppede  den  lebendige  Student,  der  allerede 
var  begyndt  at  sætte  Fart   paa  sig   selv.     „Det  er  kun 

et  Anfald  af  ukonfirmeret  "Weltschmerz,  lad  blot  den 
Nar  alene  et  Øjeblik,  saa  fortager  det  sig  nok!  .  .  . 
Kom,  Frøken  Licht,  lad  os  gaa  ned,  her  er  dog  ingen 
Fred  længere !" 

Han  og  Britha  gik  ad  de  faa  Trappetrin  ned  i 
Konversationsstuen,  hvor  de  blandede  sig  i  Bal- 
gjæstemes  Vrimmel,  medens  disse  udhvilede  deres 
Bentøj,  men  ikke  deres  Snakketøj.  De  haabede  Begge 
paa  at  slippe  bort  fra  Wulff,  men  Baldur  havde  ikke 
taget  sine  Ord  iagt,  allenfals  havde  "Wulff  opfattet  Op- 
fordringen til  at  lade  Knud  skøtte  sig  selv  som  en 
Indbydelse  til  at  følge  med,  og  han  sjaskede  da  troligt 
afsted  i  Hælene  paa  dem,  hvor  de  gik  og  stod.  Men 
Baldur  arbejdede  sig  frem  i  M34ret  i  en  bestemt  Ret- 
ning, thi  han  havde  faaet  Øje  paa  Harald,  og  det  var 
hans  Haab,  at  denne  opfindsomme  Ven  nok  vilde  kunne 
skaffe  "Wulff  afvej  en,  han  havde  jo  for  lidt  siden  nok 
saa  fiffigt   fjernet    en  hel  Masse   generende   Bekj endte. 

Saasnart  Baldur  og  Britha  nærmede  sig,  kunde 
Harald  af  deres  modfaldne  Miner  se,  at  de  atter  vare 
blevne  forstjTrede,  og  da  han  opdagede  "Wulff  i  deres 
Kjølvand,  faldt  det  ham  ikke  vanskehgt  at  gjætte, 
hvem  Ulykkesfuglen  var,  han  kj endte  Fyrens  Burrenatur. 
Harald  stod  just  og  talte  Husvalelsens  Ord  til  den  af 
den  lystige  Kehraus  endnu  helt  fortumlede  Tante  Pylle, 
og  til  hende  henvendte  Britha  først  et  lille,  fortryde- 
ligt: „Det  er  dog  en  frygtelig  Masse  Mennesker 
her  er!" 

„Saadan  har  det  altid  været  med  de  Studenter." 
bemærkede  Tante  Pylle,  øjeblikkehgt  bifaldende.     „De 

befinder  sig  ikke  vel  ved  deres  Fester,  naar  der  ikke 
er  saa  overfyldt,  saa  man  ikke  kan  røre  sig." 

„Ja,  det  er  ligefrem  skandaløst  at  tage  saa  Mange 
med.  Ikke  et  Sted  er  der,  hvor  man  kan  have  det  et 
Øjeblik  i  Eo  for  sig  selv,"  faldt  Baldur  ind. 

„Rigtigt!  Det  er  en  stor  Fejl,  at  ikke  hver  af  de 
nærværende,  halvtrediehundrede  Gjæster  har  faaet  sin 
Salon.  Forresten  kan  jeg,  hvis  Du  trænger  saa  grumme 
haardt  til  Ensomhed,  anbefale  Dig  en  Plads:  Altanen 
derude.  Jeg  sad  der  før  og  svalede  mig  af,  der 
var  ikke  et  Menneske." 

Hverken  Bal  dur  eller  Britha  behøvede  flere  Op- 
lysninger, der  gik  ikke  to  Minutter,  saa  begyndte  de 
aldeles  instinktmæssigt,  uden  Aftale  at  trække  over 
mod  Altanen.  Wulff  belavede  sig  yderst  galant  paa  at 
følge  efter,  men  blev  strax  stoppet  i  Afgangen  af 
Harald,  som  greb  ham  i  Armen  og  sagde:  „Hør,  det 
er  sandt,  "Wulff,  jeg  har  Noget  at  tale  med  Dem  om. 
Komiteen  er  svært  i  Forlegenhed  for  en  opførende 
Herre  til  næste  Dans,  De  skulde  tilb3'de  Deres  Tjene- 
ste. Jeg  er  vis  paa,  det  vilde  ligge  udmærket  for 
Deres  Stemme,  som  Mikkelsen  sagde  til  en  Døvstum, 
der  søgte  om  Ansættelse  i  Telefonselskabet." 

„Er  det  virkeligt  ?  Har  de  Ingen  til  at  føre  op  ? 
Ja,  saa  skal  jeg  gjerne,  jeg  gjør  det  udmærket.  Aa, 
jeg  kan  saa  mange  Ture,  ikke  disse  almindelige  med 
„Herren  en  Herre  og  Damen  en  Dame"  og  den  Slags, 
nej,  voldsomt  indviklede,  næsten  ikke  til  at  finde  ud 
af,  jeg  har  selv  lavet  dem,"  svarede  AVulff. 

Det  var  utvivlsomt  den  selvglade  Barres  Hensigt 
at  dokumentere  sin  Begavelse  ved  en  Meddelelse  om 
Gangen  i  nogle  af  disse  originale  Ture.  han  begyndte 
idetmindste,  medens  han  hagede  sig  fast  i  Rabatten  paa 
Haralds  Kjole  efter  forgjæves  Forsøg  paa  at  bore  en 
Finger  gjennem  det  øverste,  blinde  Knaphul,  med  at 
lade  fire  Par  danse  ud,  men  han  blev  strax  nødt  til  at 
lade  dem  danse  af  igjen,  thi  Tante  Pylle  benyttede  en 
Pause,  han  var  nødt  til  at  gjøre  for  ikke  at  omkomme 
af  Mangel  paa  Luft,  til  at  henvende  til  Harald: 
„Jamen  De  tager  Fejl,  bedste  Licht!  Denne  Dans 
skal  jo  Hother  opføre." 

At  beskrive  den  Smerte,  Harald  følte  ved  at  se 
sit  skjønne  Projekt  til  at  fri  sin  Yen  og  sin  Søster  for 
Wulff  saaledes  med  et  Slag  odelagt,  formaar  ingen 
menneskelig  Pen.  Han  tilkastede  Tante  Pj'lle  et  inder- 
ligt sørgmodigt  Blik,  saaledes  som  en  stakkels  Moder 
ser  paa  sit  Barn,  naar  hun  gjør  den  triste  Opdagelse, 
at  Barnet  er  Idiot,  og  hvis  hans  Tanker  i  Øjeblikket 
gav  sig  af  med  Geografien,  kredsede  de  nærmest  om 
Hækkenfeldt,  dette  Land  for  saa  mange  forborgne 
Ønsker.  Og  han  havde  Eet,  thi  AVulff  faldt  øjeblikke- 
ligt ind:  „Naa,  Hother  Borgen  skal  føre  op?  Ja,  saa 
maa  jeg  igjen  hen  til  Baldur  og  Frøken  Licht,  aa,  vi 
morede  os  saa  udmærket  sammen!" 

For  sent  indsaa  Tante  Pylle  nu,  hvilken  Dumhed 
hun  havde  begaaet,  men  hvorledes  skulde  hun  oprette 
den?  Til  Held  for  hende  kom  Tilfældet  dem  tilhjælp, 
thi  i  det  Samme  blev  der  klappet  op  til  Dans,  endnu 
inden  "Wulff  havde  naaet  Baldur   og  Britha,    som    i    al 

Hemmeligned  havde  listet  sig  ud  paa  Altaueu.  Wulff 
vendte  om  for  at  opsøge  sin  Dame,  og  strax  efter 
kunde  lian  sees  trippende  muntert  opad  Trappen  med 
hende,  banende  sig  Vej  i  Trængslen  paa  den  ham  egne, 
"Ugenerte  Maade.  Det  tyndede  svært  ud  blandt  Befolk- 
ningen i  Konversationsstuen,  og  inden  der  var  gaaet 
ret  lang  Tid,  havde  Tante  Pjlle  og  Harald  hele  Pladsen 
for  sig  selv. 

„Gud,  jeg  beder  Dem  mange  Gange  om  Forladelse, 
kjære  Licht,  det  var  en  forfærdelig  Bommert,  jeg 
begik,  jeg  veed  det  nok,  men  jeg  forstod  ikke  strax, 
hvor  De  vilde  hen,"  begyndte  Tante  Pylle.  „Naa,  men 
det  gik  jo  Gudskelov  godt  alligevel !  Nu  sidder  de  i 
Ro  og  Mag  ude  paa  Altanen,  det  vil  sige,  jeg  vil  dog 
for  en  Sikkerheds  Skyld  kigge  derud  for  at  se,  om  de 
ogsaa  har  det  for  sig  selv  ..." 

„Nej,  Tante  Pyl  ...  Om  Forladelse!  Frøken 
M3rnster,  mente  jeg!  .  .  .  Nu  faar  De  ikke  Lov  til  at 
hjælpe  mere.  Lad  nu  dem  selv!  Maa  jeg  byde  Dem 
min  Arm,   nu  gaar  vi  op  og  ser  paa  de  Unge  danse!" 

Tante  Pylle  indsaa,  at  hendes  unge  Ven  havde 
E,et,  og  hun  tog  den  tilbudte  Arm  for  at  begive  sig  op 
i  Balsalen  med  ham. 

Ude  paa  Altanen  havde  imidlertid  Baldur  og  Britha 
i  den  lune  Efteraarsaften  taget  Plads  paa  en  af  de 
svejryggede  Havebænke,  og  maaske  var  det  Over- 
gangen fra  det  larmfulde,  menneskefyldte  Rum  til  den 
fredelige  Ensomhed  her  der  gjorde  dem  Begge  tause. 
Nede  paa  den  lille,  trekantede  Plads,  der  bredte  sig 
for  deres  Fødder,    paa  Grund    af   sin  Tomhed   tilsyne- 

ladende  dobbelt  saa  stor,  som  den  var,  drev  kun  en 
Politibetjent  op  og  ned,  det  smagte  dog  altid  lidt  af 
en  Koncert,  den  Balmusik,  medens  Niels  Juels  myndige, 
alvorsfulde  Skikkelse  ragede  højt  op  paa  Monumentets 
Sokkel  og  med  sin  udstrakte  Haand  syntes  manende 
at  tysse  paa  den  enlige  Droscke,  som  nu  og  da  ras- 
lende jagede  forbi. 

Gaderne  laa  kj edelige  og  stilfærdige  og  forberedte 
sig  til  Nattehvilen,  efter  Dagens  Slid  og  Slæb  strakte 
de  sig  matte  og  uselskabelige,  parate  til  at  slumre  ind, 
saasnart  de  kunde  faa  Lov  der  til;  Lysene  i  Butikkerne 
havde  de  faaet  pustet  ud  —  kun  fra  de  fæle  natte- 
ravnsagtige  Kafeer  straalede  endnu  et  liysbælte  ud 
over  Fortouget  — ,  og  den  iforvejen  tilstrækkeligt 
pauvre  Gasbelysning  var  saa  at  sige  bleven  eenarmet 
idet  Lygterne  paa  den  ene  Side  alt  vare  slukkede. 
Menneskestrømmen  var  stilnet  af,  kom  der  engang 
imellem  et  Selskab  af  hjemvendende  Skovgjæster  eller 
en  Familie,  der  kun  havde  drevet  det  til  en  Tivolitur, 
da  lød  i  de  tyste  Omgivelser  deres  Marsch  og  deres 
Tale  saa  rabaldrende  højt,  at  de  uvilkaarligt  dæmpede 
begge  Dele,  ikke  mindst  naar  de  passerede  Betjenten. 
Alt  var  sunket  hen  i  den  Aftendos.  man  selv  kjender 
saa  godt  fra  Sofahjørnet  eller  Bedstefaderstolen  i 
Dagligstuen,  mest  fordi  den  tager  Kraften  saa  ganske 
fra  En,  at  man  ej  engang  beholder  Energi  nok  tilbage 
til  at  rejse  sig  og  gaa  i  Seng,  kun  en  Dampmaskine 
etsteds  i  Nærheden  pustede  taktfast  videre  i  den  rast- 
løse Gridskhed,  den  kjendte  ingen  Forskjel  paa  Tiden, 
kj  endte    ingen  Hvile,    og    af   og  til  lød    der  nede  fra 

Havnen  en  sireneagtig  Tuden  fra  en  Brølabe  af  en 
Pibe  paa  en  forsinket  Damper,  det  lød,  som  hylede 
den    af  Arrigskab    over  at  skulle  være  saa  længe  oppe. 

Baade  Baldur  og  Britha  vare  nervøse  og  forcerede, 
de  følte  sig  i  Forventningen  om,  hvad  der  forestod, 
urolige,  ligesom  let  paavirkelige  Mennesker,  der  af 
Luftens  Elektricitet  ane  det  kommende  Tordenvejr 
længe  før.  Skyen  er  bleven  synlig.  Mindst  medtagen 
var  Britha,  og  det  blev  derfor  ogsaa  hende,  som  gjorde 
Ende  paa  den  trykkende  Pause,  der  var  indtraadt, 
saasnart  de  vare  blevne  ene. 

„Naa,  hvad  var  det  saa  for  et  Rygte  om  mig,  som 
De  før  begyndte  at  tale  om?"  spurgte  hun  med  en 
Stemme,  som  hun  gjorde  hæderlige  Bestræbelser  for  at 
gjøre  saa  uforknyt  som  muligt. 

„Aa,  det  er  ikke  værdt  at  spilde  Tiden  med  det, 
jeg  føler  mig  i  dette  Øjeblik  overbevist  om  Rygtets 
Usandfærdighed ,  jeg  har  ganske  andre  Ting  at  sige 
Dem,  Froken  Licht,  nu  da  vi  endelig  engang  er  bleven 
ene  Det  er  umuligt  andet  end,  at  De  maa  have 
mærket,  hvorledes  jeg  lige  fi^a  den  første  Gang,  jeg 
saae  Dem  hjemme  i  Møntergade,  har  følt  mig  tiltrukken 
af  Dem,  draget  til  Dem  med  en  Sympathi,  man  kun 
een  Gang  i  sit  Liv  føler  for  en  Kvinde." 

Britha  rokkede  febrilsk  frem  og  tilbage  paa  Bænken 
under  hans  Tale,  hun  sad  og  betragtede  Gaslygternes 
lyse  Punkter  nedenunder  dem,  hun  talte,  hvor  mange 
der  var,  og  talte  om  igjen  og  om  igjen  uden  at  have 
nogen  Anelse  om  Tallet.  Hun  vidste  godt,  hvad  der 
vilde  komme,  og  hun  var  angst  for  at  høre  derpaa,  hun 


410 

havde  mest  Lyst  til  at  rejse  sig  og  løbe  siu  Vej ,  men 
samtidig  følte  hun,  at  selv  om  der  blev  givet  hende 
den  bedste  Lejlighed  til  at  komme  bort.  hun  vilde  dog 
ikke  benytte  den,  ikke  for  Alverdens  Guld. 

„Jeg ^ har  i  den  lange  Tid,  vi  nu  har  været  skilte 
fra  hinanden,"  fortsatte  Baldui*,  „jeg  har  i  disse  mange 
Uger  følt  et  Savn,  været  pint  af  en  Længsel,  som 
maatte  have  overtydet  mig  —  hvis  jeg  et  Øjeblik  havde 
tvivlet  —  om,  at  mine  Følelser  for  Dem  er  ægte  og 
ærhge,  og  derfor  nærer  jeg  ingen  Sky  for  at  tale  frit 
ud.  Tager  jeg  fejl,  naar  jeg  tror  at  have  mærket,  at 
ogsaa  De  har  Xoget  tilovers  for  mig?  Har  jeg  skuffet 
mig  i  saa  Henseende,  saa  er  det  kun  mit  oprigtige 
Ønske  og  mit  inderhge  Haab  om,  at  det  maatte  være 
Tilfældet,  der  har  forvoldt  denne  Skuffelse." 

„Nej,  Borgen,  De  har  ikke  taget  Fejll  Det  er 
gaaet  mig  som  Dem,  jeg  følte  det  ved  vort  første  Møde, 
og  jeg  har  følt  det  stærkere  og  dybere  for  hver  Gang, 
vi  siden  saaes.  Jeg  har  gaaet  i  Angst  for  det  Øjeblik, 
da  De  .  .  .  da  Da,  Baldar,  vilde  sige  mig,  hvad  Du  nu 
har  sagt,  men  nu  da  det  er  kommet,  er  enhver  Frygt 
hos  mig  bortvejret,  jeg  føler  mig  kun  saa  usigeligt 
lykkelig." 

„Britha,  Du  vil  være  min,  min  for  hele  Livet?  Saa 
godt  jeg  kan  berede  Dig  det,  skal  det  blive,  stol  paa  det!" 
jublede  Baldur,  og  han  drog  hende  til  sig  og  trykkede  r 
et  Kys  paa  hendes  Læber.  Og  hun  var  hverken  saa 
sippet  eller  saa  snærpet  at  gjøre  sig  kostbar,  tvertimod, 
men  hun  var   for  stolt  til  at  tao;e  imod  Noi^et  uden  at 

give  Noget  derfor,  og  saadan  gik  det  til,  at  Baldur  fik 
Kysset  tilbage  saa  varmt  og  saa  inderligt,  som  lian 
kunde  onske  sig. 

En  Tidlang  henrandt  nu  under  den  Slags  forelskede 
Passiar,  der  er  saa  umaadeligt  lidet  interessant  for  alle 
Andre  end  de  to  Paagj ældende ,  kun  eet  Moment  i 
i  Samtalen  maa   det  maaske  være  tilladt  at  fremdrage. 

Med  en  vis  Anger,  der  dog  liverken  syntes  meget 
dyb  eller  alvorlig,  tilstod  Baldur,  at  han  af  Kjærlighed 
til  hende  havde  gjort  sig  til  Tyv. 

Britha  forstod  ikke,  hvad  han  mente.  Havde  han 
da  tao;et  Noget  fra  hende? 

Ja!  Kunde  hun  ikke  huske,  da  hun  og  Clemmensen 
var  ude  i  Villaen  for  at  fixe  op  paa  de  to  udskaarne 
Skrin,  som  hun  og  Tante  Pylle  havde  lavet?  Jo,  den- 
gang havde  hun  jo  lagt  Knappen  til  det  ene  Laag  i 
Clemmensens  Frakke,  hvorfra  den  paa  en  gaadefuld 
Maade  atter  var  forsvunden.  Nu  frygtede  han  ikke 
for  at  angive  sig  selv,  det  var  ham  —  Baldur  — ,  der 
havde  stjaalet  den.  Aa,  hvor  ofte  havde  han  ikke 
kjærtegnet  og  kysset  dette  Værk  af  hendes  smaa, 
kjære  Fingre. 

Nu  havde  Baldur  ganske  vist  ikke  ventet  sig  at 
blive  overøst  med  Bebrejdelser  for  denne  lille  For- 
brydelse, men  alligevel  forekom  der  ham  dog  at  være 
noget  Krænkende  i  den  hjertelige  Latter,  hvori  Britha 
brast  ud  ved  hans  Bekjendelse,  og  han  udbad  sig  re 
forstaaeligt  en  Forklaring  af,  hvad  det  var,  der  i  saa 
høj  Grad  morede  hende. 

Det  var  ikke  Andet  end  den  Omstændighed,  at  det 
ikke  var  hendes  Knap,  men  den  Knap,  som  Tante 
Pylle  havde  skaaret  ud. 

Ved  denne  Oplysning  blev  Baldur  et  Bytte  for  de 
mest  forskjelligartede  Følelser.  Forst  blev  han  inder- 
ligt flov,  han  fik  en  Fornemmelse  af  Kvalme  ved  Tan- 
ken om  alle  de  Kys,  han  havde  betænkt  Knappen  med, 
men  saa  blev  han  vred;  da  det  imidlertid  snart  gik  op 
for  ham,  at  han  egentlig  kun  havde  Grund  til  at  være 
vred  paa  sig  selv,  lod  han  højmodigt  Vreden  fare,  og 
tilsidst  tog  han  saa  det  fornuftige  Parti  at  le  med  paa 
sin  egen  Bekostning. 

Ved  Omtalen  af  Tante  Pylle  var  Britha  bleven 
opmærksom  paa  den  hende  ellers  ikke  ukjendte  Kjends- 
gjerning,  at  Familien  ude  i  Villaen  bestod  af  flere 
Personer  end  Baldur,  hvad  hun  i  et  Øjebliks  Distraktion 
ganske  havde  forglemt,  og  derved  randt  et  andet  Forhold 
hende  i  Hu,  som  fik  hende  til  forskrækket  at  udbryde: 
„Men  Gud,  her  sidder  jeg,  og  de  er  vist  allerede  for 
længe  siden  begyndt  paa  tredie  Dans,   tror  Du  ikke?" 

„Det  er  de  ganske  vist,  medmindre  de  Allesammen 
har  gaaet  hen  og  forlovet  sig  indbyrdes,"  svarede 
Baldm^,  der  havde  følt  sit  Menneskeværd  stige  betyde- 
ligt, efter  at  han  var  trængt  ind  i  Ægteskabets  For- 
gaard.  „Forresten  angaar  det  ikke  mig,  for  jeg  har 
heldigvis  ikke  engageret  til  den  Dans." 

„Jamen    det    har   jeg!     Lad   mig   se  .  .  .."    sagde 

Britha  og  tog  sit  overfyldte  Balkort  frem.     „Ja  rigtigt! 

Det  var  jo   din  Broder  Knud.  jeg   skulde   danse   med. 

. Aa,   han   tilgiver   mig  nok  under  de  Omstændigheder." 

„Nej,  uetop  ikke!  Veed  Du  ikke,  det  er  Dig,  han 
i  et  Par  Maaneder  har  gaaet  og  været  ulykkeligt  for- 
elsket i?" 

„Mig?  Haliaha!  Det  maa  være  Dig,  der  liar  smittet 
ham." 

„Tror  Du,  jeg  har  talt  til  den  Grønskolling  om 
min  Kjærlighed?  .  .  .  Men  Du  veed  ikke,  hvilken  svar 
Synd,  Du  har  paa  din  Samvittighed:  Du  har  gjort 
ham  til  Digter!     Ve  Dig,  Ulyksalige!" 

„Aa,  Herregud,  jeg  begynder  virkelig  at  faa  Noget 
tilovers  for  ham.  Hvorfor  foretrak  han  forøvrigt  saadan 
strax  at  blive  ulykkeligt  forelsket?" 

„Jo,  for  din  Søster  Astrid  bildte  ham  jo  ind,  at 
Du  var  forlovet.  Det  var  jo  det,  at  det  Rygte,  jeg- 
hentydede  til,  gik  ud  paa." 

„Forlovet?  Aa,  hun  har  vel  ment,  jeg  var  optagen 
af  en  Anden.  Se,  se,  har  den  lille  Backfisch  allerede 
dengang  lugtet  Lunten?" 

Altandøren  blev  reven  op ,  og  i  den  præsenterede 
Knuds  dystre  Person  sig.  Med  lange,  energiske  Skridt 
gik  han  hen  mod  Britha  og  begyndte  med  megen 
Pathos:  „Har  De  da  rent  glemt  mig.  Frøken  Licht? 
Her  sidder  De  ganske  roligt,  og  nu  bliver  der  danset 
af  i  den  Dans,  De  skulde  have  danset  med  mig." 

„Men  har  De  da  ikke  faaet  Dem  en  anden  Dame  ?" 
var  Britha  grusom  nok  til  at  sige. 

„En  anden  Dame?  —  Haha!  —  Nej,  jeg  har  faret 
rundt  fra  Sted  til  Sted  for  at  finde  Dem,  alle  Bygnin- 
gens tre  Etager  har  jeg  gjennemsøgt,  men  forgjæves, 
som  den  evige  Jøde  vankede  jeg  forpint  omkring,    og 

havde  vist  slet  ikke  trnffiet  Dem .  livis  Hr.  "Wulff  ikke 
havde  været  saa  god  at  sige  mig,  at  jeg  skulde  søge 
Dem  her." 

„Ja,  jeg  beder  Dem  meget  undskylde,  men  jeg 
havde  virkelig  helt  glemt  ..." 

„Aa  nej,  Frøken,  jeg  forstaar  det  helt  vel!  De  er 
ligefrem  flygtet  for  mig,  De  har  skjult  Dem  for  mig, 
og  hvormed  har  jeg  fortjent  det?" 

„Nej,  naar  De  tager  det  paa  den  Maade,  vil  jeg 
hellere  sige  Dem  Sandheden ,  det  vil  dog  ikke  vare 
længe,  inden  De  faar  det  at  vide  ..." 

„Maa  jeg,"  afbrød  Baldur  hende  og  vendte  sig  til 
Broderen:  „Du  veed ,  Knud,  at  vi  To  i  den  sidste  Tid 
har  været  noget  uenige  augaaende  Spørgsmaalet,  om 
Frøken  Licht  var  forlovet,  Du  sagde  Jo,  og  jeg  sagde 
Nej.  Nu,  men  ogsaa  først  nu,  vil  jeg  tro  Dig!  Du 
har  Ret,  hun  er  virkelig  forlovet!  ...  Og  veed  Du, 
med  hvem?!  .  .  .  Med  mig!" 

„Med  Dig?"  busede  det  ud  af  Gymnasiasten,  og 
han  blev  staaende  som  lamslaaet,  til  han  fik  Kraft  nok 
til  at  afprotse  et  nyt:.  „Med  Dig?" 

Atter  stod  han  en  Stund  som  ramt  af  Lynet,  men 
da  han  igjen  aabnede  Munden,  var  det  for  i  den  mest 
formelle,  hverdagsagtige  Tone  at  fremkomme  med  et 
„Gratulerer!  Det  glæder  mig  at  høre!",  hvorpaa  han 
med  et  oprigtigt  glad  Smil  trykkede  først  Britha  og  saa 
Baldur  i  Haanden. 

Denne  Sidste  havde  staaet  parat  til  at  gribe  Bro- 
deren, hvis  han  ved  den  knusende  Efterretning  vilde 
styrte  sig  ud  over  Altanens  Ballustrade,  og  Baldur  blev 

derfor  saa  skuffpt  over  den  Ko,  hvormed  Knud  tog 
Sagen,  at  han  ikke  kunde  tilbageholde  det  Spørgsmaal: 
„Men  bliver  Du  ikke  mere  overrasket?  Jeg  havde 
ventet,  Du  vilde  fare  op  eller  gjøre  Et  eller  Andet  .  ,  . 
jeg  veed  ikke,  hvad!" 

„Du  kan  tro.  Baldur,  han  er  glad  over,  at  det  dog 
bliver  i  Familien."  faldt  Britha  ind,  hun  var  selv  lidt 
pikeret  over,  at  hendes  ulykkelige  Elsker  ikke  tog  sig 
det  nærmere. 

„Naturligvis  er  det  mig  en  Fornøjelse  at  komme  i 
Familie  med  Dem,  Frøken  Britha,"  svarede  Knud. 
„Men  naar  jeg  ikke  bliver  mere  bevæget  ved  denne 
Efterretning,  saa  er  det,  fordi  .  .  .  fordi  det  er  gaaet 
op  for  mig  .  .  .jeg  mener,  fordi  mine  Følelser  .  .  . 
Nej,  Britha,  jeg  kan  ikke  sige  Dem,  hvad  det  er!  De 
vilde  tage  mig  det  ilde  op,  maaske  Fremtiden  vil  op- 
klare min  besynderlige  Opførsel." 

Med  denne  Tirade  forsvandt  den  unge  Mand  og 
efterlod  de  Nyforlovede  i  den  mest  maabende  For- 
bløffelse. For  Læseren,  hvem  det  ikke  gaar  an  saaledes 
at  henvise  til  Fremtiden,  er  det  mest  hensigtsmæssigt 
med  det  Samme  at  faa  Forklaringen  paa  det  pludselige 
Omslag  i  Knuds  Sindsstemning.  Med  Studsen  havde 
den  brave  Yngling  nemlig  set  de  unge  Studenter  gjøre 
Kur  til  Astrid,  dette  Barn,  som  han  hidtil  havde  set 
ned  paa  fra  sit  ophøjede  sextenaarige  Stade,  og  han 
havde  spurgt  sig  selv,  om  Kvinden  allerede  i  den 
Alder  virkelig  skulde  kunne  øve  nogen  Tillokkelse. 
Det  var  dog  et  Forsøg  værd,  allenfals  saae  han  jo  nu, 
at  der  ikke  var  noget  Umandigt  ved  at  gjøre  Haneben 

til  den  Smaa,  hvad  han  tidli^^ere  havde  befrygtet.  Han 
maatte  indrømme  det,  hun  var  paa  ingen  Maade  ilde,  hun 
havde  ret  regelmæssige  Træk  og  en  smuk  Figur,  og  saa 
klædte  selve  den  pure  Ungdom  hende,  hun  var  —  hvad 
var  det  nu,  man  kaldte  det?  —  hun  var  frisk!  .  .  .  Da  den 
elskovssukkende  Yngling  havde  fundet  paa  dette  Udtryk, 
begyndte  hans  Hjertes  Tønder  alt  at  fænge,  og  han 
gav  sig  strax  i  Lag  med  at  gjøre  sine  Hoser  grønne. 
Da  hans  „friske"  Elskede  imidlertid  dels  ikke  havde 
glemt  den  Nonchalence,  hvormed  han  tidligere  havde 
begegnet  hende,  og  dels  ret  naturligt  følte  sig  nok  saa 
smigret  over  Opmærksomhederne  fra  de  Herrer,  der 
havde  absolveret  Examen  artium,  afviste  hun  med  al 
ønskehg  Tydelighed  alle  hans  Tilnærmelser.  Og  saa- 
snart  det  stod  den  gode  Knud  klart,  at  han  atter  her 
havde  den  bedste  Udsigt  til  en  ulykkelig  Forelskelse, 
blæste  han  saa  at  sige  sin  gamle  Flamme  ud  og  fyrede 
under  paa  sit  Hjertes  Skorsten  til  en  ny,  farlig  Elskovs- 
drik, der  var  endnu  stærkere,  endnu  mere  berusende, 
endnu  giftigere  end  den  forrige,  og  han  befandt  sig 
saare  vel  ved  Nydelsen  deraf  ligesom  Morfinisten,  som 
stedse  tager  en  større,  kraftigere  Dosis. 

Fra  Altanen  begav  Knud  sig  ind  i  Stuerne  for  at 
opsøge  Astrid.  Dansen  var  forbi,  Stuerne  i  denne 
Etage  vare  følgeligt  opfyldte  af  udhvilende  Bal- 
gjæster,  og  midt  i  Stimlen  traf  han  den  ungdommelige 
Ingenue,  omgiven  af  en  Skare  beundrende  Tilbedere. 
Han  indrullerede  strax  sig  selv  i  Kompagniet,  hans 
Mod  var  voxet  ved  det  intime  Slægtskabsforhold,  hvori 
han  var  kommen  til  hende  som  sin  Svigerindes  Søster, 

han  fandt  selv,  at  det  var  umaadeligt  nært,  og  mente, 
at  det  gav  ham  et  Forspring  fremfor  de  andre  konkur- 
rerende Kurmagere.  Det  var  hans  Agt  at  underrette 
Astrid  om  den  forandrede  Position,  og  han  foregjøglede 
sig  en  højst  tiltrækkende  Dusdrikning  ved  Bordet,  men 
inden  han  fik  taget  fat  paa  det  første  Nummer  paa 
Programmet,  kom  Britha  til. 

„Aa,  Astrid,  hør  et  Øjeblik!"  bad  hun  ind  mellem 
to  af  Herrerne,  der  dannede  som  et  Hegn  af  sorte 
Palisader  om  Søsterens  Trone. 

„Hvad  er  der?"  vrissede  Astrid  trevent,  hun  holdt 
slet  ikke  af  at  blive  forstyrret  i  sin  Audiensgivning, 

„Kom  her  ud!  Der  er  Noget,  jeg  vil  tale  med 
Dig  om." 

„Ja,  hvad  er  det?"  mukkede  Astrid  videre  som  en 
fornærmet  Skoledreng,  der  ikke  vil  lege  med  mere. 

„Ikke  Noget,  jeg  saadan  kan  sige  Dig,  naar  Du 
saadan  er  omringet  af  Tilbe  .  .  .  Tilhørere,"  sagde  Britha, 
som  helt  vel  begreb  Søsterens  absolute  Ulyst  til  at  for- 
lade sin  Baldronningestol.     „Men  Du  maa  komme!" 

Astrid  saae  nøjere  op  paa  Britha,  og  dennes  lykke- 
lige Smil  og  hele  saa  at  sige  forklarede  Udtryk  røbede, 
at  der  var  noget  Extraordinært  paafærde,  og  at  dette 
Extraordinære  var  af  saare  glædelig  Art.  Nysgjerrigt 
rejste  Astrid  sig  og  gik  over  til  Søsteren  gjennem  den 
omgivende  Kreds  af  Studenter,  som  galant  og  ærbødigt 
bukkende  gjorde  Plads  for  hende,  ved  hvilken  Høflig- 
hed hun  øjeblikkeligt  droges  til  Minde  diverse  Scener 
fra  Theatrene,  hvor  en  eller  anden  almægtig  Dronning 
forlader  Scenen,  allerunderdanigst  hilst  af  sit  Hof. 

Saasnart  Britha  havde  faaet  Astrid  trukken  hen  i 
en  tom  Vinduesfordybning,  udbrød  hun  dæmpet,  men 
helt  stakaandet  af  Bevægelse:  ,.Aa  Astrid,  jeg  maa  have 
En  at  betro  mig  til!  Jeg  er  saa  lykkelig,  saa  glad  . .  ." 

„Gud,  Britha,  Du  er  bleven  forlovet!"  afbrød  Astrid 
hende  henrykt  og  klaskede  sine  Hænder  sammen,  først 
foran  sit  eget  Brj-st,  og  derpaa,  da  hun  slog  sine  Anne 
om  Brithas  Hals,  i  Nakken  paa  sin  Soster. 

„Kunde  Du  gjætte  det?  .  .  .  Ja.  jeg  har  forlovet  mig 
med  Baldur  Borgen." 

„Naa  endelig!  Det  har  Du  saamænd  været  længe 
om,  min  Pige!"  sagde  den  gammelkloge  Femtenaarige. 
„Havde  Du  bare  havt  en  lille  Smule  mere  Tillid  til 
mig  og  vist  mig  din  Fortrolighed,  saa  skulde  jeg  have 
taget  mig  af  Jer,  og  saa  var  det  for  længe  siden  blevet 
til  Noget.  Naa,  men  det  er  nu  det  Samme!  Et  Kys 
skal  Du  have !  .  .  .  Du  er  vel  s^oldsomt  lykkelig,  hvad, 
saadan  rigtigt  —  uh!  —  voldsomt?  .  .  .  Hør,  fortæl 
mig,  hvad  han  sagde,  da  han  friede!" 

Om  Britha  opfyldte  hendes  Ønske,  melder 
Historien  Intet  om,  de  to  Søstre  kunde  vel  en  længere 
Stund  sees  spankulerende  op  og  ned,  tæt  klyngede 
til  hinanden,  og  hviskende  ivrigt  med  hinanden,  men 
vi  har  ingen  Ret  til  at  luske  os  til  at  høre,  hvad  de 
talte  om,  kun  saa  Meget  kan  siges,  at  Baldurs  Navn 
forekom  saa  ofte,  at  det  er  helt  vidunderligt,  at  den 
unge  Mand  ikke  hikkede  sit  Adamsæble  i  Stykker. 
Men  maaske  det  kom  af,  at  han  i  Øjeblikket  var  for 
stærkt  optaget  af  nogle  ligesaa  talrige,  tilsvarende  Lov- 
prisninger af  Britha. 

Saasnart  Britha  »havde  forladt  ham  for  at  betro 
sig  til  sin  Søster,  havde  Baldur  nemlig  opsøgt  Harald, 
hvem  han  fandt  ene  ude  paa  Trappegangen,  vejrende 
paa  den  fra  Stueetagen  opstigende  Kjøkkenos,  om 
der  snart  vankede  Aftensmad.  Ellevild  af  Glæde 
stormede  Baldur  lige  løs  paa  ham,  saa  Harald  var  ved 
at  gjøre  et  Kæmpeluftspring  over  femogtyve  Trin  ned 
til  næste  Afsats.  Med  vanlig  A åndsnærværelse  fik  han 
akkurat  Tid  til  et  advarende  „Varskov  dernede!",  men 
det  havde  han  ikke  behøvet,  thi  inden  han  fik  sat  af 
til  Springet,  greb  Baldur  ham  i  Skuldrene  og  gav  sig 
til  at  snurre  rundt  med  ham  i  en  karusselagtig  Hvirvel- 
dans, som  fik  Haralds  Hjerne  til  at  løbe  sammen. 

„Halløj!  Hvad  er  der  i  Stykker?"  raabte  den  mis- 
handlede Student,  rev  sig  med  Gevalt  løs  og  anbragte 
sig  i  en  Krog,  hvor  han  mente  at  kunne  føre  en  noget 
roligere  Tilværelse.  „Hold  op  med  den!  Jeg  er  hver- 
ken som  en  XJhrviser  eller  en  Hurtigløber  paa  Ravns- 
borg fra  Naturens  Haand  bestemt  til  at  blive  ved  at 
løbe  rundt.     Agter  Du  at  debutere  som  „Rendegarn"?" 

Baldur  ænsede  ikke  Vennens  Vittigheder  —  han 
opfattede  dem  vel  ikke  engang  — ,  han  forvissede  sig 
om,  at  der  Ingen  var  i  Nærheden  og  gik  saa  hen  til 
Harald  og  jublede  ud  med  en  diskret  Stemme,  men 
med  det  mest  livsaligt  straalende  Ansigt:  „Hun  har 
sagt  Ja!  Hun  har  sagt  Ja!  Aa  Harald,  jeg  kunde 
•  •  •  J®S  veed  ikke  hvad!  .  .  .  Men  Herregud,  staa  dog 
ikke  der  og  lad,  som  Du  slet  ikke  forstaar  mig!  Bliver 
Du  ikke  lige  saa  overrasket  som  jeg  over,  at  hun  vi 
have  mig?" 

„Nej!"  svarede  Harald  paa  sin  rolige  Maade.  „Jeg 
vilde  oprigtigt  talt  være  bleven  betydeligt  mere  over- 
rasket, om  hun  havde  sagt  Nej;  —  jeg  antager  nemlig, 
det  er  Britha,  Du  taler  om?" 

„Ja,  naturligvis  er  det  Britha,  hvem  skulde  det 
ellers  være?  Men  kan  Du  tænke  Dig,  at  hun  virkelig 
holder  af  mig  .  .  .  elsker  mig  .  .  .  ja,  for  det  sagde 
hun  rentud,  hun  gjorde!  .  .  .  Jeg,  som  ikke  har  anden 
Adkomst  end  min  Kjærlighed  ..." 

„Ja,  Du  veed  nok:  Ligustrihiis  non  est  disputandtan, 
som  Mikkelsen  sagde,  da  han  lagde  sig  efter  Gart- 
neriet .  .  .  Naa,  velkommen  i  Familien  skal  Du  være, 
Svoger ! '' 

„Harald,  Du  har  været  mig  en  god  Ven!"  sagde 
Baldur  og  trykkede  varmt  Haralds  Haand. 

„Aa,  tal  aldrig  om  det!  Jeg  har  jo  ikke  gjort 
Andet  end  givet  Anvisning  paa  Altanen  .  .  .jeg  tror  i 
det  Hele,  jeg  har  Anlæg  for  Intriger  .  .  .  Hvad  om  jeg 
forsøgte  mig  som  Dramatiker?  Jeg  kunde  have  Lyst 
til  at  skrive  et  Skuespil  „Kjærlighed  paa  Altanen  eller 
To  Venner  og  een  Søster"  .  .  .  Naa,  men  hvad  sagde 
Tante  Pylle  til  Forlovelsen?" 

„Ja,  hende  har  jeg  ikke  truifet  endnu,  saa  hun  veed 
Ingenting." 

„Aa,  det  er  Synd,  skynd  Dig  hen  til  hende!  Huendes 
Forventningers  Expansionsmaskine  arbejder  med  en 
Nysgjerrighedens  Spænding  af  flere  hundrede  Atmo- 
sfærers Tryk,  saa  hun  hvert  Minut  er  ved  at  explo- 
dere." 

„Ja.  Du  har  Ret  I  Jeg  vil  se  at  faa  fat  i  hende." 
Det  kunde  nu  ikke  kaldes  nogen  særdeles  vanskelig 
Opgave,  aldenstund  Baldur,  da  han  vendte  sig  om  for 
at  paabegynde  Expeditionen  efter  Tanten  ind  i  det 
Indre  af  Lokalet,  var  ved  at  gaa  paa  Næsen  udover 
en  lille  Skikkelse,  som  netop  viste  sig  at  være  be- 
meldte Slægtning,  hvad  der  lader  sig  forklare  meget 
let  af  den  Omstændighed,  at  Tante  Pylle  netop  ogsaa 
vilde  have  fat  i  Baldur.  Da  hun  nemlig  var  kommen 
ned  fra  Balsalen,  havde  hun  med  Forfærdelse  set  Baldur 
staa  i  den  ene  Ende  af  Etagen  og  Britha  i  den  anden, 
og  i  sin  livlige  Fantasi  udmalede  hun  sig  paa  staaende 
Fod  den  frj^gteligste  af  alle  Katastrofer.  Var  det 
kommet  til  et  Brud  mellem  hendes  to  Yndlinge  ?  Havde 
Britha  givet  Baldur  en  Kurv?  Det  kunde  se  ud  til 
det,  Britha  spankulerede  hemmeligt  hviskende  op  og 
ned  med  Søsteren,  og  Baldur  talte  saa  3'derligt  heftigt 
med  Harald,  store  Gud,  det  var  maaske  en  Udfordring ? 
Nutiden  havde  jo  saadanne  løjerlige  Ideer,  det  kunde 
gjerne  være,  at  den,  der  havde  faaet  Afslag  af  en  ung 
Pige,  nuomstunder  aftvættede  sin  Skam  ved  at  duellere 
med  hendes  Broder.  Det  vilde  dog  være  altfor  for- 
færdeligt, hun  maatte  øjeblikkelig  have  Vished!  For 
at  erholde  den,  var  det.  at  hun  var  paa  Vejen  hen  til 
Baldur,  og  desaarsags  forvoldtes  det  omtalte  Sammen- 
stød, som  overraskede  begge  Parter  lige  meget  og  fik 
dem  til  forbløffede  at  stirre  paa  hinanden,  som  om  de 
aldrig  havde  set  hinanden  før. 

„Xaa,  min  Dreng,  hvordan  .  .  .  hvordan  er  det  fat 
med    Dig?"    stammede    Tante   Pylle,    ledende    efter    en 

passende  Begyndelse  til  en  Samtale.  ^Du  .  .  .  Du 
dansede  jo  slet  ikke  med  i  sidste  Dans?" 

„Nej,  Tante,  jeg  gjorde  det,  der  var  meget  bedre: 
jeg  forlovede  mig!  Det  ^ var  det,  jeg  var  paa  Vejen 
forat  sige  Dig." 

„Forlovede  Dig?  .  .  .  Hed  Britha  Licht?  .  .  .  Det 
kan  jeg  lide!" 

„Det  er  næsten  kjedeligt,  for  der  er  slet  Ingen,  der 
bliver  overrasket  over  det!  Det  lader  næsten  til,  at 
Folk  har  vidst  meget  bedre  Besked  end  vi  To  selv." 

„Ja,  min  kjære  Baldur,  overrasket  kan  Du  ved 
Gud  ikke  forlange,  jeg  skal  blive,  men  derfor  er  min 
Lykønskning  lige  hjerteligt  ment." 

Og  den  gamle  Tante  viste  strax,  at  hun  talte  Sand- 
hed, for  uden  at  tænke  paa,  hvor  de  befandt  sig,  eller 
genere  sig  for  alle  de  mange  Vidner,  der  stod  rundtom, 
greb  hun  med  begge  sine  Hænder  om  hans  Hovede, 
drog  det  ned  til  sig  og  gav  ham  et  moderligt,  langt 
Kys  lige  midt  paa  Munden,  saa  Baldui^,  da  han  endelig 
slap  fri,  yderst  flov  skottede  omkring  til  sine  Kamme- 
rater, som  han  nok  kunde  tænke  morede  sig  kosteligt 
over  den  Scene. 

Det  bødede  imidlertid  noget  paa  det  efter  de 
Dnges  Mening  Latterlige  ved  Situationen,  at  Britha  i 
det  Samme  kom  ilende  til  og  med  en  højst  naturtro 
imiteret  Skinsyge  udbrød:  „Hvem  er  det,  der  under- 
staar  sig  til  at  kysse  min  Forlovede?" 

Tante  Pj-lle  tilstod  at  være  Forbryderen  og  ind- 
rømmede meget  graverende,  at  hun  godt  vidste,  at 
hendes  første  Prioritet  i  Baldurs  Hjerte  var  rykket  til- 

bage  til  en  meget  daarlig  anden,  fordi  en  vis,  lumsk, 
lille  Hex  havde  tilsneget  sig  en  skammelig  Præference- 
ret i  samme  værdifulde  Gods,  men  derpaa  geraadede 
den  gamle  Sjæl  paany  i  Kyssehjørnet,  og  rap  som  hun 
var,  fløj  hun  Britha  om  Halsen,  og  der  vankede  ikke 
et  enkelt,  men  en  hel  lille  Kanonade  af  smældende 
Smækkys. 

„Naa,  nu  er  I  da  ogsaa  rigtigt  lykkelige.  Børn?" 
spurgte  Tante  Pylle  og  smilede  under  smaa,  lyksalige 
Nik  til  det  unge  Par. 

„Ja!"  lød  det  fra  disse  To,  saa  Enhver  kunde  over- 
bevise sig  om,  at  selv  deres  Stemmer  harmonerede  for- 
træffeligt sammen. 

„Men  Gud,  Britha,  jeg  synes,  det  lyder,  ligesom 
Du  trækker  paa  det?" 

„Nej,  vist  ikke  nej !  .  .  .  Jeg  kom  blot  til  at  tænke 
paa,  at  vi  endnu  ikke  har  sagt  Noget  til  Baldurs  Moder, 
.  .  .  jeg  veed  ikke,  men  jeg  er  ligesom  lidt  bange  for, 
hvordan  hun  vil  tage  det,  .  .  .  blot  hun  vil  være  os 
ligesaa  god  som  De  ..." 

„De?  .  .  .  Nu  hedder  jeg  Du  og  Tante  Pylle,  vil 
jeg  blot  sige  Dig!  Saadan  er  jeg  vant  til  at  blive 
kaldt,  selv  af  Folk,  som  har  meget  mindre  Adkomst 
dertil  end  Du ;  der  er  maaske  dem,  der  ler  af  det  Navn, 
men  jeg  sætter  nu  en  Ære  i  det!  .  .  .  Naa,  og  hvad 
det  angaar  med  min  Søster,  saa  vær  bare  ikke  benauet 
for  det,  Du  HUe  Kujon!" 

„Ja — a,  tror  Du  dog  ikke,  det  var  bedst.  Tante 
Pylle,  om  Du  forberedte  hende  lidt  læmpeligt  derpaa?" 
foreslog  Bal  dur. 

„Ogsaa  Du?  I  taler  jo,  som  det  var  Budskabet 
om  et  "Ulykkestilfælde,  I  \ilde  have  mig  til  at  over- 
bringe !  Men  saa  meget  kan  jeg  dog  sige  Jer,  jeg  vil 
slet  ikke  være  Jeres  Ambassadrice.  I  skal  selv  gaa 
til  hende!  —  Men  jeg  følger  med!  For  man  kan  jo 
aldrig  vide  .  .  .  Elise  kunde  jo  have  en  af  sine 
Nj^kker,  men  saa  skal  jeg  nok,  saa  skal  jeg  nok! 
Naar  hun  bare  bliver  lidt  delikat  forberedt,  gaar  det 
nok." 

Det  høje  Gesandtskab  beredte  sig  alt  paa  at  drage 
afsted,  da  det  paa  een  Gang  lydeligt  publiceredes  af 
de  selvfølende,  rødskjærfede  Marschaller,  at  der  skulde 
gaaes  tilbords,  hvilken  Bekjendtgjørelse  var  nok  til  at 
lokke  glade,  lækkersultne  Smil  frem  paa  Alles  Aasyn 
og  bevirke  en  orkanagtig  Stigen  i  Passiaren,  som  man 
ikke  skulde  have  troet  mulig,  medens  Balgjæsterne 
samtidig  gav  sig  til  som  fortumlede  Myrer  i  en  for- 
styrret Tue  at  vimse  om,  frem  og  tilbage,  op  og  ned, 
ind  og  ud  blot  for  at  komme  til  at  sidde  sammen  med 
Bekjendte  ved  Spisningen,  og  lidt  efter  lidt  mylrede 
de  saa  i  lange  Bader.  Haand  i  Haand  for  ikke  at 
blive  skilte  fra  hinanden,  nedad  Trappen,  puffende  til 
hinanden,  masende  sig  sammen  og  spærrende  for  hin- 
anden allevegne. 

Da  Menneskemassen  aftog,  opdagede  vort  Selskab, 
at  de  ikke  behøvede  at  gjøre  sig  nogen  Ulejlighed  med 
at  opsøge  Fru  Borgen,  da  denne  med  en  antagelig  Fart 
paa  styrede  hen  mod  den  Plads,  hvor  de  stod.  Den 
gode  Kone  havde  befundet  sig  som  en  Fisk  i  Vandet 
oppe  i  et  Hjørne  af  Salen  mellem  lutter  Professorer  og 

Videnskabsmænd,  som  hun  enten  kj endte  personligt, 
eller  med  hvis  Fædre  hun  havde  staaet  paa  en  fortrolig 
Fod,  og  hun  havde  Intet  observeret  af  Alt,  hvad  der 
foregik  rundt  om  hende.  For  en  halv  Times  Tid  siden 
var  hun  bleven  præsenteret  for  en  Licentiatus  theologiæ, 
med  hvem  hun  strax  aabnede  en  umanerligt  lærd  Debat 
om  de  fem  Mosebøgers  Ægthed,  saa  det  raslede  om 
Ørerne  af  dem  med  store  Navne  ligefra  Nehemias  til 
Wellhausen  og  ligefra  Grundtvig  til  Esra.  Da  Penta- 
teuchens  Skjæbne  endnu  ikke  var  afgjort,  dengang  der 
blev  kaldt  tilbords,  bød  Licentiaten  ærbødigt  Justits- 
raadinden  Armen,  for  at  de  kunde  fortsætte  i  Spisestuen 
og  garnere  Fiskeranden  med  lidt  Religionshistorie  og 
sætte  Smag  paa  Andestegen  med  lidt  Bibelkritik,  og 
saaledes  var  det  gaaet  til,  at  den  lærde  Frue  nu  kunde 
præsentere  sig  med  en  saa  habil  Bordkavaller. 

Før  Baldur  eller  Tante  Pylle  eller  overhovedet 
nogen  Moderssjæl  kunde  faa  indført  et  Ord,  trak  Fruen, 
der  havde  sluppet  sin  Ledsagers  Arm,  Baldur  lidt  til- 
side og  hviskede  til  ham:  „Hør,  min  kjære  Dreng,  Du 
maa  endelig  gjøre  mig  en  stor  Tjeneste,  Du  maa  tage 
Licentiat  Blochs  Datter  tilbords.  Tænk  Dig,  er  det 
ikke  rædsomt,  hun  har  endnu  ingen  Herre." 

„Det  kan  jeg  ikke.  Moder,  jeg  har  engageret," 
svarede  Baldur  dæmpet. 

„Aa  Herregud,  det  samme  Svar  har  jeg  nu  faaet 
baade  af  Hother  og  Svend  og  Ivar.  Hvad  skal  jeg 
gjøre?  Det  er  saadan  prægtige  Mennesker,  det  vil  sige, 
Datteren  er  jo  ikke,  hvad  man  kalder  kjøn,  men  Faderen 
—    aa!   —   han  har  været  saa  opmærksom  mod  mig  og 

saa  interessant  —  medens  jeg  husker  det,  der  skal  være 
en  uhyre  aandfuld,  tydsk  Theolog  Dillmann,  h^ds  Værker 
Du  endelig  maa  skaffe  mig  fra  Bibliotheket !  .  .  ,  Men 
hvordan  skal  jeg  dog  faa  det  stakkels  Pigebarn  an- 
bragt?" 

„Der  er  jo  Knud!    Har  Du  prøvet  hos  ham?" 

„Knud  —  det  Drengebarn!  Nej  hør,  kan  det  ikke 
lade  sig  gjøre,  at  Du  bytter,  saadan  saa  .  .  ." 

„Umuligt!  Jeg  skal  have  Britha  .  .  .  hm!  .  .  . 
Britha  Licht  til  Borddame." 

„Er  hun  her?"  udbrød  Fru  Borgen  overrasket  og 
harmfuldt,  saa  hun  glemte  at  hviske.  „Ja,  saa  kan  jeg 
begribe,  at  Du  er  for  optaget  til  at  tage  noget  Hensyn 
til,  hvad  jeg  beder  Dig  om!" 

„Moder  ..."  bad  Baldur  helt  ulykkelig. 

„Lad  mig!"  faldt  Tante  Pjdle  resolut  ind.  „Ja,  Du 
har  Ret,  EHse!  Baldur  er  stærkt  optaget  af  Britha 
Licht  —  vi  var  just  paa  Vejen  for  at  fortælle  Dig  det 
—  saa  optaget,  at  han  fra  nu  af  vil  sidde  tilbords  med 
hende  hver  Dag."  ~  Det  var  nu  det,  hun  kaldte  at 
forberede  delikat. 

„Jeg  fatter  ikke,  hvad  Du  vil  sige  med  det  „sidde 
tilbords  hver  Dag",  Pylle,  for  hvis  Lichts  ikke  holder 
Spisekvarter,  hvad  jeg  ikke  tro  er,  saa  kan  Meningen 
kun  være,  at  Baldur  og  Frøken  Licht  har  indgaaet  en 
Forbindelse,  som  jeg  ..." 

„Du  er  et  godt  Hovede,  Elise!  Det  er  netop  det, 
de  har  gjort:  de  har  forlovet  sig!" 

„Det  kan  ikke  være  muligt!"  skreg  Fruen  saa  højt, 
hendes  spæde  Stemme  tillod  det,  og  gav  sig  til  at  ryste 

saaledes,  at  hun  saa  at  sige  klaprede  med  Benene, 
„Baldur,  tal  selv,  Du  kan  ikke  have  gjort  et  saadant 
Skridt  efter  Alt,  hvad  jeg  har  sagt  til  Dig  og  ladet  Dig 
forstaa  om  den  Sag." 

„Jo,  Moder!"  svarede  Baldur  alvorligt  og  greb 
Brithas  Haand  som  angst  for,  at  hun  skulde  slippe  fra 
ham.  „En  Stund  fik  Du  mig  til  at  vakle,  jeg  skylder 
Dig  jo  saa  Meget,  saa  uendeligt  Meget,  og  jeg  vilde  saa 
gjerne  tage  alt  det  Hensyn  til  Dig,  som  Du  har  Krav 
paa,  men  ofre  Dig  min  Livslykke  —  nej,  det  kunde 
jeg  ikke!  Og  det  vil  Du  heller  ikke  forlange  af  mig, 
det  veed  jeg." 

„Nej,  naturligvis,  min  kjære  Søn,  hvor  kunde  jeg 
det?"  svarede  Moderen  halvt  blødgjort.  „Men  betænk 
dog,  vor  Familie  og  hendes  Familie  ..." 

„Moder,  hold  inde,  jeg  beder  Dig,"  sagde  Baldur 
bestemt  og  trak  Britha  ind  til  sit  Brj-st,  som  gjaldt  det 
at  skjærme  hende  for  udvortes  Overlast. 

„Ja,  Gudbevares,  jeg  mener  ikke  Andet  end  .  .  .," 
stammede  hun,  forvirret  over  sin  Søns  Optræden,  thi 
skjønt  den  forekom  hende  saa  uhyggeligt  revolutionær, 
syntes  hun  dog,  det  klædte  ham  saa  godt,  saa  stolt 
som  han  stod  der.  „Jeg  vil  saa  gjerne  tro,  det  er  bund- 
hæderhge  Folk  ..." 

„Og  det  tager  Du  heller  ikke  fejl  i,  det  svarer  jeg 
for!"  erklærede  Tante  Pylle  med  en  Alt  overbevisende 
Autoritet. 

„Hvis  det  maa  være  mig  tilladt  at  blande  mig  i 
en  saa  delikat  Sag,  som  jeg  er  bleven  ufrivilligt  Vidne 

til,''  tog  Licentiaten  til  Orde,  „saa  kan  jeg  af  mit  ganske 
Hjerte  slutte  mig  til  Frøkenens  Udtalelse." 

„De!  Kjender  De  Noget  til  Licht?"  spurgte  Justits- 
raadinden,  der  var  lige  saa  kjed  over,  at  han  sluttede 
sig  til  Modpartiet,  som  dette  var  glad  over  at  finde  en 
Forbundsfælle  i  ham. 

„Om  jeg  gjør?"  svarede  det  unge  Pars  nye  Tals- 
mand. „Ja,  det  vil  sige,  de  unge  Mennesker  her  kjen- 
der jeg  kun  af  Udseende,  men  Deres  Fader  kjender 
jeg  saa  meget  bedre ,  han  og  min  afdøde  Fader  vare 
meget  gode  Omgangsvenner  i  sin  Tid." 

„Deres  Fader?  .  .  .  Men  jeg  troede.  De  var  en 
Søn  af  ham,  den  forhenværende  Departementschef?" 

„Nej,  Fru  Justitsraadinde,  det  smerter  mig  at  maatte 
tilintetgjøre  Deres  Illusioner,  min  Fader  var  saamænd 
ikke  Andet  end  slet  og  ret  Sæbesyder  ...  ja,  jeg 
mærker  nok,  hvor  De  har  Deres  svage  Side." 

„Sæbesyder?  Det  er  jo  dem,  der  laver  dette  her 
.  .  .  dette  her  Kaviar  .  .  .  Nej,  hvad  er  det  jeg  mener? 
Dette  andet  Grisseri,  der  ligner  Kaviar  .  .  .  hvad  er 
det  nu,  det  hedder?  .  .  .  Grøn  Sæbe,  vHde  jeg  sige! 
.  .  .  Ja,  undskyld,  men  jeg  bliver  sandelig  helt  kon- 
funderet af  Alt  dette  her !  Jeg  mærker  godt,  jeg  er 
bleven  for  gammel  til  at  følge  med  mere,  der  er  ikke 
længere  den  Forskjel  paa  Folk,  som  der  var  i  gamle 
Dage.  Det  kan  godt  være,  det  er  et  Fremskridt,  for 
naar  De  har  drevet  det  saa  vidt  i  Videnskaben  med 
en  Fader,  der  var  Sæbesyder,  saa  kan  Baldur  jo  godt 
blive  baade  Professor  og  Amtmand,  skjønt  han  gifter 
sig  med  en  Datter  af  en  Kobbersmed.     Og   saa  har  en 

gammel  Moder  jo  ikke  Andet  at  sige  end:  „Gjør,  som 
I  vil,  Børn,  I  forstaar  det  maaske  bedre!" 

Med  et  Suk  over  Tidens  Udvikling  sank  den  gamle 
Frue  overvældet  ned  paa  en  Stol,  medens  Amtmænd  og 
Sæbesydere  og  Kobbersmede  og  Licentiater  jagede  paa 
Karusse!  rundt  i  hendes  fortumlede  Hovede.  Ret  længe 
fandt  hun  imidlertid  ikke  Ro  her,  for  Tante  Pylle  halede 
hende  ubarmhjertigt  op,  idet  hun  sagde:  „Nej,  der  faar 
Du  virkelig  ikke  Lov  til  at  sidde,  vi  skal  jo  neden- 
under! .  .  .  Gud,  Stuen  er  jo  ganske  tom!  I  kan  tro, 
de  Andre  er  gaaet  tilbords!"  —  en  Formodning,  der 
havde  en  vis  Rimelighed  for  sig,  aldenstund  det  var  et 
Kvarterstid  siden,  der  var  kaldt  til  Spisning. 

Dette  blev  strax  efter  yderligere  konstateret  af 
Harald,  der  havde  listet  sig  bort  under  den  ikke  synder- 
ligt hyggelige  Samtale,  og  som  nu  kom  løbende  til  med 
detUdraab:  „Hvor  bliver  De  dog  af?  Skynd  Dem  dog 
at  komme,  jeg  har  skaffet  brillante  Pladser  til  os,  skynd 
Dem  bare,  inden  de  faar  spist  Alt  op !  —  Ti^er  er 
Kræfter  i  det  danske  Brød,"  som  Mikkelsen  sagde,  han 
var  til  Skolelærer-Sexa  i  Rosenborg  Have." 

En  saa  alvorsfuldt  manende  Opfordring  var  vort 
Selskab  naturligvis  ikke  sen  til  at  følge,  og  med  For- 
slagsstilleren i  Spidsen  satte  man  sig  i  Marsch  nedad 
Trappen.  Ved  blidt  at  lægge  sin  Haand  paa  hendes 
Arm  holdt  Baldur  imidlertid  sin  Moder  tilbage,  medens 
Licentiaten,  som  havde  seet  dette,  var  delikat  nok  til 
at  gaa  iforvejen  med  de  Andre,  og  saa  sagde  han  til 
hende:    „Har  Du  ikke   et  Ord  at  sige  os  To,   Moder V" 

„Jo,  kjære  Dreng,  jeg  ønsker  Jer  naturligvis  al 
Lykke,"  svarede  Fruen,  der  blev  rørt  over  det  Bønlige 
i  kans  Tone,  „men  Situationen  er  lidt  .  .  .  lidt  vanske- 
lig for  mig.  Du  kan  nok  forstaa,  at  det  ene  er  af 
Omsorg  for  dit  Vel,  af  Bekymring  for  hele  din  Frem- 
tid, at  jeg  har  været  i  Tvivl  om  Rigtigheden  af  dit 
Valg.  Nu  er  det  jo  imidlertid  slaaet  fast,  det  er  dit 
Ønske  og  din  Villie,  og  det  er  irrevocabelt,  og  det  for- 
sikrer jeg,  Intet  skulde  glæde  mig  mere  end,  om  det 
viste  sig,  at  Du  havde  havt  Eet  og  jeg  den  skamme- 
ligste Uret,  jeg  skal  til  enhver  Tid  villigt  erkjende  det. 
Se,  det  kan  Du  nu  sagtens  forstaa,  men  et  andet 
Spørgsmaal  er,  om  De  .  .  .  om  Du,  Britha,  vil  kunne 
opfatte  det  paa  samme  Maade  .  .  .  Ja,  se  ikke  saa 
sikker  ud,  min  Pige,  Du  skal  ikke  være  vis  paa,  om 
der  ikke  inderst  inde  hos  Dig  vil  bevare  sig  en  vis 
Misstemning  mod  mig,  fordi  jeg  nu  engang  ikke  har 
lært  at  spille  Komedie,  men  har  sagi  min  Mening  lige- 
frem og  usminket.     Saadan  er  jeg  nu  engang!" 

„De  tager  Fejl,  Fru  Borgen,  h-vns  De  tror,  jeg  ikke 
fatter  Deres  Bevæggrund,"  tog  Britha  til  Gjenmæle, 
„den  har  staaet  mig  klar  fra  første  Dag,  vi  saaes,  men 
jeg  har  større  Lid  til,  at  Resultatet  skal  blive  bedre, 
end  De  nu  tror,  og  navnlig  nærer  jeg  det  sikre  Haab, 
at  jeg  ikke  vil  være  nogen  Hindring  derfor.  Det 
Hjem,  jeg  er  opdragen  i,  har  ikke  kunnet  give  mig  den 
Form,  som  De  sætter  Pris  paa,  men  jeg  tror,  jeg  er 
ung  og  bøjelig  nok  til  at  kunne  tilegne  mig  den.  Jeg 
har  Meget  at  lære,  det  veed  jeg,  men  om  De  vilde  tage 

mig  i  Skole,    da   tror  jeg,   det  vilde  lykkes,   De  skal  i 
mig  finde  den  mest  lærvillige  Elev,  det  lover  jeg!" 

Hun  vidste  nok,  hvad  hun  sagde,  den  lille  Filur, 
det  var  den  bedste,  for  ikke  at  sige  eneste  Maade, 
Justitsraadinden  kunde  tages  paa,  og  det  viste  sig  da 
ogsaa,  at  den  havde  gjort  Indtryk,  for  Fruen  var  ganske 
bevæget,  da  hun  svarede:  „Men  kjære  Barn  dog,  Du 
afvæbner  mig  jo  ganske,  saadan  har  Du  aldrig  før  talt 
til  mig!  .  .  .  Jeg  begj-nder  sandelig  alt  at  tro,  at  jeg 
har  taget  Fejl  af  Dig,  og  saa  —  saa  skal  vi  To  nok 
blive  gode  Venner." 

Og  den  stive  Justitsraadinde  klappede  først  Britha 
paa  Skulderen,  og  derpaa  listede  hendes  Haand,  der 
rystede  lidt  mere  end  sædvanligt,  sig  op  til  den  unge 
Piges  Hovede,  som  den  bøjede  ned  for  at  hun  kunde 
trykke  et  Kys  paa  Panden.  Og  godt  og  oprigtigt  nok 
var  Kysset  ment,  men  saa  varmt  og  saa  inderligt  som 
Tante  Py  Iles  var  det  dog  ikke,  men  Britha  tog  imod 
det,  som  det  var,  i  fuld  Fortrøstning  om,  at  engang  i 
Tiden  fandt  Svigermoderen  nok  Vej  til  hendes  Læber. 
Men  Baldur  var  saa  ellevild  af  Glæde  over  Forsoningen, 
at  han  løftede  sin  lille,  skrøbelige  Moder  helt  op  fra 
Gulvet  og  nær  havde  knuget  Livet  af  hende,  saa  vel- 
ment var  den  Omfavnelse,  han  gav  hende. 

Man  gik  derpaa  tilbords,  og  Stemningen  her  var 
mellem  vore  Bekjendte  saa  hjertelig  og  løftet,  som 
tænkes  kunde,  men  det  var  jo  intet  Under,  for  alle 
vare  tilfredse  og  lykkelige,  Hver  paa  sin  Vis.  Fru 
Borgen  og  Licentiaten  fik  allerede  ved  første  Ret  igjen 
slaaet    op    i  Mosebøgerne;    Tante   Pjdle   og  Harald  — 

som  dog  ikke  havde  hinanden  tilbords  —  drak  med 
hinanden  med  Triumfatorminer  som  et  Par  Generaler 
Aftenen  efter  et  vundet  Slag.  Knud,  der  virkelig  var 
bleven  betænkt  med  Licentiatens  Datter,  som  lignede 
en  opløben  Suppeasparges,  saa  man  nok  havde  Ret  til 
ikke  at  kalde  hende  kjøn,  sad  taust  resigneret  i  sin 
Skjæbne,  men  ogsaa  han  følte  sig  tilfreds,  thi  hans 
Sjæl  martredes  af  Skinsygens  nagende  Kvaler  ved  at 
se  Astrid  kokettere  paa  det  Ubarmhjertigste  med  en 
tre — fire  Herrer  paa  een  Gang;  og  Baldur  og  Britha, 
—  ja,  hvad  de  talte  om,  behøver  ikke  at  fortælles,  selv 
om  det  lod  sig  gjøre.  Selvfølgelig  blev  de  Forlovedes 
Skaal  drukken,  ikke  een,  men  mange  Gange,  og  det 
forøgede  kun  det  Pikante  ved  Tingen,  at  det  maatte 
gjøres  i  Hemmelighed  for  ikke  at  vække  Opmærksom- 
hed hos  de  Omsiddende,  men  da  man  efter  Spisningen 
gik  op  og  fortsatte  Dansen,  da  var  der  eet  Par,  som 
var  lykkeligere  end  alle  de  andre,  og  det  vilde  sige 
Noget  i  den  Kreds. 


Og  her  slutter  saa  denne  Fortælling,  Resten  kan 
siges  i  et  Par  Ord.  Da  Baldur  næste  Dag  skulde  præ- 
sentere sig  som  Brithas  Forlovede,  tog  han  og  hun  det 
fornuftige  Parti  først  at  fremstille  sig  for  Clemmensen, 
hvem  de  naturligvis  traf  i  Værkstedet,  saa  tilrøget  som 
noget  ældre,  overanstrengt  Merskums  Cigarrør ,  men 
saa  velvillig  som  en  Folkethingskandidat,  der  er  paa 
Stemmefangst,  og  Nyheden  begejstrede  ham  i  den  Grad, 

at  lian  var  ved  at  proklamere  Frihed  over  hele  Værk- 
stedet for  Resten  af  Dagen.  Men  da  han  erfare  de,  at 
han  var  udseet  til  at  notificere  Begivenheden  for  Brithas 
Fader,  syntes  det,  som  om  hans  Henr^^kkelse  havde 
faaet  en  kold  Douche  paa  Betænkelighedernes  Ryssen- 
sten,  og  hans  besnorede  Kalot  fik  sig  mange  Rutsche- 
ture over  hans  buede-  Isse  fra  øjenbrynene  til  helt  ned 
i  Nakkehulen,  og  tilbage  igjen.  Imidlertid  blev  den 
Smededreng,  der  i  Løn  sukkede  for  Mesters  Datter, 
sendt  over  efter  Hr.  Licht  uden  at  ane,  hvilket  Urias- 
budskab  han  egentlig  var  Overbringeren  af,  og  Kobber- 
smeden indfandt  sig  hurtigt. 

Hvis  Nogen  havde  ventet,  at  den  myndige  Hus- 
fader skulde  blive  opfarende  og  gribe  til  Voldsomheder, 
blev  denne  Nogen  stærkt  skuffet,  tvertimod  Licht  for- 
bausede  dem  Alle  ved  den  støtte  Ro,  hvormed  han 
optog  Meddelelsen.  Ganske  vist  tog  det  ham  en 
umaadelig  lang  Tid  at  faa  Skraaen  vendt  i  Munden  — 
Folk,  der  bruge  Skraa,  benytte  altid  denne  Manøver 
til  derved  at  skaffe  sig  Betænkningstid  i  penible  Situa- 
tioner — ,  men  da  denne  vigtige  Operation  var  vel 
overstaaet,  erklærede  han  højst  aabenhjertigt  og  ganske 
uopfordret  om  sig  selv,  at  han  var  en  Dromedar,  en 
Torskepande  og  en  Knækbønne,  eftersom  det  ikke 
strax  havde  staaet  ham  begribeligt,  hvadfor  det  Bal 
havde  havt  saadan  en  apartig  Vigtighed  for  Børnene, 
men  naar  Britha  ogsaa  havde  Harald  paa  sit  Parti,  saa 
var  den  lige  haard  nok  for  en  Fader  uden  Magt  og 
Myndighed.  Forresten  havde  han  for  længe  siden 
giort  sig  de  Tanker,    at   han  ingen   Facon  fik  paa  den 

Kaffekande,  for  han  h-avde  jo  strax  observeret,  at  Pige- 
barnet var  kommen  retur  tilbage  fra  sin  Udenlands- 
rejse til  Jylland  med  akkm-at  de  samme  Griller,  som 
Imn  var  sejlet  af  med,  præcis  ligesom  det  kunde  være 
en  Kuffert  eller  Hatæske.  Og  det  var  dog  den  eneste 
probate  Maner  mod  den  Slags  Kjærligkedsgeschicliter 
at  sende  Tøsen  paa  Landet,  for  at  kun  kunde  glemme 
Fyren,  det  havde  de  idetmindste  brugt  i  alle  de  Digt- 
ninge og  Fabler,  som  han  havde  tyret,  —  det  forstod 
sig,  det  havde  nu  heller  aldrig  hjulpet  saa  meget  som 
blot  en  eneste  Gang  i  Historierne,  men  der  var  nu 
ikke  Andet  at  hitte  paa. 

Saa  endte  han  med  at  give  Baldur  et  venskabe- 
ligt Dunk  i  Ryggen,  som  nær  havde  bragt  denne,  der 
dog  ikke  var  nogen  Spirrevip-Udgave  af  en  Elsker, 
til  at  gaa  forover  og  anbringe  sin  Næse  i  den  nærmeste 
Skruestik,  og  efter  at  have  afgivet  dette  Bevis  paa 
oprigtig  Vehillie  sagde  han:  „Naa  ja,  saa  tag  hende 
da,  og  jeg  byder  Dem  velkommen  i  Familien  .  .  .  det 
er  sandt,  Du  skulde  jeg  vel  sige!  Jeg  gratulerer  Jer 
paa  det  Bedste,  men  god  ved  hende  skal  Du  Saltedød 
være,  hun  fortjener  det  nok  —  det  siger  jeg,  skjønt 
jeg  er  hendes  Fader!  —  forstaar  Du,  Baldur,  ingen 
Krumtapper,  honnet  og  riæl  skal  Du  opføre  Dig,  ellers 
—  —  — ."  Han  fuldendte  ikke  Sætningen,  men  der 
lynede  et  uhyggehgt  Blink  i  hans  Øjne,  som  sagde 
betydeligt  Mere  end  mange,  ordbraldrende  Trudsler. 

En  fire-fem  Dage  efter  blev  den  foreløbige  Deklara- 
tion fra  Ballet  officielt  bekræftet  ved  et  Forlovelses- 
gilde  ude  i  Villaen,    og  her  mødtes    de   to  Familier   da 

for  første  Gang  m  pleno.  Mødet  mellem  Fru  Borgen 
og  Licht  var  blevet  imødeset  med  en  vis  Spænding 
saavel  af  Parterne  selv  som  af  de  yngre  Medlemmer  af 
Familierne,  men  det  forløb  over  Forventning  heldigt. 
De  syntes  begge  bedre  om  hinanden  end  ventet  —  det 
hjælper  saa  mærkværdigt  godt,  det,  at  man  veed,  man 
bliver  nødt  til  at  finde  sig  i  hinandens  Omgang  — ,  og 
skjønt  der  vel  nok  var  smaa  Dissonancer,  som  at 
Justitsraadinden  undertiden  fik  en  eller  anden  af 
Kobbersmedens  Talemaader  i  den  gale  Hals.  ikke  rig- 
tigt vis  paa,  om  det  var  Dansk,  Manden  talte,  eller  at 
Licht,  der  savnede  sin  Snaps  ganske  enormt,  undrede 
sig  over,  at  Folk  kunde  nøjes  med  at  spise  saa  Lidt, 
hvis  de  da  virkelig  havde  arbejdet  Noget  den  Dag, 
saa  kom  man  dog  trods  dette  nok  saa  godt  ud  af  det 
med  hinanden,  og  en  humoristisk  Sang  af  Harald  om, 
hvorlunde  den  fine  Lystsejler  Baldur  var  løben  fast 
paa  Kobbergrunden,  bidrog  ikke  lidt  til  at  live  op  i 
Gemytterne.  Men  nogen  Udsigt  til  stadig  eller  rigtigt 
intim  Omgang  mellem  de  to  Familier  er  der  dog  ikke, 
dertil  høre  de  ind  under  altfor  forskjellige  Sam- 
fundslag. 

